
96".  iOignor,  or  escoutes,  que  dieus  uous  soit  amis, 
K^Li  rois  de  sainte  gloire,  qui  en  la  crois  fu  mis, 
Qui  le  ciel  et  le  tere  et  le  mont  establi 
Et  Adan  et  Euain  forma  et  benei; 

Canchon  de  fiere  estoire  plairoit  uous  a  oir?  5 

Laissies  le  noise  ester,  si  uos  traies  uers  mi. 
Cil  nouel  iougleor  en  sont  mal  escarni, 
Por  les  fables  qu'il  dient  ont  tout  mis  en  obli, 
La  plus  ueraie  estoire  ont  laisiet  et  guerpi. 
le  uos  en  dirai  une  qui  bien  fait  a  cesti,  10 

A  tesmoig  en  trairoie  maint  franc  home  gentil 
Et  maint  duc  et  maint  conte  et  maint   riche    marchis. 
N'est  pas  a  droit  ioglere  qui  ne  set  ices  dis, 
Ne  doit  deuant  haut  home  ne  aler  ne  uenir. 
Teus  en  quide  sauoir,  qui  en  set  moût  petit,  15 

Mais  ie  uous  en  dirai,  qui  de  lonc  l'ai  apris. 
Il  et  en  douce  France  un  boin  roi  Loeys, 
Si  fu  fieus  Karlemaine  qui  tant  resne  conquist, 
Qui  de  tant  riche  roi  la  corone  abati. 
n  et  une  seror,  aine  tant  bêle  ne  ui,  20 

S'auoit  a  non  Auisse  al  gent  cors  signori, 
Il  n'ot  tant  bêle  dame  en  .Ix.  pais. 
E  plot  a  dameldieu  qui  onques  ne  menti. 
Que  mors  fu  Karlemaines  et  a  Ais  enfouis, 
A  Loeys  remest  li  tere  et  li  pais,  25 

Li  traitor  de  France  l'ont  de  guère  entrepris. 
96^.  Loeys  ne  set  mie,  u  se  puisse  garir 

N'en  quel  de  ses  chastieus  il  se  puisse  garir 
Enfressi  que  al  ior  que  uos  poes  oir, 

30  Que  il  sa  serour  done  a  un  conte  gentil  ; 

Il  ot  a  non  Elies,  moût  fu  preus  et  ardis, 
Aine  mieudre  cheualiers  nen  ot  aubère  uesti. 
Quant  il  ot  espousee  la  seror  Loeys, 
Son  droiturier  signor  par  qui  il  ert  chéris, 

35  Les  traitors  de  France  par  armes  acoilli, 

La  ou  il  les  pot  prendre,  aine  raencon  n'en   prist. 
Ne  auoir  ne  loier  onques  n'en  requelli. 
Del  prendre  et  de  l'ochire  estoit  cascuns  tous  fis 
Et  con  plus  ert  haus  hom,  plus  grant  iustice  en  fist, 

40  Aine  n'esparnga  le  grant  nient  plus  que  le  petit. 

Ancois  que  li  ans  fust  passes  ne  aconplis, 
Ot  il  si  bien  le  roi  aquite  son  pais, 
Que  il  n'auoit  nul  home  qui  guerre  li  fesist. 
Loeys,  li  fieus  Karle,  mal  gueredon  l'en  fist, 

45  II  li  toli  sa  tere  et  chou  qu'il  dut  tenir 

Et  le  cacha  de  Franche  a  paine  et  a  essil 
Par  le  conseil  Makaire  que  ia  dieus  nen  ait, 
Vn  mauais  losengier,  un  quiuer  de  put  lin. 
Es  landes  de  Bordele  s'en  est  li  dus  fuis, 

50  Puis  furent  tel  .vii.  an  c'onques  ne  but  de  uin. 

Moyses,  uns  hermites,  le  porcacha  et  quist, 
Par  dales  sa  capele  .i.  abitacle  fist. 
La  dame  estoit  enchainte,  quant  ors  de  France  issi, 
Quant  uint  en  l'ermitage,  si  deliura  d'un  fil 

55  Issi  con  dieus  le  uaut  et  lui  uint  a  plaisir, 

Onques  nus  plus  biaus  enfes  de  mère  ne  nasqui, 
Sel  leua  li  hermites  et  crestian  en  fist, 
Baptême  li  dona  en  son  moustier  petit, 
N'auoit  home  ne  feme  ne  ualet  entor  lui, 

60  V  il  peust  non  prendre,  que  doner  li  peuist; 

Mais  ore  m'entendes,  comment  il  li  auint  : 
Tant  auoit  sauagine  el  bois  foilli, 
96"=.  Culeures  et  serpens  et  grans  aiuls  furnis  ; 
Par  deiouste  l'enfant  .i.  grant  aiant  coisi, 
Vne  beste  sauage,  dont  uos  aues  oi,  65 

Que  tout  par  tout  redoutent  li  grant  et  li  petit; 
Et  por  icele  beste  que  li  sains  hon  coisi 
L'apela  il  Aioul,  ce  trouons  en  escrit, 
Puis  fu  il  cheualiers  coragous  et  ardis 
Et  si  rendi  son  père  tout  quite  son  pais  7° 

Et  dameldeu  de  gloire  de  si  boin  ceur  serui, 
Quant  uient  après  sa  mort,  que  en  fiertre  fu  mis, 
Encor  gist  a  Prouin,  si  con  dist  li  escris. 

^ignor,  or  escoutes,  que  dieus  grant  bien  uous  face, 
^Li  glorieus,  li  pères  esperitables,  75 

Qui  le  ciel  et  le  tere  a  trestout  en  sa  garde, 
Oies  boine  canchon  de  meruellos  barnage! 
Bien  aues  oi  dire  et  as  uns  et  as  autres 
Que  .xiiii.  ans  estut  Elies  el  boscage, 

Courechous  et  dolans  et  poures  et  malades  ;  80 

Qu'il  ne  pooit  leuer  a  Noël  ne  as  Pasques, 
Al  ior  de  Pentecouste  ne  as  festes  plus  hautes, 
N'onques  ne  pot  uestir  ne  cemise  ne  braies. 
Sa  moullier  le  gentis  moût  doucement  le  garde, 
Moises  li  hermites  le  porquiert  et  porcache,  85 

Par  dales  son  moustier  li  fist  .i.  abitacle, 
D'une  part  fu  li  dus  et  sa  mollier  de  l'autre. 
Et  Aious  en  la  tierche,  Moises  en  la  quarte. 
Ses  ceuaus  Marcegais  estoit  ens  en  .i.  autre, 
Ses  aubers  en  la  quinte,  en  la  siste  sa  targe,  90 

Sa  lance  fu  si  longe,  ne  pot  en  l'abitacle, 
Ains  remest  par  dehors  al  uent  et  a  l'orage; 
Mais  quant  Elies  uint  premiers  en  l'ermitage, 
Dolans  fu  de  sa  lance  qui  ne  pot  ester  saue, 
A  l'espee  trenchant  dont  li  brans  d'achier  taille  95 

En  recaupa  li  ber  .iii.   pies  et  une  paume 
Tant  que  ele  pot  bien  entrer  en  l'abitacle  ; 
Quant  il  en  ot  oste  et  recaupe  grant  mase, 
96"^.  Ne  trouast  on  en  France  issi  longe  d'une  aune. 

100  Souent  pleure  li  dus,  plaint  et  soupire  a  larmes, 

Regrete  douce  France,  ses  castiaus  et  ses  marces: 
»Mal  fesis,  Loeys,  biaus  serouges,  fieus  Charle  ! 
Qui  me  cachas  de  France  et  acointas  Makaire, 
la  mais  n'ert  uns  seus  iors  que  ne  t'en  hace. 

105  Ahi,  biaus  fieus  Aious,  de  uous  ne  sai  que  face, 

Por  manoir  en  ces  bos  ne  seres  ia  mais  sages. 
Tous  i  deuenres  sos,  enfantieus  et  sauages. 
Ne  uoi  qui  uous  aprenge  del  ceual  ne  des  armes  ; 
Mais  pleust  ore  a  dieu  l'esperitable 

110  Que  uous  fuissies  en  France  a  Paris  u  a  Chartres, 

S'eussies  mon  ceual  et  trestoutes  mes  armes. 
Encore  uous  aidroit  dieus  li  esperitables.« 
>Sire,  che  dist  Aious,  ne  sai  que  fâche; 
Car  si  uous  uoi  destroit,  angoisous  et  malade, 

115  Sel  uous  oisaise  quere,  uolentiers  i  alaise. 

Esgardes  de  ma  dame,  com  ele  pleure  a  larmes, 
Car  li  proies,  biaus  sire,  que  si  grant  deul  ne  face. 
Por  amor  dieu,  le  père  esperitable. 
Se  m'en  dones  congiet,  prendrai  uos  armes, 

120  Si  m'en  irai  en  France  querre  uos  marces.  c 

ïBiaus  fieus,  ce  dist  Elies,  dieus  bien  te  face, 
Encor  me  puisses  rendre  mon  iretage.« 
lele  seur,  douce  amie,  ce  dist  Elies, 
'Nous  somes  nut  et  poure,  n'auons  dont  uiure, 

125  Nous  fussiens  piech'a  mort,  ne  fust  l'ermites. 

Voist  Aiols  a  Orliens  la  cit  garnie 
Al  fort  roi  Loeys  qui  est  nos  sire, 
S'auenoit  que  bataille  eust  furnie, 
Et  dieus  li  donoit  faire  ceualerie, 

130  Se  l'ameroit  li  rois  et  la  roine.* 

»Sire,  che  dist  la  dame,  chou  por  coi  dites? 
Mes  enfes  est  si  iouenes,  n'a  point  de  uides, 
Moût  tost  le  torneront  Franc  a  folie. 
Se  ie  perc  mon  enfant,  i'ere  caitiue, 
97*.  C'est  tous  mes  recouriers,  ma  ioie  fine.«  135 

lele  seur,  douce  amie,  ce  dist  li  ber, 
*Ne  deshaities  l'enfant  ne  ne  coses, 
Mais  nous  li  prions  ore  par  sa  bonté 
Qu'il  ait  en  douche  France  al  roi  parler, 
S'il  uenoit  en  bataille  ne  al  iouster,  140 

Meut  tost  le  poroit  dieus  amenistrer 
Qu'il  seroit  a  la  cort  des  mieus  ames.« 
»Sire,  che  dist  la  dame,  merchi  por  de! 
Mes  enfes  est  si  iouenes,  s'a  poi  d'ae, 
Que  il  ne  set  encore  querre  .i.  ostel  i45 

Ne  a  un  gentil  home  ne  set  parler. 
François  sont  orgellous,  démesure, 
Laidengier  le  uauront  et  ramproner, 
Il  nel  poroit  soufrir  ne  endurer, 

Tost  respondroit  folie,  car  petit  set,  150 

Si  l'aroient  li  Franc  tost  afolet; 
le  remanroie  lasse,  mes  ceurs  ires, 
la  mais  n'aroie  ioie  en  mon  ae, 
Ne  li  ai  que  doner,  qu'il  puist  porter.  « 
Quant  l'entendi  Aiols,  s'en  rist  li  ber.  155 

»Taisies,  fist  il,  ma  dame,  plus  n'en  parles. 
Mal  dehait  qui  laira  por  pourete 
Que  iou  ne  uoise  en  France  al  roi  parler  ; 
Se  uous  n'aues  auoir,  dieus  a  asses, 

Qui  del  sien  me  donra  a  grant  plante.  «  160 

Quant  Elies  l'entent,  s'en  rist  li  ber  : 
»0r  en  ires,  biaus  fieus,  al  congiet  dei, 
lesus  uous  i  laist  faire  par  sa  bonté. 
Dont  li  rois  mieus  uous  aint  et  ses  barnes. 
As  eskies  ne  as  tables,  fieus,  ne  lues,  165 

Celui  tient  on  a  sot,  qui  plus  en  set  ; 
Car  se  li  uns  les  aime,  l'autre  les  het, 
Lors  commenche  grans  guerre  sans  nul  catel. 
N'aies  cure  d'autrui  feme  enamer, 

170  Car  chou  est  uns  pechies  que  dex  moût  het; 

97^.  Et  se  ele  uous  aime,  laisiele  ester; 

Si  uous  gardes  moût  bien  de  Peniurer 

Et  sachies  bien  qu'iureche  est  grans  uieutes. 

Se  uous  uees  preudome,  si  le  serues, 

175  Se  uous  sees  en  banc,  si  uous  leues, 

Les  grans  et  les  petis  tous  honores. 
Gardes  que  nul  poure  home  uous  ne  gabes, 
Ancois  i  pories  perdre  que  conquester.« 
>^Ce  ferai  iou,  biaus  pere«   che  dist  U  ber. 

180  /^~^^   ^^  ^^^^  ^^  France,  biaus  fieus  Aiols, 

V_>/Si  porteres  mes  armes  et  mes  adous, 
S'en  menres  Marchegai  ensamble  o  uous. 
Quant  uous  uenres,  biaus  fiex,  a  le  roi  court, 
Asses  i  troueres  dus  et  contours, 

185  Vesques  et  archeuesques  et  uauasours; 

Poures  seres  et  nus  et  besongous 
Et  desgarnis  de  dras  et  soufraitous, 
Mais  il  n'i  ara  certes  plus  franc  de  uous  ; 
Car  uous  estes  li  nies  l'enpereour, 

190  le  sai  bien  a  fiance,  fiex  sa  serour. 

Celés  uostre  corage  tout  a  estrous 
Tant  c'aies  fait  bataille  et  grans  estours 
Et  guerres  afinees  uoiant  aus  tous  ; 
Quant  li  rois  le  sara,  si  ares  prous.« 

195  »Si  ferai  iou,  biaus  sire«  che  dist  Aious. 

liaus  fiex,  che  dist  Ehes,  entendes  moi. 
*Ie  uous  castierai,  faire  le  doi, 
Si  uous  donrai  conseil  par  boine  foi. 
Vous  en  ires  en  Franche  seruir  le  roi, 
Tel  dame  a  en  Orliens,  s'ele  uiuoit, 

Qui  uous  feroit  aie,  se  uous  ueoit; 

Ele  est  seur  uostre  mère,  si  aroit  droit. 

Celés  uostre  corage  tout  a  estroit 

Tant  c'aies  fait  bataille  et  grant  tornoi 

Et  guerres  afinees  uoiant  François,  205 

Vous  i  ares  grant  preu,  sel  set  li  rois. 
979    /'"^r  6n  ires  en  France,  che  dist  Elies, 

V_>/le  uous  commanc  a  dieu,  le  fil  Marie, 

Qui  le  ciel  et  le  tere  a  establie. 

Quant  uous  uenres  en  France  le  signorie,  210 

Gardes  uous  de  Makaire,  dieus  le  maudie  ! 

Le  sien  acointement  ne  tenes  mie; 

Car  quiuers  est  et  fel  et  plains  d^enuie. 

Il  me  cacha  de  France  par  félonie. 

Traies  as  boins  osteus  d'anchiserie,  215 

Mangies  a  grant  plente  par  signorie. 

Ne  beues  mie  trop  de  uin  sor  lie  ; 

Car  nel  tient  on  a  sage,  coi  que  nus  die, 

Ains  en  est  asottes  qu^il  soit  complie. 

r  en  ires  en  France  a  dieu  congie,  22a 

S'en  menres  Marchegai,  mon  boin  destrier. 

Par  le  foit  que  iou  doi  uostre  bel  cief. 

Il  n'en  a  nul  mUlor  en  nul  resnie, 

Mais  il  est  mal  gardes,  mal  porsoingies. 

Li  cheuaus  est  moût  maigres  et   deshaities  225 

Et  si  est  desferes  de  .iiii.  pies; 

Mais  penses  del  ceual  c'ait  a  mengier, 

Del  feure  et  de  l'auaine  ne  soit  dangiers. 

la  ne  ueres,  biaus  fiex,   .i.  mois  entier. 

Que  trestous  ciaus  de  France  pores  gaingier.  230 

Por  une  liewe  core  et  eslaissier 

Nel  esteut  d'esperon  .iii.  fois  touchier. 

Gardes  ne  le  uendes  ne  engagies, 

Tost  samblera  plus  biaus  c'autres  nen  iert. 

Ma  lanche  s'est  moût  torte,  mes  escus  uies  235 

Et  mes  haubers  ne  fu  piech'a  froies 
Ne  mes  elmes  forbis  ne  esclairies  ; 
Pourement  en  ires  a  ce  premier, 
Que  ne  menres  sergant  ne  escuier; 

240  .iiii.  saus  porteres,  ficus,  de  deniers, 

Ceus  feres  a  uostre  oste  senpre  cangier, 
S'ares  de  colongois  .v.  saus  u  mieus. 
97^^.  L'ostes  ert  senescaus  et  despensiers. 

Et  uous  seres  ber  larges,  boins  uiuendiers, 

245  Autressi  con  .c.  mars  uous  eussies. 

Fiex,  quant  icil  fauront,  dex  est  es  cieus, 
Li  rois  de  sainte  gloire,  li  droituriers. 
Qui  uous  enuoiera  que  mestiers  iert.« 
Quant  Fentendi  Aiols,  moût  en  fu  lies, 

250  Qu'il  s'oi  a  son  père  si  castoier; 

Trestoutes  ses  paroUes  retient  il  bien, 
En  son  ceur  les  frema  et  mist  el  brief. 
E,  dieus  !  eles  li  orent  puis  tel  mestier. 

Signor,   che  saues  uous  que  c'est  uertes, 
Li  oiseus  deboinaires  del  bos  rame, 
Il  meismes  s'afaite,  bien  le  saues, 
Autresi  Aiols  fait  el  bos,  li  ber, 
Les  consaus  de  son  père  mist  si  en  grès, 
H  n'ot  ualet  en  France  mieus  dotrine, 

260  Ne  mieus  a  .i.  preudome  seust  parler; 

Del  ceual  et  des  armes  seut  il  asses. 
Si  uous  dirai  comment,  se  uous  uoles; 
Car  ses  pères  l'ot  fait  souent  monter 
Par  la  dedens  le  bos  ans  en  .i.  pre 

265  Et  le  boin  ceual  core  et  trestomer. 

De  dit  et  de  parolle  l'en  a  moustre, 
Aiols  le  retient  bien  comme  senes  ; 
Et  des  cours  des  estoiles,  del  remuer, 
Del  refait  de  la  lune,  del  rafermer, 

270  De  chou  par  sauoit  il  quan  qu'il  en  ert; 

Auise  la  ducoise  Pen  ot  moustre, 
Il  n'ot  plus  sage  feme  en  .x.  chites. 
Et  Moises  l'ermites  l'ot  doctrine, 
De  letres,  de  gramaire  Pot  escole, 

Bien  sauoit  Aiols  lire  et  enbrieuer  275 

Et  latin  et  romans  sauoit  parler . . . 
Ne  en  tere  u  il  sache  ia  tant  esrer. 
Il  apela  son  père  par  amiste  : 
98^  »Sire,  por  amor  dieu,  or  m'entendes, 

Vous  m'enuoies  en  France  por  conquester,  280 

Au  fort  roi  Loeys  irai  parler, 

Si  n'ai  apris  mes  armes  a  aporter, 

Quant  onques  encore  home  ne  ui  ioster 

Vers  autre  cheualier  qui  fust  armes. 

Sire,  por  amor  dieu,  m'en  aprendes  285 

De  dit  et  de  parolle,  se  nous  saues. 

Se  ie  sui  en  bataille  n'en  camp  entres 

Et  cheualiers  me  uient  por  agreuer, 

Comment  le  porai  iou  mieus  adamer.« 

»Biaus  fieus,  che  dist  Elies,  moût  estes  ber,  290 

Cortois  et  preus  et  sages  et  porpenses. 

Certes  chou  est  grans  sens  que  demandes. 

N'en  deues  de  nul  home  estre  blâmes. 

Et  ie  uous  en  dira  la  uerite  : 

Bien  brochies  le  destrier  par  les  costes  295 

Et  baisies  uostre  espiel,  si  le  branles. 

Tant  con  ceuals  peut  rendre,  uers  lui  uenes, 

Grant  cop  sor  son  escu  se  li  dones. 

Que  lui  et  le  ceual  acrauentes, 

Al  recerqier  des  rens  souent  tornes,  300 

Monioie  le  Karlon  haut  escries 

Et  souent  et  menu  grans  cos  feres; 

Par  che  seres  cremus  et  redoutes, 

Autretel  fist  uos  pères  que  chi  uees.« 

»Sire,  che  dist  Aiols,  c'est  uerites,  305 

Bien  conoi  que  c'est  noir  que  dit  aues. 
Or  nous  pleuige  bien  ma  loiaute, 
Ne  ferai  couardie  en  mon  ae 
Ne  félonie  traison  porpenser, 

310  Ne  ia  a  mon  linage  ne  sera  reproue 

C'on  i  truisse  boisdie  ne  lasquetes.'; 
»E,  dieus  !  che  dist  Elies,  moût  par  es  ber, 
Bien  sai  qu'encore  arai  mes  iretes 
Par  mon  enfant  Aiol  c'ai  engenre.« 

31598".  »Ch'ares  mon,  dist  Aiols,  uos  les  rares, 
De  chou  soies  uous  tous  raseures. 
Se  dieus  me  maine  en  France  en  sauete, 
Que  al  roi  Loeys  puisse  parler, 
Ancois  que  uoies  tout  cest  an  passer, 

320  Les  uous  uoil  toutes  rendre  et  aquiter.« 

Quant  Elies  l'entent,  lies  fu  li  ber. 

r  en  ires  en  Franche,  Aiols,  fiex  gens, 
le  uous  commanc  a  dieu  omnipotent 
Qui  fist  et  mer  et  ciel  et  tere  et  uent, 

325  Qui  de  mort  uous  defFenge  et  de  torment. 

Biaus  fieus,  or  soies  sages  et  de  cler  sens 
Et  se  retenes  bien  castiement. 
De  dieu  de  sainte  gloire,  fiex,  te  deffenc, 
La  ouques  tu  le  saras  en  ton  uiuent, 

330  Ne  pren  a  mauais  home  acointement, 

Tost  en  aroies  honte  mien  ensient. 
Vn  neueu  ai  en  France,  qu'est  tes  parens. 
Il  est  fiex  ma  seror,  dame  Marsent, 
S'a  a  non  Gilebers  o  le  cors  gent, 

335  Si  guerroie  le  roi  u  France  apent. 

Tout  chou  fait  il  por  moi  dont  est  dolens, 
Que  il  me  taut  me  tere,  mon  casement. 
Biaus  fieus,  aies  a  lui  premièrement. 
Se  il  uous  conissoit  par  nés  un  sens, 

340  II  ne  uous  fauroit  ia  mien  ensient.» 

»Sire,  che  dist  Aiols,  c'est  por  noiant, 
Ains  irai  a  mon  oncle  u  France  apent, 
De  lui  tenrai  me  tere,  mon  casement; 
le  ne  querrai  ia  autre  en  mon  uiuent, 
lusques  i'orai  de  lui  le  couenent,  345 

Car  ehou  est  li  plus  riches  de  mes  parens.« 
Quant  l'entendi  Elles,  molt  fu  ioians. 
»Biaus  fiex,  moût  m'en  meruel,  u  tu  chou  prens, 
Dont  te  uient  cis  mémoires  et  chis  grans  sens.  ^ 
»  Lasse,  che  dist  Auisse  o  le  cors  gent,  35° 

98*=.  Certes  c'est  grans  meruelle,  que  ne  me  fent 
Li  ceurs  que  i'ai  el  uentre  tout  esranment, 
Quant  or  s'en  ua  mes  enfes  si  pourement, 
Qu'il  nen  a  chieres  armes  et  garniment, 
la  ne  uenra  en  tere  ne  entre  gent  355 

Qu'il  ne  soit  escarnis  moût  laidement.* 
»Dame,  che  dist  Ehes,  c'est  por  nient 
Que  uous  uous  desmentes  sifaitement, 
Encore  en  ares  ioie  mien  ensient. 

Anuit  songai  .i.  songe  moût  auenent,  360 

Dont  li  ceurs  me  ua  moût  esbaudissant. 
La  u  Aiols  aloit,  uos  fiex  li  frans, 
Li  bos  et  les  gaudines,  les  fores  grans 
Aloient  contre  lui  tout  aclinant, 

Ors,  lion  et  lupart,  sengler,  serpent,  365 

Deuant  lui  se  coucoient  en  chemin  grant, 
A  lor  langues  aloient  ses  pies  léchant; 
Et  Aiols  les  prendoit  as  mains  deuant. 
Ses  ploncoit  en  une  aiguë  et  lee  et  grant. 
Tout  h  oisel  de  France  mes  iex  uiant  37° 

Venoient  contre  lui  a  piet  esrant, 
Que  il  n'auoient  eles  ne  tant  ne  quant; 
Aiols  lor  rendoit  plumes  de  maintenant, 
En  peu  d'eure  les  fist  Hes  et  ioians; 
Dont  reuenoit  uns  aigles  fors  et  poissans  375 

Qui  les  autres  oiseus  ua  iustichant. 
A  lui  se  compaingoient  .ii.  ostoir  blanc, 
S'aloient  en  Espainge  leus  maintenant 
Tout  droit  a  Pampelune,  la  chite  grant; 

380  I.i  mur  de  la  chite  de  la  auant 

Aloient  contre  lui  tout  aclinant  ; 
La  conquist  .i.   ymage  Aiols  li  frans, 
Nus  hon  ne  uit  plus  bêle  en  son  uiuant, 
Qu'il  amena  en  France  le  cemin  grant. 

385  Prestre,  moigne,  canoine  et  clerc  lissant 

Al  moustier  sainte  Crois  uienent  esrant, 
gS'^.  L'ymage  baptisierent  de  maintenant. 
Encainte  me  sambla  ueraiement, 
Puis  ui  de  li  issir  .ii.  colons  blans  ; 

390  Donc  m'esuellai  del  songe,  n'en  sai  auant.  « 

»Sire,  dist  Moyses,  li  clers  sachans, 
C'est  uns  boins  qui  nous  uient  si  aprochant; 
Pai  hermites  este  .xxxvi.  ans. 
Si  sai  d^astrenomie  le  couenant  ; 

395  le  uous  dirai  del  songe  par  auenant 

Si  que  n'i  faurai  ia  ne  tant  ne  quant. 
La  u  Aiols  aloit,  uos  fiex  li  frans, 
Les  gaus  et  les  gaudines,  les  fores  grans. 
Qui  contre  lui  aloient  tout  enclinant, 

400  Che  sera  uns  roiaumes  pleniers  et  grans 

Qui  sous  Aiol  sera  tous  apendans. 
Si  auera  corone  el  cief  portant. 
Ors,  lion  et  saingler  et  cil  serpent, 
Qui  deuant  lui  aloient  le  cemin  grant, 

405  Et  uos  fieus  les  plongoit  en  l'aiguë  grant, 

Che  seront  Sarrazin,  Turc  et  Persant 
Qui  por  lui  querront  dieu  omnipotent 
Et  prendront  baptestire  ueraiement. 
Tout  li  oisel  de  France,  petit  et  grant, 

410  Qui  contre  lui  uenoient  a  pie  esrant, 

Que  il  n'auoient  eles  ne  tant  ne  quant, 
Aiols  lor  donoit  plumes  de  maintenant, 
En  peu  d^eure  les  fist  lies  et  ioians  : 
Che  seront  cheualier  et  boin  sergant 

De  la  tere  de  France  la  de  deuant,  4^5 

Qui  perdu  ont  lor  tere,  lor  casement, 
Par  Aiol  les  raront  deliurement  ; 
Ce  senefient,  sire,  li  ostoir  blanc, 
Que  prendront  compaingie  a  uostre  enfant, 
S'en  iront  en  Espaigne  tout  droitement  420 

Dessi  a  Panpelune,  le  chite  grant. 
L'ymage  que  ueistes,  frans  dus  uaillans, 
99^.  Che  ert  une  pucele  moût  auenans, 
Aiols  l'ara  a  feme,  uos  fiex  li  frans, 

Ele  si  ert  encainte  de  .ii.  enfans  425 

Qui  d'Espaigne  feront  tout  leur  talent; 
Se  li  songes  est  uoirs,  qui  pas  ne  ment, 
Encor  seront  il  roi,  li  doi  enfant, 
Cascuns  ara  corone  el  cief  portant.  « 

»E,  dieus  !  che  dist  Elies,  père  poissant,  430 

Dame  sainte  Marie,  qui  uiura  tant 
Que  iou  aie  tel  ioie  de  mon  enfant, 
le  ne  querroie  uiure  plus  en  auant.« 
»Sire,  dist  Moyses,  li  clers  sachans. 

Ne  uous  aies  pas  si  esmeruellant  ;  435 

Vous  estes  iouenes  hon  mien  ensiant. 
Vous  n'aues  encor  mie  .xxxvi.  ans. 
Tout  chou  pores  ueir  et  plus  auant.« 

4re,  dist  Moyses,  li  sains  hermites, 

^le  uous  ai  dit  del  songe  la  profesie,  440 

Que  chou  que  il  tesmoigne  tout  senefie. 
Encore  ert  uos  fiex  rois,  n'i  faura  mie.« 
Aiol  son  fil  baisa  li  france  Auisse 
Et  les  iex  et  la  bouche  et  la  poitrine 
Et  trestout  en  plourant  li  prist  a  dire  :  445 


s; 

»0r  en  ires  en  Franche,  fieus,  gentiex  sire, 
le  uous  commant  a  dieu,  le  fil  Marie, 
Qui  le  chiel  et  la  tare  a  establie, 
Qu'il  deffenge  uo  cors  de  uilonie.« 

450  I   "^illeul,  dist  li  hermites,  ie  te  lairai, 

J.    Volentiers  te  fis  bien  et  t'eleuai, 
le  te  mis  non  Aiol,  si  t'apelai 
Por  amor  de  l'aiant  c'o  toi  trouai, 
Or  te  lairai  ueir,  s^onques  t'amai. 

455  Quant  iou  estoie  iouenes,   .i.  brief  portai, 

Ne  fu  onques  nus  mieudre  ne  n'ert  ia  mais, 
Li  non  de  lesu  Crist  i  sont  tout  urai.« 
»Sire,  che  dist  Aiols,  très  bien  le  sai, 
99^.  Car  iou  par  maintes  fois  esgardei  l'ai, 

460  Dameldieus  le  uous  mire,  quant  ie  Parai.  « 

»Filleul,  dist  li  hermites,  iel  te  donrai.« 
oyses  prist  le  brief,  se  li  dona, 
.Desor  le  destre  espaule  li  saila. 
Aiols,  li  fiex  Elie,  le  regarda, 

465  Aincois  qu'il  l'ait  ploie  le  regarda, 

Bien  et  cortoisement  se  desresna: 
»E,  dieus!  che  dist  li  enfes,  quel  brief  chi  al 
Makaires  de  Losane  le  comperra. 
Se  il  m'atent  a  cop,  le  chief  perdra, 

470  Mes  honors  et  mes  teres  me  rendera.« 

'•illuel,  dist  li  hermites,  tu  as  le  brief. 
Il  ne  fu  onques  mieudre  ne  ia  mais  n'iert. 
Tant  con  Paras  sor  toi,  ne  doute  rien; 
Fus  ne  le  peut  ardoir  n'eiwe  noier.« 

475  »Sire,  che  dist  Aiols,  gardes  ert  bien.« 

Il  apela  son  père  par  amistie  : 
»Vous  m'enuoies  en  France  por  gaaignier. 
Al  fort  roi  Loeys  pour  acointier. 
Bien  saues  que  uales  ne  escuiers 

480  Ne  doit  aporter  armes,  s'est  cheuaHers. 

Sire,  por  amor  dieu,  m'aparellies, 

Quant  ie  uenrai  al  roi  qui  Franche  tient, 

Que  ne  soie  entrepris  por  escuier.« 

Quant  l'entendi  Elies,  moût  en  fu  lies. 

»Biaus  fiex,  moût  estes  sages  et  afaities,  485 

Les  armes  ares  uous  moût  uolentiers.« 

Isnelement  le  fist  aparellier, 

El  dos  li  ont  uestu  l'auberc  doublier, 

Et  Auisse  li  lâche  l'elme  ens  el  cief; 

Puis  l'apela  Elies  par  amisties,  490 

Qu^il  li  uaudra  ia  caindre  le  branc  d'achier 

Et  doner  la  colee,  s^ert  cheualiers. 

r  en  ires  en  France,  fiex,   dist  li  mère, 

Seruir  roi  Loeys,  nostre  enperere, 
99<^.  lesus  uous  i  laist  faire  tele  saudee,  495 

Dont  li  cors  soit  garis,  l'ame  sauee. 
Por  dieu,  n^oblies  mie  uostre  chier  père 
Qui  chi  remaint  malades  en  tel  contrée, 
Ne  l'i  regardera  parens  ne  frères.  « 

»Dame,  che  dist  Aiols,  dex  li  sauere  500 

Qui  fist  et  ciel  et  tere  et  mer  betee 
Garisse  moi  et  uous  et  mon  chier  père  ! 
Moût  par  fist  grant  pichie  cil  uostre  frères 
Qui  si  uous  a  de  France  escaitiuee  ; 

Mais  se  ie  puis  uenir  en  la  contrée  505 

A  bataille  furnie  ne  a  ioustee. 
Tant  i  ferai  del  puin  et  de  l'espee, 
Enfressi  c'a  .i.  an,  ma  douce  mère, 
Vous  quic  auoir  uo  tere  si  aquitee 

Qu'encore  en  esteres  dame  clamée;  510 

Or  en  irai  hui  mais,  l'aube  est  creuee.« 
Il  est  uenus  al  lit  u  gist  ses  pères. 
Et  Elies  l'apele,  caint  li  l'espee 
Qui  tant  estoit  trenchans  et  longe  et  lee  ; 
Moyses,  li  hermites,  l'ot  aportee,  515 

Qui  .XV.  ans  tous  entiers  l'auoit  gardée, 
Souent  l'auoit  forbie  et  ressuee, 
Qu'el  ne  fu  enruinie  ne  tressalee. 
Et  Elies  li  a  al  flanc  seree, 

520  Mais  la  resne  ert  ronpue  et  renoee. 

Elies  a  la  paume  a  mont  leuee, 
Si  en  dona  son  fil  une  colee. 
»Biaus  fiex,  che  dist  li  dus,  dex  li  sauere 
Te  doinst  pris  et  barnage,  longe  durée  1 

525  Armes  as  tu  moût  boines,  chou  moût  m'agrée, 

La  bronge  c'as  uestue  est  si  seree, 
Onques  por  caup  de  lance  ne  fi.i  fausee. 
Li  elmes  dont  aues  le  teste  armée 
Si  m'a  gari  de  mort  en  grant  mellee, 

530  Aine  ne  fu  enbares  por  caup  d'espee. 

99^^.  La  uostre  qu'aues  cainte  est  si  tempree 
Qu'il  n'a  nule  millor  en  .vii.  contrées. 
Se  dex  uous  done  auoir  et  grant  saudee, 
Por  dieu,  n'oblies  mie  la  uostre  mère 

535  Qui  chi  remaint  si  seule  et  esgaree.« 

Li  hermites  s'en  torne  sans  demoree, 
En  sa  capele  en  entre,  qui  est  sacrée, 
Les  armes  dameldieu  a  recourees. 
Si  a  l'enfant  Aiol  messe  chantée. 

540  Aiols  trestout  armes  l'a  escoutee, 

En  Marchegai  monta,  quant  fu  finee, 
Et  pendi  a  son  col  sa  targe  lee 
Et  prist  se  grosse  lanche,  uiese  enfumée, 
A  dameldieu  commande  et  père  et  mère. 

545  La  ot  al  départir  tel  doulousee  ! 

Por  l'enfant  est  la  dame  .iii.  fois  pasmee. 
Et  Aiols   s'en  torna  sans  demoree 
Et  trespasse  les  bos  et  les  contrées. 
Les  puis  et  les  montaignes  et  les  ualees; 

550  Or  ira  reconquere  l'onor  son  père. 

Dont  sa  mère  est  a  tort  escaitiuee, 

la  mais  n'aura  repos,  s'ert  aquitee 

Et  si  l'aura  en  Franche  ains  ramenée  ; 

Mais  il  l'ara  ancois  meut  dessiree 

Et  si  l'ara  ancois  chier  comperee.  555 

es  or  s'en  ua  Aiols,  s'a  pris  congie, 
En  un   bos  en  entra  grant  et  plenier, 
100^.  De  .V.  lieues  plenieres  n'auoit  plaisie 

Ne  uile  ne  recet  por  herbergier 

For  seul  a  Permitage  c'auoit  laisie.  560 

Dameldeu  reclama,  le  urai  del  ciel: 

;  Dameldieus,  sire  pères,  uoirs  droituriers, 

Qui  la  mer  et  le  mont  as  a  iugier, 

Tu  me  garis  de  mort  et  d'encombrier  ! 

Pai  men  père  malade  el  bos  laisie,  565 

Peu  m'a  apris  d'estor  et  ensaignie. 

Se  ie  fuirai  por  home,  s'il  me  requiert, 

Quant  l'uns  ne  connoist  l'autre  et  il  li  uient. 

Moût  Fai  oi  conter  des  cheualiers, 

Quant  il  sont  bien  arme  sor  les  destriers,  570 

Il  brocent  lor  ceuax  qui  moût  uont  bien, 

Cascuns  al  miex  qu^il  peut  l'autre  requiert, 

Grans  cos  s'en  uont  doner  sans  atargier. 

Qui  ne  ciet  ne  ne  uerse,  cil  le  fait  bien. 

S'il  ne  brisent  lor  lances,  si  sont  irie,  575 

Il  ietent  lor  tronchons  ius  a  lor  pies. 

Puis  traient  les  espees  as  brans  d'achier, 

Meruelleus  cos  se  douent  parmi  les  chies. 

Dameldieu,  sire  père,  ie  n'en  sai  rien 

Ne  onques  ne  ui  iouste  de  cheualiers  580 

Ne  cenbel  abastir  ne  commenchier.  « 

Dont  broche  Marchegai,   son  boin  destrier. 

Et  Marchegais  li  saut  .xiiii.  pies. 

»E,  dieus,  che  dist  Aiols,  or  l'aie  chier, 

la  mais  ior  de  mai  uie  nel  quier  cangier.«  585 

es  or  s'en  ua  Aiols,  l'enfes  gentis, 
Le  sentier  par  le  bos  moût  esmaris, 
Dameldieu  reclama  de  paradis: 
»Glorieus  dieu,  fet  il,  qui  me   fessis 

590  Et  le  ciel  et  le  terre  as  a  baillir, 

Tu  me  garis  de  mort  et  de  péril! 
Aine  ne  ui  cheualier  autre  ferir 
Ne  cenbel  commenchier  ne  maintenir. 
100''.  la  dameldieu  ne  plache,  qui  le  mont  fist, 

595  Que  puisse  entrer  en  France  le  Loeys, 

S'aie  ueu  ioster  par  deuant  mi 
Issi  c'aucune  cose  en  aie  apris.« 
E,  dieus  !  si  ne  fist  il,  che  m'est  auis, 
Ne  fuissent  les  proieres  q'Auisse  fist, 

600  La  soie  uaillans  mère  al  cors  gentil  ; 

Et  Elies  ses  pères  en  proie  aussi 
lesu  de  sainte  gloire,  qui  ne  menti; 
Senpre  fust  retenus  u  mors  u  pris, 
Q'a  l'issue  del  bos  ens  el  chemin 

605  Ot   .iiii.  cheualiers  tous  Sarrasins, 

Et  uienent  de  saudee,  moût  ont  conquis, 
Asses  portent  auoir  et  uair  et  gris 
Et  argent  et  denier  et  boin  or  fin. 
De  l'ost  roi  Mibrien  furent  parti, 

610  Torne  de  Pampelune,  le  riche  chit, 

Et  cherkent  les  fourieres  et  les  lairis 
Et  furent  dessendu  en  droit  midi, 
Por  lor  cors  aaisier  et  refroidir 
En  l'onbre  se  couchierent  d'un  rame  pin. 

615  Lor  escuier  bohordent  sor  lor  roncins, 

Les  escus  lor  signors  a  lor  caus   mis, 
Por  eus  esbanoier  par  le  lairis. 
L'uns  s'eslaisse  uers  l'autre,    sel  uait  ferir, 
Toute  plaine  sa  lance  ius  l'abati, 

620  Et  cil  resaut  en  pies,  monte  el  roncin. 

Aiols  les  regarda,  qui  del  bos  uint, 
Volentiers  et  de  gre  et  si  s'en  rist 
Et  iure  dameldieu  qui  ne  menti, 
S'il  l'atendent  a  cop,  qu'il  fera  si. 

Il  broche  Marchegai  sor  coi  il  sist,  625 

Li  ceuals  le  senti,  si  tressailli, 
Des  espérons  a  or  tous  en  frémi  ; 
Car  moût  auoit  grant  pieche  ne  les  senti 
Fors  al  premier  eslais  que  el  bos  fist. 
100'^.  Il  est  issus  del  bos,  uint  el  lairis,  630 

Galopant  uait  uers  aus  tou  le  cemin. 
Li  escuier  l'esgardent,   si  l'ont  coisi, 
L'uns  s'eslaisse  uers  l'autre  tous  aatis, 
Grant  cop  li  uait  doner  sor  l'escu  bis, 
Mais  tant  est  fors  et  durs  ne  l'a  maumis,  635 

Que  il  n'auoit  milleur  en  nul  pais, 
Sa  lance  pechoia,  n'a  plus  conquis. 
Aiols  fu  cheualiers  preus  et  gentis, 
Bien  s'afiche  el  destrier,  n'est  pas  guencis, 
Le  glouton  regarda,  sel  fiert  aussi,  640 

De  l'escu  li  percha  taint  et  uernis, 
Grant  cop  li  a  done  enmi  le  pis, 
Le  fer  de  son  espiel  el  cors  li  mist, 
Toute  plaine  sa  lanche  mort  l'abati. 

Encore  estoit  Aiols  si  enfantis  645 

Ne  li  quida  mal  faire,  se  li  a  dit: 
»Remontes  tost,  uallet,  sor  uo  ronci. 
Demain  nous  tenes  miex,  se  estes  ci.« 
■»Cuiuers,  che  dist  li  autres,  tu  l'as  ocis.« 
»N'en  puis  nient,  dist  Aiols,  se  dieus  m'ait!  650 

Ausi  quidai  iuer  con  tu  fesis. 
Puis  que  cestui  ai  mort,  or  garde  ti! 
Encor  sara  ie  bien  tel  cop  ferir 
V  plus  grant,  s'il  se  peut  adeuenir. 
Sire  dieus,  boine  estrine  !  Aiols  a  dit,  655 


o 

Chou  est  li  premiers  hon  c'onques  feri, 
Or  m'est  il  bien  auis  ie  l'ai   ochis. 
Or  doinst  dex  que  che  soit  .i.  Sarrasins  l 
Desor  gent  crestiane  ne  quir  ferir.« 

660  »Cuiuers,  che  dist  li  autres,  si  estoit  il, 

Mais  tu  le  comperas  par  Apolinl« 
Quant  l'entendi  Aiols,  lies  en  deuint. 
r  fu  Aiols  li  enfes  enmi  le  pre, 
Et  li  .iii.  escuier  sont  moût  ire, 

665  Que  lor  compain  gist  mors  en  .i.  fosse. 

loo'^.  L'uns  s'en  uient  uers  Aiol  très  tous  ires, 
Il  a  brandie  l'anste  al  fer  quarre, 
Vait  ferir  en  l'escu  uies  enfume  ; 
Tant  estoit  fors  et  durs  n'est  pas  troes. 

670  Aiols  fu  cheualiers  preus  et  menbres. 

Bien  s'afiche  el  destrier,  n'est  pas  uerses, 
—  Et  qui  dieus  ueut  aidier,  il  est  saues  - 
Le  glouton  esgarda,  si  fist  autel, 
Enmi  le  pis  li  ra  tel  caup  done, 

675  Que  très  parmi  le  cors  li  fist  passer 

Le  boine  lance  toute  al  fer  quare, 
Que  mort  l'a  abatu  enmi  le  pre. 
Comme  li  doi  le  uirent,  si  sont  ire, 
Isnelement  fuiant  s'en  sont  torne, 

680  Vinrent  as  Sarrasins,  si  ont  crie  : 

»Por  Mahomet,  signor,  car  secoures  ! 
Chi  trauerse  .i.  ualles  parmi  che  pre, 
Nos  compaingons  a  mors  et  afoles; 
Des  armes  que  il  porte  sanble  maufe.« 

685  Li  .iiii.  paien  l'oent,  si  sont   ire. 

Il  saillirent  en  pies,  si  sont  leue 
Et  uinrent  as  cheuaus,  si  sont  monte 
Et  prendent  les  escus  a  or  bende 
Et  saisirent  les  lances  as  fers  quares, 

690  Vers  le  dansel  s'eslaisent  tout  abriue. 

Et  diex  garisse  Aiol  par  sa  bonté 

Qu'il  ne  soit  mors  ne  pris  ne  afoles! 

S'or  ne  se  peut  desfendre  par  sa  bonté, 

la  l'aueront  ochis  et  afole, 

Car  parent  ne  cousin  n'i  ot  mené.  695 

Or  fu  Aiols  li  enfes  enmi  le  pree, 
Et  li  .iiii.  paien  les  le  ramee 
Monte  sont  es  cheuaus  de  lor  contrée, 
Mais  n'orent  que  .ii.  targes  a  or  bendees, 
S'orent  .ii.  groses  lances,  longes  ferees,  700 

Et  les  autres  estoient  el  camp  remeses 
As  escuiers  qui  erent  enmi  la  pree. 
Et  li  paien  cheuaucent,  n'i  aresterent, 
Vers  le  dansel  s'eslaissent  grant  alenee. 
»L'uns  des  paiens  li  crie:   »Traitre,  1ère,  705 

Fieus  a  putain,  garçon,  traies  l'espee  1 
Se  le  me  baillies  tost,  se  ele  est  clere. 
Mon  escuier  as  mort,  s'estoit  mes  frères. « 
Aiols  a  iure  dieu  qui  est  sauere  : 

»Se  tu  nen  es  plus  durs  que  li  autre  ère,  710 

Tu  comperas  anqui  celé  triée.  « 
Il  broche  Marchegai  sans  demoree, 
Li  paiens  li  trestorne  de  randonee, 
Grans  cos  se  uont  doner  es  targes  lees; 
Li  Turs  brise  sa  lance  de  neuf  feree,  715 

Mais  li  Aiol  se  tient,  qu'est  enfumée. 
Que  la  targe  li  a  frainte  et  troee, 
Et  la  bronge  del  dos  li  est  fausee;  ^ 
Par  mi  outre  le  cors  li  est  passée 

La  lanche  a  tout  le  fer  ensanglentee,  720 

Que  mort  l'a  abatu  enmi  le  pree. 
A  haute  uois  escrie:   »Diex  saut  mon  perel 
Toutes  ses  uieses  armes  m'ont  bien  gardées. 
Fiex  a  putain,  paien,  aues  soudée! 
Pire  est  uo  neue  lance  de  l'enfumée.  725 

Qui  me  donroit  des  neuues  .i.  caree, 
Ne  donroie  la  moie,  car  moût  m'agrée.  « 
Puis  a  le  grosse  lance   tost  recouree, 
Contremont  uers  le  ciel  si  l'a  leuee: 

730  »Dameldieu,  dist  il,  sire,  glorieus  père! 

Garissies  hui  mon  cors,  uerais  sauere!« 
Et  ua  ferir  .i.  autre  qui  s^apresteue, 
Que  la  targe  li  a  par  mi  trouée. 
Li  Sarrasins  trestorne,  qui  l'a  doutée, 

735  A  Aiol  est  sa  lanche  droit  escapee, 

Ens  el  treu  de  la  targe  en  est  remese; 
Et  li  paiens  s'en  fuit  parmi  la  pree, 
loi'^.  Si  traine  la  lance   uiese  enfumée. 
Aiols  gete  la  main,  si  trait  l'espee, 

740  Si  uait  ferir  le  Turc  une  colee, 

Que  la  teste  li  a  du  bu  seuree. 
Li  quars  s'en  ua  fuiant  de  randonee  ; 
Et  quant  le  uoit  li  ber,  ne  li  agrée, 
Si  aquelli  celui  parmi  l'estree, 

745  Qui  trainoit  la  lance  uiese  enfumée. 

Apres  lui  est  uenus  sans  demoree, 
Hautement  li  escrie:   :i'Amis,  biaus  frère. 
Car  me   rendes  ma  lance,  s'il  uous  agrée, 
N'en  uoil  nule  de  uos  neues  planées  ; 

750  Car  la  moie  est  plus  roide  et  enferee. 

.iiii.  saus  uous  donrai  de  ma  contrée. 
Par  foi,  ceus  me  carga  l'autrir  mes  pères.  « 
Li  paiens  l'entendi,  qui  se  desree. 
Il  regarde  le  lanche  que  il  a  trainee, 

755  II  trestorne  la  main,  ius  l'a  ietee, 

A  espérons  s'en  fuit  parmi  la  pree. 
Et  Aiols  a  se  lance  tost  recouree, 
Contre  mont  uers  le  ciel  si  l'a  leuee. 
îDameldieu,  dist  il,  sire,  glorieus  père! 

760  Or  a  iou  bien  ueu  iouste  menbree. 

Ahi,  c'or  nel  saues,  Elles  pères, 

Que  i'ai  si  grant  bataille  chi  afinee  ! 

Dieus,  si  "lie  en  fuisies,  Auise  mère  ! 

le  ne  sai  qui  cil  sont,  de  quel  contrée. 

Dameldieus  me  confonge,  li  uoirs  sauere,  765 

Se  ia  de  lor  auoir  en  porc  denrée  ! 

Ne  fui  pas  marcheans,   qu'aie  torsee, 

Ains  m'en  uois  reconquerre  l'onhor  mon  père, 

Dont  ma  mère  est  a  tort  escaitiuee.« 

Il  entra  en  sa  uoie,  grant  et  feree,  770 

Et  trespasse  les  mons  et  les  ualees  ; 

Adont  fu  il  moût  près  de  la  uespree. 

Aiols  reclaime  dieu,  le  urai  sauere, 

Que  boin  ostel  li  doinst  li  nostre  pères. 

Il  troua  .i.  ostel  en  selue  clere,  775 

De  sains  moines  i  a  de  sa  contrée. 

Qui  por  l'amor  de  dieu  bien  l'ostelerent. 

Pain   et  uin  a  l'enfant  por  dieu  douèrent, 

Marchegai  son  destrier  li  establerent. 

Très  enmi  le  maison  l'i  assenèrent,  780 

De  l'auaine  et  del  feure  se  li  douèrent. 

E,  dieus!  si  bel  le  fissent,  cose  est  prouee. 

Il  auoit  .vu.  larons  en  la  contrée, 

Souent  les  asailloient  as  aiornees. 

Ancois  la  mienuit  laiens  entrèrent,  785 

Les  moignes  de  laiens  enkenbelerent 

Lor  escrins  et  lor  arces  tous  desfremerent. 

Les  liures  et  les  dras  tous  en  ieterent 

Et  trestout  l'autre  auoir  qu'il  i  trouèrent 

Et  desor  Marchegai  trestout  troserent.  790 

.liols  dort  d'autre  part,  si  nel  trouèrent. 

Li  laron  ont  les  moines  enkenbeles 
Et  les  serians  loies  et  encombres, 
Les  escrins  et  les  arces  ont  desfremes, 
Les  liures  et  les  dras  ont  fors  ietes  795 

Et  desor  Marchegai  trestout  torse. 
Aiols  en  une  cambre  d'autre  part  ert, 
La  se  dormoit  li  enfes  qui  mot  ne  set, 
Celui  n'ont  li  laron  mie  troue. 

800  Signor,  n'est  pas  mencoinge,  c'est  uerites, 

Cil  qui  diex  ueut  aidier,  il  est  troues. 
Aiols  est  esuellies,  uit  le  clarté; 
Car  li  laron  auoient  fu  alume, 
Les  sergans  ont  loies  et  encombres  ; 

805  Si  a  ueu  les  moines  enkenbeles, 

Les  escrins  et  les  arces  uit  desfremes, 
Si  en  a  son  ceual  ueu  mener; 
Or  ne  demandes  mie,  s'il  fu  ires, 
Dameldieu  reclama  de  maieste. 

810101''.  »Dame,  sainte  Marie,  or  secoures! 

Se  mon  ceual  en  mainent,  mal  ai  esre, 
la  mais  en  douche  France  ne  quir  entrer 
Ne  ne  rendrai  mon  père  ses  iretes.« 
Il  sailli  fors  del  lit,  si  est  leues, 

815  Près  estoit  de  ses  armes,  si  s'est  armes, 

Il  a  l'auberc  uestu,  l'elme  freme 
Et  a  cainte  l'espee  a  son  coste, 
L'escu  par  les  enarmes  al  pis  sere; 
Il  saut  fors  de  la  cambre  a  le  clarté, 

820  A  sa  uois  qu'il  ot  haute  lor  a  crie. 

Si  lor  dist  fièrement:    »Signor,  estes! 
Por  qu'aues  uous  ces  moines  enkenbeles 
Et  ces  serians  loies  et  encombres? 
Cel  ceual,  s'il  uous  plaist,  me  renderes, 

825  Vous  n'i  aues  nul  droit;  car  dex  le  set. 

Mes  pères  le  nori,  quil  m'a  done. 
l'en  auerai  soufraite,  sel  me  tôles.  « 
Et  respondi  li  maistres  :   »  Auant  uenes  1 
Si  seres  or  endroit  tondus  et  tes, 

830  Nous  uous  ferons  corone  al  deseurer, 

Ensamble  auoec  ces  moines  demoreres, 
Matines  et  complie  si  canteres.« 
Quant  l'entendi  Aiols,  moût  fu  ires. 
Quant  il  ot  que  merchi  ne  pot  trouer, 
De  dieu  les  desfia  par  grant  fierté,  835 

Puis  a  traite  l'espee  qu'ert  a  son  les, 
Si  uait  ferir  le  maistre  qu'il  ot  parler, 
A  mont  parmi  le  cief  l'a  encontre, 
Que  la  teste  del  bu  li  fait  uoler. 

Puis  reua  ferir  l'autre,  si  l'a  coupe  840 

Et  escrie   »Monioie«   par  grant  fierté. 
»Fiex  a  putain,  laron,  n'i  dureres  ! 
Chou  est  Aiols  li  enfes  c'aues  troue, 
Qui  fu  noris  el  bos,  qui  rien  ne  set, 

Mais  il  uaura  aprendre  tout  chest  este,  845 

102^.  Comment  cheualiers  autre  doit  encontrer 
Et  en  niiste  bataille  armes  porter. 
Tout  estes  mort  et  pris,  se  m'atendes; 
la  deuant  cheste  espee  ne  garires, 

Ains  en  seres  tout  mort  et  afine;  850 

Car  mes  pères  me  dist  al  deseurer 
Que  il  n'auoit  millor  en  .x.  chites. 
Et  tout  chou  qu'il  me  dist  ai  iou  troue.  « 
iols  ot  des  larons  les  .ii.  ochis, 

Jl  escria  as  .iiii.  :   »  Rendes  uous  pris  1  855 

Del  pendre  u  de  Pardoir  ert  mes  plaisirs.* 
Li  laron  respondirent  :   »Fel  dieu  menti  1 
Nos  compaignons  aues  mors  et  ochis. 
Vous  le  compères  chier  ains  l'esclarcir.s 
Grans  macues  auoient,  bien  l'ont  requis.  860 

Aiols  leua  l'escu  desor  son  uis 
Et  fiert  .i.  des  larons  qu'il  consui. 
Que  la  teste  li  fist  del  bu  partir, 
Puis  escrie   »Monioie«   par  grant  air: 
»Fiex  a  putain,  laron,  tout  estes  prisU  865 


a; 

iols  ot  des  larons  les  .iii.  tues, 
.11  referi  le  quart  par  grant  fierté, 
Que  la  teste  li  fist  del  bu  uoler. 
Li  dui  tout  en  fuiant  s'en  sont  tome, 

870  Et  Aiols  les  encauche  par  grant  fierté, 

S'en  a  l'un  retenu,  l'autre  tue, 
A  l'abeie  en  uient  tout  le  cemin  fere, 
Puis  desloia  les  moines  par  sa  honte, 
Hautement  escria:    s-Cestui  prendes, 

875  A  le  brance  d'un  caine  si  le  pendes  ! 

Car  tout  issi  doit  on  laron  mener.  « 
Et  cil  si  fissent  sempre  sans  demorer. 
La  commencha  iustiche  Aiols  li  ber. 
Puis  le  maintient  il  bien  tout  son  ae. 

880  Hui  mais  pores  oir  la  uerite, 

Com  il  rendra  sen  père  son  irete  ; 
102^.  Car  par  grant  traison  en  fu  ietes. 
La  nuit  i  seiorna  iusc'au  ior  cler, 
Congiet  a  pris  as  moines,  si  s'est  armes. 

885  Aiols  monte  el  ceual,  s'en  est  tornes. 

En  son  maistre  cemin  en  est  entres, 
es  or  s'en  ua  Aiols  lance  leuee 
Et  trespasse  les  plains  et  les  contrées 
Et  les  grans  desrubans  et  les  ualees. 

S90  Venus  est  a  Poitiers  a  .v.  iornees, 

Che  fu  par  .i.  ioidi  a  la  uespree. 
Aiols  entra  es  rues  parmi  l'estree  ; 
Sa  lance  estoit  moût  torte  et  enfumée 
Et  ses  escus  fu  uieus,  la  boucle  lee 

895  Et  sa  resne  ronpue  et  renoee 

Et  les  piaus  de  son  col  sont  descirees. 
Li  ceuaus  uit  les  armes  mal  atirees, 
H  fronche  des  narines,  la  geule  bee  ; 
Aiols  li  tient  le  resne  estroit  seree; 

900  Ausi  porte  se  teste  en  haut  levée 

Que  li  cers  que  on  cache  a  la  menée, 

Quant  li  bracet  le  cacent  a  la  ramee. 

Cheualier  et  borgois  Fen  esgarderent, 

Et  daines  et  puceles  es  tors  montèrent. 

Et  dist  li  uns  a  Pautre  :   »  Voies,  compère!  905 

Par  la  foi  que  uous  doi,  qui  est  chis  1ère? 

Ces  aimes  que  il  porte  a  il  enblees, 

Mais  moût  par  a  le  chiere  et  bêle  et  clere 

Et  bien  resamble  fiex  de  france  mere.« 

Des  or  s^en  ua  Aiols  moût  irascus,  910 

Quant  tout  le  uont  gabant,  grant  et  menu. 
E  uous  .i.  lecheor  corant  uenu, 
D'un  celier  ist  tous  iures,  qu'il  ot  beu, 
Et  ot  iue  as  deis,  s'ot  tout  perdu. 

Corant  uint  a  Aiol,  si  l'arestut,  9*5 

Par  le  frain  le  sacha  par  grant  uertu. 
»Maistre,  dist  li  lechiere,  estes  uenus? 
Qu'aues  tant  demore  al  boin  eur? 
Mi  compaingon  uous  béent,  tout  ont  perdu. 
Cis  cheuaus  est  moût  maigres  et  confondus,  920 

Il  estera  anqui  al  uin  beus, 
Et  celé  lance  roide  et  cis  escus. 
Qui  uous  dona  che  frain  a  or  batu? 
Les  resnes  en  sont  routes,  mais  il  boins  fu.« 
Par  le  frain  le  saisi,  si  l'arestut.  925 

Marchegais  le  regarde,  si  nel  connut, 
Il  hauce  le  pie  destre,  si  l'a  féru 
Par  desous  le  braioel  ens  el  wi  bu, 
Que  tout  son  pie  li  a  el  cors  repu, 

loste  lui  l'abat  mort  tout  estendu.  930 

»Cuiuers,  chou  dist  Aiols,  a  uous  féru? 
Que  gisies  uous  illeuc?  car  leues  sus! 
Racatera  mon  gage  .v.  saus  u  plus.« 
Et  cil  borgois  s'en  gabent,  qui  l'ont  ueu, 
Et  dist  li  uns  a  l'autre:   »Trai  toi  en  sus!  935 

Cis  est  de  la  tauerne  trop  tost  issus. 
Che  samble  des  ceuaus  le  roi  Artu, 
Ne  peut  consentir  home  que  tout  ne  tut. 
E,  dex  !  com  a  loer  fait  cis  escus  ! 
940  Che  resamble  des  armes  dant  Esau 

Qui  uesqui  par  eage  .c.  ans  u  plus.c 
Quant  l'entendi  Aiols,  dolans  en  fu, 
Parfondement  reclaime  le  roi  lesu. 

Des  or  s'en  ua  Aiols  par  le  marchie; 
Lui  ne  chaut,  s'est  ocis  li  pautoniers, 

Car  moût  l'auoit  gabe  et  laidengie. 

Moût  le  uont  porsiuant  trestout  a  pie 

Et  sériant  et  borgois  et  escuier 

Et  dames  et  puceles  et  ces  molliers; 
930  Ains  mais  n'entra  tel  ioie  dedens  Poitiers. 

Et  dist  li  uns  a  Fautre:   ^  Cousin,  uoies! 

Tout  auons  de  nouel  regaaingie; 

Car  chi  nous  est  uenus  uns  cheualiers 
102^^.  Qui  samble  del  parage  dant  Audengier.t 
955  Li  borgois  sont  félon  et  mal  uoisie, 

Moût  li  aront  lait  dit  et  reprouier. 

»Dites,  sire,  u  menres  icel  destrier? 

Bien  ait  qui  uous  aprist  a  ceuauchier! 

Vous  uengeres  Foure,  quant  tans  en  iert. 
960  De  la  cose  a  nos  moines  aies  pitié, 

Ne  uous  caut  aparmains,  se  le  laisies. 

Il  prieront  pour  uous  en  lor  sautiers, 

Quant  il  canteront  en  lor  moustier. 

De  rober  ordene  c'est  grans  pichies. 
965  Faites  nous  .i.  eslais  par  che  marchie  ! 

Li  chien  de  ceste  uile  s'en  sont  gagie 

Qu'il  mengeront  le  car  de  cel  destrier. 

Chies  Pieron  le  suer  uous  herbergies, 

Se  li  dones  .v.  saus  de  uos  deniers; 
970  II  uous  aprendera  quir  a  taillier; 

Vous  uiueres  moût  bien  de  cest  mestier. 
On  ne  doit  auoir  honte  de  gaaingier.« 
Quant  Aiols  l'entendi,  si  fu  iries, 
Bel  et  cortoisement  lor  respondie  : 

-Signor,  che  dist  li  enfes,  car  uous  targies  1  975 

Dameldieus  uous  pardoinst  tous  uos  picies  ! 
Aies  a  uos  osteus,  si  me  laisies. 
la  ne  me  tieng  ie  mie  a  guilechier; 
Caitis  sui  d'autre  terre,  nel  quier  noier. 
Qui  qui  me  tiegne  a  uiel,  ie  me  tieng  chier.«  980 

Alquant  s'en  retornerent,  quant  ont  pitié, 
'ignor,  ia  saues  uous,  s'est  uerites, 
'il  nen  a  sous  siel  home  de  mère  ne, 
Tant  soit  iouenes  et  fors  et  adures, 

S'estoit  en  autre  tere  escaitiues,  985 

Qu'il  fust  poures  de  dras  et  desnues, 
Que  ne  soit  laidengies  et  moût  gabes 
Et  qu'il  ne  soit  tenus  en  grant  uieute. 
Ausi  fu  en  Poitiers  Aiols  li  ber, 
103^.  Que  trestout  le  porsieuent  par  la  chite.  990 

»Vasal,  cheualier  sire,  a  nous  parles! 
Furent  ces  armes  faites  en  uo  resne? 
Fu  Audengiers  uos  pères,  qui  tant  fu  ber, 
Et  Raiberghe  uo  mère  o  le  uis  cler? 
Iteus  armes  soloit  toudis  porter.  995 

Car  remanes  o  nous  en  cest  estel 
A  ceste  Pentecouste  nos  ius  feres. 
Vos   cheuaus  ert  terchies  et  abeures, 
Si  nous  en  iuerons  par  la  chite.  « 

Quant  Aiols  l'entendi,  moût  fu  ires,  1000 

Il  s'oi  blastengier,  si  fort  gaber. 
Fit  ire  et  mautalens,  bien  le  saues, 
A  de  hardement  home  tost  enbrasse. 
Il  li  uint  en  talent  et  en  pense 
Que  il  traisist  del  feure  sen  branc  letre  1005 

Et  qu'il  lor  courust  sus  tout  abriues, 
Quant  del  consel  son  père  li  est  menbre 
Et  del  castiement   del  gaut  rame. 
Por  tant  si  a  son  sens  ramesure, 

loio  Bêlement  lor  respont  par  humlete  : 

>^Signor,  dieus  le  uous  mire!  laisies  m'ester! 
Vous  faites  uilonie  que  me  gabes, 
Et  tort  et  grant  pichie  et  mauuaistes  ; 
Aine  ne  uous  mesfis  rien  en  mon  ae. 

1015  Se  ie  sui  poures  hom,  dex  a  asses, 

Li  rois  de  sainte  gloire  de  maieste, 
Qui  le  ciel  et  le  tere  a  a  garder 
Et  del  sien  me  pora  grant  part  doner; 
Quant  dameldieus  uaura,  i'arai  asses. « 

1020  Li  auquant  s'en  tornerent,   qu'en  ont  pite 

Por  chou  que  bêlement  l'oent  parler. 
E  uous   .i.  lecheour  tout  abeure 
Qui  en  .i.  celier  ert  tous  eniures 
Et  s'estoit  de  ses   dras  tous  desnues  ;' 

1025  Par  le  frain  le  saisi,  si  l'a  tire, 

103^.  Que  .iiii.  pies  ariere   le  fist  passer. 

»Vasal,   dist  li  lechiere,  a  moi  parles  ! 
Anuit  herbergeres  a  mon  ostel, 
Vne  de  nos  mescines  al  lit  ares, 

1030  Trestoute  le  plus  bêle  que  quesires 

V  toute  la  plus  laide,  se  miex  l'ames. 
Li  uostre  haubers  sera  au  pain  portes, 
De  uostre  elme  arons  uin  a  grant  plente, 
De  uos  cauchiers  arons  poison  asses. « 

1035  Isnelement  en  est  auant  passes. 

Se  li  ala  le  frain  del  cief  oster, 
A  tout  uers  le  tauerne  en  est  tomes. 
Quant  Marchegais  se  sent  si  deliures 
Del  frain  que  de  la  bouche  li  ont  oste, 

1040  —  Onques  sifais  cheuaus  ne  fu  troues. 

Foi  le  mestre  dire  qu'il  fu  faes  — 

Apres  le  glouton  ua  tous  abriues, 

Il  cluinge  de  l'orelge,  si  l'a  hape, 

A  mont  el  ateriel  si  Fa  combre, 

Que  .iiii.  pies  de  tere  l'a  sousieue,  1045 

Se  escouse  la  teste,  sel  laist  aler. 

Li  glous  chei  a  tere,  si  est  pasmes. 

Que  parmi  les  narines  saut  li  sans  clers. 

Aiols  le  retorna  tout  de  son  gre. 

As  pies  de  son  ceual  l'a  défoule  1050 

Que  .iii,  costes  li  a  el  cors  froe. 

De  son  ceual  s'abaise  li  bacelers. 

Se  li  ot  tout  del  puin  le  frain  oste, 

El  chief  de  son  ceual  l'a  refreme. 

»Vasal,  che  dist  Aiols,  car  uous  leues  !  1055 

Se  uous  uoles  del  mien,  si  en  ares. 

Certes  ie  ne  uieng  pas  por  marier.* 

Adont  s'en  gabent  tout  par  la  chite, 

Borgois  et  damoisel  et  bacheler, 

Et  dist  li  uns  a  l'autre  :    »Por  dieu  uees  !  1060 

Onques  mais  tes  cheuaus  ne  fu  troues. 

Che  peut  bien  estre  uoir  qu'il  est  faes.« 

Des  or  cheuauce  Aiols  grains  et  plains  d'ire, 
Car  tout  le  uont  gabant  aual  la  uile 
Borgois  et  damoiseles  et  ces  mescines.  1065 

»Vasal,  parles  a  nous,  cheualier  sire  ! 
Furent  ces  armes  faites  a  uostre  quise? 
Ains  mais  en  nos  aes  teus  ne  ueismes.« 
Aiols  lor  repondi  grant  cortoisie: 

»Signor,  laisieme  ester,  dex  le  uous  mire!  1070 

Frans  hom  qui  ranprone  autre  par  estouchie. 
Il  doit  sa  tere  perdre  et  sa  franchise. 
Laron  doiuent  gaber  gent  sille  triche 
Cil  qui  sont  engenre  par  iresie.« 
Li  auquant  s'en  tornerent,  si  s'umelient  1075 

Et  uienent  au  glouton,  se  li  escrient 
Qu'il  s'en  fâche  porter  a  ses  mescines. 
Li  glous  s'en  ua  plaingant,  du  ceur  sopire 
Et  demande  le  prestre,  ne  pot  plus  dire. 

1080  Et  garçon  et  ribaut  tout  li  escrient: 

»Tu  as  hape  le  frain,  si  n'en  as  mie.« 
A  tant  es  .i.  borgois  manant  et  riche, 
Cil   ot  a  non  Gautiers  de  saint  Denise, 
Senescaus  fu  .v.  ans  le  duc  Elie 

1085  Et  por  son  droit  signor  Aiol  auisse; 

Il  le  resamble  miex  qu'orne  qui  uiue. 
Il  uaura  ia  parler  de  grant  franchise: 
'ignor,  dist  li  borgois,  laisies  ester! 
^Cascuns  se  deueroit  bien  porpenser 

1090  Que  il  n'a  .i.  tout  seul  en  cest  resne. 

Tant  soit  et  fors  et  iouenes  li  bachelers, 
S'ert  ore  en  autre  tere  escaitiues. 
Qu'il  fust  poures  de  dras  et  desnues, 
S'il  s'ooit  laidengier  et  si  blâmer, 

1095  Ne  fust  ia  plus  honteus  et  abosmes, 

Courechous  et  dolans  et  aires. 
Vous  uees  qu'il  est  enfes  et  bachelers, 
103^.  N'a  pas  apris  les  armes  bien  a  porter 
Et  si  n'a  home  mort  n'autrui  naure 

iioo  Ne  nule  rien  tolu  n'autrui  enble  — 

Et  uous  le  laidengies  et  ranprones. 
Ancois  le  deusies  o  uous  mener 
Et  por  dieu  herbergier  et  osteler.« 
Li  preudom  l'apela  par  amistes  : 

1105  vDamoiseus  de  boin  aire,  cha  entendes  I 

Se  uous  uoles  ostel,  nel  me  celés. 
Se  uous  herbergerai  par  carite 
Por  amor  mon  signor  que  resambles. 
Le  gentil  duc  Elie  qui  tant  fu  ber. 

Il  10  II  fu  cachies  de  France  par  poeste 

Par  le  conseil  Makaire  le  desfae. 
Vous  le  resambles  plus  que  home  ne, 
Por  le  soie  amiste  aures  ostel. 
Se  uos  cheuaus  ne  fust   si  descarnes, 

Miex  samblast  Marchegai  que  riens  sor  de.  1115 

Por  l'amor  del  destrier  que  i'ai  nome 
Aura  cis  de  l'aueine  a  grant  plente.« 
Et  Aiols  respondi  comme  senes  : 
»Sire,  diex  le  uous  mire,  qui  nous  fist  nes!« 
Li  preudom  l'en  mena  a  son  ostel,  11 20 

Si  a  la  nuit  Aiol  bien  ostele 
Et  si  fist  Marchegai  bien  establer, 
Trestous  les  .iiii.  pies  li  fist  ferer. 
iols  li  fiex  Elie  fu  herbergies. 

.L'ostes  quil  herberga  ot  non  Gautiers,  "25 

Senescaus  fii  Elie  .v.  ans  entiers 
Et  fu  de  mainte  cose  bien  aaisies. 
Aioi  en  amena  en  sen  solier. 
Par  amor  l'a  assis  les  sa  moUier 

A  une  ceminee  de  marbre  chier  11 30 

loste  .i.  fu  de  carbon  grant  et  plenier. 
Li  ostes  l'en  apele  par  amistie  : 
»Dont  estes,  de  quel  tere,  biaus  amis  chiers?« 
104^.   »Sire,  iou  de  Gasconge,  cil  respondie, 

Mes  pères  fu  grans  hon,  bien  le  sachies,  1135 

la  fu  riches  d'auoir  et  enforcies; 

Mais  il  est  par  grant  guère  tous  essillies 

Et  si  est  par  malage  afebloies. 

lel  laisai  de  l'auoir  si  entrepies, 

Qu'il  n'en  auoit  uallant  .iiii.  deniers  1 140 

Ne  mais  que  .iiii.  saus  qu'il  m'a  cargies. 

Or  m'a  balliet  ces  armes  et  ces  destrier, 

Si  m'enuoia  en  Franche  por  gaaingier 

Al  fort  roi  Loeys  pour  acointier.« 

»Amis,  dieus  te  consaut  par  sa  pitié!  1145 

Ancois  aures  grant  paine  que  i  uiengies.c 
Puis  demandèrent  l'aiguë,  si  uont  mangier, 
Issi  com  en  quaresme  sont  aaisie, 
Asses  orent  poison,  pain  et  uin  uies. 

II 50  /^"^uant  il  orent  mengie  a  grant  plente, 

V^Li  ostes  le  rapele  par  amiste  : 
»Damoiseus  de  boin  aire,  a  moi  parles! 
Aler  deues  en  Franche,  ce  me  contes. 
Al  fort  roi  Loeys  por  conquester. 

Ï155  Vos  armes  sont  moût  laides,  que  uous  portes, 

Et  uos  escus  est  uies  et  enfumes 
Et  uos  cheuaus  est  maigres  et  descames. 
François  sont  orgellous,  desmesure. 
Et  si  sont  coustumier  de  lait  parler; 

II 60  Laidengier  uous  uauront  et  ranproner.« 

»Sire,  che  dist  Aiols  qui  moût  fu  ber, 
Soufrir  le  m'esteura  et  endurer 
Et  toutes  les  parolles  a  escouter. 
Les  boines  et  les  maies  laisier  aler, 

II 65  Tant  con  lesu  plaira  de  maieste 

Et  iou  ère  d'auoir  plus  amontes.« 
»Amis,  che  dist  li  ostes,  moût  bel  parles  ! 
Se  uous  poes  chou  faire,  uous  uainteres. 
Les  chemins  ueres  gastes  et  encombres  ; 

1,-0  104^   Il  i  '1  des  larons  a  grant  plente. 

Se  uo  ceual  uous  tolent,  que  deuenres. 
Et  trestoutes  uos  armes  que  uous  portes? 
la  mais  en  douche  France  n'en  enteres.« 
ï'Sire,  che  dist  Aiols,  laisies  ester! 

IIJ5  Teus  les  uaura  auoir  et  conquester. 

Nés  aura  mie  tôt  a  uolente 
Et  chier  le  compera  ains  le  porter,  c 
ï-Amis,  che  dist  li  ostes,  or  m'entendes! 
Il  i  a  un  Hon  d'antiquité, 
iiSo  De  la  prison  le  roi  est  escapes, 

Tramis  li  fu  de  Rome  par  grant  chierte. 
Il  a  mengiet  son  maistre  et  deuoure; 
Or  est  si  en  parfont  el  bos  entre, 
A  paine  i  ose  uns  hon  tous  seus  aler; 
Il  en  a  x.  ochis  et  afoles.  1185 

Le  chemin  a  senestre,  frère,  tenes 
Et  l'autre  uoie  a  destre  celui  laires; 
Car  se  il  nous  encontre,  n'i  garires 
Ne  nous  ne  uos  ceuaus  n'i  dureres 

Que  ne  soies  mengies  et  deuoures.«  1190 

»Sire,  che  dist  Aiols,  laisies  ester! 
Que  ia  par  un  lion  n'ere  encombres, 
Se  dieus  garist  l'espee  que  i'ai  au  les. 
Toute  ma  droite  uoie  uaurai  aler; 

Cil  qui  dex  uieut  garder  bien  est  gardes.  1195 

Volentiers  dormiroie,  s'estoit  uos  gres.« 
Quant  li  borgois  l'entent,  si  est  leues, 
Se  li  fait  son  lit  faire  par  amistes. 
Et  Aiols  se  coucha,  qui  ert  lasses. 

Li  borgois  les  sa  feme  ua  reposser,  1200 

En  sa  cambre  perine  en  est  entres. 
Quant  il  se  fu  couchies,  si  a  parle  : 
»  Douche  seur,  bêle  amie,  cha  entendes! 
Ai,  dieus!  cis  enfes  est  escaitiues. 

Voies  com  il  est  biaus  et  gens  et  clers  !  1205 

104"=.  Se  il  fust  bien  uestus  et  acesmes, 
N'eust  plus  bel  enfant  en  .x.  chites  ; 
Mais  il  est  or  si  poures  et  desnues, 
En  plus  de  .xiii.  lieus  li  cars  li  pert, 

Que  il  a  ausi  blanche  con  flors  en  pre.  1210 

Diemenche  arons  Pasqua,  bien  le  saues. 
Que  toutes  gens  soi  doiuent  bel  atorner, 
Blanches  braies  uestir  et  endosser. 
Se  nous  poiemes  ore  por  dieu  penser 
Que  il  eust  uns  dras  a  son  leuer,  121 5 

De  cote  et  de  mantel  fust  afubles, 
Che  seroit  grans  aumoine  et  carites, 
Encor  nous  poroit  estre  gueredone.« 
Adont  a  la  borgoisse  son  ceur  ire, 

1220  Se  H  a  respondu  par  cruauté: 

■-'Sire,  che  dist  la  dame,  laisies  ester! 
Diables,  dont  uienent  ore  iches  bontés? 
Se  tu  as  ton  auoir  grant  amasse. 
Par  ta  marcheandise  l'as  conqueste, 

1225  Et  iou  con  sage  feme  l'ai  bien  garde, 

la  est  chou  .i.  ribaus  escaitiues 
Qui  n'ot  onques  encore  en  son  ae, 
Qui  uausist  un  mantel  de  neuf  fore, 
le  cuic,  ches  gamimens  a  il  enble, 

1230  Qu'il  a  ensanble  o  lui  chi  aporte, 

Et  che  maigre  cheual  a  il  îrafïe.« 
Adont  a  li  borgois  son  ceur  ire, 
Mais  ne  uaut  a  sa  feme  point  estriuer; 
N'ot  cure  de  coser  ne  de  tenchier, 

1235  De  si  a  l'endemain  le  laisse  ester 

C'Aiols  fu  reuestus  et  conrees 
Et  de  ses  poures  dras  ratapines; 
Rout  sont  et  despane,  mal  atire. 
Li  ostes  le  regarde,  s'en  ot  pite; 

1240  S'il  eust  a  se  feme  consel  troue, 

De  neuf  l'eust  uestu  et  conrae. 
104'^.  Ne  por  quant  ses  consaus  a  trespasse, 
A  son  escrin  en  uient  por  desfremer, 
Chemise  et  braies  blances  en  a  gete 

1245  D'un  cainsil  délie  et  afloure, 

Aiol,  le  fil  Elie,  le  ua  doner; 
De  dieu  de  sainte  gloire  l'a  merchie. 
Prochainement  li  ert  gueredone, 
Con  uous  pores  oir  et  escouter 

1250  Ancois  que  la  canchons  doie  finer. 

Puis  ala  au  mostier  por  dieu  orrer, 
Car  le  seruiche  dieu  n'ot  oblie  ; 
Car  ses  pères  li  ot  bien  commande. 
Puis  retorna  ariere  a  son  ostel, 

Et  li  preudom  fu  sages  et  porpenses,  1255 

Ancois  qu'il  s'en  alast,  Ta  fait  disner. 
Dont  prist  Aiols  ses  armes,  si  s'est  armes 
Et  uint  a  Marchegai,   si  est  montes, 
Il  prist  congiet  a  l'oste,  s'en  est  tornes. 
Et  li  borgois   fu  sages  et  apenses,  1260 

Sor  .i.  boin  palefroi  en  est  montes, 
Son  escu  et  sa  lanche  li  a  porte, 
Des  gas  et  de  la  uile  l'a  fors  iete. 
.iii.  lieues  le  conuoie  tout  de  son  gre, 
Dont  l'apela  li  ostes  par  sa  bonté  :  1265 

»Damoiseus  de  boin  aire,  uous  en  ires, 
A  damelde  de  gloire  soit  commandes 
Tes  cors  et  ta  proeche  et  ta  bontés  ! 
Vous  en  ires  moût  seus  et  esgares 

Et  moût  poures  de  dras  et  desnues  ;  1270 

Certes  i'en  ai  mon  ceur  moût  adole. 
Tenes  chest  anel  d'or  par  carite. 
Se  besoinge  uous  croist  ne  pouertes, 
Sel  poes  mètre  en  gage  a  uostre  ostel.  « 
»Sire,  che  dist  Aiols,  bien  uous  proues,  1275 

Quant  por  uo  droit  signor  si  m'onores. 
Beneoite  soit  l'ame  de  damelde 
105^.  Qui  uous  aprist  a  faire  tel  largete. 
Or  uous  pleuige  bien  ma  loiaute 

Que  se  lesus  franc  home  me  laist  trouer,  1280 

Qui  uoille  mon  seruiche  rechoiure  en  gre, 
Cheste  honor  uous  ferai  gueredoner.« 
Meut  douchement  le  baisse  al  deseurer, 
A  dieu  de  sainte  gloire  l'a  commande. 
Dont  s'en  torna  Aiols,  Postes  remest.  1285 

»E,  dieus,  che  dist  li  enfes,  par  ta  bonté. 
Al  premerain  rechet  u  sui  entres, 
Com  il  m'est  hui  ce  ior  bien  encontre  1 
Ahi,  Elies  père,  c'or  nel  saues, 

1290  Et  Auisse  ma  mère  al  gaut  rame! 

le  ne  fuisse  si  lies  par  uerites, 
Qui  tout  l'or  me  donast  d'une  chite.« 
En  son  maistre  chemin  en  est  entres, 
lusques  a  none  base  a  il  esre, 

1295  Aine  n'encontra  nul  home  de  mère  ne, 

N'ermite  ne  conuers,  u  puist  parler. 
Par  desour  .i.  haut  tertre  en  est  montes 
Et  puis  si  a  un  ual  adeuale, 
Il  garde  deuant  lui  parmi  un  pre, 

1300  D'autre  part  une  haie  en  .i.  bos  cler, 

S'a  ueu  le  lion  adeualer, 
Que  li  auoit  li  ostes  au  soir  nome. 
Chel  ior  auoit  ochis  un  grant  sengler. 
Si  en  auoit  mangiet  a  grant  plente, 

1305  Boiure  uenoit  a  l'aiguë,  car  bien  le  set. 

Quant  il  coisi  Aiol,  si  s'est  tomes 
Vers  lui  geule  baee  comme  maufes, 
Qu'il  le  uoloit  mangier  et  estranler; 
la  mais  plus  fiere  beste  uous  ne  ueres. 

13 10  Aiols  le  uoit  uenir,  si  l'a  doute. 

De  son  cheual  dessent  comme  senes, 
A  le  branche  d'un  caine  l'a  aresne; 
Qar  il  se  redoutoit  de  l'afoler. 
105''.  Et  a  traite  l'espee  de  son  coste, 

131 5  Encontre  le  lion  en  est  aies. 

A  grant  geule  baee  comme  maufes 
Se  uient  contre  l'enfant  comme  derues, 
Qu'il  le  uoloit  mengier  et  deuourer; 
As  .ii.  poes  deuant  le  ua  combrer 

1320  A  mont  par  son  escu  uies  enfume, 

Que  les  ongles  li  fait  par  mi  passer, 

Et  enpres  lui  le  sache,  si  l'a  tire, 

Por  un  poi  qu'il  nel  fist  ius  crauenter; 

Mais  Aiols  le  feri  del  branc  letre, 

Si  achemeement  l'a  encontre,  1325 

Que  le  pie  et  le  poe  li  a  cope. 

Li  lions  iete  .i.  brait,  qu'il  fu  greues  ; 

Mais  Aiols  le  rehaste  comme  senes. 

Que  par  deuant  les  ars  l'a  tout  cope, 

Que  mort  l'a  abatu  et  crauente.  1330 

Ains  mais  n'en  fist  tant  hom  qui  fust  ia  nés  ; 

S'en  auoit  x.  mangies  et  estranles. 

iols  a  fait  bataille  pesant  et  dure, 
.Moût  l'en  est  auenue  bêle  auenture. 
Le  poe  del  lion  a  retenue,  1335 

Si  l'a  a  son  archon  deuant  pendue, 
la  ne  le  laira  mais,  si  ert  ueue 
Et  par  aucune  gent  reconneue; 
Encor  li  fera  ele  moût  grant  aiue. 

Puis  monte  en  Marchegai  tout  a  droiture  1340 

Et  si  a  trespasse  le  selue  oscure, 
Et  Marchegai  li  anble  a  desmesure. 
Et  el  Castel  Esrant  uient  a  droiture 
Et  trespasse  del  bourc  le  maistre  rue, 
Moût  i  troua  grans  fous  de  gent  menue,  1345 

Qui  trestout  le  gaboient  par  auenture. 
Quant  il  ont  le  grant  poe  reconneue 
De  la  beste  sauage  qui  tant  ert  dure, 
Qui  tornoit  le  pais  a  desmesure, 
105'^.  Sel  laissent  a  gaber  por  l'auenture.  1350 

es  or  cheuauce  Aiols  li  gentiex  hom, 

Parmi  Chastel  Esrant  uint  a  bandon, 
Moût  i  troua  de  fols  et  de  bricons 
Qui  trestout  le  gaboient  par  contenchon. 
Quant  il  uirent  le  poe  del  grant  lion  1355 

Qui  del  pais  faisoit  destruision, 
—  Car  en  cel  bos  n'osoit  entrer  nus  hom  — 
Por  tant  ne  gabent  mie  le  franc  baron, 
Bêlement  l'en  apelent  en  lor  raison: 

1360  »Dont  uenes,  de  quel  tere,  biaus  iouenes  hom? 

V  presistes  le  poe  de  cel  lion?<; 
»Signor,  ie  le  trouai  desous  cel  mont, 
La  me  uoloit  mengier  par  contenchon, 
Quant  dameldex  m'en  fist  garantison. 

1365  A  l'espee  que  porc  a  mon  geron 

Li  copai  iou  le  pie,  par  saint  Simon, 
La  le  lasage  mort  ens  el  sablon.« 
Quant  cil  l'ont  entendu,  grant  ioie  en  ont. 
Cel  ior  ot  de  maint  home  beneicon. 

1370  E  uous  .i.  cheualiers  c'ot  non  Raoul, 

Vauasors  de  la  tere,  moût  gentiex  hom, 
Le  pie  li  demanda  del  grant  lion 
Et  cil  le  herberga  en  sa  maison, 
La  nuit  li  done  asses  uin  et  poison. 

1375  Aiols  fu  la  assis  les  le  carbon. 

Quant  il  orent  mengiet  a  grant  fuison, 
Et  Marchegais  au  oit  sa  liurison 
Si  con  fain  et  auaine  a  grant  fuison, 
Li  ostes  l'en  apele,  mist  le  a  raison  : 

1380  »Dont  uenes,  de  quel  tere,  biaus  iouenes  hom? 

Dont  uenes,  de  quel  part,  u  ires  uous?» 
>.'Biaus  sire,  en  douche  France,  che  dist  Aiols, 
Al  fort  roi  Loeys,  le  fil  Charlon, 
S'il  me  done  del  sien,  si  remanron.« 

1385  Et  respondi  li  ostes  qui  fu  preudom: 

105''.   »Amis,  diex  te  consaut  par  son  urai  non! 
En  le  cort  le  roi  a  un  mal  glouton, 
Makaire  de  Losane  l'apele  on. 
Il  n'a  en  nule  tere  nul  plus  félon. 

1390  II  est  dus  de  Losene,  chou  est  grans  douls, 

Mout  set  bien  losengier  le  roi  de  Loon, 
Il  cache  les  preudomes  a  deshonor. 

mis,  che  dist  li  ostes,  or  m'entendes! 
-Aler  deues  en  France,  dit  le  m'aues, 
Al  fort  roi  Loeys  por  conquester.  1395 

Se  uous  me  uoles  croire,  aillor  ires, 
Al  chastel  de  le  Haie  droit  uous  tenes, 
Cha  deuant  en  Pontieu  uous  torneres. 
La  troueres  Rainier  et  Aimer 

Et  Gilemer  l'Escot,  qui  mout  sont  ber,  1400 

Le  signor  de  Boorges  o  le  uis  cler, 
Qui  guerroie  le  roi  par  grant  fierté 
Por  chou  qu'il  a  lor  oncle  desirete, 
Elie  le  franc  duc  qui  tant  fu  ber.« 

Quant  Aiols  l'entendi,  li  bachelers,  1405 

Qui  bien  Fauoit  oi  et  escoute, 
Contre  ual  uers  le  tere  est   aclines. 
Quant  il  de  ses  parens  oi  conter. 
Il  dist  entre  ses  dens  que  nus  nel  set, 
la  n'i  querra  cousin  ne  parente  1410 

Dessi  c'a  Loeys  aura  parle. 
Che  uaura  il  sauoir  et  demander 
Et  de  sa  bouche  oir  la  uerite, 
Por  coi  il  a  son  père  desirete. 

La  nuit  i  seiorna  iusc'al  ior  cler.  141 5 

Aiols  reprist  ses  armes,  si  s'est  armes 
Et  uint  a  Marchegai,  si  est  montes, 
Il  prent  congiet  a  l'oste,  s'en  est  tornes. 
En  son  maistre  chemin  en  est  entres. 
Toute  ior  a  Aiols  esperone  1420 

Et  garde  deuant  lui  enmi  .i.  pre, 
106^.  Desous  l'onbre  d'un  arbre  en  haut  rame. 
Si  a  ueu  .ii.  moignes  grant  deul  mener. 
Et  estoient  de  dras  tout  desnue. 
Aiols  s'i  aresta  por  demander:  1425 


42  AiOL  ET  MiRABEL. 

»Signor,  por  amor  dieu  1  et  uous  qu'aues?« 
Et  cil  li  respondirent  :   »Par  tans  l'ores. 
Car  ues  la  .iii.  larons  enmi  ces  près, 
Qui  or  endroit  nous  ont  tous  desreubes, 

1430  Ne  froc  ne  estamine  n'i  a  remes, 

Ne  peliche  ne  bote,  bien  le  uees. 
Sire,  ceste  autre  uoie  por  dieu  tenesl 
Se  il  uous  i  encontrent,  n'i  garires, 
Ne  uous  ne  uos  cheuaus  n'i  dureres, 

143s  Or  endroit  uous  aront  tout  desreube.« 

Et  respondi  Aiols  :    »Mais  n'en  parles! 
la  damelde  ne  plache  de  maieste 
Que  li  miens  cemins  soit  por  eus  mues; 
Ains  uous  rendrai  uos  dras,  se  uous  uoles.« 

1440  »Sire,  che  dist  li  maistres,  ne  nous  gabes!« 

Adont  quidierent  il  par  uerites 
Qu' Aiols  fust  lor  compain,  s'eust  trufe. 
Aiols  point  le  ceual  par  les  costes. 
Par  deuant  les  larons  s'est  arestes, 

1445  Fièrement  lor  escrie  :   »Signor,  estes  I 

Por  qu'aues  uous  ces  moines  si  desreubes? 
Lor  fros  et  lor  peliches  car  lor  rendes, 
Estamines  et  botes  que  uous  aues!« 
Et  respondi  li  maistres  :   »  Auant  uenes  ! 

145°  Cel  hauberc  et  cel  elme  tost  me  rendes 

Et  Fescu  et  Pespee  que  uous  portes, 
Vn  de  mes  compaingons  en  uoil  armer.  « 
»Sire,  che  dist  Aiols,  or  les  prendes! 
Car  uers  uous  suie  tous  abandones. 

I4S5  Se  ie  nés  puis  desfendre,  uous  les  ares, 

De  dieu  les  desfendrai  par  sa  bonté.* 
Il  broche  Marchegai  par  les  costes 
106^.  Et  uait  ferir  le  maistre  qu'il  ot  parler, 
Parmi   le  cors  li  fist  le  fer  passer, 

1460  Que  mort  l'a  abatu  et  crauente. 

Puis  a  traite  Tespee  de  son  coste, 

Si  referi  un  autre  c'a  encontre, 

Que  la  teste  li  fist  del  bu  seurer. 

Li  tiers  li  escapa  el  gaut  rame, 

Il  s'en  torna  fuiant,  moût  l'a  doute.  1465 

Aiols  nel  uaut  cachier,  car  il  ne  set 

Nient  de  la  contrée  ne  del  resne, 

Son  chemin  ne  uoloit  laisier  li  ber. 

iols  ne  uaut  se  uoie  pas  eslongier, 
.11  ne  set  le  contrée  ne  le  resnier.  1470 

L'auoir  reprist  as  moines  sans  atargier, 
Si  lor  raporta  tout  moût  uolentiers. 
Si  se  sont  reuestu  et  recauchie, 
Puis  afublent  les  capes,  moût  en  sont  lie. 
»Sire,  che  dist  li  maistres,  por  dieu  del  ciell  1475 

Car  uenes  auoec  nous  por  herbergier!« 
Et  respondi  Aiols:  »Mout  uolentiers, 
Se  ch'est  el  cemin  droit  deuers  Orliens, 
Car  celui  ne  uauroie  mie  eslongier.  « 

>:Oil,  par  ma  foi,  sire,  bien  uous  en  chiet.  1480 

Droit  par  deuant  no  porte  ua  li  sentiers. « 
Venu  i  sont  al  uespre  a  l'anuitier 
Et  font  mander  un  feure  sans  atargier, 
Marchegai  font  ferer  et  bien  soinier. 

Bien  a  son  estauoir  tout  sans  dangier.  1485 

Al  matin  est  Aiols  cumeneies 
Ensamble  auoec  les  moines  par  amisties. 
Toute  ior  seiorna  por  le  ior  chier. 
Que  il  ne  uaut  esrer  ne  cheuauchier. 

Al  lundi  s'en  parti  sor  son  destrier,  1490 

Des  moines  se  départ,  si  prent  congie. 

es  or  s'en  ua  Aiols  lance  leuee 

Et  trespasse  les  tertres  et  les  ualees. 
106*=.  Hui  mais  pores  oir  quel  destinée 

lesus  a  a  l'enfant  le  ior  donee.  1495 


d: 


44  AiOL   ET   MiRABEL. 

Makaires  de  Lossane  auoit  .i.  frère, 
Rustans  auoit  a  non  en  sa  contrée, 
Si  ua  por  armes  querre  a  Penperere, 
Doi  uaillant  escuier  auoec  lui  erent. 

1500  Quant  il  uirent  Aiol,  moût  le  gaberent: 

»0r  en  uenres  en  France,  grans  est  et  lee, 
De  uous  ferons  no  sot  en  no  contrée, 
Si  en  ara  grant  ioie  nostre  enperere, 
Makaires  de  Lossane,  li  miens  chiers  frères. 

1505  Amis,  engenre  fumes  andoi  d'un  père 

Et  si  fumes  porte  tout  d'une  mere.c 
»He  diex,  che  dist  Aiols,  quel  destinée  ! 
Makaires  de  Lossane  quant  est  uos  frères, 
Maleoite  soit  toute  Famé  uo  père  ! 

15 10  Car  tout  desireta  ma  france  mère. 

Des  or  uous  défi  iou  de  dieu,  mon  pere.« 
Il  broche  le  cheual  sans  demoree 
Et  a  l'anste  brandie,  uiele  enfumée. 
Et  ua  ferir  Rustant  a  Pencontree, 

1515  Que  très  parmi  le  cors  li  a  passée, 

Que  mort  l'a  abatu  enmi  le  pree. 
Puis  retendi  la  main,  si  trait  l'espee, 
Del  feure  l'a  sachie  et  bêle  et  clere, 
As  .ii.  escuiers  a  fait  la  mellee, 

1520  Andeus  les  geta  mors  enmi  la  pree. 

>^E,  diex,  che  dist  Aiols,  quel  destinée  I 
Dame,  sainte  Marie,  uierge  honorée  1 
Or  aie  bien  troue  ioste  menbree. 
Hai,  c'or  nel  saues,  Elies  père  ! 

1525  Vn  pan  de  uostre  guerre  aiou  finee. 

le  ne  sai,  se  Makaires  a  plus  de  frères, 
Par  cestui  n'ert  ia  mais  terre  gastee.« 
Il  entra  en  sa  uoie  grant  et  feree 

DEt  laissa  lor  cheuaus  enmi  la  pree. 
es  or  s'en  ua  Aiols  tout  son  chemin, 

Quant  del  frère  Makaire  se  fu  partis; 
Toute  ior  a  esre  trosc^a  midi. 
A  Fissue  del  bos  près  del  chemin 
En  Ponbre  d'un  lorrier  grant  et  foilli 
Sor  Perbe  se  gisoit  uns  pèlerins  i535 

Qui  uient  de  lursalem  de  dieu  seruir. 
Bordon  ot  et  escarpe,  paume  et  espi, 
Et  boin  mulet  anblent  a  son  plaisir 
Et  uaillant  escuier  a  lui  seruir. 

A  loi  de  gentil  home  se  fu  ue^^ig  j^^q 

Et  ot  blanche  le  barbe,  le  poil  flori; 
Bien  sanbloit  gentil  home,   duc  u  marchi 
Qui  chastel  u  chite  ait  a  tenir. 
Contre  Aiol  se  drecha,  quant  il  le  uit, 
Premerains  le  salue  li  pèlerins:  1545 

»Dameldex  uous  saut,  sire,  qui  ne  menti  !« 
»Et  dieus  bénie  uous  !  Aiols  a  dit. 
Dont  uenes,  de  quel  part,  biaus  dous  amis?« 
»Sire,  de  lursalem  de  dieu  seruir; 

le  fu  la  al  sépulcre  u  surexi  1550 

Et  el  mont  de  Caluaire  u  mort  soufri 
Et  au  saint  flun  lordan,  la  dieu  merchi  ; 
La  me  baingai  awan  tierc  ior  d'auril. 
En  l'ort  .s,  Abrahan  pris  cest  espi.« 

»Par  u  en  repairastes,  franc  pèlerin ?«  i^jj 

»Sire,  très  parmi  Franche  tout  droit  chemin.  « 
»  Dites  de  uos  noueles,  biaus  dous  amil 
Aues  de  nule  guère  parler  oi?« 
»0  ie,  dist  H  paumiers,  se  dieus  m'ait. 
En  la  chite  d'Oriiens  ui  Loey,  1560 

L'enpereor  de  Franche,  grain  et  mari. 
Beruier  l'ont  de  guerre  si  entrepris. 
Qu'il  nel  laisent  des  portes  d'Orhens  issir. « 
»Retient  il  saudoiers,  qu'aues  oi?« 
»Oil,  dist  h  paumiers,  s'il  en  uenist.«  1565 

107^.  »Sire,  che  dist  Aiols,  retenroit  mi?x 
Li  paumiers  le  regarde  enmi  le  uis, 
Moût  le  uit  nu  et  poure,  descolori, 
Si  drap  sont  despane,  s'est  mal  uestis, 

1570  Et  sa  grant  lanche  torte,  ses  escus  bis, 

Li  estrier  renoe  et  mal  assis, 
Et  li  ceuaus  fu  maigres,  sor  coi  il  sist. 
Sor  son  bordon  s'apoie,  si  s'en  sourist. 
»Sire,  ne  sai  que  dire,  se  dieus  m'ait, 

1575  Tant  ui  entor  le  roi  et  uair  et  gris 

Et  riches  garnimens,  ceuaus  de  pris, 
le  ne  quic  que  li  rois  conte  en  tenist.<îi 
Quant  l'entendi  Aiols,  s'en  est  maris  ; 
Mais  il  fu  preus  et  sages  et  bien  apris. 

1580  Del  ceur  qu'il  ot  el  uentre  fist  .i.  soupir 

Et  plora  tenrement  des  iex  del  uis. 
»Sire,  che  dist  li  enfes,  mal  aues  dit, 
la  n'est  mie  li  ceurs  n'el  uair  n'el  gris. 
N'es  riches  garnimens  n'es  dras  de  pris, 

1585  Mais  est  el  uentre  al  home,  u  dex  l'asist, 

Qui  bien  me  peut  aidier  par  son  plaisir.  « 
Quant  li  paumiers  l'entent,  pitié  l'en  prist 
Por  che  que  bêlement  li  respondi; 
De  chou  qu'il  l'ot  gabe  se  repenti. 

'59°  T     i  paumiers  fu  frans  hon  de  boine  part, 

J /Il  regarda  Aiol,    pitié  end  a, 

Il  le  uit  nu  et  poure  a  mauais  dras, 
De  chou  se  repenti  que  gabe  l'a 
Por  chou  que  bêlement  respondu  a. 

1595  De  grant  afaitement  se  porpensa. 

De  bien  et  de  franchise  la  se  proua; 
Mist  le  main  a  l'escerpe  que  il  porta, 
S'en  traist  une  aumouniere  qu'il  i  bouta 
Et  prist  .i.  besant  d'or  que  mis  i  a. 

1600  Venus  est  a  Aiol,  se  li  dona. 

Bien  et  cortoisement  Paraisona  : 
loy"^.   »Gentiex  damoiseus,  sire,  entendes  chai 
Por  amor  de  celui  qui  uous  forma, 
Del  grant  péril  de  mer  qui  m'en  geta, 
Al  port  et  al  droit  auene  qui  m'amena;  1605 

Tenes  che  bessant  d'or,  bien  uous  plaira. 
En  tel  lieu  peus  uenir,  mestier  ara.« 
Aiols  prist  le  bessant,  si  l'acola. 
»Sire,  dieus  le  uous  mire,  qui  tout  cria, 
lesus  Crist  le  uous  range,  Fesperitals  !  1610 

Si  fera  il  encore,  quant  li  plaira.  « 
Puis  en  ot  uair  et  gris  et  boin  ceual, 
Con  uous  pores  oir,  quil  uous  dira. 

iols  l'en  apela,  mist  le  a  reison  : 

.»Sire,  franc  pèlerin,  com  aues  non?  161 5 

Se  ie  mais  uous  trouoie,  que  uous  connisson.« 
»Reinier  le  fil  Gerart  m'apele  on. 
le  sui  dus  en  Gascoigne,  si  ai  maison, 
.ii.  fiex  ai  çheualiers  de  grant  renon. 

Et  uous,  franc  damoiseus,  com  aues  non?«  1620 

»0n  m'apele,  biaus  sire,  l'enfant  Aiol. 
Se  repairies  en  Franche,  parles  a  nous, 
Et  nous  uous  seruiron  par  grant  amor.« 
A  dieu  le  commanda,  le  glorious. 

iols  li  fiex  EUe  uaut  prendre  le  congie  1625 

.Al  uaillant  cheualier  qui  tant  fait  a  proisier. 
Ancois  que  il  s'en  parte,  l'a  encore  areinie  : 
»Por  amor  dieu,  biaus  sire,  et  car  me  consellies! 
Vous  i  ares  amoine,  i'en  ai  mestier. 

Qui  geroient  le  roi  qui  Franche  tient?  1630 

Saues  i  duc  u  prinche  qui  tienge  cheualier? 
Et  li  quens  de  Bohorges  nel  aime  mie  bien. 
Se  i'aloie,  biaus  sire,  a  la  chit,  a  Orliens, 
Retenroit  moi  li  rois  qui  France  a  a  baillier? 
De  gaaingier,  biaus  sire,  aroie  grant  mestier. «  1635 

Li  pèlerins  Toi,  si  a  croie  le  cief. 

»Sire,  ne  sai  que  dire,  se  dieus  me  puist  aidier. 
io7<=.  l'ai  en  Orliens  este  .viii.  iors  trestout  entiers, 

Illeuc  ui  ge  le  roi  qui  Franche  a  a  baillier, 
1640  Et  ot  ensamble  lui  plus  de  .m.  cheualiers 

Qui  de  uair  et  de  gris  sont  tout  aparellie 

Et  ont  moût  boines   armes  et  boins  corans   destriers. 

Dirai  uous  .i.  cose  que  uous  uoil  acointier: 

Il  n'a  si  gentil  home  dessi  a  MonpeHer, 
1645  S'il  uenoit  ore  entr'aus  en  la  chite  d'Orliens 

Adoubes  de  ses  armes  sor  .i.  corant    destrier, 

Qu'il  ne  fust  des  auquans  gabes  et  laidengies; 

le  sai  que  a  saudee  poroit  il  faillir  bien. 

Por  uous  l'ai  dit,  biaus  sire,  si  ne  uous  anoit  rien, 
1650  Car  uos  armes  sont  laides  et  uos  destriers, 

Et  uo  garniment  font  poi  a  proisier, 

Et  uos  cauches  sont  routes  iusques  as  pies. 

l'ai  encore  un  castel  que  i'ai  moût  chier, 

Il  a  a  non  Biaufors  et  en  la  marche  siet, 
1655  Et  si  ai  .iiii.  fieus,  li  doi  sont  cheualierj 

Se  ie  la  uous  tenoie,  par  les  sains  desosiel, 

le  uous  feroie  anqui  moût  bien  aparellier; 

Mais  trop  en  somes  lonc,  tôt  che  n'a  chi  mestier. 

Dameldex  uous  poruoie,  li  glorieus  del  ciel, 
1660  Li  rois  des  autres  rois,  si  ait  de  uous  pitié  ! 

Onques  mais  ne  ui  ie  si  poure  cheualier.« 

Dont  sospira  Aiols,  li  fiex  Elie  al  uiel, 

Quant  de  sa  pouerte  H  a  oi  plaidier. 

Aiols,  li  fiex  Elie,  a  del  ceur  souspire 
Et  dist  al  pèlerin:    »Ie  uous  commanc  a  de. 
Bien  m'aues  aconte  me  ruiste  pouerte, 
Et  iou  en  ai  mon  ceur  moût  forment  aire.« 
Et  dist  li  paumiers  :    «  Sire,  trop  uous  poes  haster, 
le  uoil  a  uous  or  mais  un  petitet  parler.  « 
1670  Son  escuier  apele:   »Biaus  amis,  cha  uenes! 

Aportes  celé  maie  et  si  le  desfremes.« 
Et  cil  li  respont:   »Sire,  si  con  uous  commandes.* 
Le  maie  li  corut  esraument  aporter, 
107"^.  A  une  clef  d'argent  le  corut  desfremer, 

Vnes  cauches  en  trait,  ia  millors  ne  uerres,  1675 

De  plus  fine  escarlate  n'ores  ia  mais  parler, 
Et  uns  chiers  espérons  a  fin  or  noele. 
Li  paumiers  les  auoit  aportes  d'outremer, 
Deuant  le  temple  d'orne  les  auoit  acates, 
Vn  marc  de  blanc  argent  en  auoit  fait  peser,  1680 

Por  l'aine  de  ses  fiex  qu'il  uoloit  adouber. 
Or  poes  dire  et  croire,  moût  est  li  paumiers  ber, 
Quant  il  les  garnimens,   qu'il  auoit  acates 
Por  son  enfant  demaine,  qu'il  les  uoloit  doner. 
Quant  il  uoit  l'estrainge  home,    se  li  a  présente,  1685 

Bel  et  cortoisement  le  prist  a  apeler  : 
»Sire,  tenes  ches  cauches,  por  sainte  carite. 
Et  ces  chiers  espérons,  ia  millors  ne  ueres. 
Par  icele  grant  foi  que  ie  uous  doi  porter, 
Hom  qui  est  bien  cauchies  n'est  mie  dénués.  «  1090 

Quant  l'entendi  Aiols,  grant  ioie  en  a  mené. 
»Sire,  cil  le  uous  mire,  qui  en  crois  fu  pênes! 
Diex  me  laist  encor  rendre  gueredon  et  bontés.  « 
E,  dieus  !  si  fera  il,  ia  nen  ert  trestorne. 
Il  dessendi  sor  l'arbre,  si  s'en  est  atomes.  1695 

E,  dex!  com  or  li  sisent  li  esperon  dore. 
Il  uint  a  Marchegai,  s'est  par  l'estrier  montes. 
En  son  cemin  en  entre,  sel  commanda  a  de. 
Baron,  a  icel  tans  dont  uous  m'oes  conter 
N'estoient  mie  gens  el  siècle  tel  plente,  1700 

Li  castel  ne  les  uiles  n'erent  pas  si  puple 
Com  il  sont  or  endroit,  ia  mais  le  mesqueres, 
Mais  les  fores  antiues,  li  bos  grant  et  rame 
Qui  puis  sont  detrenchie,  essillie  et  gaste.  .  . 
Nus  hom  ne  prendoit  feme,  s'auoit  .xxx.  ans  passe,    1705 

Et  la  pucele  encontre  aussi  de  bel  ae. 
Quant  uenoient  al  terme  qu'aloient  espouser, 
Auoient  il  tel  honte,  ce  sachies  par  uerte, 
Quidoient  tous  li  puples  les  deust  esgarder. 

1710108^.  Dont  estoit  fois  el  siècle,  creanche  et  loiautes. 
Mais  puis  est  auarisse  et  luxure  montes, 
Mauaisties  et  ordure,  et  faillies   bontés. 
L'uns  compères  ne  uieut  a  l'autre  foi  porter 
Ne  li  enfes  al  père,  tant  est  li  maus  montes. 

1715  On  fait  mais  .ii.  enfans  de  .xii.  ans  asambler, 

Prendes  garde  ques  oirs  il  peuent  engenrer  ! 
Por  chou  est  tous  li  siècles  a  noiant  atomes 
Et  si  amenuisies,  con  chi  oir  pores. 
Aiols  li  fiex  EHe  fu  durement  pênes, 

1720  Car  il  ot  toute  ior  cheuaucie  et  esre. 

Vit  le  soir  aprochier  et  le  uespre  acliner, 
Damelde  reclama  qu'il  li  doinst  boin  ostel. 
Il  ceuaucha  auant,  n'est  mie  aseures, 
Deuant  lui  el  boscage  a  oi  gent  crier 

1725  Et  regarde  sor  destre,  uit  .i.  balle  leue 

Et  unes  hautes  portes  et  .i.  parfont  fosse. 
Vns  forestiers  i  maint,  qui  bien  est  osteles, 
Il  ot  a  non  Tieri,  moût  fu  gentiex  et  ber, 
Il  auoit  le  foriest  entor  lui  a  garder. 

1730  Aiols  uit  le  maison,  moût  s'est  reconfortes, 

Il  a  tire  son  rené,  celé  part  est  tornes, 
Dessi  a  le  maison  ne  s'est  pas  arestes. 
Le  forestier  troua  a  un  fu  alume. 
Gentement  le  salue,  con  ia  oir  pores  : 

1735  »Dameldex  uous  saut,  sire,«   che  dist  Aiols  H  ber. 

Li  forestiers  saut  sus,  quant  celui  uit  arme. 
>^Sire,  cil  uous  garisse,  que  ramentu  aues! 
Aues  uous  de  gent  garde,  que  si  estes  armes? 
Par  ces  fores  antiues  sifaitement  aies, 

1740  Piech'a  ie  ne  uic  home  qui  si  fust  acemes.« 

»Ie  sui  uns  cheualiers,  plus  poure  ne  ueres, 
N'a  pas  encore  .i-  inois  que  ie  fui  adobes, 
Si  n'ai  point  d'escuier,  che  sachies  par  uerte. 
Par  besoing  porc  mes  armes,  si  com  ichi  uees. 
le  n'ai  franbaut  ne  cofre  u  les  puisse  bouter,  i745 

108''.  Neis  tant  d'autres  dras  u  les  puise  bouter, 
Ne  ie  les  uoil  laisier  n'en  chastel  n'en  chite; 
Car  tost  m'aront  mestier,  tex  me  peut  encontrer. 
Li  rois  de  Franche  a  guerre,  ce  ai  ie  oi  conter. 
Le  matin  m'en  irai  uers  Orliens  la  chite  175° 

Veoir,  se  la  pooie  saudees  conquester. 
Anuit  mais,  s'il  uous  plaist,  uous  requir  uostre  ostel 
Por  amor  damelde,  se  il  uos  uient  a  gre. 
Et  ie  sui  poures  hom,  grant  amoine  feres.« 
»Sire,  che  dist  Teris,  uolentiers  et  de  grès.  i755 

Mes  ostex  ne  fu  onques  a  franc  home  uees, 
Ausi  n'ert  il  ia  mais  en  trestous  mes  aes.« 
Aiols  est  dessendus,  cil  le  fist  desarmer 
Et  desor  une  table  ses  garnimens  porter, 
D'une  part  en  la  sale  son  ceual  establer,  1760 

Del  fain  et  de  l'auaine  a  grant  plente  doner, 
Puis  a  fait  son  afaire  et  son  mangier  aster. 
Al  mangier  sont  assis  sans  plus  de  demorer, 
Asses  ont  uenison  de  cerf  et  de  seingler. 
Quant  il  orent  mangie  et  beu  a  plente,  ^7^5 

Teris  regarde  Aiol,  si  l'a  araisone: 
»Gentiex  damoiseus  sire,  uers  moi  en  entendes! 
Aler  uoles  en  Franche  saudees  conquester, 
Car  li  rois  a  grant  guerre,  che  nous  a  on  conte. 
Vous  estes  pourement  garnis  et  aprestes,  177° 

Que  uos  armes  sont  laides,  uos  cheuals  descarnes, 
François  sont  orgellous  et  moût  desmesure. 
Si  criem  que  ne  uous  uoillent  laidengier  et  gaber; 
Et  uous  nel  pories  mie  sofrir  ne  endurer, 
Tost  uous  aroient  mort,  ochis  u  afole.  ^775 

Se  uous  uolies,  sire,  auoec  nous  demorer, 
Parmi  ces  bos  iriemes  a  nostre  uolente, 
Si  prenderiens  des  cers,  des  dains  et  des  senglers, 
Et  ie  uous  aprendroie  richement  a  berser, 

1780  Ma  fille  uous  donroie  al  gent  cors  honore. 

Sachies  qu'il  n'a  plus  bêle  en  cest  resne.« 
108'^.   ;>Sire,  che  dist  Aiols,  onques  mais  n'oi  tel, 

la  me  douge  forment  que  uous  ne  me  gabes. 
le  n'ai  en  nule  tere  ne  chastel  ne  chite 

1785  Ne  maison  ne  recet  ne  dongon  ne  ferte 

Ne  tant  de  tous  auoirs,  che  sacies  par  uerte, 
Dont  on  pressist  .x.  saus  de  denier  monae. 
Fors  seul  ces  poures  armes  que  uous  ichi  uees 
Et  ce  ceual  estraint  que  m'aues  ostele. 

1790  Trop  poure  mariage  aues  or  esgarde.» 

;>Sire,  dist  la  pucele,  trop  par  uous  desmentes! 
Se  uous  n'aues  auoir,  dex  uos  donra  asses; 
Mais  se  uolies,  sire,  auoec  nous  demorer, 
Toudis  uous  seniiroie  a  uostre  uolente.  « 

1795  -Bêle,  che  dist  Aiols,   .v.c.  merchis  de  de! 

Par  le  foi  que  doi  de,  uous  me  dites  bonté. 
Mais  ne  plache  a  lesu  qui  en  crois  fu  pênes, 
Que  ia  aie  ie  feme  dont  soie  maries,  • 
Tant  qu'aie  par  mes  armes  autre  honor  conqueste  ; 

1800  Qu'a  tout  le  mien  linage  seroit  mais  reproue.  « 

Quant  l'entent  la  pucele,  près  n'a  le  sans  derue, 
En  la  cambre  s'en  entre,  prist  soi  a  desmenter: 
»Tote  lasse  caitiue!  con  m'est  mal  encontre 
Del  plus  bel  cheualier  qui  onques  mais  fu  nés  1 

1805  Con  fuisse  ore  garie,  s^il  me  daingast  amer! 

Malleoite  soit  l'eure  qu'il  uint  en  cest  ostel, 
Quar  ia  n'i  arai  preu  en  trestout  mon  ae.« 
Et  Tieris  se  repose,  si  l'a  laisie  ester. 
Bien  uoit  que  ne  li  uient  a  talent  ne  a  gre, 

18 10  Vn  boin  lit  li  fist  faire,  u  se  ua  reposer, 

Et  Aiols  se  dormi  dusqu'au  demain  ior  cler. 
Quant  li  ber  coisi  l'aube,  s'est  par  matin  leues, 
Il  est  saillis  en  pies,  si  se  saina  de  de. 
Et  prist  ses  garnimens,  si  s'en  est  atomes; 
Et  Tieris  li  a  fait  son  ceual  amener,  1815 

Aiols  li  fiex  Elie  est  par  l'estrier  montes, 
En  son  cemin  en  entre,  l'oste  commande  a  de. 
[qS"^.   l~^es  or  s'en  ua  Aiols  tout  son  chemin  plenier 
1  y  Et  trespasse  les  teres  et  les  desrubes  fiers, 
Dusqu'a  plain  miedi  a  le  ior  cheuauchie  1820 

Et  troua  .iii.  larons  que  diex  doinst  encombrier. 
Qui  gardoient  les  uoies  et  les  sentiers. 
Ne  peut  nus  hom  passer,  pèlerins  ne  pamiers, 
Marcheans  ne  borgois,  ne  soit  a  mort  iugies. 
Se  il  a  bêle  feme,  bonis  et  uergondes.  1825 

»Signor,  che  dist  li  maistres,  ie  uoi  .i.  cheualier 
Arme  et  feruesti  sor  .i.  ronchi  trotier. 
Aine  mais  n'en  uie  nul  si  bien  aparellie. 
Cel  boin  ceual  donrai  a  mon  oste  Gautier, 
Si  en  mera  sa  cendre  al  bore  et  al  marchie.«  1830 

Et  respondi  li  autres  :   »Mout  par  aues  dit  bien, 
Quar  .i.  l'en  promesistes,  bien  a  .i.  mois  entier.  « 
»I1  l'ara,  dist  li  1ère,  ia  trestome  nen  iert.» 
A  tant  e  uous  Aiol  qui  les  salue  bien 
De  de  de  sainte  gloire,  qui  la  sus  maint  el  ciel.  1835 

»Par  mon  cief,  dist  li  1ère,  chou  ne  uous  a  mestier. 
Vous  ne  uostre  salu  ne  pris  iou  .i.  denier. 
Auoec  uous  m'en  irai  en  cel  grant  bos  foilli, 
Donrai  uous  tel  offrande,  dont  n'eussies  mestier. 
la  quant  m'escaperes,  n'esteres  cheualiers.»  1840 

Il  saisi  Marchegai  par  le  resne  a  or  mier, 
Que  il  le  uaut  mener  el  parfont  gaut  ramier 
Por  lui  tout  despollier,  onnir  et  uergongier. 
Et  quant  le  uit  Aiols,  si  s'en  est  corechies, 
Ne  pot  a  lui  ioster,  trop  s'estoit  aprocies,  1845 

Contre  ual  a  la  tere  laissa  cair  l'espiel, 
Il  trait  nue  l'espee  que  al  coste  li  siet, 
Si  feri  le  laron  a  mont  parmi  le  cief, 
Dessi  en  la  ceuelle  l'a  fendu  et  froisie 

1850  Et  a  estort  son  cop,  si  l'a  ius  trebuchie. 

Li  doi  tornent  en  fuie,  moût  se  sont  esmaie, 
Por  le  grant  caup  qu'il  uirent  del  riche  branc  d'achier 
Ne  l'atendissent  plus  por  tout  l'or  desosiel; 
109=^.  Mes  Aiols  les  escauche,  si  ataint  le  moien, 

1855  Tel  cop  li  a  done  de  l'espee  d'achier, 

Par  desous  les  l'espaule  li  a  caupe  le  cief 
Li  tiers  li  escapa,  qui  ens  el  bos  se  fiert, 
Qu'est  espes  et  rames,  c'est  dolors  et  pechies. 
Aiols  ne  le  uaut  mie  plus  en  auant  cachier, 

1860  Ains  retorna  ariere,  si  a  pris  son  espiel. 

Bien  erent  li  laron  de  dras  aparellie, 
Mal  ait  s'onques  Aiols  en  uausist  .i.  baillier, 
Ains  iure  damelde,  le  père  droiturier, 
Que  des  dras  a  laron  n'ert  ia  aparellies 

1865  Ne  d^autres,  si  nés  peut  par  honor  gaaingier, 

Tost  uenroit  en  tel  lieu  qu'il  seroit  entercies. 
Si  en  poroit  bien  estre  onnis  et  uergongies. 
Puis  se  fiert  el  boscage,  dedens  l'oire  se  fiert, 
Dusqu'al  chastel  de  Blois  ne  s'est  mie  atargies. 

1870  La  nuit  si  s'est  Aiols  al  uespre  herbergies 

Chies  .i.  riche  borgois  qui  ot  a  non  Gautiers, 
Qui  asses  li  dona  a  boire  et  a  mengier,  ' 
Del  feure  et  de  l'auaine  Marchegai  son  destrier. 
Et  Aiols  li  offri  .iiii.  saus  de  deniers 

1875  Que  ses  pères  li  ot  al  départir  cargies; 

Mais  li  borgois  nés  uaut  prendre  ne  manier, 
Por  sainte  carite  li  dona  a  mengier. 
La  nuit  se  iut  Aiols  dessi  a  l'esclairier. 
Que  il  reprist  ses  armes  et  monta  el  destrier, 

1880  Isnelement  s'en  tome,  si  a  pris  le  congie. 

De  Blois  s'en  est  tornes,  ne  se  uaut  atargier, 

loste  l'aiguë  de  Loire  commenche  a  ceuaucier, 

Ains  le  ior  ne  fina  des  qu'il  uint  a  Orliens, 

La  troua  il  le  roi  qui  Franche  a  a  baillier, 

Si  fu  moût  por  ses  armes  gabes  et  laidengies.  1885 

es  or  cheuauche  Aiols  les  Loire  sous, 

De  Poitiers  a  Orliens  uient  en  .v.  iors, 
Che  fu  un  markedi  deuant  Pascor, 
Qu'Aiols  entra  es  rues  d'Orliens  tous  sous; 
109^  Mais  de  che  fist  il  bien  que  gentiex  hon  ï^9o 

Qu'il  uint  a  sainte  Crois  ourer  le  ior. 
Par  defors  le  mostier  ot  .i,  peron, 
Vn  anel  i  ot  d'or  grant  et  reont, 
Que  fisent  saieler  li  ancissor. 

Son  destrier  i  aresne  li  frans  Aiols,  1^95 

Et  l'escu  et  le  lanche  drecha  desous, 
Puis  entra  el  moustier  de  sainte  Crous, 
Deuant  l'autel  se  mist  a  genollons, 
Damelde  reclama  par  ses  sains  nons  : 
»Glorieus  sire  père,  che  dist  Aious,  19°° 

Qui  el  cors  de  la  uierge  fustes  tans  iors 
Et  uenistes  en  tere,  che  fu  por  nous, 
De  li  fustes  uous  nés,  bien  le  sauons. 
Par  dedens  Beleem  sor  .i.  peron; 

Issi  con  che  fu  uoir,  bien  le  créons,  1905 

Que  rois  estes  et  sire  de  tout  le  mont, 
Si  faites  a  mon  père  procain  secour, 
Que  ie  laisai  malade  et  besongous 
Et  moût  poure  de  dras  et  soufraitous. 
Qui  est  auoec  l'ermite  el  gaut  parfont.  19 10 

Sainte  dame  benoite,  iou  en  pri  uous.« 

r  fu  Aiols  li  enfes  ens  el  moustier 

Deuant  le  maistre  autel  agenolies, 
Damelde  reclama,  le  urai  del  ciel: 
»  Damelde,  dist  il,  père  urai  droiturier  191 5 

Qui  la  mer  et  le  mont  peus  iustichier 
Et  le  ciel  et  le  tere  as  a  baillier, 
Tu  me  garis  de  mort  et  d'encombrier 
Et  me  done  auenture  par  te  pitié, 

1920  Que  ie  puisse  mon  père  encore  aidier 

Et  reuisder  ma  mère  qu'en  a  mestier. 
Dame  sainte  Marie,  uous  m'en  aidies!< 
Quant  Aiols  ot  lesu  très  bien  proie. 
Puis  sacha  de  sa  borse  .iiii.  deniers, 

1925  Sor  Pautel  les  a  mis  li  cheualiers 

109*^.  Par  non  de  sainte  offrande  moût  uolentiers. 
Or  sont  li  .iiii.   sau  desparellie. 
Que  Elies  ses  pères  li  ot  baillies. 
Encore  ot  il  .iii.  saus  et  .viii.   deniers 

1930  Et  un  bessant  d'or  mier  bien  enforcie. 

Que  por  de  li  dona  .i.  boins  paumiers 
Qu'encontra  el  cemin  deuers  Poitiers  ; 
Puis  en  ot  il  mérite  et  boin  loier, 
Il  en  ot  uair  et  gris  et  boin  destrier. 

1935  Aiols  lieue  sa  main,  si  s'est  sainies  : 

»Sainte  crois  beneoite,  uostre  congie  ! 
lou  irai  querre  ostel  dont  i'ai  mestier. 
Or  uous  pri  qu'enuers  de  que  m'en  aidies.« 
Par  grant  humilité  ist  del  moustier 

1940  Et  troua  son  ceual  aparellie, 

Qu'il  auoit  al  peron  bien  atachie. 
N'auot  o  lui  sergant  ne  escuier, 
Ains  saisi  son  escu  et  son  espiel, 
Puis  a  toutes  les  rues  d'Orliens  cherkie, 

1945  Moût  i  troua  serians  et  ceualiers 

Et  dames  et  puceles  par  ces  soliers. 

Il  ne  parla  a  eles  ne  nés  requiert 

Ne  ne  demande  ostel,  qu'il  n'en  set  nient, 

Il  n'estoit  de  che  querre  pas  coustumiers. 

1950  Sa  lance  fu  moût  torte,  ses  escus  uies. 

Ses  elmes  n'est  pas  clers,  mes  esrungies, 
Li  las  en  sont  ronpu  et  alasquie, 
D'une  part  li  souscline,  par  poi  ne  ciet, 
Et  Marchegais  li  trote,  haut  tient  le  cief. 
Forment  le  uont  gabant  cil  cheualier  i955 

Et  dames  et  puceles  des  haus  soliers, 
Et  cil  riche  borgois,  cil  macheclier. 
Li  uns  en  a  pris  l'autre  a  araisnier  : 
»Soions  aseure,  ioiant  et  lie, 

Ne  caut  mais  un  des  nos  a  esmaier,  i960 

Tout  auons  de  nouel  regaaingie. 
109"^.  Ves  en  chi  un  uenu  des  saudoiers, 
Adure  de  bataille,  ardi  et  fier. 
Et  seruira  le  roi  qui  Franche  tient, 

S'aquitera  sa  terre  et  son  resnie.  1965 

Cis  uaura  de  sa  guerre  bien  traire  a  cief. 
Riches  hon  l'a  nori  et  ensengie. 
Si  l'a  por  grans  saudees  chi  enuoie. 
Il  les  conquerra  bien  a  son  espiel. 

Bien  pert  as  bêles  armes  et  al  destrier,  1970 

As  riches  garnimens  que  il  a  chier. 
Qu'il  n'a  en  nule  tere  tel  cheualier. 
S'il  or  treue  en  bataille  les  Beruhiers, 
Tout  seront  mort  et  pris  et  detrenchie. 
Par  le  mien  ensiant  n'en  ira  pies,  1975 

S'il  estoient  ensamble  .xv.  millier.  « 

lar  la  moie  foi,  sire,  che  dist  uns  autres, 
Vous  parles  de  folie,  che  est  outrages. 
Li  cheualiers  n'est  pas  de  tel  folage, 

Mal  pert  a  son  ceual  ne  a  ses  armes,  1980 

Que  il  ait  en  son  ceur  tel  uaselage, 
Que  il  aquitast  Franche  par  son  barnage. 
Et  sa  lanche  est  moût  torte,  il  le  tient  basse, 
Li  escus  de  son  col  moût  le  trauaiUe.« 
Ysabiaus  la  contese  qui  moût  fu  sage  1985 

Se  seoit  as  fenestres  sor  un  brun  paille 
Et  uit  l'enfant  Aiol  qui  bas  cheuauche, 
—  ClVestoit  fiex  sa  seror  de  son  linage  — 
Moût  grans  pitiés  l'en  prist  en  son  corage. 

1990  Lusiane  sa  fille  si  s'en  prist  garde, 

Qui  moût  estoit  cortoise  et  preus  et  sage; 
Corant  uint  a  sa  mère,  si  l'en  araisne. 
usiane  fu  moût  gentiex  mescine, 
^Cortoise  et  auenans  et  afaitie, 

1995  Et  fu  nieche  le  roi  de  saint  Denise, 

Sa  mère  en  apela,  prist  li  a  dire: 
»En  la  moie  foi,  dame,  dist  la  mescine, 
iio^.  Chis  bon  qui  la  cheuauce  n'est  pas  bien  rices. 
Des  hui  matin  ua  il  par  ceste  uile, 

2000  II  a  .iii.  fois  passe  le  bare  antiue. 

Cheualier  et  borgois  moût  l'escarnisent, 
Che  me  resamble  enfanche  et  uilenie. 
le  quic  qu'il  quiert  ostel,  qu'il  n'en  a  mie.« 
Et  respont  Ysabiaus  :    »C'or  i  ua,  fille, 

2005  Par  le  foi  que  tu  dois  sainte  Marie  ! 

Et  se  tu  le  uois  poure,  nel  gabe  mie. 
Car  che  seroit  pichies  et  uilenie; 
Et  se  il  uieut  ostel,  souef  l'en  guie 
Por  amor  lesu  Crist,  le  fil  Marie, 

2010  Et  por  l'arme  del  père  qui  m'a  norie.« 

»Dame,  dist  Lusiane,   n'i  faura  mie.« 
Par  mi  lieu  de  la  presse   s'est  aquellie. 
Qui  la  ueist  le  cors  de  la  mescine, 
Et  la  car  blancoier,  le  bouce  rire, 

2015  la  mais  ne  li  menbrast  de  couardise. 

Ele  ot  uestu  un  paile  desous  l'ermine, 
Li  giron  bleu  et  uert  furent  et  inde, 
Chauches  ot  de  brun  paile,  cauchiers  a  liste. 
Aiol  prist  par  le  rené,  uers  li  le  guie: 

2020  »Parles  un  poi  a  mi,  damoiseus  sire  1 

Moût  aues  hui  aie  par  ceste  iiile, 

.iii.  fois  aues  passe  le  bare  antiue, 

Cheualier  et  borgois  s'en  escarnissent, 

Che  me  resamble  orgeus  et  grans  folie.  • 

Se  uous  ostel  uoles,  nel  celés  mie.  2025 

Anuit  mais  uous  ferons  herbergerie 

Por  Pamistiet  de  dieu,  le  fil  Marie, 

Por  autre  gueredon  nel  fage  mie.« 

Lusiane  fu  moût  de  grant  renon 
Et  uit  l'enfant  Aiol  qui  biaus  fu  moût,  2030 

Mais  il  ert  nus  et  poures  et  besongous, 
Pouertes  si  fait  home  moût  angoisous.s 
Ele  l'en  apela  par  grant  amor  : 
»Damoiseus  de  boin  aire,  dont  estes  uous? 
V  aies,  en  quel  tere,  que  queres  uous?  2035 

Se  uous  uoles  ostel,  dites  le  nous! 
Anuit  mais  a  grant  ioie  uous  retenrons 
Por  amor  damelde,  le  glorious, 
Por  autre  gueredon  nel  querons  nous.« 
»  Grant  merchi,  damoisele«   che  dist  Aious.  2040 

Puis  l'a  pris  par  le  resne,  mist  se  el  retour. 
A  meruelle  l'esgardent  François  le  ior 
Et  dames  et  pucheles  et  chil  garchon. 
Onques  ne  tresfina  iusc'a  la  court, 

La  dessendi  Aiols  al  grant  peron.  2045 

El  le  prist  par  l'estrier  par  grant  amor: 
»Amis,  ostes  uostre  elme,  dones  le  nous. 
Et  monteres  la  sus  en  celé  ter. 
Del  ceual  qui  remaint  n'aies  paour, 

Car  bien  sera  gardes,  se  nous  poons.  2050 

Ma  dame  est  ueue  feme,  n'a  pas  signor, 
Mais  seruir  uous  fera  par  grant  amor 
Dessi  que  dex  uous  doinst  sériant  millour.« 

A»Gran  merchi,  damoisele«   che  dist  Aious. 
iols  en  est  montes  ens  el  solier,  2055 

La  bele  Lusiane  al  cors  legier 
Vn  escuier  commande  le  sien  destrier, 
Si  Fa  trop  bien  frote  et  estriilie, 
Torchie  et  abeure  et  aaisie, 

2060  En  l'estable  le  maine  por  herbergier, 

Le  frain  li  abati,  qu'il   ot  el  cief, 
Al  kaiiestre  de  cerf  Pa  atachie, 
Del  fain  et  de  Pauaine  a  al  mengier. 
Puis  en  uient  droit  esrant  al  cheualier, 

2065  Vn  escamel  d'iuoire  mist  a  ses  pies, 

Andeus  ses  espérons  a  resachies, 
Puis  les  a  bien  forbis  et  essuies, 
Al  renge  de  l'espee  bien  atachies; 
La  les  pora  reprendre  li  cheualiers, 

2070110'^.  Quant  il  uaura  monter  sor  son  destrier. 
Il  n'auoit  nul  sériant  por  lui  aidier. 
»E,  dieus,  che  dist  Aiols,  quel  escuier  I 
De  che  seruiche  auoie  très  grant  mestier.c 
S' or  seust  Ysabieus  qu^il  fust  ses  nies, 

2075  Moût  par  fust  ses  seruiches  bien  enforcies. 

'sabiaus  fu  moût  gente,  se  fille  plus, 
Ele  ot  Aiol  l'enfant  moût  bien  ueu, 
Mais  il  est  nus  et  poures,  s'en  est  plus  mus. 
Pouerte  si  fait  traire  maint  home  en  sus. 

2080  »Amis,  dist  Ysabiaus,  et  dont  es  tu? 

V  uas  et  en  quel  terre,  qui  te  conduist? 
Ne  maines  escuier,  seul  t'ai  ueu.« 
»Dame,  che  dist  Aiols,  li  cors  lesu, 
le  n'ai  autre  garant  certes  que  lui. 

2085  Qui  mal  me  uaura  faire,  tous  sui  segurs. 

lar  le  moie  foi,  dame,  ie  sui  Gascons 
De  la  marche  freconde  le  roi  Yon. 
Mes  pères  gist  malades  en  sa  maison, 
Gautier  de  Pont  Elie  l'apele  on, 

2090  .vii.  ans  a  a  le  feste  le  Rouison, 

Que  il  ne  pot  cauchier  ses  espérons. 

Faillis  li  est  auoirs  et  garisons. 

Or  m'a  bailliet  ses  armes  et  ses  adous, 

Si  nVenuoia  en  France  tout  besongous. 

Tant  auons  quis  Postel  que  nous  Pauons;  2095 

De  damelde  de  gloire,  qui  fist  le  mont 

Et  en  la  sainte  crois  prist  passion, 

En  aies  uous  mérite  et  gueredon.« 

»Por  de,  dist  Ysabiaus,  penses  ent  dont!« 

Lusiane  la  bêle  mist  a  raison:  2100 

»Par  la  foi  que  tu  dois  a  saint  Simon, 

Quir  nous  bars  et  angilles  et  chiers  saumons 

Et  plument  et  clare  et  uenison. 

Cis  uales  me  samble  estre  de  grant  renon, 

Et  por  son  cors  la  feste  en  auanchon.«  2105 

Adont  uint  la  pucele  par  le  maison, 

Rebracie  d'un  cainse  fait  a  boton. 

Qui  l'i  ueist  aler  si  a  bandon, 

Sambler  li  poroit  feme  de  grant  ualor. 

Qui  ueist  la  pucele  al  cors  menbre,  21 10 

De  feme  de  boin  aire  li  deust  menbrer. 
Le  maistre  senescal  a  apele, 
Se  li  fist  le  mengier  bien  conreer 
De  car  de  uenison  et  de  saingler, 
Vin  orent  et  piument  a  grant  plente.  21 15 

Chele  nuit  fu  Aiols  bien  herbergies. 
Car  il  orent  asses  aparellie. 
Si  orent  boins  sergans  et  despensiers, 
Et  keu  et  senescal  et  boutellier. 

Signor!  qui  dameldex  uaura  aidier,  2120 

Li  uoirs  de  sainte  gloire,  par  sa  pitié, 
la  nus  bon  nel  pora  puis  enpirier. 

Ysabiaus  prist  sa  fille  par  le  main  destre, 
En  sa  cambre  l'en  maine,  si  l'en  apele: 
»Fille,  cis  enfes  samble  de  fiere  geste.  2125 

Cil  dameldex  de  gloire,  li  rois   chelestres, 
Qui  fist  et  mer  et  monde,  oisel  et  beste, 
Li  doinst  icho  trouer,  que  il  ua  querre. 
Por  dieu  te  prie,  fille,  que  bien  le  serues, 

2130  Ne  li  faille  nus  biens  qui  soit  en  tere.« 

»Dame,  con  uous  plaira  «   dist  la  pucele. 
usiane  la  bêle  le  sert  a  gre, 
/Quan  qu'ele  pot  le  sert  a  uolente. 
La  pucele  uaillans  al  cors  sene 

213s  Del  solier  en  auale  tous  les  degrés, 

Et  uint  a  Marchegai  por  esgarder, 
S'aplanoie  ses  crins  et  ses  costes. 
Et  a  un  escuier  o  li  mené. 
Garder  li  fait  les  pies,  s'il  sont  fere; 

2140  Et  on  le  troua  bien  encor  claue. 

Lors  s'en  toma  la  bêle  al  cors  mole 
iii^.  Et  laise  le  ceual  bien  ostele, 

Del  feure  et  de  l'auaine  li  fait  doner  asses. 

La  pucele  s'en  torne  al  cors  gentil 
Et  laisse  le  clieual  très  bien  serui, 
En  une  cambre  en  entre  de  marbre  bis, 
La  fist  le  lit  Aiol  par  grant  délit. 
Les  kieutes  sont  de  paile,  que  desous  mist, 
Et  li  linceul  de  soie,  n'i  ot  pas  lin, 

2150  Li  couertoir  de  martre  grant  et  furni, 

Et  l'orelliers  fu  fais  d'un  osterin. 
Aiol  en  apela,   se  li  a  dit: 
»Damoiseus,  uenes  ent  hui  mais  dormir. c 
Par  le  puin  le  mena  dessi  al  lit, 

2155  Garins  tient  le  candeile  et  sert  del  vin. 

Bien  en  ont  andoi  but  par  grant  loisir; 
Puis  le  fist  descauchier,  nu  desuestir. 
Et  quant  il  se  coucha,  bien  le  couri, 
Douchement  le  tastone  por  endormir. 

2160  II  s'en  torne  et  regarde  et  fait  soupir, 


d: 


AIOL  ET   MiRABEL.  ■  6;^ 

Onques  mais  gentil  home  ne  uit  seruir; 

Car  il  auoit  este  el  bos  noris, 

Le  déduit  de  puchele  n'ot  pas  apris. 

Damelde  depria,  qui  ne  menti, 

Que  il  fâche  a  son  père  boine  merchi,  2165 

Que  il  laisa  malade  et  entrepris 

Entre  lui  et  sa  mère  el  gaut  foilHs. 

Mais  bêle  I.usiane  bien  le  serui, 

Autressi  se  contient  con  s^il  fust  pris. 

ouchement  le  tastone  la  damoisele,  2170 

Ele  li  mist  la  main  a  la  maisele, 
Oies  confaitement  ele  Papele: 
»Car  uous  tornes  uers  moi,  iouente  bêle  1 
Se  uous  uoles  baisier  n'autre  iu  faire, 
l'ai  très  bien  en  talent  que  ie  uous  serue;  2175 

Si  m'ait  dieus  del  ciel,  ie  sui  pucele. 
Si  n'eue  onques  ami  en  nule  tere  ; 
iii^.  Mais  moi  uient  en  penser,   uostre  uoil  estre, 
S'il  uous  uient  a  plaisir  que  ie  uous  serue. « 
»Bele,  che  dist  Aiols,  h  rois  chelestres  2180  ? 

Qui  fist  et  uent  et  mer  et  ciel  et  tere,  '^&^o 

Vous  mérite  les  biens  que  uous  me  fêtes  !  ''û^  "^ 

Car  uous  couchies  hui  mais,  bien  en  est  termes, 
Laiens  en  uostre  cambre  o  uos  pucheles. 
Enfressi  a  demain  que  l'aube  père  2185 

Sares  de  mon  corage,  iou  de  uostre  estre. 
Bien  ermes  acointie  demain  al  uespre.-i 
Del  respit  n'eust  cure  la  damoisele. 

a  puchele  s'en  torne  toute  dolante 
/Et  a  laisiet  Aiol  dedens  la  cambre,  2190 

Plus  tost  qu'ele  onques  pot  en  la  soie  entre, 
En  un  lit  se  coucha,  moût  se  tormente  ; 
Mais  ele  n'i  dormist  por  toute  Franche, 
Tant  i  ot  mis  son  ceur  et  s'esperanche. 
Longement  se  regrete,  après  i  pense:  2195 

»Lasse,  dist  la  pucele,  con  laide  cance, 
Quant  ie  le  uoil  amer  et  lui  n'en  menbre  ! 
E,  dieus,  c'or  me  consele,  uraie  puissance  ! 
Saint  Denise  en  ferai  moût  bêle  offrande, 
.xiiii.  mars  d'argent  tout  en  balance.  « 
a  puchele  s'en  tome  al  ceur  ire, 
/En  la  cambre  s'en  entre,  Fuis  a  freme, 
Mais  el  n'i  pot  dormir  ne  reposser, 
Toute  nuit  en  paroUe  en  son  pense: 

2205  ^.Damoiseus,  moût  par  estes  gentiex  et  ber, 

Onques  ne  ui  ie  home  de  uostre  ae. 
Que  feme  ne  uausist  uers  lui  torner. 
Bien  poes  estre  moines,  se  uous  uoles, 
Aies  prendre  les  dras,  por  qu'atendes? 

2210  De  uostre  amor  m'esteut  a  consirer, 

Et  quant  ie  n'en  puis  plus,  laisier  ester. 
le  uous  ai  en  mon  ceur  si  ename, 
Qu'a  paines  uous  porai  entroblier.« 
iii<^.  Et  Aiols  s'endormi  iusc'au  ior  cler, 

2215  Que  cesti  ne  nule  autre  ne  uaut  amer. 

Li  gentiex  cheualiers  pensoit  a  el, 
Ancois  rendra  son  père  ses  iretes, 
Que  amiste  de  feme  uoille  user, 
n  set  tout  a  fianche  par  uerite, 

2220  Que  il  poroit  son  père  tost  oublier; 

Car  amistes  de  feme  fait  tout  muer 
Le  corage  del  home  et  trestorner. 

*oute  nuit  gist  Aiols  iusc'al  matin. 
Quant  l'enfes  coisi  l'aube,  si  s'esbaudi, 

2225  Isnelement  se  cauche,  quant  fu  uestis, 

Et  uait  a  sainte  Crois  le  messe  oir, 
Et  sieut  porsession  iusc'au  midi; 
Quar  Elies  ses  pères  li  auoit  dit, 
Qu'il  se  penast  toudis  de  de  seruir. 

2230  Chil  qui  dex  uieut  aidier  n'ert  ia  honis. 

A  l'ostel  s'en  repaire,  quant  tout  fu  dit. 
Li  mangiers  fu  tout  près,  quant  il  reuint, 
Aiols  et  se  boine  este  i  sont  asis, 
Li  senescaus  les  sert  moût  bien  del  uin. 
Quant  asses  ont  mangiet  par  grant  délit,  2235 

Les  deniers  de  sa  bourse  a  Aiols  pris, 
V  que  il  uoit  s'ostesse,  se  li  a  dit  : 
ïïDame,  che  dist  Aiols,  uo  grant  merchi 
Del  bien  que  m'aues  fait,  puis  que  uing  chi, 
Dameldex  le  uous  mire,  qui  ne  menti I  2240 

Or  tenes  .iiii.  sans  que  iou  ai  chi! 
le  quic  .iiii.  denier  en  sont  failli. 
Que  i''ofri  sainte  Crois,  soie  merchi; 
Se  plus  ai  despendu,  tous  sui  garnis, 
Que  ie  mèche  mon  gage  et  fâche  fin.  2245 

Encore  ai  un  hauberc  et  un  roncin 
Et  un  elme  d'achier,  n'est  pas  brunis. 
Et  chil  quil  me  dona  nel  ot  si  uil, 
Que  il  n'en  presist  mie  son  pois  d'or  fin; 
Il  l'a  en  maint  estor  de  mort  gari.  2250 

Et  s'ai  .i.  branc  d'achier,  n'en  quier  mentir, 
Ne  quic  qu'il  ait  millor  en  ces  pais  ; 
Et  s'ai  .i.  besant  d'or,  uees  le  chi. 
Que  por  dieu  me  dona  uns  pèlerins; 
Et  s'ai  un  anel  d'or  grant  et  furni,  2255 

Que  me  dona  mes  ostes  al  départir, 
Vns  borgois  de  Poitiers,  que  dex  ait!« 
Et  respont  Ysabiaus:   »Mout  es  gentis, 
Estoie  tes  deniers,  biaus  dous  amis  ! 

Se  dieus  m'ait  de  gloire,  qui  ne  menti,  2260 

le  n'en  prendroie  nul  deuant  auril. 
le  ne  siii  pas  borgoise  de  cheste  chit, 
Aine  ne  uendi  encore  ne  pain  ne  uin, 
Ancois  sui  gentiex  feme,  seur  Loeys, 
L'enpereor  de  Franche  de  saint  Denis,  2265 

Qui  toute  cheste  tere  a  a  tenir,  c 

Quant  l'entendi  Aiols,  lies  en  deuint, 

Or  set  bien  que  ch'est  s'ante  près  de  son  lin, 

Car  Elies  ses  pères  li  auoit  dit. 

2270  Et  dist  entre  ses  dens,  c'on   nel  oi  : 

»Damelde,  sire  pères  !  grès  et  merchis 
Vous  en  puisse  iou  rendre  a  uo  plaisir, 
Que  de  chest  grant  pichie  m'aues  gari. 
Que  Lusiane  m^ot  près  escarni, 

2275  Ersoir  se  uaut  couchier  ensamble  mi. 

Ma  cousine  est  germaine,  iel  sai  de  fi. 
Cui  dieus  uaura  aidier,  ia  n'ert  bonis.  <: 

Amis,  dist  Ysabiaus,  moût  estes  ber, 
Estoies  uos   deniers,  mais  n'en  parles. 

22S0  Encor  nen  a  il  mie  .ii.  mois  passes, 

S'ensi  fuisies  uenus  por  conquester, 
la  ne  uous  esteust  auant  aler. 
Car  Berruier  nos  ont  tous  desherte. 
Il  nous  gastent  et  proient  par  lor  fiertés. 

22S5  le  ne  sui  pas  borgoise  de  la  chite, 

112^.  Ains  sui  seur  Loej-s  qui  cest  rené 
Et  toute  ceste  tere  a  a  garder. 
Li  dus  Miles  d'Aiglent  qui  moût  fut  ber, 
Cil  tenoit  .x.  chastieus  et  .iii.  chites, 

2290  Si  me  quist  a  mon  père  par  sa  bonté  ; 

Mes  sire  ne  me  pot  mieus  marier, 
Volentiers  me  dona  et  de  boin  gre. 
N'eue  d'oir  que  ceste  fiUe  que  chi  uees. 
En  traison  l'ochisent  .xiiii.  per, 

2295  Li  uns  en  fu  Makaires,  li  desfaes. 

De  maintes  traisons  est  il  proues  ; 
Puis  a  il  les  François  si  enbeures 
Et  lois  et  iugemens  a  lui  tomes. 
Qu'il  a  tous  les  frans  homes  mal  atires, 

2300  Elie  mon  serouge  qui  moût  fu  ber 

A  il  par  traison  desirete, 

Or  en  tient  les  chastieus  et  les  chites. 

Ma  seur  en  est  kaitiue,  iel  sai  asses, 

S^en  ai  mon  ceur  dolant,  grain  et  ire.« 

Quant  Fentendi  Aiols,  s'en  est  clines.  2305 

S'ore  uausist  li  enfes  auant  parler, 

la  fuissent  acointie  par  amiste. 

Amis,  dist  Ysabiaus,  moût  sui  marie 
D'une  seror  que  i'ai,  que  sai  kaitiue, 
Ele  est  en  autre  tere  et  li  siens  sire,  2310 

Makaires  de  Losane  les  deserite  ; 
Mais  moût  m'aime  li  rois  de  ceste  uile, 
Car  chou  est  li  miens  frères  et  li  miens  sire. 
Cil  dameldex  de  gloire,  li  fieus  Marie, 
Qui  le  ciel  et  le  tere  a  en  baillie,  2315 

Li  renge,  se  lui  plest,  ses  honors  quites, 
Et  confonge  Makaire,  le  mal  traitre, 
Qu'a  tort  et  a  pichie  les  déshérite.* 
Quant  Fentendi  Aiols,  li  frans  nobiles, 
Contre  ual  enuers  tere  s'en  humelie  2320 

Et  tlist  entre  ses  dens,  c'on  nel  ot  mie: 
>;Par  le  foi  que  ie  doi  sainte  Marie, 
la  ne  ueres  passer  Pasque  florie, 
Se  i'encontre  Makaire,  le  mal  traitre, 
Qu'a  l'espee  trenchant  d'achier  burnie  2325 

Cuic  enuers  lui  moustrer  tele  estouchie, 
Dont  li  gira  sanglans  li  cors  sans  uie.t 

Sire,  dist  Ysabiaus  o  le  cors  gent, 
Damoiseus  de  boin  aire,  a  uo  talen 
Vaures  nous  i  parler  prochainement  2330 

Al  fort  roi  Loeys,  u  Franche  apent?« 
»Dame,  che  dist  Aiols,  n'en  sai  nient,. 
Ne  m'os  abandoner  sifaitement. 
Bachelers  qui  est  enfes  de  mon  louent 
Ne  doit  aler  a  cort  si  prestement.  2335 

S^il  nen  a  gentis  armes  et  gamiment, 
Senpre  le  gaberont  toute  li  gens. 
Mais  pleust  ore  a  dieu  omnipotent, 
Qu'or  uenist  a  la  porte  torniemens, 

2340  la  m'en  istroie  fors  premieremens, 

Mon  ceur  essancheroie  et  tout  mon  sens.  .  . 
Se  i'estoie  couars  u  fel  u  lens.'^ 
»Amis,  dist  Ysabiaus,  ch'ert  a  tous  tens, 
Quar  Beruier  nous  uienent  ichi  souent, 

2345  Et  Sarrasin  nous  mainent  moût  malement, 

Panpelune  nous  tolent  a  ensient.c 

'he  fu  après  le  Pasque  el  mois  d'esté, 
'Que  li  quens  de  Boorges  s'est  porpenses. 
Il  a  trestous  ses  homes  a  lui  mandes  ; 

2350  .vii.xx.  cheualier  furent  tout  adoube. 

Beruier  sont  en  Franche  par  nuit  entre 
El  ual  de  Suberie  desous  Valcler, 
La  ont  mis  lor  agait  a  rechele, 
Tel  .iiii.  cheualier  s'en  sont  tome, 

2355  Qui  le  cembel  en  portent  a  le  chite, 

V  Aiols  se  pora  ia  esprouer 
Et  son  grant  uaselage  bien  demoustrer. 
es  .iiii.  robeors  qui  la  iront 
Par  le  mien  ensiant  sai  bien  les  nons. 

2360  C'est  Niuars  et  Aliaumes,  Foucars,  Sansons, 

Il  orent  cleres  armes  et  biaus  poignons, 
Et  boins  destriers  corans,  sors  et  gascons, 
Il  uienent  a  Orhens,  passent  le  pont, 
Et  fièrent  en  le  bare  tout  a  bandon, 

2365  Et  crient  lor  enseinges  a  très  haut  ton  : 

»V  estes  Loeys,  li  fieus  Charlon? 
Issies  uous  ent  cha  fors,  si  uos  ueron, 
L'onor  que  conquist  Charles  uous  calengon, 
A  tort  portes  corone,  nous  le  dison  ! 

2370  la  mais  de  ceste  guerre  fin  ne  prendron 

Dessi  que  t'arons  mort  u  en  prison.  « 

Quant  l'entent  l'enperere,  pesa  l'en  moût, 

François  corent  as  armes  et  as  adous  ; 

Aiols  li  fiex  Elie  en  ot  le  ton, 

Grant  ioie  ot  de  la  guerre,  moût  li  fu  boin,  2375 

Qu'il  uaura  essauchier,  s'il  peut,  son  non. 

Li  cenbiaus  fu  rendus,- li  noise  est  grans, 
François  corent  as  armes  communalment. 
Et  Loeys  de  Franche  a  fait  son  ban, 
N'en  istra  cheualiers  ne  nus  serians  2380 

Dessi  a  icele  eure  qu'il  le  commant. 
Aiols  fu  a  l'ostel  grains  et  dolans, 
Que  il  n'auoit  ami  ne  nul  parent, 
A  qui  il  ossast  dire  son  erement, 

Ains  reclaime  lesu  escortrement  :  2385 

»Ahi,  glorieus  père,  sire  poissans, 
Qui  fesis  Lasaron  de  mort  garant, 
Et  li  uostre  sains  cors  fu  sussitans, 
Solel  fesis  et  lune,  uens  tornians! 

Issi  con  chou  est  uoir,  iel  sui  creans,  2390 

Car  faites,  s'il  uous  plaist,   hui  por  moi  tant 
Que  cheualier  conquière  tout  seus  el  camp. 
Que  renge  mort  u  pris  u  recréant, 
.  Que  Loeys  le  sache  et  tout  li  Franc, 
Ne  m'iroient  hui  mais  François  gabant.  2395 

He,  las,  com  il  me  uont  escarnissant  ! 
Dont  saroie  moût  bien  d'ore  en  auant, 
Mieus  esteroit  mon  père  de  son  enfant.  « 
Quant  lesu  ot  proie  par  auenant, 

Il  uint  a  Marchegai,  son  auferant,  2400 

Li  ber  i  mist  le  sele,  le  frain  auant, 
Puis  a  uestu  l'auberc  fort  et  tenant. 
Et  a  lachiet  son  elme,  n'est  pas  luisans, 
Et  chaint  l'espee  Elie  al  gentil  flanc, 
El  roiaume  de  Franche  n'ot  plus  trenchant.  2405 

Liisiane  la  bêle  li  nient  deuant, 

Si  l'en  a  apele  cortoisement. 

Chele  fu  preiis  et  sage,  de  bel  samblant, 

Moût  Famast  en  son  ceur  ueraiement 

2410  Plus  que  nul  home  en  tere,  qui  fust  uiuans  ; 

Mais  il  n'i  pensoit  pas  ne  tant  ne  quant, 
Ains  auoit  de  son  père  le  ceur  dolant, 
Qu'auoit  laisie  malade  et  besoignant 
Et  desgarni  d'auoir  et  désirant 

2415  El  plenier  hermitage  a  Mongaiant, 

Et  Auisse  sa  mère  al  cors  uaillant, 
Qu'auoit  desirete  par  son  engan 
Makaires  de  Losane,  li  souduians. 
'>Amis,  dist  la  puchele  al  cors  uaillant, 

2420  Remetes  ius  nos  armes,  laisies  a  tantl 

Car  li  rois  Loeys  a  fait  son  ban. 
N'en  istra  cheualiers  ne  nus  sergans, 
Nés  uns  hon  en  ces  siècle,  qui  soit  uiuans, 
Dessi  a  icele  eure  qu'il  le  commant. 

2425  Vos  armes  sont  moût  uieles,  mal  auenans. 

Ne  sont  bêles  ne  cleres  ne  reluisans. 
Cil  cheualier  s'en  uont  escarnissant. 
S'or  fuisies  issus  la  fors  el  camp, 
Et  se  pris  nous  auoient  li  souduiant, 

2430113'^-  Ochire  nous  poroient  de  maintenant, 
Ne  nous  iroit  secore  nus  hon  uiuans, 
Ains  i  auroit  tel  noise  mien  ensiant, 
C'on  n'i  poroit  oir  nés  dieu  tonant.« 
sBele,  laisies  m'ester,  che  dist  Aians, 

2435  Cheste  gens  me  uont  moût  escarnisant, 

Petit  seuent  mon  ceur  ne  mon  talent; 
Car  se  lesus  me  done  par  son  commant, 
Que  ie  m'en  puise  issir  sor  l'auferant. 
Passer  le  pont  de  Loire  que  si  est  grans, 

2440  Et  ie  truis  le  cembel  la  fors  es  cans. 

Ne  lairoie  por  home  qui  soit  uiuans, 

Que  n^i  uoise  ferir  de  maintenant. 

Se  n'abac  cheualiei-  de  Fauferant 

Et  nel  renc  mor  u  pris  u  recréant, 

Que  Loeys  le  sache  et  tout  li  Franc,  2445 

la  damelde  ne  plache,  le  roi  poissant, 

Qui  fu  nés  de  la  uierge  en  Beleem, 

Que  ie  chaiens  repaire  en  mon  uiuant.« 

Dont  ot  la  damoisele  le  ceur  dolant. 

Quant  por  li  ne  uieut  faire  ne  tant  ne  quant.  2450 

Amis,  dist  Lusiane,  franc  damoiseus, 
Remetes  ius  ces  armes  et  cel  aubère. 

N'istra  hui  cheualiers  de  cest  recet, 

Li  rois  i  a  mis  ban,  par  saint  Marcel.  « 

Et  respondi  Aiols  :   »0r  m'est  m.out  bel,  2455 

Se  cheualiers  s'en  ist,  g'irai  après. 

N'ai  riche  garniment  ne  uair  mantel. 

Ne  ne  porc  lanche  pointe  ne  pingoncel. 

Cil  uiel  home  me  gabent  et  cil  dansel. 

Se  ne  fier  par  esfors  en  ce  cembel,  2460 

l'ai  mauuais  repairier  en  cest  chastel.« 
4re,  frans  damoiseus,  dist  la  mescine, 
^Remetes  ius  uos  armes  que  aues  prises, 

N'istra  hui  cheuahers  de  cheste  uile, 

Li  rois  i  a  mis  ban,  ses  cors  meismes.  2465 

113^.  Esgardes  de  ces  rues,  con  sont  porprisses. 

Et  ces  tors  grans  et  hautes  qui  sont  antiues, 

Moût  i  a  cheualiers  et  dames  riches; 

S'or  esties  la  fors  uos  armes  prises, 

François  ont  lor  ceurs  plains  de  félonies,  2470 

Quant  il  uoient  poure  home,  si  l'escarnisent, 

Il  ne  laissent  por  dieu  ia  rien  a  dire. 

N'estes  pas  conrees  a  le  lor  guise, 

N'aues  pelichon  uair,  gris  ne  hermine  ; 

la  auroit  tel  tabor  par  ceste  uile,  2475 

Mieus  uauroie  estre  morte  et  enfoie, 
Que  noise  ne  orgeiil  nous  i  fesissent. 
De  tant  con  iou  en  uoi  sui  iou  marie.  « 

Aiols  ne  laisse  mie  por  chou,  li  ber, 
Ains  uint  a  Marchegai,  si  est  montes. 
»Damoisele,  l'escu  car  me  dones, 
S'isterai  en  ces  rues  por  déporter, 
Se  cheualiers  s'en  ist,  i'ai  enpense, 
Que  ie  uauroie  senpre  après  aler. 

2485  Se  uenoit  a  bataille  ne  a  ioster, 

Mieus  uauroie  estre  mors  que  chi  remes.« 
»Amis,  dist  Lusiane,  moût  estes  ber, 
De  t'amor  me  conuient  a  consirer, 
Car  ie  nen  puis  plus  faire,  larai  aler. 

2490  A  de  de  sainte  gloire  soit  commandes 

Tes  cors  et  ta  proeche  et  ta  bontés, 
Que  de  mort  te  desfenge  par  sa  bonté, 
Ne  soies  mors  ne  pris  ne  afoles, 
Sain  et  sauf  te  ramaint  en  la  chite, 

2495  Et  que  ie  puise  encore  a  toi  parler. 

Plus  nous  aim  que  nul  home  de  mère  ne.« 
Ele  H  rent  l'escu,  si  l'a  conbre, 
Si  l'a  tost  par  le  guiche  al  cors  sere, 
Et  son  trenchant  espiel  li  a  done. 

2500  »Bele,  che  dist  Aiols,  li  genties  ber, 

lesus  de  sainte  gloire,  de  maieste, 
ii3<^.  Qui  le  chiel  et  le  tere  a  a  garder, 

De  uostre  gent  seruiche  nous  sache  gre 
Et  me  doinst  auenture  par  sa  bonté, 

2505  Qu'il  soit  astiuement  guerredone.« 

Par  mi  liu  d'une  rue  s'en  est  tomes, 
.c.  cheualier  l'esgardent,  iouene  et  barbe. 
Et  dames  et  puceles  et  bacheler, 
Le  cembel  esgardoient  por  déliter, 

2510  Chou  est  moût  bêle  cose  a  esgarder. 

Es  les  uous  a  Aiol  si  atomes, 
Onques  puis  de  cembel  n'i  ont  parle. 
Et  dist  li  uns  a  l'autre:   »Laisies  ester! 
He,    dieus,  u  a  U  ore  tant  conuerse, 

Quel  diable  l'ont  fait  tant  demorer?  2515 

H  uauroit  or  endroit  estre  al  ioster, 
la  en  aroit  .v.  ochis  et  afole. 
Chis  uengera  anqui  le  mor  Foure.« 
Quant  Aiols  l'entendi,  s'en  fu  ires, 

Par  mi  liu  d'une  rue  s'en  est  tornes,  2520 

Par  deuant  .i.  chelier  est  trespasses, 
Lecheors  i  auoit  mous  asambles. 
As  mains  sont  conbatu  et  racorde, 
Moût  furent  laidengie  et  despane. 

Li  ostes  les  ramaine,  si  prist  les  des,  2525 

Son  plus  grant  eskekier  a  aporte, 
Ses  compaignons  en  a  araisone  : 
»Signor,  che  dist  li  ostes,  or  entendes  ! 
A  cest  cop  a  il  lot  bien  mesure 

De  tout  le  millor  uin  de  cest  ostel;  2530 

Et  qui  ne  uieut  a  nous  al  uin  geter, 
Si  me  uuit  mon  celier  et  laist  ester 
La  noise  et  le  tenchon  que  uous  menés. 
N'ai  cure  de  tenchier  ne  d'estriuer, 

Ains  uoil  grant  pais  tenir  en  mon  ostel.  «  2535 

Et  cil  li  respondirent  sa  uolente, 
A  tant  s'en  sont  rasis  al  iu  del  de. 
113"^.  A  tant  e  uous  Aiol  qu'est  trespasses 
Par  deuant  le  chelier  trestout  armes. 

Li  ostes  le  regarde,  si  a  parle,  2540 

Dist  a  ses  compaignons  :   »Baron,  uees  ! 
le  uoi  un  cheualier  qui  est  faes, 
le  li  dirai  ia  auques  de  mes  penses. « 
Deuant  lui  est  uenus  tous  efFrees, 
Se  li  dist  fièrement:   »Sire,  entendes!  2545 

On  uent  chaiens  boin  uin  et  boin  more, 
Doi  sériant  orent  ore  chi  tremelle, 
Li  uns  a  moût  perdu,  s'est  adampnes, 
Che  dist  de  mauais  giu  l'i  ai  gue. 
2550  On  me  tient  por  preudome  en  la  chite, 

Si  n'en  uauroie  mie  estre  blâmes. 
Vasal,  cheualier  sire,  ues  chi  les  des  ! 
Li  uns  est  menuiers,  l'autre  quares, 
Et  li  tiers  est  pleniers  por  bien  iuer. 

2555  Tenes  les  en  uo  main,  ses  esgardes. 

Sire,  se  il  sont  boin,  sel  me  dires. 
Et  le  droit  iugement  nous  en  feres  ; 
Car  sor  uous  l'auons  mis  et  atire.« 
Et  respondi  Aiols  :   »Laisies  ester, 

2560  Onques  en  mon  eage  ne  ui  iuer. 

Vos  compagnons  ariere  le  demandes, 
A  che  qu'il  en  diront  uous  en  tenes. 
Car  uoir  nul  iugement  ne  sai  trouer.  « 
Quar  onques  ne  sot  rien  de  iu  de  des. 

2565  ;> Vasal,  dist  li  lechiere,  uous  n'en  ires!« 

Par  le  frain  l'a  saisi,  si  l'a  tire, 
Très  deuant  le  chelier  l'a  recule. 
Marchegais  le  regarde,  si  lait  aler 
Le  pie  destre  qu'il  ot  gros  et  quare, 

2570  Deuant  enmi  le  pis  l'a  encontre, 

Vn  si  meruilleus  cop  li  a  done, 
Que  .iii.  costes  li  fait  el  cors  froer, 
Por  un  poi  que  le  ceur  n'en  a  creue, 
114*.  Très  enmi  son  celier  l'a  fait  uoler. 

2575  Mal  soit  de  l'escallon  qu'il  a  conte! 

Li  lechiere  se  pasme,  ne  pot  durer, 
Et  quant  il  se  redreche,  qu'il  pot  parler, 
A  .c.  mile  diables  l'a  commande, 
Aiol  et  son  ceual,  n'en  pot  faire  el. 

25S0  Aiols  li  fieus  Elie  a  tant  aie 

Qu'el  grant  marchiet  d'Orliens  en  est  entres. 

Borgois  et  macheclier  l'ont  moût  gabe, 

Des  pomons  de  lor  uakes  l'ont  il  rue. 

»Voiens,  compère  Pieres,  che  dist  Eldres, 

E,  dieus,  cis  auoit  ore  trop  demore.  ^S^S 

S'il  ore  auoit  la  fors  l'estor  troue, 

Il  ne  donroit  mais  trieues  deuant  Noël. 

Car  fust  chi  Hageneus,  li  eniures, 

Et  Hersent  sa  moUier  al  uentre  le  ! 

Toutes  gens  set  lait  dire  et  reprouer.  ^59° 

Chele  ne  uoit  nul  home  par  chi  passer, 

Que  maintenant  ne  sache  un  gab  doner. 

S'ele  auoit  son  coutel  grant  achere, 

Son  ronchi  li  aroit  ia  escoue, 

Dont  seroit  il  plus  biaus  a  amener.  «  2595 

Et  respondi  Aiols  :   »Laisieme  ester! 

Vous  faites  uilonie,  que  me  gabes, 

Et  tort  et  grant  pichie  et  mauaiste, 

Ains  ne  nous  forfis  rien  en  mon  ae. 

Quant  dameldex  uaura,  i'arai  asses,  2600 

Qui  del  sien  me  donra  a  grant  plente.« 

Li  au  quant  l'ont  laisie,   qu'en  ont  pite 

Por  chou  que  bêlement  l'oent  parler. 

'ire,  che  dist  Houdres,  ce  est  folie, 

^Que  si  matin  aues  uos  armes  prises  2605 

Et  no  gent  crestiene  uoles  ochire. 
Vos  parens  est  Fores,  que  que  nus  die, 
Deuant  Paris  fu  mors  par  estouchie, 
Et  nous  le  uengeres  après  compile, 
114^  A  l'espee  d'achier  feres  martire.  2610 

Moût  alastes  ersoir  par  ceste  uile, 
Mener  quidies  no  gent  a  le  folie. 
Ches  armes  que  portes  sont  moût  pories, 
Por  uoir  les  entoschierent  gens  sarrasine; 
Qui  naures  en  seroit,  ne  poroit  uiure.«  2615 

Quant  l'entendi  Aiols,  moût  s'en  aire. 

es  or  cheuauche  Aiols  grains  et  iries, 
Por  chou  qu'il  s'ot  gaber  et  laidengier. 
Moût  le  gabent  sériant  et  escuier, 

2620  Meismes  Loeys  qui  Franche  tient, 

Qui  fu  en  son  palais  grant  et  plenier. 
Al  matin  s'est  leues  de  son  mengier, 
Et  uit  l'enfant  Aiol  ens  el  marchie 
Et  les  gens  qui  tant  l'orent  contralie. 

2625  Li  rois  en  apela  ses  cheualiers, 

A  haute  uois  s'escrie  :   »Baron,  uoies  ! 
Chi  uient  uns  cheualiers  aparellies, 
Qui  uaura  anqui  estre  as  cos  premiers, 
S'aquitera  ma  tere  et  mon  resnie; 

2630  II  uaura  or  ma  guerre  bien  traire  a  chief. 

Riches  hon  l'a  nori  et  ensengie. 
Si  l'a  por  grans  saudees  clia  enuoie, 
Il  les  conquerra  bien  a  son  espiel.« 
Quant  Aiols  ot  le  roi,  moût  fu  iries, 

2635  Vn  borgois  en  apele  quenu  et  uiel. 

Qui  deuant  lui  estoit  en  cel  marchie  : 
114'=.  »Amis,  che  dist  Aiols,  bien  ait  uos  cies! 
Qui  est  chis  qui  me  gabe  en  ces  sollier?« 
»Sire,  chou  est  li  rois  qui  Franche  tient, 

2640  Et  si  nous  a  gabe  et  laidengie.« 

Quant  l'entendi  Aiols,  moût  fu  iries. 

Et  dist  entre  ses  dens,  c'on  nel  ot  nient: 

»He,  dieus  !  chou  est  mes  oncles,  ie  sui  ses  nies, 

Si  ne  me  deust  mie  contraUer.« 

2645  Sel  seust  l'emperere,  qu'il  fust  ses  nies, 

la  n'i  fust  plus  gabes  ne  laidengies, 
Ains  fust  moût  richement  aparellies. 
Por  quel  gabe  li  rois?  ne  fait  pas  bien, 
Anqui  en  ert  Aiols  si  bien  uengies, 

2650  Qu'il  l'abatra  a  ioste  de  son  destrier, 

Si  quel  ueront  sériant  et  cheualier. 

re  cheuauce  Aiols  grains  et  dolans 

Por  les  gens  qui  le  uont  escarnisant. 
Li  marchies  estoit  plains  de  toute  gent, 
Et  li  un  et  li  autre  uont  porsiuant  2655 

Aiol  le  fil  Elie,  sel  uont  gabant. 
A  tant  e  uous  Hersent  al  uentre  grant, 
Ch'ert  une  pautoniere  moût  mesdisans, 
Feme  a  un  macheclier  d^Orliens  le  grant. 
Ne  furent  de  Borgogne  la  de  deuant.  2660 

Quant  uinrent  a  Orliens,  la  chite  grant, 
N'i  aporterent  il  mien  ensiant 
De  tous  auoirs  en  tere  .v.  saus  uaillant, 
Ains  estoient  kaitif  et  mendiant, 

Dolant  et  mort  de  fain  et  pain  querant;  2665 

Mais  par  lor  esparngier  fissent  il  tant. 
Que  .XX.  saus  de  deniers  uont  esparngant, 
A  monte  et  a  usure   si  uont  prestant; 
Ains  que  fuisent  passe  plus  de  .v.  ans, 
Les  uont  si  li  diable  montepliant,  2670 

Ces  .XX.  saus  de  deniers  qu'il  uont  prestant, 
Vn  si  très  grant  auoir  uont  amassant, 
114^.  Que  les  .ii.   pars  d'Orliens  uont  engagant. 
Fours,  molins  et  reches  uont  acatant 
Et  uont  tous  les  frans  homes  desiretant.  2675 

Quant  il  furent  uenu  en  l'auoir  grant, 
Qu'il  sont  uenu  a  auques  de  droit  niant, 
Lors  ceuUent  un  orgeul  de  maintenant. 
Ne  laisoient  durer  home  uiuant. 

Ele  ert  si  felenese  et  mesdisans,  2680 

Cuiverte  et  orgellouse  et  mal  parlans, 
Li  borgois  de  la  uile  en  uont  gabant. 
De  chou  que  ele  dist  font  ioie  grant. 
Quant  le  uirent  uenir,  si  uont  criant  : 
»Et  car  laisies  aler  dame  Hersant  2685 

Dessi  al  cheualier  a  son  talant! 
Ele  li  dira  ia  de  son  romant.« 
Enuers  Aiol  s'en  nient  de  maintenant, 
Par  le  frain  le  saisi,  s'estut  deuant. 

2690  Ele  ot  le  panche  grose  et  le  cul  grant 

Et mal  auenant. 

Ele  dist  a  Aiol   en  ranpronant  : 
»Vasal,  cheualier  sire,  car  faites  tant. 
Soies  de  ma  maisnie  d'ore  en  auant  ! 

2695  Donrai  uous  une  oftrande  moût  auenant, 

Ch'ert  une  longe  andoile,  grose  et  pendans. 
Fermée  ert  en  uo  lanche  al  fer  trenchant. 
Adont  saront  trestout,  petit  et  grant, 
Qu'estres  de  ma  maisnie  d'ore  en  auant, 

2700  Si  uous  iront  por  moi  tout  redoutant; 

Car  ie  sui  machecliere,  ie  uous  créant, 
Mais  ie  ne  uendi  car,  bien  a  .xv.  ans, 
Ne  por  quant  le  sornon  en  ai  tous  tans.  <• 
Aiols  li  respondi  par  auenant  : 

2705  »Dame,  dist  li  uales,  laisieme  a  tant. 

Vous  m'aues  bien  gabe,  s'en  sui  dolans; 
Mais  iche  me  ua  auques  reconfortant, 
Que  uous  aues  cel  cors  mal  auenant. 
115=^.  Hideuse  estes  et  laide  et  mal  puans, 

2710  Et  le  uostre  seruiche  pas  ne  demanc. 

Moût  uous  aiment  ches   mousques,  par  de  le  grant, 

Car  uous  estes  lor  inere  mien  ensiant, 

Entor  uous  treuent  merde  ieu  sai  itant. 

Que  a  moût  grans  tropiaus  uous  uont  siuant.<^ 

2715  Dont  ot  li  pautoniere  le  ceur  dolant, 

Mais  ne  set  que  respondre  ne  tant  ne  quant, 
Très  parmi  le  grant  presse  s'en  ua  fuiant. 
Li  borgois  de  la  uile  le  uont  huant. 
Et  li  un  et  li  autre  le  uont  criant: 

2720  >.  Troue  aues  uo  maistre,  dame  Hersent, 

Onques  mais  ne  ueimes  home  uiuant 

Qui  uous  ossast  respondre  ne  tant  ne  quant.  « 

A  tant  es  Agenel  le  souduiant, 

Baron  estoit  Hersent  le  mal  parlant, 

V  que  il  uoit  Aiol,  se  li  dist  tant  :  2725 

»Vasal,  uous  n'estes  mie  par  trop  sachans, 

Que  uous  aies  les  gens  si  esmaiant. 

S'auoie  mon  coutel  le  miex  trenchant, 

Moût  tost  le  comperies  de  maintenant, 

Car  ie  uous  en  feroie  ia  en  lanchant.  2730 

La  plus  gente  bouchiere  aies  blâmant, 

Que  on  trouast  en  Franche  qui  est  si  grans.« 

Dont  lieue  la  risée  el  marchie  grant. 

Que  n'i  oiessies  mie  nés  dieu  tonant. 

Liant  Aiols  fu  partis  de  la  tripière,  2735 

Contre  ual  s'en  torna  les  la  riuiere 
Selonc  une  maison  qui  ert  de  piere, 
Femes  i  a  oies,  qui  sont  noisieres. 
Qui  Cuisirent  Aiol  les  la  maisiere. 

Li  une  huce  a  l'autre:    »  Commère  chiere!  2740 

Raiborc  et  Holduit  et  Geneuiere  ! 
Ves  la  le  cheualier  qui  est  songiere, 
Il  a  prises  ses  armes,  si  fait  grant  chiere, 
Por  son  grant  uaselage  rarons  no  kieure.« 
115^.  Raiborghe  li  escrie  a  uois   pleniere:  2745 

»  Entendes  cha  a  moi,  gentiex  poingiere  ! 
Caiens  gist  uns  hon  mors  sor  la  litière. 
Bien  poes  en  lui  fane  amoisne  chiere^ 
Prestes  nous  uostre  escu,  s'en  ferons  bière, 
Tant  que  l'aions  porte  iusc'a  saint  Piere  2750 

La  u  nous  l'enforons  en  la  litière.  « 
Quant  l'entendi  Aiols,  li  frans  poingiere. 
Bêlement  lor  respont  a  simple  chiere: 
»Car  me  laisies  en  pais,  putains  sorchieres, 
Que  lesus  uous  confonge,  li  droiturieres  !  «  2755 

Lors  s^en  torna  Aiols  les  la  riuiere, 
Damelde  reclanna  et  puis   saint  Piere. 

es  or  cheuauce  Aiols  grains  et  maris 
Por  chou  qu^il  s^ot  gaber  et  escamir, 

2760  Mais  il  fu  cheualiers  preus  et  gentis, 

Si  ne  li  caloit  mie  de  tous  lor  dis, 
Ains  endurer  le  uieut  et  ensoufrir; 
Car  Elies  ses  pères  li  auoit  dit, 
Si  l^en  ot  castoie  et  bien  apris, 

2765  Que  li  hon  qui  plus  tenche,  plus  est  honis. 

Cent  garchon  le  porsieuent,  grant  et  petit, 
Et  li  getent  chauates  et  caillaus  bis 
Et  pomon  et  caronge  et  merde  ausi. 
»  Enfant,  che  dist  Aiols,  tomes  de  chi, 

2770  Ne  nous  caut  a  gaber  homme  entrepris, 

le  sai  a  ensiant  que  sui  mendis, 
Si  n^ai  en  ceste  tere  parent  n^ami. 
Aies  a  uos  osteus,  les  uos  merchis, 
lesus  le  uous  pardoinst,  qui  ne  menti. 

2775  Certes  ie  m^ai  moût  chier,  qui  qui  m^ait  uil. 

Ahi,  biaus  sire  père,  tu  me  desis: 
Caitif  d'autre  contrée  conuient  tapir.  « 
Li  auquant  s'en  tornerent,  qui  pites  prist, 
Por  chou  que  bêlement  lor  respondi. 

2780  \   iols  uint  a  le  porte  deuers  Berri, 

115''-  lA.Si  fesist  il  a  l'autre,  se  il  uausist, 
Car  il  n'estoit  ne  iures  ne  estordis, 
Et  troua  le  portier  quil  dut  seruir 
Sor  un  peron  de  marbre,  u  il  se  sist. 

2785  Li  lechiere  fu  fel  et  faus  et  bris. 

Il  est  saillis  en  pies,  deuant  lui  uint, 
Le  pan  de  son  mantel  se  li  tendi, 
El  puin  destre  H  ploie,  se  li  a  dit: 
»Sire,  tenes  mon  gage,  ie  me  rené  pris, 

2790  Si  en  feres  iustiche  a  uo  plaisir.* 

Quant  Aiols  l'entendi,  s'en  fu  maris. 

Quant  il  set  et  entent  qu'il  l'escarnist, 

Talent  ot  de  Fespee  l'alast  ferir, 

Quant  li  menbre  del  sens  et  des  boins  dis 

Que  Elies  ses  pères  li  auoit  dit  2795 

El  bois  en  Mongaiant,  quant  s'en  parti, 

Que  li  hon  qui  plus  tenche,  plus  est  honis. 

Il  rebâti  el  feure  le  branc  forbi. 

»Amis,  che  dist  Aiols,  se  dex  m'ait. 

Tu  te  iues  a  moi,  iel  sai  de  fit,  2800 

Et  ie  uoil  que  tu  dies  tout  ton  plaisir; 

Mais  oure  celé  porte,  lai  m'ent  issir. 

Si  sieurai  le  cembel  que  ie  uic  chi. 

Se  gaaing  palefroi  ne  boin  ronchin, 

BaUle  cha  ta  main  destre,  ie  te  pleui,  2805 

Que  ie  te  donrai  tant  al  reuenir, 

L'acordanche  en  ert  faite  a  ton  plaisir.  .  . 

Ne  sui  pas  cheualiers  de  riche  pris.« 

Et  respont  li  portiers:  »Laisieme  oir! 

Par  la  foi  que  nous  doi,  biau  dous  amis,  2810 

N'istra  hui  cheualiers  de  ceste  chit, 

Remetes  en  l'estable  uostre  ronci, 

Poi  a  mangiet  auaine  en  cest  auril. 

Vous  feries  la  fors  le  malfe  uif. 

Cil  qui  bien  sont  arme  et  bien  garni,  2815 

Ne  lor  pories  forfaire  un  angeuin.« 
iiS"^.  Quant  Aiols  l'entendi,  moût  fu  maris. 

r  sist  Aiols  li  ber  sor  son  destrier, 
Desore  Marchegai  qu'il  ot  moût  chier, 

Le  portier  apela  par  amistie  :  2820 

»Oeure  moi  celé  porte,  par  le  tien  cief. 

Si  sieurai  le  cembel  por  encauchier. 

Done  cha  ta  mam  destre,  ie  t'afi  bien, 

Se  gaaing  palefroi  ne  boin  destrier, 

le  t'en  donrai  ta  part  al  repairier.«  2825 

»  Diable  uous  feroient  rien  gaaignierU 
Quant  Aiols  l'entendi,  moût  fu  iries, 
Si  dist  entre  ses  dens,  c'on  nel  ot  nient  : 
>.Dieus,  dist  il,  père,  qui  tout  as  a  baillier  ! 

2S30  Tant  m'aront  hui  gabe  chis  renoie  I 

Se  ie  fierc  ces  gloton  del  branc  d'achier, 
Asses  tost  li  aroie  le  cief  trenchie  ; 
Mais  encor  ne  seroie  pas  bien  uengies 
De  tous  ciaus  qui  m'ont  hui  contraloie. 

2835  Et  ie  uoi  ces  borgois  mal  afaitie, 

Mieus  me  uient  a  soufrir  tout  son  plaidier 
Et  toute  sa  parolle  qui  ne  uaut  rien, 
Que  fesise  tel  cose  al  commenchier. 
Dont  ie  fuisse  bonis  u  uergongies.«: 

2840  A  tant  le  rapela  li  fel  portiers: 

»  Entendes,  fait  il,  cha,  biaus  amis  chiers  ! 
Por  chou  que  ie  uous  uoi  desconselhe, 
Vous  uaurai  ia  aprendre  moût  bel  mestier, 
Car  de  cheualerie  ne  saues  nient. 

2845  Prendes  de  chele  lance  .iiii.  deniers, 

A  filet  esuer  le  uaura  bien, 
Et  ma  feme  m'en  a  d'une  proie. 
Si  les  uous  en  donrai  moût  uolentiers  ; 
Et  de  cel  uostre  escu  .xii.  deniers, 

2850  Se  fus  lieue  en  la  uile,  s'aura  mestier. 

De  uostre  elme  .iii.  saus,  tous  i  est  chiers, 
De  uostre  aubère  .x.  saus,  sel  uaure  bien; 
116^.  S'en  acates  d'auaine  .iiii.  sestiers, 

Sel  dones  cel  ronchi  tout  a  mangier, 

2855  II  seroit  grans  et  fors,  s'ert  encraisies, 

Boin  ronchi  i  aroit  a  caretier, 
S'amenes  de  le  laine  en  cel  markiet, 
Nous  en  acaterons  moût  uolentiers, 
V  uous  portes  carbon  a  uo  somier, 

2860  Vous  sambleres  bien  homme  de  tel  mestier.  « 

Quant  Aiols  l'entendi,  s'en  fu  iries. 
Et  uns  borgois  l'esgarde  de  son  solier, 
Cil  ot  non  Quikenars  li  panetiers. 
Cil  dameldex  de  gloire,  qui  fu  et  iert, 
Trameche  a  icelui  mal  encombrier!  2865 

Car  fel  estoit  et  faus  et  mais  parliers, 
Il  fu  parens  Makaire  le  losengier. 
Très  par  matin  fu  iures,  si  ot  mangie, 
Et  le  fort  uin  beu,  qui  monte  el  cief, 
Qui  les  grandes  folies  fait  essauchier,  2870 

Et  ot  Fenfant  Aiol  contraloier. 
A  ses  maistres  fenestres  est  apoies, 
Au  portier  commencha  fort  a  hucier: 
»Di  ua,  lai  l'ent  aler  sans  delaier, 

Oeure  li  tost  la  porte  por  encauchier  !  2875 

Car  il  nous  uengera  de  l'auersier. 
Se  il  i  est  ochis,  grans  honors  iert, 
Tu  auras  de  ma  borse  .iiii.  deniers 
Et  de  mon  millor  uin  un  boin  sestier. 
Loeys  le  ferai  tout  otroier,  2880 

la  n'en  ères  batus  ne  laidengies.« 
Or  oies  del  quiuer,  del  losengier  1 
Por  mal  le  quida  dire,  mais  il  dist  bien. 
Quant  li  portiers  Foi,  moût  en  fu  lies. 
»Vasal,  cheualier  sire,  dist  li  portiers,  2885 

Or  t'ouerai  la  porte  moût  uolentiers, 
Car  cis  borgois  m'en  a  done  congie, 
Si  aurai  de  sa  borse  .iiii.  deniers 
116^.  Et  de  son  millor  uin  .i.  boin  sestier, 

Loeys  le  fera  tout  otroier,  2890 

la  n'en  ère  batus  ne  laidengies. 
Or  t'ouerai  la  porte  moût  uolentiers. 
Car  por  la  toie  amor  ai  gaiengie. 
Done  moi  de  la  ceue  de  ton  destrier. 
S'en  ferai  une  laise  a  .i.  leurier;  2895 

6* 

Mes  ostes  m'en  proia  des  auant  hier.« 
aVolentiers,  dist  Aiols,  uien  le  sachier!« 
Li  lechiere  s'aproche  uers  le  destrier, 
Li  cuiuers,  li  lechiere,  mal  ait  ses  des  1 

2900  II  ne  le  faisoit  mie  por  esrachier, 

Ains  le  uoloit  abatre  de  son  destrier, 
Qu'il  quida  le  uallet  ius  trebuchier, 
Por  les  grandes  risées  recommenchier. 
Marchegais  nel  connut,  lieue  le  piet, 

2905  Meruelleus  caup  en  done  le  pautonier. 

De  desous  la  maisele  le  consiuie. 
Que  .iii.  des  mestres  costes  li  a  brisie. 
Tout  enuers  l'abati  sor  .i.  fomier. 
»  Cuiuers,  che  dist  Aiols,  a  nous  blecie?« 

2910  sOil,  dist  li  lechiere,  et  mahangie. 

Ne  m'en  donoie  garde  del  regibier. 
As  diables  uoist  hui  uostre  drechiers! 
Ersoir  manga  auaine,  s'est  plus  aities.« 
Et  respondi  Aiols:    »Iel  quic  très  bien.« 

2915  Damelde  en  iura,  le  urai  del  ciel  : 

;>Se  ne  m'eures  la  porte  moût  uolen tiers. 
Tu  perdras  ia  la  teste  al  branc  d'acier. 
Ne  t'en  garoit  nus  hon  qui  soit  sousiel, 
Quant  ie  uoi  que  proiere  n'i  a  mestier.« 

2920  II  l'a  traite  del  feure  grant  demi  piet. 

Quant  li  glous  uit  le  branc  reflamboier, 
Al  pooir  que  il  ot  s'est  redrechies. 
S'est  uenus  a  la  porte  sans  atargier. 
Quant  il  ot  le  uereil  a  lui  sachie, 

2925  1 1 6"=.  Del  flaiel  de  le  porte  l'i  fiert  el  cief, 

Que  tout  enuers  le  fist  près  trebuchier. 
Mais  aine  ne  s'en  senti  li  cheuahers, 
Car  li  ber  s'en  issoit  moût  uolentiers. 
Li  glous  uait  a  l'ostel,  si  s'est  couchies, 

2930  N'en  liet  il  mais  des  mois,   Aiol  n'en  chiet. 

Et  Aiols  s'en  issi  sor  son  destrier. 

Or  le  garise  deus,  li  uoirs  del  ciel, 

Qu'il  n'i  soit  mors  ne  pris  ne  uergongies. 

Et  dex  doinst  a  tous  cheus  mal  encombrier, 

Qui  tant  l'ont  ranprone  et  laidengie.  2935 

»He,  dieus!  che  dist  Aiols,  par  ta  pitié, 

Tant  m'aront  hui  gabe  et  laidengie! 

Et  il  seroit  mon  père  moût  grans  mestiers 

Que  fesisse  tel  cose  uers  cheualier. 

Dont  ie  fuise  honores  et  essauchies.  2940 

Or  ne  lairai  por  home  de  desosiel. 

Que  ne  uoise  ferir  tout  le  premier 

Des  .iiii.  robeors  sans  plus  targier. 

Se  nés  puis  par  mes  armes  bien  iusticier, 

Se  le  lairai  ester;  dont  s'il  me  siet,  2945 

N'encaucherai  mais  home  de  desousiel, 

Car  ie  n'en  sui  apris  ne  ensengies. 

Dame,  sainte  Marie,  fait  il,  aidies  ! 

D'ore  en  auant  uoil  estre  uos  cheualiers.« 

Li  robeor  repairent  tout  a  bandon,  2950 

Tout  droit  a  lor  agait  arier  s'en  uont, 

Les  lances  portent  droites  en  contremont, 

Et  ont  al  uent  destors  les  confanons, 

A  Loeys  s'en  gabent,  le  fil  Charlon, 

Et  bien  l'ont  escrie  desor  le  pont.  2955 

N'en  osa  uns  issir  de  ses  barons, 

Qui  s'en  alast  combatre  uers  les  glotons. 
!  Mais  ancois  que  solaus  traie  a  escons, 
iLor  conuenra  parler  d'autre  raison; 

Li  plus  ardis  des  .iiii.  qu'el  cenbel  sont  2960 

[6<^.  Por  Rains  n'i  uausist  estre  ne  por  Soison 

Ne  por  tout  le  roiaume  al  roi  Charlon. 

Car  Aiols  est  montes,  li  gentieus  hon, 

Par  desor  Marchegai  a  esperon. 

Issus  est  de  la  porte  tout  a  bandon,  2965 

Si  lor  a  ia  de  Loire  passe  le  pont, 
O  lui  n'en  maine  per  ne  compaignon. 
Damelde  reclama  par  son  saint  non, 
Entre  ses  dens  commenche  une  orison: 

2970  »Ahi,  glorieus  sire!  dist  li  frans  hon, 

Qui  presis  en  la  uierge  anontion, 
Et  tu  fus  de  li  nés,  bien  le  set  hon, 
S'en  fist  li  clere  estoile  parition. 
Li  troi  roi  le  coisirent  de  lor  roion, 

2975  Adont  s'esmut  cascuns  de  sa  maison. 

Tous  .iii.  les  asamblastes  sans  mesproson. 
Il  uinrent  a  Erode,  le  roi  félon. 
Il  demanda  qu'il  quisrent  et  u  iront; 
Onques  ne  li  chelerent,  mais  dit  li  ont, 

2980  Que  nés  est  li  profetes,   querrant  le  uont, 

Qui  sera  rois  et  sire  de  tout  le  mont. 
Deul  en  ot  et  grant  ire  al  ceur  félon. 
Qu'il  n'i  uoloit  signor  nul  se  lui  non, 
Bien  quidoit  estre  rois  de  tout  le  mont; 

2985  Son  corage  lor  chele  par  traison. 

»»Ales  le  donques  querre,  signor  baron  1 
Puis  repairies  par  moi  leus  a  bandon, 
le  l'irai  aourer,  s'ere  ses  hon.'<-< 
Li  troi  roi  respondirent  qu'ensi  feront, 

2990  Mais  ne  connoisent  mie  la  mesprison 

Ne  le  félon  corage  del  mal  gloton, 
Qu'ochire  les  quidoit  par  traison. 
Sauement  les  guiastes,  père  del  mont! 
Tant  uous  quisent  li  roi,  troue  uous  ont, 

2995  Trois  offrandes  portèrent  par  deuison. 

Or  et  mire  et  encens  ;  por  chou  le  font, 
117^  Que  par  ces  .iii.  offrandes  uous  connistront; 
S'estes  rois  teriens,  l'or  uous  donront, 
L'encens,  s'estes  prouoires,  si  connistront. 

3000  Le  corage  seustes  des  .iii.   barons. 

Car  uers  uous  ne  se  peut  cheler  nus  hon. 

Toutes  les  requellistes  sans  mesproison, 

Des  offrandes  ont  il  gent  gueredon. 

Sauement  les  guiastes,  père  del  mont, 

D'Erode  les  gardastes,  le  roi  félon,  3005 

Qui  les  quidoit  tuer  par  traison. 

Et  quant  che  uit  li  fel  qu'aie  en    sont. 

Par  lui  ne  repairierent,  escarni  l'ont, 

Deul  en  ot  et  grant  ire  el  ceur  félon, 

Tous  les  enfans  fist  querre  de  son  roion  3°^° 

Mainte  communalment  et  près  et  loin, 

S'en   fist  trestous  eslire  les  ualetons 

De  .ii.  ans  et  demi,  que  plus  n'en  ont, 

Puis  les  fist  decoler,  Inocent  sont. 

Si  uoirement,  uoirs  dex,  con  che  créons,  30^5 

Que  rois  estes  et  sire  de   tout  le  mont, 

Garisieme  hui  de  mort  et  de  prison 

Et  dones  auenture  par  uo  saint  non, 

Que  secore  mon  père  a  son  besoin 

Et  ma  mère  la  gente  el  gaut  parfont.  3020 

Meut  m'aront  hui  gabe  tout  chil  gloton 

Et  si  ont  fait  lor  gas  de  mon  blason. 

Se  ne  combac  as   .iiii.  qui  chi  en  uont. 

Dont  ne  pris  iou  mon  cors  .i.  esperon.<-< 

uant  Aiols  fu  des  rues  d'Orliens  issus,  3025 

N'a  pas  gaires  aie,  quant  a  ueus 
Les   .iiii.  robeors  a  destre  en  sus. 
Et  quant  Aiols  les  uit,  ses  a  connus. 
Car  il  n'estoit  couars  ne  esperdus, 

Ains  dessent  del  cheual  a  tere  ius,  303° 

Estroitement  le  caint  par  grans  uertus. 
.c.  cheuaher  l'esgardent,  iouene  et  kenu, 
107'^.  Et  dames  et  puceles  qui  sont  as  murs. 
Et  dist  li  uns  a  l'autre:   ;>0r  l'ai  ueu, 
La  bataille  est  remesse,  n'en  uere  plus.  3035 

Li  bachelers  est  iures,  trop  a  beu. 
Sire,  uenes  uous  ent  al  boin  eur! 
Laisies  les  ent  aler,  nés  touchies  plus  ! 
D'orne  ochire  est  pichies  grans  et  isdeus. 

3040  Onques  mieudre  uasaus  de  uous  ne   fu! 

Vous  ares  uos  saudees  deriere  Fuis, 
A  cheste  Pentecoste  seres  uestus 
De  pelicon  hermine  et  d'ors  pelus. 
Che  sont  .ii.  parteures,  de  tex  n'est  plus, 

3045  A  qui  que  auoirs  faille,  soies  seurs.<î: 

Quant  l'entendi  Aiols,  dolans  en  fu, 
Parfondement  reclaime  le  roi  lesu: 
»Ahi,  glorieus  sire,  qui  mains  la  sus  ! 
Et  uenistes  en  tere  por  nous  cha  ius, 

3050  Et  fustes  mis  en  crois  et  estendus. 

Et  férus  de  la  lance  parmi  le  bu. 
Que  li  sans  et  li  aiguë  en  coula  ius; 
Longis  en  terst  ses  ieus,  si  a  ueu. 
Et  si  bâti  sa  coupe,  uerites  fu, 

3055  Et  uous  li  pardonastes,  père  lesu. 

Mal  gueredon  en  ont  li  mescreu. 
En  infer  en  giront  el  parfont  bu. 
Si  uoirement,  dous  dieus!  con  che  uoir  fu, 
A  uous  me  commanc  iou,  nient  a  autrui.  « 

3060  Les  consaus  de  son  père  a  retenus. 

Que  ia  qui  le  kerra  n'ert  confondus. 
Puis  acourcha  la  guiche  de  son  escu 
Et  a  toutes  enarmes  traist  enuers  lui. 
Plus  bel  cors  nen  ot  onques  ne  quens  ne  dus. 

3065  Et  iure  damelde  et  sa  uertu, 

Mieus  uauroit  estre  mors  et  confondus, 
Que  il  or  n'en  fiere  .i.  u  autre  lui. 

Aiols  fu  remontes  sor  Marcegai. 
Vns  lechiere  H  crie  par  .i.  gauai: 
3070  »Amis,  cheualier  sire  au  cheual  bai  ! 

Asses  aues  alei,  très  bien  le  sai, 

Car  me  baillies  ces  armes,  si  iosterai, 

Cheste  premire  iouste  pour  uous  ferai.  «1 

Et  Aiols  reclama  saint  Nicolai  : 

»Si  uoirement,  biaus  sire,  ma  créance  ai,  3o75 

Les  pucheles  saluastes  del  uilain  plait, 

Les  .iii.  clers  sussitastes,  por  uoir  le  sai, 

Dones  moi  auenture,  désire  l'ai. 

Que  secore  mon  père  qu'el  bos  laissai. 

Et  Auisse  ma  mère  al  cors  uerai,  3080 

Qui  se  pasma  por  moi,  quant  deseurai. 

Cis  borgois  m'escarnisent,  très  bien  le  sai, 

Por  riche  garniment  que  n'aportai; 

Mais  se  dieu  plaist  de  gloire,  u  créance  ai, 

la  ne  ueront  passer  le  mois  de  mai,  3085 

Teus  ore  m'escarnist,  dont  me  uengrai; 

Cis  borgois  me  porsieuent,  esgardei  Fai.« 
i  robeor  repairent  tous  lor  esclos, 
/Voient  l'enfant  Aiol  ques  sieut  au  dos, 

Bêlement  les  encauche  tous  les  galos,  3090 

Ne  se  uaut  pas  aster,  car  très  bien  sot. 

Qu'il  feroit  cheualier  par  son  esfors. 

»Signor,  che  dist  Niuars,  estes  .i.  poi! 

Cis  borgois  nous  porsieut,  si  fait  que  fols. 

Aues  l'escu  ueu,  qu'il  a  al  col?  3095 

lo  aurai  le  ceual  qui  si  uient  tost 

Et  Sanses  en  prendra  l'escu  del  col.« 

»Et  ie,  che  dist  Aliaumes,  l' aubère  del  dos.« 

»Et  ie  aurai,  dist  Foukes,  l'elme  sans  or. 

Se  il  se  uieut  desfendre,  ia  l'aurai  mort.  3100 

Qui  chaut,  s'en  che  fosse  remaint  li  cors?« 
iuars  torne   le  resne  uers  le  mescin. 
Mais  Aiols  point  et  broce,  sel  uait  ferir 

Desor  la  boucle  d'or  qu'il  uit  luisir, 
iiy'^.  Perchie  li  a  l'auberc  et  moût  mal  mis,  3105 

Parmi  le  gros  del  ceur  Pespiel  li  mist, 
Toute  plaine  sa  lanche  mort  l'abati. 
.c.  cheualier  l'esgardent,  grant  et  petit, 
Et  dames  et  puceles  as  cors  ientis, 

31  lo  Qui  trestout  le  gaboient  gehui  matin, 

Et  si  font  il  encore,  n'en  prendent  fin. 
sHe,  dieus,  li  ques  fu  che  qui  or  chei? 
Encor  uoi  tout  entier  nostre  escu  bis 
Et  sor  ses  .iiii.  pies  le  bai  ronchi.« 

3" 5  Lusiane  la  bêle  sot  bien  et  uit, 

Que  c'ert  Aiols  li  enfes  qui  ius  l'a  mis, 
Damelde  reclama  de  paradis  : 
»Sire,  père  propisses,  qui  tout  fesis. 
Vous  puissies  hui  cest  ior  auoir  merchi 

3120  De  l'enfant  d'autre  tere,  qui  est  mendis, 

Qu'il  n'a  en  ceste  tere  parent  n'ami. 
Sain  et  sauf  le  ramaine  par  ton  plaisir, 
Que  il  repuist  encore  parler  a  mi, 
Car  plus  l'aim  que  nul  home  que  dex  feist, 

3125  Ne  ia  se  ie  nel  ai,  n'arai  mari.« 

^oucars  en  apela  ses  compaignons: 
>Estes  un  poi  ichi,  signor  baron  I 
Che  me   samble  grans  hontes  de  cel  glouton 
Qui  nous  a  mort  Niuart  no  compaignon, 

3130  Mieus  uauroie  estre  mors  que  nel  uengon.« 

Il  broche  le  destrier  des  espérons. 
Et  uait  ferir  Aiol  tout  a  bandon 
Les  l'alue  de  la  sele  près  de  l'archon. 
Que  sa  lanche  li  mist  ens  el  braon 

3135  Par  mi  liu  de  la  quisse  .i.  poi  a  mont, 

D'autre  part  li  fist  fendre  les  le  giron. 
Durement  est  naures  li  gentiex  hon, 
Li  sans  uermaus  li  coule  sor  l'esperon; 
Mais  Aiols  refiert  lui  de  tel  randon, 

3140  Qu'il  li  ronpi  l'auberc  et  l'auqueton, 

II 8^.  Le  fie  li  caupa  et  le  pomon, 

Se  li  trencha  le  ceur  tout  a  bandon, 
Que  mort  Va.  abatu  ius  des  archons. 
Loeys  est  as  estres,  li  fiex  Charlon, 

Sus  el  palais  plenier  en  son  dongon,  3^45 

Il  escrie  a  ses  homes  :   »  Voies,  baron  ! 
Del  poure  cheualier  que  gabion, 
Par  saint  Denis  de  Franche  !  il  est  preudon. 
Aies  uous  adouber,  sel  secorons, 

Ne  uoil  pas  qu'il  i  muire  par  mesproison;  3*5° 

Mieus  ameroie  a  perdre  Rains  et  Soison, 
Que  si  boin  cheualier  i  perdison.« 
François  corent  as  armes  et  as  adous, 
Meismes  l'enperere  s'arma  le  ior, 

Anqui  uaura  ueir  de  près  Aiol.  3155 

i  cenbiaus  fu  rendus  et  li  tornois, 
/François  corent  as  armes  tôt   demanois, 
Meismes  Loeys  s'arma,  li  rois, 
Anqui  uaura  Aiol  de  près  ueoir, 

Mais  il  ne  sara  mie  que  ses  nies  soit.  3160 

Sanses  et  Aliaumes  sont  a  l'estroit, 
Il  encauchent  Aiol  a  grant  esfroi, 
H  ne  peut  de  sa  lanche  mie  rauoir, 
Il  a  traite  l'espee,  fiert  demanois, 

Et  escrie   »Monioie«   a  haute  uois  :  3165 

»Fil  a  putain,  traitres,  félon  reuois  I 
Vous  gastes  ceste  terre,  n'i  aues  droit. 
Hui  est  uenus  li  iors  quel  comperois.« 
»  Sanses,  dist  Aliaumes,  uien  ent,  ie  uois, 
Maleois  soit  tex  enfes  et  ses  bufois.  3170 

Ha,  dieus  !  quels  cheualiers  nous  a  tolois  ! 
Alon  nous  ent  fuiant  tant  con  nous  loist.« 

^  anses  et  Aliaumes  tornent  les  dos 

^Et  Aiols  les  encauche  tous  les  galos, 
Sa  lanche  a  recouree  en  .i.  des  mors.  3175 

On  blamoit  Marchegai,  mais  il  ua  tost, 
118''.  Il  ot  maigre  le  crupe  et  Ions  les  os, 

Les  .iiii.  pies  coupes,  bien  fais  et  gros. 
Aiols  le  laise  core  par  grant  effors, 

3180  Desor  l'escu  Sanson  feri  tel  cop, 

Que  il  li  a  perchie  l'auberc  del  dos, 
Sa  grant  anste  li  mist  parmi  le  cors, 
Deuant  lui  a  la  tere  Fabati  mort. 
Aliaumes  s'en  fui  dessi  al  bos, 

3185  Et  Loeys  Pencauche  a  son  esfors. 

.vii.  cens  et  .iiii.xx.  et  quinse  i  ot 
De  nobles  cheualiers  as  escus  fors 
Et  puis  la  gent  a  pie  quel  sieut  au  dos. 

Aliaumes  s'en  reuait  el  bos  fuiant. 
Et  Aiols  l'en  encauche  esperonant, 
Il  tient  nue  l'espee  qui  fu  trenchans, 
Et  uait  ferir  Aliaume  en  ataignant, 
Tel  caup  li  a  done  en  trespassant, 
La  teste  en  fist  uoler  enmi  le  camp. 

3195  A  tant  es  Loeys  esperonant. 

Les  Beruiers  troua  el  ual  gissans. 

De  maisnie  so'usprise  n'en  sai  niant. 

François  les  uont  ferir  de  maintenant 

Des  lances  qui  sont  roides  as  fers  trenchans. 

3200  La  ueissies  tant  sor  et  tant  bauchant 

Fuir  par  le  campaigne  frains  traînant, 
Et  tans  boins  cheualiers  mors  et  sanglans, 
Qui  remessent  gissant  parmi  les  cans. 
E,  dieus,  quel  commenchaille  par  .i.  enfant! 

3205  Ne  doit  estre  gabes  d'ore  en  auant. 

Mais  richement  seruis  a  son  talent. 

'ult  fu  grans  la  bataille  et  H  estris. 
.Quant  h  quens  de  Boorges  uit  Loeys 
Et  sa  gente  maisnie  uit  entrepris. 
Or  poes  dire  et  croire,  qu'il  fu  maris. 

Signor,  chis  gentiex  quens  que  ie  uous  di, 
Dont  ne  saues  qu'il  fu  ne  dont  il  uint? 
iiS'^.  Poi  est  de  jougleor  quil  uous   desist, 
Il  ne  seuent  l'estoire  ne  n'ont  apris. 

De  chou  sont  li  auquant  moût  escarni  3215 

Et  li  pluisor  s'en  font  por  fol  tenir, 
Quant  le  ueraie  estoire  nen  ont  coisi. 
Hon  qui  raison  commenche,  iel  sai  de  fi, 
Quant  il  al  daarain  n'en  set  issir, 

Por  fol  et  por  musart  s'en  fait  tenir.  3220 

Mais  ie  uous  dirai  bien,  dont  li  quens  uint 
Et  de  confaite  gent  ie  l'ai  apris. 
la  fu  che  nies  Elie,  le  duc  gentil. 
Qui  a  tort  fu  cachies  de  son  pais, 

Fieus  Marsent  sa  seror  o  le  cler  uis,  3225 

Cousins  germains  Aiol  dont  ie  uous  di; 
Et  por  chou  gueroie  il  roi  Loeys, 
Qu'il  en  cacha  son  père  fors  del  pais. 
Aiols  nel  connissoit  n'ainc  mais  nel  uit, 
Car  si  le  conneust,  ne  li  nuisist,  3230 

Ains  li  aidast  sa  guère  a  esbaudir. 
Quant  li  quens  uit  ses  homes  mors  et  ochis, 
Or  poes  dire  et  croire,  moût  fu  maris. 
Il  escria  ses  homes  ciaus  qui  sont  uif: 
»Garissies  uous,  signor,  qui  peut  fuir!  3235 

Car  ie  ne  uous  puis  ore  plus  maintenir 
Ne  ne  uous  puis  aidier  ne  garantir.  « 
Par  mi  liu  de  la  presse  fuiant  s'en  uint, 
Onques  n'i  ot  François  ne  Poiteuin 

Ne  Normant  ne  Mansel  ne  Angeuin,  3240 

Que  un  seul  pas  ossast  auant  suir. 
Tant  par  seuent  le  conte  preu  et  ardi. 
Fors  seulement  Aiol  dont  ie  uous  di. 
Quant  il  en  uit  le  conte  tout  seul  fuir, 
Il  broche  Marchegai,  après  s'est  mis,  3245 

Il  le  uint  ataingant  en  .i.  lairis, 
Se  li  a  escrie:   »N'ert  mie  ensi! 
Bien  uoi  qu'estes  li  maistres  a  l'esbaudir, 
118'^.  Vous  me  laires  ostages  al  départir. 

3250  Quant  uous  m'escaperes,  bien  sere  fis, 

la  mais  ne  feres  guerre  roi  Loeys.« 
Quant  entendi  li  quens,  ne  pot  garir, 
II  regarda  Aiol,  quant  il  le  uit, 
Très  bien  le  reconnut  a  l'escu  bis, 

3255  En  la  ruiste  bataille  as  cos  ferir. 

:.  Damelde,  fait  il,  père,  qui  ne  mentis  ! 
la  est  chou  li  ualles  al  bai  ronci. 
Qui  si  m'a  hui  mes  homes  mors  et  ochis. 
Dieus,  dones  m'ent  uengance  par  uo  plaisir, 

3260  Certes,  ie  li  uaurai  grant  caup  ferir.  « 

Vers  Aiol  s'en  retome  tous  aatis, 
Et  Aiols  contre  lui  moût  tost  reuint, 
Aubedoi  s'entrefierent  par  grant  air. 
Or  en  penst  dameldex  qui  ne  menti 

3265  Des  .ii.  cousins  germains  par  son  plaisir, 

Que  li  uns  ne  li  autre  n'i  soit  ochis  ! 
Meruelleus  cos  se  donent  al  paruenir, 
Que  les  escus  des  cos  s'en  font  partir. 
Li  quens  brise  sa  lanche,  n'a  plus  conquis, 

3270  Mais  la  uiele  enfumée  ne  peut  guencir, 

Car  il  n'auoit  plus  forte  en  nul  pais. 
Aiols  l'enpoint  par  forche,  qui  bien  se  tint. 
Que  l'escu  de  son  col  li  a  mal  mis 
Et  l'auberc  de  son  dos  li  desronpi, 

3275  Deioute  le  coste  l'espiel  H  mist, 

Meut  fu  grans  auenture,  qu'en  car  nel  prist. 
Al  grant  cop  del  uasal,  que  bien  feri, 
A  l'esfors  del  destrier  qui  tost  li  uint 
Et  al  fort  cheualier  qui  l'enpoint  si, 

3280  Le  poitral  de  deuant  li  desronpi, 

Et  les  caingles  desronpent  tout  autressi, 

Le  daarain  archon  a  fait  croisir 

Et  andeus  les  estriers  li  a  mal  mis, 

Que  del  corant  destrier  ius  Fabati. 

Li  quens  iut  a  la  tere  trestout  souins,  3285 

Del  grant  caup  qu^ot  eu  fu  estordis, 

Ne  uous  en  meruillies,  s'il  fu  maris. 

Aiols  a  trait  Pespee,  si  Va.  requis, 

A  mont  parmi  le  cief  Pala  ferir, 

Que  les  flours  et  les  pieres  en  abati;  3290 

S'il  ferist  autre  caup  del  branc  forbi, 

la  li  eust  del  bu  le  cief  parti. 

Quant  li  quens  li  escrie  :   »Frans  bon,  merchi! 

la  te  renc  iou  m'espee  que  ie  tieng  chi, 

Mais  garde  que  n'i  muire,  se  dex  t'ait. «  3295 

»Ne  sai  que  uous  feres,  Aiols  a  dit, 

Car  ie  uous  renderai  roi  Loeys, 

L'enpereor  de  Franche,  de  saint  Denis. 

Vous  li  aues  gaste  tout  son  pais, 

Or  refera  de  uous  tout  son  plaisir,  3300 

Si  quel  ueront  li  grant  et  li  petit.  « 

Par  le  nasal  del  elme  le  ua  saisir. 

Sel  deliure  Gerart  et  Amauri, 

Hugon  et  Neuelon  et  a  Henri; 

Cis  sont  de  la  maisnie  al  roi  gentil.  3305 

»Signor,  gardes  le  nous,  Aiols  a  dit. 

Si  en  fera  li  rois  tout  son  plaisir.  « 

Et  cil  ont  respondu,  si  feront  il. 

»E,  las!  che  dist  li  quens,  con  sui  trais! 

Elles,  biaus  dous  oncles,  ie  sui  bonis!  3310 

A  tort  fustes  cachies  de  ces  pais. 

Si  uous  desireta  rois  Loeys. 

le  sui  fieus  uo  seror,  se  dex  m'ait. 

Dame  Marsent  la  bêle  o  le  cler  uis. 

Si  ne  peuc  cel  hontage  nient  soufrir,  3315 

Ains  manda  mes  parens  et  mes  amis, 
Les  saudoiers  de  Franche,  que  poc  quelir, 
Si  lor  fis  mes  trésors  tous  départir, 
Si  aati  de  guère  roi  Loeys, 

3320  Plus  de  mil  de  ses  homes  ai  puis  ochis. 

1 1 9^.  Ne  H  fausist  la  guerre  tant  con  fust  uis, 
Mais  ore  est  afinee,  quant  ie  sui  pris. 
Bien  sai  que  se  li  rois  me  peut  tenir, 
C'a  nule  raenchon  nen  puis  uenir, 

3325  Que  ne  me  fâche  pendre  u  mal  bainir.« 

Aiols  li  fiex  Elie  tout  chou  oi, 
Car  près  estoit  de  lui,  si  l'entendi, 
Trestous  li  sans  del  cors  li  est  frémis. 
»Damelde,  sire  pères  !  Aiols  a  dit, 

3330  Qui  sifaite  auenture  onques  mais  uit! 

Bien  sai  que  cis  hon  est  près  de  mon  lin. 
Se  il  a  le  parole  nen  a  menti, 
Fiex  fu  Marsent  m'antain,  bien  Pai  oi. 
Ele  fu  seur  mon  père,  iel  sai  de  fi. 

3335  ^^^  frans  quens  de  boin  aire  que  ie  uoi  chi 

Por  moi  a  gueroiet  roi  Loey 
Et  ceste  ruiste  guère  a  fait  por  mi. 
Mal  gueredon  l'en  ai,  che  m'est  auis. 
Al  daarain  rendu,  quant  ie  l'ai  pris, 

3340  Mais  ie  nel  connisoie,  se  dieus  m'ait. 

Dex,  done  m'ent  consel   par  ton  plaisir  1 
Car  se  ie  le  retieng,  mal  est  baillis, 
Et  se  iel  laise  aler,  i'ere  entrepris; 
Car  che  dira  li  rois  de  saint  Denis, 

3345  Qu6  i'auroie  del  conte  grant  loier  pris, 

De  traison  seroie  retes  toudis. 
le  ne  uoil  mon  corage  nient  iehir, 
Tant  c'arai  fait  bataille  et  contes  pris 
Et  cenbiaus  maintenus  et  enuais. 

3350  Touteuois  hert  rendus,  n'en  peut  garir, 

Mais  g'i  aurai  ancois  boin  conuent  pris, 
Qu'en  prendra  raenchon  de  boin  or  fin, 
Cheuaus  et  palefrois,  destriers  de  pris  ; 
Et  se  a  l'acordanche  ne  puis  uenir. 

Tout  a  tant  li  porai  mal  plait  bastir.  3355 

Par  icel  saint  signor  qui  le  mont  fist, 
119'=.  Ains  que  li  quens  i  soit  mors  et  ochis, 

I  ferai  iou  mû  cos  del  branc  forbi, 
Car  mon  cousin  germain  ne  puis  faillir.  « 

iols  ot  pris  le  conte  par  grant  uigor,  33^0 

.Sel  deliura  Gerart  .i.  uauasor, 
Et  Gautier  et  Hugon  et  Neuelon. 
»  Signor,  che  dist  Aiols,  gardes  le  nous, 
G'irai  en  la  bataille  tout  a  estrous, 
S'auques  i  puis  conquerre,  si  ares  prou.«  33^5 

II  garda  en  la  presse  selonc  Pestor, 
Et  coisi  Loeys  Penpereour, 
Guida  as  chieres  armes  qu'il  fust  des  lor, 
Encor  n'i  connoist  lance  ne  gonfanon, 
Ne  set  qui  est  Flamens  ne  Brabencons  337° 
Ne  ki  est  Poiteuins  ne  qui  Gascons, 
Mais  as  plus  bêles  armes  se  prent  le  ior. 
La  u  uoit  les  plus  riches  et  les  millors, 
La  esperone  ses  cors  a  belissor. 

N'a  cure  de  iouster  as  noelors.  3375 

Bêlement  uint  armes  sor  l'enpereor. 
Il  broche  Marchegai,  sore  li  cort, 
Et  uait  ferir  son  oncle  par  grant  uigor. 
Que  de  l'escu  li  trenche  le  maistre  flour, 
A  tere  l'abati  deuant  aus  tous,  3380 

Li  aubers  le  gari  de  mort  le  ior. 
Il  a  traite  l'espee,  sore  li  court, 
Loeys  saut  en  pies  par  grant  uigor, 
II  ot  moût  grant  paour,  sel  douta  moût. 
Car  bien  quida  morir  tout  a  estrous.  3385 

oeys  fut  a  piet  entre  ses  drus, 
/Li  fieus  de  sa  seror  l'ot  abatu. 

Il  a  traite  l'espee,  se  li  cort  sus, 

Li  rois  le  uit  uenir,  moût  l'a  cremut. 
3390  II  geta  sor  son  cief  son  boin  escu, 

Aiols  del  branc  d'achier  l'a  si  féru, 
ii9<^.  Enfressi  qu'en  la  guiche  li  a  fendu. 

H  le  reust  a  tere  ius  abatu, 

Quant  .xiiii.  François  i  sont  couru, 
3395  Qui  por  lor  signor  sont  moût  irascu; 

Aiol  le  fil  Elie  ont  sus  coru. 

Quant  Loeys  escrie:   -Estes  en  sus! 

Mais  i  sera  touchies  ne  abatus 

Enfressi  que  iou  aie  parle  a  lui. 
3400  Damoiseus  de  boin  aire,  moût  as  uertu. 

l'ai  a  non  Loeys  de  Monleun, 

Voiant  tout  mon  barnage  m'as  abatu, 

Durement  m'as  greue  et  confondu. 

Se  par  .i.  cheualier  sui  retenus, 
3405  Perdre  doi  ma  corone  et  mètre  ius; 

Mais  ce  n'est  pas  encore,  che  saches  tu. 

Que  ie  me  renge  pris  ne  si  uencu. 

Tu  i  aras  ancois  maint  caup  féru 

Et  si  auras  des  miens  maint   receu. 
3410  le  m'afi  tant  en  dieu,  le  roi  lesu, 

Que  ia  par  .i.  seul  home  n'ere  uencus, 

A  la  rike  bataille  ne  fauras  tu. 

Mais  or  me  di  ancois,  dont  es  uenus 

Et  de  confaite  gent  tu  es  issus, 
3415  Que  si  as  mon  barnage  hui  maintenu; 

Tu  m'as  les  Berruiers  tous  confondus, 

Le  conte  de  Bohorges  m'as  retenu, 

—  Por  Rains  ne  por  Biauais  ne  por  Leun  ' 

Ne  fusse  iou  si  lies,  che  saces  tu  —  j 

3420  Moi  qui  sui  rois  de  Franche  as  abatu 

Et  d^une  part  et  d^autre  m^as  tu  féru. 
Des  ques  uauras  tu  estre,  diras  le  tu?« 
Quant  l'entendi  Aiols,  dolans  en  fu, 
Il  a  mis  piet  a  tere,  s'est  dessendus. 
»Sire,  por  dieu  merchi!  car  uostre  hon  sui,  3425 

Nel  fac  a  ensiant,  merchi  lesu  ! 
120^.  Montes  isnelement  par  grant  uertu. 
Beruier  sont  destruit  et  confondu, 
Grans  eskies  nous  i  est  chi  remansus, 
Quant  li  quens  de  Boorges  uous  est  rendus. <•  343° 

Quant  l'entendi  li  rois,  moût  lies  en  fu, 

'encue  est  la  bataille  et  li  tornois. 

Le  conte  qui  la  guerre  dut  maintenoir 
Par  le  puin  le  rendi  Aiols  al  roi. 

»Vous  estes  mes  drois  sire,  iel  sai  de  uoir,  3435 

le  uous  renc  or  che  conte  sor  uostre  foi, 
Que  nel  menés  a  tort  ne  a  belloi. 
Raenchon  en  prendes,  iel  uous  en  proi.«. 
»Si  fera  iou,  biaus  sire«   che  dist  li  rois. 

e  conte  de  Boorges  a  li  rois  pris,  3440 

/Hugon  et  Neuelon  tost  le  rendi. 
»Signor,  gardes  le  nous,  li  rois  a  dit, 
Menés  l'ent  a  Orliens,  ma  boine  chit, 
Et  soit  mis  en  la  cartre  el  font  gésir; 
Car  me  guerre  est  finee,  la  dieu  merchi,  3445 

Par  che  franc  damoisel  que  ie  uoi  chi.c 
Quant  l'entendi  Aiols,  auant  sailli, 
Si  parla  hautement  tant  c'on  l'oi. 
»Enperere  de  Franche,  parles  a  mi! 

le  parlerai  por  toi,  puis  que  l'ai  pris.  3450 

la  se  dieu  plaist  de  gloire,  qui  ne  menti, 
Che  n'ert  ia  esgarde  en  nul  pais, 
Que  issi  gentiex  quens  soit  mal  baillis. 
N'en  buie  n'en  carcan  n'en  cartre  mis  ; 
Mais  prendes  boins  ostages  del  reuenir,  3455 

Si  l'en  laisies  aler  en  sen  pais, 

Tant  qu'il  resoit  d'auoir  très  bien  garnis 

Et  qu'il  ait  aune  de  ses  amis, 

Et  si  reuienge  ariere  a  uo  merchi, 

3460  Si  deuienge  uostre  hon  et  uostre  amis. 

Moût  deues  estre  lies,  roi  Loeys, 
Se  uous  a  l'acordanche  poes  uenir 
120''.  Et  recoiure  poes  .i.  tel  ami 

Con  le  conte  de  Boorges  que  ie  uoi  chi. 

3465  Ne  deues  pas  uos  homes  nient  mal  baillir, 

Ains  les  deues  aidier  et  maintenir 
Et  tenir  a  droiture,  grans  et  petis.« 
Quant  Loeys  l'entent,  lies  en  deuint. 
>'Damoiseus,  moût  par  estes  frans  et  ientis, 

3470  Et  ie  ferai  del  tout  a  uo  plaisir.  « 

;.Sire,  che  dist  Aiols,  uostre  merchi! 

Quant  sor  ma  uolente  l'aues  tout  mis, 

Dont  ert  li  quens  tous  quites,  par  saint  Denis, 

la  ne  li  coustera  deus    paresis 

3475  Fors  que  de  uous  tenra  tout  son  pais.« 

Quant  l'entendi  li  rois,   s'a  fait  .i.  ris, 
Et  quant  che  uit  li  quens,  lies  en  deuint; 
Car  très  bien  quidoit  estre  de  la  mort  fis. 
Il  est  passes  auant  et  si  s'est  mis 

3480  As  pies  l'enpereor,  se  li  tendi 

Andeus  iointes  ses  mains,  ses  hon   deuint, 
De  lui  reçut  se  tere  et  son  pais, 
L'enperere  de  Franche  l'omage  en  prist. 
Es  les  uous  acordes,  si  sont  ami 

34S5  Par  sifaite  manière  con  uous  ai  dit. 

Li  traitor  de  Franche  en  sont  marit. 
Makaires  de  Lossane,  li  de  mentis, 
Li  maluais  losengiers,  quant  il  chou  uit, 
Por  .i.  petit  de  deul  n'esrage  uis, 

3490  Moût  tost  s'en  uint  corant  a  Loeys, 

De  ses  losengeries  uaura  seruir. 

i  quens  fu  deliures  et  clames  quites, 
/En  sa  tere  s'en  ua  trestout  deliures, 

Auoec  lui  en  remaine  de  son  enpire 

Chou  qu'en  l'estor  en  fu  remes  en  uie.  3495 

L'enperere  de  Franche  conduit  l'en  liure 

Enfressi  c'a  OrHens,  la  chite  riche. 

Aiols  remest  al  roi  de  saint  Denise, 
120'=.  Loeys  l'en  apele,  prist  lui  a  dire: 

»Amis,  et  dont  es  tu?  ne  mentir  mie!«  3500 

»Sire,  iou  de  Gasconge  de  Mont  Oliue. 

Mes  pères  gist  malades  en  fremerie, 

Faillis  li  est  auoirs  et  manantie, 

Bien  a  .xv.  ans,  ne  fist  cheualerie, 

On  l'apele  Gautier  de  Mont  Elie.  3505 

Il  m'enuoia  en  Franche  por  querre  aie, 

Et  uing  ersoir  a  prime  en  ces  te  uile 

Cies  Ysabel,  le  franche  et  le  nobile; 

Por  amor  dieu  me  fist  herbergerie. 

Dameldex,  se  h  plaist,  il  li  merisse  I  3510 

Mais  d'aler  a  la  court  ne  sai  que  dire 

Por  riches  garnimens  que  nen  ai  mie, 

le  n'ai  pelichon  uair  ne  gris  hermine, 

Si  crien  que  uo  François  ne  m'escarnissent. 

Car  me  retien,  boin  rois,  par  ta  francise!  3515 

la  mais  n'aras  d'un  home  millor  seruice.« 

»Par  mon  cief,  dist  li  rois,  n'i  faures  mie, 

Que  ie  nous  doing  Estanpes  trestoute  quite, 

Le  bore  et  le  marchie  et  Fabeie, 

Les  lois  et  les  coustumes  et  les  iustiches.«  3520 

»Vostre  merchi,  boin  rois,  Loeys  sire.« 
4re,  franc  damoiseus,  ce  dist  li  rois, 
^le  uoi  bien  que  moût  estes  preus  et  cortois, 

Vencue  as  le  bataille  et  le  tornoi, 

Moût  i  a  pris  cheuaus  et  palefrois.  3525 

la  mais  n'ert  uns  sens  iors,  miex   ne  t'en   soit, 
.ii.c.  et  .iiii.xx.  ie  t'en  otroi, 
Et  Monleun  en  France  et  Estanpois.« 
»Vostre  merchi,  biaus  sire,  Loeys  rois, 

353°  Les  cheuaus  prendrai  io,  mes  ne  uous  poist. 

Quant  boinement  m^aues  fait  cest  otroi. 
Et  les  .ii.  chastieus,  sire,  ie  uous  recroi, 
Car  n'en  baillerai  nul  a  ceste  fois, 
Tant  qu'aurai  fait  batailles  et  grans  tornois 

3535  120'^.  Et  guerres  afinees  uoiant  François. 

Et  se  i'en  forceur  cose  sai  moustrer  droit. 
Si  que  creantent  tout  uostre  François, 
Et  que  die  li  siècles  que  c'est  mes  drois, 
Vostre  merchi,  biaus  sire,  rendeles  moi  ! 

3540  s  Par  foi,  n'i  faures  mie,  che  dist  li  rois, 

Tout  uoiant  mon  barnage  le  uous  otroi.  <^ 
Et  Aiols  respondi  comme  cortois: 

El  ie  uous  seruirai  par  boine  foi.« 
Quant  l'entendi  Makaires,  s'en  ot  anoi, 

3545  II  fu  moût  fors  traitre  de  pute  loi, 

Moût  tost  s'en  uint  ester  deuant  le  roi, 
A  une  part  le  trait  a  .i.  recoi. 

'akaires  de  Losane  fu  mais  parliers, 
.Fols  fu,  fel  et  maluais  et  losengiers, 

3550  II  cort  a  Loeys  por  consellier, 

Si  l'en  a  apele  et  araisnie  : 
»Sire,  drois  enperere,  ne  fais  pas  bien. 
Qui  cel  garçon  dones  tous  ches  destriers. 
S'il  en  a  .ii.  u  .iiii.,  asses  en  iert. 

3555  Caitif  d'estrange  tere  enorgellies. 

Qui  demain  s'en  ira,  si  con  uint  hier.« 
»Tais,  glous,  dist  Loeys,  mais  n'en  plaidies! 
Fieus  a  putain,  traitre,  fel  losengiers! 
Onques  en  ton  uiuant  ne  fesis  bien. 

3560  Mes  homes  m'as  tolu,  dont  sui  iries, 

Elie,  mon  serouge,  le  franc  guerrier, 
Me  fesis  tu  de  Franche  a  tort  cachier 
Et  deseurer  del  resne  et  essillier. 
Ma  seur  en  est  kaitiue,  mains  en  sui  chiers, 
A  tort  en  tiens  la  tere  et  a  pichie.  3565 

le  nel  otroi  mes  mie,  par  le  mien  chief! 
Car  s^il  issoit  nus  hoirs  de  sa  moUier, 
Asses  saroit  \\  siècles,  c^estroit  mes  nies.« 
Aiols  le  regarda,  naout  fu  iries. 

Quant  il  oi  parler  le  losengier  357° 

121^.  Et  il  l'oi  nomer,  sel  connut  bien, 
iols,  li  fiex  Elie,  Va.  regarde 
^Et  uit  qu^il  ot  son  père  desirete  ; 
Et  il  li  auoit  bien  tout  aconte. 

Quant  il  parti  de  lui  el  gaut  rame,  3575 

Qu'ensi  Pauoit  Makaires  li  fel  mené. 
Quant  Aiols  Pentendi,  s'en  fu  ires, 
Trestous  li  sans  del  cors  li  est  mues, 
S'il  le  peut  esploitier,  il  a  pense, 

Qu'il  li  uaura  le  cief  del  bu  seurer.  35^° 

Por  tant  si  l'en  conuient  par  tans  ester, 
Ne  se  uaut  acusser  ne  trop  aster. 
»Sire,  che  dist  Aiols,  laisies  ester! 
Puis  qu'il  quiert  uostre  boin,  ne  le  blâmes.  « 
»Amis,  dist  Loeys,  ie  pens  tout  el.  3585 

Il  quiert  mon  grant  damage  et  ma  uieute; 
Tel  home  m'a  tolu,  l'en  sui  ires; 
Elie  mon  serouge,  qui  tant  ert  ber, 
Fist  il  par  traison  desireter. 

Et  si  tient  ses  chastieus  et  ses  chites.  3590 

Ma  seur  en  est  kaitiue,  iel  sai  asses. 
S'en  ai  mon  ceur  dolant  et  aire, 
la  mais  ior  de  ma  uie  ne  Parai  cler.« 
»Sire,  che  dist  Aiols,  car  me  dones 
Les  cheuaus  que  uous  dites,  que  pris  aues,  3595 

Conduire  les  ferai  a  mon  ostel; 
Car  ie  sui  en  la  quisse  auques  naures, 
Si  m'en  ferai  garir  et  respasser.« 
»Amis,  dist  Loeys,  or  les  prendes  ! 

3600  Qui  qu'en  poist  ne  qui  non,  uous  les  ares, 

Car  par  uostre  proeche  sont  conqueste.« 
Il  les  fist  en  la  plache  tous  amener, 
.ii.c.  et  .iiii.  uins  en  a  seures 
De  trestous  les  millors  qu'il  pot  trouer, 

3605  Aiols  les  fait  conduire  a  son  ostel. 

Dont  fu  il  par  la  uile  moût  esgardes, 
i2ib.  Tout  li  saint  en  sonerent  en  la  chite, 
Ne  sara  laidengies  plus  ne  gabes. 
Mais  richement  seruis  et  honores, 

3610  Encor  rendra  son  père  ses  hiretes. 

r  se  metent  François  el  repairier, 
Encontre  uont  sergant  et  escuier, 
Li  uns  s^i  prist  a  l'autre  a  consellier. 
»Diua!  car  uien  ueir  le  ceualier, 

3615  Qui  nous  a  de  no  guerre  si  trait  a  cief, 

Aine  mais  sifais  uasaus  ne  fu  sousielîs 
Hagenous  en  apele  dont  sa  mollier: 
»Dame  Hersent,  dist  il,  mal  sons  baillie. 
Vous  gabastes  iehui  che  cheualier, 

3620  Sachies  que  ces  ranprones  uous  uendra  chier 

»Sire,  che  dist  Hersens,  car  uous  targies! 
le  m'acorderai  bien  au  cheualier.  « 
Ele  s'en  ua  corrant  com  auersiers, 
Par  la  porte  s'en  ist,  après  s'en  uient, 

3625  Par  deiouste  le  roi  qui  France  tient 

Ala  saisir  Aiol  par  son  estrier, 
A  sa  uois  qu'el  ot  haute  prent  a  huchier: 
»Sire,  merchi  por  dieu  uous  uoil  proier, 
le  uous  gabai  gehui  al  commenchier, 

3630  Or  uous  en  ferai  droit  moût  uolentiers 

Par  .xiiii.  toniaus  de  nos  cheliers 

Tous  plains  del  uin  d'Aucoire,  qui  sont  moût  chier, 

Et  .xiiii.  bacons  grans  et  pleniers, 

Qu'ai  fait  des  Ysabel  acaroier.« 

Ancois  qu'Aiols  i  uienge,  sont  descargie.  3635 

Quant  Aiols  entra  primes  dedens  Orliens, 

Meismes  Loeys  qui  France  tient 

Deiouste  lui  cheuauce  par  amistie, 

Sos  lui  trait  son  brac  destre  al  col  lachie, 

Plus  l'aime  que  nul  home  qui  soit  sousiel,  3640 

Qu'il  li  a  de  sa  guerre  bien  trait  a  cief. 

Aiols  se  regarda,  uit  le  portier 

Qui  si  l'ot  a  l'issir  contraloie. 

Il  l'en  a  apele  et  araisnie: 

»Vous  m'ouristes  la  porte,  miex  uous  en  iert.«  3645 

Par  le  resne  li  done  .i.  boin  destrier, 

Et  icil  l'en  encline  iusques  as  pies. 

Et  quant  li  rois  le  uit,  moût  en  fu  lies. 

Il  apela  Aiol  par  amistie. 

Si  l'a  par  grant  amor  contralie  :  365° 

»Gentiex  damoiseus,  sire,  par  le  mien  cief, 

Onques  mais  ne  ui  iou  home  sosiel 

Mautalent  pardonast  si  uolentiers; 

Que  ceus  qui  uous  gaboient  al  commencier 

Vous  uoi  ore  doner  les  boins  destriers,  3655 

Et  si  lor  pardones  trop  uolentiers; 

Ses  peusies  de  Franche  trestous  cachier 

Et  banir  de  ma  tere  et  essillier. 

Et  ie  l'otrieroie  moût  uolentiers.  « 

Aiols  respont  con  sages  et  afaities  3660 

Et  com  hon  qui  estoit  bien  ensegnies. 

2» Sire,  che  dist  li  enfes,  bien  le   sacies. 

Se  ie  uoloie  ceus  tous  guerroier. 

Qui  gehui  me  gaberent  al  commencier, 

Dont  ne  me  fauroit  guerre  ior  desosiel.  3665 

De  uostre  cors  meismes  fui  laidengies, 
Bien  uous  oi  parler  de  uo  solier  ; 
Encontre  uous  aroie  mal  gueroier.« 
Quant  li  rois  Pentendi,  moût  en  fu  lies, 

3670  II  acola  Aiol  par  amisties 

Et  puis  l'a  par  amor  asses  baisie. 
Aiols  s'en  part  del  roi  et  prent  congie, 
A  son  ostel  ariere  est  repairies 
Cies  Ysabel  s'antain,  nel  uaut  laisier, 

3675  Qui  a  la  pouerteit  li  ot  aidiet, 

Et  il  a  la  ricoise  nel  uaut  laisier. 
Quant  Aiols  dessendi  de  son  destrier, 
.V.  cheualier  li  saillent  a  son  estrier, 
12  1'^.  Qui  le  sieuent  de  gre  et  uolentiers. 

3680  Des  or  mais  ara  il  des  escuiers 

Et  keus  et  sanescal  et  boutelliers. 
Lusiane  le  bêle  deuant  lui  uient 
Et  quant  ele  le  uit  si  fort  sainier, 
Del  grant  deul  qu'ele  en  a  pasmee  ciet. 

3685  »Fille,  dist  Ysabiaus,   car  uous  targies  ! 

Trop  i  aues  tome  uos  amisties. 
Penses  tost,  bêle  fille,  qu'il  soit  couchies.« 
»Dame,  dist  Lusiane,  moût  uolentiers.  « 
L'enperere  de  Franche,  qui  moût  l'ot  cier, 

3690  Li  enuoia  .c.  Hures  de  boins  deniers 

Et  uint  anas  d'argent  et  dis  d'or  mier, 
Car  salée  et  forment  et  boin  uin  uies 
Li  fist  tant  a  l'ostel  acaroier. 
Dont  il  pora  bien  paistre  .x.  cheualiers 

3695  Et  tenir  de  maisnie  et  costengier. 

A  son  oste  deliure  tant  gent  loier, 
Qui  l'auoit  honore  et  herbergie; 
.XXX.  cheuaus  li  done,  tous  des  plus  chiers, 
Et  uint  anas  d'argent  et  dis  d'or  mier, 

3700  Tous  les  bacons  fist  mètre  en  son  lardier 

Et  tout  le  boin  forment  en  son  grenier 
Et  les  toniaus  de  uin  en  son  celier 
Et  si  mist  en  s'estable  ses  boins  destriers. 
»Dame,  che  dist  Aiols,  li  frans  guerriers, 
Faites  moi  la  chite  toute  cerkier,  3705 

La  contrée  enuiron  et  le  resnie. 
S'il  i  a  gentil  home  ne  cheualier, 
Qui  poi  aient  auoir  et  gaaingie, 
Par  prison  despendu  et  engagie, 

Faitele  a  moi  parler  par  amistie,  3710^ 

De  Pauoir  li  donrai,  qu^ai  gaaignie.« 
»Sire,  che  dist  la  dame,  moût  uolentiers.« 
Par  son  consel  enuoie  les  messagiers. 
Manda  les  gentiex  homes,  les  cheualiers, 
122^.  Les  naturaus  serians  bien  afaities.  3715 

Cil  i  uienent  de  grei  et  uolentiers, 
Ains  le  uespre  en  i  uient  .ce.  et  mies. 
.XXX.  borgois  manda  des  plus  prisies, 
Si  acroit  les  mantieus  et  les  dras  chiers, 
Les  bliaus  trainans  iusques  as  pies,  3720 

Qui  li  damoiseus  done  as  cheualiers, 
Et  en  après  dona  les  boins  destriers. 
Or  tient  Aiols  meisnie  de  cheualiers. 
S'en  seruira  le  roi  qui  Franche  tient, 
Encore  en  ert  Elies  ses  pères  ;lies,  3725 

Si  en  sera  Makaires  grains  et  iries. 
Les  noueles  en  uont  par  le  marchie. 
Et  la  sus  el  palais  grant  et  plenier 
Le  ua  uns  mes  le  roi  esrant  nonchier. 
Que  tel  largeche  maine  li  cheualiers.  3730 

Quant  l'entendi  li  rois,  s'en  fu  moût  lies. 
Son  senescal  apele  par  amisties, 
Se  li  a  fait  el  bourc  .i.  ban  crier. 
»0r  m'entendes,  fait  il,  franc  cheualier, 
Marceant  et  borgois,  nous  del  marchie,  3735 

Qui  les  marcheandies  saues  cachier, 
Et  uendes  uair  et  gris,  hermine  chier, 
Les  haubers  et  les  elmes  et  les  espieus, 
Et  les  boins  palefrois  et  les  destriers, 

3740  Et  For  fin  et  ^argent  et  les  deniers, 

Les  bacons  et  les  uins,  les  poisons  chiers  ! 
Quan  c'Aiols  uieut  auoir,  li  frans  guerriers, 
Enfressi  a  .i.  an  trestout  entier 
Li  faites  a  l'ostel  tout  enuoier, 

3745  Et  contes  as  sergans  metes  en  brief, 

Ne  demandes  Aiol  .i.  seul  denier, 
Li  rois  paiera  tout  moût  uolentiers.c< 
Quant  li  borgois  l'entendent,  s'en  sont  moût  lie, 
Or  seuent  qu'il  uauront  bien  gaaingier. 

3750  Aiols  a  pris  .c.  mars  de  boins  deniers, 

122''.  Ses  bailla  .i.  message  et  .i.  destrier, 

Et  uns  dras  d'escarlate  riches  et  ciers, 
Fore  furent  d'ermine  iusques  as  pies  ; 
Son  oste  les  enuoie  droit  a  Poitiers, 

3755  C'un  anel  H  dona  par  amistiet. 

Le  chemise  et  les  braies  dont  ot  mestier. 
%  Li  mesages  s'en  torne  sans  atargier, 

Qui  fu  preus  et  cortois  et  afaities. 
Or  a  il  tant  esre  et  cheuaucie, 

3760  Que  il  uint  en  .v.  iors  droit  a  Potiers, 

Forment  s'en  est  pênes  et  trauillies. 
Tant  a  quis  le  borgois  quel  troua  bien  ; 
Aiols  li  ot  nome  et  ensengie. 
De  dieu  le  salua,  del  uoir  del  ciel, 

3765  Et  d'Aiol  son  signor  qui  moût  l'ot  chier, 

De  soie  part  H  done  le  boin  destrier 
Et  après  les  .c.  mars  des  boins  deniers 
Et  les  dras  d'escarlate,  qui  moût  sont  chier; 

LLi  borgois  les  rechut,  moût  en  fu  lies. 
i  borgois  de  Poitiers  les  deniers  prist 

Et  les  dras  d'escarlate,  si  les  uesti, 

Puis  mande  ses  parens  et  ses  amis. 

Quant  il  furent  ensamble,  si  lor  a  dit  : 

»Signor,  por  amor  dieu  qui  ne  menti, 

Remenbre  uous  encore  del  bel  mescin  3775 

A  le  lanche  enfumée,  a  Pescu  bis 

Et  al  elme  enrungie,  al  bai  ronci, 

Que  ueistes  passer  Fautrier  par  chi? 

Moût  ert  poures  de  dras,  nus  et  despris, 

Quar  les  gens  le  gaboient  de  son  ronci.  378<? 

lel  uous  oi  gaber  et  escarnir, 

Gentieus  hon  me  sambla,  pitiés  m^en  prist, 

Caiens  le  herbergai,  por  bien  le  fis. 

Chemise  et  blanches  braies  li  fis  uestir, 

Mon  anel  li  donai  al  départir.  3785 

Moût  est  boins  cheualiers,  preus  et  ardis  ! 

Or  a  a  grant  plente  et  uair  et  gris 

Et  uaillans  saudohiers  a  lui  seruir. 

Le  conte  de  Boorges  l'autre  ior  prist, 

Et  .iiii.  cheualiers  tout  seus  ochist  379°' 

Et  fina  une  guerre  roi  Loeys, 

Dont  onques  mais  ne  pot  a  fin  uenir. 

.0.  mars  m'a  enuoies  de  paresis 

Et  caste  riche  reube  que  i'ai  uesti 

Et  che  corant  destrier  que  uees  chi.  3795 

Signor,  ie  le  uous  moustre,  si  le  uous  di, 

Qui  a  preudome  sert,  tous  est  garis.« 

Et  cil  ont  respondu:   »Bien  aues  dit.« 

Et  Makaires  s'en  ua  a  Loeys, 

Coiement  l'araisone,   se  li  a  dit  :  3^°°" 

»Mauais  consel  aues,  boins  rois  gentis, 

Que  ce  garçon  aues  mis  en  tel  pris. 

Tout  le  premerain  iour  que  il  uint  chi 

De  cheuaus  li  donastes   .xiiii.  uins 

De  trestous  les  millors,  des  plus  ellis,  3^os 


iio  AIOL  ET  MiRABEL. 

Que  uo  François  auoient  en  l'estor  pris; 
Mais  tant  est  souduians  et  de  mal  uis, 
Mal  ait  quant  il  en  daigne  un  retenir! 
Mandes  a  les  frans  homes  de  cest  pais, 

3S10  Si  lor  a  tous  dones  et  départis. 

Or  mande  les  barons  de  uostre  chit, 
Si  acroit  et  manteus  et  uair  et  gris 
Et  piaus  et  pelicons  a  grant  estrif, 
Ses  fait  communalment  tous  départir, 

3S15  Ains  n'en  ueut  a  son  eus  nul  détenir, 

la  n'ert  chis  ans  passes  ne  aconplis, 
.   Qu'il  les  fera  uenir  si  a  merchi, 
Qu'il  sera  rois  de  Franche  poesteis 
Et  uous  desiretes,  poures  mendis. 

3820  Se  uous  me  crées,  roi,  par  saint  Denis, 

Demain  l'en  cacheres  de  uo  pais. 
Qu'en  aues  uous  a  faire?   que  fait  il  chi?î 
122^^.  ^Tais,  glous,  lai  moi  ester,  dist  Loeys, 
Fieus  a  putain,  pariures,  et  dieu  mentis, 

3825  Onques  en  ton  uiuant  bien  ne  fesis. 

Che  li  uient  de  nature  et  de  boin  lin, 
Que  il  aime  frans  homes  et  met  en  pris. 
Tel  home  m'as  tolu,  dont  sui  maris, 
Elle  mon  serouge,  le  duc  gentil, 

3830  Me  fesis  tu  cachier  de  ces  pais. 

Or  est  en  autre  tere  remes  caitis, 
Ma  seur  en  est  kaitiue,  s'en  sui  plus  uis, 
le  ne  sai  en  quel  tere  il  est  fuis. 
Cis  est  de  son  linage,  si  con  ie  quic, 

3835  Que  il  m'a  de  ma  guerre  bien  trait  a  fin. 

Car  pleust  ore  a  dieu,  qu'il  fust  ses  fis, 
Et  qu'il  fust  acointies  ore  enuers  mi. 
Ses  honors  li  rendroie  ia  a  tenir, 
Gonfanoniers  seroit  de  mon  pais, 

3840  Si  aroit  mon  roiaume  tout  a  baiUir.« 

Adont  par  fu  Makaires  forment  maris, 
A  poi  que  il  de  deul  n'esrage  uis. 
iols  a  pris  .c.  liures  d^orlienois 
.Et  deus  paires  de  reubes  faites  d'orfrois, 
Ses  mist  en  une  maie  qu'iert  de  coruois,  3845 

Asses  i  mist  uelous  et  couertoirs, 
Et  riches  dras  en  lit,  que  il  auoit, 
Et  or  fin  et  argent  et  autre  auoir; 
Sor  .i.  ceual  le  torse,  corant  norois. 

Son  père  les  enuoie  par  .i.  borgois,  3850 

Il  li  a  fait  iurer  sor  sains  .iii.  fois 
Par  desor  les  reliques  de  sainte  Crois, 
la  nel  descouera  de  son  conseil 
Ne  ne  dira  parole,  dont  pis  li  soit. 

Li  mesagiers  s^en  torne,  qui  fu  courtois,  3855 

Aiols  le  conuoia  dessi  a  Blois. 
Tant  a  fait  par  la  tere  de  ses  uoloirs, 
Que  moût  durement  l'aiment  tout  li  François. 
123?    T     i  messagiers  s'en  torne  tost  et  esrant, 

J ^11  fu  preus  et  cortois  et  moût  uaillans,  3860 

Torse  ot  les  x.  liures  sor  l'auferant, 

Il  a  trespasse  Blois  premièrement 

Et  est  uenus  a  Tours,  la  chite  grant, 

Si  a  fait  ses  iornees,  ie  nen  sai  quant, 

Tout  son  chemin  esra  plenier  et  grant,  3865 

Et  uint  a  le  capele  de  Mongaiant. 

Ileuc  troua  EHe,  le  gentil  franc, 

Et  se  gente  mollier  al  cors  uaillant 

L'ostel  li  demanda  de  maintenant: 

»Sire,  herbergies  moi,  por  de  le  grant,  3870 

Por  le  première  ioie  de  Belleant, 

Dont  nostre  sire  fu  aparissans.« 

»Volentiers,  dist  Elies,  uenes  auantU 

Li  messagiers  dessent  de  maintenant, 

louste  le  duc  s'asist  desor  .i.  banc,  3875 

la  li  dira  noueles  de  son  enfant, 
Dont  il  ara  son  ceur  lie  et  ioiant. 

i  messagiers  dessent,  qui  fu  preudon, 
/Elies  l'apela,  mist  le  a  raison  : 

3880  »Maistre,   che  dist  Elies,  dont  estes  uous?« 

;>Sire,  ie  sui  d^Orliens,  le  maistre  bourc.« 
:/Veistes  .i.  mien  fil,  biaus  amis  dous. 
Un  enfant  de  boin  aire,  s'a  non  Aiols? 
le  li  cargai  mes  armes  et  mes  adous, 

3885  Si  l'enuoiai  en  Franche  a  le  roi  court  ; 

Mais  moût  i  ala  poures  et  besoignous 
Et  desgarnis  de  dras  et  soufraitous, 
Ne  sai  se  a  nul  ior  mais  le  uerons.« 
>- Certes,  dist  li  messages,   che  sauons  nous, 

3890  Moût  est  boins  cheualiers  uos  fiex  Aiols. 

Le  conte  de  Boorges  prist  l'autre  ior, 
.iiii.  cheualiers  autres  ochist  tous  sous. 
Bien  l'aime  Loeys,  l'enperreour. 
Plus  que  nés  un  des  autres  de  sa  maison. 

3895  123^  Ches  destrier  uous  enuoie  de  grant  ualor 
Et  de  deniers   .c.  liures  que  iou  ai  tous.« 
Quant  l'entendi  Elies,  li  gentiex  hon. 
Ne  se  tenist  de  plor  por  tout  le  mont. 
Il  ploura  de  pitié  et  de  doucor, 

3900  Entre  lui  et  Auisse  grant  dolor  font. 

uant  la  dame  ot  parler  de  son  bel  fil, 
Del  ceur  qu'el  ot  el  uentre  iete  .i.  souspir, 
Et  ploura  tenrement  des  iex  del  uis. 
»Di  moi,  frère  message,  se  dex  t'ait, 

3905  Parla  onques  mes  enfes  a  Loeys? 

Et  s'en  la  maistre  court  onques  se  mist? 
Il  s'en  ala  moût  poures,  nus  et  mendis.« 
»Oil,  dist  li  messages,  se  dex  m'ait, 
Moût  est  boins  cheualiers  Aiols  uos  fis. 

3910  Le  conte  de  Boorges  l'autre  ior  prist, 

.iiii.  cheualiers  autres  le  ior  ochist, 
Et  fina  de  sa  guerre  roi  Loeys, 
Dont  onques  mais  ne  pot  a  chief  uenir. 
Che  destrier  uous  enuoie  corant  de  pris 
Et  de  deniers  .c.  liures  de  paresis  3915 

Et  de  dras  plaine  maie,  por  reuestir 
Et  uous  et  son  chier  père,  le  duc  gentil.  « 
Il  prent  le  grant  auoir,  se  li  rendi, 
Auisse  la  ducoisse  le  requelli. 

Li  mangiers  fu  tous  près,  si  con  s'en  uint,  3920 

Asses  orent  pain  d'orghe,  aiguë  del  rin. 
Il  ne  uiuoient  d'el  en   ces  pais. 
Quant  il  eurent  mengie,  si  font  les  lis, 
Mais  si  grande  pouerte  les  ot  souspris, 
Li  messages  n'ot  kieute,  neis  un  cousin,  3925 

Fors  la  mosse  del  bos,  qu'il  estendi, 
Et  a  saisi  .i.  grès  c'a  son  cief  mist. 
Il  se  torne  et  retorne,  ne  pot  dormir 
Dessi  a  lendemain  qu'il  esclairi. 

Li  messages  saut  sus  tous  estordis,  3930 

123^^.  Moût  li  deulent  li  os  por  le  dur  lit, 
Il  iure  damelde  qui  ne  menti: 
»Se  i'estoie  ore  en  Franche  en  mon  pais, 
la  mais  en  ceste  tere  ne  quier  uenir. 
Moût  a  lonc  tans  este  cis  dus  kaitis,  3935 

Bien  deuroit  trestous  ceus  de  mort  air, 
Qui  si  l'ont  de  son  resne  a  tort  fors  mis. 
Ne  uous  esmaies  mie,  franc  dus  gentis, 
la  n'ert  cis  ans  passes  ne  aconplis. 

Que  uous  ares  tout  quite  uostre  pais.«  3940 

Il  ist   del  hermitage,  s'a  congiet  pris, 
Enfressi  c'a  Orliens  tost  s'en  reuint. 
r  fu  Elies  riches  et  sa  molliers, 
Et  li  mes  est  en  France  tost  repairies. 
Aiols  le  uoit  uenir,  moût  en  fu  lies,  3945 

n  est  aies  encontre,  sel  a  baisie, 
Demande  de  son  père,  con  se  contient. 
Et  cil  respondi:    >'Sire,  en  non  dieu,  bien; 
Mais  forment  est  li  ber  afebloies, 

3950  Por  amor  dieu  uous  prie  que  li  aidies.« 

;>Volentiers,  dist  Aiols,  par  le  mien  chief, 
Mais  ie  te  uoQ  deffendre,  dire  et  proier, 
Si  con  tu  uieus  iohir  de  m'amistie, 
La  conuine  mon  père  ne  dites  nient 

3955  A  borgois  n'a  sergant  n'a  cheualier 

Xe  a  nul  home  en  tere,  qui  soit  sosiel.« 
;>Non  ferai  iou,  biaus  sire,  par  le  mien  cief, 
la  nel  dirai  a  home  qui  soit  sousiel, 
A  neueu  ne  a  oncle  ne  a  mollier, 

3960  Ancois  me  laiseroie  mal  atirier.« 

Aiols  fu  preus  et  sages  et  ensengies, 
Sa  déserte  ne  uaut  pas  oublier, 
.ii.  mars  d'argent  li  done  et  .i.  destrier. 
Or  a  de  son  seruiche  moût  gent  loier. 

3965  /'"^^  ^^  Elies  rices  et  asases. 

V^  Aiols  fu  a  Orliens,  la  fort  chite, 
I  23*^.  Forment  l'aime  li  rois,  nient  nel  het. 
Makaires  de  Losane  nel  pot  amer, 
Fel  fu  et  fiers  et  faus,  grains  et  ires, 

3970  Ne  sai  ques  uis  diables  li  fist  penser 

Qu'autresi  ot  son  père  desirete. 
Che  fu  a  Pentecouste  el  tans  d'esté. 
Que  li  rois  tint  sa  court  a  grant  bame, 
Asses  i  ot  demaines,  princes  et  pers, 

3975  Aiols  li  fieus  Elie  sert  au  disner. 

Makaires  de  Losane  en  fu  ires, 
Quant  il  uoit  le  uallet  si  amonte. 

"out  par  fu  grans  la  cours  que  li  rois  tint, 
.Asses  i  ot  demaisnes,  dus  et  marcis, 

3980  Aiols  li  fiex  Elie  les  sert  del  uin. 

A  tant  es  uous  .i.  mes  des  Sarrasins, 

Que  li  rois  de  Nubie  i  ot  tramis. 

Tomebeuf  l'apeloient  en  son  pais, 

Onques  plus  hideus  home  nus  hon  ne  uit. 

H  auoit  l'un  oel  grant,  l'autre  petit,  3985 

N'auoit  nul  drap  sor  lui,  n'ert  pas  uestis, 

Il  cort  plus  tost  a  pie  que  uns  roncins, 

Et  portoit  une  mâche  de  fust  cainin, 

.CGC.  claus  i  auoit  de  fer  massis. 

Onques  dieus  ne  fist  home  grant  ne  petit,  3990 

Se  le  mâche  trouast  en  .i.  laris, 

Qu'a  paine  a  andeus  mains  le  remuist. 

Venus  est  a  Orliens,  le  maistre  chit. 

Qui  dont  ueist  les  gens  por  lui  fuirl 

Et  dames  et  pucheles  as  cors  gentis  3995 

S'apuioient  al  mur  por  lui  ueir. 

Et  Tornebeus  s'en  tome,  aine  n'i  prist  fin, 

lusc'a  le  maistre  sale  roi  Loeys  ; 

Onques  n'i  ot  portier  tant  ait  de  pris. 

Qui  les  huis  li  ossast  contretenir.  4000 

L'enperere  de  France  al  mangier  sist, 

Lors  a  pris  le  grant  make  li  glous,  qu'il  tint, 
124^.  Si  le  fiert  a  .i.  marbre,  quel  fait  croisir. 

Ains  n'i  ot  cheualier  ne  tressaillist  ; 

Meismes  Tenperere  qui  Franche  tint.  .  .  4005 

Quant  il  regarde  Aiol  enmi  le  uis, 

C'ert  cil  de  ses  barons,  u  plus  se  fit. 

'out  est  grande  la  cors,  plaine  la  sale, 
.Asses  i  ot  de  princes  et  de  barnage. 

A  tant  es  le  gloton  qui  dex  mal  face,  4010 

Il  a  leue  en  haut  sa  grande  mace, 

Si  le  fiert  a  .i.  marbre,  qu'en  croist  la  sale, 

Ains  n'i  ot  cheuaHer  qui  n'en  tressaille. 

Aiols  deuant  le  roi  tenoit  .i.  madré, 

Isnelement  l'asist  desor  la  table,  4015 

Venus  est  au  glouton,  dist  lui  en  haste  : 
»Trai  toi  en  sus,  lechiere,  dex  mal  te  face 
Ne  faire  nul  desroi  par  ceste  sale! 
la  t'aroie  batu  si  com  un  asne.« 
4020  Et  respont  Tomebeus:   »Ie  sui  messages 

Al  fort  roi  Mibrien,  celui  d'Arabe, 
Qui  m'a  chi  enuoie  a  ceste  marche, 
la  dirai,  par  mon  cief,  tout  mon  message. « 

Amis,  che  dist  Aiols,  es  messagiers? 
Di  dont  de  tes  noueles,  que  uieus?  que  quiers: 
»Ie  sui  mes  de  Nubie,  roi  Mibrien, 
le  ne  doi  auoir  garde  ne  mal  ne  bien. 
Ne  doi  estre  batus  ne  laidengies. 
Il  m"a  a  Loeys  cha  enuoie, 

4030  Si  di^^i  ^o^  message  de  cief  en  cief, 

Ne  lairoie  por  home  qui  soit  sousiel.v 
»Amis,  che  dist  Aiols,  uieus  ains  mengier?« 
Et  respont  li  messages:    «l'en  ai  mestier.« 
H  iete  ius  sa  make,  puis  si  s'asiet, 

4035  Aiols  le  fist  seruir  .ii.  cheualiers, 

Li  uns  li  porta  l'ague  tout  de  premier. 
L'autre  porta  toialle  por  essuier. 
Aiols  li  fist  porter  .v.  pains  entiers, 
124^.  —  De  trestout  le  menor  sans  nul  dangier 

4040  Se  peust  .i.  uUains  bien  aaisier  — 

Et  .ii.  hastes  de  porc  lonc  de  .ii.  pies, 
Vne  grue  et  .ii.  gantes  et  .iii.  plouiers  ; 
Et  un  anap  de  madré  d'un  plain  sestier 
Li  fist  Aiols  porter  plain  de  uin  uies. 

4045  Dont  manga  li  lechiere,  qu'en  ot  mestier, 

Si  a  son  grant  anap  trestout  uuidie, 
Deus  oes  ne  ualut  mie  tous  li  relies. 
»Amis,  che  dist  Aiols,  ueus  tu  mais  rien?« 
Et  respont  li  paiens:   »I1  m'esta  bien.« 

4050  n  saisi  sa  grant  make  et  saut  en  pies, 

la  dira  son  message  sans  atargier. 

,uant  li  glous  ot  mangie,  en  pies  sailli, 
Venus  est  a  se  mâche,  si  le  saisi, 
Aiol  en  apela,  se  li  a  dit: 
»  Dites,  frans  damoiseus,  u^st  Loeys,  4055 

L'enperere  de  Franche,  de  saint  Denis  ?« 
»Amis,  che  dist  Aiols,  uees  le  chi 
A  ces  grans  piaus  de  martre,  a  cel  hermin. 
Cil  franc  baron  le  seruent,  que  tu  uois  chi.« 
Esraument  li  escrie,  quant  il  le  uit:  4060 

»Sire,  dist  Tornebeus,  fai  moi  oir. 
Entendre  et  escouter,  par  ta  merchi. 
Tant  qu^aie  mon  message  conte  et  dit. 
Oies  et  escoutes  que  ie  chi  quis  ! 

Che  mande  Mibriens,  li  Arabis,  4065 

C''a  tort  portes  corone,  iel  contredis, 
Et  mieus  uaut  Mahomes  et  Apolins 
Que  ne  fait  li  tiens  dieus  que  uieus  seruir. 
Et  a  tort  tiens  la  tere  que  Karles  tint. 
La  bataille  te  mande,  s'en  es  garnis,  4070 

A  l'issir  de  Gasconge  a  Mont  Olis. 
Ne  te  laira  chastel  ne  bour  ne  chit. 
Ne  maison  ne  recet  ne  plaisceis.« 
Quant  l'entent  l'enperere,  s'en  fu  maris, 
i24<=.  Honte  en  ot  por  François,  qu'il  l'ont  oi,  4075 

.iiii.  sergans  apele,  si  lor  a  dit: 
»Prendes  tost  cel  gloton,  cel  foi  menti, 
Copes  li  tost  le  nés  enmi  le  uis. 
Le  destre  oel  li  creues,  si  soit  honis 

El  despit  Mahomet  et  Apolin.«  4080 

Quant  li  François  l'entendent,  si  l'ont  saisi. 
Par  le  commandement  roi  Loeys 
L'abatent  contre  tere  trestout  souin, 
Un  grant  huis  li  geterent  desor  le  pis, 
A  lor  trenchans  coutiaus  d'achier  brunis  4085 

Li  copassent  le  nés  enmi  le  uis 
Et  creuaissent  .i.  oel  por  lui  honir. 
Entr'eus  se  fiert  Aiols,  si  lor  toli, 
A  son  ostel  l'en  maine,  si  l'a  gari. 

4090  Bien  l'a  fait  et  baignier  et  reuestir 

De  chemises,  de  braies,  de  blanc  cainsil, 
Vn  mulet  afeutre,  très  bien  garni, 
Li  a  fait  amener  a  son  plaisir, 
Se  li  dona  .c.  sans  al  départir, 

4095  Se  li  a  fait  iurer  et  bien  pleuir, 

Quant  il  uenra  el  resne  as  Arabis, 
Que  ia  ne  mesdira  de  Loeys. 
Il  se  met  en  la  uoie  tout  son  chemin, 
Dessi  a  Panpelune  se  reuerti, 

4100  Tant  a  fait  de  iornees  que  il  i  uint. 

Lie  en  furent  paien,  quant  il  paniint, 
Apres  la  ioie  furent  grain  et  mari. 
Mibriens  l'en  aresne,  se  li  a  dit: 
»Tu  uiens  moût  achesmes  et  bien  garnis, 

4105  Por  Mahomet  1  qui  t'a  si  reuesti? 

Fus  tu  en  douche  France?  c'or  le  me  di! 
Comment  se  contient  ore  rois  Loeys  ?t 
Et  respont  U  messages  :   >:'Mout  est  gentis, 
A  meruelleus  barnage  se  fait  seruir, 

41 10  Ne  peut  nus  hom  en  tere  son  coust  soirir. 

124"^.  le  li  dis  mon  message  sans  contredis, 

A  François  me  fist  prendre  tost  et  saisir 
Et  contre  tere  abatre  trestout  souin, 
Vn  grant  huis  me  geterent  desor  le  pis, 

41 15  A  lor  coutiaus  trenchans  d'achier  brunis 

Me  trenchasent  le  nés  enmi  le  uis 
El  despit  Mahomet  et  ApoHn, 
Ne  fust  uns  damoiseus  frans  et  gentis, 
Qui  nouelement  a  garnimens  pris. 

4Ï20  Franc  l'apelent  Aiol,  iouene  mescin. 

Mieus  uaut  que  tout  li  prinche  qui  or  sont  chi. 
Le  conte  de  Boorges  l'autre  ior  prist 
Et  afina  la  guerre  roi  Loeys, 
Dont  onques  mais  ne  pot  a  fin  uenir. 
François  en  font  signor  en  Ior  pais  4125 

Par  le  commandement  roi  Loeys. 
Il  iure  damelde  qui  ne  menti 
Qu'il  mandera  ses  homes  et  ses  amis, 
Si  te  uenra  requerre  en  ces  pais, 

Ne  te  laira  chastel  nul  a  tenir  4130 

Ne  maison  ne  recet  ne  plaisceis  ; 
Vn  grant  carcan  de  fer  a  claus  massis 
Te  fera  mètre  el  col,  si  com  il  dist, 
Puis  t'en  menra  en  Franche  a  saint  Denis, 
La  te  fera  ardoir  a  grant  essil,  4135 

Se  ne  uieus  en  dieu  croire  de  paradis, 
Qui  fu  nés  de  Marie  et  connasquis.« 
Honte  en  ot  Mibriens,  li  Arabis, 
Por  l'amor  des  paiens,  qu'il  l'ont  oi, 

Il  tenoit  en  sa  main  un  dart  forbi,  4140 

la  l'en  eust  féru  et  mal  bailli, 
Quant  paien  li  tolirent,  si  l'ont  saissi. 
»  Signor,  che  dist  li  rois,  bien  m'a  trai, 
Or  oies  del  glouton,  com  a  menti! 

Por  nient  ne  l'a  on  mie  si  bien  uesti,  4145 

Il  n'a  pas  son  message  a  droit  furni.« 
125^.  Il  iure  Mahomet  et  Apohn, 

»Ne  garira  en  Franche  rois  Loeys, 

Ains  manderai  mes  homes  et  mes  amis 

Tant  qu'en  aie  asanble  .cccc.  mil,  4150 

Si  m'en  irai  en  Franche  a  Loey, 

Si  prenderai  Orliens  et  puis  Paris, 

Estanpes  et  Biauais  et  saint  Denis, 

Hainaut  et  tout  Braibant  et  Canbresis. 

Quant  le  ual  de  Soison  arai  conquis,  4155 

A  Ais  a  la  chapele  que  Karles  tint 
Me  ferai  coroner  a  mes  amis.« 
Or  oies  del  glouton,  del  dieu  menti, 
Vantes  est  de  folie,  che  m'est  auis. 

4160  Se  dieus  garist  Aiol,  l'enfant  gentil, 

la  n'ert  \i  mois  passes  ne  acomplis. 
Tel  cenbel  li  fera  en  son  pais 
Dessi  a  Panpelune,  sa  boine  chit, 
Dont  il  ara  son  ceur  grain  et  mari, 

4165  S'en  amenra  sa  fille  o  le  cler  uis. 

Chi  le  lairons  ester  des  Sarrasins 
Et  des  fieres  uantanches  que  li  glous  dist, 
Si  nous  dirons  auant  de  Loeys, 
D'Aiol  et  de  Makaire,  le  dieu  menti. 

4170  Moût  par  est  grans  li  cours  que  li  rois  tint 

Droitement  a  Orliens,  sa  boine  chit, 
Asses  i  ot  demaisnes,  dus  et  marchis. 
Vn  cor  i  ot  wagie  et  arami. 
Dont  le  ior  fu  Makaires  moût  entrepris, 

4175  Con  uous  pores  entendre,  se  iel  uous  di. 

'he  fu  a  Pentecouste  a  le  roi  court, 
^Que  Loeys  de  Franche  fist  faire  .i.  cor. 
E,  dieus  I  tant  boin  destrier  i  ot  le  ior, 
Marchegais  ne  fu  mie  des  noellors. 

4180  Aiols  i  mist  le  frain,  quil  ama  moût. 

Il  le  traist  en  la  plache  uoiant  aus  tous, 
Al  pan  de  son  hermine  li  tert  le  front, 
125^.  Le  col  et  les  espaules  et  le  crépon. 

»Amis,  dist  l'enperere,  niout  estes  prous. 

41S5  Venes  ent  cha  seoir  deioste  nous.» 

Makaires  de  Lossane  en  fu  irous, 
Fel  fu  et  fiers  et  doines  et  traitors, 
Loeys  apela  par  grant  iror: 
»Sire,  drois  enpererel  ne  faites  prou; 

4190  Or  sont  li  auole  miex  en  uo  court. 

Que  ne  sont  uo  neueu  ne  li  millor. 

Cis  garchons  uint  en  France  poures  et  lours, 

Sachies  qu'il  s^en  ira  un  de  ces  iors. 

Se  d'aucun  de  uos  pers  paine  nous  sort, 

Si  remandra  li  paine  toute  sor  nous.  4*95 

Se  François  m'en  creoient  a  icel  ior, 

Il  uous  lairoient  Franche  toute  par  nous, 

la  n'en  ares  aie  ne  nul  secors, 

Qu'en  tel  point  aues  mis  cel  leceour, 

.xiiii.xx.  cheuaus  tous  des  millors,  4200 

C'orent  François  conquis  en  cel  estor, 

Li  donastes  uous,  sire,  le  premier  ior.« 

»Tai,  glous,  dit  Loeys  l'enpereor. 

Fil  a  putain,  traitre,  fel  enuious! 

la  ne  tramerai  mais  a  nés  .i.  ior.  4205 

Tu  en  cachas  Elie  de  ses  honors. 

Or  est  en  autre  tere,  ie  ne  sai  hou, 

Encaitiues  del  resne  o  ma  serour!« 

Aiols  le  regarda,  s'en  ot  irour. 

iols,  li  fieus  Elie,  fu  moût  dolans  4210 

.Des  contraires  Makaire  le  souduiant. 
Plus  le  het  que  nul  home  qui  soit  uiuans, 
Volentiers  s'i  mellast  de  maintenant, 
Mais  n'ert  pas  acointies  a  ses  parens 
Ne  nel  connoist  encore  li  rois  des  Frans  4215 

N'il  ne  uieut  son  corage  iehir  de  niant, 
Tant  qu'il  ait  fait  bataille  et  estor  grant 
Et  guerres  afinees  deuant  les  gens. 
125'^.  Por  quant  il  li  respont  cortoisement : 

»Sire,  por  coi  m'aies  si  fort  blâmant?  4220 

Se  ie  uous  ai  forfait  ne  tant  ne  quant, 

le  uous  en  ferai  droit  par  auenant. 

Près  en  sui  et  garnis  uoiant  les  Frans. 

Et  se  uous  enuers  moi  d'ui  en  auant 

Me  dites  nule  cose  qui  soit  nuisans,  4225 

Il  m'en  passera  moût,  iel  uous  créant.* 
»Tai,  glous,  che  dist  Makaires,  n'en  parles  tanti 
Car  moût  tost  te  feroie  grain  et  dolant. 
Vostre  cheuaus  n'est  mie  des  miex  corans, 

4230  L'autre  ior  nen  ert  mie  si  rabians, 

Ains  resambloit  ronchin  a  paisant. 
Destele  de  kerue  l'as,  recréant, 
Et  si  uous  en  gaboient  .ccc.  enfant. 
Anqui  seras  au  cour  des  plus  taisans.c 

4235  Quant  l'entendi  Aiols,  s'en  fu  dolans. 

iols,  li  fieus  Elie,  fu  moût  maris 
Des  contraires  Makaire,  qu'il  ot  ois. 
>Sire,  por  coi  blâmes  a  tel  loisir 
Ne  moi  ne  mon  cheual?  ce  poise  mi; 

4240  Et  quan  que  uous  mesdites,  m'esteut  oir. 

Vous  estes  riches  hom,  ie  sui  uns  bris  ; 
Mais  del  ceual  me  poise,  c'aues  laidit, 
Il  est  et  biaus  et  cras  et  bien  garnis, 
Si  n'en  a  nul  millor  en  ces  pais, 

4245  Fors  seulement  le  uair  roi  Loeys. 

Sire,  chelui  ne  uoil  mie  aatir. 
Chou  est  mon  droit  signor,  nel  uoil  laidir; 
Mais  encontre  le  tien  bien  l'aatis 
Por  une  liewe  corre  tout  .i.  chemin. 

4250  Et  se  li  miens  peut  uaintre,  si  me  pleuis 

.m.  mars  de  blanc  argent  et  .c.  d'or  fin 
Et  del  destrier  a  faire  tout  mon  plaisir. 
Se  li  tiens  uaint  le  mien,  iel  fac  ausi.« 
»Par  mon  cief,  dist  Makaires,  et  ie  l'otri 

4255  12^'^.  Sor  tel  crestiente,  con  dieus  me  mist.« 
Es  uous  le  cour  gagie  et  arami. 
Dont  puis  mut  en  la  court  si  grans  estris, 
Dont  furent  mort  .c.  home,  uoire  .vii.xx. 
ï-Par  foi,  or  esta  bien,  dist  Loeys, 

4260  S'Aiols  pert  Marchegai,  tous  ert  garis. 

Que  ie  l'en  donrai  senpre  u  .v.  u  sis 

De  trestout  les  millors  de  ces  pais  ; 

Il  m'a  de  ma  grant  guerre  bien  trait  a  fin.c 

Adont  par  fu  Makaires  forment  maris. 

r  fu  li  cors  gagies  et  afies,  4265 

Et  Loeys  a  fait  ses  cors  soner, 
Ses  olifans  bondir  et  acorder. 
He,  dieus  !  tant  boins  cheuaus  i  ot  mené, 
Sors  et  bais  et  baucans  et  pumeles. 

Marchegais  ne  fu  mie  des  mains  loes,  4270 

Aiols  i  mist  le  frain,  si  est  montes, 
Moût  tost  en  est  uenus  a  son  ostel, 
Cies  Ysabel  s'antain  en  est  aies, 
Lusiane  sa  fille  l'a  apele, 

Ele  li  court  encontre  por  demander:  4275 

^Comment  est  del  cors  fait,  que  pris  aues?« 
>Bele,  che  dist  Aiols,  bien  le  ueres, 
Ancois  que  li  solaus  soit  esconses.« 
Aubregon  et  curie  a  leus  conbres, 

De  traison  se  crient  li  bachelers,  4280 

Maintenant  l'a  uestu  et  endosse 
Et  après  une  cote  de  grant  cierte 
De  uermel  escarlate,  li  pan  sont  le, 
Caint  une  grant  espee  al  puin  dore 

Si  par  desous  le  cote,  que  point  ne  pert  ;  4285 

Et  iure  damelde  de  maieste  : 
»Teus  me  pora  anqui  orgeul  moustrer 
La  a  ual  a  cel  cors  enmi  che  prei, 
Vous  m'i  seres  compaing  al  deseurer.i 
Au  cors  en  est  uenus  tous  abriues,  4290 

i26'^.  Par  deioste  Makaire  s'est  arestes, 

Tant  que  Loeys  fist  les  cors  soner, 

Ses  olifans  bondir  et  acorder. 

Qui  dont  ot  boin  ceual,  nel  pot  celer, 

Cascuns  uoloit  le  sien  mieus  esprouer.  4295 

L'enperere  meismes  estoit  es  près; 
Quant  il  les  uit  de  core  bien  aprestes, 
A  haute  uois  s'escrie:   »Baron,  montes! 
Cil  qui  ancois  uenra  en  la  chite 

4300  Et  sor  le  pont  de  Loire  pora  monter, 

S'il  en  a  tesmongaie  de  mon  barne, 
Il  l'aura  gaaingie  et  conqueste 
.m.  mars   de  blanc  argent  et  x.  d'or  cler, 
Et  des  cheuaus  fera  sa  uolente.« 

4305  Adont  parla  Aiols  comme  senes, 

Il  a  dit  a  Makaire  ;    »Vous  moueres, 
Vous  estes  riches  dus  de  parentes; 
le  sui  un  hom  estranges  d'autre  resne, 
Si  sui  uenus  al  roi  por  saudoner, 

4310  Et  por  chou,  s'il  uous  plaist,  que  miex  uales, 

Vous  ferai  auantages  par  ma  bonté 
Vn  grant  arpent  de  tere  bien  mesure, 
Ancois  que  ie  m'en  meue  d'enmi  che  pre. 
S'adont  uous  puis  ataindre  ne  trespaser, 

4315  Si  diront  cheualier  et  bacheler, 

Que  ie  uous  arai  fait  moût  grant  bonté. « 
y^E,  glous,  che  dist  Makaires,  li  desfaes, 
Con  tu  par  es  traitre  et  pariures, 
Bien  ses  honir  frans  homes  et  uergonder.« 

4320  Adont  parla  Aiols  comme  senes  : 

»Sire,  che  dist  li  enfes,  grant  tort  aues, 
Trop  laidement  uous  ai  oi  parler. 
Si  ne  uous  uoles  onques  amesurer; 
Ne  por  quant  l'auantage  uous  ai  done, 

4325  la  nel  uous  retaurai,  mais  ore  ales.« 

Dont  s'en  torna  Makaires,  li  desfaes, 
126^.  Al  bruit  esperonant,  tout  abriues. 

Aiols  se  tient  tous  cois  enmi  les  près 
Tant  c'un  arpent  de  tere  ait  trespasse, 

4330  Voire  plus,  s'il  uenist  al  mesurer. 

Et  quant  le  uoit  li  rois,  moût  fu  ires, 
Il  apela  Aiol  par  grans  fiertés  : 
»Vasal,  dist  l'enperere,  quel  en  feres? 
Laires  nous  ent  Makaire  ensi  aler? 

S'il  peut  ancois  uenir  en  la  chite  4335 

Et  sor  le  pont  de  Loire  puisse  monter, 
L'auoir  uaura  auoir  tout  conqueste. 
Et  i'ere  moût  dolans,  se  le  perdes. « 
»Sire,  che  dist  Aiols,  ne  nous  doutes! 
Tant  m'afi  iou  en  dieu  de  maieste  4340 

Et  en  che  boin  ceual  que  chi  uees, 
Que  tost  Tarai  ataint   et  trespase.« 
Il  broche  Marchegai  par  les  costes 
Des  espérons  a  or  bien  amores, 

Si  que  le  sanc  uermel  en  fait  uoler,  4345 

Et  Marchegais  l'en  porte  par  grant  fierté. 
Qui  li  ueist  les  autres  tous  trespaser! 
Il  fait  les  pieres  fendre  et  fu  uoler, 
Que  les  esclos  en  fait  estincheler, 

Les  grans  et  les  petis  tous  trespasser;  4350 

Venus  est  a  Makaire,  si  l'a  outre. 
Et  quant  Aiols  uint  outre,  qu'il  Pot  passe, 
Fièrement  le  regarde,  si  a  crie  : 
»Sire,  che  dist  Aiols,  car  uous  astes  ! 

Vostre  corant  destrier  esperones,  4355 

Venes  .i.  poi  plus  tost,  se  uos  poes  ! 
Car  che  uous  di  ie  bien  par  uerite, 
Se  uous  uenes  si  lent,  uous  i  perdres.« 
Aiols,  li  fiex  Ehe,  a  tant  aie. 

Que  il  uint  a  le  porte  de  la  chite,  4360 

Desor  le  pont  de  Loire  s'est  arestes 
Et  regarda  ariere  deuers  les  près, 
126=.  Vit  les  cheuaus  de  Franche  tous  arestes; 
Mais  li  destriers  Makaire  est  si  menés, 
Qu'il  ne  se  peut  mouoir  ne  remuer.  4365 

Par  gas  i  sont  uenu  cil  baceler. 
Sel  uont  bâtant  de  fust  et  de  tines, 
La  coe  li  manachent  a  recoper, 
Et  recréant  ronchi  l'ont  apele. 

4370  Aiols  fu  a  Orliens,  la  fort  chite, 

Cheualier  et  borgois  l'ont  esgarde, 

Et  dist  li  uns  a  l'autre:    >Mout  est  chis  ber, 

Moût  par  l'a  bien  lesus  enlumine. 

Mieus  samble  Karlemaine  que  home  ne. 

4375  le  quic  qu'est  del  linage  del  parente. 

Car  pleust  damelde  de  maieste, 
Que  Makaires  eust  le  cief  caupe, 
Et  fust  as  uis  diables  tous  commandes, 
Et  cil  eust  de  Franche  la  ducete, 

4380  Que  tint  li  dus  Elies  qui  tant  fu  ber. 

E,  dieusl   com  il  seroit  bien  recetes, 
Quant  il  si  par  tans  maine  itel  barne.« 
A  tant  e  uous  Makaire  tout  aire, 
Et  tenoit  un  baston  grant  et  quarre, 

4385  S'en  uaut  Aiol  l'enfant  .i.  cop  doner; 

Mais  Aiols  trait  l'espee  al  puin  dore, 
Qu^auoit  desous  sa  cote  estraint  li  ber, 
Sore  li  est  courus  par  grant  fierté, 
la  li  eust  del  bu  le  cief  seure, 

4390  Quant  l'a  rescous  Bernars  et  Guinemers, 

Sanses  et  Amoris  et  dans  Quares. 
»Tomes,  sire,  ne  faites,  laisies  ester! 
Makaires  est  forment  enparentes, 
n  est  dus  de  Losane,  le  fort  chite. 

4395  Vessi  son  grant  linage  tout  asamble  1 

la  uous  aroient  mort  et  afole. 
Vous  n'en  pories  mie  uis  escaper.« 
Quant  l'entendi  Aiols,  moût  fu  ires, 
[26''.  Il  set  bien  qu'il  li  dient  la  uerite; 

4400  Vn  poi  s'est  trais  ariere  li  bachelers, 


AIOL   ET   MlRABEL.  127 

Quant  des  consaus  son  père  li  est  menbre 

Et  des  castiemens  del  gaut  rame. 

Vns  des  neueus  Makaire  i  est  aies, 

Fieus  fu  de  sa  seror,  ch'oi  conter, 

Cheualiers  fu  nouiaus  et  adoubes,  4405 

Manechier  ot  son  oncle,  s'en  fu  ires. 

N'osa  enuers  Aiol  as  puins  aler, 

Quant  il  li  uit  tenir  le  branc  letre. 

Il  saisist  un  espiel  gros  et  quare, 

C'uns  escuiers  tenoit  enmi  le  pre,  441° 

Si  en  ala  Aiol  .i.  caup  doner, 

Deuant  enmi  le  pis  l'a  encontre, 

La  cote  d'escarlate  a  despane. 

Mais  li  bons  haubers  l'a  de  mort  tense, 

Que  il  auoit  uestu  et  endosse;  4415 

Il  brise  son  espiel,  si  Va.  froe. 

Aiols,  li  fieus  Elie,  se  tient,  li  ber, 

Encore  tenoit  il  son  branc  letre, 

S'en  ala  le  glouton  .i.  caup  doner, 

A  mont  parmi  le  cief  l'a  encontre,  4420 

Enfressi  que  es  dens  li  fist  couler, 

Que  mort  l'a  abatu  et  crauente. 

>  Outre,  fait  il,  lechiere,  n'i  garires  ! 

Comment  que  li  plais  prenghe,  chi  remanres, 

la  mais,  s'on  ne  uous  porte,  ne  leueres.  4425 

A  uous  me  sui  paisies  et  acordes. 

Or  ai  mains   d'anemis  en  ce  resne. 

Dieus  me  consaut  des  autres  par  sa  bonté.  « 

Et  quant  che  uoit  Makaires,  s'en  fu  ires, 

A  sa  uois  qu'il  ot  haute  prist  a  crier  :  4430 

»0u  estes  uous,  dist  il,  mes  parentes. 

Vous  qui  de  moi  tenes  bours  et  chites? 

Dont  n^aues  uous  ueu  cest  auole 

Qui  mon  neueu  m'a  mort  et  afole. 

Et  a  mes  ieus  uoiant  l'a  chi  tue?  4435 

Se  il  uis  en  escape,  bien  peut  uanter, 
Tous  les  iors  de  sa  uie  s'en  peut  gaber.« 
Et  cil  ont  respondi  :    »N'en  peut  alerls 
Plus  furent  de  .1.  d'un  parente, 

4440  Des  neueus  Guenelon  et  de  Hardre 

Et  des  parens  Makaire,   le  desfae. 
Aiol  corurent  sus  par  grant  fierté, 
Mais  il  n'eurent  nule  arme  la  aporte, 
Qu'il  quidierent  Aiol  as  puins  combrer; 

4445  Mais  il  tenoit  encore  le  branc  letre, 

Ens  es  parens  Makaire  s'est  ia  melles, 
A  destre  et  a  senestre   prist  a  capler, 
Cui  il  consieut  a  cop,  ne  peut  durer, 
la  mar  mandera  mire  por  lui  saner; 

4450  Plus  en  a  de  .xiiii.  ileuc  tues. 

Li  saudoier  Aiol  l'ont  esgarde, 
Cui  il  auoit  l'auoir  abandone, 
Et  dist  li  uns  a  l'autre:    »Car  esgardes 
De  cel  franc  cheualier  de  grant  bonté, 

4455  Com  il  a  le  ceur  plain  de  grant  fierté  ! 

Moût  desfent  bien  son  cors  a  sauete, 
Et  ia  li  somes  nous  sor  sains  iure. 
Que  ia  ne  li  faurons  en  nostre  ae. 
Par  foi,  nous  somes  ia  tout  pariure, 

4460  Quant  si  li  corent  sus  deuant  no  nés. 

Car  li  alons  aidier,  se  uous  uoles!« 
Plus  furent  de  .1.  des  bachelers. 
Qui  saillent  as  maisons  et  as  ostes 
Et  requirent  bastons,  fus  et  tines, 

4465  Et  rois  espieus  trenchans  et  brans  letres; 

A  l'estor  repairierent  tout  abriue, 
Grans  cos  et  meruellous  i  ont  dones, 
La  secourent  Aiol  par  grans  fiertés, 
La  ot  maint  cheualier  mort  et  naure. 

4470  Li  rois  i  uint  corant  por  desmeler. 

127''.  T     oeys  ot  la  noise  si  grant  et  uoit, 


l; 


Gardes  que  cis  traitre  ne  me  foloit, 

l'en  ferai  me  iustiche,  se  uous  n'en  poist, 

Selonc  chou  qu'il  se  maine  a  tel  desroi.«  4475 

Et  François  li  ont  dit:  »Vous  aues  droit. « 

François  i  sont  uenu  communalment 
Et  saisirent  Makaire  de  maintenant, 
Tout  li  ont  desronpu  ses  garnimens. 
Loeys  iure  dieu  omnipotent,  4480 

»Ia  n'istra  de  prison  en  son  uiuant, 
S'Elie  mon  serouge  uif  ne  me  rent. 
Fieus  a  putain,  lechiere,  fel  souduiant! 
Deliures  tost  Aiol  .m.  mars  d^argent 

Et  l'or  que  li  eus  mis  en  couent,«  4485 

»Sire,  che  dist  Makaires,  qui  le  defFent? 
Tant  li  donrai  destriers  et  garnimens, 
L'acordanche  en  ert  faite  a  son  talent.  « 

Sire,  che  dist  Makaires,  por  dieu  merchi! 
Tant  h  donrai  destrier  et  uair  et  gris,  449» 

L'acordanche  en  ferai  a  son  plaisir. 
Puis  irai  a  Lossane  dont  ie  uing  chi, 
la  mais  ne  quirc  entrer  en  ces  pais.« 
»Tais,  glous,  dist  l'enperere,  n'ert  mie  ensi, 
la  mais  en  ton  uiuant  n'iras  de  chi,  4495 

S'Elie  mon  serouge  ne  me  rens  uif. 
Fieus  a  putain,  parlurs,  fel  de  menti! 
Tu  Pen  cachas  a  forche  de  ces  pais. 
Si  le  fesis  de  Franche  a  tort  banir.« 

Loeys  apela  contes  et  dus,  4500 

Si  lor  a  escrie  a  moût  grans  hus  : 
»Prendes  moi  che  glouton,  che  dieu  pariur. 
Sel  ietes  en  ma  cartre  el  font  la  ius.« 
Et  il  si  fissent  senpre,  n'atargent  plus. 
Li  saint  sonent  al  uespre,  si  i  uont  tuit.  4505 

Par  toute  la  chite  leua  li  bruis, 
127=.  Che  dient  qu'ai  cor  furent,  qu'il  ont  ueu, 
Li  boins  destriers  Aiol  a  tout  uencu. 

Li  rois  ist  del  moustier,  se  gens  après, 
Et  prist  l'enfant  Aiol  par  le  mantel. 
Che  dist  rois  Loeys  al  damoisel: 
»Des  cheuaus  c'as  uencus  m'est  il  moût  bel. 
Or  seres  compaignon  uous  et  lobers, 
Ylaires  ert  li  tiers  de  saint  Lambert. 
4515  L'autre  ior  m'en   proierent  a  saint  Marcel. « 

>/Sire,  che  dist  Aiols,  si  con  uous  plest. 
Des  que  uous  le  uoles,  moût  m'en  est  bel.« 

Aiols  fu  cheualiers  preus  et  cortois, 
Ylaires  et  lobers  fu  moût  adrois, 

4520  Si  se  sont  compaignie  deuant  le  roi, 

Sor  sains  se  sont  iure,  pleui  par  foi. 
Que  l'uns  ne  faura  l'autre  por  rien  qui  soit. 
»Baron,  dist  l'enperere,  or  estes  troi. 
Or  poes  uous  ma  guerre  miex  maintenoir, 

4525  Et  faire  par  ma  tere  tout  uo  uoloir. 

A  uous  m'en  cleim,  fait  il,  baron  francois  ! 
Sarrasin  me  demainent  a  grant  belloi 
Et  sont  a  Panpelune,  iel  sai  de  uoir. 
Vns  paiens  le  dist  chi,  qui  bien  en  croi, 

4530  Si  me  uint  desfier  deuant  Francois. 

Cuidies  uous  dont,  signor,  que  ne  m'en  poist? 
Signor,  franc  cheualier,  qui  m'i  iroit, 
Certes,  qui  cest  message  me  furniroit, 
Tous  les  iors   de  ma  uie  mon  gre  aroit, 

4535  Et  desist  Mibrien  qu'il  m'atendroit 

Et  laisast  moi  ma  tere,  bien  i  feroit.« 
Dont  se  teurent  Normant  et  Hurepois 
Et  Flamenc  et  Berton  et  li  Francois, 
Mal  ait  cil  qui  s'osast  leuer  des  dois, 

4540  Tant  doutent  Mibrien,  cel  riche  roi. 

Aiols,  li  fieus  Elie,  fu  moût  cortois, 

Qui  ses  compaignons  traist  en  .i.   recoi. 
127'^.     A   iols  en  apela  ses  compaignons: 

.Z~\.»Entendes,  fait  H,  cha,  signor,  baron! 

Dont  n^aues  uous  oi  del  fil  Karlon,  4545 

Qui  si  s^est  démentes  uoiant  nous  tous, 

L'onor  que  conquist  Karles  a  esperon, 

Que  Sarra,sin  li  tolent  tout  a  bandon 

Et  sont  aparellie,  car  i  alons  ! 

Des  crestiens  ochient  a  grant  fuison  455° 

Et  dames  et  puceles  et  enfancons. 

Signor,  por  Pamor  dieu,  car  i  alons! 

Nos  ceuaus  et  nos  armes  i  conduisons 

Et  soions  en  la  tere,  si  seiornons  ! 

Par  le  mien  ensiant  ia  n'en  uenrons,  4555 

Tant  c'arons  fait  bataille  uers  les  félons, 

Dont  par  le  tere  ira  moût  grans  renons.« 

Et  cil  li  respondirent  par  grant  amor  : 

»Sire,  a  uostre  plaisir  nous  en  ferons, 

Car  ia  por  nule  rien  ne  uous  faurons,  4560 

Mais  faites  uo  uoloir,  nous  l'otrions.« 

i  troi  baron  repairent,  quant  orent  conseille, 
Si  sont  assis  es  rens  des  barons  cheualiers, 

Encore  se  démente  li  rois  qui  Franche  tient. 

»Baron,  dist  Penperere,  por  les  sains  desosiel!  4565 

Dont  ne  trouerai  iou  en  ma  cort  cheualier 

Qui  uoist  a  Panpelune  mon  message  nonchier?« 

Encor  se  teurent  tout  Alemant  et  Baiuier, 

Et  Normant  et  Breton  et  Flamenc  et  Pohier, 

Mal  de  cel  qui  osast  ne  leuer  ne  drechier,  45 7° 

Tant  doutent  Sarrasins  et  cel  roi  Mibrien. 

Aiols  li  fieus  Elie  est  sailis  sus  en  pies. 

En  trestoute  la  cort  n'ot  plus  bel  cheualier 

Ne  nul  miex  acesme  ne  mieus  aparellie. 

Ne  mieus  sache  parolle  a  preudome  nonchier.  4575 

9* 

Deuant  le  roi  de  Franche  s'en  uint  ester  en  pies, 
Si  hautement  parla  que  on  l'entendi  bien. 
»Sire,  drois  enperere,  faites  pais,  si  m'oies, 
128*.  Sarrasin  uous  gueroient,  si  en  estes  iries, 

4580  Et  sont  a  Panpelune  par  forche  herbergie. 

lou  et  mi  conpaignon  qui  moût  font  a  prosier, 
Que  uous  m'aues,  biaus  sire,  dones  et  fiancies. 
Irons  a  Panpelune  uo  message  nonchier 
Et  de  la  uostre  part  uo  tere  calengier.«: 

45^5  »Amis,  che  dist  li  rois,  ne  peut  estre  otroie, 

Vous  m'aues  de  ma  guère  richement  trait  a  cief, 
Ne  uous  uauroie  perdre  por  la  chite  d'Orliens. 
Asses  trouerai  mes  qui  uaurai  enuoier.':< 
>Sire,  che  dist  Ai  ois,  ne  plache  a  de  del  ciel, 

4590  Que  ia  en  lieu  de  moi  i  soit  autre  enuoies  ; 

Car  nus  ne  se  doit  faindre  de  son  signor  aidier 
A  celé  eure  qu'il  uoit  qu'il  en  a  le  mestier.« 
»Amis,  che  dist  li  rois,  tant  suie  plus  iries. 
Or  me  poes  dont  dire  le  fort  roi  Mibrien 

4595  C'a  grant  tort  tient  la  tere  dont  ie  sui  iretiers. 

Que  conquist  Karlemaines,  mes  pères,  li  proisies, 
Mais  uienge  a  moi  droit  faire  ci  a  Orliens, 
A  Paris  u  a  Cartres  u  al  bourc  saint  Michiel, 
V  la  u  ie  serai  et  ma  cors  plus  grans  iert, 

4600  Fâche  lui  et  ses  homes  leuer  et  baptisier. 

Et  se  il  nel  ueut  faire,  ne  li  celés  nient, 
Que  ie  l'irai  requerre  en  cest  este  premier, 
Ne  li  larai  chite  ne  bore  a  desrochier 
Ne  haute  tor  de  piere  ne  castel  a  brisier. 

4605  Et  se  iel  puis  tenir  ne  a  mes  mains  baillier, 

Ains  de  si  laide  mort  ne  fu  nus  essillies, 
Con  ge  ferai  son  cors  honir  et  uergongier.« 
»Sire,  dist  li  Aiols,  che  li  dirage  bien, 
Et  encore  asses  miex,  se  dex  l'a  otroie.* 

4610  Del  palais  en  auale,  quant  il  ot  pris  congie; 

A  l'ostel  Ysabel  sont  la  nuit  repairie, 

A  moût  grant  ioie  sont  la  nuit   esbanoie, 

Et  après  le  souper  se  sont  aie  couchier. 

S'Aiols  dort  en  son  lit,  a  ente  peut  songier, 

Car  li  parent  Makaire  se  furent  porcachie  4615 

Et  furent  iusc'a  .x.  li  quiuer  renoie. 

En  .i.  escous  se  misent,  dedens   .i.  mostier  uies. 

Dist  Ferans  de  Losane,  qui  Makaire  estoit  nies. 

»Entendes  cha  uers  moi,  nobile  cheualier! 

Con  nous  somes  trestout  boni  et  uergongie,  4620 

Par  un  glouton  estrainge  cline  et  abaisie  ; 

Car  par  lui  est  mes  oncles  en  cartre  trebuchies 

Et  tous  nos  grans  linages  honnis  et  uergongies  ; 

Et  or  est  drus  le  roi  et  maistre  conselliers 

Et  uait  a  Panpelune  son  message  nonchier,  4625 

Le  matin  s'en  ira  ne  n'estra  que  li  tiers  ; 

Mais  qui  or  se  poroit  anuit  mais  porcachier, 

El  bos  de  QuintefeuUe  fuisiemes  enbuscie, 

La  li  poriens  demain  tos  les  menbres  tranchier; 

Il  ne  seroit  ia  mais  par  nul  home  uengies,  4630 

Ne  sauons  dont  il  est  ne  de  quel  tere  uient.« 

Li  .X.  s'entrafierent,  grant  et  fort  pautonier, 

Que  l'uns  ne  fauroit  l'autre  por  les  menbres  trancier, 

La  mort  Aiol  iurerent  sor  les   sains  del  mostier, 

Puis  montèrent  es  seles  des  auferans  corsiers  4635 

Et  pendent  a  lor  caus  les  escus  de  quartier 

Et  eurent  en  lor  puins  les  rois  tranchans  espiels 

Et  ont  es  roides  lances  les  confanons  tachies. 

Bien  furent  il  arme,  li  quiuer  renoie, 

D'auberc  et  de  brun  elme  et  d'espee  d'achier.  4640 

Par  nuit  s'en  sont  issu  de  la  chite  d'OrUens, 

Toute  nuit  ne  finerent  le  chite  eslongier, 

El  bos  de  QuintefeuUe  se  furent  enbuissie. 

Cil  sire  les  confonge,  qui  tout  a  a  iugier. 

Toute  la  nuit  i  furent  dessi  a  l'esclarier.  4645 

Al  matin  par  son  l'aube  lieuent  no  messagier, 
Lusiane  se  paine  d'aus  moût  aparellier, 
Ysabiaus  lor  carga  .iii.  uaillans  escuiers, 
C^est  Ponces  et  Bernais  et  Rainaus  li  prosies, 

4650  Ne  furent  de  Soison,  fil  a  conte  Gautier, 

128'=.  Cousin  germain  Aiol,  n'en  sauoit  nient, 

Ancois  que  il  soit  uespres,  li  aront  grant  mestier. 
Il  metent  as  almaries  les  bruns  elmes  d'achier. 
Et  aualent  es  coufres  les  blans  aubers  doubliers, 

4*555  Et  menèrent  en  destre  les  boins  corans  destriers. 

Et  portent  les  escus  et  les  tranchans  espieus. 
Et  li  baron  montèrent  sor  les  mules  prosies, 
A  moût  grant  ioie  issirent  de  la  chite  d'Orliens. 
L'enperere  de  France  les  ala  conuoier, 

4660  Si  ot  en  sa  conpaigne  .Ix.  cheualiers. 

Il  apela  Aiol  par  moût  grant  amistiet  : 
»Amis,  dist  l'enperere,  ie  uous  ai  forment  chier. 
Se  dameldex  che  done,  que  uous  sains  repairies, 
.iiii.  chastieus  en  Franche  uous  donra  io  en  fief.« 

4665  »Sire,  che  dist  Aiols,  grant  merchi  en  aies, 

Mais  de  uostre  contrée  ne  uous  uoil  abaisier, 
Ancois  uous  uaurai  bien  seruir  et  auancier. 
Se  dameldex  ce  done,  que  puise  repairier, 
A  los  de  uos  barons  que  uous  aues  plus  ciers, 

4670  Se  uous  chou  me  dones,  qu'il  oseront  iugier, 

Certes  uous  en  seres  moût  durement  carcies.c 
A  tant  se  départirent,  si  demandent  congie, 
Li  rois  les  commanda  al  père  droiturier. 
Qu'il  desfenge  lor  cors  de  mort  et  d'encombrier. 

4.675  S'il  seust  l'auenture  des  niortex  losengiers, 

Qui  el  bos  les  atendent  por  eus  a  detrencier, 
Moût  enuis  les  laissast  issi  seus  cheuaucier, 
Ysabiaus  en  plorast  des  biaus  iex  de  son  cief, 
Lusiane  sa  fille  ne  se  seust  consellier, 

4680  Qu'ele  ne  se  pasmast  sor  l'ancon  a  or  mier. 

»Fille,  dist  Ysabiaus,  cest  deul  estent  laisier.« 

Sa  mère  le  redreche,  o  le  uiaire  fier. 

A  itant  se  départent,  prendent  a  ceualcier. 

Li  baron  et  les  dames  repairent  a  Orliens, 

Et  li  mesage  en  uont,  que  dex  puist  conselier.  4685 

128'i.  /^^\v  cheuauca  Aiols  ;  li  troi  baron  gentil 
V_>'Et  li  jii.  escuier,  a  ces  furent  il  sis. 
Vne  pleuete  chiet,  si  faisoit  moût  seri, 
Aiols  canta  .i.  son  por  eus  a  esbaudir. 
Quant  li  sons  fii  fines,  a  porpenser  se  prist.  4690 

»Signor,  che  dist  Yiaires,  entendes  enuers  mi! 
Anuit  songai  .i.  songe,   dont  forment  sui  maris, 
Qu'el  bos  de  Quintefoille  nous  estiemes  tout  mis, 
La  ui  ge  .ii.  broions  fors  del  breulet  issir  ; 
Les  menbres  nous  uoUoient  desmenbrer  et  tolir,  4^95 

Quant  diex  nous  en  aida  par  la  soie  merchi. 
S''auiens  auoec  nous  .iii.   brakes  de  grant  pris, 
Qui  tout  les  nous  aidoent  moût  tost  a  départir. 
la  li  parent  Makaire  n'erent  Aiol  ami, 
El  bos  de  Quintefoille  se  seroient  tost  mis.  4700 

Se  mes  consaus  estoit  ne  creus  ne  ois. 
Nous  prenderons  nos  armes  sor  nos  destriers  de  pris. 
S'en  seromes  plus  baut,  plus  seur  et  plus  fit; 
Et  se  nous  passons  outre,  que  ne  soions  requis.  .  . 
Par  dieu,  del  desarmer  ne  poons  faire  pis.«  4705 

»Amis,  che  dist  Aiols,  or  aues  uous  bien  dit. 
Qui  consel  ne  uieut  croire,  bien  doit  estre  bonis.  « 
Il  dessendent  a  tere  el  pendant  d^un  lairis. 
Et  li  franc  escuier  les  seruent  a  plaisir, 
En  lor  dos  ont  uestu  les  blans  haubers  trellis,  4710 

Puis  fremerent  es  des  les  uers  elmes  brunis, 

129^.  Et  caingent  les   espees  dont  li  branc  sont  forbi, 
Et  pendent  a  lor  caus  les  fors  escus  uautis, 
Et  montent  es  ceuaus  corans  et  arabis. 
Quant  Aiols  fu  montes,  a  regarder  s'est  pris,  4715 

Et  dist  entre  ses  dens,  que  nus  ne  l'entendi  : 
»Pleust  a  cel  signor  qui  les  paines  sofri, 
Que  chi  fust  or  Makaires  et  de  ses  parens  .vi., 
Anqui  lor  uenderoie  a  branc  d'achier  forbi 

4720  Le  grant  dolor  mon  père  qu'il  cacha  en  essil.« 

E,  dieus  I  por  coi  se  uante  li  cheualiers  gentis  ? 
la  ancois  nen  ert  uespres  ne  li  iors  a  déclin, 
Se  il  par  sa  proeche  ne  s'en  peut  départir, 
Moût  en  sera  dolans,  ains  que  soit  auespri. 

4725  /^\^  ^°^^  ^°^^  •^"'  ^^^'^^>  li  nobile  baron, 

V_>/Et  ont  al  uent  destort  les  uermels  confanons. 

Aiols  se  regarda,  s'apuia  sor  l'arcon, 

Rainait  son  escuier  en  a  mis  a  raison  : 

»0r  penses  de  bien  faire,  dist  Aiols,  gentix  hon! 

4730  Se  che  uient  a  bataille,  que  nous  uees  l'estor. 

Gardes  bien  uo  arnas,  que  ne  soies  bricon.« 
»En  la  moie  foi,  sire,  li  escuiers  respont, 
Se  che  uient  a  bataille,  que  uoie  le  besoing, 
la  de  garder  arnas  ne  tenrommes  raison, 

4735  Mainte  communalment  tout  ensamble  feron 

Entre  moi  et  mes  frères,  andeus  ces  danselons. 
Nous  fumes  fil  Gautier,  le  conte  de  Soison, 
Et  cil  fu  frère  Elie,  le  nobile  baron, 
^Qui  fu  cacies  de  France  par  mortel  traison; 

4740  Bien  nous  uient  de  linage,  que  cascuns  soit  prodon.< 

Quant  Aiols  l'entendi,  grant  ioie  ot  li  frans  hon. 
r  sont  tout  .iii.  arme,  li  nobile  uasal, 
Et  ont  al  uent  destort  les  pengons  de  cendal. 
Aiols,  li  fiex  Elie,  sor  destre  regarda, 

4745  Damelde  et  son  non  durement  reclama. 

Li  .X.  furent  el  bos,  qui  dex  tramace  mal  ! 
Cis  Ferans  de  Losane  Agenon  apela 
129'^.  Et  Garin  et  Richart  et  Hugon  de  Monbart 
Et  lofroi  de  Verson  et  son  frère  Goncart 

4750  Et  Guillaume  le  Brun  et  son  frère  Goncart, 

Et  del  Roimorentin  a  apele  Bernart: 
»0r  para  del  uengier,  fait  il,  baron,  uasal! 
Ves  la  les  .iii.  armes,  cascun  a  son  ceual  ; 
Et  lofrois  et  Ylaires  sont  cheualier  loial. 
Se  nous  les  ochions,  picie  ferons  et  mal.   .  4755 

Il  sont  de  grant  linage,  moût  grans  guerre  en  naistra  ; 
Mais  alons  i  nous  .iii.  le  pendant  de  che  ual, 
Si  faisomes  marchie  as  nobiles  uasals, 
Qu'entre  nous  lor  donrons  tout  cargie  .i.  ceual, 
Entre  or  fin  et  argent,  et  s'i  ait  maint  cendal,  4760 

Mais  que  uengier  nous  laisent  del  quiuer  desloial.« 
»Io  irai,  dist  Richars,  et  Hue  de  Monbar 
Et  del  Roimorentin  ensamble  nous  Bemars, 
Et  uous  remanes  chi  cascuns  sor  son  ceual. 
Se  nous  auons  besoing,  ne  uous  atargies  ia,  4765 

Mais  uenes  nous  socoure  isnelement  le  pas.« 
Et  cil  ont  respondu  :    »Ne  uous  esmaies  ia, 
Aies  seurement!  ia  nus  ne  uous  faura.« 
Li  troi  s'en  aualerent  le  pendant  d''un  costal  ; 
Aiols  les  uoit  uenir,  qui  reconnus  les  a,  4770 

Très  bien  uit  a  lor  armes,  que  de  rien  nés  ama, 
Ses  conpaignons  apele,  douchement  lor  mostra  : 
»Quel  le  uaures  uous  faire,  franc  cheualier  loial? 
Voles  me  uous  aidier  u  cascuns  me  faura?« 
Et  il  ont  respondu:   »Onques  n'en  parles  ia!  4775 

x.  dehes  ait  el  col,  qui  ia  s'en  pensera, 
Por  nule  rien  en  tere  le  uostre  cors  faura.« 
Quant  Aiols  l'entendi,  onques  ne  se  targa, 
Mal  ait  s^onques  parole  ne  dit  i  escouta  ! 
Il  broche  Marchegai  qui  moût  tost  l'en  porta,  4780 

Et  a  brandie  l'anste  de  l'espiel  qu'il  porta, 
Deuant  en  son  escu  fiert  Huon  de  Monbar, 
Desor  la  boucle  d'or  li  fraint  et  pechoia, 
129*=.  Et  l'auberc  de  son  dos  desront  et  desmaUla, 

Par  mi  outre  le  cors  la  lanche  li  passa,  4785 

Toute  plaine  sa  lanche  l'abati  del  ceual, 
Et  escrie  :^Monioie«  a  loi  d'ome  uasal: 
:.  Fil  a  putain,  glouton,  uous  n'i  garires  ia  ! 
Chou  est  Aiols  meismes  qui  reconnus  uous  a, 

4790  A  l'espee  trenchant  a  uous  s'acordera.« 

iols,  li  fiex  Elie,  abati  le  premier, 
.Et  lobers  et  Ylaires  furent  boin  cheualier, 
Coragous  et  ardi,  por  les  armes  baillier. 
Anbedui  laisent  core,  ne  se  uaurent  targier, 

4795  Quan  que  cheuaus  peut  rendre,  des  espérons  d'or  mier 

Cascuns  feri  le  sien,  nel  a  mie  espargniet; 
Onques  toutes  lor  armes  ne  lor  orent  mestier. 
Que  mors  nés  aient  fait  a  tere  trebuchier. 
Hui  mais  pores  oir  des  .iii.  frans  escuiers  ! 

4S00  Quant  uirent  les  .iii.  mors,  aine  ne  furent  si  lie, 

Chele  part  sont  uenu  esrant  sans  detrier. 
Des  ronchins  dessendirent  isnelement  a   pie, 
Si  lor  ont  les  uers  helmes  des  testes  esracies, 
Si  lor  traient  des  dos  les  blans  aubers  doubliers, 

4805  Isnelement  les  uestent,  s'ont  les  elmes  lachies. 

Et  caingent  les  espees  as  brans  forbis  d'achier 
Et  pendent  a  lor  caus  les  escus  de  quartier. 
Puis  laisent  les  roncins  ens  el  pre  estraiers. 
Si  saillirent  es  seles  des  auferans  corsiers; 

4S10  Hui  mais  seront  il  .vi.  a  Testor  commenchier. 

Li  .vii.  furent  el  bos  dolant  et  courechie, 
Volentiers  s'en  fuissent,  mais  ne  lor  uaura  nient; 
Car  il  n'ont  nul  recet,  u  puisent  herbergier, 
Fors  del  bos  s'en  issirent  li  quiuer  renoie, 

4815  Par  proeche  s'aualent  li  .iii.  franc  escuier, 

Deuant  sor  les  escus  fièrent  les  .iii.  premiers. 
Que  caingle  ne  poitrals  ne  lor  ot  aine  mestier. 
Que  par  tere  nés  facent  contre  ual  trebuchier. 
129'^.  Et  Aiols  et  Ylaires  et  lobers  li  guerriers 

4820  Laissent  core  a  eslais  les  boins  corans  destriers 

Et  uont  ferir  les  .iii.  es  escus  de  quartier, 
Desor  les  boucles  d'or  les  ont  frains  et  perdes, 
Les  haubers  de  lor  dos  desrons  et  desmaillies, 
Et  les  fers  et  les  fus  lor  font  es  cors  baignier, 
Que  mors  les  trebuchierent  el  pendant  d'un  sentier.    4S25 
»E,  dieus  i  che  dist  Aiols,  par  ta  sainte  pitié  ! 
Con  ie  sui  richement  de  ces  gloutons  uengies.« 
Vn  en  prisent  tout  uif,  les  puins  li  ont  lies, 
Les  autres  ont  moût  tost  des  aubers  despollies, 
Celé  part  les  traînent  as  ceues  des  destriers,  4S30 

Tous  .X.  les  i  pendirent,  ains  n'en  prisent  loier. 
La  fu  Bernars  pendus,  .i.  moût  riches  terriers, 
Il  tient  Roimorentin,  .i.  grant  castel  plenier. 
Qui  siet  a  .vii.  lieuetes  de  la  chite  d'Orliens, 
Par  deuers  le  Berri  ert  fors  et  batellies.  4835 

Cil  estoit  nies  Makaire  et  fu  frères  Reinier. 
Puis  en  auint  Aiol  .i.  si  fors  enconbriers, 
Ains  qu'il  entrast  en  Franche  ne  qu'il  ueist  Orliens, 
Qu'il  en  ot  tel  paor  de  la  teste  trenchier, 
Que  il  n'i  uausist  estre  por  le  chite  d'Orliens.  4840 

Aiols,  li  fieus  Elle  al  duc,  parla  premier: 
»Signor,  franc  compaignon  1  faites  pais,  si  m'oies  ! 
Dont  n'est  desor  nous  .iii.  li  mesages  cargies? 
Se  n'i  deuons  mener  plus  autres  cheualiers. 
Puis  que  cist  .iii.  ualet  se  sont  aparellie,  4845 

Mal  dehait  ait  el  col,  en  la  barbe  et  el  cief, 
Qui  ia  mais  lor  taura  le  non  de  cheualier  ! 
Et  se  plus  nous  seruoient,  uoir  che  seroit  pecies. 
Il  ne  le  doiuent  faire,  puis  qu'il  sont  cheualier, 
Mais  or  prengent  l'eskiec  qu'auons  ci  gaaingiet,  4850 

Si  reuoisent  ariere  en  la  chite  d'Orliens, 
Si  diront  Loeys,  com  auons  esploitiet.« 
Et  cil  ont  respondi:   »Mout  par  aues  dit  bien.« 
130^.  Quant  li  enfant  l'oirent,  moût  en  furent  iriet. 

Mais  lor  signor  le  uaurent,  si  nel  ossent  laisier,  4855 

Ariere  s'en  reuont  dolant  et  courechie, 

Si  remainent  l'eskiec  que  il  ont  gaaingie, 

.X.  habers  et  .x.  elmes  et  .x.  escus  quartiers. 

Ains  le  ior  ne  finerent,  si  uinrent  a  Orliens, 
4860  Et  uont  a  Loeys  le  message  nonchier. 

Quant  les  ot  Penperere,  forment  en  fu  iries, 

Et  de  l'autre  partie  en  ot  le  ceur  si  lie 

De  chou  que  li  glouton  sont  mort  et  detranchie. 

Or  fu  li  pleis  Makaire  durement  enpiries. 
4865  Des  or  ceuauche  Aiols,  li  frans  guerriers, 

Et  si  doi  compaignon  ioiant  et  lie 

Por  l'estor  c'ont  uencu  as  brans  d'achier, 

Et  mainent  auoec  aus  .i.  fort  somier, 

Cargie  de  garniment  et  de  deniers. 
4870  Signor,  bien  doit  tel  home  lesus  aidier, 

Qui  la  uenganche  dieu  si  lonc  requiert. 

D'OrUens  a  Panpelune  .v.  iors  entiers  .  .  . 

Ne  sai  de  Ior  iornees  conte  nonchier. 

Vienent  a  Belquarrel,  sont  herbergiet, 
4875  .ii.  iors  i  seiornerent  et  tout  le  tierc. 

^■ois  iors  seiorne  Aiols  a  Belquarrel, 
Ensamble  o  lui  Ylaires  et  dans  lobers, 

Et  forbisent  Ior  elme  et  Ior  hauberc, 

Regardent  Ior  destriers,  s'i  metent  fers. 
4880  Au  matin  s'en  issirent  li  .iii.  dansel, 

Foucars  ot  non  li  ostes  de  cel  castel. 

Entre  midi  et  none  uienent  moût  près 

De  la  chite,  u  uont  li  damoisel, 

Et  treuent  .i.  bosket  flori  et  bel, 
4885  Mibriens  l'ot  fait  clore  de  pel  nouel, 

Asses  i  auoit  pors  et  dains  et  cers. 

»Signor,  che  dist  Ylaires,  franc  damoisel! 

Près  sons  de  Panpelune,  le  fort  recet  ; 
130^.  Qu'aues  uous  enpense,  comment  ert  fait?« 
4S90  Et  Aiols  qui  fu  sages  li  dist  après: 

»Hui  mais  seiornerons,  sire  lobert, 

Enfressi  c'a  demain  que  iors  ert  bels, 

Ne  poons  faire  agait  ne  nul  cembel.« 

r  sont  ensamble  el  bos  li  baron  franc, 

Virent  de  Panpelune  les  larges  pans,  4^95 

Les  murs  et  les  soliers,  les  auantuens. 

Et  par  defors  paiens  et  Nubians 

Qui  se  uont  par  defors  esbaniant. 

»Signor,  che  dist  Ylaires,  li  auenans. 

Comment  le  ferons  nous  uers  les  Persans  ?«  4900 

Et  Aiols  qui  fu  sages  respont  auant  : 

»Hui  mais  seiornerons  mien  ensiant 

Enfressi  c'a  demain  que  iors  soit  grans, 

S'irons  a  Panpelune  tout  droit  auant 

Querre  cheualerie  et  ioste  grant.  4905 

Dameldex,  se  lui  plest,  nous  en  auant  !« 
4gnor,  che  dist  Ylaires,  nous  somes  chi, 
^Se  dameldex  n'en  pense,  près  de  no  fin. 

V  uous  aies  auant  u  estes  chi! 

Ches  cheuaus  uous  coulent  a  départir.  4910 

Atachies  Marchegai  desous  cel  pin. 

Qui  mort  et  brait  et  grate,  fiert  et  henist. 

Ne  peut  autres  cheuaus  les  lui  sofrir. 

Nous  ne  garderons  Peure,  que  scions  pris, 

Se  paien  nous  percoiuent,  mal  sons  bailli.  «  4915 

'ignor,  che  dist  Aiols,  uous  remanres, 
^Que  ia  por  mon  ceual  ne  uous  moues. 

le  m'en  irai  auant,  se  uous  uoles, 

A  cel  abateis  que  uous  uees. 

Par  matinet  soies  tout  apreste,  4920 

Si  aies  uos  destriers  estroit  ceingles, 

Vn  cembel  trametrons  a  la  chite. 

Se  Sarrasin  s'en  issent  par  lor  fierté, 
130'=.  Faites  qu'il  ne  s'en  puisent  mie  gaber. 

Se  nous  en  poions  .iii.  d'eus  porter,  4925 

Che  sambleroit  ricese  et  grans  bontés, 
Si  sériâmes  en  Franche  miex  alosse.« 
Il  broche  le  destrier  par  les  costes, 
Lors  s'est  départis  d'aus  et  desseures, 

4930  Grans  .iiii.  pars  del  bos  est  trespasses, 

Troua  une  fontaine,  li  rius  est  clers, 
A  pie  est  dessendus  el  bos  rame, 
Et  si  .a  Marchegai  bien  aresne, 
Al  cauestre  del  quir  estroit  sere, 

4935  De  l'auaine  li  done,  c'ot  aporte, 

Et  Pescu  et  le  lanche  drecha  deles. 
Il  se  coucha  sor  l'erbe  el  bos  rame, 
Car  moût  ert  trauillies  et  fort  pênes 
De  Pescu  et  des  armes  qu'il  ot  porte. 

4940  Moût  tost  s'est  endormis  li  bachelers 

Dessi  a  l'endemain  que  iors  ert  clers. 
Dont  par  fu  de  dormir  si  apresses, 
Ne  s'esuellast  por  l'or  de  .x.  chites. 
Ylaires  et  lobers  sont  esfree, 

4945  Virent  le  soleil  luire  et  le  clarté, 

Dont  oent  les  oiseus  sor  aus  crier. 
Et  regardent  ariere  el  bos   rame, 
Virent  .vii.  cheualiers  de  la  chite, 
Et  uinrent  bohordant  parmi  ces  près. 

4950  Cil  doi  furent  de  guerre  si  atorne. 

Qu'il  uienent  as  ceuaus,  si  sont  monte. 

Et  prendent  les  escus  a  or  listes. 

Vers  les  paiens  s'eslaissent  tout  abriue. 

He,  dieus  con  grans  damages,  c'Aiols  nel  set, 

4955  Qui  s'estoit  endormis  el  gaut  rame! 

Se  dameldex  n'en  pense  par  sa  bonté, 
la  nés  reuera  mais,  si  ert  ires. 

i  doi  baron  cheuaucent  par  grant  fieror 
/Et  dist  li  uns  a  l'autre:   »V  est  Aiols? 

4960  130'^.  Par  foi,  il  dort  encore  el  bos  tous  sous, 

la  mais  en  s^amiste  nen  arons  prous. 

Vees  ichi  la  bataille  et  prest  Pestor: 

Se  retornons  ariere  por  son  secors, 

la  perdrons  nostre  afaire  tout  a  estrous; 

Mais  faisons  de  lesu  nostre  signor,  4965 

De  damelde  le  père,  le  glorious  ! 

Et  se  dieus  nous  uieut  faire  si  grant  secor 

Qu'il  nous  doinst  la  bataille  uaintre  et  l'estor, 

Si  retornons  ariere  droit  a  Aiol, 

Sel  faisons  de  Feskiec  cief  et  signor.  «  497° 

Dist  lobers  a  Ylaire  :   »Issi  peut  il  bien  estre. 
Qui  de  chou  uous  faura,  ia  n'ait  honor  en  tere.« 
Engresains  et  Ingrans  Ingernart  en  apelent: 
»Faites  uenir  Tabrin  et  Haston  de  Tudele, 
Et  Tabors  ert  li  sistes  et  Nustrans  ert  li  semés.  4975 

le  uoi  .ii.  cheualiers  qui  nostre  gent  enserent, 
Par  la  loi  Mahomet  qui  le  siècle  gouerne, 
De  Franche  me  resanblent,  la  glorieuse  terre.  « 
;>ren  ferai  senpres  .i.,  dist  Astes  de  Tudele, 
De  lui  ira  en  France  dolerouse  nouele.«  4980 

Puis  broche  le  destrier,  se  li  lasque  le  resne, 
Et  Ylaires  le  sien,  fièrement  le  desere, 
El  cors  li  mist  l'espiel  entre  les  .ii.  mameles, 
Toute  plaine  sa  lanche  l'abati  mort  sor  l'erbe; 
Puis  escrie  s'enseinge:   »Monioie  aute  et  bêle!  49S5 

Sire,  compain  Aiol,  dous  amis,  c'or  n'i  estes  1 
S'il  fuisent  .xx.iiii.,  n'en  portaisent  il  teste. « 

Tabrins  point  le  ceual,  qui  de  dieu  nen  ot  cure. 
Et  lobers  point  le  sien,  que  li  cort  a  droiture. 
Le  paien  uait  ferir   en  l'escu  a  droiture,  499^ 

Desor  le  boucle  d'or  a  le  targe  fendue 
Et  la  bronge  del  dos  desmaillie  et  ronpue. 
Parmi  le  gros  del  ceur  li  mist  l'enseinge  nue. 
Toute  plaine  sa  lanche  del  ceual  mor  le  rue; 
Puis  escrie  s'ensainge:   »Monioiel  dieus,  aiue!  4995 

131^.  Sire,  conpain  Aiol,    dous  amis,  c'or  n'i  fastes !« 

^abarins  point  et  broche  le  destrier,  u  il  sist, 
Vns  paiens  de  put  aire,  qui  aine  dieu  ne  crei, 
Et  Ylaires  le  sien  fièrement  ademis, 

5000  Vait  ferir  le  paien,  mie  nel  mescoisi, 

Que  l'escu  de  son  col  li  quassa  et  fendi 
Et  l'auberc  de  son  dos  desmaiUa  et  ronpi, 
Parmi  le  gros  del  ceur  son  boin  espiel  li  mist, 
Toute  plaine  sa  lanche  l'abati  mort  souin; 

5005  Puis  escrie   »Monioie«,  Fensenge  saint  Denis. 

»Sire,  conpain  Aiol,  c'or  n'i  fustes  uous  chi  ! 
S'U  fuissent  .xxx.iiii.,  n'en  escapast  .i.  uis.<: 
Et  lobers  fiert  le  quart  del  branc  d'acier  forbi 
Par  desor  les  espaules  si  que  la  teste  prist. 

5010  Ingresains  et  Ingrans  et  Grenars  l'ont  guerpi, 

Cil  s'en  toment  fuiant  tout  .i.  fere  cemin 
Tout  droit  a  Panpelune  la  cite  por  garir, 
Si  s'en  entrèrent  ens  corechous  et  mari. 
Li  Sarrasin  dedens  sont  trestout  estormi, 

5015  II  s'en  uont  adouber  enfressi  c'a  .vii.xx., 

n  uestent  les  aubers,  lacent  elmes  brunis 
Et  caingent  les  espees  dont  li  branc  sont  forbi 
Et  pendent  a  lor  caus  les  escus  bis 
Et  montent  es  cheuaus  corrans  et  ademis, 

5020  Par  la  porte  s'en  issent  fièrement  a  .i.  brin. 

Les  nos  ont  encauchies  tout  .i.  fere  cemin. 
Quant  il  uinrent  el  bos,  si  sont  arier  uerti. 
Il  se  criement  d'agait,  que  por  aus  ne  soit  mis. 
Agait  i  auoit  il,  mais  moût  estoit  petis, 

5025  N'i  auoit  fors  Aiol  qui  s'estoit  endormis 

Et  lobert  et  Ylaire,  les  cheualiers  gentis. 
Quant  il  uirent  paiens  ariere  reuertir, 
■  Fièrement  lor  trestornent  le  pendant  d'un  lairis, 
Par  deuant  Mibrien  ont  .ii.  paiens  ocis. 

5030  Mibriens  les  apele,  ses  a  a  raison  mis: 

»Dont  estes,  cheualier,  qui  m'aues  enuai? 
131b.  Moût  m'aues  fait  dolant  et  mes  homes  ocis.« 

»Sire,  che  dist  Ylaires,  nous  ne  querrons  mentir. 

Nous  somes  ne  de  France  del  resne  Loeys, 

De  soie  part  auons  calengie  ces  pais,  So35 

A  tort  tenes  la  tere  que  Karlemaines  tint; 

Ce  uous  mande  par  nous  li  rois  de  saint  Denis, 

C'a  Rains  u  a  Orliens  le  uenes  la  seruir, 

A  Biauais  u  a  Cartres  u  au  bore  saint  Denis, 

Si  uous  faites  en  fons  baptisier  et  tenir,  5040 

Sainte  krestiente  aorrer  et  seruir. 

Et  se  uous  chou  ne  faites,  bien  poes  estre  fis 

Qu'il  uous  uenra  ueir  en  mai  après  auril 

A  tout  .Ix.m.  de  cheualiers  gentis  ; 

S'il  uous  treue  en  sa  tere,  uous  seres  escarnis,  5045 

Que  il  uous  fera  pendre  et  tous  mètre  a  essil. 

Se  uos  uoles  bataille,  n'i  poes  pas  faillir, 

La  outre  est  nos  agais  en  cel  breulet  foilli; 

Se  plus  uenes  auant,  tout  estes  mort  et  pris.« 

Quant  l'entent  Mibriens,  tous  en  fu  esmaris. 

Il  en  a  apele  paiens  et  Sarrasins  :  ^  •' 

»Signor,  tomes  bataille,  por  la  loi  Apolin! 

Sa  gent  a  asamblee  li  fors  rois  Loeys, 

le  cuic  en  cel  boscage  sont  asamble  et  mis, 

Par  le  mien  ensiant  il  sont  bien  .xxx.  mil.  5055 

Se  H  rois  nous  ataint,  nous  somes  mort  u  pris, 

Vers   les  caus  des  François    ne  peut  nus  hon  garir.« 

Quant  paien  l'entendirent,  si  se  sont  reuerti, 

Dessi  a  Panpelune  ne  prisent  onques  fin. 

Si  s'en  entrèrent  ens  por  lor  uies  garir.  5060 

Li  paien  de  laiens  se  sont  tout  estormi. 

Si  fissent  enterer  et  portes  et  postis. 

Aiols  dormoit  encore  desous  l'arbre  foilli. 

Marchegais  ot  la  noisse  des  quiuers  Sarrasins, 

S'ot  les  escus  as  elmes  et  as  lances  tentir,  5065 

Tel  deul  fait  li  cheuaus,  a  poi  n'esrage  uis, 
Del  destre  piet  grata  et  durement  heni 
131'^.  Et  demaine  tel  noise  qu'Aiols  s'en  esperi, 
S'a  ueu  le  soleil  desore  soi  luisir, 

5070  S'oi  les  oiselons  chanter  et  esbaudir; 

Ses  compaignons  apele:   »Nous  somes  mal  bailli! 
Aies  tost  as  ceuaus,  près  est  de  miedi.« 
Il  a  uestu  r aubère,  lâche  l'elme  bruni 
Et  a  cainte  l'espee,  le  fort  escu  saisi 

5075  Et  monte  en  Marcegai  que  ses  pères  nori 

Et  prist  en  son  puin  destre  le  roit  espiel  bruni 
Et  parmi  le  forest  a  adrechier  se  prist; 
Onques  n'i  prist  li  ber  ne  uoie  ne  cemin 
Enfressi  que  il  uint  sous  les  arbres  foilHs, 

5080  V  il  auoit  laisies  ses  conpaignons  iesir. 

Quant  il  ne  les  troua,  le  sens  quida  marir, 
Forment  en  son  corage  a  dementer  se  prist, 
Si  se  claime  dolant,  maleure,  caitif; 
»Ahi,  mi  conpaignon,  con   m^aues  escarni, 

5085  En  celé  tere  estrainge  laisiet  et  déguerpi  ! 

la  mais  ne  soit  nus  hom  qui  en  autre  se  fit.« 
Al  grant  deul  que  il  maine  et  as  meruelleus  dis 
E  uous  ses  conpaignons  et  l'eskiec  qu'il  ont  pris, 
.iiii.  cheuaus  amainent  corans  et  ademis 

5090  Et  deseure  les  testes  de  .iiii.  Sarrasins, 

Qu^il  auoient  tranchies  as  brans  d^achier  forbis. 
V  qu'il  uoient  Aiol,  si  l'ont  a  raison  mis  : 
»Por  dieu,  sire  conpain  !  ne  uous  desmentes  si, 
la  uous  iurons  sor  sains  .v.  foies  u  dis 

5095  A  Paris  u  a  Cartres  u  al  bourc  saint  Denis, 

Onques  a  ensiant  nen  fesimes  obli. 
Or  prendes  cest  eskiec  que  uous  uees  ichi, 
S'en  soies  cies  et  sire  tout  a  uostre  plaisir, 
Nous  ferons  bien  acroire  as  grans  et  as  petis, 

5100  P'^ir  uo  cheualerie  aues  trestout  conquis.* 

Quant  Pentendi  Aiols,  a  poi  n'esrage  uis  : 

»Signor,  ne  plache  a  dieu  qui  onques  ne  menti, 

Que  ia  por  uos  auoirs  en  ait  mencoinge  dit! 

le  reprendrai  les  miens,  se  dieu  plaist  et  ie  uif. 

Mais  nostre  conpaignie  conuient  a  départir:  5105 

Vous  en  ires  en  France  dont  uous  uenistes  chi, 

Si  dites  Lusiane,  la  bêle  o  le  cler  uis, 

Que  dieus  le  saut  et  garde,  qui  onques  ne  menti. 

Et  Ysabel  sa  mère  les  biens  qu'ele  me  fist 

Li  renge  dieus  de  gloire,  qui  onques  ne  menti.  51 10 

Quant  ie  primes  i  uing,  moût  estoie  apouris. 

Car  ie  n'auoie  cote  ne  pelicon  hermin. 

Salues  moi  le  roi  qui  Franche  a  a  tenir, 

lo  li  ai  aquite  sa  tere  et  son  pais; 

Car  ie  remanrai  chi  entre  mes  anemis,  51^5 

En  cest  large  boscage  entre  les  Sarrasins. 

le  l'ai  pleui  par  foi,  si  le  sachies  de  fi, 

Que  ie  n'en  partirai  ia  mes  a  nés  .i.  di, 

S'arai  faite  bataille  et  tel  eskiec  conquis. 

Que  porai  bien  mostrer  al  fort  roi  Loeys.«  5120 

Quant  li  baron  l'entendent,  si  en  sont  esmari 

Et  dist  li  uns  a  l'autre:   »Nous  somes  mab bailli. « 

Dist  lobers  et  Ylaires:   »Por  de  merci,  biaus  sire! 
Ne  mostres  enuers  nous,  s'il  uous  plaist,  si  grant  ire. 
Nous  uous  iurons  sor  sains  .x.  fois  u  quinse  5125 

A  Paris  u  a  Cartres  u  a  bore  u  a  uile, 
Onques  a  ensiant  ne  fesimes  oublie. 
Mais  prendes  cest  eskiec,  s'en  soies  cies  et  sire. 
Nous  ferons  bien  acroire  as  barons  de  l'enpire, 
Tous  seus  Pares  conquis  par  uo  cheualerie.«  5130 

Quant  Fentendi  Aiols,  si  en  ot  moût  grant  ire  : 
»Signor,  ne  plache  a  dieu,  le  fieu  sainte  Marie, 
Que  ia  por  uos  auoirs  en  soit  mencoinge  dite. 
le  reprendrai  les  miens,  se  dex  me  done  uie^ 
Mais  départir  conuient  la  nostre  conpaignie.  «  5i35 

D' 


,ist  lobers  et  Ylaires,  li  gentiex  et  li  ber: 
Gentiex  bon  de  bon  aire,   mal  baillis  nous  aues. 
Or  dira  Loeys  et  querra  par  uertes 
Que  nous  uous  aurons  mort,  murdri  et  estranle 

5140  132=^.  Et  pris  par  traison  et  as  paiens  liure." 

Signor,  che  dist  Aiols,  por  nient  en  parles, 
Que  ie  ne  le  feroie  por  l'or  de  .x.  chites. 
le  remanrai  ichi  et  uous  uous  en  ires.c 
Dist  lobers  a  Ylaire  :     Sire,  car  en  uenes! 

5145  Quant  uous  nel  uoles  faire,  nous  n'en  poons  faire  el.« 

A  tant  s'en  retomerent  courecous  et  ire. 
Li  dui  baron  s'en  tornent  dolant  et  abosme 
Isnelement  ariere  tout  le  chemin  ferre, 
I\  sorent  bien  la  uoie,  car  del  pais  sont  ne. 

5130  Tant  ont  par  lor  iornees  esploitiet  et  esre 

Qu'il  uinrent  a  Orliens,  la  mirable  chite. 
Li  rois  i  tient  sa  court  o  son  rice  barne; 
Quant  il  les  uit  uenir,  si  lor  a  demande  : 
»Dites,  signor,  d'Aiol  com  estes  desseurer« 

5155  Cil  ont  moût  ceur  uaillant,  ne  le  uaurent  blâmer, 

Ains  l'ont  quanques  il  peuent  essaucie  et  leue. 
»I1  est  teus  cheualiers,  onques  ne  fu  ses  pers  ! 
.iiii.  paiens  ochist  l'autre  ior  al  iouster. 
Vas  ent  chi  les  cheuaus  qu'il  nous  en  a  dones, 

5160  S'en  aportons  les  testes,  que  uous  miex  le  crées; 

iSIais  a  .i.  gentil  home  l'a  lesus  asene. 
Qui  doit  faire  .i.   guerre  encontre  .i.  de  ses  pers, 
Si  est  remes  a  lui  del  premier  ior  d'esté 
Tant  qu'il  ait  son  pais  et  son  resne  aquite, 

5165  Puis  uous  uenra  seruir  uolentiers  et  de  gre.« 

Quant  l'entendi  li  rois,  por  poi  qu'il  n'est  dénies. 
»Fil  a  putain,  glouton!  ains  le  m'aues  enble 
Et  pris  par  traison  et  as  paiens  liure.* 
A  haute  uois  s'escrie:   sBaron,  or  les  prendes!« 

5170  Li  rois  les  a  fait  prendre,  loier  et  estreper 

Et  grans  carcans  de  fer  lor  fist  as  cols  fermer, 

A  cascun  une  buie  en  ses  iambes  cloer, 

En  sa  cartre  perine  les  a  fait  aualer, 

Ses  fesist  pendre  as  forques,  s'on  ne  Peust  blâme; 

Mais  c'estoient  riche  home  et  de  grant  parente,  5^75 

N'istront  mais  de  prison,  s'ert  Aiols  retornes. 

Qui  dont  oist  le  deul  par  la  chite 

Et  dames  et  puceles  Aiol  plorer! 

Lusiane  fu  près  del  forsener. 

»Ahi,  biaus  sire  Aiols,  qui  s'an  deust  penser  S^So 

Que  nos  grans  amistes  deusent  deseurer! 

Se  ne  nous  doi  auoir,  ne  place  damelde, 

Que  i'aie  mais  signor  en  trestout  mon  ae, 

Ancois  serai  rendue  a  .i.  de  ses  ostes. 

De  toute  honor  terestre  m'esteura  consirer.«  51S5 

Signor,  grans  fu  li  deus  parmi  Orliens  la  riche, 
Pleurent  i  cheualier,  puceles  et  mescines, 
Pleurent  moigne  et  canoine  et  clerc  en  abeie. 
Tel  deul  a  Lusiane,  a  poi  n'esrage  d'ire. 
»Ahi,  biaus  sire  Aiols,  franc  cheualier  nobile,  519° 

Con  uous  aues  laisiet  la  tere  toute  quite 
Des  félons  Beruiers  qui  l'auoient  gastie. 
Vous  l'aues   aquite  par  uo  cheualerie, 
Si  deusies  rois  estre  de  France  le  garnie. 
Car  pleust  ore  a  dieu,  le  fieu  sainte  Marie,  5195 

Que  i'en  fuisse  remese  toute  grosse  et  enceinte. 
Ahi,  lase  kietiue,  con  ie  sui  mal  baillie  ! 
Onques  n'en  poc  auoir  amor  ne  druerie.« 
Del  doel  qu'ele  demaine  ciet  pasmee  souine. 

Asses  l'aues  oi,  tex  deus  gaires  ne  dure.  5200 

Tost  l'orent  oblie  cil  qui  riens  ne  l'en  furent. 
Aiols  estoit  el  bos,  qui  soufre  et  si  endure, 
Montes  en  est  li  ber  sor  une  roche  brune. 
Contre  ual  a  garde,  s^t.  ueu  Panpelune, 
Les  murs  et  les  soliers  et  les  autes  pointures.  5205 


150  AIOL  ET   MIRABEL. 

>-He,  dieus,  tant  mar  i  fustes,  dist  Aiols,  Panpelunel 
Si  mar  uous  conquist  Karles  a  le  barbe  quenue  ! 
Quant  nostre  crestian  uous  ont  ia  si  perdue. 
Las,  ne  ferai  mais  cose  dont  frans  hon  ait  aiue!^ 
5210  Del  mautalent  qu'il  ot  tous  li  sans  li  remue. 

Aiols  estoit  el  bos  dolans  et  irascus, 
Toute  ior  a  soufert,  qu'il  onques  ne  s'en  mut, 
Tant  que  il  uint  al  uespre,  al  soir  et  a  Poseur, 
Il  a  cainte  l'espee  et  prist  le  fort  escu 

5215  Et  uient  a  Marcegai,  par  l'estrier  monta  sus, 

Et  prist  en  son  puin  destre  .i.   roit  espiel  molu. 
Ensi  s'en  est  entres  en  son  chemin  herbu, 
Dessi  a  Panpelune  ne  s'est  aresteus. 
Quant  il  uint  a  le  porte,  deuant  torna  l'escu, 

5220  Que  dedens  ne  li  lancent  quarel  ne  pel  agu, 

Esgarda  le  palais  qui  Karlemaine  fu. 
»E,  las,  che  dist  Aiols,  con  m'est  mal  auenu! 
Ahi,  mi  conpaignon,  con  m'aues  decheu, 
En  ceste  estrange  tere  laisiet  moût  irascu! 

5225  Bien  i  porai  tant  estre  que  tous  serai  kenus. 

Par  le  mien  ensiant,  .iiii.xx.  ans  et  plus, 
Ains  que  fesise  cose  c'en  en  France  seust.« 
Entor  la  chite  uait  si  qu'il  n'i  parla  plus 
Et  troua  un  uergier  qui  Karlemaine  fu, 

5230  De  cipres  et  de  pins  et  de  loriers  menus. 

Et  Aiols  i  entra  très  parmi  un  gaste  huis. 
Quant  il  uint  el  uergier,  s'est  a  pie  dessendus, 
Marchegai  atacha  a  un  arbre  de  fust, 
Haut  li  loia  la  teste,  n'estoit  mie  a  seur, 

5235  II  crient  qu'il  ne  henisse  u  qu'il  soit  perceus. 

Se  Sarrasin  le   seuent,  mal  li  est  auenu. 
Son  escu  et  se  lanche  mist  a  le  tere  ius, 
Puis  ua  par  le  uergier  dolans  et  irascus, 
Durement  se  démente  li  fieus  EHe  al  duc. 

5240  Et  regarda  sor  destre  tout  .i.  cemin  batu. 

Coisi  .ii.  Sarrasins,  maus  gloutons  mescreus. 
L'uns  en  ert  Kinkernars  et  l'autre  Barbarus. 
A  lor  coutiaus  d'achier,  trenchans  et  esmolus, 
Ont  le  mur  efFondre,  fait  i  ont  grant  pertuis. 
Laiens  uoilent  entrer  li  glouton  mescreu,  5245 

Enbler  .i.  pucele,  aine  si  bêle  ne  fu. 
Vns  rois  les  i  tramist,  qui  por  li  est  uenus, 
i32«^.  Si  ot  a  non  Gorhan,  sire  d'Aufrike  fu, 

Ses  atent  d'autre  part  en  .i.  breulet  foillu 
A  tout  .c.  Sarrasins  les  blans  aubers  uestus.  5250 

Ele  li  ot  mande  tout  en  soit  a  seur, 
la  li  consaus  son  père  n'i  sera  atendus, 
Mibrien  de  Persie,  le  uiel  et  le  kenu. 
Coment  que  li  plais  prenge,  ele  ira  a  son  dru. 
Bien  a  li  fiex  Elie  tout  lor  sens  entendu,  5255 

Puis  s'en  est  la  dedens  après  paiens  férus 
Et  iure  damelde  et  la  soie  uertu 
Que  s'il  peut  esploitier,  il  ont  fol  pleit  meu. 
Bien  sont  a  mort  iugie  li  quiuer  mescreu. 
Il  lor  taura  la  dame  ains  que  iors  soit  uenus.  5260 

Il  se  mist  d'autre  part  entre  cambre  et  le  mur 
Par  deles  .i.  piler  deioste  .i.  arc  uolu, 
Les  dis  as  Sarrasins  a  moût  bien  entendus, 
S'oi  bien  de  la  dame  chou  qu'ele  a  respondu. 
Quant  Aiols  l'entendi,  aine  si  ioians  ne  fu.  5265 

i  doi  paien  s'esturent  en  l'onbre  de  la  cambre 
/A  le  maistre  fenestre  por  le  mesage  rendre. 
Aiols  fu  d'autre  part  desous  l'onbre  d'une  ente 
Et  coisi  la  clarté  des  cierges  et  des  lanpes 
Et  uoit  la  damoisele  qui  tant  par  estoit  gente;  5270 

En  la  crestiente  n'auoit  plus  bêle  feme. 
Li  paien  le  saluent  en  la  loi  dont  lor  menbre  : 
»Mahomes  soit  o  uous,  seur  douche,  amie  gente  ! 
De  par  le  roi  d'Aufrike  somes  message,  dame  ! 
Si  uous  a  chi  mande  par  bries  et  par  fianche  5275 


l; 

A  lui  uous  en  uiengies,  tous  est  près  qu'il  uous  prenge. 
Mesire  est  rices  rois,  ne  uieut  se  loi  offendre, 
Il  uous  atendra  bien  toutes  uos  conuenences. 
Mieus  uauroit  estre  mors  c'a  feme  ne  uous  prenge. - 

5 -80  La  pucele  respont  par  moût  grant  essianche: 

^>Voir,    moût  le  doi  amer,  quant  il  ichou  me  mande. 
Va  tost,  di  ton  signor  que  .i.  petit  m'atenge; 
Bien  m^en  poes  porter  par  le  rue  d'Otrente, 
133^.  Mal  grei  en  ait  mes  pères,  estre  peut  a  fianche.« 

5-S5  Quant  Aiols  l'entendi,  grant  ioie  en  ot  el  uentre 

Et  iure  damelde  a  le  fiere  poissanche 
Souef  entre  ses  dens,  que  nus  d'aus  ne  l'entende, 
Que  s'il  peut  esploitier,  il  lor  taura  la  feme. 
A   iols  s'en  est  tornes,  qui  la  couine  sot, 

5290  J^VPar  le  pertruis  s'en  ist,  c'atargier  ne  se  uot. 

Avenus  est  el  uergier,   si  prist  ses  armes  tost, 
A  loi  de  hardi  orne  aparella  son  cors. 
Puis  monte  en  Marchegai,  son  ceual  qui  ua  tost, 
Del  uergier  s'en  issi,  al  plain  se  mist  defors. 

5295  Li  doi  paien  s'en  issent,  dieus  confonge  lor  cors  ! 

Vienent  a  lor  signor  ques  atent  el  breullois. 
Kinkernars  parla  primes,  qui  la  couine  sot, 
Et  dist  a  son  signor:   ^Faites  uous  fier  et  fort! 
La  fille  Mibrien  aparelle  son  cors.« 

5300  .Aies  dont,  dist  li  rois,  cheuaucies  a  esfors  ! 

Vous  dui  le  m'amènes  seul  a  seul,  cors  a  cors  ; 
Car  Mibriens  me  het  et  ie  lui  iusc'a  mort. 
Issir  uoil  de  sa  tere,  que  ne  truist  mes  esclos. 
Mirabel  le  uaillant  qui  tant  a  gent  le  cors, 

5305  Che  palefroi  li  maine,  onques  niillor  n'en  ot. 

N'en  donroie  la  sele  por  .Ix.  mars  d'or.« 
Li  Sarrasin  s'en  tornent  isnelement  et  tost, 
Dessi  a  lor  pertruis  ne  cangierent  esclos, 
La  fille  Mibrien  trouèrent  ca  defors, 

53^^  El  palefroi  le  lieuent  isnelement  et  tost; 

Mais  Aiols  après  uait,  qui  la  conuine  sot. 
Dameldex  le  garisse  et  conduie  son  cors  ! 

i  dui  paien  en  mainent  le  france  Mirabel, 
/Si  sist  en  la  sanbue  del  palefroi  isnel. 
La  sele  de  son  dos  uaut  l'onor  d'un  castel,  53^5 

Li  frains  c'ot  en  la  teste  fu  tous  fais  a  noel, 
A  pieres  presieuses,  ains  mais  ne  ui  tant  bel. 
Et  Aiols  qui  fu  sages  ua  porsiuant  après 
Tant  que  trespasse  orent  le  pui  de  Montinel 
133^.  Et  trespassent  .i.  aiguë  et  .i.  poncel;  532° 

Lors  point  Aiols  et  broce,  ne  se  uaut  targier  mes, 
Si  se  mist  a  bandon  entr'aus  et  le  castel, 
Hautement  lor  escrie:   »N'i  garires,  quiuert! 
Tart  meures  la  pucele  a  bourc  ne  a  chastel.« 
Il  fiert  Pun  des  paiens  trestout  de  plain  eslais,  5325 

Que  l'escu  li  pecoie  et  desronpi  Fauberc, 
Parmi  le  gros  del  ceur  li  a  passe  le  fer. 
Toute  plaine  sa  lanche  l'abati  mort  enuers. 
Et  quant  le  uoit  li  autres,  ne  li  fu  mie  bel. 
Qu'il  set  bien  et  espoire  que  la  mors  li  est  près.         533° 
,uant  li  Sarrasins  uoit  son  conpaignon  a  tere, 
Qui  fu  mors  et  ocis  sanglens  sor  la  uert  herbe, 
Lor  a  tel  deul  al  ceur,  por  poi  que  il  ne  derue. 
Volentiers  le  uengast  li  glous,  s'il  ossast  faire, 
Mais  il  uit  le  uasal  tant  adure  de  guerre,  5335 

Et  sist  sor  .i.  destrier,  il  n'ot  millor  en  tere  ; 
Il  li  coroit  plus  tost  sor  la  montaigne  bêle 
Que  ne   cort  cers  ne  dains,  sainglers  ne  beste. 
Li  glous  s'en  ua  fuiant  parmi  le  tertre. 
Aiols  point  le  cheual,  se  li  lasque  le  resne  534° 

Et  a  brandie  Fanste,  Fensenge  bêle, 
Vait  ferir  le  paien  en  la  roele, 
Desor  la  boucle  d'or  li  esquartele 
Et  la  bronge  del  dos  toute  dessere. 
Parmi  le  ceur  li  met  Fanste  nouele,  5345 

Tout  estendu  l'abat  mort  desor  l'erbe; 
Puis  a  traite  l'espee  que  il  ot  bêle, 
As   .ii.  mors  Sarrasins  trencha  les  testes, 
Puis  dist  une  parolle  qui  moût  fu  bêle  : 

535°  »Qui  ces  mors  enfoira,  miex  l'en  doit   estre, 

S'en  prenge  les  aubers,  les  armes  bêles. 
Les  destriers  en  menrai  ens  en  ma  tere.« 
Il  rekeuure  sa  lanche  et  uint  a  la  pucele. 
Aiols  tendi  le  main,  sel  prist  al  resne, 

5355  En  riant  li  a  dit:   »Prise  estes,  bêle! 

133"=.  Vous  n'ires  mais  auoec  la  gent  auerse, 
O  moi  uenres  en  France,  la  boine  tere, 
Si  seres  baptisie  et  dieu  conuerte. 
Puis  uous  prendrai  a  feme,  ne  sai  si  bele.<'; 

5360  Quant  Mirabiaus  l'entent,  por  poi  ne  derue. 

.es  or  cheuauche  Aiols  uers  sa  contrée. 
S'en  maine  la  pucele  que  dex  li  a  donee. 
Oies  confaitement  s'est  dementee. 
Moût  se  claime  souent  mal  euree  : 

5365  »0r  puis  ie  moût  bien  dire,  mal  sui  menée! 

Mar  me  noristes  onques,  sire  chier  père, 
A  tort  et  a  pecie  m'en  sui  seuree. 
la  mais  le  roi  d'Aufrike  n'ere  espousee! 
Sire,  car  me  laisies,  por  l'ame  uostre  père, 

5370  Si  m'en  irai  ariere  en  la  moie  contrée. 

Demain  aîns  eure  none  quic  estre  recouree.« 
»Par  mon  cief,  dist  Aiols,  n'en  ires  mie  a  tele, 
O  moi  uenres  en  Franche,  en  la  terre  honorée, 
Si  seres  baptisie  et  en  sains  fons  leuee, 

5375  Puis  uous  prendrai  a  feme,  si  seres  m'espousee.« 

Quant  Mirabiaus  l'entent,  por  poi  que  n'est  deruee, 
Et  respont  la  pucele:  »N'en  sui  pas  porpensee, 
Dessi  a  moût  grant  pieche  n'i  serai  atornee. 
la  la  loi  Mahomet  n'ert  par  moi  uergondee, 

5380  Moût  ameroie  miex  que  ie  fuise  tuée. 

A  keues  de  ceual  destraite  et  traînée. « 

es  or  s'en  ua  Aiols,  s'en  maine  la  meskine, 
Toute  nuit  ceuauchierent,  que  il  onques  ne  finent 
133^^.  Dessi  c'a  lendemain  que  l'aube  est  esclairie. 

La  fille  Mibrien  fu  auques  rebaudie,  53^5 

Ele  uint  a  Aiol,  se  li  commenche  a  dire  : 

»Qui  estes  uous,  uasal,  c'a  forche  m'aues  prise? 

Aine  mais  si  riche  eskiec  de  uos  iex  ne  ueistes  ; 

Car  fille  sui  de  roi  et  ma  mère  est  roine.« 

»Bele,  che  dist  Aiols,  ne  uous  cèlerai  mie.  5390 

le  uous  en  dirai  tant,  se  dieus  me  beneie, 

Aine  mais  nel  di  a  feme  ne  a  home  qui  uiue. 

Voir  on  m'apele  Aiol,  mes  pères  est  Elles, 

Nies  sui  l'enpereor  qui  Franche  a  en  baillie, 

le  sui  fieus  sa  seror,  la  gentil  dame  Auisse;  5395 

Mais  cachie  est  de  Franche  et  del  resne  formisse 

Par  le  consel  Makaire,  que  li  cors  dieu  maudie, 

Vn  maluais  losengier,  .i.  glouton,   .i.  traître  ; 

Morir  l'en  couenra,  se  dieus  m'en  done  uie. 

Tant  ai  ia  esploitie  par  le  lesu  aïe,  5400 

C'a  Orliens  l'ai  fait  mètre  en  la  cartre  perine, 

Dont  il  n'istra  ia  mais  en  trestoute  sa  uie, 

Ains  sera  uergongies  et  liures  a  martire. 

Ne  por  mon  grant  parage  n'i  perderes  uous  mie, 

O  moi  uenres  en  Franche,  en  la  tere  garnie,  5405 

Puis  uous  prendrai  a  feme,  se  dex  le  me  destine.  « 

Et  respont  Mirabiaus  :   »Ce  ne  uous  otroi  mie, 

Car  Mahons  est  mes  dieus,  si  maine  grant  iustice, 

Et  por  nient  s'esmaie,  qui  en  lui  bien  se  fie.'; 

Quant  l'entendi  Aiols,  si  en  ot  deul  et  ire  5410 

Et  respondi  .ii  mos,  par  mautalent  s'aire. 

»Mal  dehait  ait  Mahons  et  qui  en  lui  se  fie! 

Car  ses  uertus  ne  ualent  .i.  punie  porrie.« 

Et  iure  damelde,  le  fieu  sainte  Marie  : 

»Se  ia  mais  en  parles,  tost  en  perdres  le  uie.«  5415 

Quant  l'entent  la  pucele,  moût  en  fu  asouplie. 
es  or  s'en  ua  Aiols  en  France,  son  pais, 
S'en  maine  la  pucele  al  gent  cors  signori  ; 
De  mangier  et  de  boire  H  estoit  talens  pris, 

5420  134a.  Se  la  bêle  n'en  a,  ia  quidera  morir. 
Ele  fu  enparlee  de  .xiiii.  latins, 
Ele  sauoit  parler  et  grigois  et  hermin, 
Flamenc  et  borgengon  et  tout  le  sarrasin, 
Poiteuin  et  gascon,   se  li  uient  a  plaisir. 

5425  Ele  uint  a  Aiol,  par  le  resne  l'a  pris, 

Cortoisement  l'apele,  si  l'a  a  raison  mis  : 
:>Saues,  franc  damoiseus,  que  ie  nous  uoil  iehir? 
Moût  uolentiers  mangaise  et  beusse  .i.  petit, 
le  ne  mangai  hersoir,  qui  ualust  moût  petit, 

5430  Non  hui  est  li  tiers  iors,  uaillant  .i.  paresis. 

En  tel  freor  estoie  por  cel  roi,  mon  ami, 
Auoir  me  dut  a  feme  et  ie  lui  a  mari. 
Nel  reuerai  mais,  lasse,  ne  il  moi  a  nul  di. 
Tant  aie  plus  mon  ceur  corechous  et  mari.« 

5435  »Bele,  che  dist  Aiols,  onques  mais  tel  n'oi! 

Ne  uous  ai  que  doner,  se  dameldex  m'ait; 
Nous  ne  trouons  a  uendre  ne  pain  ne  car  ne  uin.«: 
lele,  che  dist  Aiols,  sofres  et  endures! 
'Par  la  foi  que  uous  doi,  ne  uous  ai  que  doner. 

5440  Ves  la  tere  gastee  et  le  pais  reube, 

Nous  ne  somes  a  bore  n'a  uile  n'a  chite, 

V  nous  truisons  a  uendre  ne  pain  ne  uin  ne  el.« 

A  iceste  parolle  entrèrent  en  .i.  prei, 

Treuent  une  fontaine  sous  .i.  arbre  rame. 

5445  Aiols  i  dessendi  de  son  ceual,  li  ber. 

Et  mist  ius  la  pucele  al  gent  cors  honore; 

Ses  ceuaus  enpasture,  si  a  les  frains  ostes, 

Si  lor  lait  boire  l'aiguë  et  l'erbe  pasturer, 

Puis  se  coucha  sor  l'erbe  qui  uerde  estoit  el  pre. 

5450  La  pucele  se  couche  deles  le  bacheler, 

Ele  ot  moût  gent  le  cors  et  le  uiaire  cler 
Et  la  color  uermelle,  plus  bêle  ne  ueres. 
Aiols,  li  fieus  Elie,  le  prist  a  regarder, 
Ens  en  son  ceur  le  prist  forment  a  enamer, 
la  le  uausist  baisier,  s'eust  kerstiente;  c^i^r 

134^.  Mais  por  chou  qu'ert  paiene  ne  le  uaut  adeser, 
La  loi  au  roi  lesu  ne  uoloit  uergonder, 
Ancois  le  uoloit  faire  baptisier  et  leuer, 
Si  le  prendroit  a  feme,  a  moUier  et  a  per.  . 
Il  estoit  moût  forment  trauillies  et  pênes  c^go 

De  l'escu  et  des  armes  que  il  auoit  portes, 
Et  auoit  toute  nuit  cheuauciet  et  esre; 
Senpre  s'est  endormis,  si  a  tout  oublie. 
La  pucele  uella,   qui  a  le  ceur  ire, 

Qu'ele  ne  se  dormist  por  les  menbres  coper,  5465 

Ains  regarda  ariere  tout  le  cemin  fere. 
Se  ia  ueist  nul  home  ne  uenir  ne  aler, 
Qui  après  li  uenist  por  ariere  mener. 
Dieus,  por  coi  se  coucha  li  cheualiers  menbres  ! 
S'or  n'en  pense  lesus  qui  a  mort  fu  liures,  54jo 

Anqui  sera  del  cors  bonis  et  uergondes. 
La  chite  s'estormist,  dont  il  furent  torne, 
Et  kierent  la  pucele,  mais  nel  peuent  trouer, 
Ains  ont  troue  le  mur  perchie  et  esfondre. 
Lor  ueissies  paiens  .i.  grant  deul  démener,  5475 

Mibrien  et  se  feme  lor  ceueus  deskirer. 
Sarrasin  et  paien  se  coururent  armer, 
En  auant  de  .vii.m.  ont  les  elmes  fremes, 
Par  la  porte  s'en  issent  de  la  boine  chite, 
A  bandon  s'espartissent  tout  par  tout  le  resne,  5480 

Qu'il  ne  seuent,  quel  part  il  le  peusent  trouer . . . 
Les  esclos  la  pucele,  s'en  sont  li  .iiii.  aie, 
De  tout  les  plus  ardis  et  des  plus  aloses  ; 
la  nés  guerpiront  pas,  s'aront  Aiol  troue, 
Qui  s'estoit  endormis  desous  l'arbre  rame.  5485 

La  pucele  uella,  qui  son  ceur  ot  ire, 

Et  regarda  ariere,  com  il  erent  aie, 

Vit  les  .iiii.  paiens  de  Panpelune  nés, 

As  cheuaus  et  as  armes  les  reconnut  asses. 

5490  Se  ele  en  ot  grant  ioie,  nel  esteut  demander; 

Car  li  uns  fu  ses  frères  de  nouel  adoubes, 
134':.  N'auoit  que  .xv.  iors  ses  garnimens  portes. 

Li  autres  ert  ses  oncles,  si  l'ot  en  grant  cierte, 
Et  li  dui  si  cousin  et  de  son  parente. 

5495  -E,  Mahomet,  dist  ele,  con  uous  par  estes  ber  ! 

Qui  uous  croit  et  aoure,  plus  a  ses  uolentes 
Que  ne  saroit  ceurs  d'ome  ne  dire  ne  penser. 
Or  m'aues  uous  rescouse  par  la  uostre  bonté.  « 
En  après  se  porpense  de  grant  nobilite, 

5500  la  mais  de  Sarrasine  n^ores  de  tel  parler. 

;/Lase,  dist  la  pucele,  c^ai  eu  enpense  ! 
Cornent  porai  iou  faire  si  grant  desloiaute. 
Que  lairai  ce  baron  en  dormant  afoler  ? 
la  m'auoit  il  conquise  par  son  rice  bame, 

5505  Et  boins  cheualiers  est  et  uasaus  adures. 

Puis  ke  ie  sui  rescousse,  ie  l'en  lairai  aler; 
Mahons  li  doinst  en  Franche  sa  uie  recourer.* 
Ele  se  trait  uers  lui  al  senestre  coste. 
Se  li  dist  en  l'orelle  coiement  et  celé  : 

5510  ;/Gentiex  damoiseus,  sire,  trop  poes  reposer! 

Par  icele  grant  foi  que  ie  uous  doi  porter, 
Veschi  .iiii.  paiens  de  Panpelune  nés! 
Che  sont  li  dru  mon  père,  car  ies  connois  asses, 
Il  uous  ochiront  ia,  iel  sai  de  uerite. 

5515  Aies  tost  al  ceual,  sus  a  bandon  montes. 

Tomes  uos  ent  arrière  ce  grant  cemin  fera; 
Car  par  icele  foi  que  doi  Mahon  porter, 
Miex  uaut  uns  boins  fuirs  que  melement  esrer. 
Quant  il  uenront  a  moi,  ies  ferai  arester, 

5520  Tant  lor  dirai  paroles,  mencoinges  et  uertes. 

Que  bien  poes  garir,  se  croire  m'en  uoles.« 
»Bele,  che  dist  Aiols,  .v.c.  merchis  et  grès! 
Par  la  foi.  que  uous  doi,  dit  aues  grant  bontet. 
la  mais  n'ert  .i.  seus  iors  ne  uous  en  doie  amer  ; 
Mais  ne  place  a  lesu  qui  en  crois  fu  pênes,  5525 

Por  .iiii.  paiens  fuie  tant  que  i'aie  ioste. 
A  tout  mon  grant  linage  seroit  mais  reproue.  « 
134'^.  Il  est  saillis  en  pies,  si  se  seina  de  de 

Et  prist  ses  garnimens,  si  s'en  est  aprestes 

Et  uint  a  Marchegai,  ne  s'est  aseures,  553° 

Le  frain  li  met  el  cief,  s'est  par  l'estrier  montes, 

De  desfendre  son  cors  s'est  moût  bien  aprestes. 

E  uous  .i.  des  paiens  de  Panpelune  nés, 

l'oi  dire  mon  maistre  que  che  fu  li  aines. 

Oncles  ert  la  pucele  al  gent  cors  honore  ;  5535 

Plus  uint  deuant  les  autres  qu'uns  ars  ne   peut  ieter, 

Qu'il  siet  sor  boin  ceual  corant  et  abriue. 

A  haute  uois  escrie;   »Quiuer,  n'i  garires! 

La  fille  Mibrien  a  grant  tort  en  menés 

Sans  le  los  de  ses  homes,  que  garant  n'en  aues.         5540 

Hui  est  uenus  li  iors  que  chier  le  conperres  ! 

la  n'i  mètres  escange  de  le  teste  a  cauper.« 

Aiols,  li  fiex  Elle,  n'ot  cure  d'estriuer. 

Car  onques  de  tenchier  ne  fu  acostumes, 

Ains  broche  Marchegai  par  grant  nobilite  5545 

Et  a  l'anste  brandie  del  roit  espiel  quarre, 

Vait  ferir  le  paien,  nel  soufri  plus  parler. 

Que  l'escu  de  son  col  li  a  fraint  et  froe 

Et  l'auberc  de  son  dos  desmailliet  et  fause. 

Parmi  outre  le  cors  li  a  le  fer  passe,  5550 

Toute  pleine  sa  lanche  l'abati  mort  el  pre. 

»Cuiuer,  che  dist  Aiols,  uous  l'aues  conpere, 

De  uostre  part  ai  bien  cest  eskiec  aquite. 

Dieus  me  consaut  des  autres  par  la  soie  bonté.  « 

Et  li  .iii.  Sarrasin  l'ont  si  de  près  haste,  5555 

Ne  pot  li  gentiex  hom  a  l'espiel  recourer, 
Ne  a  lui  resachier  ne  del  paien  ieter; 
Puis  a  traite  l'espee  dont  li  puins  fu  dores, 
S'en  ua  ferir  .i.  autre  que  il  a  encontre, 
5560  Par  desor  les  espaules  li  fait  le  cief  uoler. 

Les  .ii.    paiens  eslonge  .i.  arpent  mesure. 
Il  uit  les  .ii.  ensamble,  tant  les  a  plus  doutes. 

Aiols  point  le  ceual,  fièrement  s'eslaissa, 
Vn  grant  arpent  de  tere  les  paiens  eslonga. 

5565  II  uit  les  .ii.  ensanble,  forment  les  redouta, 

N'auoit  espiel  ne  lanche  li  nobiles  uasals. 
Li  dui  paien  quidoient  que  fuiant  s'en  alast, 
La  pucele  en  menaissent,  que  nus  nel  calengast. 
Folie  ont  enpensee,  car  corage  n^en  a; 

5570  Ancois  que  lor  guerpisse,  moût  chier  lor  uendera. 

Aiols  point  le  ceual,  fièrement  retorna. 
Al  tor  francois  qu'il  fist  son  espiel  recoura. 
Par  son  fier  ardement  del  paien  le  geta, 
Ferir  en  uait  .i.  autre  que  li  ber  encontra, 

5575  Que  l'escu  de  son  col  li  fraint  et  pecoia 

Et  l'auberc  de  son  dos  ronpi  et  desmailla, 
Parmi  le  gros  del  ceur  son  espiel  li  passa. 
Toute  plaine  sa  lanche  l'abat  mort  del  ceual. 
/E,  dieus,  che  dist  Aiols,  or  somes  par  ingal! 

55S0  Dehait  qui  por  cestui  la  pucele  laira 

Dessi  a  icele  eure  que  conpere  l'aura,  x 

iols  point  Marchegai,  les  .ii.  renés  li  lasque 
.Et  uait  ferir  le  quart  en  la  dorée  targe, 
Meruelleus  cop  li  done,  que  de  rien  nel  esparnge, 

5585  Que  l'escu  de  son  col  li  pecoie  et  dequasse, 

Et  l'auberc  de  son  dos  li  desront  et  desmaille, 
Son  boin  espiel  trenchant  parmi  le  cors  li  pase, 
Deuant  lui  a  la  tere  Fabat  mort  en  la  place. 
La  fille  Mibrien  en  un  tertre  l'agarde, 

5590  Moût  se  claime  caitiue,  dolante  et  lasse  : 


a; 

»Quel  folie  fesis,  quant  che  Franc  esuellastes! 
Moût  est  boins  cheualiers  et  coragous  as  armes, 
Or  m'a  ocis  mon  frère,  toute  kaitiue  lase  ! 
Mes  cousins  et  men  oncle,   miens  en  est  li  damages. 
Par  le  mien  ensiant,  s'il  fuissent  .xx.  et  quatre,  5595 

Ses  eust  il  tous  mors,  car  moût  a  uaselage.c 
Bien  aues  oi  dire  et  as  uns  et  as  autres. 
Que  feme  aime  tost  home  qui  bien  fiert  en  bataille. 
Ele  li  escria,  qu'il  l'entent  en  l'angarde: 
135''.  »Sire,  uenes  uous  ent,  que  preus  estes  as  armes  1        5600 
Por  uous  querraie  dieu  l^esperitable.« 
Quant  Aiols  l'entendi,  moût  grant  ioie  en  a  faite. 

iols  li  fieus  Elie  a  le  dame  entendue, 
.As  .iiii.  Sarrasins  a  les  testes  tolues, 
Sor  les  cheuaus  les  torse,    n'en  uieut  laisier  nés  une,  5605 
Ains  les  a  a  l'archon  par  les  ceuieus  pendues. 
La  fille  Mibrien  la  bataille  a  ueue, 
Si  set  moût  bien  c' Aiols  par  forche  l'a  uencue. 
Ele  li  escria,  que  bien  l'a  entendue: 

»Sire,  uenes  uous  ent,  car  ie  sui  uostre  drue,  5610 

Por  uous  querrage  dieu  qui  fu  mis  el  sépulcre, 
Si  serai  en  sains  fons  baptisie  et  tenue; 
Car  les  uertus  Mahom  sont  a  tere  keues. 
Quant  par  ton  cors  tout  seul  as  les  testes  tolues 
As  .iiii.  Sarrasins  qui  de  dieu  nen  ont  cure.  5615 

Moût  me  nuist  cil  dessers  et  la  selue  ramue, 
Nous  ne  tenons  chemin  ne  grant  uoie  batue. 
Or  nous  consaut  cil  sire  qui  maint  ens  en  la  nue, 
Moût  désir  qu'en  uo  terre  fuisse  a  ioie  uenue. 
S'il  uous  uient  a  talent,  quitement  sui  uo  drue.c  5620 

Et  Aiols  s'escria:   »Monioie,  Dieus,  aiue!« 

es  or  s'en  ua  Aiols,  s'en  maine  son  eskac. 

La  pucele  fu  lasse,  se  li  greua  li  caus, 
Ele  uint  a  Aiol,  si  l'en  araisona: 
»Gentieus  damoiseus,  sire,  et  de  moi  que  sera?  5625 


d: 

le  ne  mengai  hersoir  ne  hui,  trois  iors  i  a.c 
»Bele,  che  dist  Aiols,  li  preus  et  li  loials, 
Ne  uous  ai  que  doner,  foi  que  doi  saint  Tumas, 
Ves  la  tare  gastee  et  le  pais  tout  ars.« 

5630  Aiols  li  fieus  Elie  deuant  lui  regarda, 

Coisi  .i.  pèlerin  qui  a  saint  Iake  ala 
Et  uient  de  douche  Franche,  moût  forment  se  pena. 
Aiols  point  le  ceual,    contre  lui  ceuaucha, 
Li  pèlerins  le  uit,  forment  le  redouta, 

5635  Crient  ne  fust  mauais  hon  qui  uenist  por  son  mal. 

135^^.  A  tant  es  uous  Aiol  qui  bien  le  salua 

De  dieu  de  sainte  gloire,  qui  le  mont  estora. 
Cil  ot  de  dieu  parler,   moût  se  reconforta, 
sicil  sire  uous  gart,  qui  tout  le  mont  forma.  « 

5640  5 Amis,  che  dist  Aiols,    dont  uiens  et  de  quel  part?- 

»Sire,  ie  uieng  d'Orliens,  la  fort  cite  roial, 
La  laisai  iou  le  roi  moût  coreciet  et  mat 
Por  un  sien  dru  Aiol  qu'en  Espainge  enuoia. 
Si  conpaignon  l'ont  mort,  qui  il  le  comanda, 

5645  Et  li  rois  les  a  pris  et  auale  les  a 

Ens  el  font  de  sa  cartre,  si  dist  qu'il  les  pendra, 
Se  Aiols  ne  repaire,  iustices  en  fera.« 
Quant  Aiols  l'entendi,  forment  s'en  esmaia. 
Pour  ses  .ii.  conpaingons  en  grant  freor  entra, 

5650  Bien  et  cortoisement  damelde  reclama, 

Que  de  mort  les  deffenge  tant  qu'en  France  uenra. 

S'a  tans  i  peut  uenir,  bien  les  deliuera, 

De  la  prison  le  roi  andeus  les  ietera, 

Quant  il  en  douche  Franche  et  a  Orliens  sera. 

5655  A    mis,  che  dist  Aiols,  dex  te  gart  d'encombrier  I 

-/A-Pelerins,  biaus  amis,  ses  me  tu  consellier? 
Auroies  tu  o  toi  a  boire  n'a  mengier? 
N'ai  nule  créature  dont  me  peusse  aidier. 
le  maing  chi  une  dame,  lase  est  de  ceuacier, 

5660  Ele  a  tel  fain  al  ceur,  uiue  quide  esragier.c 

Dist  li  pèlerins:   »Sire,  ia  celer  ne  uous  quier, 

l'ai  chi  un  demi  pain  et  .i.  grant  tout  entier, 

Prendes  ent  a  plaisir,  quar  iel  uoil  otroier; 

Car  onques  a  franc  home  ne  ueai  mon  mengier.* 

»He,  dieus,  ce  dist  Aiols,  t'en  soies  grasiesl  5665 

Por  .XXX.  mars  d'argent  ne  fuisse  iou  si  lies.«. 

Aiols  dessent  sor  l'erbe,  li  gentix  cheualiers, 

Et  uint  a  la  pucele,  ius  l'a  mis  sans  targier. 

Andoi  se   sont  assis  sous  .i.  arbre  foillie. 

Li  pèlerins  fu  sages,  cortois  et  ensengies,  5670 

A  bandon  lor  a  mis  son  pain  moût  uolentiers. 

Aiols  et  la  pucele  en  ont  asses  mangiet, 

Mais  il  n'i  ot  que  boire,  de  chou  fu  li  mescies. 

Li  pèlerins  ot  aiguë  puissie  en  .i.  uiuier, 

Qu'il  porte  en  un  bochel,  por  sen  soif  refroidier,         5675 

Aiols  et  la  pucele  en  burent  sans  dangier. 

»E,  dieus,  che  dist  Aiols,  com  ore  ai  mon  ceur  lie 

Por  amor  ceste  dame  qui  un  poi  a  mangie! 

Pèlerin,  biaus  amis,  moût  as  bien  esploitie. 

Onques  mais  nus  disners  ne  fu  miex  enploies,  5680 

Car  ie  te  baillerai  un  boin  corant  destrier. 

Vois  ent  chi  .vi.,  biaus  frère,  moût  bien  aparellies; 

Or  prent  tout  le  millor,  coisi  a  ton  congie 

Et  pren  en  celé  maie  .c.  saus  de  mes  deniers, 

Por  porter  auoec  toi  al  conroi  del  destrier.  5685 

Por  esploitier  ta  uoie  t'aront  moût  grant  mestier.« 

Dist  li  pèlerins:   »Sire,  por  noient  en  plaidies. 

N'ai  soing  de  uostre  auoir,  car  del  mien  sui  cargies  ; 

l'en  aporc  a  plente  por  ma  uoie  esploitier, 

Ne  uo  corant  destrier  ne  m'aroient  mestier,  5690 

C'ancois  demain  al  uespre  que  solaus  fust  coucies, 

Poroie  par  tel  lieu  esrer  et  cheuaucier, 

Que  ie  seroie  tost  ocis  por  cest  destrier. 

Vous  estes  près  des  marches,  u  mainent  li  paien, 

Penses  d'esperoner  et  de  uous  eslongier;  5695 

Car  s'il  uous  apercoiuent,  uo  uie  n'a  mestier.« 
A  tant  s'entrencommandent  a  damelde  del  ciel, 
es  or  s'en  ua  Aiols,  del  pèlerin  s'en  part, 
Li  gentiex  cheualiers  toute  ior  cheuauca, 

5700  Vit  le  uespre  aprochier,  et  li  iors  déclina, 

Le  soleil  abaisier,  tiers  l'esconser  torna. 
Bien  et  cortoisement  damelde  reclama. 
Que  boin  ostel  li  doinst,  car  grant  mestier  en  a. 
Aiols  li  fleus  Elie  sor  destre  regarda, 

5705  Entre  .i.  bos  et  un  pre  que  li  frans  hon  troua 

Deioste  la  forest  droitement  regarda 
Et  uit  une  maison,  u  .vii.  larons  troua, 
136^.  A  grant  pont  torneis,  hautes  portes  i  a 

Et  grant  fosse  parfont,    u  on  a  fait  maint  mal  ; 

5710  Quant  frans  hon  i  passoit,  qui  a  saint  laque  ala, 

Cheualiers  u  borgois  qui  la  s'achemina, 
Qu'il  faisoient  acroire  qu'erent  d'un  ospital. 
Ne  pooit  nus  passer,  que  on  nel  desreubast. 
Aiols  point  celé  part,  le  ceual  auancha, 

5715  Cha  defors  sous  .i.   arbre  les  .vii.  larons  troua. 

A  tant  e  uous  Aiol  qui  bel  les  salua 
De  dieu  de  sainte  gloire,  qui  tout  le  mont  forma. 
Nus  ne  h  respondi,  l'uns  l'autre  regarda. 
Et  quant  che  uit  Aiols,  forment  se  corecha; 

5720  Mirabiaus  la  pucele  forment  s'en  meruella. 

iols  a  les  larons  ensamble  salues, 
.Ains  ne  li  respondi  nus  des  gloutons  faes. 
Et  quant  che  uit  Aiols,  moût  s'en  est  aires. 
Fièrement  les  rapele,  si  com  oir  poes: 

5725  vSignor,  che  dist  Aiols,  moût  grant  tort  en  auesl 

Qui  de  dieu  uous  salue,  si  ne  me  r-espondes. 
Gardes  que  uous  n'aies  uers  moi  nul  mal  pense  I 
Par  icel  saint  apostle  c'on  quiert  en  Noiron  pre, 
A  ceste  moie  espee  qui  me  pent  a  mon  les 

5730  Vous  quic  si  estormir  ains  qu'il  soit  auespre, 

;Ia  li  mieudre  de  uous  ne  s'en  pora  uanter, 
Que  uous  n'aies  les  cies  et  les  menbres  copes.s 
,  Quant  li  lairon  l'oirent  sifaitement  parler, 
Trestous  li  plus  ardis  a  de  paor  tranble. 
Robaus  qui  fu  li  maistres  en  est  en  pies  leues,  5735 

Cis  ert  maistres  des  autres,  ses  auoit  a  garder 
Et  ot  en  son  eage  .iiii.xx.  ans  passes; 
Moût  ot  longe  le  barbe  dusq'al  neu  del  baudre, 
Maint  pèlerin  auoit  mordri  et  estranle. 
Dont  li  pecie  li  furent  dedans  le  cors  remes.  574o 

Venus  est  a  Aiol,  si  l'a  araisone  : 
»Gentieus  damoiseus,  sire,  moût  grant  tort  en  auesl 
Aine  ne  uous  mesfesimes  .i.  denier  monee, 
136''.  Et  si  nous  manechies  de  la  teste  a  cauper. 

la  somes  nous  conuers,  et  rendu  et  rieule,  5745 

Si  ne  deuons  a  home  ne  plaidier  ne  parler. 
Il  nous  est  en  capitle  desfendu  et  uee. 
Ne  nostre  obedienche  ne  uolons  trespasser.« 
»Sire,  che  dist  Aiols,  bien  peut  estre  uertes. 
Se  ie  uous  ai  mesfait,  or  le  me  pardones.  575° 

le  sui  uns  cheualiers,  nés  d'Orliens  la  chite. 
Si  sui  hom  Loeys,  le  fort  roi  corone, 
le  uieng  de  Panpelune,  l'amirable  chite. 
^  Anuit  mais,  s'il  uous  plaist,  me  prestes  uostre  ostel 

Enfresi  a  demain  que  il  soit  aiorne.  5755 

Vn  des  millors  cheuaus  que  uous  ichi  uees, 

Sire,  por  uostre  ostage,  se  il  uous  plaist,  prendes 

Fors  seulement  le  mien  dont  ie  sui  adoubes; 

Car  ne  donroie  cel  a  home  qui  soit  nes.« 

Quant  l'entendi  Robaus,  grant  ioie  en  a  mené  5760 

Et  dist  entre  ses  dens  coiement  a  celé  : 

»Par  le  mien  ensiant,  quant  de  moi  partires, 

Onques  mais  a  nul  home  s'amie  ne  taures.  « 

Dieus  !  c' Aiols  ne  l'entent,  li  gentiex  bacelers  ! 

la  li  trenchast  le  teste  a  son  branc  acere.  5765 

»Vasal,  che  dist  li  1ère,  or  ne  uous  desmentes  I 
Herbergies  seres  uous  a  uostre  uolente. 
Aine  ne  le  ui  faire  home  de  tout  mon  parente, 
S'il  herbergast  franc  home  ne  n'eust  ostele, 

5770  Que  ia  por  une  nuit  li  contast  son  souper; 

Et  non  ferage  uous,  car  uous  me  sambles  ber, 
Mais  cheuacies  auant,  uostre  cors  désarmes.* 
■!>Sire,  che  dist  Aiols,  .v.c.  merchis  et  gres!« 
He,  dieus,  qu'il  ne  sot  mie  son  ceur   et  son  pense! 

5775  II  ne  s'i  arestast  por  l'or  de  .x.  chites. 

Se  dameldex  n'en  pense,  par  la  soie  bonté, 
Aine  mais  li  fiex  Elie  n'ot  .i.  si  mal  ostel, 
Con  cil  li  uenderont,  ains  qu'il  soit  aiorne. 

Aiols  point  Marchegai,  si  ceuaucha  auant, 
Dessi  a  le  maison  ne  fist  arestement, 
Ne  uit  fu  alume  ne  feme  ne  enfant, 
Ne  de  quisine  faire  nul  aparellement. 
»He,  dieus  !  che  dist  Aiols,  par  le  uostre  commant, 
Ques  gens  peuent  che  estre,  père  de  Belleant, 

5785  Qui  mainent  en  che  bos  caiens  si  soutiement?« 

»Sire,  dist  Mirabiaus  al  gent  cors  auenant, 
la  ne  me  querres  mais  en  trestout  mon  uiuant. 
Se  che  ne  sont  laron,  traitor  souduiant. 
Gardes  ne  uous  souprengent,  franc  cheualier  uaillant  I 

5790  Puis  que  hon  est  souspris,  il  ne  uaut  mie  .i.   gant.« 

■>Bele,  che  dist  Aiols,  por  qu'en  parles  uous  tant? 
Par  icel  saint  apostle  que  quierent  peneant, 
N'arai  deslaciet  helme  ne  oste  garniment, 
Ains  arai  toute  nuit  cainte  l'espee  al  flanc; 

5795  S'il  meuent  contre  nous  ne  orgeul  ne  beubant, 

les  quic  si  atorner  a  mon  acherin  branc, 
Vers  les  cos  de  m'espee  n'aront  de  mort  garant.» 
Il  dessendi  a  tere  del  destrier  auferrant. 
Puis  uint  a  la  pucele  al  gent  cors  auenant, 

5800  Entre  ses  bras  le  prent,  tout  soef  le  dessent, 

Très  enmi  le  maison  l'asist  desor  .i.  banc, 
Puis  uint  a  ses  cheuaus,  si  les  ua  atachant, 
As  keuestres  de  quir  les  ua  bien  arenant; 
Il  a  troue  del  feure,  si  lor  en  met  deuant, 
Deioste  Mirabel  se  rasist  maintenant.  5805 

Encor  furent  sous  l'arbre  li  quiuer  souduiant, 
le  les  uous  nomerai,  s'il  uous  uient  a  talent. 
C'est  Estous  et  Harpins  et  Piniaus  li  Normans, 
Magegos  et  Henris  et  li  sistes  Sorans 
Et  li  semés  Robaus,  li  cuiuers  souduians  ;  5810 

Cil  est  maistres  des  autres,  a  lui  uont  apendant 
Et  font  ses  uolentes  et  trestout  sen  commant, 
Que  il  ne  li  fauront  por  les  menbres  perdant. 
Li  1ère  les  apele,  si  les  ua  consellant: 
>)Entendes  cha  uers  moi,  franc  cheualier  uaillantl        5815 
136^^.  Par  dieu,  cis  cheualiers  nous  ua  moût  redoutant, 
Ne  por  quant  si  est  il  cheualiers  moût  uaillans. 
Aues  ueu  l'espee  que  il  a  cainte  al  flanc, 
Les  testes  des  paiens  qu'il  a  ocis  en  camp? 
Nous  nel  asaurons  mie  par  le  mien  loement,  5820 

Tant  qu'il  aura  mangie  et  beu  a  talent. 
Quant  il  ert  endormis  en  son  lit  bêlement 
Deiouste  la  pucele  al  gent  cors  auenant. 
Si  en  prendrai  la  teste  a  mon  acherin  branc, 
Puis  partirons  Feskiec  mainte  communalment,  5825 

Et  ferons  de  la  dame  trestout  a  no  talent. 
Tout  somes  compaignon  iure  par  sairement. 
Ne  nus  de  rien  a  l'autre  ne  doit  faillir  noiant.« 
Et  cil  li  respondirent  :   »Nos  ferons  uo  talent 
Et  trestout  uo  plaisir  et  le  uostre  commant,  5830 

Nous  ne  uous  faurons  mie  por  les  menbres  perdant.  « 
A  tant  s'en  sont  entre  en  l'ostel  maintenant, 
Del  mangier  aprester  s'en  ua  cascuns  astant, 
Del  fain  et  de  l'auaine  donent  as  auferans, 
Oster  uoilent  les  seles,  mais  Aiols  lor  desfent,  5835 

Qu'il  soient  apreste,  s^il  en  a  besoing  grant. 
Ens  el  lieu  de  ludas  se  metent  maintenant, 
C'Aiol  quident  ochire  celé  nuit  en  dormant. 

Aiols  se  fu  assis  deiouste  Mirabel, 
Et  li  lairon  entrèrent  dedens  l'ostel  tout  set. 
Robaus  qui  fu  li  maistres  s'aprocha  del  dansel: 
»Gentiex  damoiseus,  sire,  de  uo  uenir  m'est  bel. 
Car  deslacies  cel  elme,  si  desuestes  l' aubère  ! 
S'esties  desarmes,  il  nVesteroit  plus  bel.« 

5845  Et  Aiols  respondi:   »Par  mon  cief,  non  ferai. 

Quant  ie  parti  d'Orliens,  del  plus  maistre  recet, 
le  pleui  Loeys  et  sor  sains  li  iurai, 
Enfressi  c'a  celé  eure  c'ariere  reuenrai. 
N'aura  deslaciet  l'elme  ne  desuestu  l'auberc, 

5850  -^ii^s  g'irai  tous  armes,  si  souferai  le  fer.« 

Quant  l'entendi  Robaus,  por  poi  le  sens  ne  pert, 
137='.  Il  prent  l'espiel  Aiol  et  son  escu  nouel, 
Damelde  en  iura,  qui  sauua  Daniel: 
»De  cestui  ne  moures  hui  mais  uers  moi  cenbel!- 

585s  Quant  l'entendi  Aiols,  por  poi  le  sens  ne  pert, 

Par  mautalent  en  iure  le  cors  saint  Daniel: 
»Ne  me  querroie  en  uous  por  l'onor  d'un  castel.« 
Il  a  traite  l'espee  dont  trenche  li  coutels, 
Damelde  en  iura  et  le  cors  saint  Marcel  : 

5860  »S'or  ne  mes  ius  l'escu,   ia  prendrai  tel  bendel. 

Dont  mes  brans  acerins  te  beura  el  ceruel. 
Cuiuers,  met  ius  mes  armes,  n'ai  cure  de  reuel.« 
iols  li  fieus  Elie  saut  en  pies  maintenant, 
.Venus  est  a  Robaut,  le  quiuer  souduiant, 

5865  II  iure  damelde,  le  père  raiemant: 

»Fil  a  putain,  lechiere,  fel  uiellart  souduiant! 
Se  ne  mes  ius  mes  armes  or  endroit  maintenant, 
Tu  perdras  ia  la  teste,  n'aras  de  mort  garant.  « 
Quant  li  1ère  le  uoit  leuer  par  mautalent, 

5870  Dusqu'a  l'ongle  del  pie  li  ua  li  cors  tranblant, 

Li  boins  espiels  Aiol  li  cai  maintenant. 
»Vasal,  che  dist  li  1ère,  moût  par  estes  uaillans 
Et  hardis  de  corage  et  preus  et  remouans. 
Vessi  toutes  uos  armes,  faites  ent  uo  talent, 
la  nés  quier  mais  baillir  en  trestout  mon  uiuant.«       5875 
Li  laron  d'autre  part,  peureus  et  tranblant, 
Aiol  en  apelerent,  si  le  uont  losengant: 
»Gentiex  damoiseus,    sire,    merchi  por  dieu  le  grant! 
Onques  mais  ne  ueismes  .i.  seul  home  uiuant, 
Que  si  alast  son  oste  fièrement  destraingant,  5880 

Con  uous  aies  no  maistre  asprement  iustichant. 
la  ne  uous  ferons  cose  qui  uous  uoist  desplaisant, 
Ancois  uos  seruirons  tout  a  uostre  talent.  « 
Dont  ramenbra  Aiol  de  damelde  le  grant, 
Por  chou  qu'il  sont  si  oste,  Fa  laisie  a  itant.  5885 

Quant  il  les  a  oi  parler  si  bêlement, 
Il  renbati  s'espee  el  feure  maintenant, 
137''.  Deiouste  Mirabel  se  rasist  sor  le  banc, 

Onques  si  grant  folie  ne  fist  en  son  uiuant. 

Se  dameldex  n'en  pense,  par  son  dinge  commant.  .  .  5890 

Car  li  laron  s'en  tornent,  qui  li  cors  dieu  crauent. 

Le  mengier  aporterent  en  la  sale  laiens. 

Quant  le  durent  drechier,  si  se  uont  aprestant, 

N'orent  aubère  ne  elme  ne  nul  espiel  trancant, 

Ains  s'en  uont  adouber  a  loi  de  paissant.  5895 

Capieus  orent  de  fer  et  quiries  deuant 

Et  caingent  les  espees  dont  poure  sont  li  brant, 

N'orent  escu  ne  lanche,  mes  macues  pessans. 

Mirabiaus  la  pucele  s'en  ua  apercheuant; 

Car  ele  est  preus  et  sage  et  de  boin  ensiant.  5900 

Ele  apela  Aiol,  se  li  dist  maintenant, 

Ens  en  la  destre  orelle  li  consella  esrant  : 

»Ia  mar  me  keres  mais  en  trestout  mon  uiuant, 

Se  cil  laron  ne  s'arment  en  la  cambre  laiens. 

Gardes  ne  uous  sousprengent,  franc  cheualier  vaillant  !«  5905 

Et  Aiols  saut  en  pies  tost  et  isnelement, 

Et  uit  derier  le  feu  une  hace  pendant, 

—  Grant  plain  pie  mesure  ot  de  lonc  li  tranchans  — 

De  fer  loie  el  manche  dusqu'es  poins  de  deuant; 

5910  Icele  estoit  Robaut,  le  quiuer  souduiant. 

Aiols  uint  celé  part,  a  ses  .ii.  mains  le  prent, 
Desor  l'espaule  lieue  contre  mont  le  trenchant, 
n  l'estraint  et  manie,  si  le  ua  paumoiant, 
Venus  est  a  Robaut,  le  maleoit  tirant, 

5915  II  iure  damelde,  le  père  roiamant. 

Se  tous  ses  conpaignons  ne  fait  uenir  auant 
Et  porter  le  mengier  or  endroit  en  présent, 
»Tu  perdras  ia  la  teste,  n'en  aueras  garant, 
A  le  hace  danoise  que  chi  tieng  en  presant.« 

5920  Quant  li  1ère  l'entent,  sel  ua  moût  redoutant, 

.iiii.  mos  s'escria  hautement  en  oiant  : 
;  Baron,  issies  cha  fors!  c'ales  uous  atendantr 
Aportes  le  mengier,  car  iel  uoil  et  commanc. 
137'^.  Par  dieu,  cis  cheualiers  se  ua  moût  redoutant, 

5925  II  n'estroit  a  seur  por  les  menbres  perdant.  « 

Quant  H  laron  l'entendent,  si  se  uont  desarmant 
Et  portent  le  mangier,  entr'aus  uont  consellant. 
Se  Aiol  peuent  prendre  a  la  table  séant. 
Les  puins  li  loeront,   de  mort  n'ara  garant, 

5930  En  prison  le  menront  en  la  forest  plus  grant. 

Cil  sire  le  garisse,  qui  forma  toute  gent 
Et  de  la  sainte  uierge  nasqui  en  Beleant  ! 

a  grans  table  fu  mise  et  Robaus  se  leua. 
/V  que  il  uoit  Aiol,  si  l'en  araisona: 

5935  >Gentieus  damoiseus,  sire,  a  moi  entendes  cha! 

A  ceste  haute  table  li  uostre  cors  sera, 
Deioste  uous  la  dame,  cascuns  le  seruira.* 
Et  Aiols  en  iura  son  cief  que  non  fera: 
»  Quant  ie  parti  d'Orliens,  la  fort  chite  roial, 

5940  le  pleui  Loeys,  mon  signor  natural. 

Ne  mangerai  a  table  tant  qu'il  me  reuera. 
Entre  moi  et  ma  dame  mengeron  par  decha.« 
Prist  l'escu  as  enarmes,  que  durement  ama, 
Et  son  espiel  forbi,  u  forment  se  fia, 
Et  la  hace  danoise  que  mie  n'eslonga,  5945. 

Par  deuers  ses  cheuaus  en  l'ostel  s'en  torna, 
Mirabel  la  pucele  deles  lui  apela: 
:>Bele  seur,  douche  amie,  traies  uous  par  dechal 
Si  seres  ma  compaigne  tant  con  lesu  plaira.  « 
Ele  fu  preus  et  sage,  maintenant  i  ala.  595a 

Et  quant  ce  uoit  Robaus,  por  poi  qu'il  ne  derua, 
Par  moût  fier  mautalent  damelde  en  iura: 
»Ie  cuic,  cis  cheualiers  nous  tient  tous  a  musars. 
Honis  soit  ses  dangiers,  ne  plus  le  soufera! 
Aies  uous  adouber,  s'asalons  d'ambes  pars!«  595S 

Cil  saillent  en  la  cambre,  si  s'arment  a  estai. 
Et  Robaus  s'en  fiii,  ses  conpaignons  laisa. 
Tout  aual  le  grant  pont  ens  el  bos  se  ficha, 
Tout  droit  a  Malrepaire  son  recet  s'en  ala, 
137'^.  V  ot  laisiet  ses  armes  et  son  corant  ceual;  5960 

Et  iure  damelde  qui  le  mont  estora, 
Puis  qu'il  ert  adoubes,  le  uasal  porsieura; 
Mais  tant  qu'il  ert  deliures,  ia  nel  adesera, 
Si  le  uoit  enconbre,  uolentiers  i  fera. 
La  pucele  couoite,  forment  le  dessira,  5965 

Mais  ains  qu'en  soit  saisis,  moût  chier  le  conpera. 
'n  moie  foi,  signor,  a  celer  ne  uous  quier 
/Que  mainte  conpaignie  fait  moût  a  blastengier. 
lel  uous  di  por  Robaut,  le  cuiuer  losengier. 
Bien  a  ses  conpaignons  en  la  trape  laisies,  5970 

Par  lui  n'erent  ia  mais  secouru  ne  aidie. 
Or  conterons  d'Aiol,  le  gentieu  cheualier. 
Et  de  la  damoisele  al  gent  cors  afaitie. 
Qui  sont  o  les  larons  la  dedens  herbergie. 
S'enuers  les  .vi.  larons  ne  se  peut  desrainier,  5975 

Maluais  ostel  aront  anquenuit  al  couchier. 
Mirabiaus  la  pucele  l'en  aresna  premier: 
-Gentiex  damoiseus,  sire,  por  les  sains  desousiell 
Prestes  moi  celé  hace,  que  ie  uous  uoil  aidier. 

59S0  Vous  saues  bien  ferir  de  l'espee  d'achier.  c 

Bêle,  che  dist  Aiols,  con  uous  plaira,  si  iert, 
Mais  gardes  que  nul  home  ne  le  laisies  baillier.i 
»Sire,  dist  la  pucele,  por  nient  en  plaidies. 
le  me  lairoie  ancois  tous  les  menbres  tranchier, 

J985  Que  ie  ia  le  laisaise  a  home  manoier.« 

Par  le  manche  planée  li  uait  Aiols  baiUier, 
Et  celé  le  reçut  de  gre  et  uolentier. 
A  tant  es  les  larons  trestous  aparellies, 
Et  issent  de  la  cambre  et  sere  et  rengie. 

5990  Mirabiaus  s'auancha,  la  pucele  al  uis  fier, 

A  l'issir  de  la  cambre  les  prist  a  auanchier, 
De  la  hace  danoise  uait  ferir  le  premier, 
Sor  le  senestre  espaule  li  a  tel  cop  paie, 
Enfressi  al  braier  l'a  par  deuant  trenchie, 

5995  La  boele  en  espant  deuant  li  a  ses  pies. 

138^.  Ele  a  estort  son  cop,  si  l'a  mort  trebuchie. 
»E,  dieus,  che  dist  Aiols,  tu  soies  grasies! 
Or  ai  boin  conpaignon,  que  bien  se  set  aidier. 
Et  se  lesus  en  Franche  me  laise  repairier, 

'6000  En  douaire  en  ara  le  fort  chite  d'Angiers.« 

-Sire,  dist  la  pucele,  .c.  mercis  en  aiesU 
Aiols  alonge  l'anste  del  roit  tranchant  espiel. 
Si  ua  ferir  un  autre,  ne  l'a  mie  esparngiet. 
Que  très  parmi  le  cors  li  fist  passer  l'achier, 

■6005  Par  mi  lieu  de  la  cambre  l'a  ius  mort  trebuciet; 

Puis  a  traite  l'espee  al  branc  forbi  d'achier, 
Si  uait  referir  l'autre  qui  de  la  cambre  uient. 
Par  les  las  de  son  elme  li  fait  uoler  le  cief, 
Puis  referi  le  quart,  qu'en  a  fait  .ii.  moitiés. 

6010  Li  doi  sont  en  la  cambre  dolant  et  courecie, 

Par  une  grant  fenestre  qui  siet  les  .i.  uergier 
Se  tornerent  en  fuie  li  quiuer  renoie, 
Contreual  le  grant  pont  el  bos  se  sont  fichie; 
Mais  Aiols  nés  uaut  mie  longement  encauchier, 
Ains  refrema  la  porte,  s'a  le  pont  sus  sachie,  6015: 

A  caines  de  fer  sere  et  atachie  ; 
Dessi  a  le  maison  ne  s'est  mie  atargies. 
Vint  as  .iiii.  larons  qui  furent  detranchie, 
De  le  maison  les  trait,  un  et  un  par  les  pies, 
Ses  a  ius  del  grant  pont  en  l'aiguë  trebucies,  602a- 

En  le  maison  retorne,  ne  se  uaut  atargier. 
Celé  nuit  fu  Aiols  en  tel  point  herbergies; 
Mais  onques  ne  s'osèrent  reposer  ne  couchier. 
Mirabiaus  la  pucele  l'en  aresna  premier: 
»Gentiex  damoiseus,  sire,  por  les  sains  desousiel!        6025 
Ne  deslacies  cel  elme,  nobile  cheualiers. 
Ne  ostes  les  mameles  de  cel  aubère  doublier; 
Che  seroit  grans  folie,  se  si  tost  le  traies. 
Nous  ne  sauons  encore,  u  somes  herbergie. 
Et  ie  uous  donrai  l'aiguë,  s'aseons  al  mangierl  6030- 

Ves  ent  chi  grant  plente  de  bien  aparellie. 
138^.  No  part  nous  en  quidierent  li  laron  uendre  chier, 
La  merchi  damelde,  bien  l'auons  esligie. 
Mangons  seurement,  nos  escos  est  paies.  « 
»Bele,  che  dist  Aiols,  con  uous  plaira,  si  iert.«  6035, 

Por  le  cop  de  le  hace  le  courut  enbrachier, 
S'eust  krestiente,  ia  le  uausist  baisier. 
Mais  por  chou  qu'ert  paiene  ne  le  uaut  atoucier, 
La  loi  al  roi  de  gloire  ne  uoloit  uergongier, 
Ancois  le  uaura  faire  leuer  et  baptisier,  6040. 

Si  le  prendra  a  feme,  a  per  et  a  mollier. 
Tant  fist  Aiols  en  tere,  que  il  est  sains  el  ciel, 
iols  h  fiex  Elie  fu  moût  preus  et  gentis, 
Jl  deslacha  son  elme,  sor  le  table  le  mist 
Et  oste  les  mameles  del  blanc  aubère  trelHs.  6045,. 

Mirabiaus  la  pucele  se  pena  del  seruir, 
Se  li  dona  de  l'aiguë,  al  mangier  sont  assis. 
Aiols  manga  asses,  mais  de  uin  but  petit, 
Car  durement  se  gaite  li  cheualiers  gentis. 

■6050  Quant  il  orent  mangiet  et  beu  par  loisir, 

Mirabel  la  pucele  fist  couchier  en  .i.  lit. 
Et  il  a  fait  grant  feu,  en  lit  ne  uaut  dormir 
Dessi  c'a  lendemain  que  li  iors  esclairchi. 
Que  il  remet  les  frains  es  auferans  de  pris, 

-6055  Puis  a  traite  Fespee,  s'a  l'escu  auant  mis, 

Trestoute  le  maison  recierka  et  enquist. 
Asses  i  a  troue  et  argent  et  or  fin 
Et  pailes  et  cendaus  et  pelicon  hermin, 
Plus  ualut  li  eskies  de  .xxx.  mars  d'or  fin. 

6060  Sor  les  ceuaus  le  torse  li  cheualiers  gentis, 

Mirabiaus  les  conduist  iusq'al  pont  torneis. 
Aiols  fu  en  l'ostel,  de  .iiii.  pars  Fesprist. 
Il  a  fait  son  atrait  sor  le  pont  torneis, 
Le  fu  i  a  boute  ains  qu'il  s'en  departist. 

•^65  Durement  uenta  bise,  tost  fu  ars  et  bruis. 

Li  laron  l'esgarderent,  qui  el  bos  furent  mis. 
Tant  redoutent  Aiol,  ne  l'osent  enuair. 
138*=.  Plorant  s'en  sont  tome,  dex  les  puist  maleirl 
Dessi  a  Malrepaire  ne  prisent  onques  fin. 

6070  Robaus  les  uoit,  lor  maistres,  a  l'encontre  lor  uint, 

Il  les  a  apeles,  con  ia  pores  oir: 
»Com  aues  uous  oure,  franc  cheualier  gentil  ?« 
Et  cil  li  respondirent:   >Tout  somes  mal  bailli! 
Et  en  uo  compaignie  nous  fiomes  petit. 

■6075  Toute  est  uo  maisons  arse  et  uos  pons  leueis, 

Et  no  compaignon  sont  detranchiet  et  ocis.« 
Quant  l'entendi  li  1ère,  a  poi  n'esrage  uis, 
Il  a  prises  ses  armes,  s'a  son  ceual  saisi, 
Très  parmi  le  grant  bos  a  adrechier  se  prist. 

^080  Dessi  a  le  maison  ne  prist  il  onques  fin. 

Si  le  troua  toute  arse  et  son  grant  pont  bmi, 
Il  uit  ses  compaignons  ens  el  fose  gésir. 
Et  quant  le  uoit  li  1ère,  a  poi  n'esrage  uis, 
Il  repaira  as  autres,  ses  a  a  raison  mis, 
»Venres  uous  auoec  moi,  franc  cheualier  gentil?  6085 

Si  sieurai  le  glouton  qui  si  m'a  escarni. 
Se  ie  le  puis  ataindre  a  pui  ne  a  lairis, 
A  fosse  ne  a  tere,  u  il  soit  endormis, 
le  n'en  prendroie  mie  trestot  l'or  que  dex  fist. 
Que  n'en  prenge  la  teste  al  branc  d'achier  forbi.«       6090 
Li  laron  repondirent:    »Meruelles  aues  dit! 
Maistre  Robaut,  biaus  sire,  uos  nos  estes  faillis 
A  che  premier  besoing,  uous  estes  foi  mentis, 
De  uostre  conpaignie  somes  tout  départi, 
N'irons  mais  auoec  uous  tant  con  nous  soions  uif.«    6095 
Quant  l'entendi  li  1ère,  le  sens  quida  marir. 
»  Comment,  fil  a  putain!  si  m'estes  défailli? 
Vous  l'esteut  comperer,  par  les  sains  que  dex  fist! 2 
Moût  bien  se  fu  armes,  cil  erent  desgarni. 
Il  broche  le  cheual  et  son  espiel  brandi  6ioo 

Et  fiert  le  premerain  parmi  le  gros  del  pis, 
Deuant  lui  a  la  tere  l'abati  mort  souin. 
Puis  a  traite  l'espee,  si  ua  l'autre  ferir 
138*^.  Par  desor  les  espaules  si  que  la  teste  en  prist, 

Sifaite  conpaignie  li  mauais  hom  lor  fist.  6105 

Apres  Aiol  s'akieut  tout  le  fere  cemin, 
Encor  le  fera  il  courecous  et  mari, 
C'Aiols  ne  s'en  prent  garde,  qui  oire  son  chemin, 
es  or  s'en  ua  Ai  ois  tout  son  chemin  plenier, 
S'en  maine  la  pucele  et  les  corans  destriers,        61 10 
Toute  ior  a  li  ber  esre  et  cheualciet 
Tant  que  il  refu  uespres  et  près  de  l'anuitier. 
»He  ;  dieus  I  dist  Mirabiaus  o  le  cors  afaitie. 
Moût  est  Ions  celé  Franche,   ou  deuons  repairier.« 
>Bele,  che  dist  Aiols,  or  ne  uous  esmaies!  6115 

Chi  deuant  a  un  pui  et  un  castelet  uies 
Et  une  uile  gaste,  li  mur  sont  desrochie; 
Mais  il  n'i  maint  nus  hon  nés  de  mare  sousiel. 
Celé  part,  se  ie  puis,  me  métrai  uolentiers. 

6120  Bien  i  porons  hui  mais  les  le  mur  herbergier, 

Demain  arons  secor,  se  dieus  l'a  otroie.« 
;^Sire,  dist  la  pucele,  che  soit  al  dieu  congie.« 
La  uile  trouent  gaste,  u  durent  herbergier, 
El  chief  d'une  montainge  les  .i.  desrube  fier; 

6125  Desous  et  ,i.  praiel  et  .i.  large  uiuier. 

A  pie  sont  dessendu  des  auferans  destriers, 
Aiols  les  enpasture,  li  gentieus  cheualiers, 
Li  ceual  peurent  l'erbe  et  burent  el  uiuier. 
La  pucele  se  couche  dales  le  cheuaHer. 

6130  Hestes  uous  gentil  home  pourement  herbergiet! 

C'Aiols  ne  la  pucele  n'ont  la  nuit  que  mangier; 
la  donast  por  un  pain  tout  le  millor  destrier 
Des  .vii.  que  il  auoit  conquis  et  gaaingie. 
II  ot  l'auberc  uestu  et  son  elme  lachie, 

6135  La  grant  espee  cainte,  son  escu  sor  son  chief, 

Sa  lanche  ioste  lui,  ses  espérons  es  pies. 
Se  bataille  li  sort,  qu'il  soit  aparellies, 
Car  moût  crient  les  larons  qu'el  bos  auoit  laisies. 
Il  estoit  moût  forment  pênes  et  trauellies  ; 

6140  139^.  Car  il  ot  toute  ior  esre  et  cheuaucie 

Et  la  nuit  a  l'ostel  as  mais  larons  uellie 
Et  l'autre  nuit  deuant  tout  ades  cheuaucie. 
Aiols  n'auoit  dormi,  bien  ot  .iii.  iors  entiers. 
Tant  que  demie  liewe  alast  nus  hom  a  pie, 

6145  Senpre  s'est  endormis  li  gentiex  cheualiers, 

Et  il  et  la  pucele  al  gent  cors  afaitie. 
Mais  la  nuit  li  auient  tant  oribles  pechies, 
Ains  n'auint  issi  aspres  a  .i.  seul  cheualier; 
Car  diables  le  uaut  tout  en  fin  engingier. 

6150  Vns  serpens  de  put  aire  est  issus  del  rochier. 

Qui  bien  auoit  de  lonc  une  ausne  et  .xv.  pies, 
Moût  noirs  et  moût  isdeus,  mirabellous  et  fiers, 
Et  ot  entre  .ii.  iex  largement  demi  pie. 
Les  paiens  de  la  tere  auoit  tous  essillies, 
Onques  ne  troua  beste  ne  uausist  iusticier.  6155 

Hastiuement  se  lanche  contreual  le  rochier 
Dessi  que  a  Aiol  le  gentil  cheualier, 
La  iambe  li  engoule  ensamble  a  tou  le  pie, 
La  quisse  et  le  gènoil  dusqu'al  neu  del  braier, 
Souauet  li  estraint,  n'a  cure  del  mengier.  6160 

Par  la  uertu  del  ciel  ne  l'osse  plus  touchier. 
Contredit  li  auoit  nostre  sire  del  ciel, 
Et  por  la  trieue  dieu  nel  pot  mie  enpirier. 
Ne  peut  estre  bonis,  qui  dieus  uaura  aidier. 
Che  fu  par  un  deuenres  que  dex  fu  laidengies  6165 

Et  qu'il  fu  mis  en  crois  por  nos  d'infer  sacier, 
Dessi  a  l'endemain  ne  se  pot  esuellier. 
La  fille  Mibrien  le  coisi  tout  premier 
Et  uit  le  serpent  grant,  parcreu  et  entier. 
Tel  hisde  en  ot  la  dame,  le  sens  quide  cangier,          6170 
Que  ne  s'ose  mouoir  ne  parler  ne  hucier; 
Mais  a  Aiol  se  traist  adroit  selonc  le  cief, 
Se  li  dist  en  l'orelle  cortoisement  et  bien: 
»Gentiex  damoiseus,  sirel  mal  somes  engingie. 
El  cors  a  un  serpent  tenes  tout  uostre  pie,  6175 

La  quisse  et  le  genoil  iusqu'al  neu  del  braier. 
Por  dieu,  damoiseus,  sire,  ne  uous  caut  de  noisierl 
la  ne  moures  tant  poi  que  ne  soies  mangies.« 
Quant  l'entendi  Aiols,  moût  en  est  esmaies. 
Puis  regarda  sa  iambe,  s'a  coisi  l'auersier,  6180 

N'ot  tel  paor  de  mort  a  nul  ior  desousiel. 
Vne  orison  commenche,  que  li  ot  grant  mestier, 
Damelde  reclama,  le  glorieus  del  ciel: 
»Glorieus  sire,  perel  qui  fus  et  tous  tans  ies 
Et  car  et  sanc  presis  en  la  dinge  moUier  6185 

Et  de  li  fus  tu  nés,  ia  mescroire  nel  quier, 
Et  en  la  sainte  crois  te  laisas  cloficier, 
Al  ior  del  lonc  deuenres  pener  et  trauillier, 
Quant  Longis  te  feri,  qui  ne  s'i  sot  gaitier, 

6190  De  la  lanche  el  coste,  qu'en  fist  le  sanc  raier, 

Tout  aual  le  grose  anste  iusques  as  puins  glachier. 

Il  le  tert  a  ses  iex,  sel  fesis  esclairier, 

Et  il  bâti  sa  coupe,  si  se  repenti  bien; 

Dieusl  uous  li  pardonastes  boinement  sans  dangier. 

6195  Dessi  qu'a  Golgatas  fesis  ton  sanc  raier 

Et  del  mont  de  Caluaire  la  piere  pecoier; 
Li  pèlerin  le  uoient,  qui  la  le  uont  baisier. 
Sire,  por  uostre  mort,  che  sauons  sans  quidier, 
Crola  par  tout  le  mont  li  terre  et  li  herbier 

6200  Et  les  hautes  montaignes  et  trestout  li  rochier. 

Oisels  ne  pot  uoler  cel  ior  n'esleechier 
Ne  nule  beste  uiue,  che  sauons  nous  très  bien; 
Tristre  furent  et  morne,  n'i  ot  que  courecier. 
El  saintisme  sépulcre  uous  fesistes  coucier, 

6205  Gaitier  uous  fist  Pilâtes,  si  ot  maint  saudoier; 

Mais  tous  Ior  gaitemens  ne  ualut  .i.  denier, 
Al  tierc  ior  sussitastes,    biaus  père  droiturier, 
En  infer  en  alastes  tout  .i.  antieu  sentier, 
Les  portes  et  les  huis  en  fesistes  brisier. 

6210  Vous  ne  cremies  nient  le  pooir  l'auersier; 

Vos  amis  en  getastes,  que  tant  auies  chier. 
139'=.  Issi  con  che  fu  uoir,  uerai  dex  iustichier, 

Garissies  hui  men  cors  de  mort  et  d'essillier, 
Et  si  me  deliures  de  che  put  auersier, 

6215  Que  ie  m'en  puisse  aler  sains  et  saus  et  entiers,  i 

iols  auoit  sa  iambe  ens  el  cors  de  la  wiure, 
.S'il  ot  paor  de  mort,  ne  uous  meruellies  mie, 
Moût  douchement  reclaime  le  fil  sainte  Marie  : 
>Glorieus  sire,  perel  qui  tout  le  mont  fesistes 

6220  Et  le  ciel  et  le  tere  et  le  siècle  establistes 

Et  Adan  et  Euain  al  premerain  fesistes, 

Qui  mangierent  le  fruit  que  lor  contredesistes  ; 

Issi  con  che  fu  uoir,  glorieus  père,  sire, 

Garisies  hui  mon  cors,  mes  menbres  et  ma  uie. 

Mar  m'en  aues  sui,  danselete  mescine!  6225 

Moût  poi  poes  prisier  ma  grant  cheualerie, 

Quant  nos  grans  amisties  seront  ia  départies. 

Montes  sor  uo  ceual,  ma  bêle  douce  amie, 

Tomes  nous  ent  ariere  cheste  uies  uoie  antie, 

Tenes  bien  uos  esclos,  nés  mesconnissies  mie.  6230 

Dieus  nous  trameche  a  home  qui  bien  uous  face  aie.« 

Et  respont  Mirabiaus  :   î'Por  nient  l'aues  dit,  sire  l 

Puis  que  i'ai  relenqui  Mahomet  et  ses  ideles, 

la  damelde  ne  plache,  le  fil  sainte  Marie, 

Que  guerpise  uo  cors  por  nule  rien  qui  uiue,  6235 

Ains  morai  auoec  uous  a  doel  et  a  martire.« 

Al  grant  doel  qu'ele  maine  ciet  pasmee  souine. 

La  pucele  est  dolante  por  le  boin  bacheler, 
Qu'ele  ne  le  pot  mie  a  son  talent  sauuer, 
Damelde  reclama,  le  roi  de  maieste  :  6240 

»Dameldex,  sire  père,  qui  tout  as  a  sauer 
Et  faites  home  et  feme  et  oir  et  parler! 
Saint  Abraham,  fist  ele,  ia  fustes  uous  si  ber! 
Li  boin  clerc  crestien  m'oh  dit  et  aconte, 
lesus  uous  commanda  com  home  corporel  6245 

Par  dedens  un  uergier,  u  esties  entres, 
Que  uous  li  donissies  la  rien  que  plus  âmes, 
C'ert  Isaac  uos  fieus  qu'auies  engenre; 
En  sacrefiement  uos  uoloit  esprouer. 
Adont  estoit  coustume  par  trestout  le  resne  6250 

Que  on  ardoit  le  disme  que  auoient  done. 
Et  uous  uous  en  mesistes  en  si  grant  loiaute. 
Que  uausistes  l'enfant  ochire  et  decauper. 
Et  par  desour  .i.  asne  le  fesistes  monter, 
Droit  a  Dominus-uidet  le  fesis  en  porter  6255 

Outre  lerusalem  sor  le  mont  de  Belcler, 
La  fesistes  un  feu  esprendre  et  alumer, 
Vne  espee  portastes  por  uostre  enfant  tuer, 
Sel  uolies  en  fu  ardoir  et  enbraser 

6260  Et  les  os  et  la  poure  a  dieu  représenter: 

Quant  uns  sains  angles  fu  deseur  nous  aprestes, 
Qui  uous  dist  en  l'orelle:    >»Biaus  dous  amis,  estes  I 
Dameldex  uous  a  bien  a  son  ami  proue. 
Vn  mouton  uous  dona,  cornu  et  bien  lane; 

6265  Si  dist,  biaus  dous  amis,  che  moton  retenes. 

S'en  faites  sacrefiche,  dous  amis,  autretel 
Con  uous  deuies  faire  de  uostre  enfant  carnel.«« 
L'espee  uous  toli,  li  enfes  fu  saues. 
Issi  con  che  fu  uoir,  glorieus  sire  des! 

6270  Garisies  hui  Aiol,  que  ne  soit  afoles. 

Por  soie  amor  prendrai  sainte  crestiente, 
En  sains  fons  me  ferai  baptisier  et  leuer.« 

irabiaus  fu  dolante  forment  por  le  dansel, 
.Quant  ne  li  peut  aidier  ne  de  lonc  ne  de  près. 

6275  A  tant  e  uous  Robaut  très  parmi  le  désert, 

Li  1ère  de  put  aire  sui  les  ot  de  près. 
Il  fu  uieus  et  kenus,  regart  ot  de  fel  serf, 
Por  quant  il  n'ert  si  poures  que  il  n'ait  .i.  kastel; 
Mais  tous  iors  uit  d'embler,    d'autre  mestier  ne  sert. 

6280  II  broche  le  destrier,  si  uint  a  Mirabel; 

Celé  nel  connut  mie  por  le  destrier  isnel, 
Por  les  rices  adous  que  portoit  li  quiuers. 

Li  uieus  fu  grans  et  fors  et  de  mal  en  arcon. 
V  qu'il  uit  la  pucele,  uers  li  cort  les  grans  cors, 
6285  Li  premiers  mot  qu'il  dist:    »Bele,    qui  estes  uous?« 

»  Biaus  sire,  une  kaitiue,  s'ai  perdu  mon  signor. 
Nous  issimes  d'Espaigne  a  primes  l'autre  ior 
De  la  maison  mon  père,  un  riche  uauasor. 
Sarrasin  l'ont  porsieut,  félon  et  orgellous, 
6290  Tous  nos  homes  ont  mors,  n'en  est  remes  .i.  sous 

Ne  mais  iou  et  mes  sire,  s'en  fuions  a  estrous. 
A  ceste  uile  gaste  nous  failli  ersoir  iors, 
^  Si  nous  loiames  chi  par  selonc  ceste  tor. 
Hui  matin  si  ueisme  cel  diable  orgellous 
Qui  tenoit  mon  signor  par  son  pie  a  dolour,  6295 

Si  soufroit  grant  angoisse  de  le  très  grant  odour 
Que  li  serpens  H  iete,  qui  moût  me  fait  freor. 
Car  l'ochies  or,  sire,  par  francise  d'amor, 
le  uous  donrai  .m.  mars  d'argent  tout  a  estrous.  « 
Quant  l'entendi  li  uieus,  si  ot  moût  grant  paor,  6300 

L'auoir  conuoita  il,  mais  le  serpent  crient  moût. 
>Ia  puis  ne  m'ait  dex,  fait  il,  a  nés  .i.  ior, 
Se  par  moi  i  a  ia  aiue  ne  secor; 
Car  ma  maison  a  arse  et  liuree  a  dolor, 
Mes  compaignons  a  mors,  moût  en  ai  grant  iror;       6305 
Ains  prendrons  cest  eskiec,    s'en  irons  moi  et  uous.< 
Quant  l'entent  la  pucele,  si  l'en  prent  tels  dolors, 
.iiii.  fois  chiet  pasmee  uoiant  les  iex  Aiol. 

'rant  paor  ot  li  uieus  del  serpent  que  il  uoit; 
TAiol  tient  par  la  quisse,  qui  moût  fu  a  destroit;  6310 
Ne  por  quant  sel  cena  enuers  lui  de  son  doit. 
Li  uieus  en  iure  de  qui  haut  siet  et  lonc  uoit, 
sAidies  ne  secourus  n'i  seres  ia  par  moi.s 
Il  uint  a  la  pucele,  se  li  dist  par  bufoi: 
»  Montes  tost,  damoisele,  desor  cel  ceual  noir,  6315 

S'en  irons  moi  et  uous,  s'en  menrons  cel  auoir.« 
Quant  l'entent  Mirabiaus,  quidies  que  li  n'en  poist? 
»Ahi,  traitre  uieus,  dieus  destruise  ta  loi!« 
Ele  estendi  se  paume,  sel  fiert  si  demanois, 
140^.  Qu'en  la  destre  maissele  en  perent  li  .v.  doi.  6320 

Et  li  uieus  trait  l'espee,  se  li  uint  tout  irois, 
Mais  ele  ot  tel  paor  que  se  laisa  caioir. 
Puis  l'a  faite  monter,  u  li  plaist  u  li  poist, 
V  ele  uoille  u  non,  el  destrier  bauchant  noir, 
Puis  aquelli  les  autres,  ses  a  mis  deuant  soi  6335 


l82  AIOL  ET   MIRABEL. 

Fors  le  destrier  Aiol;  cil  remaint,  qu'il  nel  uoit, 
D'autre  part  sous  .i.  arbre  en  .i.  breulet  paisoit. 
Dameldex  le  garisse,  qui  haut  siet  et  lonc  uoit, 
Et  li  renge  s'amie  selonc  chou  qu'il  a  droit! 

6330  TI)  obaus  ot  non  li  uieus  qu'en  maine  la  mescine,, 

JTVll  li  a  escrie  :   »  Cheuaucies,  bêle  amie  ! 
Or  gires  auoec  moi  par  desous  ma  cortine, 
Si  uous  tenrai  .x.  ans  u  .xii.  u  .xiii.  u  .xv.  ; 
Se  ie  reprenc  une  autre,  ne  uous  courecies  mie, 

6335  Car  .c.  autresi  bêles  en  a  iou  ia  honies; 

Onques  ne  dieus  ne  hon  n'en  fist  encor  iustiche.<i 
Quant  l'entent  Mirabiaus,  por  poi  n'esrage  d'ire. 
»Ia  puis  ne  m'ait  dex,  li  fieus  sainte  Marie, 
Que  uous  en  nul  endroit  aies  ma  compaigniel 

6340  Ahi,  putiers  mauais,  li  cors  dieu  te  maudie  ! 

Car  ua  a  mon  signor,  si  combat  a  le  wiure, 
le  te  donrai  en  Franche  auoir  et  manandie.« 
Et  respondi  Robaus  :   »  Vous  parles  de  folie. 
Dameldex  me  confonge,  li  fieus  sainte  Marie, 

6345  Se  i  a  ia  par  moi  ne  secor  ne  aie.« 

obaus  prist  la  pucele  par  le  mance  de  paile, 
.Tost  et  isnelement  li  1ère  l'en  araisne: 
»Ales  tost  a  le  tere  hastiuement  en  haste, 
Vn  poi  nous  deduison  sous  l'onbre  de  cel  arbre  ! 

6350  N'en  poes  escaper,  iteus  est  mes  corages.c 

Quant  l'entent  Mirabiaus,  por  poi  d'ire  n'esrage. 
»Ahi,  traitre  uieus,  detrais  soit  tes  linages  ! 
Mieus  uauroie  estre  morte  qu'a  toi  tel  cose  face.« 
Ele  estent  les  .ii.  puins,  par  le  barbe  le  sache, 

6355  Bien  le  boute  de  li  et  enpoint  et  resache, 

140^.  Par  tel  uertu  le  tire,  que  .c.  piaus  en  esrache. 
iols  tenoit  son  pie  ens  el  cors  del  serpent, 
.Si  a  iehi  a  dieu  son  ceur  et  son  talent 
Et  s'est  bien  fais  confes  soef  entre  ses  dens 

6360  A  dieu  de  sainte  gloire  san  nul  recelement. 

Puis  a  traite  l'espee  li  enfes  par  grant  sens, 
Si  l'a  mise  en  trauers  en  la  goule  al  serpent, 
Entre  lui  et  la  quisse  li  enbati  tout  ens. 
Bien  bouta  par  uertu  et  par  airement 
Et  resacha  a  lui  et  rebouta  forment,  6365 

La  gorgiere  li  trenche  et  les  ners  par  dedens. 
Contre  ual  iusc'a  tere  coula  li  brans  sanglens, 
Tout  par  selonc  le  ceur  li  ala  porfendant, 
Et  li  serpens  morut,  si  gete  .i.  brait  moût  grant. 
Aiols  retrait  son  pie  a  lui  isnelement.  6370 

r  est  li  serpens  mors,  n'i  ot  nient  de  uertu, 
Aiols  li  fiex  Elie  retrait  son  pie  a  lui, 
Venus  est  al  serpent,  sel  trencha  par  le  bu, 
.XV.  pies  et  une  ausne  ot  de  lonc  estendus; 
Puis  releua  s'espee,  n'a  talent  qu'il  l'esuit,  6375 

Le  branc  a  ens  el  feure  maintenant  enbatu 
Et  uait  par  le  uergier  dolans  et  irascus. 
Moût  forment  se  démente  li  fieus  Elie  al  duc: 
»E,  las,  che  dist  Aiols,  con  mal  m'est  auenul 
Ahi,  gentiex  pucele,  quel  eskiec  ai  perdu!  6380 

A  quel  tort  uous  en  maine  li  fel  uielars  quenusU 
Il  uoit  Marchegai  paistre  desous  l'onbre  d'un  fust, 
S'Aiols  en  ot  grant  ioie,  demander  nel  estut. 
Damelde  en  aoure  et  la  soie  uertu: 

»Sire,  père  de  gloire,  uous  en  ren  ge  salu,  6385 

Que  cest  cheual  m'aues  et  saue  et  rendu. 
Or  me  rendes  les  autres  par  la  uostre  uertu  !« 
Il  uint  a  Marchegai,  par  l'estrier  monta  sus 
Et  prist  en  son  poing  destre  le  roit  espiel  molu. 

iols  li  fieus  Elie  fu  montes  el  destrier,  6390 

.Onques  mais  ne  fu  il  si  ioians  ne  si  lies, 
140"^.  Que  dieus  l'a  deliure  del  cors  a  l'auersier. 
Il  entra  ens  esclos  de  la  dame  et  del  uiel. 
Il  n'en  ot  mie  aie  .ii.  trais  d'arbalestrier, 
Quant  il  les  uit  ensamble  en  .i.  ual  caploier.  6395 

La  pucele  estoit  lasse,  ne  se  pot  plus  aidier, 
Quant  il  l'ot  abatue  por  auoec  li  couchier, 
Il  ot  traites  ses  braies  por  son  cors  aaisier. 
La  pucele  s'auanche,  ne  se  uaut  atargier, 

6400  Par  entre  .ii.  ses  quisses  li  fait  ses  mains  glachier, 

Tant  s'aprocha  auant,  par  ses  colles  le  tient, 
Si  l'estraint  par  uertu,  qu'il  ne  se  pot  aidier, 
.iiii.  fois  se  pasma  ains  qu'il  dut  redrecier. 
Quant  il  leua  la  teste,  Aiol  uit  cheuaucier 

6405  Et  dist  a  la  pucele:   »Bele,  car  me  laissiesl 

le  uous  pleui  de  dieu  le  père  droiturier, 
N'ares  ia  mais  par  moi  honte  ne  enconbrier.« 
»Sire,  dist  Mirabiaus,  merchi  por  dieu  del  ciel! 
D'une  feme  kaitiue  car  uous  prenge  pitiés.  « 

6410  El  laist  aler  les  mains,  et  Robaus  est  drecies. 

S'ele  ueist  Aiol,  ne  l'eust  mais  laissie. 
Mal  ait  quant  il  s'enfuit  demi  doi  ne  plain  pie  1 
Il  set  bien  que  fuirs  ne  li  aroit  mestier, 
Mais  uers  Aiol  se  dreche  tout  un  antieu  sentier. 

6415  Aiols  point  Marchegai  des  espérons  d'or  mier 

Et  a  brandie  l'anste  del  roit  trenchant  espiel, 
Vait  ferir  le  laron,  si  bien  a  esploitie. 
Que  l'escu  de  son  col  li  a  fraint  et  perchie 
Et  l'auberc  de  son  dos  desront  et  desmaillie, 

6420  Par  mi  outre  le  cors  li  fist  passer  l'achier, 

Toute  plaine  sa  lanche  l'abat  mort  el  sentier; 
Puis  a  traite  l'espee,  se  li  trenche  le  cief, 
Si  le  peut  o  les  autres  desor  .i.  des  destriers. 
Quant  le  uoit  Mirabiaus,  s'en  ot  moût  le  ceur  lie. 

6425  T     a  pucele  fu  lie,  quant  uit  le  bacheler, 

J /Por  chou  que  il  estoit  del  serpent  deliures. 

Ele  s'en  uint  a  lui,  si  l'a  araisone: 
14 1^  »  Dites  del  serpent,  sire,  com  estes  deliures ?« 
»Bele,  che  dist  Aiols,  mors  est,  la  merchi  de. 

6430  Or  retomons  ariere,  ie  le  uous  uoil  moustrer.c 

Ariere  s'en  repairent  tout  le  cemin  fere, 

Virent  le  serpent  mort,  ochis  et  afole, 

Li  ceual  desous  eus  en  sont  espauente. 

Cil  qui  deuant  aloient  sont  uers  France  tome. 

.es  or  s'en  ua  Aiols,  s'en  maine  la  pucele,  6435 

Desor  les  .vii.  cheuaus  ot  torsees  les  testes. 
Celés  as  Sarrasins  sont  encoistres  et  laides,' 
Mais  celé  al  crestien  fu  toute  la  plus  bêle. 
,  Il  issent  fors  del  bos,  uienent  a  plaine  tere,  ^ 

Virent  et  bours  et  uiles  et  chastieus  et  repaires,      ,    6440 
Ne  finerent  d'esrer,  si  uienent  a  Mongraile. 
Li  chastelains  Geraumes  celé  nuit  les  herberge, 
Cil  estoit  nies  Elie,  le  gentil  duc  honeste. 
Li  uns  ne  connut  l'autre,  puis  en  dut  grans  maus  estre. 
Les  maistres  senescaus  de  la  maison  apele:  6445 

»Queres  grues  et  gantes  et  uinison  nouele, 
Car  iou  ai  herbergie  che  cheualier  honeste. 
Por  l'amiste  de  lui  essaucheron  la  feste, 
Anuit  erent  o  moi  mi  borgois  de  Mongraile.  « 
»Sire,  che  dist  Aiols,  par  mon  cief,  preudom  estes  1    6450 
Bien  sera  esligie  ains  qu'isse  de  uo  tere.<s: 
»Sire,  che  dist  li  ostes,  ne  place  al  roi  celestre, 
Al  glorieus  del  ciel,  qui  le  siècle  gouerne. 
Nous  en  aions  del  uostre  uaillant  .i.  cenele. 
Onques  nel  fist  mes  pères  ne  le  fist  mes  ancestres,     6455 
S'il  herberga  franc  home  ne  cheualier  honeste. 
Que  la  nuit  li  uendist  ne  ostel  ne  herberge; 
N'endroit  moi,  se  dieu  plaist,  n'enpira  ia  la  ieste. 
•iii  fieus'  ai  de  mollier,  anuit  uoil  qu'û  uous  seruent. 
Li  .iiii.  est  cheualiers,  si  oste  ia  les  seles  6460 

Et  forbist  et  estrille  et  aboiure  et  aaisse.« 
Moût  sont  preu  et  cortois  li  .iiii.  fil  Gerelme, 
Il  uienent  a  Aiol,  cortoisement  le  seruent, 
14 1^  Ses  espérons  li  ostent  et  ses  heuses  li  traient, 

Et  rollent  son  aubère  et  forbisent  son  elme.  6465 

»Sire,  che  dist  Aiols,  par  mon  cief,  prodom  estes, 
Que  si  gentil  maisnie  aues  et  si  oneste. 
Chi  uoi  teus  bachelers,  cheualier  peuent  estre.« 
»Sire,  che  dist  li  ostes,  il  sont  bien  de  la  geste. 

6470  la  sui  parens  Elie,  n'a  millor  duc  en  tere, 

Ains  mieudre  cheualiers  ne  pot  monter  en  sele  ; 
Mais  melles  fu  al  roi  qui  les  François  caiele, 
Par  maluais  consellier  le  cacha  de  la  tere, 
Par  le  consel  Makaire  que  dieus  otroit  moleste, 

6475  Vn  maluais  losengier,   .i.  glouton  de  put  aire, 

Morir  l'en  couenra,  se  io  en  auoie  aise. 
Fuis  s'en  est  U  ber  loins  en  estrainge  tere, 
Sel  sauoie  u  trouer,  encor  l'iroie  querre.« 
ï'Sire,  che  dist  Aiols,  par  les  iex  de  ma  teste! 

6480  Trestout  est  uis  li  dus,  bien  sai,  u  il  recete, 

Racordes  ert  al  roi  et  si  rara  sa  tere.« 
»He,  dieus,  che  dist  li  ostes,  si  che  pooit   uoir  estre, 
.c.  mars  d'or  en  donroie  por  l'acordance  faire.  « 
Tel  ioie  ot  por  le  duc  dont  il  oi  nouele, 

6485  Qu'aporter  fait  ses  armes,  son  aubère  et  son  elme 

Et  l'espee  tranchant  et  l'escu  de  Biterme. 
V  que  il  uoit  Aiol,  bêlement  l'en  apele  : 
ïSire,  ueschi  tex  armes,  il  n'a  millors  en  tere! 
Encor  ne  suie  mie  ne  tant  uieus  ne  tant  frailles, 

6490  Que  il  ait  cheualier  enfressi  a  Bordele, 

Se  iel  fierc  a  bandop  en  le  targe  nouele. 
Se  ma  lanche  ne  brise,  que  ne  uide  la  sele.« 
Adont  sot  bien  Aiols  qu'il  estoit  de  sa  geste. 
»Sire,  che  dist  Aiols,  se  le  uolies  faire, 

6495  Ces  uos  fieus  en  menroie  auoec  moi  en  ma  tere. 

Plus  donroie  a  cascun  qu'il  n'en  ait  a  Mongraile, 
Ces  .vii.  ceuaus  d'Espainge  lor  doinge  tout  a  certes 
Volentiers  et  de  gre,    mais  ie  uoil  qu'il  me  seruent.< 
»Sire,  che  dist  li  ostes,  ne  plache  al  roi  celestre, 

6500141'^.  Al  glorieus  del  ciel,  qui  le  siècle  gouerne. 

Nous  en  aions  del  uostre  uaillant  une  cenele! 

Lor  armes  ferai  querre  moût  auenans  et  bêles, 

S'atendrai  Pentecouste,  la  glorieuse  feste, 

Puis  les  adouberai  en  mon  palais  ancestre, 

Ses  ueront  ma  maisnie  et  mes  compainges  bêles,         6505 

S'en  seront  plus  haitie  que  par  estranges  teres. 

Et  uous  prenderes,  sire,  en  France  uo  repaire; 

Se  uous  aues  besoing  que  il  uous  sorge  guerre, 

Nous  uos  irons  secoure  a  quan  que  porons  faire.  « 

Quant  l'entendi  Aiols,  lies  fu  de  la  nouele,  6510 

Tous  li  ceurs  en  son  uentre  li  saut  et  esioiele. 

Chele  nuit  gut  Aiols  a  Mongraille  la  uile. 
Li  castelains  Gerelmes  qui  fu  pros  et  nobiles 
Por  lui  fist  conreer  un  mangier  qui  fu  riches. 
Ains  n'i  ot  cheualier  ne  borgois  ne  raescine,  6515 

Qui  n'ait  o  eus  mangiet,  tous  les  semont  et  prie. 
A  meruelles  esgardent  Mirabel  la  mescine. 
Les  dames  de  Mongraille  li  commencent  a  dire: 
»Por  dieu,  biaus  dous  Aiols,  gardes  ceste  mescine! 
Aine  en  tout  no  uiuant  plus  bêle  ne  ueismes.s  6520 

»Par  mon  cief,  dist  Aiols,  ie  ne  li  faurai  mie. 
le  le  conquis  l'autrier  par  ma  cheualerie, 
Auoec  moi  l'en  menrai  en  France  le  garnie, 
Si  sera  en  sains  fons  leuee  et  baptisie, 
Si  le  prendrai  a  feme,  se  dex  me  done  uie.«  6525 

Et  respont  la  pucele:   ».v.c.  merchis,  biaus  sire!« 
Celé  nuit  seiornerent  a  grant  ioie  plentie, 
Si  se  fissent  seruir  par  moût  grant  signorie. 
Dessi  a  l'endemain  que  l'aube  est  esclairie  .  .  . 
Li  .iiii.  fil  Gerelme  li  ont  la  sele  mise  6530 

Sor  son  ceual  d'Espaigne,  moût  uolentiers  le  fisent. 
Et  li  chastelains  monte,  sel  conuoie  il  meismes 
Volentier  et  de  gre  une  liewe  fornie, 
Boinement  les  baisa,  quant  il  s'en  départirent, 
Ses  commanda  a  de,  le  fil  sainte  Marie.  6535 


d; 

141'^.  Mal  en  est  engingies  li  cheualiers  nobiles; 

Ses  cousins  germains  est,  mes  il  nel  sauoit  mie. 

la  ancois  nen  ert  uespres  ne  la  nuis  aconplie, 

Aura  paor  de  mort  et  tel  besoing  d'aie, 
6540  Aine  mais  n'en  ot  si  aspre  a  nul  ior  de  sa  uie. 

es  or  se  ua  Aiols,  si  a  pris  le  congie, 
S'en  maine  la  pucele  et  trestous  ses  destriers. 

Li  castelains  Gerelmes  est  arier  repairies; 

Quant  il  uint  a  Mongraille  en  son  palais  plenier, 
6545  Ses  .iiii.  fieus  apele,  si  les  a  araisnies: 

»  Enfant,  che  dist  Geralmes,  mal  somes  engingiet, 

Qui  en  laisons  aler  si  seul  che  cheualier. 

Il  est  de  mon  linage,  li  ceurs  le  me  dist  bien. 

le  n'en  kerroie  mie  home  qui  soit  sousiel, 
6550  Que  ne  soit  fiex  Elie,  le  fort  duc  droiturier. 

.    le  nous  adouberai  d'armes  et  de  destrier. 

Si  sieures  le  ualet  tout  le  cemin  plenier. 

S'il  a  de  uous  besoing,  bien  li  deues  aidier  ; 

Li  bos   de  Quintefoille  fait  moût  a  resongier. 
6555  Outre  le  conduires  enfressi  a  Orliens.î 

Quant  H  enfant  l'oirent,  aine  ne  furent  si  lie. 

Gerelmes  les  adoube,  li  castelains  prosies, 

De  blanc  aubère  et  d'elme  et  de  corant  destrier. 

Et  il  meismes  s'arme,  ne  se  uaut  atargier; 
6560  Puis  issent  de  la  uile  tout  sere  et  rengie, 

Ne  mainent  auoec  aus  sériant  ne  escuier 

Ne  mais  .iiii.  garçons  por  garder  Ior  destriers  ; 

Car  bien  quident  la  nuit  al  uespre  repairier. 

Or  conduise  lesus  les  noueus  cheualiers! 
6565  C'ancois  que  il  soit  uespres  ne  li  solaus  coucies, 

Se  il  uoillent  Aiol  Ior  cousin  bien  aidier, 

Poront  Ior  uaselage  prouer  et  assaier, 

Que  ia  autre  quintainne  ne  Ior  estut  drecier. 

Or  uos  dirons  d'Aiol,  le  nobile  guerrier. 
6570  Toute  ior  a  li  ber  esre  et  cheuaucie 

Enfressi  que  a  none  que  li  uespres  reuient, 

142*.  C'Aiols  a  reclame  le  père  droiturier, 

Qu'il  en  tel  lieu  le  maint,  u  il  ait  a  mengier. 

Il  garda  deuant  lui  el  grant  cemin  plenier, 

Si  a  coisi  un  moigne  qui  fu  haut  roengies;  6575 

Par  desous  les  orelles  ot  les  grenons  trancies, 

Froc  ot  et  estamine  et  .i.  gone  uies 

Et  fu  d'unes  grans  botes  d'abeie  caucies. 

Bien  sambloit  ordene,  grant  corone  ot  el  cief 

Et  tenoit  en  sa  main  .i.  pic  et  .i.  leuier.  6580 

Desfaite  ert  la  cauchie  del  grant  cemin  plenier; 

Moût  faisoit  grant  samblant  de  mal  pas  afaitier. 

A  tant  e  uous  Aiol  qui  le  salue  bien 

De  dieu  de  sainte  gloire,  qui  tout  a  a  baillier. 

Li  moignes  li  respont,  quant  ot  leue  le  cief,  6585 

Le  caperon  sorhauce  et  si  l'a  enclinie: 

»Cil  sire  uous  garisse,  qui  tout  a  a  iugier! 

Dont  uenes,  de  quel  part,  nobile  cheualier?« 

»Sire,  ie  uieng  d'Espaigne,  Aiols  li  respondie, 

Si  maing  chi  une  dame,  lasse  est  de  ceualcier.  6590 

Forment  auons  nos  cors  pênes  et  trauellies; 

Si  uoi  ceste  forest  deuant  nous  brunoier, 

Ne  uoi  mur  ne  maison  ne  fosse  ne  plaisie 

Ne  repaire  a  riche  home,  u  puise  herbergier.« 

»Sire,  che  dist  li  moignes,  bien  uous  sai  consellier.    6595 

Chi  a  une  abeie  en  ce  grant  bos  plenier, 

Bien  i  pores  anuit,  s'il  uous  plaist,  herbergier, 

S'ares  a  grant  plente,  quan  que  uous  a  mestier, 

142^.  Et  pain  et  car  et  uin  de  gre  et  uolentiers, 

Del  feure  et  de  l'auaine  a  uos  corans  destriers,  660a 

Et  pores  seiomer  tant  con  uos  plaisirs  iert 

V  .iiii.  iors  u  .v.,  se  il  uous  est  mestiers. 

Et  quant  uous  uaures,  sire,  esrer  et  ceualcier, 

Conduirons  uous  après  de  gre  et  uolentier 

Dusqu'outre  la  forest    iiii.  Hewes  u  mieus,  6605 

la  n'i  perdres  del  uostre  ualissant  .i.  denier, 
.iiii.  dames  i  a,  qui  moût  font  a  proisier, 
Qui  la  se  sont  rendues  por  amor  deu  del  ciel, 
Se  pora  uostre  feme  auoec  miex  aaisier, 

6610  Faire  ses  uolentes  et  quant  que  boin  li  iert.« 

»He,  dieus,  che  dist  Aiols,  tu  soies  grasies! 
Sire,  prendes  .c.  saus  de  monees  deniers, 
Por  sainte  carite  les  uous  doins  uolentiers, 
Si  en  pores  .i.  mois  bien  loer  .iiii.  ouriers 

6615  A  refaire  la  uoie  dont  il  est  grans  mestiers.« 

j'Sire,  che  dist  li  moignes,  por  nient  en  plaidies, 
Car  nous  somes  riche  home,  s'auons  asses  deniers 
Et  faisons  le  cauchie  por  amor  dieu  del  ciel, 
Si  uolons  chi  no  cors  pener  et  traueUier. 

6620  lou  i  sui  hui  uenus,  li  termes  en  est  miens, 

Demain  uenra  li  autres  et  puis  demain  li  tiers. 
Et  en  après  li  quars  sans  plus  de  delaier, 
la  ne  priors  ne  abes  n'i  sera  esparngies. 
Mais  prendes  celé  dame,  sel  dessendes  a  piet, 

6625  Si  le  laisies  dormir  sous  cel  arbre  foillie. 

le  m'en  irai  auant,  nobiles  cheualiers, 
Si  dirai  dan  abe  que  uous  ai  herbergies, 
Si  ares  a  plente,  quan  que  mestiers  uous  iert. 
Moût  uous  en  sera  miex  anquenuit  al  mangier.« 

6630  Aiols  uint  a  le  dame,  mis  l'a  ius  sans  dangier, 

Et  Mirabiaus  se  couche  desous  l'arbre  foillie. 
Aiols  fu  preus  et  sages  et  moût  bien  ensengies, 
Vn  mantelet  hermine  li  ploia  sous  son  cief, 
Apres  reuint  al  moigne,  u  il  l'auoit  laisie. 

6635142"=.  ^Montes  tost,  fait  il,  frère,  sor  cel  corant  destrier! 
Vostre  soit,  iel  uous  doing  de  gre  et  uolentiers, 
Il  est  fors  et  isneus  et  si  amble  très  bien, 
Iel  toli  l'autre  soir  un  riche  roi  paien. 
Bien  en  pora  dans  abes  ses  moignes  porcacier.« 

6640  :!>Sire,  che  dist  li  moignes,  por  nient  en  plaidies  1 

Quant  nous  fumes  al  siècle,  s'estiens  cheualier, 
Por  amor  damelde  l'auons  piech'a  laisie. 
le  promis  dameldieu,  quant  ie  fui  roengies, 
la  mais  ne  monteroie  sor  mul  ne  sor  destrier, 
Ne  desor  nule  beste  qui  uoist  a  .iiii.  pies  6645 

Ne  monteroie  mie  por  les  menbres  trancier.« 
Puis  dist  entre  ses  dens,  c'Aiols  ne  l'entendie: 
»Ne  sai  que  iel  baillasse,  quant  ensi  l'ai  nocie. 
Certes  ia  n'en  menres  ualissant  .i.  denier, 
Ains  en  perdres  la  teste,  ia  trestorne  nen  iert.<î:  6650 

Dieus,  c'Aiols  ne  l'entent,  li  gentieus  cheualiersl 
la  li  trenchast  la  teste  a  l'espee  d'achier. 
Che  ne  sont  mie  moigne,  qui  la  sont  herbergie, 
Ains  sont  .xii.  laron,  traitor  renoie. 

Qui  la  sont  herbergie  por  le  pule  engingier.  6655 

Les  pèlerins  mordrisent  a  doel  et  a  pechie, 
Si  ont  l'or  et  l'argent,  les  monees  deniers. 
Signor,  tout  cil  laron  furent  ia  cheualier, 
Mais  il  sont  de  lor  tere  bani  et  essillie, 
La  se  sont  asamble,  ne  seuent  gaaingier,  6660 

Mais  tolir  et  enbler,  chou  est  li  lor  mestiers. 
Plus  aiment  larechin  que  nul  auoir  sousiel, 
Cascuns  a  boines  armes  et  boin  corant  destrier, 
Et  il  nés  uoilent  onques  uendre  ne  engagier. 
Tous  les  uous  nomerai,  se  a  plaisir  uous  uient.  6665 

Cil  ot  a  non  Gonbaus,  li  quiuers  renoies. 
Qui  par  grant  traison  s'estoit  fait  roengies. 
Morans  et  AUiuins  et  li  glous  Galiens, 
Constans  et  Gonsellins  et  Riciers  et  Rahiers, 
Flohars  de  Vallieure  et  Hagenons  d'Orliens,  6670 

142^.  Clarenbaus  de  Valbrune,  Corsaus  de  Valrahier. 
Cil  ert  sire  des  autres,   s'en  estoit  sire  et  cies, 
Moût  estoit  fors  et  uistes  et  orgellous  et  fiers. 
Et  li  1ère  s'en  tome,  qui  dieus  doinst  enconbrier, 
Tant  com  il  uoit  Aiol,  uait  souauet  a  pie,  6675 

Et  quant  il  se  départ  que  il  fu  eslongies, 
Isnelement  et  tost  s'asist  en  .i.  sentier, 
Moût  li  poisent  ses  botes,  si  s'en  est  descauchies, 
Et  desfuble  la  cape  qui  moût  l'auoit  cargie, 

6680  Tout  enuolepe  ensamble  li  quiuers  renoies, 

En  .i.  buison  les  boute  por  son  cors  esploitier. 
Il  s'en  tome  fuiant  plus  tost  que  uns  leuriers, 
Dessi  en  le  gaudine  ne  se  uaut  atargier, 
Vint  as  .xi.  larons  que  il  auoit  laisie. 

6685  Corsaus  le  uoit  uenir,  si  l'en  a  aresnie: 

»  Comment,  sire  Gonbaut,  aues  uous  esploitie? 
Vous  uenes  sans  auoir,  dont  n'aues  gaaingie? 
V  est  li  grans  eskies  que  mener  soloies, 
Li  mul,  li  palefroi  et  li  corant  destrier, 

6690  L'ors  fins  et  li  argens,  li  monae  denier? 

As  pèlerins  saint  Iake  solies  desnoier.s 
»Sire,  dist  li  traitre,  moût  ai  bien  esploitie. 
Tai  tel  eskiec  conquis,  qu'il  n'a  millor  sousiel, 
Vne  cortoise  dame  et  un  franc  cheualier 

6695  Et  .vii.  cheuaus  d'Espaigne,  qui  meut  font  a  proisier. 

Qui  de  uair  et  de  gris  et  d'auoir  sont  cargie. 
La  dame  ele  est  plus  blanche  que  n'est  flors  d'aiglentier. 
S'a  la  color  rouente  plus  que  rose  en  rosier, 
Il  n'a  plus  bêle  dame  sous  le  caple  del  ciel; 

6700  Chi  Tares  anquenuit,  ia  trestorne  nen  iert. 

S'en  feres  uo  uoloir  et  quan  que  uous  en  siet  ; 

Aussi  Tarons  nous  autre,  issi  l'ai  otroie. 

Tout  somes  compaignon  iure  et  fianchie, 

Mais  uous  estes  nos  maistre,  por  tant  Tares  premier.* 

6705  »  Gonbaut,  dist  li  traitre,  moût  as  bien  esploitie. 

Tous  iors  as  deserui  mon  gre  et  m'amistie.« 
143^.  En  lor  chemin  s'en  entrent,  qui  fu  grans  et  pleniers. 
Chi  lairons  des  larons  qui  dex  doinst  encombrier, 
Asses  i  reuenrons,  quant  lieus  et  tans  en  iert; 

6710  Si  uous  dirons  d'Aiol,  le  gentil  cheualier. 

De  la  gente  pucele  al  gent  cors  afaitie, 
Qui  s'estoit  endormie  desous  l'arbre  foillie. 
Ele  estoit  moût  lassée,  si  commenche  a  songier 
Que  li  moignes  rieules  qui  l'auoit  herbergie 
.xii.  félons  broons  lor  auoit  desloie.  6715 

Les  grans  goules  baees  lor  uenoient  irie, 
Si  uoloient  Aiol  estrangler  et  mangier, 
Et  uoloient  as  dens  les  bras  del  cors  sachier. 
La  pucele  s'esuelle,  si  sailli  sor  ses  pies. 
»Bele,  che  dist  Aiols,  a  ente  aues  songie«...  6720 

»Che  ne  sont  mie  moigne  qui  chi  sont  herbergie, 
Ains  sont  .xii.  laron,  traiter  renoie, 
Qui  chi  sont  asamble  por  le  puple  engingier. 
Les  pèlerins  mordrisent  a  tort  et  a  pichie, 
Si  ont  Por  et  l'argent,  les  monaes  deniers.*  6725 

»Bele,  che  dist  Aiols,  uous  ne  dites  pas  bien 
Des  homes  damelde,  qu'a  tel  tort  blastengies. 
la  font  il  le  cauchie  por  amor  dieu  del  ciel, 
Ne  trairoient  home  por  nul  auoir  sousiel.« 
»Sire,  dist  la  pucele,  a  itant  le  laisies  !  6730 

Bien  sai,  se  la  alons,  nobile  cheualiers, 
le  i  serai  honie  a  tort  et  a  pichie, 
Tornons  nous  d'autre  part  cel  grant  chemin  plenier, 
Laisons  ceste  forest,  moût  fait  a  ressongier, 
Par  deuers  le  canpaigne  fait  millor  ceualcier.  6735 

Al  premerain  recet  u  porons  repairier 
Si  prendrons  auoec  nous  .iiii.  serians  a  pie. 
Si  lor  donons  ancois  les  .iii.  de  nos  destriers 
V  les  .iiii.  u  les  .v.,  s'il  les  uoillent  baillier. 
Que  il  nous  uiaus  conduient  enfressi  a  Orliens.«  6740 

>'Bele,  che  dist  Aiols,  con  uous  plaira,  si  iert. 
Qui  consel  ne  uieut  croire,  bien  doit  prendre  mal  cief.  « 
Entre  ses  bras  le  prist,  si  le  lieue  el  destrier. 
Puis  monte  en  Marchegai  par  son  senestre  estrier, 
Tous  les  autres  akieut,  n'en  i  uaut  nul  laisier;  6745 

En  lor  chemin  en  entrent,  qui  fu  grans  et  pleniers, 
De  moût  grant  aleure  prendent  a  cheuaucier. 
Mais  li  laron  estoient  el  parfont  gaut  ramier; 
Quant  il  uirent  Aiol  demorer  et  targier, 

6750  Corsaus  en  apela  Gonbaut  le  renoie  : 

»  Comment,  sire  Gonbaut,  aues  nous  fosnie? 
V  est  chis  grans  eskies  que  mener  deusies, 
Bêle  cortoise  dame  et  chis  frans  cheualiers 
Et  .vii.  cheual  d'Espaigne  que  uous  tant  prisies? 

6755  Se  gabe  nous  aues,  uous  le  compères  chier.« 

»Sire,  dist  li  traitre,  moût  me  puis  meruellier, 
Qu'il  ont  tant  demore,  par  les  sains  desousiel! 
La  pucele  est  forment  lase  de  cheualcier, 
Ele  s'est  endormie  sous  .i.  arbre  foillie. 

6760  Or  entendes  .i.  poi,  ie  l'irai  esuellier.« 

»Ales  dont,  dist  li  1ère,  ne  uous  caut  d'atargierU 
Et  respont  H  traitre:   »Ie  n'irai  mie  a  pie.« 
Il  a  prises  ses  armes,  si  s'est  aparellies, 
Moût  auoit  boin  ceual,  si  monta  par  l'estrier, 

6765  Isnelement  s'en  torne,  prent  l'escu  et  l'espiel, 

Onques  ne  tresfina  iusc'a  l'arbre  foillie, 
La  u  il  ot  Aiol  et  guerpi  et  laisie. 
Et  quant  il  nel  troua  ne  lui  ne  la  mollier, 
Lors  a  tel  deul  al  ceur,  que  tiis  quide  esragier. 

6770  II  a  troue  la  rote  des  auferans  destriers. 

Apres  Aiol  akieut  tout  son  cemin  plenier. 
Mirabiaus  la  pucele  se  regarda  premier, 
S'a  ueu  le  laron  uenir  et  cheuaucier, 
Le  blanc  aubère  et  l'elme  et  luire  et  flanboier. 

6775  -Aio^  ^^  apela,  prist  l'en  a  araisnier  : 

»Gentiex  damoisieus,  sire,  iel  uous  disoie  bien, 
Vees  la  uostre  moigne  qui  uous  ot  herbergie  ! 
N'a  mie  ses  noirs  dras,  ancois  les  a  laisie, 
143*^.  Il  est  moût  bien  armes  sor  .i.  corant  destrier.* 

6780  »E,  dieus,  che  dist  Aiols,  tu  soies  grasies! 

Damoisele  cortoise,  bien  me  poes  aidier, 
A  iceste  besoigne  seres  mes  escuiers; 
Tant  feres  or  por  moi  que  menres  les  destriers.  « 
Et  respont  la  pucele:   »Biaus  sire,  uolentiers.« 
Ele  prent  par  les  resnes  les  boins  corans  destriers,     6785 
A  paines  ua  .ii.   pas,  ne  se  regarde  arier. 
Et  Aiols  point  et  broche  le  boin  ceual  corsier, 
Et  Gonbaus  H  escrie:   »Fel  quiuer,  losengier! 
la  nous  mande  dans  abes,  bien   estes  herbergies, 
Mar  ires  plus  auant,  par  les  iex  de  mon  cief.«  6790 

»E,  glous,  che  dist  Aiols,  dieus  te  doinst  encombrier  ! 
Or  ains  estoies  moignes  et  or  es  cheualiers. 
Senpre  le  conperas,  se  dieus  me  uieut  aidier.  « 
»Par  dieu,  che  dist  Gonbaus,  li  quiuers  renoies, 
Se  tu  uieus  la  bataille,  ia  Taras  uolentiers.«  6795 

Et  respondi  Aiols:   »Tous  en  sui  aaisies.« 
Anbedui  s'entreloignent  le  trait  a  .i.  arcier, 
Ensamble  s'entreuienent  les  escus  enbracies, 
Meruelleus  cos  se  donent  ens  escus  de  quartiers, 
Desor  les  boucles  d'or  ses  ont  frains  et  percies,  6800 

Tant  sont  fort  li  aubère,  nés  porent  desmaillier. 
As  grans  caus  des  uasaus,  qui  sont  boin  cheualier, 
Et  a  lor  roides  lances  qui  furent  de  pumier 
Et  al  fais  des  ceuaus  arabis  et  corsiers 
Se  sont  tant  fièrement  anbedui  acointie,  6805 

Que  ceingle  ne  poitrails  n'i  ot  onques  mestier. 
Que  cascun  ne  conuienge  les  archons  a  widier. 
Il  furent  des  cors  sains,  si  resaillent  en  pies. 
Se  li  1ère  eust  foi,  trop  fust  boins  cheualiers, 
N'eust  millor  par  armes  dessi  a  Monpelier.  6810 

Aiols  l'en  apela  par  moût  grant  amistie  : 
»Amis,  por  amor  deu,  car  laise  che  mestier! 
En  France  te  donrai  .i.  fort  castel  en  fief. 
Mieudre  uasals  de  toi  ne  peut  de  pain  mangier. 
143^.  Onques  mais  par  .i.  home  ne  widai  mon  estrier.  .        6815 

■■>£,  glous,  che  dist  Gonbaus,  uieus  me  tu  preecier? 
la  te  mande  dans  abes  qu'il  t'a  fait  herbergier, 
Au  couent  te  conuient  uenir  et  repairier.« 
Il  a  traite  l'espee  dont  H  brans  fu  d'achier 

6820  Et  uait  ferir  Aiol,  nel  uaut  esparengier, 

Meruelleus  cop  li  done   desor  l'elme  uergie, 
Que  les  flors  et  les  pieres  en  a  ius  trebucie, 
Deuers  la  destre  espaule  a  fait  le  branc  glacier, 
.XX.  mailles  del  aubère  li  trencha  el  grauier; 

6825  Dameldex  le  gari,  qu^en  car  nel  pot  toucier. 

'He,  glous,    che  dist  Aiols,    or  me  puis  trop  targier! 
Dameldeus  me  confonge,  se  plus  uoil  esparngier 
Ton  cors,  puis  que  proiere  n'i  peut  auoir  mestier.* 
Il  a  traite  l'espee  dont  li  brans  est  d'achier, 

6830  P3,r  moût  grant  mautalent  le  prist  a   aprocier, 

En  l'elme  par  deseure  desous  l'escu  le  fiert, 
Dessi  que  en  l'eskine  li  est  li  brans  glachies. 
Li  1ère  canchela,   si  s'est  agenoilHes. 
Aiols  li  fiex  Elie  noblement  le  requiert, 

6835  ^^  Pespee  tranchant  si  ruiste  caup  le  fiert 

A  mont  parmi  son  elme  qui  fu  a  or  uergies, 
Que  les  flors  et  les  pieres  en  fait  ius  trebuchier, 
La  coife  del  aubère  ne  li  ot  aine  mestier, 
Dusqu'es  dens  maiselers  li  fait  le  branc  glachier. 

6840  A  tant  es  Mirabel  poignant  sor  .i.  destrier; 

V  qu'ele  uoit  Aiol,  se  li  prent  a  hucier: 
vGentiex  hom  de  boin  aire,  por  amor  dieu  del  ciel! 
Selonc  le  sien  seruiche  li  rendes  le  loier.« 
Et  respondi  Aiols:    >Par  mon  cief,  uolentiers.« 

6845  II  tient  l'espee  nue,  dont  li  brans  fu  d'acier, 

De  l'une  part  del  bos  a  une  art  tranchie, 
Bêlement  l'a  entorse,  el  col  li  a  lachie, 
Mirabiaus  la  pucele  se  li  a  tant  aidie, 
C'a  la  branche  d'un  arbre  l'a  pendu  et  lacie. 

6S50  I-e  blanc  aubère  et  l'elme  torse  sor  son  destrier 

144^.  Et  pendi  a  l'archon  le  branc  forbi  d'achier. 

En  lor  cemin  s'en  entrent  et  pensent  d'esploitier. 

La  pucele  cheualce  ioste  le  cheualier, 

Aiols  le  regarda,  li  ardis  et  li  fiers, 

Por  l'amiste  de  li  s'aficha  el  destrier,  6855 

.ii.  doie  et  plaine  paume  fist  l'estrier  alongier. 

S'or  li  uenoit  nus  hom  nés  de  mère  sousiel, 

Qui  uausist  la  pucele  de  nient  calengier, 

la  li  contrediroit  al  fer  et  a  l'achier. 

Or  le  conduisse  dieus  qui  tout  peut  iustichier  !  6860 

Car  ancois  qu'il  ait  gaires  longement  ceualcie, 

S'il  ne  se  ueut  a  certes  bien  secore  et  aidier, 

Grans  maus  li  auenra,  s'il  le  uieut  commencier; 

Car  li  .xi.  laron  furent  el  bos  plenier, 

Et  dist  li  uns  a  l'autre  :   »Mal  somes  engingie.  6865 

le  quic  que  nos  compain  est  mors  et  detrancies. 

Car  cheuaucons  après,  bien  li  deuons  aidier.  « 

Et  il  li  respondirent  :   »Con  nous  plaira,  si  iert.« 

Il  uestent  les  aubers,  s'ont  les  elmes  lacies, 

Et  caingent  les  espees  et  montent  es  destriers,  6870 

Si  pendent  a  lor  caus  les  escus  de  quartiers. 

Et  saisisent  les  lances  as  confanons  lachies, 

Enfressi  que  a  l'arbre  ne  uaurent  atargier. 

Que  Gonbaus  lor  auoit  nome  et  ensengie. 

Quant  il  ne  le  trouèrent,  les  sens  quident  cangier,       6875 

Mais  la  route  trouèrent  des  auferans  destriers 

Et  trouèrent  Gonbaut  pendu  et  atachie. 

Corsaus  le  uoit,  li  maistres,  a  poi  n'est  esragies, 

Il  a  traite  l'espee,  si  a  le  art  tranchie, 

Dont  Gonbaus  li  faus  moines  ot  la  goule  alongie;       6880 

Gonbaus  cei  a  tere,  li  quiuers  renoies. 

Et  Corsaus  s'en  torna,  si  l'a  ileuc  laisie, 

Apres  Aiol  se  met  tout  son  cemin  plenier, 

Aiols  li  fieus  Elie  se  regarda  arier, 

Les  .xi.  larons  uit  uenir  et  ceualcier,  6885 

Les  haubers  et  les  elmes  luire  et  reflanboier, 
144^  S'il  ot  paor  de  mort,  n'en  deues  meruellier. 
Damelde  reclama,  le  glorieus  del  ciel: 
»Glorieiis  sire,  père,  qui  fus  et  tous  tans  iers 

6890  Et  le  mont  et  le  mer  as  toute  a  aiugier, 

Tu  garis  hui  mon  cors  de  mor  et  d'enconbrier. 
Que  ie  ne  soie  mors,  ochis  et  detrenchies. 
Bien  m'en  poroie  aler,  car  i'ai  corant  destrier; 
Ne  uoil  cheste  pucele  ne  guerpir  ne  laisier. 

6895  De  lonc  l'ai  amenée,  son  cors  doi  auoir  chier. 

Quant  el  cors  al  serpent  tenoie  nu  mon  pie, 
Ele  ne  me  uaut  onques  ne  guerpir  ne  laisier. 
Che  promec  iou  a  dieu,  le  pare  droiturier, 
la  mais  ne  li  faurai  tant  con  me  puisse  aidier, 

6900  Si  le  prendrai  a  feme,  a  per  et  a  mollier. 

Se  iou  li  desfailloie,  trop  seroie  laniers. 
Et  par  le  saint  apostle  c'on  a  Rome  requier, 
Mieus  uoil  a  honor  mort,  c'a  honte  repairier.c 
Quant  l'entent  Mirabiaus,  moût  en  ot  le  ceur  lie. 

6905  V  qu'ele  uoit  Aiol,  sel  prent  a  aresnier  : 

^Gentiex  damoiseus,  sire,  por  amor  deu  del  ciel! 
Car  uous  en  aies  ore  tout  chest  anti  sentier, 
Vous  aues  boin  cheual,  si  escaperes  bien. 
Mieus  uoil  estre  honie  a  tort  et  a  pechie, 

6910  Que  soies  por  m'amor  ochis  et  detranchies.c 

»Bele,  che  dist  Aiols,  por  nient  en  plaidies. 
le  uous  uoil  contredire  al  fer  et  a  l'achier. 
le  me  quic  m^out  chier  uendre,  par  dieu  le  droiturier. 
Mais  soies  toute  coie,   si  gardes  ces  destriers 

6915  Et  tout  le  grant  auoir  que  iou  ai  gaaingie. 

Comment  que  li  plais  prenge,  ie  ferai  le  premier,  < 
A  tant  e  uous  poignant  Corsaut  le  renoie, 
Cil  ert  maistres  des  autres,  s'en  estoit  sire  et  cies, 
Il  ot  en  son  estage  de  lonc  plus  de  .x.  pies. 

6920  Plus  uint  deuant  les  autres  que  ne  trait  .i.  arciers, 

A  la  uois  qu'il  ot  clere  commencha  a  huchier  : 
»Fil  a  putain,  lechiere  !  con  m'aues  uergongie, 
144*^.  Mon  compaignon  pendu,  que  i'auoie  tant  chier! 
Or  aproime  li  termes  qu'a  mort  estes  iugies.« 
Aiols  li  fiex  Elie  n'ot  cure  de  tenchier,  6925 

Il  broche  Marchegai  des  espérons  d'or  mier, 
Le  laron  uait  ferir,  ne  l'a  mie  esparngiet. 
Onques  toutes  ses  armes  ne  li  orent  mestier, 
Que  l'espiel  ne  li  fâche  parmi  le  cors  baingier. 
Deuant  lui  a  la  tere  Va.  il  mort  trebucie  6930 

Et  escrie;   ^Monioie!  dex,  saint  Denise,  aidiesk 
Mais  li  autre  laron  le  hasterent  si  bien. 
Ne  peut  li  gentiex  hom  recourer  son  espiel 
Ne  del  laron  ieter  ne  a  lui  resachier. 
Il  a  traite  Fespee  dont  bien  se  sot  aidier,  6935 

Et  uait  ferir  un  autre,  qu'en  fait  uoler  le  cief. 
Et  li  neuf  l'asaillirent  et  deuant  et  derier, 
Et  Aiols  se  desfent  comme  boins  cheualiers  ; 
Mais  li  .V.  le  ferirent  u  deuant  u  derier, 
Li  doi  en  son  escu  et  en  l'elme  li  tiers  6940 

Et  li  quars  le  feri  en  son  aubère  doublier, 
Nel  pot  contretenir  ne  caingle  ne  estriers, 
Contre  tere  l'abatent,  tant  fu  il  plus  iries. 
Aiols  guenchi  les  caus,  si  se  resaut  en  pies, 
Il  tient  nue  l'espee,  l'escu  tint  sor  son  cief,  6945 

Que  il  consieut  a  caup,  tous  est  a  mort  iugies. 
Li  laron  le  requièrent,  si  l'ont  moût  anguisie. 
Tout  estendu  l'abatent,  a  tere  l'ont  coucie, 
Estroitement  li  loient  et  les  mains  et  les  pies. 
En  trauers  le  couchierent  sor  .i.  corant  destrier,  6950 

Tous  les  autres  aquellent,  n'en  uaurent  nul  lasier 
Fors  seul  que  Marchegai,  cel  ne  porent  baillier. 
Li  laron  iurent  dieu,  le  père  droiturier, 
Ancois  que  il  soit  uespres  ne  li  solaus  coucies, 
Vauront  del  franc  baron  lor  compaignons  uengier.      6955 

Or  deuissent  entr'aus  li  quiuer  renoie, 
Que  il  feront  iustiche  del  uaillant  cheualier; 
Mais  il  ne  seuent  mie  le  mortel  enconbrier, 
144^.  Que  ia  lor  auenra  moût  tost  sans  detrier. 

69^0  Car  Gerelmes  ceuauche,  li  castelains  prosies, 

Entre  lui  et  les  fieus,  les  uaillans  cheualiers, 
la  secoront  Aiol  qui  d'aie  a  mestier. 
Gerelmes  uit  Aiol  sor  le  cheual  loie, 
Ses  .iiii.  fieus  apele,  si  les  a  aresnie  : 

6965  »  Enfant,  che  dist  Gerelmes,  par  les  sains  desousiel  ! 

Ves  la  uostre  cousin  c'on  en  maine  loie. 
Moût  s'i  est  bien  uendus  a  l'espee  d'achier, 
Car  iou  en  uoi  les  .v.  ochis  et  detranchies. 
Or  penses  de  bien  faire,  nobile  cheualier  !'c 

6970  II  broche  le  ceual  des  espérons  des  pies, 

Et  a  l'anste  brandie  del  roit  trenchant  espiel, 
Sor  l'escu  de  son  col  uait  ferir  le  premier, 
Onques  toutes  ses  armes  ne  li  orent  mestier, 
Deuant  lui  a  la  tere  l'a  ius  mort  trebuchie, 

6975  Puis  a  traite  l'espee  dont  bien  se  sot  aidier, 

Si  en  uait  ferir  l'autre,  chelui  qui  Aiol  tient, 
Par  desor  les  espaules  li  a  caupe  le  cief. 
lofrois  li  ainsnes  frères  commencha  a  hucier  : 
»Que  faites  uous,  mi  frère,  por  les  sains  desosiel? 

6980  la  les  ara  nos  pères  tous  mors  et  detranchies. 

Se  ne  nous  i  poons  prouer  ne  essaierj 
Or  n'en  i  a  que  ,iiii.  des  quiuers  renoies. « 
H  brochent  les  ceuals  des  espérons  des  pies, 
Dessi  grant  aleure  con  pot  rendre  destriers, 

6985  Contreual  le  lairis,  por  esperon  touchier. 

Vont  ferir  sor  les  .iiii.  des  quiuers  renoies, 
Chascuns  ochist  le  sien  des  nouiaus  cheualiers. 
Gerelmes  uit  Aiol  sor  le  ceual  liie, 
Il  a  traite  l'espee,  s'a  les  liiens  tranchies, 

6990  Soef  et  bêlement  l'a  ius  mis  del  destrier. 

Li  premiers  mos  qu'il  dist,  quant  il  l'a  araisnie  : 
»  Estes  uous  point  naures,  nobile  cheualiers?« 
»Naie,  che  dist  Aiols,  la  merchi  deu  del  ciel! 
Tant  sont  boines  mes  armes,    ne  porent  enpirier«  . . . 
145^.  Quant  il  oi  parler  son  signor  droiturier,  6995 

Chele  part  uint  corant,  qu'il  le  reconnut  bien. 
Quant  Aiols  le  coisi,  meru elles  en  fu  lies. 
Li  .iiii.  fieu  Gerelme  le  corent  refraignier  .  .  . 
Et  son  frain  et  sa  sele  et  andeus  ses  estriers. 
Et  Aiols  i  remonte,  qui  meraelles  l'ot  chier.  7000 

A  l'issue  du  bos  ont  troue  .i.  plaisie, 
Vns  gentiex  hom  i  mest,  qui  s'i  fist  herbergier. 
Li  laron  de  put  aire  l'auoient  essillie. 
Il  l'auoient  mordri  et  lui  et  sa  moUier, 
.ii.  grans  forches  de  kaine  i  auoient  fichie.  7005 

Aiols  li  fieus  Elie  l'auoit  ueu  moût  bien; 
Il  uinrent  as  laron  s,  nés  i  uaurent  laisier, 
Celé  part  les  trainent  es  keues  des  destriers, 
Entre  Aiol  et  Gerelme  les  trainent  uolentiers, 
Et  tout  si  .iiii.  fil  lor  i  ont  tant  aidiet  7010 

Que  tous  les  i  pendirent,  aine  n'en  prisent  loier; 
Chelui  qui  n'auoit  teste  pendirent  par  les  pies. 
Or  poront  très  bien  dire  les  gens  de  cel  resnie, 
Merchi  dieu  et  Aiol,  que  bien  en  sont  uengie. 
Puis  repairent  el  camp,  u  l'estors  fu  pleniers,  7015 

Des  escus  et  des  lances  ne  se  uaurent  cargier, 
Les  aubers  et  les  elmes  torsent  sor  les  destriers 
Et  pendent  as  archons  les  brans  forbis  d'achier. 
Aiols,  li  fieus  Elie,  cil  a  parle  premier: 
*  Franc  chastelain  Geralme,  faites  pais,  si  m'oies  !         7020 
Ma  part  de  cest  eskiec  qui  chi  est  gaaingies 
Vous  claim  iou  trestout  quite  de  gre  et  uolentiers, 
Por  aidier  uos  enfans  qu'aues  fait  cheualiers.« 
»Sire,  che  dist  Gerelmes,    .c.  merchis  en  aies! 
Cest  eskiec  prenderai,  n'en  refuserai  nient.  «  7025 

Il  l'en  fait  par  garçons  ariere  renuoier, 
Droitement  a  Mongraille  conduire  et  repairier. 
Li  chastelains  Gerelmes  qui  fu  gentiex  et  fiers 
En  apela  Aiol,  se  l'en  a  araisnie  : 

7030  j  Gentiex  damoiseus,  sire,  por  les  sains  desosiel  ! 

145^.  Ersoir  uous  herbergai  en  mon  palais  plenier 
Et  si  uous  oi  dire  qu'Elie  conissies. 
Or  uous  coniur  de  dieu,  nobile  cheualiers, 
Par  le  foi  que  deues  le  père  droiturier, 

7035  Que  uous  me  dites  uoir,    se  dieus  uous  puist  aidier, 

S'onques  apartenistes  Elie  le  guerrier. 
Mon  oncle  de  Borgonge,  qu'a  tort  en  fu  cacies.< 
i'Sire,  che  dist  Aiols,  coniure  m'aues  bien, 
Mais  ie  ne  le  diroie  a  home  desosiel 

7040  Tant  que  uenrai  al  roi  qui  Franche  a  a  baillier; 

Mais  d'itant  uous  puis  bien  mon  corage  esclarier, 
S'ainc  amastes  le  duc,  dont  m'aueres  uous  cier.< 
Quant  l'entendi  Gerelmes,  onques  ne  fu  si  Hes. 
»  Gentiex  damoiseus,  sire,  ie  le  sauoie  bien 

7045  Par  fine  uerite,  que  uous  m'apartenies. 

Or  ne  uous  guerpiroie  por  tout  l'or  desousiel, 
Si  uous  arai  conduit  a  la  chite  d'Orhens. 
Se  uous  aues  besoing,  ie  uous  irai  aidier, 
Enuers  trestous  les  homes  uo  uie  calengier.* 

7050  5>Sire,  che  dist  Aiols,  x.  mercis  en  aies.« 

Or  s'en  tornent  ensamble  H  gentil  cheualier, 
S'en  mainent  la  pucele  qui  moût  fait  a  prosier. 
Ses  .vii.  cheuaus  n'i  uaut  Aiols  mie  laisier, 
Qu'il  auoit  en  Espaigne  conquis  et  gaaignie. 

7055  En  lor  chemin  en  entrent,  qui  ua  droit  a  Orliens, 

Mes  il  ne  seuent  mie  le  mortel  enconbrier, 
Qu'il  lor  doit  auenir  ains  qu'il  soit  esclairie. 
Tant  ont  chele  uespree  esre  et  ceualciet, 
Que  al  Roimorentin  sont  la  nuit  repairie. 

7060  Che  fu  uns  chastiaus  riches  qui  moût  fait  a  prosier 

Et  sist  a  .vii.  lieuetes  de  la  chite  d'Orliens, 

Par  deuers  le  Berri  fu  moût  bien  batellies. 

La  nuit  les  a  Hunbaus  uns  ostes  herbergies, 

Cil  estoit  riches  hon  et  d'auoir  enforchies, 

Si  estoit  par  usures  montes  et  essauchies,  7065 

Et  ot  moût  gentil  feme,  fille  de  cheualier 
145*=.  Qui  fu  par  maladie  de  l'auoir  abaissies; 

Par  pouerte  dona  sa  fille  a  l'userier. 

Pouerte  si  fait  faire  a  home  maint  meskief. 

Hunbaus  auoit  maison  moût  boine  a  .iii.  soUers.  7070 

Esmeraude  ot  a  non  sa  cortoise  molliers, 

Ele  ot  de  cel  gloton  .i.  baceler  legier. 

Il  ot  a  non  Antiaumes,  si  fist  moût  a  proisier, 

Il  ot  tout  de  bonté  son  père  forlingie, 

Ne  fesist  traison  por  les  menbres  trancier.  7075 

E,  dieus!  com  il  se  paine  des  barons  aaisier, 

Des  ceuals  establer  et  des  elmes  froier, 

Et  des  aubers  roller,  qu'en  auoient  mestier. 

De  toutes  boines  teches  fu  si  bien  ensengies, 

Por  preudome  seruir  n'auoit  millor  sosiel.  7080 

edens  Roimorentin  fu  Aiols  osteles, 
Entre  lui  et  Gerelme  de  Mongraile,  le  ber, 

Et  tous  ses  .iiii.  fiex,  les  nouels  adobes. 

Li  hostes  les  fist  bien  seruir  et  honorer; 

Sièges  orent  et  coûtes  et  boins  tapis  oures,  7085 

De  rose  et  de  mentastre  font  tout  ioncier  l'ostel. 

Antialmes  li  cortois  s'en  est  en  pies  leues, 

Moût  uieut  les  .vi.  barons  richement  honorer 

Et  la  fille  le  roi,  Mirabel  al  uis  cler. 

Il  tout  n'ont  escuier  por  lor  harnas  torser,  7090 

De  fer  et  de  suor  furent  tout  camouse. 

Antelmes  s'en  auale  contremont  les  degrés, 

Tout  le  chastel  enquirt  et  de  lonc  et  de  le. 

Tant  quist  ses  compaignons  que  il  les  a  troues. 

Par  francise  les  a  auoekes  soi  menés  7o9S 

Por  seruir  les  frans  homes  qui  sont  a  son  ostel. 

Li  uallet  furent  bien  uestu  et  acesme  ; 

Le  uin  lor  ueissies  par  noblece  porter 

As  grans  coupes  d'argent,  dont  li  our  sont  dore. 
7100  Mirabiaus  la  pucele  et  Gerelmes  li  ber 

S'asisent  anbedui  sor  .i.  lit  les  a  les, 

Li  .iiii.  fil  Gerelme  deuant  lui  al  coste. 
145'^.  Esmeraude  l'ostese  et  Aiols  li  senes 

Se  sisent  d'autre  part  desor  .i.  lit  pare, 
7105  D'unes  coses  et  d'autres  commencent  a  parler. 

»Dame,  che  dist  Aiols,  por  dieu,  ne  me  blâmes 

D'ime  cosse  que  uoil  par  amor  demander. 

Cornent  fu  uostre  cors  a  cest  home  dones? 

Moût  me  uient  a  merueille  que  ce  borgois  aues, 
71 10  Vos  deusies  dame  estre  d'une  grant  richete.x 

Quant  l'entent  Esmeraude,  s'a  del  ceur  souspire. 

»Sire,  che  dist  la  dame,  por  dieu  ne  me  gabes  ! 

Pouerte  fait  a  home  son  corage  muer. 

Mes  pères  fu  frans  hon  et  de  grant  parente, 
71 15  En  trestout  le  Berri  ne  peust  on  trouer 

Nul  millor  cheualier  por  ses  armes  porter. 

Puis  kei  en  malage  et  en  grant  pouerte 

Et  engaga  ses  teres,  petit  l'en  fu  remes. 

Cis  hom  ert  par  usure  en  grant  auoir  montes, 
7120  A  mon  père  fist  toute  sa  tere  racater; 

Puis  m'i  dona  a  feme,  ie  ne  li  poc  ueer. 

Or  ai  de  lui  .i.  fil  que  uous  ichi  uees. 

Nient  plus  que  li  escoufles  peut  l'ostoir  resambler, 

Ne  se  peut  li  miens  fiex  a  son  sens  atorner. 
7125  Mes  fiex  demande  tables  et  eskies  por  iuer. 

Les  chiens  et  les  oiseus  ne  peut  il  oublier. 

De  la  route  as  frans  homes  ne  le  peut  on  geter.  ; 

>Certes,  che  dist  Aiols,   moût  en  fait  a  amer.c 

Antiaume  en  apela:   »Biaus  amis,  cha  uenesl 
7130  Remanes  auoec  moi  ces  .iiii.  mois  d'esté. 

Por  amor  uostre  mère  qui  m'a  dit  et  conte 
Que  uous  estes  frans  hon  et  de  haut  parente, 
De  uous  uauroie  faire  cheualier  adoube 
D'armes  et  de  destrier  corant  et  abriue.« 
Quant  l'entent  li  ualles,  parfont  l'a  encline,  713S 

Dessi  a  pie  l'en  ua  par  boine  uolente. 
Entre  Aiol  et  Gerelme  l'en  ont  sus  releue. 
Aiols  li  fieus  Elie  ne  uaut  plus  arester, 
146='.  Car  il  ne  uoloit  mie  prometre  sans  doner, 

Onques  li  gentiex  hom  n'en  fu  acostumes.  7i4<^ 

Il  fist  toutes  ses  armes  deuant  lui  aporter, 
Qu'il  conquist  en  Espaigne  a  l'espee  de  les, 
De  toutes  les  millors  a  Antialme  adoube. 
El  dos  li  ont  uestu  .i.  blanc  aubère  safre, 
Se  li  ferment  el  cief  un  uert  elme  gesme.  714S 

Aiols  li  caint  l'espee  al  senestre  coste, 
Hauce  le  paume  destre,  el  col  li  a  done. 
»Dieus  te  doinst  foit  et  pais  et  honor  et  bonté  I 
Vous  m'aues  ces  ceuals  la  desous  ostele, 
Prendes  ent  le  millor,  car  iel  uoil  de  boin  gre.  7150 

Et  demain  a  Orliens  ains  qu'il  soit  auespre 
Vous  donrai  riches  dras  et  fort  escu  boucle.  « 
Quant  l'entent  li  uales,  si  l'en  a  merchie. 
Esmeraude  s'ostesse  a  .i.  mantel  done 
Et  .c.  saus  dona  l'oste  al  mangier  conraer,  7155 

Por  chou  que  miex  en  soit  seruis  et  honores, 
iols  fu  osteles  cies  son  oste  Hunbaut. 
.Li  mangiers  qu'apresterent  fu  moût  rices  et  biaus. 
Plente  orent  auaine  et  feure  a  lor  ceuaus. 
Antialmes  se  desarme,  moût  fu  gens  damosiaus,  716a 

Deles  les  fiex  Gerelme  s'asist  as  escamiaus. 
Quant  li  mangiers  fu  près,  ses  ueissies  issniaus, 
Les  serians,  por  les  tables  mètre  sor  les  estaus 
Et  a  l'aiguë  doner  as  diores  uasiaus. 
A  le  blanche  toualle  essua  Mirabiaus.  7165, 

Al  mangier  sont  assis,  grans  i  est  li  reuiaus  ; 
Mais  ancois  qu'il  s'en  lieuent  sera  li  dieus  coraus. 
Li  ostes  les  trai,  che  fu  picies  et  maus. 
Se  cil  sire  n'en  pense,  par  qui  li  mons  est  saus, 

7170  la  li  cortois  Gerelmes  ne  Aiols  li  uasaus 

Ne  ueront  mais  Orliens  ne  lor  amis  carnaus. 
De  trop  grant  félonie  fu  li  ostes  Hunbaus  ; 
Onques  li  fel  Gains  n'en  ot  le  ceur  plus  faus, 
Quant  par  lui  fu  ocis  ses  gentiex  trere  Abiaus. 

7 '75  146''.   /^^uant  il  orent  mangie  et  beu  a  fuison, 
V^/A  la  table  seoient  ensamble  li  baron. 
*Sire,  che  dist  li  ostes,  par  le  cors  saint  Simon 
Ne  sai  comment  uous  aie  rendu  le  gueredon 
De  l'onor  que  m'aues  chi  faite  en  ma  maison; 

7180  Car  se  uous  fuissies  sire  de  Rains  et  de  Loon, 

Si  m'aues  uous  anuit  asses  fait  riche  don. 
le  proi  mon  fil  Antialme  par  moût  grant  gueredon, 
Qu'il  uous  serue  très  bien  a  coite  d'esperon. 
Le  ior  qu'il  uous  faura  ait  il  maleicon.« 

7185  > Voire,  dist  li  ualles,  et  del  cors  saint  Simon!* 

Esmeraude  n'i  quiert  nule  maie  ocoison, 
Aiol  en  apela,  si  l'a  mis  a  raison: 
»Gentiex  hon  de  boin  aire!  ie  uoil  sauoir  uo  non. 
Si  m'en  reuanterai  encore  en  maint  maison.  « 

7190  Et  Aiols  respondi,  aine  n'en  quist  ocoison. 

Ma  dame,  Aiol  m'apelent  François  et  Borgengon, 
Au  roi  uing  en  soudée  en  ceste  Rouisson. 
Gis  a  a  non  Gerelmes  a  la  clere  fachon, 
Ghastelains  des  Mongraille,  si  est  moût  rices  hom. 

7195  Gil  .iiii.  sont  si  fil,  que  de  fi  le   set  on, 

Berengiers  et  lofrois,  Hastes  et  Neuelons.* 
Quant  l'entendi  h  ostes,  si  fronche  le  grenon 
Et  dist  entre  ses  dens  coiement  a  laron  : 
»E1  bos  de  Quintefoille,  que  de  fi  le  set  on, 

7200  Pendistes  uous  Bernart,  mon  droiturier  signor, 

Qui  tint  Roimorentin,  et  son  frère  Foucon 
Et  Ferant  de  Losane  et  le  preu  Agenon 
Et  Garin  et  Richier  et  de  Monbar  Hiigon, 
Et  por  chou  est  Makaires  lor  oncles  en  prison. 
Che  furent  si  neueu  et  de  sa  norichon.  7205 

Dameldex  me  confonge,  qui  forma  Lazaron, 
Se  nel  uois  mon  signor  nonchier  en  son  dongon, 
Qui  maintient  ceste  tere  entor  et  enuiron, 
De  la  mort  ses  .ii.  frères  prendera  uengison. 
Voir,  uous  les  ochesistes,  ia  nel  uous  cheleron.j  7210 

146*=.  De  la  table  s'enbla,   aine  samblant  n'en  fist  hon, 
Il  moura  ia  Aiol  une  si  grant  tenchon, 
Aine  mais  n'ot  il  si  aspre  a  nul  ior  de  cest  mont, 
i  ostes  se  drecha  maintenant  sor  ses  pies, 
/De  la  table  s'en  part,  s'a  les  barons  laissies,         7215 
Venus  est  en  sa  cambre,  Ii  quiuers  renoies, 
A  lui  a  apele  sa  cortoise  mollier. 
»Douclie  seur,  douche  amie  !  s'onques  m'eustes  chier, 
Celés  moi  le  consel  que  ie  uous  uoil  nonchier. 
Diable  uous  ont  fait  cel  glouton  herbergier.  7220 

El  bos  de  Quintefoille,  n'i  a  celer  mestier, 
Nous  pendi  il  Bernart,  mon  signor  droiturier, 
Qui  tint  Roimorentin,  et  son  frère  Fouchie 
Et  Ferant  de  Losane  et  Aghenon  le  fier. 
Il  n'a  encore  mie  plus  de  .iii.  mois  entiers,  7225 

Qu'il  uint  et  nus  et  poures  et  kaitis  a  OrHens, 
Sa  lance  noire  et  torse,  et  ses  escus  fu  uies, 
Et  ses  cheuals  fu  maigres,  a  paine  pot  sor  pies. 
le  l'ai  bien  oi  dire  et  tout  par  tôt  nonchier, 
Que  trestout  le  gaboient  sériant  et  escuier  7230 

Et  si  disoient  tuit  par  le  chite  d'OrUens, 
Les  armes  ot  enblees,  et  a  .i.  caruier 
Ot  tolu  le  ronci  c'on  Ii  uit  cheualcier. 
Ne  sai  quel  uif  diable  l'ont  puis  si  essauchie, 
Car  ore  est  drus  le  roi  et  maistre  conseillers.  7235 

Par  saint  Pol  de  Rauane,  ie  le  uois  acointier 
La  sus  en  cel  palais  a  mon  signor  Rainier, 
le  ferai  ia  ses  homes  armer  et  haubergier, 
De  la  mort  ses  .ii.  frères  le  ferai  ia  uengier, 

7240  Qui  cis  glous  li  ocist,  a  celer  ne  le  quier.c 

Quant  l'entendi  la  dame,  uiue  quide  esragier. 
»C'as  tu  dit,  uis  diable!  as  tti  le  sens  cangier 
Vous  aues  les  barons  loiaument  herbergie. 
Si  aues  auoec  aus  et  beu  et  mangie; 

7245  Vo  fil  a  adoube  et  fait  l'a  cheualier, 

Moi  dona  .i.  mantel  qui  uaut  maint  boin  denier, 
146'^.  Apres  son  bel  seruiche  li  rens  félon  loier. 

Vous  poes  or  endroit  .i.  tel  plait  commenchier. 
Dont  nous  seres  pendus  comme  1ère  fossiers 

7250  Et  uos  fiex  traines  a  keue  de  destrier 

Et  iou  en  serai  arse  en  un  large  foier. 
Dameldex  les  confonge,  qui  tout  peut  iustichier, 
Se  manois  ne  uous  font  la  teste  roengier, 
Se  uous  cheste  paroUe  ne  uoles  relaisier. 

7255  Par  saint  Pol  de  Rauane,  ie  lor  uois  acointier, 

le  ne  le  souferoie  por  les  menbres  trancier, 
Sifaite  traison  ne  poroie  otroier.* 
Quant  l'entent  li  traitre,  uis  quida  esragier. 

Li  glous  ot  sa  mollier  parler  si  hautement, 
Lors  ot  tel  deul  al  ceur,  por  poi  d'ire  ne  fent. 
Il  leua  le  puin  destre,  sel  feri  ens  es  dens. 
Qu'il  l'abati  pasmee  desor  le  pauement. 
Del  sanc  qu'ele  rendi  fu  l'ermine  sanglens. 
Quant  ele  se  redreche,  moût  ot  le  ceur  dolent. 

7265  vLasse,  che  dist  la  dame,  con  félon  uengement  ! 

Maugre  en  ait  mes  pères  et  mi  millor  parent 
Qui  de  moi  et  de  uous  fisent  mariement. '< 
Li  glous  saut  a  l'espee  qui  en  la  cambre  pent 
Et  iure  damelde,  le  père  omnipotent: 

7270  »Se  mot  uous  oi  parler  de  tout  cest  erement, 

Vous  perderes  la  teste  sans  nul  arestement. 
Et  uous  m'afieres  et  bien  et  loiaument, 
Que  par  uous  ne  saront  point  de  cest  erement. 
la  por  tous  uos  parens  n'en  ares  tensement.  « 
Tient  l'espee  el  puin  destre,  le  senestre  li  tent,  7275 

Par  les  treces  le  prent  asses  uilainement, 
la  li  tranchast  la  teste  sans  nul  arestement. 
Celé  doute  la  mort,  se  li  dist  bassement  : 
»Sire,  merchi  por  dieu,  le  père  omnipotent! 
Recheues  ent  ma  foi  et  puis  mon  sairement,  72S0 

Que  ia  ne  lor  dirai  nul  ior  de  inon  iouent. 
Quant  autre  ne  peut  estre,  esres  si  sagement, 
14.7^.  Que  maus  ne  uous  en  uienge  ne  uous  ne  uos  parens. « 
Et  respont  li  traitre:   »Faus  est  qui  ne  consent. 
Dont  miex  li  pora  estre  a  trestot  son  uiuant.«  7285 

Esmeraude  respont  en  bas,  qu^il  nel  entent: 
»Honis  soit  Tenperere,  s'a  forches  ne  uous  pent. 
Se  uous  son  cheualier  menés  si  laidement. 
Par  icel  saint  signor  a  qui  li  nions  apent. 
Se  l'en  puis  auoir  aisse  par  nul  enchantement,  7290 

le  ne  uous  en  tenrai  ne  foi  ne  sairement, 
Ne  lor  fâche  sauoir  tost  et  isnelement. 
Mieus  uoil  ma  foi  mentir  que  ne  fac  autrement 
Ne  liurer  por  ochire  issi  uilainement.  « 

i  traitre  se  part  de  sa  franche  mollier,  7295 

/Il  issi  de  la  cambre,  si  reuient  el  fouier. 
Oies  del  traitor,   dieus  li  doinst  encombrier  ! 
Con  les  sait  bêlement  trair  et  engingier. 
»Baron,  soies  a  aise,  nobile  cheualier. 
Faites  uous  richement  seruir  et  aaisier!  7300 

Biaus  fieus,  de  ton  signor  te  uoil  ie  moût  proier, 
Que  tu  ne  faces  cose  que  H  doie  anoier. 
le  m'irai  en  che  bourc  un  poi  esbanoier.« 
»Sire,  che  dist  Aiols,  che  fait  a  otroier. 
V  est  no  dame  alee,  moût  m'en  puis  meruellierr         7305 

~^Ele  est  un  poi  malade,  dist  l'ostes,  en  son  cief. 
D'autre  part  si  commanc  uos  lis  aparellier.« 
Isnelement  s'en  torne,  ne  se  uaut  atargier, 
Vers  le  mestre  palais  s'en  cort  tous  eslaissies. 

7310  II  moura  ia  Aiol  un  si  fort  encombrier, 

C'ains  mais  n'ot  issi  aspre  a  nul  ior  desousiel. 
Or  oies  de  la  dame  qui  le  ceur  ot  irie  ! 
A'int  a  l'uis  de  sa  cambre,  son  fil  cena  del  cief, 
Et  il  i  est  uenus  corans  tous  eslaissies. 

7315  Quant  il  le  uit  sanglente,  moût  s'en  est  meruellies. 

Dame,  dist  li  ualles,  por  les  sains  desousiel  ! 
Qui  uous   ossa  chou  faire  tant  que  fuise  sor  pies?^ 
->Biaus  fiex,  che  dist  la  dame,  diables  et  pichies 
147*^.  Nous  cora  anuit  seure,  se  ne  uous  en  gaities. 

7320  Nous  auons  ches  barons  loialment  herbergies, 

Si  ont  ensamble  nous  et  beu  et  mangie; 
Et  tes  pères  les  uieut  trair  et  engingier. 
Vois  la  Aiol  de  Franche,  ton  signor  droiturier, 
Qui  nous  ochist  Bernart,  le  glouton  losengier, 

7325  Le  neueu  dan  Makaire,  et  soin  frère  Fouchier. 

Puis  qu'il  t'a  adoube,  moût  le  dois  auoir  cier 
Et  deseur  trestous  homes  seruir  et  essauchier. 
Et  tes   pères  le  uait  trairir  et  engingier, 
La  sus  en  cel  palais  le  ua  dire  Rainier, 

7330  Si  fera  ia  ses  homes  armer  et  aubergier. 

Se  dameldeus  n'en  pense,  qui  tout  peut  iusticier, 
la  ueras  deuant  toi  ton  signor  detranchier. 
Por  chou  que  ie  ne  uoil  itel  plait  otroier. 
Si  me  feri  es  dens,  le  sanc  me  fist  raier, 

7335  Puis  sailli  a  l'espee,  le  cief  me  uaut  trenchier. 

Adont  me  conuint  il  iurer  et  fianchier, 
Que  ie  ne  le  diroie  a  home  desousiel. 
Mieus  uoil  ma  foi  mentir,  ques  uoie  detranchier, 
Penitanche  en  ferai,  se  dieus  l'a  otroie.« 

7340  Quant  l'entent  li  uales,  le  sens  quide  cangier. 

V  Comment  esse,  diables,  Antialmes  respondie, 

Vaura  donques  mes  pères  seruir  de  tel  mestier? 

Puis  qu'il  fait  traison,  ie  ne  li  apartieng; 

Car  ia  traitre  n'ert  par  moi  esparengies. 

Par  saint  Pol  de  Rauane,  ie  le  uois  acointier  7345 

Aiol,  mon  boin  signor,  qui  m'a  fait  cheualier; 

Que  ie  ne  li  fauroie,  por  les  menbres  tranchier.« 

»Biaus  fieus,  che  dist  la  dame,  cil  dex  te  puist  aidier, 

Qui  en  la  sainte  crois  se  laissa  trauellier, 

Por  pecheor  raembre   de  mort  et  d'encombrier.«  7350 

Antialmes  li  cortois  de  sa  mère  départ, 
Issus  est  de  la  cambre,  uers  Aiol  s'en  torna. 
Mal  ait  se  a  consel  un  seul  en  apela! 
Mais  a  moût  haute  uois  son  signor  escria  : 
147'=.  »Baron,  or  tost  as  armes!  eneuois  i  para,  7355 

Qui  preudom  uaura  estre,  grans  mestiers  li  sera. 
Biaus  sire  Aiol  de  France,  moût  malement  uous  ua! 
Mes  pères  uous  traist,  qui  auoec  uous  manga. 
El  bos  de  Quintefoille  pendistes  uous  Bernart 
Qui  tint  Roimorentin  et  son  frère  Foucart  7360 

Et  Ferant  de  Losane,  Hagenon  le  uasal 
Et  Garin  et  Richier  et  Hugon  de  Monbar. 
Mes  pères  fist  que  faus,  quant  il  uous  herberga, 
Il  mist  son  cors  por  uous  en  le  lieu  de  ludas  ; 
Vers  che  maistre  palais  en  cort  plus  que  le  pas  7365 

A  son  signor  Rainier  qui  fu  frères  Bernart. 
Se  il  peut  esploitier,  ia  mais  ne  reueras 
La  fort  chite  d'Orliens  n'es  portes  n'enteras. <c 
Quant  Aiols  l'entendi,  sor  ses  pies  se  leua. 
Bien  et  piteusement  damelde  reclama,  7370 

Le  roi  de  sainte  gloire,  qui  le  mont  estora, 
Que  de  mort  le  desfenge,  car  grant  besoing  en  a. 
»Aiols,  che  dist  Gerelmes,  ne  uous  esmaies  ia  ! 
.c.  dehes  ait  el  col,  qui  de  près  n'i  fera! 
Nos  nouiaus  cheuaHers,  ie  quic,  nous  aidera. «  7375 

14* 

'/Voire,  che  dist  Antialmes,  tant  con  durer  pora.'- 
Antialmes  li  cortois  moût  forment  se  hasta 
Des  cheuals  enseler  et  les  poitraus  lâcha. 
V  Lasse,  dist  Mirabiaus,  quel  traison  chi  a.  h 

7380  »Dame,  che  dist  Antialmes,  ne  uous  esmaies  ia! 

Par  saint  Pol  de  Rauane,  mes  cors  uous  aidera. 
Teus  uous  pora  porsieure,  qui  chier  le  compera.s 
Esmeraude  la  bêle  moût  forment  se  hasta 
Des  barons  adouber,  l'armeure  presta, 

7385  Ele  baisa  son  fil,  a  dieu  le  commanda. 

Il  prent  .i.  uies  escu  qu'en  le  maison  troua 
Et  une  grosse  lanche  que  en  sa  main  porta. 
Nouiaus  cheualiers  est,  encor  nule  nen  a. 
Aiols  li  ot  promis  qu'a  Orliens  li  donra, 

7390  Se  dameldex  l'i  maine,  bien  l'i  atendera. 

147"^.  x\ntialmes  li  cortois  Mirabel  adestra 

Très  parmi  le  grant  porte  qu'il  ouerte  troua, 
Si  en  maine  l'eskiec  que  Aiols  conquesta 
En  la  tere  d'Espaigne,  u  forment  se  pena. 

7395  Or  les  conduise  dieus,  qui  le  mont  estora! 

Et  la  lune  luist  cler,  qui  uoie  lor  mostra; 
Car  ancois  qu'il  aiorne,  si  com  on  uous  dira, 
Aura  paor  de  mort,  qui  plus  seurs  sera. 
Or  escoutes  de  l'oste,  comment  il  esploita  ! 

7400  Tous  les  degrés  de  marbre  sus  el  palais  monta, 

A  sa  uois  qu'il  ot  clere  hautement  s'escria: 

Dites,  sire  Rainier,  quel  guerredon  aura, 
Qui  de  la  mort  uos  frères  anuit  uous  uengera 
Et  uous  rendra  chelui  qui  ochis  les  uos  a? 

7405  Qui  si  se  peut  uengier,  moût  grant  honor  i  a.t 

»  Certes,  che  dist  Rainiers,  qui  chou  me  porquena, 
Tous  les  iors  de  ma  uie  mes  boins  amis  sera.  <• 
'ire,  dist  li  traitre,  uo  gent  faites  armer! 
'Vne  bêle  auenture  uous  sai  dire  et  conter. 

7410  Or  ains  par  deuant  uespre,  quant  on  le  dut  soner, 

Vinrent  .vi.  cheualiei-  feruestu  et  arme 
Tout  droit  a  ma  maison  por  requerre  l^ostel. 
A  grant  meruelle  estoient  richement  acesme  ; 
Li  uns  en  fu  Gerelmes  de  Mongraille  li  ber 
Et  tout  si  .iiii.  fil  de  nouel  adoube,  74i5 

Por  un  glouton  conduire  sont  en  France  auale; 
Il  a  a  non  Aiol,  ensi  Foi  nomer, 
Si  uient  de  Panpelune  d'un  mesage  conter, 
Tel  eskiec  en  amaine,  ainques  ne  ui  son  per, 
.vii.  cheuals  qui  de  uair  et  de  gris  sont  torse  7420 

Et  d'or  quit  et  d'argent,  de  deniers  monaes, 
Et  la  fille  le  roi,  Mirabel  al  uis  cler. 
Que  il  a  conquestee  par  sa  nobilete. 
le  n'en  sauoie  mot  or  ains  a  l'auesprer; 
Quant  ies  oc  herbergies  uolentiers  et  de  gre,  7425 

Leus  me  dona  .c.  saus  de  deniers  monaes 
148^.  Et  ma  feme  un  mantel  qui  riches  est  asses. 
Et  mes  fieus  de  seruir  fu  tous  abandones, 
Tost  li  fu  ses  seruiches  moût  bien  guerredones, 
Car  Aiols  en  fist  leus  cheuaUer  adoube  7430 

D'armes  et  de  ceual  corant  et  abriue. 
Li  cheuals  uaut  .c.  hures,  c' Aiols  li  a  done. 
Quant  eûmes  mangie  et  beu  a  plente. 
Son  non  li  demandai,  aine  nel  dainga  celer. 
Or  poes  dire  et  croire,  moût  ai  mon  ceur  ire,  7435 

Quant  dedens  ma  maison  ai  celui  ostele, 
Qui  mon  signor  pendi,  que  ie  duc  tant  amer. 
Gentiex  hon,  del  uengier  te  conuenist  aster  !« 
»  Certes,  che  dist  Rainiers,  dieus  en  set  mon  pense. -ï 
A  sa  uois  qu'il  ot  haute  commencha  a  crier  :  7440 

»Baron,  or  tost  as  armes,  se  uous  de  rien  m'ames  !<; 
Et  cil  ont  respondu:   »Ensi  con  uous  uoles.« 
.xiiii.  cheualier  s'en  corent  adouber 
D'armes  et  de  destriers  corans  et  abriues. 
»Signor,  che  dist  Rainiers,  de  l'esploitier  penses!         7445 

De  Roimorentin  faites  les  grans  portes  fermer, 
Que  par  mile  manière  n'en  puist  nus  escaper.« 
Et  cil  respondent:   »Sire,  si  con  uous  commandes. « 
.iiii.   sériant  i  uont  corant  et  abriue; 

7450  Quant  il  treuent  les  routes  des  destriers  seiornes, 

Ariere  s'en  retornent  dolant  et  abosme, 
A  lor  uois  qu'il  ont  hautes  commenchent  a  crier  : 
xPar  foi,  sire  Hunbaut,  mal  uous  est  encontre! 
Esmeraude  uo  feme  les   en  a  fait  aler. 

7455  Trais  nous  a  uos  fieus,  chou  est  la  uerites, 

Ensamble  o  eus  s'en  ua,  on  le  nous  a  conte.  « 
Quant  Rainiers  l'entendi,  a  poi  qu'il  n'est  derues, 
.i.  grant  cor  buglerenc  fist  en  sa  ter  soner. 
Qui  dont  ueist  borgois  et  serians  adouber 

7460  Et  la  uile  estormir  enuiron  et  en  les  ! 

En  petit  d'eure  furent  plus  de  doi  .c.  arme. 
Que  borgois  que  sériant  que  cheualier  monte, 
148^  Et  issent  de  la  uile  tout  rengiet  et  sere. 

De  l'encauchier  se  painent,  forment  se  sont  haste. 

7465  Gerelmes  de  Mongraile  les  a  bien  escoutes, 

Aiol  en  apela:   »Biaus  sire,  or  entendes! 
la  arons  la  bataille  meruellouse  et  mortel. 
Cel  arnas  conuenroit  Antialme  auant  mener 
Et  la  fille  le  roi,  Mirabel  al  uis  cler, 

7470  Enfressi  c'a  Orhens  l'amirable  chite. 

Nous  remanrons  ariere  as  ruistes  cos  doner, 
Si  les  detrancherons  as  brans  d'achier  letres.« 
»Sire,  che  dist  Antialmes,  por  nient  en  parles! 
Vous  uoles  mon  barnage  tout  a  nient  torner, 

7475  Mais  par  cel  saint  apostle    c'en  quirt  en  Noiron  pre, 

le  nel  feroie  mie  por  l'or  de  .x.  chites, 
Que  ie  ne  fuise  o  uos  as  ruistes  cos  doner. 
Et  se  dex  me  uieut  bien  maintenir  et  garder. 
Le  don  que  m'aues  fait  uous  quic  gueredoner.t 

7480  »Signor,  dist  Mirabiaus,  ne  uous  desconfortes! 

Mar  uous  apetisies,  car  poi  estes  asses. 

Le  harnas  conduirai  uolentiers  et  de  gre, 

A  guise  d'escuier  me  conuient  atorner.  « 

Ele  met  le  iamble  outre  par  grant  nobilite, 

Le  piet  met  es  estriers,  espérons  ot  dores.  74^5 

Qui  ueist  la  pucele  ceual  esperoner 

Et  le  arnas  conduire  et  les  destriers  guier, 

De  cors  de  gentil  feme  li  peust  ramenbrer  ! 

Et  li  baron  s'arestent  ens  el  chemin  ferre. 

A  tant  es  uous  l'encauc  qui  moût  s'en  est  pênes.        749° 

Cil  qui  Roimorentin  auoit  tout  a  garder 

Plus  uint  deuant  les  autres,  c'uns  ars  ne  peut  ieter, 

A  sa  uois  qu'il  ot  haute  commencha  a  crier: 

»Gerelmes  de  Mongraile,  nel  deusies  penser, 

Que  uous  conduissies  mon  anemi  mortel.  7495 

Maintes  fois  uous  a  fait  seruir  et  honorer. 

Se  plus  en  uoles  faire,  moût  chier  le  compères  ! 

Il  nen  a  mie  encore  plus  de  .iii.  mois  passes, 

Cis  garchons  uint  en  France  por  auoir  conquester; 

Quant  il  uint  a  OrUens,  Famirable  chite,  7Soo 

N'aporta  il  d'auoir  que  U  peust  mostrer. 

Dont  il  presist  .v.  saus  de  deniers  monaes 

Fors  unes  laides  armes,   .i.  escu  enfume 

Et  .i.  ceual  estrait,  caitif  et  descarne. 

le  l'ai  très  bien  par  tout  oi  dire  et  conter  7505 

Que  trestout  le  gaboient  sériant  et  baceler, 

Et  si  disoient  tuit  par  Orliens  la  chite. 

Les  armes  ot  enblees,  dont  il  ert  adoubes, 

Tolu  ot  le  cheual  sor  coi  il  ert  montes. 

Ne  sai  quel  uif  diable  l'ont  or  si  amonte,  7510 

Qu'il  est  or  drus  le  roi  et  conselliers  priues. 

Le  conte  de  Boorges  prist  awan  en  este, 

Et  par  lui  fu  Makaires  en  la  prison  ietes 

Et  tous  nos  grans  lignages  honis  et  uergondes.« 

»Cuiuer,  che  dist  Aiols,  par  mon  chief,  uous  mentes  !«  7515 

'uiuers,  ce  dist  Aiols,  par  mon  cief,  n'est  pas  uoir. 
^Onqties  li  miens  linages  ne  fist  cose  a  tel  mois  ! 
De  tel  traison  faire,  con  uous  sus  me  metois, 
Me  combatrai  a  nous  a  mon  branc  uienois. 

7520  Gerelmes,  biaus  cousins,  de  bien  faire  pensois  ! 

Par  saint  Pol  de  Rauane,  ie  dirai  ia  manois, 
Mes  père  a  non  Elles,  uos  oncles  li  cortois; 
Et  se  dieus  nous  en  laisse  partir  a  nos  uoloirs, 
Vostre  honor  croisterai  de  dis  homes  adrois.« 

7525  »  Certes,  che  dist  Antialmes,  c'est  petit  endrot  moi, 

Que  de  petit  peut  cors  a  dolor  sordoloir.« 
^ Voire,  che  dist  Geralmes,  foi  que  doi  sainte  crois, 
Car  ie  ne  li  fauroie  por  l'or  de  Vermendois.« 
Quant  Aiols  l'entendi,  grans  ioie  ot  li  cortois. 

7530  /'^uant  Aiols  li  cortois  la  parole  entendi, 

V_^Que  de  son  cors  aidier  sont  tout  prest  et  garni. 
Or  poes  dire  et  croire,  moût  grans  ioie  l'en  prist. 
Il  broche  le  destrier,  uers  Rainier  se  guenchi. 
Et  Rainiers  contre  lui,  ne  l'a  pas  mescoisi. 

7535  148^.  Anbedui  s'entreuienent  par  meniellous  air, 

Tant  con  cheuaus  peut  rendre  por  esperon  sentir, 
jMeruelleus  cos  se  donent  sor  les  escus  uautis, 
Desor  les  boucles  d'or  les  ont  fraint  et  mal  mis, 
Tant  orent  boins  haubers,  que  maille  n'en  ronpi  ; 

7540  Mes  les  anstes  brisierent  des  fors  espiels  forbis. 

Par  tel  rauine  corent  li  auferant  de  pris. 
Si  forment  s'entrehurtent  et  de  cors  et  de  pis, 
Des  elmes  et  des  cies  et  des  escus  uautis. 
Que  li  ceual  les  portent  deus  arpens  et  demi, 

7545  Ancois  que  tous  li  menre  peust  son  frain  tenir. 

Et  quant  che  uit  Aiols,  a  meruelles  li  uint, 
Il  a  traite  l'espee,  enuers  Rainier  en  uint, 
Meruelleus  cop  li  done  sor  son  elme  bruni, 
Que  les  flors  et  les  pieres  contre  ual  abati; 

7550  Tant  par  fu  fors  l'aubers,  aine  maille  n'en  ronpi. 

Et  li  caus  fu  moût  grans,  tiers  l'archon  dessendi, 
Le  col  de  son  ceual  li  a  cope  par  mi. 
Et  Rainiers  saut  en  pies,  qui  doute  le  morir  ; 
Mais  Aiols  s'i  areste,  qui  le  branc  d'achier  tint. 
la  se  fust  bien  uengies  del  glouton  de  put  lin,  7555 

Quant  or  le  secoururent  cil  del  Roimorentin. 
Gerelmes  point  et  broche  et  son  espiel  brandi, 
Deuant  sor  son  escu  dan  Haghenon  feri, 
Vn  prouost  de  la  tere,  qui  gardoit  le  pais. 
Onques  toutes  ses  armes  nel  porent  garantir,  7560 

Que  Fespiel  ne  li  fâche  parmi  le  cors  sentir; 
Deuant  lui  a  la  tere  l'abati  mort  souin. 
Et  quant  che  uoit  Rainiers,  a  poi  n^esrage  uis. 
Cil  estoit  ses  parens  et  ses  germains  cousins. 
»  Gerelmes,  dist  Rainiers,  mon  cousin  m'as  ochis.        7565 
Esparngier  te  uoloie,  or  es  mes  anemis  ! 
Tu  le  comperas  chier,  se  dieu  plaist  et  ie  uif.« 
Si  home  li  amainent  un  auferrant  de  pris, 
Et  Rainiers  monta  sus,   s'a  un  espiel  saisi, 
»Roimorentin«   escrie  :    »Cheualier,  feres  i!  7570 

149^.  Certes  mar  en  iront  li  glouton  de  put  lin.« 
uant  Aiols  li  cortois  uit  lor  force  creue, 
A  ses  compaignons  dist  parolle  aperceue. 
»Chi  n'ert  plus  par  les  nos  bataille  maintenue, 
Nous  ne  somes  que  .vii.,  cascuns  bronge  uestue,  7575 

Plus  en  uoi  de  .ce.  en  la  uoie  batue.« 
Onques  des  fieus  Gerelme  n'i  ot  raison  tenue, 
Ains  brochent  les  destriers  parmi  la  plainge  herbue, 
Cascuns  abat  le  sien  a  la  grant  anste  ague. 
Antialmes  point  et  broche,  qui  de  ferir  s'argue,  7580 

Et  fiert  .i.   cheualier  qui  auoit  a  non  Hue, 
Que  la  targe  del  col  li  a  frainte  et  fendue 
Et  la  bronge  del  dos  desmaillie  et  ronpue. 
Par  mi  outre  le  cors  li  a  l'anste  enbatue. 
Que  mort  l'a  abatu  desor  l'erbe  menue.  7585 

»  Outre,  glous,  dist  Antialmes,  uostre  fins  estuenneU 

Quant  l'entendi  Rainiers,  la  color  a  perdue, 

Il  a  dit  a  Antialme  parolle  aperceue  : 

»La  mors  de  mon  neueu  te  sera  chier  uendue  ! 
7590  Car  tu  es  mes  hon  liges,  c'est  uerites  seue. 

Et  tes  pères  mes  sers  tout  estrais  par  nature. 

Riches  hon  est  d'auoir,  amontes  par  usure; 

Mieus  te  uenist  tenir  la  soie  noreture  ! 

Por  che  mestier  aras  si  la  goule  estendue, 
7595  Che  te  sera  auis  que  tu  penges  as  nues.« 

»Bien  ai,  che  dist  Antialmes,  ta  raison  entendue. 

Ancois  que  il  soit  iors  ne  l'aube  parcreue, 

Vous  i  sera  ma  teste  cierement  desfendue. « 

Aiols  a  tout  les  .vi.  ceualce  fièrement 
Tous  les  galos  sor  fi-ains  abandoneement. 

»Signor,  che  dist  Antialmes,  cheualcies  sagement! 

Cascuns  a  boin  destrier,  ie  n'i  uoi  nul  sulent. 

De  lor  .X.  cheualiers  auons  pris  uengement, 

N'en  i  a  mais  que  .ix.,  iel  sai  bien  uraiement.  ' 

7605  Cheualcons  si  près  d'aus,  qu'en  oions  lor  talent. 

Quis  poroit  .i.  petit  eslongier  de  lor  gent 
149^.  Tant  que  cil  fuisent  mort  et  liure  a  torment, 

la  puis  ne  douterons  lor  borgois  de  noient; 

Car  des  armes  porter  sont  apris  pourement; 
7610  Que  chou  est   uns  mestiers  qu'il  ne  font    pas  souent. 

Vns  grans  uies  chasteles  est  .i.  poi  cha  deuant, 

Vne  tor  i  a  gaste,  descauee  forment. 

S'ens  nous  i  poons  mètre  por  auoir  tensement, 

La  nous  porons  desfendre  asses  et  longement, 
7615  Tant  quel  sara  li  rois,  u  douche  France  apent, 

Ne  quic  que  al  secor  nel  trouomes  pas  lent.«: 

>; Antialmes,  dist  Aiols,  par  le  cors  saint  Climent, 

Tous  iors  nous  truis  de  foi  uers  moi  entirement. 

Et  se  dieus  nous  en  laisse  partir  a  sauement, 
762D  Encor  uous  en  quic  faire  un  si  riche  présent, 

Dont  essauchie  seront  trestout  uostre  parent.  « 

Cil  del  Roimorentin  se  painent  d'encauchier, 
Deuant  trestous  les  autres  le  trait  a  .i.  archier 
Reuient  poignant  lor  sire  c'on  apele  Rainier. 
A  sa  uois  qu'il  ot  haute  commencha  a  huchier:  7625 

»Aiols,  quiuer  traître,  dieus  te  doinst  encorabrier  ! 
De  la  mort  de  mes  frères  te  donrai  le  loier, 
C'a  m'espee  te  quic  le  teste  roengier.« 
Quant  l'entendi  Aiols,  le  sens  quide  cangier, 
A  lui  tira  la  resne,  si  guenchi  uers  Rainier,  7630 

Et  Rainiers  contre  lui,  ne  l'a  pas  resongie. 
Anbedui  s'entreuienent  comme  lupart  irie, 
Meruelleus  cos  se  donent  es  escus   de  quartier, 
Desor  les  boucles  d'or  les  ont  frains  et  percies  : 
Tant  orent  boins  haubers,  nés  porent  desmaillier.         7635 
As  grans  cos  des  uasaus  et  as  fais  des  destriers 
Et  a  lor  roides  anstes  planées  de  pumier  .  .  . 
Dont  n'i  ot  il  celui  tant  orgellous  ne  fier, 
C'a  cel  cop  ne  conuienge  tous  les  arçons  widier. 
Andoi  furent  uasal,  si  resaillent  en  pies  7640 

Et  traient  les  espees  dont  li  branc  sont  d'acier, 
Grandismes  cos  se  donent  es  escus  de  quartier, 
149^.  Que  des  hieumes  se  font  les  pieres  ius  glacier; 
Ainques  n'i  remest  piere  ne  facent  deslachier. 
le  quic  que  li  damages  en  fust  ia  sor  Rainier,  7645 

Quant  si  home  i  aceurent  por  le  secor  aidier, 
Plus  furent  de  .ii.c,  qu'a  ceual  que  a  pie. 
Antialmes  point  et  broche,  li  fiex  a  l'userier, 
Deuant  sor  son  escu  feri  .i.  cheualier, 
Onques  toutes  ses  armes  ne  li  porent  aidier,  7650 

Que  l'espiel  ne  li  fâche  parmi  le  cors  baingier, 
Deuant  lui  a  la  tere  l'a  ius  mort  trebucie. 
Il  a  traite  l'espee  dont  bien  se  sot  aidier. 
Si  feri  un  borgois,  qu'en  fist  uoler  le  cief. 
Il  encontre  son  père  sor  .i.  corant  destrier,  7655 

Damelde  en  iura,  le  uerai  iustichier  : 

Se  ne  fuissies  mes  pères,  ia  pressise  loier 
De  uo  grant  traison  a  l'espee  d'achier.« 
Cil  del  Roimorentin  corurent  tout  irie, 
Plus  furent  de  .ii.c,  qu'a  ceual  que  a  pie. 
Qui  dont  ueist  Aiol  son  mautalent  uengier, 
Le  grant  espee  cainte,  son  escu  sor  son  cief, 
Ramenbrer  li  peust  de  uaillant  cheualier! 
Tant  forment  l'ont  greue,  que  il  l'ont  mis  a  pie, 

7665  Et  Marchegais  s'en  fuit  par  le  camp  estraiers, 

Gerelmes  le  saisi  par  le  resne  a  or  mier. 
La  nuit  i  fiist  Aiols  ochis  et  detrencies, 
Quant  il  et  tout  si  fil  le  corurent  aidier; 
Onques  n'i  ot  celui  qui  n'abatist  le  sien. 

7670  Par  forche  li  ramaine  Gerelmes  son  destrier, 

Et  Aiols  i  monta,  li  gentiex  et  li  fiers  ; 
Puis  s'en  tornent  ensamble  et  sere  et  rengie. 
Antialmes  les  conduist  tout  .i.  antieu  sentier, 
INIirabel  aconsieut  sous  un  arbre  foillie, 

7675  Qui  moût  auoit  son  cors  pêne  et  trauellie. 

Mais  ancois  qu'il  s'en  puisent  ens  en  la  tor  ficier, 
Auient  a  nos  barons  meruellous  encombriers. 
Cil  del  Roimorentin  i  uinrent  tout  irie^ 
149'^.  Plus  furent  de  .ii.c,  qu'a  ceual  que  a  pie, 

7680  Desous  Gerelme  ocissent  son  auferant  destrier; 

Il  resaut  sus  en  pies  et  drece  sor  ses  pies 
Et  a  traite  l'espee,  l'escu  tient  sor  son  cief. 
Qui  il  consieut  a  cop,  tous  est  a  mort  iugies. 
Qui  caut  que  sa  deftense  ne  ualut  .i.  denier! 

7685  Car  il  fu  pris,  retenus  et  loies, 

Se  le  font  el  castel  ariere  renuoier. 
Et  quant  le  uoit  Aiols,  le  sens  quide  cangier. 
Es  .iiii.  fieus  Geralme  nen  ot  que  courechier. 
Quant  il  uirent  lor  père  retenir  et  loier. 

7690  Qui  dont  eust  ueu  les  gentiex  cheualiers 

A  lor  père  secoure  !  mais  ne  lor  ualut  nient. 
Del  cors  del  gentil  home  lor  est  pris  grans  pitiés. 
A  rentrer  del  castel  fu  li  capleis  fiers, 
Mais  Mirabel  n'i  porent  secore  ne  aidier; 
Rainiers  le  ua  saisir  par  le  resne  a  or  mier,  7695 

Li  et  l'eskiec  a  fait  el  castel  renuoier, 
Et  tous  les  .vii.  cheuals  c^Aiols  ot  gaaignie, 
Qui  de  uair  et  de  gris  et  d'auoir  sont  cargie. 
Rainiers  a  sa  uois  aute  commencha  a  hucier  ; 
»Ceste  putain  me  faites  en  ma  cartre  lancier!  7700 

Le  matin  le  ferai  liurer  as  escuiers, 
Son  lecheor  pendrai  comme  laron  fossier, 
Gerelmes  ert  pendus  et  si  .iiii.  iretier, 
Et  Antialmes  detrais  a  keue  de  destrier.  « 
Quant  l'entendi  Aiols,  le  sens  quide  cangier,  7705 

Il  tient  nue  l'espee  et  l'escu  enbrachie  ; 
Que  il  consieut  a  cop,  tous  est  a  mort  iugies. 
A  mont  parmi  son  elme  ala  ferir  Reinier, 
Que  les  le  maistre  bare  a  le  cercle  trenchie  ; 
Mais  tant  fu  fors  la  coife,  ne  le  pot  damagier;  771° 

Por  quant  si  Testona,  que  le  fist  trebuchier, 
Desor  lui  s^aresta,  si  tint  le  branc  d^achier. 
la  li  tranchast  la  teste  sans  plus  de  l'atargier, 
Quant  si  home  racorent  por  le  sien  cors  aidier. 
150^.   /^^uant  Aiols  uit  Geralme  retenir  et  mener  7715 

V_^Loie  en  le  prison  et  s'amie  al  uis  cler, 
Le  grant  deul  que  il  maine  ne  peut  nus  hon  conter. 
Li  .iiii.  fil  Geralme  furent  près  del  pasmer. 
Antialmes  commencha  hautement  a  crier: 
»Signor,  boin  cheualier,  ne  uous  caut  desmenter!        7720 
Onques  en  grant  doel  faire  ne  ui  rien  conquester. 
Entres  en  celé  tor,  ne  uous  caut  d'arester, 
Si  uous  desfendes  bien  por  uos  uies  sauer. 
le  uous  quic  a  cort  terme  tel  secor  amener, 
Cil  qui  uous  encauchierent  le   poront  bien  comprer.«  7725 

Laiens  en  sont  li  .v.  tout  maintenant  entre 
Et  s'ont  par  uiue  forche  les  aleoirs  montes 
Par  une  uoie  estroite  qui  dedens  la  tor  ert. 
Et  Antialmes  s'en  tome,  qui  les  a  commandes 

7730  A  dieu   de  sainte  gloire,  qui  en  crois  fu  panes. 

Et  quant  che  uoit  Rainiers,  a  poi  qu'il  n'est  derues, 
A  sa  uois  qu'il  ot  haute  commencha  a  crier  : 
--Baron,  or  tost  après,  Antialme  me  prendes  ! 
Se  il  uis  uous  escape,  tous  sui  a  mort  Uures. 

7735  Chou  est  li  hom  en  tere,  que  li  miens  cors  plus  het. -? 

-Certes,  che  dist  Antelmes,  moût  chier  le  compères! 
Encore  n'aues  mie  tout  le  bos  recaupe, 
Vne  art  i  a  droite,  a   coi  uous  penderes. 
le  qtiic  que  ia  mon  père  soit  moût  près  par  deles, 

7740  Qui  uous  a  porcachie  le  traison  mortel, 

Par  coi  uous  seres  tout  honi  et  uergonde.« 
-Comment,  che  dist  Hunbaus,  aie  dont  engenre 
Enfant  qui  me  manache  de  la  teste  a  cauper?*? 
s  Certes,  che  dist  Antialmes,  car  deserui  l'aues! 

7745  la  hon  traitre  n'ert  par  moi  enparentes.« 

Il  hurte  le  ceual,  si  s'en  est  deliures, 
.V.  cheualier  l'encaucent  por  son  cors  a  greuer. 
Cui  caut?  il  n'en  donroit  .i.  denier  monae  ! 
Cheual  ot  fort  et  rade,  isnel  et  seiorne. 

7750  Et  quant  li  glouton  uoient,  nel  poront  enconbrer, 

150^.  Qu'il  nel  porent  ataindre  a  planche  ne  a  gués, 
Ariere  s'en  retornent,  sel  laisierent  ester. 
D'asaillir  al  castel  sont  trestout  apreste; 
Et  li  .V.  se  deffendent,  qui  li  besoins  en  ert, 

7755  letent  pieres  et  roces  et  grans  caliaus  corbes. 

Hunbaus  de  l'asaillir  s'est  durement  astes. 
As  estaches  del  pont  trespassa  les  fosses, 
Vint  al  pie  de  le  tor,  si  commenche  a  crier: 
î  Baron,  uenes  auant!  por  coi  nés  asalles? 

7760  Se  me  uoles  aidier,  or  endroit  les  ares.* 

»Signor,  che  dist  Aiols,  i^oi  nostre  oste  parler 
Al  pie  de  celé  tor,  ie  Fai  bien  escoute.« 
A  iceste  paroUe  que  dist  Aiols  li  ber 
lofrois  li  fiex  Geralme  laisse  une  piere  aler, 
Grant  et  grosse  et  pessant,  quan  qu'il  pot  sosleuer,     7765 
A  ual  desor  son  elme  l'a  laisie  couler, 
Le  pis  et  le  coraille  li  a  faite  froer, 
Ausi  com  uns  esfoudres  l'a  ius  acrauente, 
Les  le  mur  Fabat  mort  uoiant  son  parente. 
Et  Aiols  li  escrie:   »Biaus  ostes,  receues!  777° 

Ostes,  tu  m'as  trai  comme  1ère  proues  ; 
Mais  la  merchi  de  de,  moût  en  es  bien  loes.« 
»  Certes,  che  dist  Rainiers,  moût  cier  le  compères, 
Ains  demain  miedi  as  forces  penderes.« 
»Sire,  che  dist  Aiols,  se  dieu  plaist,  uous  mentes  U     7775 
Chi  le  lairons  d^Aiol,  le  gentil  baceler. 
Et  de  ses  compaignons  qui  o  lui  sont  renies, 
Dameldex  puist  lor  cors  garandir  et  tenser! 
Si  dirons  del  message  qui  s'est  achemines, 
D'Antialme  le  gentil,  qui  fu  preus  et  senes.  7780 

Il  sot  bien  les  passages,  les  planées  et  les  gués, 
Enfressi  c'a  Orliens  ne  s'est  aseures, 
Par  le  plus  maistre  porte  est  en  la  uile  entres. 
Mie  nuis  ert  passée,  si  ot  li  cos  cante. 
A  le  porte  le  roi  tout  droit  s'est  arestes,  •  7785 

Il  escrie  al  portier:   »Amis,  la  porte  ouresU 
150*=.  Li  portiers  li  respont:   »Par  foi,  n'i  enteres! 
N'estes  mie  preudom,  qui  a  ceste  eure  ales.« 
»Amis,  che  dist  Antialmes,  merchi  uous  uoil  crier. 
Se  tost  nen  est  ouerte,  li  damages  ert  tes,  7790 

Loeys  nel  uauroit  por  Orliens  la  chite.« 
Quant  li  portiers  Pentent,  en  pies  s'en  est  leues. 
Il  ouri  le  guicet  tant  qu'il  l'ot  esgarde, 
Desous  le  baron  uit  le  ceual  tressue; 
Car  durement  s'estoit  trauellies  et  pênes.  7795 

i  portiers  se  leua,   quant  la  parolle   oi, 
d\  ouri  le  guicet,  s'a  le  baron  coisi. 
>/Vasal,  aues  besoing?  moût  uous  uoi  esmari.« 
»0  ie,  uoir,  biaus  dous  sire,  por  dieu  merchi  uous  pri. 

7800  Gerelmes  de  Mongraille  qui  est  bon  Loeys 

Et  tout  si  .iiii.   fil,   li  cheualier  gentil, 
Estoient  a  Mongraille  el  palais  signori  ; 
Par  la  reuint  Aiols  del  message  furnir 
Del  fort  roi  Mibrien,  u  li  rois  l'ot  tramis. 

7805  Gerelmes  li  uaillans  moût  boin  ostel  li  fist 

Et  por  son  cors  conduire  s'estoit  en  France  mis, 
Ersoir  se  herberga  droit  al  Roimorentin. 
Reiniers  ert  en  sa  tor,  qui  la  parolle  oi, 
Por  Pamor  de  ses  frères  le  tient  a  anemi 

7810  Et  fist  trestous  ses  homes  et  mander  et  banir. 

Quant  li  baron  le   sorent,  tost  se  furent  garni, 
Entre  Aiol  et  Gerelme,  et  tout  si  .iiii.  fil 
Orent  tout  lor  arnas  hors  de  la  porte  mis. 
Rainiers  o  tous  ses  homes  uoirement  les  sui. 

7815  Et  il  se  defïendirent  tant  con  porent  soufrir, 

En   .i.  uies  castelet  les  ont  a  forche  mis. 
Si  i  est  ia  Geralmes  et  retenus  et  pris. 
Et  la  fille  le  roi,  Mirabel  al  cler  uis, 
Et  tous  les  .vii.  ceuals  que  Aiols  ot  conquis 

7820  Ont  remenes  ariere  dedens  Roimorentin. 

Se  dameldex  n'en  pense,  qui  de  Faighe  fist  uin, 
Le  ior  qu'il  sist  as  noces  de  saint  Archedeclin, 
150"^.  la  nel  reuera  mais  li  fors  rois  Loeys. « 

Quant  li  portiers  l'entent,  la  porte  li  ouri, 

7825  Isnelement  et  tost  le  laisse  a  ual  uenir. 

»Sire,  dist  li  portiers,  entendes  cha  a  mi, 

Entendes  moi  un  poi,  par  la  uostre  merchi, 

S'irai  as  cambrelens  uo  message  furnir. « 

>^0r  tost,  fait  il,  biaus  sire,  de  tost  haster  uous  pri.- 

7830  Li  portiers  est  montes  tous  les  degrés  marbrins 

Et  a  croie  Panel,  li  cambrelens  i  uint; 

Et  cil  li  conta  tout  quant  c'Antialmes  li  dist. 

Li  canbrelens  s'en  torne,  si  ua  a  Loeys, 

Il  crola  Panelet  et  li  rois  s'esperi. 

»Que  uieus  tu,  ua,  ami,  por  dieu  qui  ne  menti ?«         7835 

Et  cil  li  conta  tout  Forgeul  et  le  péril 

Et  le  mesauenture  que  Antialmes  dist. 

Quant  Pentendi  li  rois,  si  est  en  pies  saillis, 

A  sa  uois  qu'il  ot  clere  a  escrier  s'est  pris  : 

»Faites  armer  mes  homes ,    por  le  cors  saint  Denis  !  7840 

Car  se  ie  perc  Aiol,  malement  sui  baillis.  « 

Qui  dont  eust  ueu  le  palais  estormir 

Et  les  frans  cheualiers  armer  et  feruestir! 

L'enperere  de  Franche  de  la  cambre  en  issi, 

Il  regarda  a  ual,  s'a  Antialme  coisi;  7845 

Car  la  lune  luist  cler  et  l'iaume  esclairi. 

As  cambrelens  demande:   »Dites  moi  qui  est  cil 

Que  ie  uoi  lai  arme  sor  cel  destrier  de  pris?« 

Dist  uns  cambrelens:   »Sire,  deuers  Roimorentin 

Or  endroit  est  uenus  le  message  furnir.«  7850 

Quant  Fentendi  li  rois,  sel  fait  auant  uenir, 

Des  nouelles  demande  et  il  li  a  iehi, 

Si  con  Hunbaus  ses  pères  les  ot  la  nuit  trais. 

»Par  mon  cief,  dist  li  rois,   moût  m'a  bien  mesbaiUi. 

Amis,  che  dist  li  rois,  moût  es  preus  et  cortois.    7855 
Ensamble  nous  ira  mes  senescaus  lofrois 
A  .ii.c.  cheualiers  adoubes  de  conrois. 
Penses  del  tost  aler,  si  esres  par  sauoir. 
151'''.  Apres  nous  ferai  sieure  d'Orliens  tous  les  borgois. 

Mes  barons  me  rendes  ains  que  uienge  li  soirs,  7860 

Reinier  le  traiter  m'amènes  deuant  moi; 
Tel  iustiche  en  ferons,  con  iugeront  François, 
Por  chou  c'a  mes  barons  aues  este  de  foi. 
Vous  croisterai  uo  fief,  mais  que  bien  me  seruois.« 
»Sire,  che  dist  Antialmes,  dehait  qui  s'en  decroit!«    7865 

»  Montes,  franc  cheualier,  dist  Loeys  li  rois, 
Car  se  ie  perc  Aiol,  grans  damages  me  croist; 
Mieus  ameroie  a  perdre  Rains  u  Cartres  u  Blois.« 
Doi  cent  cheualier  montent  et  maint  riche  borgois, 

7870  Al  trespasser  d'un  pont  fu  moût  grans  li  destrois. 

Antialmes  les  conduist,  qui  les  uoies  sauoit, 
A  toute  la  commune  d'Orliens  et  des  borgois. 
Antialmes  en  fist  .c  enbuisier  detrier  soi, 
Dusqu'al  uies  castelet  se  tinrent  mu  et  coi. 

7875  Autres  .c.  cheualiers  adoubes  de  conroi 

En  a  mené  Antialmes  sor  les  destriers  norois. 
Quant  al  chastelet  uinrent,  li  iors  lor  aparoit. 
Aiols  fu  la  dedens  corechous  et  destrois, 
Quant  il  ne  sont  que  .v.,  de  mort  sont  en  esfroi; 

7SS0  Car  cil  defors  les  traient  as  ars  de  cor  turcois. 

Et  li  arme  montèrent  desor  les  aleoirs, 
Fièrement  les  destraignent  as  boins  brans  uienois. 
Des  .iiii.  fiex  Gerelme  ont  retenu  les  trois, 
Cha  defors  les  amoinent,  ses  loient  el  camois. 

7885  Et  Aiols  est  entres  la  dedens  par  pooir, 

lofrois  li  fiex  Geralme  est  entres  auoec  soi. 
Tant  ont  lasse  les  cors,  petit  ont  de  pooir. 
Aiols  en  iure  dieu  que  ia  ne  s'en  faindroit 
Ne  por  mort  ne  por  uie  tant  con  durer  poroit  ; 

7890  Autressi  set  il  bien  que  Rainiers  l'ochiroit, 

Car  por  la  mort  ses  frères  durement  le  haioit. 

Et  Rainiers  s'escria  a  une  haute  uois  : 

»Aiols,  fieus  a  putain,  fel  traitre  reuois  ! 

Por  la  mort  de  mes  frères  mores  uous  or  endroit. 

7S95  151''.  le  n'en  prendroie  mie  tout  le  trésor  le  roi, 

Que  ne  te  fâche  pendre  as  forches,  qui  qu'en  poist.« 

Esque  et  fuisil  auoient  apreste  U  borgois, 

Le  feu  ont  enbatu,  qu'il  le  uoillent  ardoir. 

»E,  dieus,  che  dist  Aiols,  qui  fus  mis  en  la  crois, 

7900  Aies  merchi  de  m'arme!  ia  mais  ne  quic  ueoir 

Ne  parent  ne  ami  ne  mon  oncle  le  roi. 

Ahi,  Elies  père,  uous  conuient  remanoir 

Et  Auisse  ma  mère  qui  se  pasma  por  moi 

Longement  ens  el  bos  !  dieus  qui  tout  le  mont  uoit 

Vous  fâche  autre  secors;  car  par  Aiol  uostre  oir         7905 

N^en  aueres  uous  ia  le  monte  d'un  ballois.« 

A  tant  e  uous  poignant  le  senescal  le  roi 

Et  le  cortois  Antialme  qui  conduist  les  François. 

Il  escrie   »Monioie«,  c^est  ensenge  le  roi: 

»Cuiuers  Reiniers  traître,  par  les  sains  d-'OrlenoisI       7910 

Vous  en  pendras  as  forches,  ains  que  passe  li  soirs.  « 

Cil  del  chastel  Foirent,  nel  tindrent  a  gabois, 

Des  aleoirs  se  laissent  a  la  tere  caioir, 

Por  desfendre  lor  cors  se  metent  a  destroit. 

'il  del  Roimorentin  uirent  Frans  aproismier,  7915 

'Moût  orent  grant  secors  de  lor  signor  Rainier. 
Il  sist  sor  Marchegai  armes  et  haubergies, 
Qu^ot  conquis  en  Festor,    moût  en  fu  fors  et  fiers. 
A  sa  uois  qu^il  ot  haute  commencha  a  hucier: 
»Ne  uous  esmaies  mie,  nobile  cheualier!  7920 

Penses  de  bien  desfendre,  nous  en  auons  mestier; 
Car  par  icel  signor  c'on  a  Rome  requiert, 
Ancois  que  iou  i  muire,  me  uenderai  moût  chier.« 
A  tant  e  uous  Antialme,  le  fil  a  Fuserier, 
Qui  a  Fanste  brandie  del  roit  tranchant  espiel,  7925 

Deuant  sor  son  escu  ala  ferir  Reinier, 
Desor  la  boucle  d'or  li  a  fraint  et  percie, 
Le  blanc  hauberc  del  dos  desront  et  desmaillie, 
Deioste  le  coste  li  conduist  son  espiel; 
Diable  le  garirent,  qu'en  car  nel  a  touchie.  yo^o 

15 1<^.  Il  Fenpoint  bien  par  forche,  si  Fa  ius  trebuchie. 
Ancois  que  li  traître  se  peust  redrechier, 
Antialmes  li  cortois  par  le  nasal  le  tient. 
En  contremont  le  sache  a  loi  d'orne  guerier, 
A  la  uois  qu'il  ot  bêle  commencha  a  hucier  :  7935 

15* 

ï>V  estes  uous  de  Franche,  H  gentil  cheualierr 
le  tieng  le  traitor,  car  me  uenes  aidier!« 
Adont  i  sont  uenu  .xiiii.  cheualier 
Qui  l'ont  par  uiue  force  retenu  et  loie, 

7940  Al  senescal  de  Franche  le  rendent  prisonier. 

Quant  Aiols  et   »Monioie  <   crier  et  essaucier, 
S'on  li  eust  done  trestout  For  desousiel, 
N'eust  il  mie  este  si  ioians  ne  si  lies. 
De  la  tor  se  deuale,  mais  n'a  point  de  destrier, 

7945  Marchegai  a  troue  deuant  lui  estraier, 

Que  leus  tôt  maintenant  en  ert  keus  Rainiers. 
Et  Aiols  i  monta,  qui  nul  millor  ne  quiert, 
11  s'abaissa  a  tere,  si  prist  .i.  fort   espiel, 
Deuant  sor  son  escu  feri  un  cheualier, 

7950  Desor  la  boucle  d'or  h  a  fraint  et  perchie; 

Onques  toutes  ses  armes  ne  li  orent  mestier. 
Deuant  lui  a  la  tere  l'a  ius  mort  trebucie. 
Il  retorna  ariere,  si  saissi  le  destrier, 
lofroi  le  fil  Gerelme  le  rent  par  amistie. 

7955  Et  cil  i  est  montes,  (jui  forment  en  fu  lies, 

Puis  a  traite  l'espee  et  l'escu  enbrachie 
Et  ua  querre  ses  frères,  si  les  a  tant  cerkie. 
Qu'il  les  remist  as  armes  et  as  corans  destriers. 
Adont  i  est  uenue  la  communge  d'Orliens 

7960  Et  li  .c.  c'orent  fait  el  breullet  enbuisier; 

Les  borgois  ont  forclos  et  deuant  et  derier. 
Cil  del  Roimorentin  ne  se  porent  aidier. 
Car  des  armes  porter  n'erent  pas  constumier. 
Qu'il  ne  faisoient  mie  souent  itel  mestier; 

7965  Dusc'al  Roimorentin  retornerent  arier. 

Au  cors  le  senescal  le  ua  Aiols  noncier 
151''.  Cal  chastel  ne  forfachent  ualissant  .i.  denier  ; 

As  borgois  a  fait  rendre  lor  maisons  et  lor  fies. 
As  fources  sor  la  tor  ont  fait  pendre  Rainier, 

7970  Puis  fisent  Mirabel  de  la  cartre  sachier. 

Entre  li  et  Geralme  estoient  prisonier. 

Ses  .vii.  cheuaus  n'i  uaut  Aiols  mie  laisier 

Ne  tout  le  grant  auoir  qu'il  auoit  gaaingie. 

Auoec  lui  maine  Antialme,  le  fil  a  l'userier, 

Aine  de  la  mort  son  père  ne  le  uaut  enplaidier,  7973 

Qui  fu  mors  sous  la  tor  d'un  grant  quarel  plenier. 

La  dedens  en  la  tor  laisent  .x.  cheualiers 

Qui  gardèrent  la  uile,  le  bourc  et  le  marchie. 

Ens  el  chemin  s'en  entrent  tout  sere  et  rengie. 

Li  uns  des  fieus  Geralme  le  uait  auant  nonchier         ^^go 

C'Aiols  renient  d'Espaigne  baus  et  ioians  et  lies. 

Et  l'enperere  monte,  o  lui  x.  cheualier, 

Et  la  dame  Ysabiaus,  Lusiane  al  uis  fier. 

Quant  uirent  Mirabel  les  Aiol  cheualcier, 

Sachies  qu'en  nule  d'eles  n'ot  adont  c'airier.  7985 

Li  fors  rois  Loeys  qui  Franche  a  a  baillier 

Ala  Aiol  son  dru  acoler  et  baissier. 

Maintenant  en  entrèrent  en  la  chite  d'Orliens, 

Et  li  rois  les  en  maine  ens  el  palais  plenier. 

'out  par  fil  grans  la  ioie  que  fist  rois  Loeys,       7990 

.11  acola  Aiol,  si  l'a  a  raison  mis. 
»Gentiex  damoiseus  sire,  bien  puisies  nous  ueniri 
I52^  Moût  ai  estei  por  uous  courecous  et  maris, 
la  mais  ne  uous  quidai  ueir  a  nés  un  di. 
Mais  uos  deus  compaignons  aie  en  cartre  mis  ;  7995 

Se  il  uous  ont  forfait  ne  de  rien  mal  bailli. 
Demain  les  ferai  pendre  sans  nés  un  contredit.  « 
»Sire,  che  dist  Aiols,  se  dameldex  m'ait, 
Por  lor  fier  uasellage  sont  issi  mal  bailli  ! 
A  Panpelune  alames,  ne  uous  en  quier  mentir,  gooo 

le  me  fu  endormis  un  merkedi  matin 
Et  ie  ne  m'esuellai  por  tôt  l'or  que  dex  fist. 
Il  fissent  lor  eskiec  comme  preu  et  gentil, 
Por  l'acordanche  en  uaurent  mi  home  deuenir; 
Mais  iou  me  fui  uers  aus  courecous  et  maris,  8005 

Que  ie  ne  uauc  aine  prendre  lor  droit  ne  requellir. 
Car  les  me  rendes,  sire,  par  le  uostre  plaisir  !« 
»Par  foi,  moût  uolentiers,  li  rois  li  respondi, 
Nel  uous  contrediroie,  par  le  cors  saint  Denis, 

8010  S' or  i  deuoie  perdre  Estanpes  et  Senlis.''< 

Ylaires  et  lobers  sont  de  prison  fors  mis. 

i  compaignon  Aiol  furent  moût  forment  lie 
/De  chou  qu'il  les  auoit  loialment  tesmongie, 
Grant  ioie  font  de  lui  et  moût  grant  amistie. 

8015  I.usiane  la  bêle  prist  Oton  de  Poitiers, 

Sus  el  palais  le  maine,  lui  et  le  duc  Gontier, 

Entre  Aiol  son  cousin  et  Mirabel  s'asiet, 

La  fille  Mibrien  uaura  contralihier. 

»  Dites,  biaus  sire  Aiol,  ceste  dame  que  quiert? 

8020  Vient  ele  a  sainte  Crois,  a  cest  nostre  mostier? 

Teus  feme  deust  estre  norie  en  .i.  celier, 
Car  des  dames  d'Espaigne  sai  asses  qu'il  en  iert  ; 
En  ceste  nostre  tere  ne  seuent  gaaignier. 
Certes  mar  ot  ma  mère  son  or  et  ses  deniers 

8025  Et  les  larges  bontés  qu'ele  uous  fist  l'autrier. 

Quant  feme  uoles  prendre  et  moi  uoles  laisier; 
la   dex  ne  uous  pardoinst  a  nul  ior  le  pechie. 
Tant  m'en  aront  gabe  sériant  et  cheualier! 
152^.  Quant  al  matin  leuoie  en  langles  et  nus  pies, 

go'.o  Aloie  a  sainte  Crois  por  damelde  proier, 

Qu'il  garesist  uo  cors  de  mort  et  d'encombrier. 
Damoisele  d'Espaigne,  iel  uous  uoil  calengier, 
Si  uous  desfenc  de  dieu,  le  père  droiturier, 
Des  martirs  et  des  uirgenes  qui  tant  font  a  prosier, 

8035  Que  ne  prendes  Aiol,  che  gentil  cheualier. 

Certes  iel  doi  auoir,  iel  deserui  premier. 
Et  se  uous  le  prendes,  se  dieus  me  puist  aidier, 
le  uous  ferai  a  honte  tous  les  menbres  tranchier.« 


L 


Cele  fu  gentieus  feme,  si  ne  respondi  nient. 


8040  J /usiane  fu  moût  corecouse  et  mane 

Et  uoit  le  roi  son  oncle,  si  fu  moût  esbaudie. 

»En  non  dieu,  sire  Aiol,  ie  ne  quidaise  mie 

Que  nos  grans  amistes  fuissent  ia  départies. 

le  uic  iadis  tel  eure,  n'esties  mie  si  riches, 

Marchegais  ne  ualut  que  .xiïi.  saus  u  .xv. .  8045 

Damoisele  d'Espaigne,  ie  nous  uoil  contredire, 

Si  uous  desfenc  de  dieu,  le  fieu  sainte  Marie, 

Et  des  lois  presieuses,  des  martirs  et  des  uirgenes. 

Que  ne  prendes  Aiol,  che  cheualier  nobile; 

Que  ie  le  doi  auoir,  que  iel  deserui  primes.  8050 

Et  se  uous  le  prendes,  se  dex  me  beneie, 

le  uous  ferai  a  honte  detranchier  et  ochire.« 

Celé  fu  gentiex  feme,  si  ne  respondi  mie. 

Quant  Pentendi  Aiols,  a  poi  n'esrage  d'ire, 

Car  il  uoit  Mirabel  corecouse  et  irie.  8055 

Par  ire  saut  en  pies  li  fils  al  duc  Elie, 

la  parlera  li  ber  par  sauoir  sans  folie. 

iols  li  fiex  EHe  s'est  contre  mont  drechies, 
-Sor  une  haute  table  monta  a  ses  .ii.  pies. 
Si  hautement  parla,  que  on  l'entendi  bien  :  8060 

»Or  m'escoutes,  fait  il,   nobile  cheuaher, 
François  et  Borgengon,  Alemant  et  Baiuier, 
Qui  les  marces  tenes,   des  chites  estes  cief! 
Aidies  moi  mon  signor  Loeys  a  proier; 
152*=.  Car  ie  sui  ses  hon  liges,  si  tieng  de  lui  mon  fie.        8065 
Se  li  ai  fait  bataille  et  fort  estor  plenier 
Et  guerres  afinees  et  furni  ses  loiers, 
Onques  n'en  demandai  uallisant  .ii.  deniers. 
Ne  mais  que  mes  cheuals  me  rendi  uolentiers. 
Chou  que  dira  h  siècles,  mes  iretages  iert!  8070 

Or  endroit  le  me  renge  et  ie  l'en  uoil  proier. « 
Et  respondi  li  rois  :   »Tout  uous  soit  otroie  ! 
Dites  que  uous  plaist  tost,  tout  uous  ert  otroie,  « 
»Par  mon  cief,  dist  Aiols,  ains  m'ert  moût  bien  gagie 
Et  sor  les  sains  iure  et  moût  bien  fianchie.«  8075 

Li  rois  a  pris  .i.  gant  que  uns  euesques  tient, 
Si  en  saisist  Aiol  de  quan  que  il  li  quiert, 
Sor  sains  li  a  iure  a  .xxx.  cheualiers 
Del  barnage  de  Franche,  de  tous  les  plus  prosies, 
8080  Que  il  li  rendera  tout  chou  que  ses  drois  lert. 

Or  parlera  Aiols,  li  gentiex  et  li  fiers, 
Encore  ne  set  mie  li  rois  que  c'ert  ses  nies, 
Mais  il  s'i  uaura  ia  maintenant  acointier. 

Amis,  che  dist  H  rois,  or  uous  ai  fait  gent  don, 
Sauoir  uoil  que  uoles  et  oir  uo  raison.  « 
»Ie\  dirai,  dist  Aiols,  si  que  François  l'oront. 
le  uous  demanc  Nauers  et  Lengres  et  Dignon 
Et  la  chite  d'Angiers,  Nobles  et  Besencon, 
Et  Trieues  et  Plaissence,  Cremoigne  sor  le  mont, 

8090  Si  uoil  Miaus  et  Prouin  et  Rains  et  Chaalon, 

Amiens  et  saint  Quentin  et  Loon  et  Boisson, 
La  duchee  de  Franche,  celi  uous  demandon; 
Del  moustier  saint  Denis  le  maistre  confanon 
Et  la  senescaudie  de  tout  uostre  roion, 

8095  Et  petit  s'en  ira  que  par  mi  ne  parton; 

Mais  por  chou  qu'estes  rois,  honor  uous  porteron, 

De  uous  le  connistrai,  sere  uos  liges  hom. 

lel  uous  ai  demande,  si  dirai  le  raison, 

Por  coi  l'ai  demande,  comment  et  comment  non. 

8100  Mes  père  a  non  Elies  a  la  clere  fachon, 

152''.  Ma  mère  est  uostre  seur,  fille  le  roi  Charlon, 
De  Franche  le  cachastes  par  .i.  maluais  glouton 
Par  le  consel  Makaire  et  des  autres  larons. 
Dameldex  lor  en  renge  ains  la  mort  gueredonl 

8105  la  mais  ior  de  ma  uie  sans  guère  ne  seront.  <; 

Quant  l'entent  l'enperere,  tel  ioie  n'ot  mais  hom. 
[Aiols  tint  Mirabel  par  le  main  blancoiant.] 

uant  ore  entent  h  rois  qu' Aiols  estoit  ses  nies, 
Onques   mais  ne  fu  il  si  ioians  ne  si  lies; 

8110  Isnëiement  le  cort  acoler  et  baisier. 

»Gentiex  damoiseus,  sire,  por  coi  ne  le  dissies? 
la  uous  eusse  iou  adoube  tout  premiers 
Et  rendu  uos  honors,  uos  teres  et  uos  fies.« 
»Sire,  ie  nen  ossoie,  par  les  sains  desousiel, 
Por  chou  que  i'ere  poures,  nus  et  mal  aaisies.?  81 15 

'ire,  frans  damoiseus,  grant  folie  fessistes, 
'Que  uous  uostre  consel  premier  ne  me   iehistes.« 
»Sire,  ie  nen  osoie,  dist  Aiols,  par  ma  uie, 
Quar  i'estoie  si  poures  que  n'auoie  dont  uiure. 
Par  foi,  Lusiane  est  moût  priueus  ma  cousine  ;  8120 

Or  li  dorons  tel  home  qui  manans  soit  et  riches  ; 
Que  ie  sui  ses  coussins,  moi  ne  peut  auoir  mie.« 
»Sire,  dist  Lusiane,  par  tant  en  sui  garie. 
Mais  par  cel  saint  apostle  c'on  requiert  en  Galise, 
Encore  amaise  miex  que  ne  m'apartenistes.  8125 

E,  dieus,  dist  la  pucele,  or  seroie  garie, 
Se  i'estoie  acordee  a  le  france  mescine. 
Damoisele  d'Espaigne,  trop  uous  ai  fait  marie, 
Trop  uous  ai  or  endroit  a  grant  tort  laidengie  ; 
De  chou  que  uous  ai  dit  ne  uous  corechies  miel        8130 
Or  en  prendes  mon  droit,  l'en  sui  preste  et  garnie. 
Que  ie  le  uous  amène  uoiant  la  barome.« 
La  pucele  respont,  qui  fu  preus  et  nobile  : 
»Ie  uous  pardoing  tout,  bêle,  quan  que  uous  me  désistes, 
Boinement  par  amors  et  tout  sans  uilonie.«  8135 

E  les  uous  acordees,  les  a  les  sont  assisses. 
153^.  Grant  ioie  en  a  mené  la  riche  compaignie, 

iols  prist  Mirabel  par  le  main  blancoiant, 
Jl  est  uenus  al  roi,  se  li  dist  en  riant  : 
;>Faites  baptisier,  sire,  le  fille  Mibriant!  8140 

le  le  conquis  Fautrier  a  Pachier  et  al  branc. 
Puis  en  ai  eu  paine  et  anguise  et  ahan.« 
Et  respondi  li  rois:    »Ie  Fotri  et  commanc.« 
Al  moustier  sainte  Crois  le  menèrent  no  Franc. 
La  auoit  une  kuue  de  fin  or  reluisant,  8145 

D'aigue  le  font  enplir  et  beneir  esrant, 
Si  fissent  la  pucele  baptisier  esraument. 
La  le  leua  li  rois  et  li  mieus  de  sa  gent, 
Lusiane  la  bêle  al  gent  cors  auenant. 
8150  Aine  son  non  ne  li  uaurent  cangier  ne  tant  ne  quant, 

En  la  loi  crestiane  la  le  uont  confremant, 
Mirabeus  ot  a  non  issi  comme  deuant. 

Ensi  com  ele  fu  en  sains  fons  baptisiee, 
Uenperere  de  France  l'ama  moût  et  tint  chiere, 
8155  .iii.  chites  li  dona,  riches  de  grant  manière, 

C'est  Treues  et  Plaissenche  et  Cremoine  la  tierce, 
'ire,  che  dist  Aiols,  issi  peut  il  bien  estre  : 
^Vous  seres  mais  ses  pères  sor  tous  homes  terestres, 
le  le  prendrai  a  feme,  si  me  dites  le  terme. ■• 
S160  Et  respondi  li  rois:   »Ia  n'i  meterai  terme, 

Octaue  Pentecouste  la  glorieuse  feste 
Le  uous  donrai  a  feme  a  Ais  a  la  capele.« 
Et  Aiols  s'escria  a  sa  uois  qu'il  ot  bêle  : 
-Or  m'escoutes,  signor,  franc  cheualier  honeste! 
8165  Qui  uieut  or  et  argent  et  pailes    de  Biterme 

Et  muls  et  palefrois  et  destriers  de  Castele, 
Demain  uiegne  auoec  moi  et  boinement  me  serue  ! 
Et  iou  irai  saisir  mes  honors  et  mes  teres.^ 

A  dont  li  respondirent  li  gentil  cheualier 
Qui  il  auoit  done  l'or  fin  et  les  deniers, 
Les  muls,  les  palefrois  et  les  corans  destriers  : 
»En  non  dieu,  font  il,  sire,  nous  irons  uolentiers  .  .  . 
153''.  Et  deuers  trestous  hommes  uostre  honor  calengier, 
Que  nous  l'aquiterons,  se  dieus  l'a  otroie.« 
8175  Al  matin  par  son  l'aube  se  sont  aparellie. 

Si  uont  par  les  contrées  et  saisirent  les  fies 
Que  tenoient  d'Elie,  le  gentil  cheualier. 

^ant  ont  aie  qu'il  uinrent  a  la  chit  de  Nauers  ; 
Makaires  i  ot  mis  Pinart  et  Pinabel, 
8180  Deus  félons  traitors,  orgellous  et  engres  ; 

Ne  lor  daignierent  rendre,  tant  par  furent  dispers. 
Aiols  les  a  saissis,  s^en  fist  si  grans  dessers, 
Que  .vii.xx.  en  fist  pendre  es  puis  de  Montidel, 
Puis  a  mises  ses  gardes  par  dedens  le  castel. 

près  en  est  uenus  a  Lengres  en  Borgoinge.  8185 

.Cil  qui  furent  dedens  le  liurerent  et  donent, 
Les  clés  de  la  chite  li  aportent  encontre, 
Feute  li  iurerent,  si  deuinrent  si  home. 
Tout  droit  a  Bessenchon  li  uint  li  rois  encontre, 
Il  Yen  a  apele,  fièrement  l'araisone  :  [oncles  !  8190 

»Comment  le  faites,  nies?«  —  »Bien,  merchi  dieu,  biaus 
Conquerrant  uois  ma  tere,  nus  ne  mi  met  caloigne. 
Qui  contredit  i  met,  morir  Pesteut  a  honte. 
Or  manderai  mon   père  qu^il   uiengne  de  Gasconge.« 
Il  li  a  enuoies  isnelement  .iii.  contes,  8195 

D'or  fin  et  d'argent  blanc  fist  cargier  .xii.  somes 
Qu'enuoie  a  Permitage  droitement  al  saint  home, 
r  s'en  uont  li  message  qui  ne  l'ossent  ueer, 
Li  messages  les   guie,  qui  l'auoir  ot  porte, 
C Aiols  i  enuoia,  si  com  oi  aues.  8200 

Tant  ont  par  lor  iornees  esploitiet  et  esre, 
Vinrent  a  Moniaiant,  s'ont  Elie  troue, 
L'or  fin  et  l'argent  blanc  ont  al  moine  done, 
Por  dieu  et  por  EUe  fu  li  lieus  honores. 
Il  ont  dit  a  Elie:   »Sire,  uous  en  uenres  8205 

Al  roi  de  douche  Franche,  par  nous   uous  a  mande 
—  Car  il  uieut  estre  a  uous  paissies  et  acordes  — 
Et  uostre  fieus  uous  mande,  Aiols  H  bacelers, 
153".  Qui  est  al  roi  de  Franche  acointies  et  âmes; 

Si  uous  mande  par  nous  que  plus  n'i  demores,  8210 

Car  il  a  reconquis  toutes  uos  iretes.« 

Quant  l'entendi  li  dus,  dieu  en  a  aoure. 

»Signor,  dont  irai  iou  uolentiers  et  de  gres.« 

Sor  .i.  boin  palefroi  ont  fait  le  duc  monter, 

Qui  bien  le  portera  et  amblera  asses.  8215 

La  ducoise  leuerent  sor  .i.  mul  afeutre, 
A  Moyses  l'ermite  ont  congiet  demande; 
Et  cil  les  commanda  a  dieu  de  maieste. 
A  tant  ont  le  pais  et  le  resne  passe; 

8220  Car  lor  herbergeries  ne  uous  sai  raconter, 

Durement  m'en  anoie  li  pais  a  nommer. 
Tant  ont  par  lor  iornees  esploitiet  et  esre 
Qu'il  uinrent  a  Orliens,  l'amirable  chite. 
De  chou  fist  moût  Elies  que  cortois  et  que  ber, 

8225  Qu'il  uait  a  sainte  Crois  dieu  proier  et  ourer. 

Il  prent  .iiii.  mars  d'or,  ses  a  mis  sor  l'autel, 
Si  a  nostre  signor  durement  ahoure.  . . 
Les  biens  que  li  a  fait  par  la  soie  bonté. 
A  l'issir  del  moustier  a  le  roi  encontre, 

8230  Qui  li  uenoit  encontre  a  moût  riche  bame. 

Quant  le  uoit  Loeys,  si  l'en  a  apele  : 
»Gentiex  hon  de  boin  aire,  bien  soies  uous  troues 
Icil  soient  boni  et  del  cors  uergonde. 
Qui  uous  fissent  de  moi  partir  et  deseurer.« 

8235  753'^.  Et  respondi  Elies,  li  cortois  et  li  ber: 
»Si  soies  beneois  con  deserui  l'aues.» 
Loeys  respondi:    »Sire,  grant  tort  aues; 
Car  tant  grant  ami  fait  mais  consaus  deseurer.« 
»Sire,  che  dist  Aiols,  c'est  fine  uerites  ; 

8240  Mais  or  pri  iou  mon  père  par  fines  amistes 

Et  ma  mère  la  gente  que  uous  ichi  uees. 
Qu'il  uous  prient  merchi  et  uous  lor  pardones.« 
Et  respondi  Auisse:   »Volentiers  et  de  gre.« 
Deuant  les  pies  son  frère  s'est  alee  acliner, 

8245  Et  il  l'en  releua  entre  ses  bras  soef, 

Douchement  li  baissa  et  la  bouce  et  le  nés, 
Et  puis  le  duc  EHe  par  fines  amistes. 
Puis  corut  la  ducoise  son  enfant  acoler. 
Plus  de  .c.  fois  li  baise  et  la  bouce  et  le  nés. 

8250  Aiols  a  fait  le  roi  et  son  père  acorder. 

Mautalent  et  iror  boinement  pardoner. 
Li  rois  li  rent  sa  tere  et  toute  s'erite 
Et  la  senescaudie  de  trestout  son  resne, 
Les  consaus  de  sa  cambre  li  a  tout  commandes, 
Ausi  comme  deuant  li  rent  ses  dignités.  8255 

»Biaus  fieus,  che  dist  Elies,  moût  aues  bien  esre, 
Qui  m'aues  reconquisses  toutes  mes  iretes. 
Ersoir  estoie  poures,  or  sui  rices  asses. 
Mon  ceual  et  mes  armes  uoil  or  que  me  rendes, 
Que  uous  baillai  antan  el  bos  al  desseurer.«  8260 

»Sire,  che  dist  Aiols,  onques  mais  n'oi  tel! 
Li  blans  haubers  ne  Felmes  ne  pot  longes  durer, 
Et  Pescus  et  le  lanche  fu  perdus  al  ioster. 
Et  Marchegais  est  mors  et  a  sa  fin  aies, 
Piech'a  que  l^ont  mengie  li  cien  en  .i.  fosse;  8265 

Il  ne  pooit  mais  core,  tous  estoit  asotes.« 
Quant  Fentendi  Elies,  por  poi  qu'il  n'est  derues, 
Il  a  pris  un  baston  par  sa  ruiste  fierté, 
Sore  li  est  corus,  qu'il  le  uoloit  tuer. 

»Lechiere,  dist  li  dus,  mar  l'ossastes  penser,  8270 

154^  Que  Marchegais  fust  mors,  mes  destriers  seiornes; 
la  mais  autressi  boins  ne  sera  recoures. 
Issies  fors  de  ma  tere,  ia  plain  pie  n'en  tenres  ! 
Cuidies  uous,  faus  lechiere,  fol  glous  desmesures, 
Por  uos  cauces  percies  et  por  uos  pains  solers  8275 

Et  por  uos  blons  cauex  que  faites  cordouner, 
Vous  soies  riches  hon  et  ie  musars  clames  ?« 
Li  barnages  de  France  s'en  commence  a  gaber, 
Meismes  Loeys  en  a  un  ris  iete. 

Quant  Aiols  uit  son  père  enuers  lui  aire,  8280 

Isnelement  et  tost  li  est  al  piet  aies. 
»Sire,  merchi  por  dieu,  che  dist  Aiols  li  ber. 
Le  ceual  et  les  armes  uous  quic  encor  mostrer.« 
Il  les  fist  en  la  plache  trestoutes  aporter. 
Aiols  les  auoit  faites  richement  atorner,  8285 

De  fin  or  et  d^argent  richement  acesmer, 
Se  H  fist  deuant  lui  Marchegai  amener; 
Li  ceuals  estoit  cras,  si  ot  plains  les  costes, 
Car  Aiols  Pauoit  fait  longement  seiomer; 
8290  En  .ii.  caines  d^argent  l'i  a  fait  amener. 

Et  Elies  enpuinge  son  hermin  engoule, 
Le  ceual  aplanoie  les  flans  et  les  costes. 

Aiols  ne  uaut  tenchier  ne  coser  a  son  père, 
Marchegai  li  amaine  par  le  resne  dorée, 
8295  L^auberc  et  le  blanc  elme  et  la  trenchant  espee, 

La  targe  c'on  ueoit  moût  bien  enluminée, 

Et  la  lance  forbie  et  moût  bien  acesmee. 
Sire,  ueschi  les  armes  que  uous  m'aues  donees, 

Faites  ent  uo  plaisir  et  quan  que  uous  agrée,  c 
8300  'Biaus  fieus,  che  dist  Elies,  quites  uous  sont  clamées. 

le  ferai  bien  querre  autres,  tost  m'erent  aprestees. 

Por  dieu,  ne  faillies  mie  ne  nous  ne  uostre  mère  ! 

»Sire,  che  dist  Aiols,  ne  place  a  dieu  mon  père, 

Que  i'aie  en  mon  uiuant  ne  denier  ne  denrée, 
8305  Que  uous  n'en  soies  sire,  ele  dame  clamée  ; 

Ancois  uous  seruirai  com  hon  d'autre  contrée. 
154''.  Vostre  est  toute  la  tere  que  iou  ai  conquestee.« 

Aiols  li  fieus  Elie  a  se  feme  rouée 

Al  fort  roi  Loeys,  cui  il  l'ot  commandée. 
8310  D'une  cambre  perine  li  a  on  amenée, 

A  ioie  et  a  baudor  l'a  le  ior  espousee. 

L'archeuesques  de  Rains  Ior  a  mese  cantee, 

Le  ior  fu  Mirabieus  beneite  et  sacrée. 

A  l'issir  del  moustier  l'ont  sor  .i.  mul  leuee, 
8315  [Par  desor  une  mule  richement  afeutree] 

Sor  la  sanbue  a  or  fu  la  dame  possee 

Et  issent  de  la  uile,  si  acoillent  l'estree. 

le  ne  sai  pas  le  conte  de  cascunne  iornee; 

Mais  tant  ont  ceualcie  et  soir  et  matinée, 
8320  C'a  Lengres  en  Borgoinge  sont  les  noces  tornees, 

Car  Aiols  estoit  sire  de  toute  la  contrée. 
Ne  uaut  faire  ses  noces  en  le  grant  tor  quaree 
N'en  maison  n'en  chastel  ne  en  sale  pauee, 
Ains  les  fist  desous  Lengres  en  .i.  large  pree. 
La  peusies  ueir  mainte  aucube  leuee  8325 

Et  mainte  riche  tente  d'or  et  d'argent  fresee! 
Moût  sont  rices  les  noces,  .xv.  iors  ont  durée, 
Mais  ains  qu'eles   départent,  seront  chier  conperees. 
Makaire  ist  de  prison,  li  traitre,  li  1ère, 
Par  le  consel  as  gardes  qu'en  ont  pris  grans  soudées.  8330 
Tant  a  esre  li  glous  qu'il  uint  en  sa  contrée 
Et  qu'il  ot  deuers  lui  .iii.  chites  recourees, 
C'est  Losane  et  Osteue  et  Cremoigne  le  lee. 
Mande  les  saudoiers  de  toute  le  contrée, 
Moût  auoit  grant  tressor,  si  lor  done  saudees.  S335 

Lonbart  et  Borgengon  ont  grant  ient  recouree, 
Tant  qu'il  sont  .xxx.m.,  cascuns  la  teste  armée, 
154'^.  Qui  sont  uenu  a  Lengres  par  une  matinée. 
Makaires  li  traitre  dessendi  en  la  pree 
Por  les  barons  requere  a  se  gent  ordenee,  8340 

la  seruiront  as  neuces  al  tranchant  de  l'espee  ! 
^ous  Lengres  en  Borgoinge  en  .i.  brellet  foillu, 
'Qui  fu  d'if  et  d'auborc  et  d'oliuiers  ramus, 
Makaires  li  traitre  est  a  pie  dessendus. 
Il  a  dit  a  ses  homes:   »Mout  m'est  mal  auenu!  8345 

Cis  Loeys  de  Franche  m'a  mort  et  confondu, 
Tolue  m'a  ma  tere,  autre  en  a  reuestu.« 
»Sire,  dient  si  home,  por  coi  t'esmaies  tu? 
Vois  les  chi  en  lor  tentes  baus  et  lies  et  seurs  ! 
Se  tu  peus  Aiol  prendre,  le  matin  soit  pendus. «  83 50 

Puis  saiUirent  es  selles  des  auferans  kernus, 
la  seruiront  as  noces  as  boins  espieus  molus  ! 
Mais  il  fissent  que  fol,  li  kaitif  malostru. 
Car  li  enperere  ert  le  ior  deuant  uenus 
A  .vii.c.  cheualiers,  les  blans  aubers  uestus.  8355 

edens  le  tref  tendu  se  iut  Aiols  le  soir 
Deioste  sa  mollier  si  con  faire  deuoit; 
Mais  de  che   fist  li  ber  que  preus  et  que  cortois, 
Que  il  se  fist  gaitier  bien  a  .v.c.   François. 

8360  Quant  il  uirent  les  lor,  si  sont  en  grant  esfroi, 

Por  desfendre  lor  cors  se  tindrent  en  conroi. 
Makaires  point  et  broce,  si  uait  ferir  lofroi, 
Un  gentil  cheualier  qui  d'Orliens  nés  estoit, 
Meruelleus  cop  li  done  sor  son  escu  adroit, 

8365  Qu'il  li  fent  et  pecoie  et  del  aubère  .iii.  plois, 

Parmi  le  gros  del  ceur  li  pase  le  fer  froit, 
Toute  plaine  sa  lance  Pabat  mort  demanois. 
Moût  en  furent  dolant  et  coreciet  François; 
Car  il  ert  senescaus  Loeys  nostre  roi. 

8370  Et  Lonbart  s'auanchirent  par  force  et  par  pooir, 

Le  feu  boutent  es  loges,  si  les  fissent  ardoir. 
François  qui  dedens  furent  en  sont  forment  destroit. 
154^^.  Toserans  de  Paris  uit  mordrir  son  parent, 

xLor  a  al  ceur  tel  ire,  por  poi  d'ire  ne  fent, 

8375  Le  destrier  point  et  broche,  qui  ne  ua  mie  lent. 

Et  uait  ferii*  Beuon  de  Viane  esraument, 
Que  l'escu  de  son  col  li  pecoie  et  porfent 
Et  Fauberc  de  son  dos  li  desmaille  et  desment. 
Parmi  le  gros  del  ceur  son  roit  espiel  li  rent, 

8380  Toute  plaine  sa  lanche  l'abati  mort  sanglent. 

Manesiers  qui  l'esgarde,  ses  frère,  en  fu  dolens, 
Il  iure  damelde,  le  père  omnipotent, 
Que  ia  le  compera  loserans,  si  l'atent. 

Manesiers  point  et  broche  par  le  camp  tous  maris, 
Vait  ferir  en  l'escu  loserant  de  Paris, 
Desor  la  boucle  d'or  H  a  fraint  et  mal  mis 
Et  l'auberc  de  son  dos  desront  et  dessarti. 
Parmi  outre  le  cors  son  roit  espiel  li  mist, 
Toute  plaine  sa  lanche  l'abati  mort  souin  ; 
8390  Puis  escrie  s'ensenge:   »  Cheualier,  feres  i!« 


D 


AIOL  ET  MiRABEL.  241 

oeys  point  et  broche,  li  fiex  le  roi  Charlon, 
/Vait  ferir  en  l'escu  Oedon  le  Borgengon, 
Desor  la  boucle  d'or  li  pecoie  et  confont, 
Et  Paiiberc  de  son  dos  li  desmaille  et  desront, 
Que  très  parmi  le  cors  li  met  fer  et  pingon,  8395 

Toute  plaine  sa  lance  Pabat  mort  de  l'arcon. 
Moût  en  pessa  son  frère,  Garin  de  Monloon, 
Et  ua  ferir  le  roi  en  l'escu  a  lion, 
Que  lui  et  le  ceual  abati  en  .i.  mont. 
Loeys  saut  en  pies,  trait  le  branc  de  color  84CX) 

Et  leua  sor  son  cief  son  escu  a  lion. 
Qui  il  consieut  a  cop,  n'a  de  mort  garison. 
A  tant  e  nous  Aiol  a  coite  d'e'speron, 
Moût  se  fu  bien  armes  dedens  son  pauellon, 
Et  sist  sor  Marchegai  qui  li  cort  de  randon,  8405 

Et  lofrois  et  Ylaires,  tout  .iii.  sont  compaignon, 
Il  ne  deseueroient  por  tout  l'or  de  ces  mont; 
la  secoront  le  roi,  qui  qu'en  poist  ne  qui  non. 
155-'.      \    iols  uit  son  signor  Loeys  en  la  presse, 

x^A-Que  félon  Borgengon   moût  durement  apressent.  8410 
Il  broche  Marchegai,  se  li  lasque  le  resne, 
Et  uait  ferir  Gerin  en  le  targe  nouele, 
Desor  la  boucle  a  or  li  fraint  et  escartele, 
Et  la  bronge  del  dos  li  desmaille  et  desserre, 
El  cors  li  met  l'espiel  entre  les  .ii.  mameles,  8415 

Toute  plaine  sa  lanche  l'abati  mort  sor  l'erbe; 
Puis  saisi  le  destrier  par  le  dorée  resne, 
Son  signor  le  rendi,  si  desrompi  la  presse, 
Et  li  rois  i  monta  par  son  estrier  senestre. 
A  icele  parole  li  aube  lor  esclaire.  8420 

Mirabeus  la  pucele  est  remesse  en  .i.  tertre. 
Toute  descauce  en  langle,  nus  pies  estoit  la  bêle, 
Si  com  en  celé  nuit  que  les  noces  sont  faites. 
Celé  garda  a  ual,  si  a  ueu  les  pertes. 
Vit  les  puins  et  les  pies  et  les  cors  et  les  testes         8425 

Des  gentis  cheualiers  qui  gisent  mort  sor  l'erbe. 
Damelde  reclama,  le  glorieu  celestre  ; 
Dame  sainte  Marie,  digne  uierge  pucele! 
Se  ie  perc  mon  signor,  hui  commence  tes  guère, 

8430  Que  ia  mais  ne  faura  en  ce  siècle  terestre.s 

i  iors  fu  biaus  et  clers  et  li  solaus  luisans. 
/L'enperere  de  France    fu  moût  grains  et  dolan? 
Il  uoit  morir  ses  homes  a  deul  et  a  torment. 
Il  broche  le  destrier  qui  ne  ua  mie  lent, 

8435  Et  uait  ferir  Makaire  en  son  escu  deuant, 

Desor  la  boucle  a  or  li  pecoie  et  porfent; 
Li  aubers  de  son  dos  ne  ualut  .i.  bessant. 
Diable   le  garirent,  que  il  en  car  nel  prent, 
Tant  com  anste  h  dure,  Tabati  esraument. 

8440  Li  glous  resaut  en  pies  tost  et  isnelement. 

Loeys  s'i  areste,  trait  Pespee  tranchant  ; 
la  h  tranchast  la  teste,  n'eust  de  mort  garant, 
Quant  li  toli  Girbers  et  Gui  U  Alemans, 
De  la  presse  le  traient,   se  li  fisent  garant. 

8445  155^.  Por  chou  ne  fu  il  mie  de  bataille  taisans, 
Ains  ua  parmi  les  rens  abandoneement, 
Et  tient  nue  Fespee  dont  li  brans  est  trancans, 
Trenche  pis  et  costes  et  testes  d'auferans, 
Cui  il  consieut  a  cop,  il  n^a  de  mort  garant. 

8450  A  sa  uois  qu^il  ot  haute  uait  souent  escriant  : 

V  es  aies,  Aiol,  fel  quiuer  souduians  ! 
Guides  me  tu  tolir  issi  mes  casemens? 
Anqui  le  comperas,  se  dieus  le  me  consent.* 
Li  fieus  Elie  l'ot,  celé  part  uint  corant, 

S455  Si  a  feri  Makaire  sor  son  escu  deuant, 

Que  lui  et  le  ceual  abat  enmi  le  camp, 
Desor  lui  s'aresta,  si  trait  tout  nu  le  branc; 
la  s'en  fust  bien  uengies,  par  le  mien  ensiant, 
Quant  le  rescoust  Girbers  et  Gui  li  Alemans, 

8460  De  la  presse  le  traient,  se  li  refont  garant. 

La  peusies  ueir  le  bataille  si  grant, 

Tant  cheualier  morir  et  abatre  sanglant  ! 

Borgengon  ont  grant  forche,   car  poi  i  ot  de  t'rans  ; 

L'enperere  de  Franche  ot  moût  son  ceur  dolant, 

Vers  la  chite  de  Lengres  s'en  ua  esperonant,  8465 

Moût  i  laist  de  ses  homes  corecies  et  dolans. 

Aiols  li  fieus  Elie  est  remes  combatant . . . 

Et  uont  por  asaillir  et  deriere  et  deuant. 

La  fissent  grant  damage  al  cheualier  uaillant, 

Car  lobert  et  Ylaire  andeus  ses  iex  uoiant  8470 

Li  ont  abatu  mors  très  en  mi  lieu  del  camp, 

Et  Geralme  le  preu  et  Antialme  Penfant, 

Des  .iiii.  fieus  Geralme  andeus  les  plus  uaillans. 

Aiols  li  fieus  Elie  s'en  est  tornes  a  tant. 

Aiols  s'en  est  tornes  a  coite  d'esperon.  8475 

Mirabeus  la  ducoise  est  remese  en  .i.  mont  ; 
Borgengon  le  saisirent  entor  et  enuiron, 
Makaire  le  rendirent,  le  quiuer,  le  félon; 
Et  la  franche  ducoise  s'escria  a  haut  ton  : 
iSS'^.  »Laires  m'en  uous  mener,  gentiex  fiex  a  baron?         8480 
Reprouier  en  ares  a  uo  uie  tous  iors.« 
Quant  Aiols  l'entendi,  moût  en  ot  grant  dolor 
Et  iure  damelde,  le  père  creator, 
Qu'il  ne  le  lairoit  mie  por  tout  l'or  de  cest  mont, 
Cal  passage  del  gués  ne  lor  reface  .i.  tor.  8485 

Il  broche  Marchegai  des  tranchans  espérons, 
Deuant  sor  son  escu  feri  .i.  Borgengon, 
Que  il  li  pecoia  desous  la  boucle  a  mont 
Et  l'auberc  de  son  dos  li  desmaille  et  desront. 
Par  mi  outre  le  cors  li  met  fer  et  pingon,  8490 

Toute  plaine  sa  lanche  l'abat  mort  de  l'arcon. 
Puis  a  traite  s'espee  dont  a  or  est  li  poins, 
Si  refiert  .i.  Lonbart  parmi  son  elme  a  mont, 
Qu'il  en  a  abatu  les  pieres  et  les  flours; 
Et  a  estort  son  caup,  mort  l'abat  el  sablon.  8495 

Adont  i  sont  uenu  .xl.  Borgengon, 

A  plus  de  .XXX.  lanches  ferirent  sor  Aiol, 

Son  poitral  et  ses  caingles  et  ses  estriers  ont  rous, 

Del  ceual  l'abatirent,  u  il  uausist  u  non. 

8500  Et  Aiols  saut  en  pies,  trait  le  branc  de  color, 

Que  il  consieut  a  cop,  n'a  de  mort  garison; 
Mais  moût  grans  mesceance  li  auient  a  cel  ior, 
Car  s'espee  li  brise  et  uole  en  .ii.  tronchons. 
Borgengon  le  saisirent  entor  et  enuiron. 

8505  A  tant  e  uos  Makaire,  le  traitor  félon, 

Et  tient  nue  l'espee  dont  a  or  sont  li  pon  ; 
la  li  trenchast  la  teste,  n'en  eust  raencon. 
Quant  Gui  et  Alerans  et  Girbers  l'ont  rescous. 
Et  la  france  ducoise  s'escria  a  haut  ton  : 

S510  ;  Merchi,  sire  Makaire,  por  dieu  et  por  son  non! 

Comment  i  moroit  ore  tex  bon  com  est  Aiols? 
Puis  que  pris  nous  aues,  metes  nous  en  prison. 
Bien  aues  aquitee  de  Borgonge  ronor.<^ 
Et  respont  li  traitre  :    »Par  mon  chief,  chou  ai  mon. 

8515  II  les  fait  deliurer  .xl.  Borgengons, 

155^  Par  deriere  les  dos  Ior  fait  loier  les  poins 
Issi  estroitement  que  li  clers  sans  en  cort. 
akaires  prist  Aiol,  et  lui  et  sa  moUier, 

Par  deriere  les  dos  Ior  fait  les  puins  loier 
8520  Issi  estroitement  que  li  clers  sans  en  ciet. 

Puis  a  fait  tout  l'auoir  et  torser  et  cargier, 
Les  très  et  les  cendaus  et  les  pailes  ploies 
Et  le  uaselement  qui  estoit  al  mangier. 
Isnelement  les  torse  desor  les  fors  somiers, 
8525  A  la  uoie  se  matent  sans  plus  de  l'atargier. 

Ne  sai  que  uous  deusse  Ior  estoire  anoncier  ! 
D'ileuc  dusqu'a  Lossane  ne  se  sont  atargie, 
En  la  chite  entrèrent  a  ceual  et  a  pie. 
Makaires  li  traitre,  qui  dieus  doinst  encombrier, 
8530  Tous  les  degrés  en  monte  sus  el  palais  plenier; 

Aiol  i  fist  mener  et  o  lui  sa  mollier. 

Li  uns  regarde  l'autre,  si  pleurent  de  pitié. 

Makaires  en  apele  ses  maistres  carteriers, 

Ens  el  font  de  sa  cartre  les  a  fait  enuoier. 

Puis  i  lurent  il  tant  a  deul  et  a  pichie,  8535 

C'Aiols  ot  de  sa  feme  .ii.  petis  iretiers. 

Puis  soufrirent  grant  paine  et  morteus  encombriers, 

Ains  qu^il  portaisent  armes  ne  fuisent  cheualier. 

Or  commenche  canchons  forment  a  enforchier, 

Faite  de  ureie  estoire,  fols  est  qui  millor  quiert!  8540 

Mais  d'une  cose  furent  Borgengon  engingit-, 

Que  le  ceual  Aiol  ont  ariere  laissie. 

Vns  Lonbars  le  saisi,  sel  uaut  aplanoier, 

Li  ceuaus  aperçoit  que  Aiols  n^ert  che  nient, 

Le  Lonbart  a  tue  a  anbedeus  ses  pies,  8545 

Vers  Lengres  s'en  retorne  durement  eslaissies, 

La  porte  li  ouri  asses  li  Beruiers, 

Et  Marchegais  i  entre  ;  ains  ne  fu  tex  destriers  ! 

Plus  seut  tous    tans  de  guère  que  mauais  cheualiers. 

A  Lengres  en  Borgonge  iut  Elle  en  son  lit,  8550 

Qui  moût  estoit  malades  et  formem  afeblis, 
156^.  Encor  ne  sot  il  mie  de  son  fil  qui  est  pris, 
II  a  oi  le  noise  et  le  bruit  et  le  cri, 
Son  senescal  apele,  Gerart  de  Valseri: 
»Gentiex  hon,  dites  moi,  ceste  noise  quil  fist?«  8555 

»Sire,  che  dist  Gerars,  maluaise  noise  a  chi! 
Makaires  de  Losane  est  fors  de  prison  mis 
Par  le  consel  as  gardes  qui  le  trésor  ont  pris, 
Si  ont  gehui  le  roi  en  ces  cans  desconfit  ; 
Aiol  ton  fil  en  mainent,  en  bataille  l'ont  pris.«  8560 

Quant  l'entendi  Elies,  a  poi  n'esrage  uis, 
.iiii.  fois  se  pasma  li  frans  hon  por  son  fil. 

A  Lengres  iut  Elies  dolans  et  irascus, 
Moût  demaine  grant  deul  de  son  fil  c'a  perdu. 
>Gentieus  hon  de  boin  aire,    dist  li  dus,  si  mar  fus  !  8565 

Makaire  de  Losane,  tes  cors  soit  confondus  ! 
Marchegai,  boins  cheuals,  por  uous  sui  irascus  ! 
Car  se  ie  uous  reusse,  tous  refuisse  seurs.« 
»Sire,  che  dist  Gerars,  il  est  cha  reuenus, 

8570  Li  boins  destriers  de  garde,  ainrjues  miedre  ne  fu; 

la  a  mangiet  d'auaine  .i.  grant  sestier  u  plus.« 
Quant  Tentendi  Elies,  onques  si  lies  ne  fu, 
Damelde  en  aoure,  le  père  de  la  sus. 
•Sire  père  de  gloire,  uous  en  ren  ge  salus  ! 

8575  Le   matin  leuerai,  quant  ert  apareus, 

Et  referai  la  guère  al  fer  et  a  Fescu. 
Par  icel  saint  apostle,  por  qui  dex  fait  uertu  ! 
Teus  se  peut  ore  faire  baus  et  lies  et  seurs, 
Qui  en  sera  encore  par  la  goule  pendus.» 

8580  "jy  /Tout  demaine  grant  doel  li  dus  et  sa  moUier 

IVxEt  regretent  Aiol  cortoisement  et  bien. 
Ai,  tant  mar  i  fustes,  nobile  cheualiers  ! 
Makaire  de  Losane,  tes  cors  soit  uergongies. 
Qui  départi  nous  as  del  millor  iretier, 

8585  Qui  onques  fust  en  France,  en  tere  ne  sous  siel  !  » 

ïDame,  che  dist  li  dus,  ce  grant  deul  car  laisies! 
Onques  de  grant  deul  faire  ne  ui  rien  gaaignier. 
iSÔ"^.  Quant  ie  rai  Marchegai,  n'en  donroie  .i.  denier, 
Le  matin,  se  dieu  plaist,  leuerai  tou  premier, 

8590  Si  reprendrai  la  guère  al  fer  et  a  l'achier. 

Teus  se  peut  ore  faire  baus  et  ioians  et  lies, 
Qui  en  sera  encore  corechous  et  iries.« 
'n  semedi  matin  s'est  EUes  leues, 
Ses  maistres  cambrelens  en  a  araisones  : 

8595  vAporteme  mes  armes,  mes  cauces,  mes  solers  ! 

Leuerai  moi  del  lit,  trop  i  ai  ore  estet. 
Mal  soit  or  del  malage  qui  tant  uieut  seiomer!« 
El  cil  ont  respondu  :   »Si  con  uous  commandes.* 
Ses  dras  li  aporterent  sans  plus  de  demorer, 

8600  Chemise  et  braies  blanches  li  ont  fait  endoser. 

Vn  pelicon  hermin  li  ont  el  dos  iete 
Et  desore  .i.  bliau  a  fin  or  pointure, 
Puis  li  ont  un  mantel  d'escarlate  afuble. 
»Signor,  che  dist  Elies,  enuers  moi  entendes  ! 
Par  le  uostre  merchi,  a  mangier  m'aportes  !  8605 

la  ne  sis  iou  a  table,   .xiiii.  ans  a  passes.  « 
Et  cil  respondent:   »Sire,  tout  a  uo  uolente.« 
A  le  plus  haute  table  ont  Elie  mené, 
Tout  premier  li  aportent  .ii.  simbres  buletes 
Et  une  grant  espaule  d^un  parcreu  sangler  8610 

Et  menus  oiselons  roistis  et  enpeures 
Et  uin  asses  encontre  et  pument  et  clare. 
Elies  en  manga,  li  cortois  et  li  ber, 
Mal  soit  de  nul  morsel  que  il  en  a  done  ! 
Ains  manga  durement  par  uiue  poeste,  8615 

S'a  beu  .i.  sestier  de  uin  et  de  clare. 
Cil  iouene  cheualier  s'en  prisent  a  gaber 
Et  dist  li  uns  a  l'autre:   »Por  dieu,  or  esgardes  ! 
Tant  a  or  cis  uies  bon  mangie  a  son  disner, 
.iiii.  autre  cheualier  en  eusent  asses. «  8620 

Quant  Elies  l'entent,  le  sens  quide  deruer. 
»Signor,  che  dist  H  dus,  moût  grant  tort  en  aues  ! 
Se  ie  mangu  le  mien,  que  nous  a  il  couste? 
i56<=.  Prenes  ore  tes   .iiii.,  con  chi  ramenteues, 

Qui  de  cest  mien  conroi  fuissent  or  conrae,  8625 

Si  les  faites  tous  .iiii.  feruestir  ne  armer, 

Et  iou  irai  auoec,  s'esgarder  me  uoles  ; 

Se  ancois  qu'il  soit  uespres  ne  solaus  escouses 

Ne  les  nous  renc  tous  .iiii.  recreans  et  mates, 

la  mar  mangerai  mais  en  trestout  mon  ae.«  8630 

Dient  cil  quil  connoissent,  il  se  dist  uerite, 

Onques  mieudre  de  lui  n'ot  esperqn  freme. 

Quant  li  dus  ot  mangie,  sor  ses  pies  est  leues, 

Ariere  s'en  reuint  el  palais  princhipel. 

Li  fors  rois  Loeys  est  contre  lui  leues,  8635 

Si  est  aies  Elie  baisier  et  acoler. 
»Biaus  serouges,  dist  il,  par  sainte  carite, 
la  mais  de  uostre  amor  ne  me  uoil  deseurer.« 
'Sire,  che  dist  Elies,  enuers  moi  entendes! 

S640  le  nous  pri  et  requier,  por  sainte  carite, 

Que  nous  une  quintaine  faites  drechier  es  près, 
Si  i  ferai  .i.  caup  por  mon  cors  esprouer, 
Sauoir  se  mes  poroie  mes  garnimens  porter 
Ne  en  ruiste  bataille  chcualier  encontrer.i 

S645  ^>Sire,  che  dist  li  rois,  si  con  uous  commandes.^ 

Elies  s'adouba,  li  gentiex  et  li  ber, 
Il  a  uestu  aubère,  s^a  un  helme  freme 
Et  a  cainte  l'espee  al  puin  d'or  noele 
Et  monte  en  Marcegai  c'on  li  ot  ensele, 

8650  Puis  issent  de  la  uile  a  moût  rice  barne. 

Elies  point  et  broche  et  trespasse  .i.  fosse 
Et  fiert  en  la  (^uintaine  .i.  cop  desmesure, 
Que  res  a  res  la  tere  fist  l'estache  froer 
Et  si  fist  le  quintaine  par  deuant  lui  uerser. 

S655  Dient  cil  ([ui  l'esgardent:   ;^Grant  cop  i  a  done  ! 

Encore  ne  sai  home  en  la  crestiente, 
Qui  peust  en  bataille  contre  tel  cop  durer. < 
Et  li  rois  Loeys  le  corut  acoler. 
^Biaus  serouges,  fait  il,  por  sainte  carite, 

S660  156^.  la  mais  de  uostre  amor  ne  me  quier  deseurer. 

Or  manderai  mes  homes  par  trestout  mon  resne, 

Se  secorons  Aiol  que  ne  puis  oublier.  « 

>Sire,  che  dist  Elies,  dex  uous  en  sache  greîi 

L'enperere  fist  faire  ses  cartres  et  ses  bries. 
De  par  toutes  ses  teres  mande  ses  cheualiers 
Et  toutes  ses  communges  a  ceual  et  a  pie. 
Tout  i  uienent  esrant  apreste  d'ostoier. 
Ne  sai  que  uous  deuse  lor  estoire  anonchier! 
Les  os  s'aharneskierent  sans  plus  de  l'atargier, 
8670  De  Lengres  s'en  issirent  tout  sere  et  rengie; 

Elies  les  conduist  le  gonfanon  lachie. 

^ignor,  des  puis  celé  oure  que  li  os  fu  esparse, 
^Ne  trouent  il  maison  ne  uile  que  n^ait  arse. 
Es  puis  de  Maraius  encontrent  les  angardes, 
Makaires  i  laisa  .v.c.  homes  a  armes.  S675 

Et  François  s'adoubèrent  as  adures  corages. 
Or  pensent  de  bien  faire,  qu'il  troueront  bataille  ! 
lOrgengon  seurent  bien  les  destrois  de  la  tere, 
'Tant  con  porent  cel  ior  contre  François  cenbelent. 
Elies  doute  moût  que  de  sa  gent  ne  perde,  8680 

Il  broche  Marchegai,   se  li  lasque  le  resne 
Et  ua  ferir  Gautier,  le  conte  de  Valterne. 
Ne  escus  ne  haubers  ne  uaut  .i.  cenele  ; 
Par  mi  outre  le  cors  li  mist  Fanste  nouele, 
Tant  com  anste  li  dure,  l'abat  mort  de  la  sele.  8685 

Moût  en  pessa  son  frère,  Guimart  de  le  Tormele, 
Il  broche  le  destrier,  se  li  lasque  le  resne, 
Et  uait  ferir  le  duc  sor  la  targe  nouele, 
Desor  la  boucle  a  or  li  fraint  et  esquartele. 
Moût  fu  fors  li  aubers,  que  maille  n'en  dessere,  8690 

Tant  par  fu  fors  li  uieus,  ne  ploie  ne  ne  uerse. 
^ant  par  fu  fors  li  uieus,  ne  uerse  ne  ne  plie, 
Ains  referi  Guimart  en  l'escu  a  deliure, 
Desor  la  boucle  d'or  a  le  targe  perchie 
Et  la  bronge  del  dos  desronte  et  desartie,  8695 

157=».  Toute  plaine  sa  lanche  l'abat  mort  a  deliure. 

Et  Borgengon  s'en  tornent,  s'ont  le  place  guerpie, 
Enfressi  c'a  Lossane  ne  cessent  ne  ne  finent, 
A  pie  et  a  ceual  en  entrent  en  la  uile. 
Makaires  fu  dedens,  li  quiuers,  li  traître.  8700 

"akaires  fu  dedens,  li  traître  cuiuers, 
.Moût  demaine  grant  doel  de  sa  gent  que  il  pert. 
E  uous  .ii.  messagiers  qui  poingent  a  eslais, 
Il  escrient  Makaire,  quant  il  li  uienent  près: 
iPar  foi,  sire  Makaire,  moût  malement  uous  uait.       S705 

Les  puis  de  Maraius  uous  ont  François  desfait. 
Tout  chou  a  fait  Elias,  uns  traitre  mahiais, 
Malades  a  geu,  par  tiaison  l'a  fait. 
Les  gens  de  ceste  tere  nous  tienent  a  maluais. 

8710  Fai  ardoir  en  .i.  feu  Aiol,  le  mal  quiuert!'' 

Quant  l'entendi  Makaires,  a  poi  le  sens  ne  pert, 
Il  a  traite  l'espee  dont  tranche  li  coutels, 
Venus  est  a  la  cartre  poignant  tout  a  eslais, 
Et  uaut  ferir  Aiol,  quant  il  li  uint  de  près, 

8715  Quant  il  li  retoli  Alerans  et  Girbers. 

:-  Ostes,  sire  Makaire,  chou  n'i  ert  ia  soufert  ! 
Cil  qui  ochist  prison  doit  morir  desconfes. 
Puis  nel  doiuent  seruir  cheualier  ne  dansel. 
Et  il  i  a  la  fors  nos  amis  de  plus  près  ; 

8720  S'or  ochies  Aiol,  ia  nés  reuerons  mes.'? 

xSignor,  che  dist  Makaires,  chi  a  mauais  reuels  1 
Si  parent  m^ont  gaste  maint  bore  et  maint  castcl, 
'ignor,   dist  li  traitre,  laisier  l'esteut  a  tant. 
*0r  uous  proi  de  ma  guerre  très  ce  ior  en  auant. 

8725  Et  cil  li  respondirent  :     Tout  a  uostre  commant. 

La  ius  a  celé  porte,  a  la  bare  plus  grant, 
Lor  ferons  de  matin  .i.  cenbel  auenant.': 
Et  respont  li  traitre:    Je  l'otroi  et  commanc.'c 

Vn  semedi  matin  est  Elies  leues 
Et  li  rois  Loeys  et  ses  rices  barnes. 
Il  corent  par  la  tere,  s'essillent  le  resne, 
157''.  N'i  remaint  bours  ne  uile,  que  tout  ne  soit  gaste, 
Ne  reuienent  a  l'ost  deuant  midi  passe. 
Et  Borgengon  s'en  issent,  H  quiuer  desfae, 
8735  Et  François  les  recoiuent,  qui  bien  furent  arme. 

La  peussies  ueir  fier  estor  encontrer, 
Tant  gentil  cheuaher  abatu  et  naure  ! 
Elies  point  et  broche,  si  trespasse  .i.  fosse, 
Et  fiert  .i.  cheualier  que  il  a  encontre, 
8740  Que  l'escu  de  son  col  li  a  fraint  et  troue 

Et  l'auberc  de  son  dos  desronpu  et  fausse, 

Par  mi  outre  le  ceur  li  a  le  fer  passe, 

Deuant  lui  a  la  tere  l'a  mort  acrauente  ; 

Puis  escrie  :   »Monioiel  franc  cheualier,  feres!«- 

Et  Borgengon  se  rentrent  en  la  boine  chite,  §745 

Il  fremerent  les  portes,  s'est  a  tant  demore; 

Et  les  os  se  logierent  entor  la  fremete. 

Puis  i  sissent  par  forche  .v.  ans  trestout  passes, 

Ains  qu'il  i  forfesissent  .i.  denier  monae. 

akaires  fu  laiens  corechies  et  maris,  ^75^ 

Moût  demaine  grant  doel,  quant  sa  gent  uoit  ocis. 
Il  a  traite  l'espee,  li  quiuers  de  put  lin, 
Tost  et  isnelement  a  la  cartre  s'en  uint; 
Ferir  en  uaut  Aiol,  le  cheualier  gentil. 
Quant  li  toli  Girbers  et  Alerans  et  Gui.  8755 

»Tornes,  sire  Makaire,  chou  n'ert  ia  consenti  ! 
Car  li  rois  a  la  fors  de  nos  millors  amis 
Et  oncles  et  parens  et  neueus  et  cousins. 
S'or  ochies  Aiol,  ia  nés  reuerons  uis.« 
Aiols  ot  la  parolle  de  la  cartre  u  il  gist,  8760 

A  sa  uois  qu'il  ot  aute  a  escrier  s'est  pris  : 
»Fieus  a  putain,  traitre,  or  seres  mal  baillis  ! 
Por  moi  nous  a  mes  pères  et  mes  oncles  assis  ; 
la  ne  s'en  partiront  tant  que  nus  en  soit  uis, 
Ains  aront  pris  Losane  et  uostre  cors  honi.«  S765 

Quant  l'entendi  Makaires,  a  poi  n'esrage  uis, 
Se  ne  fust  por  ses  homes,  uolentiers  le  ferist. 
^ST^-   T     oeys  et  EHes  durement  se  porpensent, 

i ^Comment  puisent  Aiol  geter  fors  de  Losane. 

Il  prengent  .i.  message  qui  fu  nés  de  Bretaigne.  8770 

»Va  nous  tost  a  Makaire  la  dedens  en  Losane, 

Di  li  que  mon  neueu  et  sa  feme  me  renge; 

le  li  lairai  tenir  tout  son  uiuant  Lossane, 

Mais  que  il  de  la  tere  n'i  fâche  mes  calenge. 

Et  s'il  chou  ne  ueut  faire  et  iou  les  i  puis  prendre,    8775 

Voiant  trestous  ses  homes  en  haut   le    ferai  pendre. 
:;iSire,  che  dist  H  mes,  grans  paine  me  commence. 
Makaires  est  quiuers,  n'a  point  de  dieu  entente, 
Se  uers  moi  se  corouche,  bien  tost  me  fera  pendre. 
8780  Certes  ie  nel  lairoie  por  a  perdre  les  menbres, 

le  n'i  uoise  parler,  comment  que  li  plais  prenge.* 
Li  mes  monte  el  destrier,  prent  Pescu  et  le  lance, 
Puis  s'en  ist  fors  del  tref  et  des  plus  hautes  tentes. 

Makaires   se  porpense  qu'il  enuoit  a  Elie, 
Vn  mesagier  apele,  qui  le  cors  dieu  maudie! 
Guinehot  ot  a  non,  nés  fu  de  Lonbardie, 
Il  ot  grose  le  panche  et  moût  corbe  l'eskine, 
Et  beuoit  cascun  ior  tant  qu'il  estoit  tout  iures, 
N'encontre  gentil  home,  s'il  peut,  que  ne  l'ochie. 

8790  .Amis,  che  dist  Makaires,  le  cors  dieu  te  bénie  ! 

Va  me  tost  la  defors  al  roi  de  saint  Denise, 
Di  li  que  il  me  laist  Borgonge  toute  quite  ! 
Et  c'il  chou  ne  ueut  faire,   ne  li  celer  tu  mie. 
Demain  pendrai  Aiol  par  son  l'aube  esclairie, 

8795  Et  Mirabeus  ert  arse  en  .i,  grant  feu  d'espine. 

»Sire,  dist  Guinehos,  ie  li  sarai  bien  dire.« 
Il  uint  a  son  ostel,  si  a  ses  armes  prises, 
Et  monta  el  destrier,  s'a  se  uoie   aquellie 
Et  ist  fors  de  la  uile  parmi  la  porte  antie. 

S800  TT     i  mesagiers  le  roi  uient  al  cors  de  Makaire, 

A rfBien  et  cortoisement  li  conta  son  message. 

sSaues  que  chi  uous  mande  Loeys  li  fiex  Carier 
Que  uous  a  tort  tenes  ses  casteus  et  ses  marces  ; 
157^^    Si  uous  mande  mesire  que  uous  en  iretage 

8805  Ceste  uile  ares  quite,  n'ares  plus  de  manage, 

Son  neueu  li  rendes  et  sa  moUier  le  sage. 
Aies  a  lui  parler  la  ius  a  celé  bare, 
Bien  dites  uo  uoloir,  car  uous  n'i  ares  garde.'- 
Quant  Makaires  l'entent,  a  poi  d'ire  n'esrage. 

8S10  >Amis,  uo  doi  signor  me  requièrent  outrage  ! 

Or  me  dites  le  roi  uoiant  tout  son  barnage, 

Se  iel  puis  encontrer  en  camp  ne  en  bataille, 

Trencherai  lui  la  teste  a  m'espee  qui  taille, 

Puis  porterai  corone  a  Paris  u  a  Chartres. 

Demain  pendrai  Aiol  u  a  fau  u  a  kaine,  8815 

Et  Mirabeus  sa  feme  sera  en  .i.  feu  arse.« 

Heruieus  s'en  est  ternes,  n'a  soig  de  dire  outrage, 

Bien  a  son  mes  furni,  si  se  met  el  repaire. 

Et  Guinehos  s'en  uient  droit  al  tente  de  paile. 

Tant  par  fu  fel  li  mes  que  ne  daigna  desendre,     S820 
Ains  s'apoie  as  arçons,  si  desploie  s'ensenge. 
Fièrement  en  apele  le  rice  roi  de  Franche  : 
»Ne  te  salu  pas,  rois,  car  on  nel  me  commande. 
le  sui  preus  et  uasaus  por  mon  cors  a  desfendre, 
Ne  fuirai  por  .iiii.  homes,  s'en  bataille  m'atendent.      8825 
Ses  que  mande  par  moi  Makaires  de  Losane? 
C'a  moût  grant  tort  portes  la  corone  de  Franche  ; 
Onques  n'apartenistes  al  fort  roi  Charlemaine, 
Moût  par  sont  François  fel,  quant  il  le  uous  consentent  ! 
Se  ne  widies  Borgonge,  uo  neueu  fera  pendre  8830 

Et  par  desous  les  forques  fera  ardoir  se  feme.« 
Quant  l'enperere  l'ot,  a  poi  qu'il  ne  forsene, 
Se  ne  fust  por  Aiol,  ia  n'en  portast  les  menbres. 
mis,  dist  l'enperere,  ne  sai  con  tu  es  prous. 
.A  le  gent  de  ta  tere  est  coustume  a  tous  iors,    8835 
Qu'il  sont  fol  et  musart,  estout  et  uanteour. 
Mes  pères  lor  fist  ia  une  moût  grant  paour. 
Vers   François   s'aatirent  li  Lonbar  a  .i.  ior; 
Car  lor  fissent  mangier  qui  ne  fu  gaires  prous, 
158^.  Dolans  en  fu  mes  pères,  quant  en  sot  le  clamor,        8840 
Et  uint  a  saint  Domin  par  sa  ruiste  fieror, 
Vne  porte  de  piere  fist  taillier  a  .i.  ior, 
Lonbars  le  fist  baisier,  as  grans  et  as  menors. 
Puis  lor  fist  mangier  ras  et  grans  cas  surceors, 
Encore  en  ont  li  oir  reprouier  et  li  lour.«  8845 

Quant  li  Lonbars  l'oi,  a  poi  d'ire  ne  font, 
la  foi,  enperere,  pecie  dites  et  mal 
.Des  gens  de  Lonbardie,  qui  a  tel  tort  blâmas. 
Il  sont  boin  cheualier,  quant  uient  as  cos  donar. 

S850  Martinobles  mes  pères  ne  fu  mie  buinars; 

S'il  uit  franc  cheualier,  qui  a  saint  Piere  alast 
Et  il  et  bêle  dame  que  mes  pères  amast. 
Aine  ne  ueistes  home  qui  plus  tost  les  corbast. 
Encore  en  a  en  France   .c.  cheualiers  bastars. 

8855  Foi  dire  mon  père,  si  sai  qu'est  ueritas. 

Que  uous  estes  mes  frères,  uenes,  si  me  baissas  !  i 

Quant  l'entent  l'enperere,  si  le  torna  a  gas. 

s  Dites  moi  qu'est  Guillames  et  Bernars  et  Richars  .... 

Moût  fu  lies  l'enperere,  quant  il  ot  le  contraire, 
Il  est  passes  auant,  de  nient  ne  se  targe. 
Venus  est  al  Lonbart,  bêlement  l'en  araisne  ; 
>Va  t'ent  de  chi,  Lonbart,  li  cors  dei  mal  te  fâche! 
Tant  as  mangiet,  con  peus,  de  soris  et  de  rates 
Et  tant  de  le  conposte,  de  présure  et  de  râpes, 
8865  lumens  me  sambles  plains  u  asnes  u  uache. 

Auques  le  tieng  a  fol,  qui  de  toi  fist  message  ; 
Car  la  gens  de  ta  tere  est  tous  tans  esmaiable. 
Et  portent  grans  espees,  si  ont  grans  pessans  makes 
Et  ietent  trestout  ius,  cjuant  uienent  en  bataille. 
8870  Par  les  cheuex  se  prendent,  si  tirent  et  si  sachent, 

Autresi  com  enfant  se  tinent  et  abatent.« 
la  foi,  enperere,  grant  pecat  aues  dit 
.Des  gens  de  Lonbardie,  qu'a  tel  tort  honte  dis. 
Il  sont  preu  et  ardi,  quant  uient  as  cos  ferir. 
8875  Car  pleust  ore  a  dieu  qui  onques  ne  menti, 

158''.  Que  uostre  cors  meismes  en  fust  ore  aatis 
V  li  uillars  Elles  u  li  quens  Baudewins, 
C'a  moi  se  combatroient  al  branc  d'achier  forbil 
Anqui  feroie  l'un  par  la  goule  geir, 
8880  Que  n'aues  droit  en  France,  ne  le  deues  tenir. 

Dehe  aient  tout  cil  qui  uous  uoillent  soufrir, 

Conques  eustes  Franche  a  nul  ior  a  baillir.* 

Et  quant  l'entent  li  rois,  a  poi  n'esrage  uis, 

Se  ne  fust  por  Aiol,  uolentiers  le  ferist. 

Elies  doute  moût  le  Lonbart  por  son  fil, 

Il  est  passes  auant,  cortoisement  li  dist  : 

»Amis,  bêle  iouente,  ne  uous  caut  d'aatir! 

Auques  uous  set  preudome,  qui  al  roi  uous  tramist.« 

Et  respont  li  Lonbars  :   »Par  foi,  uoir  aues  dit.« 

A  tant  s'en  est  tornes,  onques  congie  n'i  quist.  ^890 

Issi  com  il  deuoit  fors  des  tentes  issir, 

Le  messagier  le  roi  a  encontre,  Heruil. 

Heruieus  le  salua  comme  preus  et  gentis. 

Ancois  qu'il  se  départent  n'erent  pas  boin  ami. 

Andoi  li  mesagier  se  sont  entrencontre.  8895 

Heruiels  fu  moût  cortois,  si  l'a  bien  salue  ; 
Li  Lonbars  l'entent  bien,  si  nen  a  mot  sone. 
De  pute  félonie  a  un  faus  ris  iete, 
Puis  dist  a  l'autre  mot  par  moût  ruiste  fierté  : 
»Qui  estes  uous,  uasal,  qui  par  la  en  aies?  8900 

Sont  ore  no  cemin  isi  abandone? 
No  dui  signor  se  heent  de  grant  guerre  mortel. 
Moût  me  tienent  honor  et  grant  nobilite  ; 
Et  si  ai  le  ceur  plain  de  moût  rice  bonté, 
Quant  ne  prenc  le  ceual  que  uous  la  en  menés  8905 

Et  trestoutes  les  armes  ausi  que  uous  portes.  « 
Quant  l'entendi  Heruiels,  .i.  ris  en  a  iete 
Et  dist  a  l'autre  mot  :    »Vasal,  uous  me  gabes  ! 
Par  icel  saint  apostle  c'on  quiert  en  Noiron  prc. 
Se  uous  m'auies  del  mien  ne  tolu  ne  enble,  8910 

Dont  uous  peussies  prendre  .i.  denier  monee, 
158^.  la  mais  ne  remanroie  en  la  crestiante, 
lusques  en  paienie  ne  uauroie  arester. 
Si  uauroie  Mahon  seruir  et  honorer. 
S'ensi  le  uoles  faire,  con  deuise  aues,  8915 

Or  uoist  donques  cascuns  son  mesage  conter, 
Puis  reuenrons  ichi  feruestu  et  arme, 
Si  aures  le  bataille,  se  uous  faire  Poses.' 
Et  respont  Guinehos  :   »Vous  le  nVafieres!« 
8920  >Volentiers     dist  Heruiels,  sa  main  li  tent:   .>Tenes 

Andoi  li  mesagier  s^en  tornent  et  départent. 
Et  Guinehos  reuient  a  Losane  a  Makaire, 
Mal  ait  quant  il  .i.  point  desist  de  son  mesage  ! 
Il  l'en  a  apele,  fièrement  l'en  araisne  : 

8925  :> Entendes  cha  a  moi,  dist  il,  sire  Makaire! 

La  fors  encontrai  iou  .i.  Breton,  un  ullage, 
Fièrement  l'aparlai  et  par  grant  uaselage. 
Ma  foi  li  ai  pleuie,  por  uous  donee  en  gage, 
La  defors  en  doit  estre  or  endroit  la  bataille.  « 

8930  Et  Makaires  respont:   »Si  est  drois  c'on  le  fâche. ♦^^ 

-  Voire,  dist  Guinehos,  mais  moût  crien  le  damaie  ; 
Car  il  est  cheualiers  coragous  par  ses  armes. 
Mais  faites  adouber  .c.  homes  en  la  plache. 
Ses  faites  enbuissier  par  dedens  le  moraille, 

8935  Celui  i  pores  prendre  et  auoec  lui  maint  autre.'; 

Et  respont  li  traitre  :   »Cortois  estes  et  sages  I 
Comment  que  li  plais  prenge,  si  ert  la  cose  faite. 
Et  Heruiels  est  uenus  tout  droit  al  tref  de  paile, 
V  que  il  uoit  le  roi,  fièrement  l'en  araisne, 

8940  Bien  et  cortoisement  li  conte  son  message. 

Sire,  che  dist  Heruiels,  or  entendes  grant  rage 
Que  Makaires  uous  mande  et  le  très  grant  outrage 
Il  uous  mande  par  moi,  s'il  uous  treue  en  bataille, 
Copera  uous  le  cief,  n'i  laires  autre  gage, 

8945  Et  Elie  le  duc  a  l'adure  corage; 

Puis  s'en  ira  en  Franche,  a  Paris  sor  Monmartre, 
En  icele  grant  plache  saint  Germain  el  praiage, 
158''.  La  portera  corone  uoiant  tout  son  barnage. 
Demain  pendra  Aiol  a  une  art  de  kaine, 

8950  Et  Mirabeus  sa  feme  sera  en  .i.  feu  arse. 

Si  con  iou  repairai,   s'encontrai  son  mesage, 

Forment  me  laidenga,  tolir  me  uaut  mon  gage; 

Bataille  ai  pris  la  ius  a  lui  en  cel  praiage.« 

»Amis,  dist  l'enperere,  bien  uoil  qu'ele  soit  faite.  « 

Premerains  a  parle  li  dus  Beue  sans  barbe:  §955 

»Sire  drois  enperere,  ne  penses  tel  folage. 

Borgengon  sont  félon  et  Lonbart  plain  de  rage, 

Tost  feroient  saillie  a  nos  tentes  de  paile. 

le  ferai  adouber  .c.  cheualiers  a  armes, 

Ses  ferai  enbuissier  dedens  ces  très  de  paile,  8960 

Si  garderont  en  bien  et  en  foi  le  bataille, 

Que  cil  qui  pora  ueintre,  que  sains  et  saus  en  ailge.« 

Et  respondi  li  rois  :   »  Cortois  estes  et  sages  ! 

Geste  parolle  est  boine,  si  est  drois  c'on  le  fâche.  « 

Heruiels  s'en  est  tornes  bien  garnis  de  ses  armes,      8965 

Fors  s'en  issi  des  très  et  des  tentes  de  paile, 

Guinehot  encontra  les  le  mur  de  Pinable. 

Andui  li  mesagier  sont  uenu  apoignant, 
Il  dessendent  a  tere  des  boins  ceuals  corans, 
Richement  les  cainglerent,  si  remontent  esrant.  8970 

Mais  Guinehos  fu  fel  et  plains  de  maltalent; 

V  que  il  uoit  Heruieu,  sel  uait  contraliant: 
»Ainc  mais  ne  ui  Berton,  a  damelde  m'en  uanc. 
Qui  a  boin  cheualier  s'alast  aatissant  ; 
Car  Breton  sont  por  uoir  asses  maluase  gens,  8975 
Par  plaine  Lonbardie  nous  uont  moût  encauchant, 
Tout  ont  Puille  et  la  tere  dusqu'en  lerusalem  ; 
Autressi  comme  beste  les  alomes  cachant. 
Ses  faisome  iesir  a  le  pleue  et  al  uent, 
Il  nous  bekent  nos  uinges,  si  nous  fuient  nos  cans.    8980 
la  Bretons  nen  ert  lies,   s'il  nen  a  pain  de  brent, 

V  plain  un  pot  de  lait,  u  fait  son  sopement.« 
Et  respondi  Heruieus  :   »Lechiere,  tu  i  mens  ! 

[59^  Car  Breton  sont  preudome  et  plain  de  hardement. 

En  l'angarde  del  mont  tornoient  bien  al  Franc,  S985 

La  mostrent  il  as  armes  lor  uaselage  grant. 

Anqui  le  comperas,  se  dieus  le  me  consent!'; 

Anbedoi  s'entregardent,  si  peignent  fièrement. 

Li  Lonbars  ne  sot  mie  des  armes, 
8990  II  failli  a  Heruieu  ases  uileinement  ; 

Mais  Heruieus  le  feri  moût  acesmeement, 

Meruelleus  cop  li  done  sor  Fescu  a  argent, 

Desor  la  boucle  d^or  li  desmaille  et  desment, 

Et  l'aubers  de  son  dos  ne  li  ualut   niant, 
8995  Parmi  le  flanc  senestre  et  fer  et  fust  li  rent. 

Tant  com  anste  li  dure  l'a  abatu  sanglent. 

»  Outre,  quiuer  lechiere,  dieus  te  doinst  mariment! 

Tant  aras  hui  parle  enuers  moi  laidement.  « 

Moût  par  le  feri  bien  li  mes  le  fil  Charlon, 
Meruelleus  cop  li  done  sor  son  escu  a  mont, 
Desor  la  boucle  d'or  li  pecoie  et  confont, 
Et  l'auberc  de  son  dos  li  desmaille  et  desront, 
Deiouste  le  coste  li  met  le  confanon. 
Il  nen  a  mie  mort  de  l'encrieme  félon, 

9005  Mais  il  l'a  abatu  de  l'auferant  gascon. 

Et  Heruieus  li  escrie,  qui  ceur  ot  de  baron  : 
»Glous,  reprent  ton  destrier,  li  cors  dei  mal  te  dont! 
Remonter  te  lairai,  qui  qu'en  poist  ne  qui  non, 
Que  ia  hon  abatus  n'ara  de  moi  tencon.« 

9010  Li  Lonbars  l'entent  bien,  ne  dist  ne  o  ne  non, 

Ains  se  fait  mort  a  tere,  si  atent  le  secour. 
Et  ot  .i.  oel  ouert,  l'autre  tient  en  bellonc. 
»He,  glous,  che  dist  Heruieus,  li  cors  de  mal  te  dontl 
Con  nous  a  hui  mené  par  grant  sudexion!« 

9015  Son  doit  li  a  fichie  en  son  destre  grenon, 

Contreual  l'en  traine  a  guise  de  bricon, 
—  Il  l'a  bien  deserui,  s'en  a  son  gueredon  — 
Sel  rendi  Loeys,  le  fieu  al  roi  Charlon, 
159^.  Et  il  l'en  fist  mener  en  la  cartre  a  Soison. 

9020  Et  puis  i  iut  il  tant,  issi  con  nous  cantons. 

Que  il  en  ot  son  pois  d'argent  a  raencon. 

Et  Lonbart  s'en  issirent  et  félon  Borgengon, 

Et  François  les  receuUent,  qui  bien  garni  s'en  sont. 

La  peussies  ueir  commenchier  grant  estor 

Et  morir  et  abatre  tant  cheualier  baron  !  9025 

'out  fu  grans  li  bataille  et  li  estors  manois. 

.Makaires  point  et  broche,  si  feri  Godefroi, 
Senescal  Loeys,  qui  gardoit  Vermendois, 
Meruelleus  cop  li  done  sor  son  escu  adroit, 
Qu'il  li  fent  et  pecoie  et  del  aubère  les  plois,  9030 

Parmi  le  gros  del  ceur  li  lanche  le  fer  frois, 
Toute  plaine  sa  lanche  l'abat  mort  demanois. 
Il  escrie  s'ensenge:   »Franc  cheualier,  ferois!« 

tant  e  uous  Heruil  qui  conquist  Guinehot, 
.Et  uait  ferir  Morin  de  Plaisence  le  fort,  9035 

Que  l'escu  li  pecoie  et  l'auberc  li  desclot 
Et  son  espiel  li  passe  par  mi  outre  le  cors, 
Toute  plaine  sa  lance  l'abat  del  destrier  mort. 
A  tant  e  uous  Makaire  qui  moût  grant  deul  en  ot. 
Et   escrie  s'ensenge  a  haute  uois  moût  tost,  9040 

Meruelleus  cos  se  douent  sor  les  escus  a  or. 
Qu'il  les  ont  pecoies  et  fendus  et  desclos, 
Del  cair  est  nient,  tant  se  tint  cascuns  fort. 
Et  quant  le  uoit  Elles,  meruelleus  deul  en  ot, 
Il  a  traite  l'espee  isnelement  et  tost,  9045 

Et  uait  ferir  Makaire  sor  son  escu  a  or. 
Que  les  flors  et  les  pieres  contre  ual  en  estort, 
La  coife  del  aubère  ne  li  ualut  .i.  roc. 
De  la  fâche  li  tranche  la  car  iusques  a  l'os  ; 
Makaires  torne  en  fuie,  naures  quide  estre  a  mort.     905° 

Makaires  torne  en  fuie,  naures  fu  en  la  face, 
EtBorgengon  s'en  entrent  es  portes  qui  s  ont  large  s... 
Entor  et  enuiron  fichent  lor  très  de  paile; 
159'=.  Puis  i  dura  li  sièges  .v.  ans  pleniers  et  larges, 

Aine  li  rois  Loeys  ne  pot  le  mur  abatre,  9^55 

Ne  prendre  la  chite  ne  retenir  Makaire. 
Aiols  li  fieus  Elie  fu  el  font  de  la  cartre, 
Moût  demaine  grant  doel  a  Noël  et  a  Paskes. 
>'He,  las,  che  dist  Aiols,  con  chi  a  grant  hontage  ! 
9060  Bêle  seur,  douche  amie,  mar  fu  mes  grans  barnages, 

Mes  cors  et  ma  proeche  et  mes  grans  uaselages  ! 
Mais  par  icel  apostle  que  on  requiert  en  l'arce. 
Plus  m'en  poise  or  por  uous  que  por  le  mien  contraire.  « 

Aiols  fu  en  la  cartre  corechous  et  ires, 
Et  Mirabeus  sa  feme  prist  deu  a  reclamer  ; 
Car  ele  estoit  enchainte,  plains  auoit  les  costes. 
»Dame,  che  dist  Aiols,  ne  uous  caut  desmenter! 
Ains  por  grant  doel  a  faire  ne  ui  preu  conquester. 
La  defors  est  mes  pères,  Elies  li  barbes, 
9070  Et  Loeys  mes  oncles  et  ses  rices  barnes  ; 

la  ne  s'en  tornera,  sacies  de  uerite, 
Tant  qu'il  ara  conquis  Makaire  et  ses  chites.<s 
»E,  dieus,  che  dist  la  dame,  tant  m'ara  demore. 

Or  fu  li  ber  Aiols  ens  el  font  de  la  cartre, 
Et  Mirabeus  sa  feme^  la  cortoise  et  le  sage, 
Ileuc  le  prent  ses  uentres,  destroite  est  et  malade, 
.iii.  iors  i  trauella  ens  el  font  de  la  cartre, 
Onques  nen  ot  aie  de  nule  feme  aidable, 
Ne  mais  que  de  lesu,  le  père  esperitable, 
90S0  Et  son  signor  Aiol,  le  fil  Elie  al  sage. 

Aine  n'i  ot  alume  cierge  ne  candélabre, 
Dex  li  dona  .ii.  fiex  ens  el  font  de  la  cartre. 
Ne  ueistes  tant  biaus  nés  de  feme  carnable  ! 

Trois  iors  uait  Mirabeus  trauellant  de  son  uentre, 
Ains  n'i  ot  alume  candélabre  ne  lampe, 
Onques  n'i  ot  aie  ne  d'orne  ne  de  feme 
Fors  que  de  damelde  qui  tout  a  en  poisanche 
Et  son  signor  Aiol  qm  grant  doel  a  el  uentre. 
Deus  li  dona  .ii.  fieus  ens  el  font  de  la  cartre, 
9090159''.  Ne  ueistes  plus  biaus  ne  d'ome  ne  de  feme! 


AiOL  ET  MiRABEL.  261 

Quant  H  enfant  sont  nei,  Makaires  le  sot  tenpre, 

Il  a  traite  Pespee,  el  font  de  la  cartre  entre, 

A  haute  uois  s'escrie  li  quiuers  de  mal  engre  : 

>>V  es,  Aiols  quiuers,  qui  me  tols  Franche  gente? 

la  damelde  ne  place  que  preu  i  ait  tes  enfes  !  «  9095 

Quant  l'entendi  Aiols,  a  poi  qu'il  ne  forsene. 

»Merchi,  sire  Makaire,  por  dieu  et  por  ses  angles, 

Laisies  mes  enfans  uiure,  ia  n'i  ares  greuance  ! 

Sor  sains  nous  iurerai,  entre  moi  et  ma  feme, 

Tous  iors  uous  seruirai  a  escu  et  a  lanche.«  9100 

Quant  l'entent  li  traître,  si  tient  tout  a  losenge 

Et  iure  damelde  et  sa  fiere  poissanche, 

la  mais  ne  mangera,  si  lor  taura  les  menbres. 

Sire  franc  cheualier,  dist  Aiols  a   Makaire, 
Por  amor  dieu,  le  père  esperitable,  9105 

Laisies  moi  mes  enfans,  ia  n'i  ares   damage  ! 
Quite  uous  claim  ma  tere  et  tout  mon  iretage. 
Sor  sains  uous  iurerai  et  ma  feme  la  sage, 
Tous  iors   uos  seruirai  a  ceual  et  a  armes.  « 
Quant  l'entent  li  traitre,  n'en  fait  el  qu'il  s'enrage,       91 10 
Il  prent  .i.   des  enfans,  del  brac  destre  li  sacc. 
Aiols  li  fiex  Elle  repont  coiement  l'autre, 
Sor  son  genol  le  met  en  son  bliaut  de  paile; 
Et  Makaires  s'en  torne,  qui  li  cors  dieu  mal  fâche  ! 
Si  en  porte  l'enfant,  que  mie  n'en  i  laisse.  91 15 

Si  com  il  dut  monter  sor  les  degrés  de  marbre, 
S'oi  l'autre  plourer  ens  el  font  de  la  cartre, 
Grans  meruelles  en  ot,  a  poi  que  il  n'esrage, 
Dist  qu'il  n'i  remanra,  ains  aura  auoec  l'autre. 
Son  senescal  apele,  Ginart  le  fil  Ylaire:  9120 

»  Cuiuer,  nen  os  cestui  ?  encore  i  a  un  autre  ! 
Dameldex  me  confonge,  se  ia  en  ferai  garde, 
Ne  se  ia  mais  mengue  tant  con  ie  uif  le  sache.  « 

M  Quant  l'entendi  Aiols,  a  poi  d'ire  n'esrage. 
erchi,  sire  Makaire,  chou  dist  Aiols  li  ber,  9125 

i6o^.  Por  amor  damelde  qui  tout  a  a  sauuer, 
Quant  uous  a  m'amiste  ne  uoles  atorner, 
Prendes  moi  et  ma  feme  et  mes  fiex  qui  sont  ne, 
Si  nous  metes  tous   .iiii.  ens  el  font  d'un  fosse, 

9130  Tout  contreual  ce  resne  nous  en  laisies  aler  ; 

Et  ie  uous  iurerai  uolentiers  et  de  gre, 
la  mais  ne  remanrai  en  la  crestiente, 
Dusques  en  paienie  ne  uaurai  arester, 
La  remanrai  tous  iors  por  mes  enfans  garder.  « 

9135  Quant  l'oi  li  traitre,  sel  commenche  a  gaber, 

Dist  a  son  senescal:   »Va  moi  l'autre  aporter! 
Par  icel  saint  apostle  c'on  quiert  en  Noiron  pre, 
la  mais  ne  mengerai,    ses  arai  desmenbres.« 
Quant  l'entendi  Aiols,  si  commenche  a  plorer. 

9140  Cil  s'auale  en  la  cartre,  ne  fu  mie  senes, 

Quant  il  n'i  porta  armes  por  sa  uie  sauer. 
Aiols  li  fieus  Elie  s'est  contre  mont  leues. 
»Fiex  a  putain,  dist  il,  con  l'osastes  penser! 
Bien  sai  que  ion  morai,  n'en  porai  escaper, 

9145  Mais  par  cel  saint  apostle  c'on  quiert  en  Noiron  pre, 

Comment  que  li  plais  prenge,  uous  l'esteut  comperer.<' 
Puis  s'abaisse  a  la  tere,  s'a  .i.  quarel  conbre, 
Grant  et  gros  et  pessant,  quan  qu'il  pot  sus  leuer. 
Par  moût  fier  maltalent  l'en  a  a  mont  leue, 

9150  Douant  enmi  le  pis  li  dona  .i.  cop  tel. 

Que  le  ceur  de  son  uentre  li  a  par  mi  creue. 
Encor  ne  fu  il  mie  de  tant  al  baron  ses, 
Sel  fiert  a  mont  el  cief,  les  iex  en  fait  uoler. 
Makaires  fu  desore,  qui  commenche  a  crier: 

9155  »Cuiuer,  car  t'en  uien  tost,  trop  aras  demore!« 

Cil  ne  li  pot  respondre,  les  le  mur  iut  tues, 
akaires  fu  deseure,  qui  apela  son  home: 
»Cuiuer,  car  t'en  uien  tost,  li  cors  de  te  confonge  !« 
Cil  iut  mors  les  le  mur,  se  ne  li  pot  respondre. 

9160  Et  quant  le  sot  Makaires,  si  grant  doel  nen  ot  onques, 

En  la  cartre  s'auale,  fièrement  s'abandone, 

D'ire  fu  enbrases,  quant  il  uit  mort  son  home; 

Et  uaut  ferir  Aiol,  qu'il  tient  l'espee  longe, 

Quant  le  rescoust  ses  nies,  dans  Gerars  de  Gasconge, 

Et  Gui  et  Alerans  l'espee  li  reponent,  9165 

Tost  et  isnelement  ariere  le  retornent. 

»Toles,  sire  Makaire,  nel  nous  penses  uous  onques  ! 

Car  li  rois  a  la  fors  nos  neueus  et  nos  oncles; 

Se  ochies  Aiol,  ia  mais  nés  reuerommes.« 

sSignor,  chedist  Makaires,  moût  me  fait  grant  uergonge,  917° 

Mon  home  m'a  ocis  en  ma  cartre  parfonde. 

Si  fil  le  comperont  ancois  eure  de  nonne. 

Se  i'en  faic  norechon,  li  cors  deu  me  confonge!« 

Il  prist  les  .ii.  enfans,  les  degrés  en  retorne. 

Mirabeus  se  pasma  sor  le  marbre  angoissouse,  9^75 

Tel  doel  en  ot  Aiols,  aine  si  grant  nen  ot  onques. 

Qui  la  ueist  les  dames  uenir  a  si  grans  torbes  1 

Et  uont  al  pie  Makaire,  mais  pitié  n'en  ot  onques. 

»Merchi,  sire  Makaire,  ne  faite  si  grant  honte! 

Rendes  nous  ceste  dame,  nous  le  uous  garderommes.  9180 

Quant  ert  alee  a  mese,  nous  le  uous  renderommes.« 

Quant  l'entendi  Makaires,  uers  tere  s'en  enbronce, 

Dont  pensa  grant  losainge  por  deceuoir  ses  hommes. 

Ne  uieut  l'amiste  perdre  de  ses   hommes. 

»Dames,  or  le  prendes  !  mais  nous  le  rauerommes.     9185 

Les  enfans  norirai  tant  com  erent  preudome.« 

Les  dames  l'en  merchient,  a  ses  pies  s'abandonent. 

Les  dames  l'en  merchient,  estre  quident  seures, 
Enfressi  a  le  cartre  en  sont  moût  tost  uenues, 
V  Mirabeus  gisoit  dolante  et  irascue.  9190 

Eles  l'en  ont  leuee  sor  une  kieute  nue, 
Dusc'a  la  maistre  sale  sont  arier  reuenues. 
Qui  ueist  ces  puceles  qui  la  crient  et  huent! 
»Ahi,  nobile  dame,  font  eles,  con  mar  fustes! 
Tant  par  esties  gente,  quant  chi  fustes  uenue.«  9195 


264  AIOL  ET   MIRABEL. 

Enfressi  a  Fostel  ne  sont  aresteues, 
En  .i.  lit  le  couchierent,  dont  la  kieute  remuent. 
160'=.  Makaires  li  traitre  de  rien  ne  s'aseure, 

De  Losane  trespasse  toutes  les  maistres  rues, 

9200  Vient  sor  le  pont  del  Rosne,    dedens  l'aighe  les  rue 

Celé  nuit  i  fist  dieus  uertu  aperchue. 
Li  Rones  qui  ert  rades  les  enfans  ne  remue  ; 
Terris  ert  sous  le  pont,  qui  pescoit  a  la  lune, 
Ch'estoit  .i.  gentiex  hon,  de  mal  faire  n'ot  cure  ; 

9205  Bien  a  oi  Makaire  uenir  parmi  la  rue, 

Il  uoit  les  .ii.  enfans  qui  flotent  sans  aiue, 

A  ses  .ii.  mains  les  prent,  bêlement  les  remue, 

Dedens  la  nef  les  met,  si  lor  fait  tel  aiue. 

Sa  cape  et  ses  dras  oste,  de  ses  dras  se  desnue, 

9210  Dedens  met  les  enfans,  si  naga  a  droiture. 

Ne  uieut  pas  que  la  noise  soit  d'aucuns  entendue; 
Ancois  s'en  est  tornes,  de  rien  ne  s'aseure, 
A  sa  maison  s'en  ua,  d'autre  rien  n'a  il  cure. 

Des  or  naga  Terris,  moût  aime  dieu  de  gloire, 
Tost  uait  a  son  ostel,  les  .ii.  enfans  en  porte. 
Sa  mollier  uient  encontre,  dame  Aie  de  Montoire, 
Droitement  al  riuage  très  parmi  .i.  porte. 
Si  aporte  en  sa  main  une  candoile  torte. 

Tieris  li  gentiex  hon  s'en  uint  a  son  ostel. 
Il  issi  de  la  riue,  si  atacha  sa  nef. 
Sa  mollier  uient  encontre,  dame  Aie  o  le  uis  cler, 
En  sa  main  tient  candoile  ardant  por  alumer. 
Bien  et  cortoisement  l'en  prist  a  apeler: 
160'^'.  »Sire,  aues  uous  poison?  car  le  nous  deliures! 
9225  Onques  mais  ne  pescastes  en  trestout  uostre  ae.« 

»Bele  seur,  dist  Teris,  poison  auons  asses, 
Il  sont  de  tel  manire,  ia  mangier  nés  pores. 
Ves  les  la  en  mes  dras,  se  uous  ne  m'en  crées  !'^< 
Celé  cort  celé  part,  ses  a  desuolepes, 
9230  Voit  les  puins  et  les  pies  et  les  iex  et  les  nés 

Et  les  bêles  figures  des  enfans  qui  sont  ne. 
Tel  freor  ot  la  dame,  nés  ossa  adesser, 
De  la  paour  qu'ele  ot  a  .i.  grant  cri  iete  : 
»Por  amor  dieu,  biaus  sire,  c'aues  uous  aporte?« 
»Bele  seur,  douche  amie,  plus  bêlement  parles!  9235 

Festoie  sous  cel  pont,  que  dieus  le  m'ot  mande, 
Que  i' alaise  peskier,  si  nel  osai  ueer. 
Makaires,  li  traitre,  li  quiuers  desfaes, 
Aportoit  ces  enfans  que  uous  ichi  uees, 
Qu^il  les  uoloit  noier,  li  quiuers  pariures,  9240 

En  Vaigue  les  ieta,  li  quiuers  desfaes. 
Quant  iou  les  ui  en  l'aiguë,  si  fui  tous  esfraes, 
Por  chou  nel  uauc  laisier,  que  ie  nés  eue  ostes, 
Ses  pris  a  mes  .ii.  mains,  si  les  mis  en  ma  nef. 
Iou  sai  bien  qui  che  sont,  moût  les  deuons  amer,       9245 
Che  sont  enfant  Aiol,  que  uous  ichi  uees. 
Li  gentils  cheualiers,  il  est  eskaitiues  ! 
Aiols  est  uos  drois  sire,  de  uo  tere  casses, 
Encor  l'ait  cis  traitre  si  malement  mené, 
De  lui  deusiens  tenir  toutes  nos  iretes.  9250 

Bêle  seur,  douche  amie,   quel  consel  me  dones. 
Comment  nous  les  puissons  de  la  mort  destorner?« 
»Sire,  chou  dist  la  dame,  boin  consel  en  ares! 
Alons  en  douche  Franche,  a  Paris  la  chite, 
La  trouerons  des  barons  a  plente,  9255 

Qu'amontent  a  Aiol,  le  uasal  adure. 
Qui  par  la  soie  amor  nous  feront  carite.« 
»Bele  seur,  douche  amie,  onques  mais  n'en  parles  ! 
N'ai  soing  de  douche  Franche,  ne  ia  n'i  quierc  entrer. 
161^.  Se  Aiols  estoit  mors  en  la  cartre,  li  ber,  9260 

Makaires  seroit  tost  uers  le  roi  acordes. 
Si  nous  feroit  ochire  et  les  menbres  coper. 
Par  son  auoir  douant,  dont  il  a  grant  plente. 
Mais  del  roi  de  Venisse  ai  iou  oi  parler, 
Del  cortois  Grasien  qui  gentiex  est  et  ber.  9265 

Il  maint  a  Tornebrie,  celé  boine  chite, 
S'aime  moût  damelde,  le  roi  de  maieste. 
Se  lesus  nous  uoloit  conduire  a  sauete, 
Par  lui  les  porons  bien  de  la  mort  deliurer.' 

9270  >^Sire,  chou  dist  la  dame,  si  con  uous  commandes, 

Faites  isnelement,  trop  poons  demorer.« 

lele  seur,  douche  amie,  ce  dist  li  quens  Terris, 
'Nous  n'auons  nul  enfant,  dieu  ne  uint  a  plasir, 
Vn  en  eûmes  l'autrier,  il  est  ia  a  sa  fin, 

9275  Del  lait  de  uos  mameles  poes  bien  ces  norir. 

Entrons  en  cel  batiel,  n'i  a  point  de  péril, 
la  l'acatai  l'autrier  .iiii.  mars  et  demi. 
Se  nous  a  Tornebrie  poromes  paruenir 
Al  fort  roi  Grasien  qui  preus  est  et  gentis, 

9280  Par  lui  les  porons  bien  de  la  mort  garantir.* 

>.Sire,  che  dist  la  dame,  c'atendons  nous  dont  chi? 
Il  sera  ia  plains  iors,  se  dameldex  m'ait! 
Se  nous  perçoit  Makaires,  nos  somes  mal  bailli. 
Et  uous  et  les  enfans  en  couenra  morir.« 

9285  IV  /Tout  par  fu  lies  Terris  del  consel  sa  mollier, 

1\  xVenus  est  en  la  cambre,  u  dans  Gui  est  cocies, 
C'estoit  .i.  sages  hon,  canoines  d'un  mostier, 
Celui  a  il  gehi  son  consel  tout  premier; 

*  Il  le  deuoit  bien  faire,  car  il  estoit  ses  nies. 

9290  Quant  li  clers  l'entendi,  si  est  leues  en  pies, 

Et  fist  une  candeille  deuant  lui  atachier, 
Prent  encre  et  parchemin,  si  lor  escrit  .i.  brief, 
Que  ce  sont  fil  Aiol,  le  gentil  cheualier, 
la  en  si  longes  teres  ne  seront  eslongie, 

9295  Con  ne  puist  retrouer  la  uerite  del  brief. 

x6i^.  Teris  uint  a  sa  nef,  si  commenche  a  cargier, 
Son  argent  i  a  mis,  son  or  et  ses  deniers, 
Ses  cendaus  et  ses  pailes  et  ses  hermines  uies; 
Puis  est  entres  dedens  et  il  et  sa  mollier, 

9300  En  porte  entre  ses  bras  les  petis  iretiers. 

Et  ont  .iiii.  serians  moût  bien  aparellies, 
Qui  del  nagier  se  painent,  sage  sont  del  mestier. 
es  or  naga  Terris,  moût  eslonge  Makaire, 
Tout  contreual  le  riue  se  conduist  et  se  naie, 
Onques  ne  tresfinerent  tant  qu'il  uinrent  a  aue  93o5 

La  trouèrent  marcans  deuers  diuerses  marches, 
Tant  lor  dona  Terris  or  et  argent  et  paile, 
Qu'il  le  laissent  entrer  auoec  aus  en  la  barge. 
Ne  sai  de  lor  estoire  que  iou  nous  acontaise, 
Ne  conbien  il  estoient  en  mer  ne  en  passage.  9310 

Vienent  a  Tomebrie,  si  ariuent  al  auene, 
Teris  ist  de  la  nef  et  sa  feme  dame  Aie, 
S'en  iete  son  auoir,  c'un  seul  point  n'en  i  laisse. 
Et  prent  les  .ii.  enfans  soef,  que  il  nés  quaisse, 
Ses  a  enuolepes  en  .i.  bliaut  de  paile,  9315 

Puis  trespasse  les  rues  qui  sont  et  grans  et  larges, 
Dusc'al  maistre  palais  de  nient  ne  s'atarge; 
La  troua  Grasien,  le  roi  de  celé  marche. 
Et  Teris  le  salue,  qui  fu  cortois  et  sages  : 
»Dieus  te  saut,  riches  hon!«  —  »Et  toi,  sire  message  !  9320 
Dont  es  tu,  de  quel  tere,  di  moi  de  ton  linage?« 
»Sire,  nous  de  Borgonge,  de  celé  tere  large. 
Grans  guerre  m'a  destruit,  si  m'en  amaine  et  cace. 
A  nous  m'en  uieng,  boin  rois^  en  ceste  uostre  marche. 
Que  uos  me  receues  por  dieu  l'esperitable.«  9325 

»Amis,  che  dist  li  rois,  moût  es  cortois  et  sages. 
Et  ie  te  retenrai  uolentiers,  par  ma  barbe. 
Trop  te  donrai  auoir,  or  et  argent  et  paile, 
Selonc  chou  que  uerai  en  ton  cors  le  barnage.« 

mis,  che  dist  li  rois,  saues  uous  nul  mestier  ?«     933° 
.»Oil,  par  ma  foi,  sire,  mais  ne  sont  gaires  chier. 
161*=.  le  sai  prendre  poisson,  bien  les  sai  engingier. 
Et  si  sai  bien  mestier  d'ostoir  et  d'espreuier. 
Si  resai  bien  conduire  une  meute  de  ciens 
Et  une  uenison  moût  bien  aparellier  9335 

Et  un  riche  sengler  retenir  a  l'espiel, 
Et  por  mon  droit  signor  sa  paroUe  nonchier, 
Sa  besoigne  et  son  droit  desfendre  et  desrainier, 
Ne  conuient  millor  querre,  bien  en  sui  afaities.« 

9340  »Amis,  che  dist  li  rois,  moût  a  chi  bel   mestierl 

Por  trestout  le  pior  uous  doit  on  auoir  cier, 
Et  iou  te  retenrai  de  gre  et  uolentiers.« 
»Sire,  che  dist  Teris,   .c.  merchis  en  aies! 
Sire  roi  de  boin  aire,  por  dieu,  et  car  m^oies  ! 

9345  Quant  g^isi  de  ma  tere,  de  Borgonge,  l'autrier, 

Dieus  me  dona  .ii.  oirs  de  ma  france  moUier, 
les  ai  en  mon  geron,  ne  sont  pas  baptisie. 
Por  amor  dieu  uous  pri,  que  des  fons  les  sacies!« 
Et  respondi  li  rois:   »Par  ma  foi,  uolentiers.« 

9350  H  fait  uenir  les  maistres,  les  prestres  del  mostier, 

Si  a  fait  les  enfans  moût  bien  aparellier. 
Si  les  fist  anbedeus  leuer  et  baptisier. 
La  les  leua  li  rois  et  sa  france  moUier, 
Orclare  la  roine  al  gent  cors  afaitie. 

9355  L'un  apelent  Tumas  et  l'autre  Manesier. 

.ii.  chites  lor  dona  li  uaillans  cheualiers. 
Se  il  peuent  tant  uiure,  c'armes  puissent  baillier, 
Dont  il  peuent  .xx.m.  homes  mander  et  mieus  ; 
Encore  en  ert  Makaires  courecous  et  iries, 

9360  La  prison  de  lor  mère  lor  uaudront  bien  uengier. 

Li  rois  a  regarde  les  petis  iretiers, 
Il  en  a  apele  Orclare  sa  moUier  : 
^>Douche  seur,  douche  amie,  se  dieus  me  puist  aidier, 
Iou  n'en  keroie  mie  nul  home  desosiel, 

9365  Conques  de  tel  cors  d'ome  n'issi  teus  iretiers. 

V  il  les  a  enbles  u  il  lor  uieut  aidier, 

V  il  sont  fil  de  roi,   de  conte  u  de  princier.  « 
161^.  »Sire,  che  dist  la  dame,  uoir  dites,  par  mon  cief!« 

Li  rois  aime  forment  les  enfans,  ses  a  ciers, 
9370  En  sa  cambre  les  fait  norir  et  alaitier, 

Et  ont  .iiii.  noriches,  femes  a  cheualier. 

Quant  il  orent  .ii.  ans,  si  entrèrent  el  tierc  .  .  . 

C'autressi  gens  de  cors  sosiel  ne  ueissies  ! 

la  Mirabeus  lor  mère  al  gent  cors  afaitie 

Nen  istra  de  prison  a  nul  ior  desousiel,  9375 

Dusqu'il  Pen  geteront,  quant  erent  cheualier. 

Or  sont  li  doi  enfant  de  la  mort  bien  gari, 
La  merchi  damelde  et  lor  maistre  Terri 
Et  le  roi  Grasien  et  Orclare  al  cler  uis. 
Or  lairons  des  enfans,  dieus  les  puist  beneir  !  9380 

Si  en  dirons  d'Aiol,  le  cheualier  gentil, 
Qui  fu  en  la  grant  cartre  corecous  et  maris, 
Souent  reclaime  dieu,  le  roi  de  paradis  ; 
Et  Makaires  li  fel  que  dameldex  n'ait 
Tenoit  .m.  cheualiers  saudoiers  cascun  di.  9385 

Laiens  orent  este  .v.  ans  tous  aconplis. 
Lor  drap  et  lor  auoirs  lor  estoit  tous  faillis. 
Et  tout  ont  engagie,  palefroi  et  roncin, 
Et  dist  li  uns  a  l'autre;   »Nous  somes  mal  bailli! 
Nous  n'i  gaaingons  nient,  ains  perdons  cascun   di,      9390 
Nos  aubers  et  nos  elmes  auons  en  gage  mis. 
.V.  ans  a  sis  deuant  li  fors  rois  Loeys, 
A  toute  l'ost  de  France  nous  a  le  siège  mis. 
Il  ne  s'en  tornera  dusqu'il  nous  aura  pris. 
Moût  durement  ont  ia  de  nos  homes  ocis,  9395 

De  .XXX. m.  que  fumes  ne  somes  que  dis  mil. 
Makaires  ne  nous  aime  uaillant  .i.  angeuin. 
Car  il  a  son  trésor  grant  et  large  et  furni. 
Sel  fait  garder  sous  tere  com  uns  autres  kaitis; 
Il  ne  nous  uieut  saudee  doner  ne  départir,  9400 

Ancois  nous  taut  nos  capes,  si  les  enuoie  al  uin, 
Et  bat  nos  escuiers  et  forment  les  laidist. 
Et  quant  nous  en  parlons,  plus  faus  s'en  fait  que  bris. 
Soit  a  tort,  soit  a  droit,  nous  l'auons  bien  serui. 
Signor,  car  guerpisons  ce  quiuer  de  put  lin,  9405 


27©  AIOL  ET   MiRABEL. 


Si  alons  la  defors  al  roi  de  saint  Denis, 

la  est  chou  nos  drois  sire,  a  tort  l'auons  guerpi.« 

Et  respondent  li  autre;   »0r  aues  uous  bien  dit.'; 

Che  fu  par  une  feste  del  baron  saint  Mikiel, 
Que  Borgengon  parollent  a  Makaire  le  fier  : 
»Entendes  cha  a  nous,  font  il,  franc  cheualier! 
Caiens  auons  este  .v.  ans  trestout  entiers. 
Nos  aubers  et  nos  elmes  auons  nous  engagies, 
Et  si  nous  sont  failli  palefroi  et  destrier. 

94^5  Tu  as  ton  grant  tressor  meruellous  et  plenier. 

Sel  fais  garder  sous  tere,  com  uns  autre  useriers, 
Si  ne  nous  uieus  doner  saudees  ne  denier, 
Ancois  nous  taus  nos  capes  et  bas  nos  escuiers, 
Et  quant  nous  en  parlons,  plus  t'en  fais  fors  et  fiers. 

9420  V  tu  mieus  en  t'amendes  u  nous  done  congie  ! 

Le  matin  guerpirons  tes  honors  et  tes  fies, 
S'en  irons  la  defors  al  roi  qui  France  tient, 
Car  chou  est  nos  drois  sire,  a  tort  l'auons  laissic 
Quant  Fentent  li   traitre,  le  sens  quide  cangier. 

9425  /Signor,  che  dist  Makaires,  .i.  respit  uous  en  quier 

Dusc'a  demain  a  l'aube,  quant  serai  conseilles.» 
Et  cil  respondent:    »Sire,  con  uous  plaira,  si  iert..- 
A  tant  font  les  lis  faire,  si  sont  aie  couchier. 
Et  Makaires  s'en  entre  sous  tere  en  .i.  celier, 

9430  Ileuc  troua  Boidin  et  Durant  et  Anscier, 

Hercenfroi  de  Losane,  le  kenu  et  le  uiel; 
Li  uns  estoit  se  gaite,  li  autre  ses  portiers, 
Li  tiers  ses  senescaus,  l'autre  ses  botelliers. 
A  ciaus  a  il  iehi  ses  consaus  tout  premiers  : 

9435  ;>Signor,  fait  li  traitre,  faites  pais,  si  m'oies! 

Tout  mi  home  me  uoillent  honir  et  uergongier, 
Demain  uoillent  guerpir  mes  honors  et  mes  fies 
Et  aler  la  defors  al  roi  qui  France  tient; 
Mais  se  uous  uoles  croire  mes  consaus  tout  premiers, 

9440162''.  Tous  uous  feroie  rices  d'or  fin  et  de  deniers.;; 

»Sire,  dist  Hercenfrois,  uous  uous  aparellies! 

Car  nous  ferons  ades  quan  que  mestiers  uous  iert.« 

Et  respont  li  traitre:    »De  chou  suie  moût  lies. 

Or  uous  diraie  donques  de  mes  consaus  premiers. 

A  loi  de  marcheant  tout  uous  aparellies  9445 

De  cotes  bougerens,  de  capiaus  sor  uos  cies, 

S'ait  Aiols  solers  grans,  soit  de  buies  caucies, 

Puis  prendrons  mon  tressor  trestout  la  u  il  iert, 

Mon  or  et  mon  argent,  mes  monaes  deniers, 

Et  torserons  les  maies  sor  les  plus  fors  somiers  ; 

Et  si  ferons  Aiol  de  la  cartre  sachier 

Et  Mirabel  sa  feme  al  gent  cors  afaitie, 

Si  lor  ferons  iurer  la  fors  a  cel  moustier 

Que  ia  n'en  diront  cose,  dont  soions  enterchie. 

Puis  en  istrons  la  fors  al  roi  qui  France  tient,  9455 

le  sai  tant  de  language,  ia  n'ermes  enterchie; 

S'irons  a  Panpelune  al  fort  roi  Mibrien, 

Se  li  rendrons  sa  fille  al  gent  cors  afaitie. 

Et  cil  heit  plus  Aiol  que  home  desousiel, 

Trop  nous  donra  auoir  et  uiles  et  plaisies  ;  9460 

Et  se  uous  uoles  dieu  le  père  renoier, 

Ausi  con  ie  ferai,  tous  en  sui  consellies, 

Plus  uous  donra  li  rois  et  auoir  et  deniers, 

Conques  n'en  eut  en  France  Loeys  ne  Loiers.« 

»Sire,  dist  Hercenfrois,  tout  sons  aparellie,  9465 

Que  nous  feron  tout  chou  que  uostre  plaisirs  iert. 

Mieus  uoil  iou  damelde  le  père  renoier, 

Que  fuisse  cha  dedens  ocis  et  detrenchies.« 

Oies  del  traiter,  ses  cors  soit  confondus! 
Qu'il  uieut  que  tout  si  home  soient  ars  et  pendu.  9470 
E,  dieus,  si  seront  il,  ia  n'en  estordra  uns. 
Il  fait  son  trésor  prendre,  trestout  la  u  il  fu, 
A  loi  de  marcheant  se  sont  tout  .v.  uestu 
De  cotes  bugerens  et  de  capes  de  sus, 
Et  ieterent  Aiol  de  la  cartre  u  il  fu,  9475 

162"=.  Et  Mirabel  sa  feme  qui  trop  i  ot  ieu, 

Si  les  en  ont  mené  en  .i.  mostier  la  sus, 
Sor  sains  lor  font  iurer  .v.  foies  u  plus, 
Que  ia  ne  diront  cosse  dont  soient  reconnu. 

9480  Aiols  aime  tant  dieu,  ia  n'en  sera  pariurs. 

Puis  torserent  les  malles  sor  les  destriers  grenus, 
Aiol  et  Mirabel  leuerent  sor  .i.  mul, 
Par  la  porte  s'en  issent,  si  adossent  le  mur, 
Makaires  trait  l'espee  del  feure,  le  branc  nu, 

9485  Les  portiers  et  les  gardes  en  a  les  cies  tolus. 

Parmi  l'ost  s'en  tornerent,  cha  fors  se  sont  uenu, 

Dusc'al  tref  Loeys  ne  sont  aresteu. 

Or  entendes  d'Aiol,  com  a  le  sens  perdu. 

Qu'il  ne  ueut  nul  mot  dire,  par  coi  soient  connu  ; 

9490  Et  uit  très  bien  Elie,  son  père  le  quenu, 

Et  Loeys  son  oncle,  meruelles  s'est  tenus. 
Qu'il  onques  ne  dist  cose  dont  il  fust  conneus. 
Et  Makaires  dessent,  qui  s'estoit  desconnus, 
Si  parla  bassement  qu'aine  conneus  ne  fu. 

9495  »Cil  dieus  de  sainte  gloire,    qui  maint  el  ciel  la  sus. 

Saut  le  roi  Loeys  a  qui  somes  uenu. 
Nous  somes  marceant  de  Pinel  et  de  Bu, 
Et  somes  par  la  porte  de  Lossane  uenu, 
Done  auons  Makaire  .iiii.  mars  d'or  u  plus 

95°°  Por  chou  que  par  sa  tere  nous  a  conduis  li  dus. 

Nous  menons  tel  auoir,  onques  si  grans  ne  fu  ; 
Or  somes  en  ta  tere,  rices  rois,  paruenu, 
Qu'a  nous  liures  conduit  tant  que  soions  issu.<': 
Et  respondi  li  rois:   »Bien  soies  uous  uenu! 

95°5  Quel  part  uous  en  aies,  miens  en  est  li  treus.« 

Conduire  les  commande  Gautier  de  ]Monagu, 
Le  duc  Beuon  sans  barbe  et  lofroi  le  kenu. 
Et  cil  les  ont  menés  bien  .iii.  liewes  u  plus. 
Quant  il  sont  fors  de  l'ost  a  sauete  uenu, 

9510  Adont     parla  Makaires,  li  traitre  pariurs  : 

»Signor,  boin  cheualier,  c'o  nous  estes  uenu, 
i62<^.  Por  chou  que  uous  m'aues  a  sauete  conduit, 
Vous  dirai  dont  tel  cose  dont  bien  ère  creus. 
Nous  somes  de  Losane  a  sauete  issu, 
Le  portier  et  le  gaite  trouame  cha  deius,  95*5 

Ves  les  la  u  cheuaucent  ces  boins  mules  grenus  ! 
Faites  armer  uos  homes,  les  grans  et  les  menus, 
Et  s'asaillies  Lossane,  les  roces  et  les  murs. 
Les  portes  sont  ouertes,  ia  n'i  ara  féru, 
Nel  seuent  de  la  uile  ne  ne  s'en  garde  nus,  9520 

Prendre  poes  la  uile  sans  lanche  et  sans  escu. 
la  dameldex  de  gloire  uostre  roi  nen  aiut, 
S'il  prent  les  Borgengons,  se  tost  ne  sont  pendu.  î 
Oies  del  traitor  con  par  est  malostrus, 
Que  il  uieut  que  si  home  soient  tout  confondu.  9525 

Si  seront  il  trestout,  car  lor  iors  est  uenus. 

akaires  lor  a  dit  granment  de  sa  conuine, 
.Mais  la  grant  traison  ne  lor  a  iehi  mie. 
Cil  retoment  ariere,  s'ont  lor  uoie  aquellie, 
A  l'ost  en  sont  uenu  ancois  l'aube  esclairie,  953° 

La  paroUe  ont  conte  al  roi  de  saint  Denise. 
Et  quant  François  le  seurent,  li  os  est  estormie, 
Enfressi  c'a  Lossane  ne  s'aseurent  mie, 
A  pie  et  a  ceual  entrèrent  en  la  uile, 
Et  portent  trenchans  aches  et  grans  lances  forbies,     9535 
Les  Borgengons   qu'il   treuent  detranchent  et  ochient 
Et  si  uont  querre  Aiol  en  la  cartre  perine 
Et  Mirabel  sa  feme,  mais  il  nés  trouent  mie. 
Makaires  les  en  maine,  li  quiuers,  li  traitre. 
Grant  doel  en  fait  li  rois  et  li  uillars  Elles,  954° 

Mais  puis  tint  il  Borgonge  sa  tere  toute  quite 
Si  c'onques  n'i  perdi  uallisant  une  aillie. 
Et  uont  querant  Makaire  el  bore  et  en  la  uile. 
Que  caut  que  il  le  quierent?  il  nel  troueront  mie. 
Il  lor  est  escapes  li  quiuers,  li  traitre,  9545 

S'en  a  mené  Aiol  et  Mirabel   s'amie. 
»E,  las,  che  dist  li  rois,   mon  neueu  nen  ai  mie  h 
163''.  »Sire  drois  enperere,  che  dist  li  dus  Elies, 
Makaires  le  m'a  mort,  li  quiuers,  li  traitre. 

955"^  Ahi,  Mirabel  dame,  de  uostre  signorie  ! 

Mar  uous  conquist  mes  fieus  par  sa  cheualerie. 
Poi  a  dure  ensamble  li  uostre  compaignie  ! 
Quant  le  sera  ma  feme,  la  gentis  dame  Auisse, 
Che  sera  grans  meruelle,  s'elle  remant  en  uie.« 

9555  Or  dirons  de  Makaire  qui  li  cors  dieu  maudie  ! 

Anbedeus  les  en  maine  corecous  et  plains  d'irr, 
Il  sont  uenu  al  Rone,  si  trouent  la  nauie. 
Makaires  une  nef  de  son  auoir  eslige. 
Puis  i  entre  li  fel  et  si  .iiii.  dessiple, 

9560  Aiol  ont  mis  dedans  et  Mirabel  meismes, 

Par  le  Rosne  gouernent  et  a  grant  force  uindrent; 
Tout  contre  ual  s'en  uont  enfressi  c'a  saint  Gille, 
Del  cors  saint  n'ont  que  faire,  il  n'i  tornerent   mie, 
A  ual  par  selonc  tere  ont  lor  uoie  aquellie, 

9565  Guerpisent  les  puis  d'Apes,  si  tienent  ceus  de  Sire. 

Ne  sai  que  ie  uous  conc  cascunne  ostelerie, 
Ne  tout  lor  herbergage  ne  uous  conterai  mie. 
Dusques  a  Panpelune  ne  cessent  ne  ne  finent. 
La  trouent  Mibrien,  le  fort  roi  de  Persie, 

9570  V  asamble  grant  est  et  iouste  grant  enpire, 

De  Nauairs  et  de  Bascles  auoit  .1.  mile. 
Aler  en  uieut  a  ost  sor  France  le  garnie 
Por  Mirabel  sa  fille  dont  li  siens  cors  s'aire, 
Et  si  heit  plus  Aiol  que  nule  rien  qui  uiue  ; 

9575  Mais  il  l'ara  par  tans  en  la  soie  baillie, 

Makaires  l'i  amaine,  li  quiuers,  li  traitre, 
Par  tans  uaura  seruir  de  ses  losengeries. 

n  la  plus  maistre  rue  qui  torne  uers  saint   lake 
'Se  herberga  Makaires  et  si  home  tout  quatre. 

95"^o  II  en  a  apele  son  oste  Floquipasse, 

Si  ot  non  li  paiens  qui  son  auoir  H  garde. 
»Gardes  moi  cest  François,  que  il  ne  uous  escape! 
Grant  tressor  m'a  enble,  si  m'a  fait  grant  damaie.« 
163^.  Et  respont  li  paiens:   »Ia  mar  en  ares  gardai 

Quant  il  m'escapera,  ia  mais  n'emblera  autre.  <  95^5 

Il  les  mist  anbedeus  ens  el  font  d'une  cartre, 
En  une  tresorie,  mais  l'auoir  en  fist  traire. 
En  grans  carcans   les  misent  et  en  buies   les  laisent. 
Makaires  s'en  toma  et  si  dru  trestout  quatre, 
Et  trespassent  les  rues  qui  sont  et  grans  et  larges,    959° 
Dusc'al  maistre  palais  de  nient  ne  s'atargent, 
La  treuent  Mibrien  a  l'adure  corage. 
Makaires  le  salue,  li  quiuers  mescreables  : 
;>Mahons  te  saut,  boin  rois,  et  toi  et  ton  barnage!" 
-Et  Mahons  te  garisse,  amis,  frère  message!  9595 

Dont  uiens  et  de  quel  tere  ?  di  moi  de  ton  afaire  !  < 
->Sire,  ie  sui  de  Franche,  de  celé  tere  large, 
Rices  dus  de  Borgonge,  si  l'ai  tout  en  ma  garde. 
Grans  guerre  m'a  destruit,  qui  m'en  amaine  et  cache, 
Car  li  rois  Loeys  m'a  tolues  mes  marces.  9600 

Sous  Lengres  en  Borgonge  esmuc  une  bataille, 
La  fis  por  uous  tel  cose,  dont  li  siècles  me  blâme. 
La  conquis  iou  Aiol,  le  fil  Elie  au  sage, 
Et  Mirabel  uo  fille,  le  cortoise  et  le  sage; 
les  uous  ai  amena  en  ceste  uostre  marche,  960S 

Cha  sont  a  mon  ostel  u  mes  ostes  les  garde. 
Mais  uous  nas  aras  ia  a  nul  ior  que  ie  sache, 
Trosque  m'ares  mostre  uo  dieu  et  uostre  image. 
Honques  ne  uic  Mahon,  drois  est  c'onor  li  fâche. « 
Et  respondi  li  rois:    »Mout  es  cortois  et  sages  !«         9610 
Quant  il  l'ot  entendu,  si  dreche  en  son  estage, 
Plus  de  .vii.  fois  le  baisa  el  col  et  en  la  fâche. 
»  Amis,  che  dist  li  rois,  cortois  estes  et  sages  ! 
Asses  uous  donrai  tere,  honor  et  signorage.« 
Or  entendes  a  moi  que  dist  li  fel  Makaires:  9615 

»Ie  sai  bien  toute  Franche,  les  pors  et  les  passages, 
Toute  crestientes  ert  en  uostre  treuage, 
Mais  que  i'aie  uo  gent  a  ceual  et  a  armes. 
Crestien  sont  tout  mort  et  liure  a  hontage. 

9020163'=.  Mar  me  uit  onques  Loeys  li  fieus  Charle! 
Encor  li  taurai  iou  le  cief  sor  les  espaules. 
Vous  tenres  la  grant  tere,  et  ie  en  serai  garde, 
De  nous  uaurai  tenir  Borgonge  en  iretage.<^ 
»Amis,  che  dist  li  rois,  cortois  estes  et  sages! 

96;25  De  croisement  nous  doing  la  terre  de  Nauaire. 

le  commanc  Sarrasins  par  desor  lor  omage, 
Que  il  trestout  uous  seruent  et  uostre  plaisir  facent.« 

Mibriens  prent  Makaire  et  tous  ses  .iiii.  drus, 
Si  les  a  amenés  en  son  palais  la  sus, 

9630  En  la  mahomerie,  la  u  Mahomes  fu. 

Adont  parla  Makaires,  li  traitre  pariurs  : 
»Mahomet,  dist  li  fel,  ie  sui  a  uous  uenus, 
A  uous  me  claim  iou,  sire,  del  roi  de  saint  Denis. 
Et  destrues  François  après  tous  uns  et  uns; 

9635  Ne  sai  ques  uous  nomaise,  miex  les  conisies  uous. 

Que  ie  ne  fac,  biaus  sire,  tous  les  aues  ueus.<'. 
Sarrasin  ne  sont  mie  si  fol  ne  esperdu, 
Que  n'aient  .i.  uilain  mis  Mahomet  el  bu, 
Qui  laiens  est  entres,  car  tous  creus  dedens  fu. 

9640  >  Amis,  dist  li  uilains,  ie  t'ai  bien  entendu. 

Roi  te  ferai  de  Franche  et  amiral  et  duc, 
Et  li  rois  et  li  autre  seront  tout  confondu. 
Se  tu  a  moi  te  tiens,  moût  t'est  bien  auenu...; 
Et  paien  li  amainent  un  auferant  grenu, 

9645  Si  le  baise  en  la  bouche,  que  ne  se  targa  pkis, 

Et  rache  contre  mont  el  despit  de  lesu . . . 
»Et  puis  me  baiseras  enmi  le  treu  del  cul, 
Che  ert  senefianche,  qu'a  moi  t'eres  rendus, 
S'aras  dieu  renoie  et  la  soie  uertu, 

9650  Et  que  il  ne  peut  estre  et  qu'encore  ne  fu.<. 

»Si  ferai  iou,  biaus  sire,  che  dist  li  durfeus; 
De  chou  me  renc  coupable  que  tant  ai  enter.du, 
Que  tous  iors  ne  uous  aie  serui  et  maintenu.  « 
Makaires  le  baisa,  il  et  si  .iiii.  dru; 
i63<*.  Li  uilains  a  uessi,  Makaires  trait  en  sus.  9655 

»Sire,  dist  li  traitre,  con  li  uostre  dieus  put!« 
»Non  fait,  dist  Mibriens,  mais  teus  sont  ses  uertus!« 
Fors  sont  del  sinagoge  isnelement  issu, 
Dusc'al  maistre  palais  sont  ariere  uenu. 

'ibriens  prist  Makaire  par  le  pant  del  hermine.    9660 
.»Amis,  che  dist  li  rois,  ne  uous   mentirai  mie, 
Faim  des  ore  en  auant  la  uostre  compaignie. 
Menés  me  a  uostre  ostel,  ie  uoil  ueir  ma  fille.  « 
Et  respondi  Makaires:    »Volentiers,  biaus  dous  sire.« 
Il  trespasse  la  rue  et  le  bourc  et  le  uile,  9665 

Dessi  a  son  ostel  ne  cesse  ne  ne  fine, 
Il  en  a  apelle  Floquipasse  et  Propisse, 
Si  fait  ieter  Aiol  de  la  cartre  perine 
Et  Mirabel  sa  feme  qu'a  grant  tort  i  fu  mise. 
Mibriens  uoit  sa  fille  qui  moût  fu  asouplie,  9670 

De  la  longe  prison  a  la  color  noirchie. 
Quant  Mibriens  le  uoit,  par  le  main  l'a  saisie, 
Il  l'en  a  apele,  se  li  commenche  a  dire  : 
;>Aues  uous  relenqui  Mahomet,  bêle  fille  ?« 
»0  ie,  che  dist  la  dame,    por  amor  dieu,  biaus  sire  !  9675 
le  ne  pris  uostre  dieu  Mahomet  une  aillie. 
Chou  que  Sarrasin  croient,  tieng  iou  a  grant  follie, 
Quant  ne  croient  en  dieu,  le  fieu  sainte  Marie.  « 
Quant  l'entent  Mibriens,  a  poi  n'esrage  d'ire. 

'ibriens  prist  sa  fille  par  le  blance  main  destre.  9680 
.;)Aues  uous  relenqui  Mahomet,  fille  bele?« 
»0  ie,  che  dist  la  dame,  n'en  dites  mais,  kaiele! 
—  Quant  Sarrasin  Foirent,  si  s'esragent  et  deruent  — 
Cou  que  Sarrasin  croient,  ne  uaut  une  cenele, 
Quant  il  ne  croient  dieu,  le  glorieus  celestre,  9685 

Celui  qui  s'escoussa  en  la  uierge  pucele.i 
Quant  l'entent  Mibiiens,  a  poi  d'ire  ne  deruc  ; 
V  que  il  uoit  Aiol,  sel  prent  par  le  puing  destre. 
»Fil  a  putain,  dist  il,  fel  liciere  susperbe! 

9690  La  rien  m'aues  tolue,  que  plus  amoie  en  terc. 

164*.  Dist  a  son  senescal  :    »Va  moi  m'espee  quere  ! 

Ancois  que  iou  mengue,  li  trencerai  la  teste. c 

Dont  parla  Estorgans  qui  fu  nés  de  Valteme  : 

■Biaus  oncles  Mib riens,  por  Mahomet,  que  faites  r 

9695  Que  crées  nous  Makaire?  Mahomes  li  doinst  perte  ! 

Quant  sa  loi  a  guerpie,  desloials  est  sa  geste. 
A  millor  cheualier  ne  peut  uostre  fille  estre. 
Car  chou  est  fils  Elie  a  la  kenue  teste, 
Et  si  est  nies  le  roi  qui  tient  France  et  gouenie. 

97'^o  Se  il  uieut  Mahom    croire,    trop  li  donre  nous  tere.< 

Et  respondi  Aiols  :     Che  ne  poroit  ia  estre, 
Mieus  i  uoil  iou  morir  que  ie  damelde  perde  !« 
ib riens  apela  Mirabel  le  nobile  : 
Aues  uous  relenqui  Mahomet,  bêle  fille? 

9705  Aies,  si  l'aoures  et  uos  saumes  li  dites  !« 

.iiii.  paien  l'en  mainent,  a  force  le  trament, 
Qui  par  les  bras  le  mainent  corecouse  et  marie. 
Signor,  che  dist  la  dame,  laisies  moi  a  deliure  ! 
Aorer  le  m'esteut,  le  ceur  en  ai  plain  d'ire.  <; 

9710  Deliure  le  laisierent  la  pute  gens  haie. 

Leus  que  dut  aorer  Mahomet  et  ses  indeles, 

El  le  saisi  as  bras,  par  tere  le  traine, 

Les  costes  et  les  bras  et  les  flans  li  debrisse. 

Dist  Puns  païens  a  l'autre:   »Ceste  dame  est  marie! 

9715  >> Voire,  dist  Mibriens,  tout  est  morte  et  sosprise.-' 

:  Non  sui,  dist  Mirabeus,  mauaise  gent  aie  ! 
Comment  uous  peut  aidier  ceste  cose  faillie? 
Or  perent  ses  uertus,  que  de  pooir  n'a  mie.« 
Quant  l'entendent  paien,  a  poi  n'esragent  d'ire, 

9720  II  le  font  deliurer  Floquipasse  et  Propisse, 

Che  furent  doi  paien  moût  félon  et  plain  d'ire, 
La  tere  le  roi  gardent  et  tienent  grant  iustice  ; 
Mais  puis  les  torna  dieus  a  la  soie  partie, 
Puis  creirent  lesu,  le  fil  sainte  Marie. 
En  caines  les  lancent  et  en  buies  les  misent,  9725 

Aiol  ont  auale  en  la  cartre  perine 
164''.  Et  Mirabel  sa  ferae  corecie  et  marie. 

Li  rois  en  a  iure  Mahomet  et  ses  indeles 
Que  demain  les  fera  detranchier  et  ochire, 
.  S'il  ne  croient  Mahon  qui  tout  a  en  baillie  ;  9730 

Mais  bien  lor  peut  aidier  li  fieus  sainte  Marie. 

'endemain  durent  estre  tout  ars  et  desmenbre. 
/Oies  quel  auenture  lesus  lor  a  done! 
.iiii.  paien  d'Espaigne,  Sarrasin  d'outre  mer, 
Sont  uenu  a  la  tere  ;  qu'i  lor  fu  acusses  9735 

Vns  moût  très  grans  tressors  qu'il  quidoient  enbler 
Al  fort  roi  Mibrien  qui  l'auoit  amasse. 
Par  dedens  celé  cartre  tout  ades  asamble, 
La  u  Aiols  gisoit  et  sa  feme  al  uis  cler; 
Mais  li  tressors  estoit  fors  de  la  cartre  ostes,  9740 

Que  dedens  ne  laisierent  .i.  denier  monae. 
Li  laron  furent  sage,  del  mestier  doctrine, 
A  lor  chisieus  trancans  d'achier  et  afilles 
Vn  grant  pertrui  ont  fait,  s'ont  le  mur  esfondre, 
Dedens  en  la  cartre  entrent  coiement  a  celé,  9745 

Et  quierent  le  trésor,  n'en  ont  mie  troue. 
Aiols  iut  d'autre  part  selonc  .i.  grant  piler, 
Entre  lui  et  sa  feme,  corechous  et  ires, 
S'ai  oi  les  larons  parmi  la  tere  aler, 

Gentieument  les  apele  par  moût  grant  simplete  :  9750 

»Signor,  qui  estes  nous,  qui  par  la  cartre  aies? 
Venes  uous  auoir  querre?  gardes,  nel  me  celés! 
Certes  ie  n'en  i  cuic  .ii.  deniers  monees, 
Mais  c'un  caitif  de  Franche  qui  est  enprisones 
Entre  lui  et  sa  feme  qui  se  meurt  de  laste.  9755 

Quant  uous  uenistes  chi  por  auoir  conquester, 
Voir  ie  uous  en  donrai  .iiii.  somiers  torses, 
Se  uous  me  poes  faire  de  la  prison  ieter; 
Apres  uous  iurerai  desor  ma  loiaute, 

9760  Que  se  uous  droit  en  Franche  conduire  me  poes, 

le  uos  donrai  trésor  tout  a  uo  uolente.« 
Li  laron  l'entendirent,  grant  ioie  en  ont  mené, 
164'-.  Il  corent  les  boions  des  buies  desfremer 
Et  le  carcan  li  ont  moût  coiement  oste, 

9765  Li  .iiii.  laron  l'ont  de  la  cartre  iete. 

Issi  com  il  deuoient  por  IVIirabel  aler. 
Les  gardes  s'estormisent,  quil  deuoient  garder. 
Et  dist  li  uns  a  l'autre  :    »Mal  nous  est  encontre, 
Quant  li  François  nous  est  de  la  cartre  escapes, 

9770  Demain  en  serons  tout  pendu  et  encroe.« 

Il  tomerent  en  fuie,  n'i  osserent  ester; 
Et  li  .iiii.  laron  en  ont  Aiol  mené. 
Cui  caut,  se  il  l'en  mainent  et  Mirabeus  remestr 
Or  les  consaut  andeus  cil  qui  tout  peut  sauer! 

9775  Car  puis  ne  s'entreuirent  dusqu'a  .ii.  ans  passes, 

i  .iiii.  laron  mainent  Aiol  par  grant  iustice, 
^V  il  uausist  u  non,  sa  foi  lor  a  pleuie, 
Que  ne  dira  parolle  qui  tort  a  félonie. 
Aiols  aime  tant  dieu  qu'il  n'en  mentira  mie. 

9780  Tant  ont  trespasse  bois  et  landes  enhermies. 

Qu'il  sont  uenu  tout  droit  al  port  d'Esclauonie, 
La  trouèrent  lor  nef  aprestee  et  garnie, 
Lor   compaignons  trouèrent,    ques  atendent  a  single. 
Et  il  lor  uont  encontre,   hautement  lor  escrient  : 

97^5  Aues  uous  le  tressor  dont  auons  tele  enuier<i 

Et  cil  lor  respondirent :   »Vous  parles  de  folie! 
La  cartre  Mibrien  auons  frainte  et  mal  mise. 
Mais  d'auoir  n'i  trouâmes  uaillissant  .i.  aillie. 
Mais  .i.  kaitif  de  Franche,  qui  manans  est  et  riches. 

9790  Sa  foi  nous  en   a  il  moût  loiaument  pleuie. 

Que  se  nous  Fen  menons  en  Franche  le  garnie, 
Trop  nous  donra  auoir,  trésor  et  manandie. 
Mais  Franc  sont  orgellous  et  plain  de  félonie  ; 
Que  se  cis  a  en  Franche  ricece  ne  baillie, 
Asses  tost  nous  fera  detranchier  et  ochire;  9795 

Car  la  loi  Mahomet  n'aiment  li  François  mie. 
Car  le  menons  or  uendre  al  port  de  Tornebrie 
Al  fort  roi  Grasien  qui  manans  est  et  riches. 
164'*.  Plus  nous  donra  auoir,  ricese  et  manandie, 

Que  trestout  no  parent  n'orent  aine  en  lor  uie.■?^         9800 
Quant  l'entendi  Aiols,  forment  plore  et  souspire, 
Ne  se  uieut  pariurer,  la  foi  lor  a  pleuie. 
Ne  set  pas  la  grant  ioie,  la  u  lesus  le  guie, 
La  trouera  ses  fieus  sains  et  saus  et  deliures, 
Et  Tieri  le  cortois  et  Aie  la  nobile,  9805 

Et  le  roi  Grasien  qui  les  enfans  norie. 
Il  n'auoit  .ii.  si  biaus  dusc'al  port  de  Hungrie, 
.vii.  ans  orent  passe,  ancois  c'Aiol  ueissent. 
i  .iiii.  laron  sont  dedens  lor  nef  entre, 
/Aiol  ont  mis  dedens,  le  uasal  adure,  9810 

Et  leuerent  lor  single,  si  se  sont  desancre, 
Dameldex  lor  dona  boin  uent  et  boin  orre. 
Ne  sai  que  ie  uous   doie  lor  estoire  aconter, 
Ne  combien  il  esturent  en  palegre  de  mer. 
Vienent  a  Tornebrie,  la  sont  droit  ariue.  9815 

Quant  il  uinrent  al  auene,  lor  cingle  ont  auale 
Et  ieterent  lor  ancre,  bien  se  sont  apreste. 
Et  issent  de  la  riue,  s'ont  guerpie  lor  nef. 
La  trouèrent  le  ior  une  grant  feste  anel, 
La  furent  crestian  et  Turc  aseure,  9820 

D'auoir  d'estrange  tere  i  ot  moût  grant  plente. 
Ausi  com  autre  auoir  metent  Aiol  uenel; 
Li  laron  Forent  bien  uestu  et  conrae. 
Il  ot  chemise  et  braies  d'un  cainsil  aflore, 
Et  puis  cauces  de  paile,  solers  a  or  oures,  9825 

Et  pelicon  hermin  tout  cl^orfroi  engoule, 
Et  après  .i.  diaspre  qu'il  li  ont  endosse, 
Et  d'un  uermel  samit  l'ont  moût  bien  afuble. 
N'ot  plus  bel  cheualier  dessi  en  Dureste, 

9830  Se  ne  fust  la  prisons,   u  il  ot  tant  este  ; 

Mais  bien  auoit  .v.  ans  en  cartre  conuerse. 

A  meruelle  l'esgardent  li  per  de  la  chite. 

Et  dist  li  uns  a  Fautre:     Moût  a  cis  grant  bonté! 

Onques  dieus  ne  fist  tere  ne  si  grant  roiaute, 

9S35  165^    Cil  nel  deust  tenir,  s'il  a  en  lui  bonté. « 

Tant  en  ua  li  renons  par  les  princes  cases, 
Que  li  rois  Grasiens  en  a  oi  parler; 
A  .XXX.  cheualiers  auala  les  degrés, 
Meismes  la  roine  i  ala  de  son  gre 

9S40  Et  Teris  li  cortois  et  Aie  o  le  uis  cler, 

Tumas  et  Manesiers  sont  auec  aus  aie; 
Dessi  que  a  la  riue  ne  se  sont  areste, 
S'ont  troue  les  larons  et  Aiol  par  deles. 
Li  boins  rois  de  Venise  a  Aiol  esgarde, 

9845  Moût  le  ult  bel  et  gent,  escaui  et  mole, 

Ses  filleus  esgarda  sans  plus  de  demorer, 
Tant  resamblent  le  père  et  de  bouche  et  de  nés, 
Onques  dieus  ne  fist  home  nés  deust  esgarder. 
Aiol  s  li  fi  eus  Elie  i  a  son  ceur  torne, 

9850  II  ne  set  qui  il  sont,  mais  moût  i  a  pense. 

Li  fors  roi.s  Grasiens  a  les  .iiii.  apele  : 

Dites,  signor!  quel  faites,  quant  a  uendre  l'aues?. 
Et  il  li  respondirent:   »Aparmain  le  sares  ! 
.Ix.  mars  d'or  fin  nous  en  estent  doner 

9855  Et  .cccc.  d'argent  a  balanche  pesses, 

Et  .XXX.  piaus  de  martre  et  .ix.  manteus  fores, 
Entre  tires  et  pailes  un  grant  somier  torsse.- 
V  Baron,  che  dist  li  rois,  par  sainte  carite! 
Vous  l'aues  moût  forfait,  car  uous  amesures  ! 

9860  Prendes  consel  ensamble,  por  conbien  le  donre.s. 

Et  cil  li  respondirent;   »Sospris  nous  en  aues! 
Se  nous  seusiemes  bien  par  fine  uerite, 
Que  uous  fuissies  li  rois  de  cest  rice  resne, 
Por  .iiii.  tans  d'auoir  ne  uous  fust  il  dones.« 
.vPar  mon  cief,  dist  li  rois,  signor,  grant  tort  aues!    9865 
Et  tant  et  plus  del  mien  uous  en  ferai  doner, 
Ains  que  si  bel  kaitif  laise  mes  escaper.« 
L'auoir  lor  a  fait  tout  et  baillier  et  liurer. 
165^  Ensi  con  li  laron  en  furent  desseure 

Et  il  durent  ariere  en  lor  barges  entrer,  9870 

A  lor  couteus  d'achier  se  sont  entremelle, 

Por  l'auoir  départir,  dont  il  orent  asses. 

Mal  soit  de  cel  des  ,iiii.  qui  s'en  puist  uis  aler, 

Qu'a  lor  coutiaus  ne  soient  trestout  esboiele  ! 

Al  fort  roi  Grasien  le  ua  .i.  mes  conter,  9875 

Et  quant  li  rois  le  sot,  s'a  grant  ioie  mené, 

L'auoir  en  a  fait  tout  en  son  trésor   porter. 

>^Sire,  che  dist  Aiols,  or  uous  ai  mains  cousteU 

Ariere  s'en  reuont  par  la  boine  chite, 

El  palais  en  montèrent  contremont  les  degrés,  9880 

Sor  .i.  banc  sont  assis  maintenant  les  a  les. 

»Amis,  che  dist  li  rois,  a  moi  en  entendes! 

Dont  estes,  de  quel  tere  ?  gardes  nel  me  celés  !  « 

s'Sire,  che  dist  Aiols,  ia'n  ores  uerite. 

le  sui  certes  de  Franche  de  moût  grant  parente,         9885 

Si  ai  este  en  cartre,  bien  a  .v.  ans  passes, 

Et  cil  laron  m'enblerent,  u  m'aues  acate. 

Se  uous  me  faites  bien,  grant  amoine  feres.« 

Et  respondi  li  rois  :   >/Por  nient  uous  doutes  ! 

Car  ie  ne  uous  faurai  tant  con  puisse  durer.  «  9890 

Quant  l'entendi  Aiols,  grant  ioie  en  a  mené, 

Tost  et  isnelement  li  uaut  al  piet  aler, 

Quant  li  rois  Grasiens  l'en  a  fait  releuer. 

»Amis,  che  dist  li  rois,  enuers  moi  entendes! 

lou  ai  une  grant  guère,  dont  moût  sui  esfraes,  9895 

165C.  Del  roi  de  Salenike,  qui  me  taut  m'ente. 

5  Sire,  che  dist  Aiols,  garnimens  me  dones  ! 
Et  ie  nous  aiderai  par  droite  loiaute.« 
2E,  dieus,  che  dist  li  rois,  tu  soies  aoures, 

9900  Qui  tel  gonfanonnier  m'aues  chi  amené  ! 

Cis  portera  m'ensenge  en  bataille  campel.« 
Li  fors  rois  Grasiens  fu  moût  gentieus  et  ber, 
Il  fu  a  Tornebrie,  el  cief  de  son  resne. 
S'a  par  toute  sa  tere  tout  son  esfors  mande, 

9905  Qu'il  uieut  a  Salenike  a  son  pooir  aler. 

Onques  de  plus  grant  ost  n'oi  nus  hon  parler  ! 
Armes  fissent  Aiol  en  la  place  aporter, 
Moût  sont  chieres  et  bêles,  nus  hon  nés  doit  blâmer. 
Quant  li  rois  le  commande,  Aiols  s'en  est  armes, 

9910  II  a  uestu  l'auberc,  si  a  l'elme  freme. 

Et  a  cainte  l'espee  al  senestre  coste, 
Vn  boin  ceual  li  ont  en  la  place  amené, 
Cil  ert  le  roi  meisme,  Passeauant  fu  clames. 
Li  cheuals  fu  si  boins  et  de  si  grant  fierté, 

9915  Que  d'une  toise  longe  n'i  peut  on  abiter, 

Ne  mais  que  l'escuiers  qui  de  lui  fu  priues. 
Aiols  li  fieus  Elie  est  celé  part  aies, 
Tost  et  isnelement  est  par  l'estrier  montes. 
Et  pendi  a  son  col  un  fort  escu  bende 

9920  Et  tient  en  son  puin  destre  .i.   fort  espiel  quare, 

A   .iii.  claus  de  fin  or  .i.  gonfanon  freme, 
De  la  chite  issirent,  por  le  Franc  esgarder. 
Li  rois  a  un  sériant  a  dit  et  commande 
Facent  une  quintaine  drecier  enmi  le  pre, 

9925  Si  sara  del  François,  con  se  uaura  porter 

Ses  rices  garnimens  en  bataille  campel. 

a  quintaine  font  faire  ens  el  pre  uerdoiant, 
*Se  fu  de  .iiii.  estaces,  d'un  fort  escu  tenant  ; 
Aiols  point  le  destrier,  c'on  claime  Pasauant, 

9930  Li  destriers  se  desroie,  qui  les  grans  saus  porjjrent. 

Fors  Marcegai  el  monde  n'en  et  .i.  plus  corrant  ; 
165^.  Et  fiert  en  la  quintaine  par  son  fier  maltalent, 
Que  Tescu  fait  percier  sor  la  boucle  a  argent, 
Et  les  paissons  tous   .iiii.  froisa  de  maintenant, 
L'escus  et  la  quintaine  cai  de  maintenant.  9935 

5 Marcegai,  dist  Aiols,  ie  uous  amoie  tant! 
Piech'a  uous  ai  perdu,  s'en  ai  le  ceur  dolant.« 
Dient  cil  qui  l'esgardent  mainte  communalment  ; 
»Chi  a  boin  cheualier,  ardi  et  combatant!« 
»E,  dieus,  che  dist  li  rois,  par  uostre  saint  commant  !  994° 
Con  m'aues  bien  aidiet  de  chou  que   uous   demanc.c 
Li  enperere  broche  le  boin  mulet  anblant, 
Venus  est  a  Aiol,  se  li  dist  en  riant: 
»Biaus  sire  Aiol  de  France,  a  uous  me  rent  et  uanc, 
Que  trestoute  ma  tere  soit  a  uostre  commant.  9945 

Cui  uous  uaures  air,  n-'ait  plus  retenement  ! 
Del  roi  de  Salenike  me  claim  trestout  auant, 
Qui  me  gaste  ma  tere,  mon  ceur  en  ai  dolant.« 
»Sire,  che  dist  Aiols,  entendes  mon  samblant! 
Cargies  moi  .iii.m.  homes  de  cheualiers  uaillans!«       9950 
»Non  ferai,  dist  li  rois,   car  n'en  ai  mie  tant, 
Tant  qu^il  seront  mande  par  mes  teres  plus  grans.': 
»Sire,  che  dist  Aiols,  dites  uostre  talent! 
Conbien  en  aues  uous  a  boins  ceuals  corans?« 
»Amis,  che  dist  li  rois,  bien  sont  .m.  et  .vii.c.«  9955 

»Par  foi,  che  dist  Aiols,  c'est  biaus  commenchemens  ! 
Or  le  laisons  issi  dusc'a  Faube  aparant.« 
Et  respondi  li  rois:   »Tout  a  uostre  commant. « 
En  Tornebrie  en  entrent  li  petit  et  li  grant. 
S' Aiols  fu  bien  seruis,  n'est  drois  c'on  le  demant.       9960 
Celé  nuit  le  laisierent  dusqu'a  Faube  parant. 
Quant  la  nuit  sont  as  dois  et  as  tables  séant, 
Deuant  Aiol  en  uindrent  anbedoi  si  enfant. 
Et  il  les  apela  et  dist:  »Venes  auant !« 
A  la  coupe  d'or  fin  les  abeura  li  Frans,  9965 

Et  dist  entre  ses  dens  soef  en  souspirant  : 
•'Ahi,  Makaire  fel,  li  cors  dieu  te  crauent  ! 
166=',  Tu  m'as  tolu  el  mont  que  plus  amai  forment. 
Car  s'encore  uesquissent  anbedoi  mi  enfant, 
9970  Ausi  grant  fuissent  il  con  cil,  mien  ensiant.  < 

Il  font  faire  les  lis,  si  se  uont  reposser 
Dusc'al  demain  a  l'aube  que  il  dut  aiorner. 
Aiols  li  fiex  Elie  s'est  par  matin  leues; 
Li  rois  de  Tomebrie  a  fait  se  gent  mander, 

9975  Conduire  les  commande  loserant  et  Foure, 

Al  matin  s'en  tornerent,  quant  il  sont  apreste, 
Des  pors  de  Tornebrie  dont  il  furent  torne. 
Dessi  a  Salenike  la  u  deuoient  aler 
N'auoit  mais  que  .vii.  lieues  a  .i.   mul  seiorne. 

9980  Aiols  sot  moût  de  guère,  s'a  le  roi  apele; 

»Sire,  fors  enperere,  a  moi  en  entendes! 
Car  metons  .i.  agait  dedens  cel  bos  rame, 
De  .XXX.  cheualiers  .i.  aguait  remetes, 
De   si  a  Salenike,  la  nobile  chite. 

99S5  Se  Sarrasin  s'en  issent  par  lor  ruiste  fierté, 

Nous  les  irons  requere  a  nos  brans  aceres. 
Et  se  dameldex  done  par  sa  grande  bonté, 
Que  li  rois  Floriens  isse  cha  fors  armes. 
Nous  nous  acointerons  as  espiels  noeles; 

9990  Mais  ne  sai  de  ques  armes  li  rois  est  adobes. 

Moût  uolentiers  uauroie  ensamble  o  lui  ioster.-!: 
»Amis,   dist  Grasiens,   iel  uous  dirai  asses.« 

i  fors  rois  Grasiens  fu  moût  preus   et  ardis, 
/V  que  il  uoit  .A.iol,  cortoisement  li  dist: 

9995  »Del  fort  roi  Florien  uous  dirai  mon  plaisir. 

N'a  millor  cheualier  iusc'al  port  de  Brandis  ; 
En  la  targe  le  roi  est  escris  Apolins, 
Teruagans  et  Mahons  en  son  gonfanon  mis  ; 
A  mont  desor  son  elme  a  .i.  cercle  d'or  fin, 
looco  Li  destriers  desous  lui  ne  samble  pas  frairins. 

Il  est  couers  de  soie  d'un  paile  alixandrin.« 
3>Sire,  che  dist  Aiols,  asses  en  ai  oi.« 
Li  rois  met  son  aguait  dedens  le  bos  foilli, 
[66''.  A.  .XXX.  cheualiers  se  metent  el  train, 

Entrosc'a  la  chite  ne  prisent  onques  fin,  10005 

Si  aquellent  la  proie,  dont  lieue  li  hustins. 

Et  Sarrasin  se  corrent  isnelement  garnir. 

Quant  li  rois  Floriens  la  noise  en  entendi, 

Il  demande  ses  armes  el   palais  signori, 

Par  grant  air  s'adoube,  et  fel  fu  et  ardis,  looio 

Monte  sor  Ploiegant,  onques  millor  ne  ui, 

Il  saisi  la  grant  targe  u  fu  poins  Apolins. 

Plus  de  .v.c.  s'en  issent  par  la  porte  Hain, 

Les  nos  en  encauchierent  tout  .i.  fere  cemin. 

Li  fors  rois  Floriens  pense  de  l'encauchier,  10015 

Des  nos  a  retenus  .xiiii.  cheualiers, 
Il  trespasse  l'agait  .i.  grant  arpent  plenier. 
Et  li  agais  s'escrie  et  deuant  et  derier, 
Aiols  saut  de  l'aguait  et  li  rois  Grasiens, 
Si  escrie  »Monioie<'  li  preus  et  li  legiers,  10020 

Il  garda  deuant  lui,  uoit  le  roi  Florien, 
Bien  le  connut  as  armes,  il  en  fu  ensengies, 
Il  broche  Passauant  des  espérons  des  pies  ; 
Floriens  le  regarde,  s'est  uers  lui  adrechies, 
Grans  cos  se  uont  doner  sor  les  escus  pleniers,  10025 

Desor  la  boucle  d'or  les  ont  frains  et  perchies. 
Moût  sont  fort  li  aubère,  nés  peuent  desmaillier. 
Li  rois  brise  sa  lanche,  qui  fu  boins  cheualiers, 
Et  Aiols  le  feri  a  loi  d'ome  guerrier, 

Que  caingle  ne  poitrails  ne  li  ot  aine  mestier,  10030 

Que  le  roi  n'abatist  deuant  lui  del  destrier. 
Aiols  furnist  son  poindre  comme  boins  cheualiers, 
Al  roi  Florien  est  ariere  repairies. 
Et  tient  traite  l'espee,  s'a  Pescu  enbracie . . . 
A  haute  uois  s'escrie:    ••Vasal,  di  moi  qui  ies  !  1003S 

Des  armes  a  porter  n'es  tu  pas  costumiers 

A  ceste  nostre  loi,  ie  l'ai  bien  essaie  ; 

Car  aine  par  un  seul  home  ne  widai  mon  destrier. 

Tu  me  sambles  de  Franche  des  ardis  cheualiers. 

10040166'=.  Lai  le  roi  de  Venisse  !  ne  se  peut  preu  aidier. 
Plus  te  donrai  argent  et  or  fin  et  denier, 
Conques  n'en  ot  en  France  Loeys  ne  Loiers.' 
^Tais,  fols  rois,  dist  Aiols,  n'a  soing  de  preecier: 
Car  ie  ne  faurai  ia  mon  signor  droiturier, 

10045  Por  or  ne  por  argent  ne  me  uoil  uergongier.c 

Endementiers  qu^il  ot  tant  parle  et  plaidie, 
Li  rois  fu  moût  traitre  et  fel  et  renoies, 
Il  tint  traite  l'espee,  s'est  Aiol  aprocies, 
Par  deuant  les  arçons  uait  ferir  le  destrier, 

10050  Qu'entre  les  .ii.  espaules  li  a  le  cief  trancie  ; 

Li  ceuals  kai  mors  et  Aiols  fu  en  pies. 
Et  Aiols  le  regrete  comme  boins  cheualiers  : 
»Ai,  tant  mar  i  fustes,  Pasauant,  boins  destriers  ! 
Cil  qui  uous  me  dona,  uos  tient  meruelle  chier. 

10055  le  morai  ia  de  deul,  se  ne  uous  puis  uengier.: 

Il  a  traite  l'espee,  s'a  Pescu  enbrachie, 
Et  uait  ferir  le  roi  parmi  l'elme  uergie, 
Que  les  flors  et  les  pieres  en  a  ius  trebucie, 
Deuers  la  destre  espaule  li  fait  le  branc  glacier, 

10060  Les  mailles  del  aubère  ne  ualent  .i.  denier, 

La  car  desor  les  os  li  conuient  a  trenchier. 
Et  li  rois  canchela,  si  s'est  agenollies. 
Aiols  le  uait  ferir,  quant  le  uoit  enbroncie, 
Sor  la  senestre  espaule  est  li  cos  adrechies, 

10065  De  la  car  et  des  os  li  trancha  demi  piet, 

Li  rois  chai  a  terre,  ne  se  pot  mais  aidier. 
Aiols  le  uait  saisir  par  les  las  a  or  mier, 
Puis  li  toli  par  forche  le  branc  forbi  d'achier, 
Et  saisi  Ploigant  que  moût  ot  couoitie. 
10070  '>Couars  rois,  dist  Aiols,  or  auomes  cangie  ! 

De  la  car  de  ton  dos  ai  mon  signor  uengie.« 
Aiols  sor  Ploigant  monta  par  son  estrier, 
Le  roi  maine  les  lui,  qu'il  tenoit  prisonier. 
Et  li  agais  desbuisse  et  deuant  et  derier. 
[66*^.  A  tant  e  uous  poignant  le  fort  roi  Grasien!  10075 

Aiols  l'en  apela  par  moût  grans  amisties  : 
»Sire  drois  enperere,  ie  uous  tieng  forment  chier, 
De  chou  que  m'acatastes  renderai  uo  loier, 
Le  roi  de  Salenike  uous  donrai  prisonier.  « 
»Grant  merchi,  biaus  dous  sire,  dist  li  rois  Grasiens,  looSo 
Couars  rois  de  put  aire,  uieus  te  tu  baptisier?« 
»En  pardon  en  parles,  dist  li  rois  Floriens, 
la  ne  cerai  en  dieu  qui  fu  cruchefies, 
Que  luis  trauellierent,  aine  ne  s'en  pot  aidier; 
Mais  Mahons  est  mesire,  lui  deuons  essaucier.«  100S5 

»Cuiuer,  che  dist  Aiols,  dieus  te  doinst  enconbrierl 
Voir  fu  que  dameldex  enuoia  preechier 
Premier  Mahon  en  tere  por  sa  loi  essaucier; 
Le  commant  dieu  fausa,  tant  fu  outrequidies, 
Tant  but  que  tous  fu  iures,  si  ne  se  pot  aidier,  10090 

Ains  ala  en  .i.  bos  sous  .i.  arbre  coucier. 
Porc  sauage  le  prisent,  que  tout  li  ont  mangie 
Le  nés  et  le  uisage  et  les  iex  de  son  chief; 
Puis  n'ot  en  lui  uertu,    car  dieus  ne  Tôt  tant  c}iier.<. 
Quant  l'entent  li  paiens,  le  sens  quide  cangier.  10095 

»Tais  toi,  quiuer  François  !  tu  m'as  pris  et  loie, 
Mieus  uoil  iou  c'on  me  fâche  ochire  et  detrancier, 
Que  guerpisse  Mahon  por  ta  loi  essauchier! 
M'ame  sera  sauee,  se  ie  sui  essillies, 

Teruagans  et  lupins  le  feront  herbergier.«  loioo 

»Par  mon  cief,  dist  Aiols,  s'on  m'en  done  congiet. 
Vous  ne  uiueres  plus  por  no  loi  uergongier.« 
»  Biaus  sire  Aiols  de  Franche,  dist  li  rois  Grasiens, 
Nel  laisies  ia  por  moi,  ie  uous  en  doing  congie.« 
Et  respondi  Aiols  :   >Grant  merchi  en  aies!  10105 

D'un  de  ses  anemis  uoil  dam  aide  uengier.« 
Il  a  traite  l'espee,  tolii  li  a  le  cief, 
Deuant  le  roi  l'abat  a  tout  l'elme  uergie. 
•Signor,  che  dist  li  rois,  c'est  caus  de  cheualier! 
'O167».  Meut  a  chi  boin  preudome  por  félon  kastoier.« 
Puis  aquellirent  ciaus  qui  trop  ont  encaucie. 
Qui  dont  ueist  Aiol  par  desor  tous  aidier, 
A  destre  et  a  senestre  les  riches  rens  cerkier  ! 
Par  desor  Ploiigant  tient  nu  le  branc  d'acier, 
'5  Celé  part  u  il  tome,  fait  les  rens  clarier, 

Cui  il  consieut  a  cop  n'a  de  mire  mestier. 
Paien  tornent  en  fuie,  li  quiuer  losengier. 
laien  tornent  en  fuie,  la  pute  gens  deruee. 
Signor,  n'est  pas  mencoinge,  ains  est  uertes  prouee  : 

10120  Bataille  mal  furnie  ne  peut  auoir  durée. 

Cil  les  uont  encauchant  al  trencant  de  l'espee, 
Vne  lieue  pleniere  de  randon  les  menèrent. 
Aine  n'i  ot  caup  féru  ne  ioste  demandée. 
Aiols  point  Ploigant  a  la  sele  dorée, 

Ï0125  S'a  troue  un  espiel  a  l'ensenge  fressee. 

De  son  ceual  s'abaise,  sa  l'ensenge   combree, 
Le  fort  escu  enbrache  par  l'enarme  doublée, 
Vait  ferir  Estorgant  sor  la  targe  listée, 
Desor  la  boucle  d'or  li  a  frainte  et  quassee, 

K^ijO  Et  la  bronge  del  dos  desmaillie  et  fausee, 

Par  mi  outre  le  cors  li  a  l'anste  passée. 
Tant  com  anste  li  dure,  l'abat  mort  en  la  pree. 
Ei  baron  de  Venisse  si  près  d'eus  s'aresterent, 
Que  dedens   Salenike  communalment  entrèrent, 

Ï0135  Cens  que  treuent  dedens  ont  les  testes  copees, 

Qui  en  dieu  ne  uaut  croire,  moût  ot  dure  saudee. 

Issi  fu  par  Aiol  la  chite  conquestee 

Et  del  roi  Florien  la  guère  definee. 

Ei  fors  rois  Grasiens  uait  saisir  la  contrée, 

10140  Tant  furent  grans  les  os  c'amaine  l'enperere. 

Nus  n'i  met  contredit,  n'ait  la  teste  copee. 
Moût  s'est  de  celé  gent  baptisie  et  leuee, 
Les  dames  de  la  tere  se  sont  crestiennees, 
Et  li  rois  Grasiens  a  la  chiere  menbree 
Les  a  as  gentiex  homes  de  sa  tere  donees,  10145 

Par  celés  ert  la  tere  de  crestiens  puplee. 
La  fille  Florient  fu  Aiol  présentée, 
N'ot  plus  bêle  pucele  dusqu'en  la  mer  betee  ! 
»Biaus  sire  Aiol  de  Franche,  chou  a  dit  l'enperere, 
S'il  nous  uient  a  talent,  foi  que  ie  doi  mon  père,        10150 
Cesti  nous  doing  a  feme  et  toute  la  contrée. 
Que  nous  auons  par  forche  uers  les  Turs  conquestee.': 
»Sire,  che  dist  Aiols,  ne  plache  a  dieu  le  père, 
Que  iou  ia  prenge  feme,  tant  con  i'aie  durée. 
Tant  con  i^aie  la  moie  de  la  cartre  ietee;  ioi55 

Que  dame  beneoite  eue  a  feme  espossee. 
Ele  est  a  Panpelune  en  la  cartre  son  père, 
Illeuc  le  tient  Makaires,  li  traitre,  li  1ère, 
Ch'est  li  hon  que  plus  hec,  qui  onc  fu  nés  de  mère; 
Car  .ii.  fieus   me  noia  de  ma  feme  espousee  10160 

Dedens  l'aiguë  del  Rosne  deuant  une  aiornee. 
Dieus  me  doinst  tel  uengance,  con  i'aie  désirée!; 
Quant  l'entendi  Taris,  s'a  le  teste  leuee, 
Cil  gardoit  les  enfans  et  Aie  la  senee  ; 
Mais  il  ne  uaut  plus  dire  ileuc  de  sa  pensée.  10165 

Quant  il  orent  la  tere  uraiem.ent  asenee. 
Les  casteus  et  les  marches  toutes  aseurees, 
Et  il  ot  de  sa  gent  la  tere  bien  puplee, 
Dessi  a  Tornebrie  n'i  ot  resne  tirée, 

Sa  gent  done  congiet,  si  uont  en  lor  contrée.  10170 

Toute  la  cors  le  roi  est  uers  Aiol  tornee, 
Por  la  bonté  de  lui  fu  toute  aseuree  ; 
Puis  fist  mainte  bataille  al  tranchant  de  l'espee. 
Ne  sai  que  toute  l'eure  uous  en  fust  ia  contée  ! 
Or  mais  pores  oir,  con  si  fil  se  prouerent,  Î0175 

Et  par  quele  manière  s'acointierent  al  père, 
iols  fu  en  la  cort  moût  durement  âmes, 
.Cascun  ior  uoit  ses  fiex,  mais  nés  connut  li  ber. 
Puis  ont  il  en  la  cort  teus  .v.  ans  conuerse, 
10180  Que   l'uns    ne   sot  de  l'autre  son  ceur  ne  son  pense. 

Quant  Aiols  li  cortois  peut  ses  fieus  encontrer, 
167=   Plus  de  .vii.  fois  Ior  baise  les  bouces  et  les  nés, 
Tous  tans  i  trait  del  père  li  ceurs  et  li  penses. 
Dame  Aie  la  cortoise  sot  bien  de  uerite, 
10185  Et  Teris  de  Lossane,  li  gentiex  et  li  ber, 

Que  che  sont  si  enfant,  mais  n'en  uoilent  parlei-, 
Tant  aiment  les  enfans  auoec  aiis  agarder. 
'he  fu  a  Pentecouste,  a  une  feste  haute, 
'Tirris  ist  del  moustier  et  dame  Aie  la  sage, 
ICI  90  Aiols  l'en  araisone,  qui  de  parler  se  haste, 

En  .i.  consel  l'apele  en  une  croûte  gaste  : 
»Teris,  che  dist  Aiols,  moût  estes  preus  et  sages. 
Car  me  cargies  uos  fieus,  por  dieu  l'esperitable  ! 
Se  il  peuent  tant  uiure,  qu'il  puissent  porter  armes, 
10195  lou  Ior  ferai  porter  bêles  et  conuenables. 

la  mais  ne  ueres  home  plus  uolentiers  le  face.c 

^erris,    che  dist  Aiols,    ie  puis  moût  dolans  estre. 
Dieus  me  dona  deus  fiex  de  ma  mollier  le  bêle, 
Makaires  les  noia,  li  quiuers  de  put  estre, 
I0200  Dedens  l'aiguë  del   Rosne,  bien  en  sai  la  nouelc. 

Quant  l'entendi  Teris,  si  enbroncha  la  teste. 
>/Biaus  sire  Aiol  de  Franche,  moût  fu  laide  la  perte.'- 
Dame  Aie  la  cortoise  son  signor  en  apele: 
>Sire,  merchi  por  dieu,  le  glorieus  celestre, 
10205  Ne  li  di  pas  encore  que  si  fil  doiuent  estre. 

la  mais  n'aroie  ioie  en  cest  siècle  terestre. 
Se  les  enfans  perdoie,  dont  sui  fors  de  ma  tere.- 

Aiol,  che  dist  Terris,  moût  son  bel  mi  enfant, 
Anbedeus  les  leua  li  fors  rois  Grasians,  | 

102 10  Si  Ior  dona  en  lieçe  .ii.  fors  chites  uaillans, 

Se  il  peuent  tant  uiure  qu'il  portent  garniment, 

Dont  il  poront  mander  .xx.m.  homes  et  cent. 

Se  del  félon  Makaire  uoles  nul  uengement, 

Bien  uous  en  aideront  a  lor  esforchement.« 

-'E,   dieus,  che  dist  iViols,  se  ie  uiuoie  tant,  102 15 

Dont  ne  me  cauroit  il  de  cest  ior  en  auant 

M'ame  partist  del  cors,  mais  dieu  n^i  fust  perdansl'x 

A  tant  en  sont  monte  ens  el  palais  plus  grant, 

Dont  a  parle  Teris  hautement  en  oiant  : 

;^Sire  drois  enperere,  entendes  mon  samblant!  10220 

Anbedoi  uo  filleu  ia  sont  chou  mi  enfant  ; 

Vessi  Aiol  de  France,  le  hardi  combatant. 

Qui  andeus  les  me  quiert  or  endroit  maintenant, 

Il  les  fera  norir  bel  et  cortoisement. 

Tant  qu'il  poront  porter  armes  et  garniment,  10225 

Puis  lor  fera  doner  rices  et  auenans.« 

Quant  l'entendi  Aiols,  si  s'en  dreche  en  estant, 

Si  a  parle  li  ber,  si  que  on  bien  l'entent: 

»Por  dieu,  drois  enperere,  ne  me  soies  nuisans!'< 

'Non  serai,  par  ma  foi,  dist  Grasiens  li  frans,  10230 

Or  endroit  comman  iou  mes  fiUeus  maintenant, 

Qu'il  uous  seruent  très  bien  très  cel  ior  en  auant.  « 

Et  cil  li  respondirent  :    vTout  a  uostre  commant.« 

Or  sont  li  fil  Aiol  andoi  si  escuier, 
Meruelles  s^entramoient,   durement  s'orent  chier.  10235 
Encor  ne  set  Aiols,  se  nus  l'en  apartient. 
Bien  furent  li  enfant  andoi  aparellie 
Et  seruent  a  la  table  le  fort  roi  Grasien. 
Aiols  les  esgarda,  si  encline  le  cief, 

Tenrement  a  plore  li  gentieus  cheualiers.  10240 

Et  quant  le  uoit  Terris,  si  l'en  prist  grans  pitiés  ; 
Mais  ne  li  ose  pas  descourir  uolentiers, 
Que  fuissent  si  enfant,  forment  les  auoit  chiers, 
Et  sa  feme  dame  Aie  l'en  auoit  castoie. 
Aiols  siet  a  la  table  dolans  et  enbroncies,  10245 

Grasiens  l'en  apele  par  moût  grans  amisties  : 
>^Biaus  sire  Aiol  de  Franche,  qui  uous  a  corecie? 
la  n'ert  si  riches  hon,  qu'il  ait  mais  m'amistiet. 
»Ie  le  uous  dirai  ia,  enperere  al  uis  fier! 

10250  Vous  en  ores  ia  tant,  par  le  uertu  del  ciel, 

Aine  mais  itant  n'en  dis  a  home  desousiel. 
Rois,  ie  sui  nes"  de  France  des  uaillans  et  des  mieus, 
Et  nies  Fenpereor,  Loeys  le  guerrier, 
168*.  le  sui  fieus  sa  seror,  dame  Auisse  al  uis  fier; 

Ï0255  EHes  est  mes  pères,  li  uiellars  cheualiers. 

Qui  est  dus  de  Borgonge  et  sire  et  iusticiers. 
Makaires  de  Losane,   li  quiuers  renoies, 
Me  prist  par  traison  sous  Lengres  el  grauier, 
Puis  m'a  tenu  en  cartre,  bien  a.  v.  ans  entiers, 

10260  Mes  oncles  ne  mes  pères  ne  m'en  porent  sacier, 

Tant  par  est  fors  Losane,  ne  le  porent  brisier. 
Dieus  me  dona  .ii.  fieus  de  ma  france  mollier, 
Makaires  les  noia,  li  quiuers  losengiers, 
Puis  me  fist  il  sor  sains  iurer  et  fiancier, 

10265  Ne  diroie  parolle  dont  il  fust  enpiries  ; 

Pâmai  tant  damelde,  que  ne  li  uauc  brisier. 
Très  parmi  l'ost  mon  oncle  me  mena  il  loi.. 
Dusques  a  Panpelune  al  fort  roi  Mibrien 
Entre  moi  et  ma  feme  o  le  uisage  fier. 

1C270  Or  tient  il  en  la  cartre  ma  cortoise  mollier, 

la  mais  uoir  n'aurai  ioie,  se  ne  ren  puis  sacier.  « 
»Amis,  che  dist  li  rois,  or  ne  uos  esmaies! 
Car  de  mainte  grant  guerre  sui  ie  uenus  a  cief. 
l'ai  conquis  maint  roiaume  al  branc  forbi  d'achiui 

i"2  75  Le  millor,  le  plus  riche  uous  en  doin  uolentier, 

Trestoute  Salenique  uoil  que  de  moi  tiengies, 
Et  trestout  le  roialme  c'on  en  doit  iusticier. 
Et  demie  Venisse  uous  doin  ge  uolentiu'rs, 
De  uostre  bel  seruice  ares  riche  loier; 

10280  Si  passerons  la  mer  en  cest  este  plenier, 

S'irons  a  Panpelune  sor  le  roi  Mibrien, 
Ne  le  gara  chasteus  ne  chites  ne  plaisies, 
Ne  l'en  traie  par  forche,  qui  qu^en  doie  anoier! 
Si  trairons  de  la  cartre  uostre  france  mollier. 
Quant  tant  le  par  âmes,  ne  le  deues  laisier.«  10285 

Le  cordeuan  soler  Aiols  l'en  uaut  baisier, 
Et  li  rois  l'en  redreche,  qui  meruelles  i'ot  cier. 
^ire,  che  dist  Aiols,  grant  tere  me  dones, 
^Demain  l'irai  saisir,  se  nous  le  commandes, 
168''.  Si  menrons  auoec  nous  .xx.m.  homes  armes,  10290 

S'il  a  home  en  la  tere,  qui  en  uoille  parler. 
Gardes  n'i  mèche  escange  de  la  toste  a  coper.  « 
Et  respondi  li  rois:    »Si  con  nous  commandes !« 
Au  matin  par  son  l'aube  furent  bien  adoube, 
Li  rois  li  a  cargies  .xx.m.  homes  armes,  10295 

Aiols  en  uait  saisir  sa  tere  et  asener, 
Et  toute  Salenique  qui  moût  fait  a  loer, 
Vn  chastel  prist  par  force,  c'on  deffendi  asses, 
Ceus  qui  le  defFendirent  fissent  tous  decoper. 
La  conquist  .i.  eskiec  qui  moût  fist  a  loer,  10300 

.ii.  des  miliors  ceuals  c'on  peust  recourer, 
.ii.  aubers  et  .ii.  elmes  de  grant  nobilite, 
.ii.  escus  et  .ii.  lances  dont  on  doit  bien  ioster, 
Et  .ii.  riches  espees  u  ot  grant  dignité, 
Nis  li  .iiii.  esperon  furent  de  grant  cierte;  ic)305 

Ches  adous  a  il  puis  ses  .ii.  enfans  dones. 
Encor  ne  set  il  mie,  qui  les  a  engenres, 
Ne  des  adous,  qu'eussent  tel  bonté  ; 
Car  il  ne  les  rendist  por  l'or  de  .x.  chites. 
Che  fu  a  une  feste  saint  lohan  en  este,  103 10 

C'Aiols  fu  de  sa  tere  moût  bien  aseures, 
De  toute  Salenike  et  de  tout  le  resne. 
Il  uait  a  Tornebrie  Grasien  merchier. 
Or  uaura  ses  .ii.  fieus  maintenant  adouber. 
Encor  ne  set  il  mie  que  tant  les  doit  amer,  103 15 

Jusque  tant  que  li  bries  li  sera  deniostres, 
Que  Tieris  fist  escrire  por  les  enfans  sauer; 
Mais  dont  ert  grans  la  ioie  et  la  nobiletes. 

Le  ior  de  saint  lohan,  la  feste  que  dieus  fist, 
Fist  Aiols  cheualiers  de  ses  anbedeus  fis. 
Cier  sont  li  garniment  dont  il  sont  reuesti, 
Mais  millors  sont  les  armes  qu'encor  sont  a  uenir. 
Tant  sont  bel  li  enfant,  cortois  et  bien  apris, 
Onques  dieus  ne  fist  home,  nés  deust  cier  tenir. 
10325  ^lieus  resamblent  le  père,  que  home  qui  soit  uis. 

lôS*^.  Forment  les  esgarderent  li  home  del  pais, 
Et  dist  li  uns  a  l'autre  coiement  et  seri  : 
:>Ch'est  la  plus  grans  meruelle,   qu'aine  peust  auenir, 
S'il  onques  apartinrent  a  Ior  père  Tierri. 
iols  fait  .ii.  aubers  en  la  place  aporter, 
.Et  .ii.  moût  rices  elmes  qui  moût  font  a  loer, 
Et  .ii.   moût  rices  brans  d'ont  l'achirs  reluist  cier, 
.ii,  escus  reluisans  dont  d'or  sont  li  boucler, 
Puis  aportent  .ii.  lanches  c'on  a  fait  bien  planer. 
Ï0335  Les  .ii.  riches  cheuals  qu' Aiols  fist  amener, 

Quant  repaira  de  l'ost,  u  Grasiens  li  ber 
Le  fist  d'un  grant  roialme  signor  aseurer. 
Les  riches  garnimens  que  la  pot  conquester, 
Fist  il  a  ses  enfans  a  icel  ior  doner. 
10340  y     i  doi  uaillant  cheual  furent  enmi  la  place, 

J ^Les  seles  furent  rices,  ourees  a  topasse, 

Il  sont  andoi  couuert  d'un  moût  rice  diaspre. 
Il  n'auoit  en  la  tere  plus  isneus  c'on  i  sache. 
Li  archon  sont  deseure  a  fin  or  et  a  safre, 
Ï0345  Dieus  ne  fist  uauasor  de  si  poure  parage, 

S'il  i  estoit  montes  aprestes  de  ses  armes, 
Bien  ne  resamblast  prince  u  duc  u  amuable. 
A  ses  .ii.  fiex  les  done,  qui  furent  preu  et  sage, 
r  furent  li  destrier  des  millors  del  pais, 
Li  ualet  i  montèrent,  qui  sont  preu  et  ardi. 


o 

Es  près  sor  Tornebrie,  qui  uert  sont  et  flori. 
Les  aus  cheuauce  Aiols  et  lor  maistre  Terris, 
Et  li  rois  Grasiens  et  si  millor  ami. 
En  la  quintaine  fièrent  li  doi  baron  gentil 
Deus  cos  desmesures,  ains  hom  plus  grant  ne  uit.      io355 
Quant  arier  retornerent,  passes  fu  miedis, 
Et  montent  les  degrés  el  palais  signori. 
Les  tables  furent  mises,  al  mengier  sont  assis, 
Les  le  roi  Grasien  sist  Aiols  li  ardis, 

Tumas  et  Manesiers,  li  doi  baron  gentil.  10360 

Aiols  les  esgarda,  a  souspirer  en  prist, 
168"^.  Tenrement  a  plore  des  biaus  iex  de   son  uis. 
Teris  le  regarda,  si  tient  le  cief  enclin, 
Bel  et  cortoisement  a  apeler  Ven  prist: 
»Biaus  sire  Aiols  de  France,  por  dieu  qui  ne  menti  !  10365 
C'aues  uous  a  plorer?  por  coi  estes  pensis?« 
»Ie  Fai  asses  u  prendre,  sire  maistre  Terri, 
Par  dieu,  quant  me  ramenbre  de  mes  enfans  petis, 
Que  Makaires  noia,  li  quiuers  de  pu  lin. 
Autre  tel  fuissent  ore,  comme  sont  uostre  fil  !  10370 

Mais  nel  di  pas  por  eus,   dieus  uous  en  doinst  ioir! 
la  mais  ne  ueres  home  qui  les  aint  plus  de  mi.« 
Et  quant  Va.  entendu  li  boins  maistre  Terris, 
Dont  ne  se  tenist  plus,  qui  li  donast  Paris, 
Que  le  uoir  ne  l'en  die,  ne  s-'en  peut  mais  tenir.         10375 
-Bien  uous  est  auenu,  Aiols,  che  dist  Teris, 
Par  la  foi  que  uous  doi,  que  che  sont  uostre  fil  ! 
le  sui  nés  de  Lossane  et  mi  millor  ami, 
le  i  ère  manans,  quant  li  rois  Loeys 

Et  Elies  uos  pères  orent  le  mur  assis;  103S0 

l'estoie  sous  le  pont,  car  dieus  m'i  ot  tramis, 
Et  pescoie  a  la  lune,  ne  uous  en  quier  mentir, 
Quant  Makaires  li  fel  que  dieus  puist  maleir 
Les  en  ieta  en  Faigue,  qui  les  quida  périr. 
Et  dameldex  de  gloire  qui  les  uaut  garandir.  .  .  10385 

Et  ies  pris  anbedeus  en  ma  nef  por  garir, 
Si  uinc  fors  de  la  tere,  les  enfans  en  fui. 
Aiol,  por  uos  enfans  sui  ge  clames  katis 
Et  issus  de  ma  tere  et  Hures  a  essil. 

10390  La  grase  damelde  qui  onques  ne  menti, 

Tant  auons  les  enfans  aleues  et  noris, 
Qu'il  sont  or  cheualier  aparant  et  furni. 
Vees  ent  chi  les  letres,  les  saieus  et  l'escritl« 
Le  brief  traist  de  son  sain  et  le  roi  le  tendi, 

10395  Et  li  rois  le  rendi  son  capelein  Henri; 

Cil  a  froisiet  la  chire,  si  esgarde  l'escrit, 
Le  roi  en  apela,  en  plorant  li  a  dit  : 
lôg^*.  »Sire  drois  enperere,  meruelles  puis  oir! 

Cis  hom  est  nés  de  Franche,  nies  le  roi  Loeys, 

10400  Et  fieus  al  duc  Elie  qui  preus  est  et  ardis, 

Ains  de  plus  franc  linage  nus  cheualiers  n'issi. 
Cil  doi  sont  si  enfant  que  uous  aues  non, 
Teris  par  sa  bonté  les  a  de  mort  gari.c 
Et  quant  l'entent  li  rois,  moût  ioians  en  deuint, 

10405  Moût  en  fu  grans  la  ioie  el  palais  signori. 

Qui  la  ueist  baisier  le  père  et  les  .ii.  fis, 
Et  le  roi  Grasien  et  le  maistre  Teri, 
Et  Aien  la  cortoise,  qui  tant  a  cler  le  uis, 
Et  la  gentil  roine  o  le  cors  signori, 

10410  Et  les  frans  cheualiers  qui  la  orent  serui! 

Enfant,  che  dist  Aiols,  ia  est  prise  uo  mère 
Et  est  a  Panpelune  en  la  prison  son  père, 
Illeuc  le  tient  Makaires,  li  traître,  li  1ère, 
la  le  m'esteut  laisier  dolante  et  esgaree.« 

10415  »Sire,  che  dist  Tumas,  bataille  en  ert  iostee. 

Or  prendes  ceste  gent  que  dieus  uous  a  donee, 
Et  nous  arons  iceus  de  la  nostre  contée; 
La  tere  as  Sarrasins  en  sera  degastee.c 
>Et  iou  irai  o  uous,  signor,  dist  l'enperere, 

10420  le  ne  uous  faurai  ia  tan  con  i'aie  durée. « 


b; 

Aiols  et  si  doi  fil  dusc'al  pie  l'en  alerent. 

loins  rois,  che  dist  Aiols,  enuers  moi  entendes! 

*Boin  consel  uou  donrai,  quant  aidier  nous  uoles. 
Car  prendes  .i.  message  et  si  le  trametes 
Al  boin  roi  Loeys  qui  moût  est  redoutes,  10425 

Se  li  die  comment  sui  de  mort  escapes; 
A  l'entrée  d'aoust,  ains  c'on  soie  les  blés, 
Soit  deuant  Panpelune  ses  esfors  asambles, 
Et  Elies  mes  pères,  li  uieus  kenus  barbes, 
O  sa  gent  de  Borgonge  pense  tost  de  l'esrer!  10430 

Se  dieu  plaist  et  saint  Piere,  la  me  pora  trouer. 
Et  moi  et  mes  .ii.  fiex  que  lesus  m'a  saue. 
Que  Makaires  quida  noier  et  effondrer. 
169^.  Et  nous,  boins  rois  meismes,    uous  uoles  onorer.  .  .': 

»Par  mon  cief,  dist  li  rois,  bien  fait  a  creanter!  10435 

Qui  cest  consel  refusse,  bien  doit  estre  blâmes. « 

Teris  se  dreche  en  pies,  li  gentieus  et  li  ber, 

Il  parla  hautement,  bien  fait  a  escouter  : 

»Biaus  sire  Aiol  de  France,  enuers  moi  entendes  ! 

le  ferai  cest  message  uolen tiers  et  de  gre.«  10440 

»Par  mon  cief,  dist  Aiols,  moût  aues  bien  parle! 

Car  li  uostre  seruices  me  uient  forment  a  gre. 

Se  dameldex  me  done  ma  grant  guerre  finer, 

Tant  uous  donrai  del  mien,  ia  n'en  seres  blâmes, 

La  chite  de  Lossane  uous  doing  en  irete  ;  10445 

Por  chou  uous  doins  la  uile,  que  uous  i  fustes  nes.« 

Quant  l'entendi  Terris,  al  pie  l'en  est  aies, 

Aiols  l'en  redrecha,  li  gentiex  et  li  ber. 

Li  boins  rois  Grasiens  li  a  fait  aprester 

Vn  moût  riche  dromont  droit  al  port  de  la  mer  .  .  .  10450 

.xiiii.  cheualiers  ardis  et  adures, 

Sor  les  iex  de  lor  teste  lor  commande  a  garder; 

Asses  lor  fait  auoir  et  baillier  et  doner. 

Li  maronier  sont  sage,  qui  les  durent  guier, 

Del  port  se  desseurerent,  quant  furent  desancre,  10455 

Et  drechent  sus  les  cingles,  si  prendent  a  esier. 
Dameldex  les  conduist,  si  orent  boin  ore. 
Ne  sai  que  nous  deusse  lor  estoire  aconter! 
Droitement  a  saint  Gille  sont  ens  el  auene  entre. 

10460  Quant  il  furent  a  tere,  poi  i  ont  seiorne 

Et  uinrent  a  saint  Gille,  al  cors  saint  honore; 
Quant  ont  fait  lor  proiere,  si  s'en  sont  retorne, 
Et  montèrent  es  seles  des  mules  seiornes, 
Et  trespassent  Prouence,  n'i  ont  gaires  este, 

10465  II  trespassent  Limagne  et  Beri  par  deles, 

Et  uienent  a  Orliens,  l^amirable  chite, 
La  trouèrent  Elie,  le  uiel  kenu  barbe, 
Et  la  ducoisse  Auisse  al  gent  cors  honore. 
Et  Terris  li  messages  est  el  castel  entres, 

10470  i69<=.  la  dira  teus  parolles  qui  mont  uenront  a  gre. 
Or  ne  demande  mie,  s'il  fu  bien  osteles. 
Et  il  et  tout  li  sien  qu'il  i  ot  amenés. 
Elies  et  sa  feme  se  sient  les  a  les 
Deioste  la  fouiere  sor  .i.  tapis  ores. 

10475  •'^Bele  seur,  dist  Elies,  enuers  moi  entendes! 

Cui  porons  nous  laisier  nos  rices  iretesr 
Aiols  nos  fieus  est  mors  et  a  sa  fin  aies. 
Il  ne  fu  iors  piech'a  que  n'en  aie  pense. 
Anuit  songai  .i.  songe,  dont  moût  sui  esfraes  : 

104S0  lo  ui  deuers  Espaigne  uenir  tout  abriue 

Vn  estoire  de  gent  richement  conree, 
La  ert  mes  fieus  Aiols,  li  gentiex  et  li  ber, 
O  lui  auoit  .ii.  fieus,  si  biaus  com  un  ior  cler; 
Or  me  consaut  icil  qui  en  crois  fu  pênes, 

104S5  Moi  samble  ades  del  songe  que  che  soit  uerites  ! 

A  tant  e  uous  Terri,  el  palais  est  montes. 
Il  fu  lui  .xiiii.isme  de  cheualiers  menbres. 
Gentement  le  salue,  car  bien  fu  doctrines  : 
»CiI  dameldex  de  gloire,  qui  en  crois  fu  pênes, 

10490  II  saut  le  duc  Elie  et  son  riche  l)arne 

De  par  son  fil  Aiol  qui  moût  est  oublies  !« 
Quant  l'entendi  Elles,  s'est  contre  mont  leues, 
Il  par  a  si  grant  ioie,  quant  d^Aiol  et  parler, 
Qu'il  ne  desist  .i.  mot  por  l'or  de  .x.  chites, 
Si  fust  très  bien  .i.  hon  .i.  grant  arpent  aies.  io495 

Et  quant  il  pot  parller,  si  s'est  haut  escries  : 
»  Amis,  sire  message,  seurement  uenes  ! 
Est  encor  mes  fiex  uis,  que  i'ai  tant  désire  ?« 
»Oil,  par  ma  foi,  sire,  tous  est  plains  de  santé 
O  le  roi  Grasien  qui  gentiex  est  et  ber.  10500 

Il  uous  mande  par  moi,   que  bien  uous  aprestes! 
A  tout  uostre  lingnage,  quan  que  poes  mander, 
Soies  a  Panpelune,  ains  c'on  soie  les  blés. 
Makaires  li  traitre  qui  de  uous  fu  enbles, 
Il  est  a  Panpelune,  l'amirable  chite,  10505 

169^.  La  a  dieu  renoie,  a  Mahom  s'est  tornes, 
ïlleuc  tient  Mirabel  li  traitre  proues  ; 
Aiols  le  uaura  fors  de  la  cartre  ieter.« 
»E,  dieus,  che  dist  Elles,  tu  soies  aoures  ! 
Se  ie  mon  fil  auoie,   que  tant  ai  désire,  105 10 

Onques  dieus  ne  fist  home  qui  me  peust  greuer.« 
Et  Auisse   sa  mère  prist  dieu  a  reclamer: 
»  Sainte  Marie  dame,  mon  enfant  me  rendes  !« 
Terris  l'en  apela  par  moût  grans  amistes  : 
»Sire  dus  de  boin  aire,  enuers  moi  entendes!  105 15 

le  uous  dirai  tel  ioie,  dont  uous  mot  ne  saues. 
Quant  Makaires  li  fel,  qui  dieu  puist  mal  doner, 
Tint  uo  fil  en  Lossane  en  sa  cartre  sere, 
Dieus  li  dona  .ii.  fieus  de  sa  feme  al  uis  cler. 
Makaires  li  quiuers  ne  les  pot  aine  amer,  10520 

Ains  les  prist  li  traitre  .i.  poi  ains  Paiorner, 
Ens  en  l'aiguë  del  Rosne  les  uint  li  fel  ieter, 
La  les  quida  noier  et  a  la  mort  liurer. 
l'estoie  sous  le  pont,  car  dieus  m'i  ot  mené, 
Et  pescoie  a  la  lune  coiement  a  celé,  10525 

Quant  iou  uic  les  enfans  ens  en  Paigue  floter; 
Deus  m'i  aprocha  tant,   ques  gari  en  ma  nef, 
Puis  mis  iou  tous  mes  dras  por  eus  enuoleper, 
Et  dame  Aie  ma  feme  o  le  uiaire  cler 

10530  Del  lait  de  ses  mameles  les  alaita  asses; 

Puis  issi  de  la  uile  coiement  a  celé, 
—  Meut  doutâmes  Makaire,  le  quiuer  pariure  — 
Tant  nagai  par  le  Rosne  que  ie  uinc  en  la  mer, 
Dieus  nous  mena  moût  bien  par  la  soie  bonté 

i''535  Tout  droit  a  Tornebrie,  la  mirable  chite, 

La  trouai  Gracien,  le  fort  roi  corone, 
Et  cil  fist  les  enfans  baptisier  et  leuer, 
Puis  les  fist  bien  norir  a  ioie  et  a  bonté. 
Apres  par  auenture  i  fu  uos  fiex  menés, 

10540  .iiii.  laron  l'auoient  a  Panpelune  enble, 

V  Makaires  l'auoit  mis  et  enprisone, 
170^  Qui  dieu  a  renoie,  a  Mahon  est  tomes. 

la  mais  tele  auenture  n'ora  nus  bon  conter! 
Puis  que  rois  Grasiens  ot  Aiol  acate, 

10545  Furent  il  en  la  cort  teus  .v.  ans  tous  passes, 

Que  l'uns  ne  sot  de  l'autre  son  ceur  ne  son  pense. 
La  merchi  damelde  (jui  en  crois  fu  pênes. 
Tant  auons  ses  enfans  noris  et  aleues, 
A  ceste  Pentecoute  les  ont  ia  adoubes 

10550  Li  fors  rois  Grasiens  et  Aiols  li  senes; 

N'a  plus  biaus  cheualiers  dessi  en  Dureste. 
Il  ne  nous  uirent  onques,  mais  il  uous  ont  mande, 
Que  secores  lor  mère,  se  de  rien  les  ames.«: 
^Sainte  Marie  dame,  dist  Elies  li  ber, 

1^555  Chou  est  la  riens  el  mont  que  i'ai  plus  dessire. 

Or  m'esteut  Loeys  mon  signor  demander, 
Qu'il  son  neueu  secore,  s'il  ueut  auoir  son  gre.  < 
-Gentiex  hon,  dist  Auisse,  por  dieu,  or  en  penses! 
Ta  mais  n'ere  io  lies,  s'en  ère  aseures.« 

10560  Li  frans  dus  de  boin  aire  fait  .i.  brief  saieler, 

Droitement  a  Paris  fait  .i  mesage  aler, 
Et  mande  Loeys,  u  se  peut  miex  fier, 
Que  son  neueu  secore,  por  dieu  de  maieste  ; 
Se  il  onques  l'ot  chier,  or  nel  doit  oublier. 
Droitement  a  Paris  a  Loeys  troue,  10565 

De  par  le  duc  Elie  l'a  premiers  salue, 
Il  li  done  les  letres  et  le  brief  saiele  ; 
Son  capelain  les  Hure,  la  chire  fait  froer. 
Li  rois  seut  la  nouele,   s^a  grant  ioie  mené. 
^^E,  dieus,  che  dist  li  rois,  tu  soies  aores  !  10570 

Car  c'est  li  bon  en  tere,  que  ie  doi  plus  amer.« 
Li  rois  a  fait  ses  bries,  les  cartres  saieler, 
De  par  toute  sa  tere  fait  ses  barons  mander, 
Tant  furent  grans  les  os,  aine  hon  nés  pot  esmer. 
De   la  menue  gent  n'i  laisa  point  aler,  105 75 

Car  il  uaut  le  secor  moût  durement  aster. 
Quant  li  rois  ot  sa  gent  toute  faite  amaser, 
lyo'l  Droitement  uers  Espaigne  ont  lor  cemin  torne. 
Del  boin  roi  Loeys  uous  lairai  chi  ester, 
Et  del  uiellart  Elie,  de  son  riche  barne  ;  10580 

Son  esfors  et  sa  gent  en  a  conduit  li  ber. 
De  Grasien  dirons  et  d'Aiol  le  sene. 
Que  de  toute  Venisse  fait  ses  barons  mander. 
Et  droit  de  Salenique,  la  mirable  chite. 
Et  de  toutes  les  terres  qu'il  orent  a  garder.  10585 

As  près  de  Tornebrie  font  les  os  aioster. 
De  par  tout  le  riuage  le  nauie  aprester 
Et  porter  le  uiande  et  Paigue  douche  et  cler, 
Dont  il  poront  .v.  ans  el  resne  conuerser. 
Li  maronier  sont  sage  de  lor  gent  a  guier,  10590 

Il  drecierent  les  uoiles,  si  se  prendent  en  mer, 
Et  furent  bien  .cm.  es  barges  et  es  nés. 
En  dromons,  en  esneqes  et  en  esquieus  feres; 
Ains  mes  tel  ost  ne  uit  nus  hom  de  mère  nés. 
Très  puis  c'a  l'ost  de  France  ne  se  sont  areste.  10595 

Mout  sera  faus  Makaires,  li  traître  proues, 
Se  il  tant  les  atent,  qu'il  soient  assamble. 
Ne  sai  que  uous  deusse  lor  estoire  aconter, 
Ne  conbien  il  esturent  el  palagre  de  mer! 

10600  Droit  a  saint  Nicolai  dont  uous  oi  aues, 

Celui  c^on  dist  a  Bar,  sont  .i.  main  ariue, 
Tout  droit  a  Panpelune  ne  finent  de  l'esrer. 
Quant  uinrent  en  Espaigne,  en  la  terre  as  Esclers, 
Corent  par  le  contrée,  s'ont  le  pais  gaste. 

10605  Li  fors  rois  Mibriens  en  a  oi  parler, 

Et  li  quiuers  Makaires,  que  dieus  puist  mal  doner, 
Et  mandèrent  lor  gent  par  tyestout  le  resne, 
Bataille  uauront  faire  a  .i.  ior  denome. 

Mout  par  sont  grans  les  os  de  par  toute  la  tere, 
Il  gastent  le  pais,  essillent  et  désertent. 
Makaires  li  traitre  Mibrien  en  apele  : 
»Par  foi,  che  dist  Makaires,  trop  i  faites  grant  perte! 
Ce  est  Aiols  qui  uous  fait  ceste  guerre, 
170'^.  Et  tout  por  sa  mollier  que  uous  tenes  en  sere; 

10615  Ne  uolt  en  Mahom  croire,  tant  est  foie  et  quiuerte. 

le  te  tieng  mout  a  fel,  quant  ne  li  taus  la  teste. « 
Et  respont  Mibriens:   »Issi  doit  il  bien  estre!<; 
Il  a  traite  l'espee  al  tranchant  alemele, 
Isnelement  en  uient  en  la  cartre  sous  tere, 

10620  Et  uint  a  Mirabel,  ia  li  tolist  la  teste. 

Quant  paien  li  escrient:  »  Tôles,  sire,  ne  faites! 
Voles  por  estrainge  home  uostre  fille  desfaire  ? - 
»Sire,  dist  Mirabeus,  chi  a  mout  poure  guerre!- 
Entr'eus  en  ont  parle  icele  gens  auerse, 

10625  Et  dist  li  uns  a  l'autre:    >Grant  honte  auons  soferte. 

Maleois  soit  Makaires  qui  traison  uieut  faire  ! 
Car  pleust  Mahomet  qui  le  siècle  gouerne, 
Que  la  fors  le  tenist  Aiols  a  ses  herberges, 
Nous  sauons  bien  de  uoir,  qu'il  li  tora  la  teste, 

10630  Les  gens  qui  sont  la  fors  riroient  en  lor  tere.<; 

"out  par  sont  grans  les  os  de  toutes  les  contrées, 

.C'Aiols  et  si  enfant  i  orent  amenées, 
Et  corent  par  la  tere,  si  Font  arse  et  gastee, 
N^i  remaint  bours  ne  uile,  que  ne  soit  désertée. 
Makaires  li  traitre,  qui  moût  fu  fel  et  1ère,  10635 

En  apela  le  roi  a  la  chiere  menbree  : 
»  Entendes  enuers  moi,  sire  drois  enperere  ! 
lert  ensi  uostre  tere  essillie  et  gastee, 
C'on  n'i  fâche  bataille  et  forte  et  aduree?« 
Et  respondi  li  rois:   »Ensi  con  uous  agrée !«  10640 

Il  sonent  .iiii.  cors,  et  lor  gens  est  armée, 
Et  issent  par  les  portes  qu'il  orent  desfremees. 
Li  baron  de  Venissé  ricement  s'adoubèrent. 
Ancui  ert  la  bataille  durement  aiostee. 
As  premiers  cos  ferir  i  ot  moût  grant  huée,  10645 

La  ot  mainte  anste  frainte,  mainte  teste  copee  ! 
Tumas  et  Manesiers  aiment  moût  la  melee 
Et  uont  parmi  les  rens,  cascuns  traite  l'espee, 
Cui  consieuent  a  cop,  moût  a  corte  durée. 
170*^.  Aiols  li  fieus  Elie  une  lance  a  conbree.  10650 

Qui  dont  ueist  ensamble  les  .ii.  fiex  et  le  père, 
Qui  desronpent  les  rens  de  celé  gent  deruee  ! 
Or  se  gart  bien  Makaires  qu'il  n'ait  celé  contrée  ! 
Ce  est  la  gens  el  monde ,    qui  onques  plus  le  heent. 
Aiols  point  Ploigant  a  la  sele  dorée,  10655 

Vait  ferir  Hercenfroi  sor  la  targe  dorée, 
Desor  la  boucle  d'or  li  a  frainte  et  froee. 
Par  mi  outre  le  cors  li  a  l'anste  passée, 
Tant  com  ele  li  dure,  l'abat  mort  en  la  pree. 
Cil  ot  dieu  renoie,  or  en  a  sa  saudee.  10660 

Or  a  mains  li  traitre  des  gens  de  sa  contrée. 
Et  Mibriens  en  maine  sa  gent  desbaretee  ; 
Quant  il  furent   dedens,  la  porte  refremerent, 
Et  montèrent  as  murs,  que  forment  se  doutèrent, 
Li  baron  les  asaillent,  durement  se  penerent.  10665 

20 

Et  Loeys  cheualche  s'oriflambe  leuee, 
Les  grans  mons  et  les  teres  a  grant  force   passèrent, 
Et  quant  il  furent  outre,   .iii.  iors  se  reposserent; 
Car  forment  estoit  l'os  trauellie  et  penee. 
10670  Tout  droit  a  Panpelune  ont  lor  uoie  aprestee, 

Elies  les  conduist  a  la  berbe  mellee. 

r  cheualcent  ensamble  li  nobile  baron, 
Et  uont  uers  Panpelune ,    si  ont  passe  le  mont. 
Tant  cheualcent  ensamble  et  par  nuit  et  par  ior, 
i'3ô75  Que  de  l'ost  Grasien  uirent  les  confanons, 

Les  très  et  les  aucupes  et  les  pumiaus  en  son. 
Dist  Puns  François  aPautre:    »Signor,  que  le  ferons? 
Vees  la  l'ost  Mibrien,  le  Sarrasin  fellon  ; 
Sacies  qu'il  nous  demaine  par  grant  subicion, 
106S0  II  a  moût  plus  grant  ost,  certes,  que  nous  n'auon. 

Dieus,  u  est  ore  Aiols,  père  de  tout  le  mont! 
Que  chi  deuiens  trouer?  ie  quic  menti  nous  ont 
I^i  mesagier  qui  uinrent  en  Franche  l'autre  ior. 
Aies  nous  adouber,  autre  pais  n'en  feron, 
106S5  Puis  si  lor  corons  sus,  les  encriemes   félons  !« 

lyi*"*.  Et  il  si  fissent  sempre  par  forche  et  par  uigor. 

E,  dieus,  c'or  nés  conoisent,  biaus  père  glorious  ! 
Com  enuis  s'aprestaisent  d'à  eus  mouuoir  tencon  ! 
Tumas  et  Manesiers  reprisent  lor  adous, 
10690  Li  baron  de  Venisse  s'armèrent  par  uigor, 

Quant  il  furent  arme,  si  montent  par  fieror. 
Tumas  et  Manesiers  furent  el  premier  front; 
la  fuissent  asamble,  si  fust  grans  la  dolours. 
Car  il  quidoient  bien  ne  fuissent  pas  des  lour, 
10695  Quant  Aiols  li  cortois  a  ueus  les  pongons, 

Les  gentis  connissances  des  rices  poingeors, 
Et  conoist  l'oriflame  de  la  tere  Francor; 
Moût  durement  s'escrie  a  une  uois  autor  :  4 

Baron,  por  dieu,  merchi,  le  nostre  creator! 
10700  Cis  baron  sont  de  Franche  de  la  terre  maior, 

Qui  nous  uienent  aidier  a  force  et  a  uigor. 

C'est  Elies  mes  pères  a  la  clere  fachon, 

Et  Loeys  mes  oncles,  li  fieus  al  roi  Charlon  ! 

Mais  alons  encontre  aus  a  ioie  et  a  baudor, 

Et  si  lor  faisons  ioie  de  quan  que  nous  poons!«         10705 

Par  tant  e  nous  Elie  poignant  a  esperon, 

Par  desor  Marchegai  qui  li  cort  de  randon, 

Et  coisi  Manesier  et  Tumas  le  baron, 

V  uenoient  deuant  le  trait  a  .i.  bouion; 

Le  duc  Beuon  sans  barbe  en  a  mis  a  raison  :  107 10 

»  Dites,  franc  cheualiers,  cis  dui  uasal  qui  sont? 
Moût  son  bel  cheualier  de  cors  et  de  fachon. 
Mon  fil  Aiol  resamblent  plus  que  home  del  mont, 
Ausifais  ert  il  ia,  quant  iel  nori  garchon.« 
»Sire,  che  dist  Tumas,  resambler  le  deuons.  107 15 

Li  bar  nous  engenra,  quant  il  iut  en  prison, 
A  Losane  en  la  cartre  Makaire  le  félon.  « 
Quant  Fentendi  Elies,  tel  ioie  n'ot  nus  hom  ; 
Puis  que  dieus  herberga  saint  Piere  en  pre  Noiron, 
N'oistes  mais  tel  ioie  en  fable  n'en  canchon,  10720 

Con  li  baron  demainent  a  Fasambler  cel  ior! 
171^.  A  Rencontrer  ensamble  moût  très  grant  ioie  font. 
Qui  la  ueist  baisier  Loeys  et  Aiol, 
Tumas  et  Manesier,  les  nobiles  barons! 
Il  uont  baisier  EHe,  lor  signor,  lor  taion,  10725 

Et  puis  roi  Loeys  et  grant  ioie  li  font. 
»  Signor,  dist  Loeys,  entendes  ma  raison  ! 
Car  asalons  la  uile  entor  et  enuiron  !  « 
Et  cil  li  respondirent  :   ;)Vostre  plaisir  feron. '< 
Il  se  corent  armer,  si  prendent  lor  adous.  Ï0730 

Aine  mais  dessi  grant  guerre  n'oi  parler  nus  hon! 
En  .xxiiii.  pars  les  asaillent  le  ior. 
Cil  dedens  se    desfendent,    qui  grant  mestier  en  ont. 
Makaires  de  Lossane  fu  plains  de  marison, 

V  que  il  uoit  le  roi,  si  l'a  mis  a  raison  :  10735 

20* 

>'Issons  contre  les  lor  lachies  les  gonfanonslt- 
Et  respont  Mibriens:   ^Vostre  commant  ferons. « 
La  dedens  s'adoubèrent  li  encrieme  félon, 
Par  la  porte  s'en  issent  dolant  et  courechous, 
Et  Franchois  les  requièrent,  li  nobile  baron. 

es  batailles  sont  grandes,  li  estor  communal, 
^Sarrasin  les  la  porte  lor  liurerent  estai  ; 
Et  François  les  requièrent,  qui  nés  amerent  pas. 
Tumas  point  le  ceual  qui  moût  tost  le  porta, 

10745  Et  uait  ferir  Anchier  qui  lesu  renoia, 

Desor  la  boucle  a  or  son  espiel  li  passa, 
Et  l'auberc  de  son  dos  desronpi  et  faussa, 
Par  mi  outre  le  cors  fer  et  fust  li  passa. 
Tant  com  anste  li  dure,  l'abat  mort  del  cheual. 

i'^75o  Et  quant  le  uoit  Makaires,  a  poi  ne  forsena, 

Il  broche  le  destrier,  si  ua  ferir  Tumas, 
Li  escus  fu  tant  fors,  onques  nel  enpira. 
Et  cil  refu  tant  ber,  aine  estrier  ne  wida, 
Ains  referi  Makaire  a  guise  de  uasal, 

10755  Que  l'espiel  li  conduist  par  mi  outre  le  bras, 

Par  tere  le  souine,  et  li  glous  se  pasma. 
la  l'eust  retenu,  que  plus  ne  s'atargast, 
171^    Quant  li  rois  le  secort  al  pooir  que  il  a. 
Et  Sarrasin  i  uienent  irie  comme  lupart, 

10760  A  plus  de   .XV.  lances  ferirent  sor  Tumas; 

Et  li  ber  traist  l'espee  o  le  puin  de  cristal, 
Qui  il  consieut  a  cop,  aine  puis  ne  demanda 
Mire  por  lui  garir,  car  nul  mestier  n'en  a. 
A  tant  es  Manesier  sor  .i.   corant  cheual, 

10765  Voit  son  frère  en  la  presse,  forment  s'en  aira, 

Escrie  Aiol  son  père,  de  rien  ne  se  targa  : 
»Sire,  car  secoures  uostre  chier  fil  Tumas  ! 
Se  tu  pers  ton  enfant,  grant  damage  i  aras.«; 
Loeys  et  Aiols  uont  poignant  celé  part, 

10770  Et  h  rois  Grasiens  qui  les  enfans  ama, 

Et  Teris  li  boins  maistres,  qui  tant  bien  les  garda, 

Li  dus  Beue  sans  barbe,  Engerans  et  Gerars, 

.Ix.  cheualier  secorurent  Tumas. 

Li  ber  al  branc  d'achier  lor  auoit  fait  tel  parc, 

Comme  fait  li  senglers  qui  as  ciens  se  conbat.  10775 

Bien  i  pert  que  preudom  al  besoig  s^i  aresta. 

Et  Manesiers  i  uient  iries  comme  lupars, 

Le  ceual  point  et  broche,  qui  moût  tost  le  porta, 

Vait  ferir  Estorgant  sor  Fescu  a  esmail, 

—  Icil  portoit  Pensenge  Mibrien  le  uasal,  —  107S0 

Que  de  toutes  ses  armes  point  de  garant  nen  a, 

Par  mi  outre  le  cors  fer  et  fust  li  passa. 

Tant  com  anste  li  dure,  l'abat  mort  del  ceual  ; 

Puis  a  traite  Fespee  et  l'escu  enbracha, 

Cui  il  consieut  a  cop  de  mort  garant  nen  a.  10785 

Qui  ueist  les  .ii.   frères  uers  la  gent  desloial, 

Comment  il    lor  detranchent  les  costes  et  les  brans  ! 

Onques  dieus  ne  fist  home  lor  cos  ne  redoutast. 

»E,  dieus,  dist  Loeys,  confais  barons  chi  a  ! 

Benoite  soit  la  mère  qui  tes  enfans  porta!  10790 

Bien  doit  amer  celui  qui  de  mort  les  ieta.« 

Makaires  torne  en  fuie,  demorer  n^i  ossa. 

Moût  fu  grans  la  bataille  et  felenesse  et  pesme, 
François  i  font  grant  ioie,  et  Sarrasin  i  perdent. 
Manesiers  point  et  broche  tout  le  pendant  d'un  tertre,  10795 
..    Et  uait  ferir  Durant  sor  la  targe  nouele, 
Desor  la  boucle  a  or  li  fraint  et  esquartele, 
Et  l'auberc  de  son  dos  li  desmaille  et  desere, 
Par  mi  outre  le  cors  li  mist  l' anste  nouele, 
Tant  com  ele  li  dure,  Pabat  mort  a  la  tere;  10800 

C'ert  uns  des  drus  Makaire,  de  cela  pute  ieste. 
Et  Tumas  laise  core  le  destrier  de  Castele, 
Vait  ferir  Mibrien  sor  la  targe  nouele, 
Desor  la  boucle  a  or  al  brun  espiel  li  perce, 
Que  Taubers  de  son  dos  n'i  uaut  une  cenele,  10S05 


310  AIOL   ET   MIRABEL. 

Que  Fespiel  ne  conduist  selonc  le  flanc  senestre, 
Tant  com  anste  li  dure,  l'abati  a  la  tere, 
Puis  a  traite  l'espee  al  tranchant  alemele, 
Par  moût  grant  mautalent  desor  le  roi  s'areste; 

10810  Par  le  mien  ensiant  ia  en  presist  la  teste, 

Quant  li  rois  li  escrie  a  sa  uois  haute  et  bêle  : 
>' Amis,  merchi  te  proi,   por  le  tien  dieu  celestre  ! 
Enfes,  tu  es  mes  nies,  point  n'i  dois  mauais  estre, 
Par  moi  auras  ta  mère  de  la  cartre  sous  tere.<. 

10S15  Et  respondi  Tumas  :    »Issi  doit  il  bien  estre. <; 

Contre  cheual  l'en  meine  par  le  nasal  a  destre, 
Sel  rendi  Grasien  qui  Venisse  gouuerne. 
Et  li  rois  Grasiens  de  nient  ne  s'areste, 
Ains  uint  a  Loeys,  moût  douchement  l'apele  ; 

10S20  »Sire  drois  enperere,  finee  est  nostre  guerre; 

Car  li  rois  est  prisons,  qui  tenoit  ceste  terre, 
Tumas  li  fils  Aiols  l'a  conquis  en  la   presse. 
Onques  millor  enfant  ne  montèrent  en  sele, 
Con  sont  li  dui  uasal  qui  proeche  gouerne.« 

10825  »Par  dieu,  dist  Loeys,  mi  neueu  doiuent  estrc!' 

Et  Makaires   s'en  torne,  s'a  guerpie  la  presse, 
.m.   Sarrasin  l'en  mainent  qui  uolentiers  le  seruent, 
Par  les  portes  entrèrent,  qui  lor  furent  ouertes. 
Qui  dont  ueist  le  deul  de  celé  gent  auerse  ! 

10830  I  y  o^'.  Regretent  Mibrien  qui  fu   preus  en  la  guère. 

»Ahi,  tant  mar  i  fustes,  biaus  sire,  dist  Makaires, 
Con  par  esties  frans  et  cheualiers  honestes!« 
.Ix.  Sarrasin  le  traitor  apelent  : 
»E,  sire,  car  laisies  le  grant  deul  que  uous  faites! 

ïoS?35  De  uous  feromes  roi  et  signor  de  la  terre, 

Vne  corone  d'or  en  aures  sor  uo  teste, 
Si  tenres  Panpelime  et  Tolete  et  Luiserne, 
Et  toute  la  contrée  que  Mibriens  goucrne.« 
Et  respondi  Makaires:   »Issi  le  deues  faire. « 

10840  II  fait  mander  les  mires  en  la  sale  plus  bêle, 

Por  resaner  ses  plaies,  car  enpiries  quide  estre. 
Li  mire  furent  sage,  des  millors  de  la  tere, 
En  .iii.  iors  le  respassent;  mais  ne  dura  pas  gaires 
La  ioie  de  Makaire,  car  la  mors  l'i  apresse. 

'akaires  fu  la  sus  en  la  sale  perine.  10845 

.Oies  de  Floquipasse,   com   est  preus  et  nobiles! 
Vn  consel  en  uait  prendre  entre  lui  et  Propisse, 
Car  dieus  les  aspira,  li  fiex  sainte  Marie. 
Il  croient  bien  en  dieu,  ne  l'oblierent  mie, 
Si  orent  .iiii.  prestres  de  la  tere  saintisme.  10S50 

Mirabel  ont  iete  de  la  cartre  perine. 
Et  ont  fait  une  croûte  desous  tere  uautie, 
Illeuc  le  font  garder  par  moût  grant  signorie, 
Cascun  ior  peut  oir  et  messes  et  matines, 
N'a  garde  de  Makaire,  il  nel  trouera  mie.  Ï0S55 

L'endemain  al  ior  cler  par  son  l'aube  esclairie 
S'adoubèrent  les  os  de  Franche  le  nobile, 
De  .xxiiii.  pars  ont  la  uile  asaillie; 
Li  mineor  sont  sage,  qui  desous  tere  minent. 
Il  esfondrent  le  mur  et  la  dedens  se  missent,  10860 

Que  plus  de  .xxx.  toises  tout  ensamble  cairent. 
Franchois  et  Venissien  moût  durement  s^escrient: 
»  Baron,  or  del  bien  faire,  el  non  sainte  Marie  !« 
Paien  tornent  en  fuie,  la  bataille  ont  guerpie, 
Dusc'a  la  maistre  tor  on  Ior  uoie  aquellie  ;  10865 

17  2^^.  Che  Ior  uaut  moût  petit,  que  fort  fu  asaillie. 
Makaires  li  quiuers,  qui  li  cors  dieu  maudie. 
Il  n-'i  uint  pas  a  tans,  car  François  le  soprisent. 
Manesiers  laise  corre  le  destrier  a  deliure, 
Et  uait  ferir  Boidin  sor  la  targe  florie,  10870 

Desor  la  boucle  a  or  li  a  fraite  et  croisie, 
Li  aubers  de  son  dos  ne  li  uaut  une  aillie, 
Mort  Pabat  del  destrier;  li  ber  Aiols  escrie: 
»  Dieus  me  gart  mes  enfans  !  moût  aim  Ior  compaignie.c 
E  nous  parmi  la  presse  le  boin  uiellart  Elie,  10875 

.    .  .  Il  broche  Marchegai,  «jue  li  cort  a  deliure, 

Et  uait  ferir  Makaire  sor  la  targe  florie, . . . 
Si  bien  refiert  le  duc  sor  l'eure  uernissie, 
Desor  la  boucle  a  or  li  a  frainte  et  brisie, 

loSSo  Et  la  bronge  del  dos  desronte  et  desartie, 

Parmi  le  flanc  senestre  et  fer  et  fust  li  guie. 
Elies  fu  naures,  mes  il  ne  kai  mie, 
Ains  refiert  le  gloton  par  grant  ire  aatie, 
Que  il  l'a  abatu  del  destrier  de  Hungrie. 
•10885  Et  Aiols  s'escria:    -Monioie,  dieus,  aie!« 

Tumas  et  Manesiers  en  entendent  l'oie, 
Cascuns  point  le  destrier,  tient  l'espee  sachie, 
Voient  le  sanc  couler  del  cors  al  duc  Elie, 
Se  il  deul  en  demainent,  n'en  nous  memellies  miel 

10890  ^Enfant,  che  dist  Elies,  por  le  cors  saint  Denise! 

le  sui  un  poi  naures,  la  plaie  ert  bien  garie, 
Veschi  le  traitor  que  li  cors  dieu  maudie! 
Se  il  or  uous  escape,  iel  tieng  a  couardie.« 
Par  mon  cief,  dist  Aiols,  moût  ert  corte  sa  uie.'< 

10S05  "j%    /Takaires  li  traitre  fu  deuant  eus  en  pies, 

jLVJLEt  tient  traite  l'espee    dont   li  brans  fu  d'acier, 
Richement  se  deffent,  il  en  a  grant  mestier. 
Et  François  le  requièrent,  qui  sont  boin  cheualier. 
De  toutes  pars  l'asaillent  Tumas  et  Manesiers 

10900  Et  Aiols  lor  chiers  pères  et  Elies  li  fiers 

Et  Loeys  de  Franche  et  li  rois  Grasiens, 
i7  2<=.  De  toutes  pars  le  prisent,  les  puins  li  ont  loies. 
Par  defors  la  chite  le  menèrent  a  pie, 
Maintenant  le  desarment,  ne  s'en  uoilent  targier, 

10905  Les  menbres  li  ont  fait  maintenant  esracier 

A  .iiii.  fors  coroies,  por  son  cors  essillier, 
Et  puis  moût  tost  as  keues  de  .iiii.  fors  destriers 
Tout  le  fissent  desronpre,  ensi  s'en  sont  uengie. 
Puis  prissent  Panpelune,  les  murs  et  les  terriers. 

10910  Cil  dedens  qui  se  uoillent  leuer  et  baptisier 

Ne  perdirent  del  lor  ualissant  .iii.  deniers  ;  '       - 

Qui  en  dieu  ne  uaut  croire,  moût  tost  fu  esillies. 
^res  puis  que  Panpelune  la  fors  cites  fu  prisse, 
Issent  fors  de  la  cartre  Floquipasse   et  Propises, 
Mirabel  amenèrent  de  la  croûte  uautie.  10915 

Quant  il  uinrent  es  rues,  moût  durement  s'escrient: 
»V  es  aies,  Aiol  de  Franche  la  garnie? 
Vessi  uostre  moUier  Mirabel  la  nobile, 
Bien  l'auomes  gardée  et  par  grant  signorie.« 
Quant  l'entendi  Aiols,  s'a  le  rené  guenchie,  10920 

C^estoit  la  riens  el  mont,  qu^il  onques  plus  désire, 
Il  dessendi  a  piet,  par  la  main  l'a  saisie. 
»Dame,  fille  de  roi,  moût  nous  laisai  marie  !« 
A  tant  e  uous  Tumas  et  Manesier  meisme  ! 
V  qu'il  uoient  lor  père,  fièrement  li  escrient:  10925 

»Sire,  qu'est  ceste  dame  que  uous  aues  conquisse  ?<•< 
172'i.  »Enfant,  chou  est  uo  mère,  onques  mais  nel  ueistes.'< 
Quant  li  ualet  l'entendent,  durement  s'esioissent. 
»Sire,  dist  Mirabeus,  ce  que  est  que  uous  dites? 
Mi  fil  furent  noie  a  doel  et  a  martire.«  10930 

^Dame,  che  dist  Aiols,  se  dieus  me  beneie, 
Vns  frans  hon  les  gari,  qui  fu  preus  et  nobiles. 
Il  n'a  teus  cheualiers  iusc'as  pors  de  Hungrie! 
Dame,  che  dist  Aiols,  nel  me  celé  uous  mie, 
Dont  ne  sont  ce  uostre  oste,  Floquipasse  et  Propisses?  10935 
Che  sont  li  home  el  monde,  u  plus  a  félonie.» 
»Sire,  che  dist  la  dame,  se  dieus  me  beneie, 
Che  sont  il  uoirement,  mais  de  mort  m'ont  garie. 
Por  eus  puis  bien  porter,  s'il  uous  plaist,  uo  iuisse, 
Onques  millors  conuers  de  uos  ieus  ne  ueistes  !  10940 

Faites  les  baptisier,  crestiente  désirent.  « 
»Volentiers,  dist  Aiols,  se  dieus  me  beneie  !« 
Il  les  fait  baptisier  par  moût  grant  signorie, 
L'un  apellent  Aiol,  l' autres  ot  non  Elie. 
Il  sont  uenu  as  loges  et  as  tentes  de  sire,  10945 

Celé  nuit  ont  mangie  par  moût  grant  signorie, 
En  après  le  souper  li  senescaus  s^escrie: 
»Ales  a  uos  osteus,  fran  cheualier  nobile!« 
Li  baron  s'en  rei)airent  en  lor  tentes  porprines. 

10950  Enmi  le  tref  Aiol  .i.  moût  riche  lit  fissent, 

La  se  coucha  Aiols  les  Mirabel  s'amie. 
Ele  apela  Aiol  par  moût  grant  signorie  : 
»Sire,  uous  fustes  fors  de  la  cartre  perine, 
Et  dieus  uous  en  geta,  li  fiex  sainte  Marie. 

10955  Vous  aues  or,  ie  quic,  autre  feme  reprisse, 

A'  uous  aues  piech'a  faite  nouele  amie?-- 

Bêle,  che  dist  Aiols,  uous  parles  de  folie! 
le  uous  pleuis  par  foi  et  iur  sainte  Marie, 
Puis  que  parti  de  uous,  a  feme  n'oc  compaignie.' 

10960  Maintenant  se  ii  a  li  ber  sa  foi  pleuie, 

Ele  ne  le  uaut  prendre,  tant  par  fu  bien  aprisse. 
173^.  Celé  nuit  uoirement  a  ioie  s'esbanissent, 

S'il  font  iu  de  cortine,  ne  uous  meruellies  mie, 
Dusc'al  demain  al  ior  que  l'aube  est  esclairie, 

10965  Que  li  baron  se  lieuent  et  l'os  est  esbaudie. 

Del  fort  roi  Mibrien  uous  conterai  la  uie  : 
Il  se  fist  baptisier  el  non  sainte  Marie, 
Son  non  li  gardent  bien,  nel  remuèrent  mie  ; 
Pui  crei  bien  en  dieu,  en  lui  de  tout  se  fie, 

10970  Si  tient  toute  sa  tere  del  roi  de  saint  Denise. 

A  icele  paroUe  les  os  se  départirent; 
Li  fors  rois  Grasiens  s'en  ua  a  Tornebrie, 
Et  li  rois  Loeys  en  Franche  le  garnie, 
Tumas  et  Manesiers  s'en  reuont  a  Venisse, 

10975  En  Borgonge  s'en  ua  li  riches  dus  Elies, 

Ensamble  o  lui  Aiol  le  cheualier  nobile. 
S'en  mainent  Mirabel  a  meut  grant  cheualcie. 
De  Mibrien  se  partent,  quant  a  lui  congie  prisent. 
Li  rois  baisa  Aiol  et  Mirabel  s'amie, 

10980  Si  les  commande  a  dieu,  le  fil  sainte  ALxrie.   — 

Cil  sire  nous  consaut,  qui  tout  le  mont  iustiche  ! 

Ceus  qui  m'ont  escute,  lor  pri  iou  qu'il  n'oblient. 

Et  del  romans  d'Aiol  est  la  rime  finie. 

Diéus  nous  consaut  trestous,.  qui  tout  a  en  baillie, 

;  Amen,  Amen<^  après  cascuns  de  nous  en  die.  10985 


Elie  de  saint  Gille 


7  6-''.  /'~\r  faites  pais,  signor,  que  dieus  uos  beneie, 
V^^Li  glorieus  del  chiel,  li  ficus  sainte  Marie! 
Plairoit  il  uous  oir  .iii.  uers  de  baronie? 


Certes,  chou  est  d'un  conte  qui  fu  nés  a  saint  Gille. 

Signor,  il  uesqui  tant  que  la  barbe  ot  florie, 

Ains  ne  fist  en  sa  uie  traison  ne  boisdie, 

Ains  ama  moût  forment  le  fieu  sainte  Marie 

Et  moût  bien  honora  mostier  et  abeie 

Et  si  fist  bons  pons  faire  et  grant  ostelerie  ; 

luhens  ot  a  non,  s^ot  moût  grant  signorie. 

.i.  ior  estoit  li  quens  en  se  sale  perine, 

V  que  il  uoit  ses  homes,  si  Ior  commenche  a  dire  : 

»  Signor  baron,  dist  il,  li  cors  dieu  uos  garisse  ! 

I]   a  moût  bien  .c.  ans,  mes  armes  portai  primes, 

Aine  puis  ne  fis  nul  ior  traison  ne  boisdie. 

Dont  nus  hon  crestiens  perdist  onques  la  uie. 

Sor  sarrasine  gent  eue  ie  tous  iors  enuie. 

Par  de  desous  Biaulande  enmi  la  praierie 

En  ochis  ie,  signor,  en  .i.  ior  plus  de  quinse. 

la  mais  nen  ert  par  moi,  ie  quic,  ioste  furnie 

Ne  nule  enpointe  faite  ne  lance  sorbrandie. 

Or  refaiche  autre  tel  mes  gentix  fieus  Elyes  ! 

Des  or  mais  me  conuient  reposer  et  bien  uiure, 

Bien  boire  et  bien  mangier,  reposer  a  deliure. 

Fai  encor  ma  mollier  que  ie  moût  aim  et  prisse, 

76*^.  lou  ai  de  li  un  fil  et  une  bêle  fille; 

Amenés  les  moi  cha,  ses  uerai  mes  enpires.c 
Et  il  si  firent  lors,  en  i  corurent  quinse, 
Les  huis  ont  desfremes  et  les  cambres  ourirent, 
Elye  i  ont  troue  et  sa  seror  Oliue, 
Droit  de  deuant  lor  père  les  menèrent  et  guient. 
uliens  se  seoit  ens  el  palais  de  marbre, 
.Tout  entor  lui  sa  gent  et  son  barnage, 
Il  les  a  apeles  comme  preudon  et  sages  : 

35  »Signor,  fait  il,  li  cors  dieu  bien  uos  fâche! 

Bien  a  x.  ans,  premier  portai  mes  armes, 
Ne  puis  mais  paine  endurer  de  bataille. 
De  ma  mollier  que  ie  moût  pris  an  haste 
Ai  ie  .i.  fil,  dameldex  le  me  salue  ! 

4-^  Et  une  fille  Oliue,  la  bien  faite, 

Or  le  me  quiert  Garins  de  Piereplate; 
Mais  moût  est  iouenes  por  auoir  mariage. 
Vees  mon  fil  qui  est  en  celé  sale! 
Gent  a  le  cors  et  lees  les  espaules. 

45  Moût  me  meruel,  confais  est  ses  corages. 

S'il  uaura  estre,  comme  destriers  en  garde. 
Moines  reclus  a  Noël  u  a  Pasques. 
Or  deust  estre  a  Paris  u  a  Chartes 
Ou  en  Espaigne  u  au  roi  de  Nauaire, 

50  Et  seruist  tant  Loeys  le  fieu  Charle 

Que  de  son  fief  eust  grant  héritage, 
l'en  conquis  tant,  quant  fui  de  son  eage, 
Dont  i'ai  encore  .iiii.  chastieus  en  garde 
Et  .iii.  chites  et  frètes  iuqu'a  quatre  ; 

55  Mais  par  l'apostle  que  on  requiert  en  l'arche, 

Aler  s'en  peut  et  tenir  son  uoiage.« 
Elyes  l'ot  et  tressailli  le  table, 
Aler  s'en  uaut,  quant  li  uieus  le  regarde: 
î>Tais  toi,  lechiere,  li  cors  dieu  mal  te  fâche  ! 

60  S'or  t'en  aloies  ensi  sans  guienage. 


Anmerkung. 

Um  dén  Léser  des  Textes  vorlaufig  zu  orientiren  (aile  môgliche  Aus- 
kiiiift  erteilt  die  Einleitung) ,  sel  hier  einiges  bemerkl:  Das  verunstaltende 
Klammernsystem  ist  vermieden,  dafiir  jede,  auch  die  geringste  Abweichung 
in  den  Amnerkungen ,  ohne  die  der  Text  nicht  gelesen  werdén  sollte ,  an- 
gegeben,  und  wo  notig,  begriindet.  Die  Orthographie  und  der  Dialect  der 
Handschrift  ist  (mit  ganz  geringen  Ausnahmen)  genau  bewahrt  bis  auf  die 
conséquente  Durchfiihrung  der  Declinationsregel.  Dass  hier  das  fehlende 
S  wieder  eingefiihrt,  dagegen  bei  andern  auf  stammhaftes  s  endigenden 
Wôrtern  der  Handschrift  gefolgt  ist,  wiewohl  der  Wegfall  in  beiden  Fallen 
in  Bezug  auf  die  Phonetik  identisch  ist,  geschah  in  der  Absicht,  den  Text 
durch  genaue  Markirung  des  Subjectes  (beim  Vocativ  fiel  dièse  Erwagung 
weg)  verstandlicher  zu  machen ,  wodurch  manche  Anmerkung ,  die  sonst 
niitzlich  gewesen  ware,  sofort  entfallen  konnte.  In  Bezug  auf  die  Feminina 
der  3.  Declination  (die  auf  kein  stunimes  e  enden)  sei  bemerkt,  dass  nur 
seur,  mollier  das  s,  welches  pikardische  Deukmaler  dieser  Zeit  bei  Femininen 
meist  nachweisen,  nicht  erhalten  haben ,  weil  ich  dièse  Formen  bis  jetzt 
nirgends  angetroffen  habe  (darnach  3943  u.  dgl.  zu  behandeln).  Aus  dem- 
selben  Grunde  behielten  glous,  bris  und  einige  Eigennamen  unter  den  accent- 
verschiebenden  Masculinen  der  3.  Declination  allein  ihr  s;  autre,  maistre 
(die  in  vielen  Texten  der  lateinischen  Abstammung  gemâss  im  Nominativ 
ohne  s  stehen)  liess  ich  unangetastet;  dasselbe  hâtte  mit  père,  frère  ge- 
schehen  kônnen.  Loeys,  luis,  gués  etc.,  deren  s  in  vielen  Texten  als  stamm- 
haftes behandelt  wird ,  blieben  gleichfalls  stehen.  Wegen  Regelung  der 
Declination  ist  die  Handschrift  noch  zu  andern:  950  tels  —  1587  pitiés  — 
1610  Cris  —  540.  2539.  3285.  3493  trestous  —  2724  Barons  —  3166 
traître  —   7591   tous. 

Aile  Emendationsvorschlage,  die  aus  welchem  Grunde  immer  nicht  ganz 
sicher  schienen,  sind  in  die  Anmerkungen  verwiesen  worden.  Sonst  sind 
die  Aenderungen  gleich  in  den  Text  aufgenommen  worden.  Hier  sollen 
noch  einige  folgen;  998  torchier  —  1695  sous  —  1702  mais  ist  wegen 
3398  nicht  etwa  in  mar  zu  andern  —  1789  estrait  —  1825  uergongies.  — 
1838  foillie,  —  1-990  Cod.  s'en  est  pris  garde,  konnte  auch  bleiben  — 
2912  vielleicht  destriers!  —  3374  as  belissors,  —  3639  Sor  —  4041  Ions  — - 
4260  tous  sui  garnis  liegt  der  Handschrift  nâher  —  475°  statt  Goncart, 
das  die  Handschrift  irriger  Weise  wiederholt,  ist  Foucart  zu  lesen  —  6472 
caele,  —  6667  roengier.  —  7164  ens  es  dores  —  7189  encor  mainte 
saison.«  —  8552  qu'il  —  9201  apercheue.   —  9682  kaele!   —  9715  toute  — 


Druckfehler. 

900  teste  (st.  te  ste)  —  1173  nen  (st.  n'en)  —  1183  entres  (st.  entre)  — 
2032  tilge  das  eiusame  s  —  2340  premièrement,  (st.  premieremens,)  — 
2549  li  (st.  l'i)  —  3324  n'en  (st.  nen)  —  4262  trestous  (st.  trestout)  — 
6412  s'en  fuit  (st.  s'enfuit)  —  7194  de  (st.  des)  —  7328  trair  (st.  trairir)  — 
5729  grant  (st.  grans)  —  8192  m'i  (st.  mi)  —  8865  tilge  u  vor  asnes  — 
8989  nach  armes  ist  das  verderbte  fermes  der  Handschrift  ausgefallen  — 
10126  s'a  (st.  sa)  —  10822  Aiol  (st.  Aiols)   — 

Setze  ein  Komma  645  nach  enfantis  —  786  nach  enkenbelerent  — 
II43   nach  gaaingier  —  4017  nach   face  —  8029  nach  leuoie. 

Tilge  das  Anfiihrungszeichen  705  vor  L'uns  und  das  Komma  2964 
nach  esperon  —  8029  nach  pies  —  §555  nach  moi  —  9938  nach  remetes  — 


Der  zweite  Theil  (Bogen  21  bis  Schluss) 

enthaltend  den  Text  von 

EUE  DE  SAINT  GILLE 


EINLEITUNG,  ANMERKUNGEN   UxND-^.^ 
GLOSSAR 

zum  ganzen  Wcrke  wlrd 

im  Laufe  des  Monats  Februar  1876. 

ausgegeben  werden. 

Uer  erste  Theil  wird.  nur  unter  der  Bedingung  gleich- 
zeitiger  Bestellung  des  zweiten  Theiles,  zur  Nachlieferung 
nach  Erscheinen,  einzeln  verkauft,  indem  beide  nicht  ge- 
trennt  abgegeben  werden. 

Nach    Erschemen    des    zweiten    Theiles   ist   das    ganze   j 
Werk  nur  noch  complet  kàuflich. 


HeILBROXX,    im  December  1S75. 

Von  derasdben  Herausgeber  sind  erschiencn  : 

RI  CHARS  LI  BIAUS.  .MÙ  UnterstiïUçiàg  der  k.  Aka- 
demie  der  Wissenschaften  zum  ersten  Mal  herausgegeben  von  Dr. 
W.  FOERSTER.     Wiex:  Alired  Holder,  1S74. 

LI    UIALOGE    GREGOIRE    LO    PAPE.    a... 

franzôsische  Ueberselzung  der  Dialogen  des  Papstes  Gregor,  mit 
dem  lateinischen  Original,  einem  Anhang  (sSermo  de  sapientia» 
und  «Moraliuni  in  Job  fragmentai»},  einer  grammatischen  Einleitung, 
erklarenden  Anmerkungen  und  Glossar.  Zum  ersten  Mal  heraus- 
geg.  von  Dr.  AV.  FOERSTER.    IIa:  .  -      M.  Xiemeyer,   1876. 

Wegen   des   Schlussheftes  wird  gebeten,    die  letzte  Seite  des  Umschlages 
und  die  vor  dem  Text  eingeheftete  Beilage  zu  beachten. 


Die  Pariser  Zeitschrift  Roviania  begriisste  das  Erscheinen  unserer 
Aiol  - Aiisgabe  mit  einem  aus  einer  Reihe  von  ,,Irrthûniern"  kunstvoll  zu- 
sammengesetzten  Artikel ,  auf  welchen  ich  folgende  Entgegnung  an  die 
Rédaction  einschickte' 

Das  siebenzehnte  Heft  der  Romania  kûndigt  an,  dass  meine  Aus- 
gabe  von  Aiol  et  Mirabel  erschienen  sei,  und  begleitet  dieselbe  mit  der 
Bemerkung,  quand  M.  F.  a  demandé  a  quelques  membres  de  la  Société  si 
elle  voudrait  publier  sa  copie  d' Aiol,  il  lui  a  été  répondu  qu'il  s'y  prenait 
trop  tard,  la  copie  de  MM.  Normand  et  Raynaud  ayant  été  acceptée  et 
envoyée  a  l'impression.  Die  Sache  verhâlt  sich  anders.  —  Zur  Zeit  meines 
ersten  Pariser  Aufenthaltes  copirte  ich  im  Winter  1872/1873  unter  anderm 
das  Gedicht  von  Aiol  et  Mirabel  und  jenes  von  seinem  Vater  Elie  de  St. 
Gille,  nachdem  H.  Pannier  mich  versichert  hatte,  dass  Niemand  (und  in 
seiner  Stellung  an  der  Bibliothek  musste  er  es  wissen)  sich  mit  dem 
Gedanken  beschâftige,  dièse  Texte  zu  ediren.  Nachdem  ich  meine  Arbeit 
beendet,  verabsâumte  ich  nicht,  dies  denjenigen  Romanisten,  mit  denen  ich 
damais  im  persônlichen  Verkelir  stand ,  so  auch  den  HH.  G.  Paris  und 
P.  Meyer  mitzutheilen,  und  ergriff  auch  die  erste  passende  Gelegenheit, 
dem  gelehrten  Publicum  die  von  mir  vorbereiteten  Ausgaben,  fiir  die  ich 
ailes  Material  lângst  beisammen  hatte,  anzukiindigen.  Ich  that  dies  in  der 
Oesterreichischen  Gymnasialzeitschrift  1874  Heft  II  (Februar),  p.  134  Note, 
um  eine  (wie  ich  damais  schrieb)  unabsichtliche  Concurrem  zu  verhindern. 
Daselbst  kiindigte  ich  sowohl  den  Aiol  als  den  Elie  an  (bei  diesem  soll 
es  heissen:  yulieti  [le  père  Elie]  le  père  Aiol).  Diesen  Artikel  schickte  ich 
an  aile  mir  befreundeten  Romanisten,  und  die  Romania  gab  in  ihrem  il. 
Hefte  p.  430  eine  kurze  Notiz  von  demselben.  Als  ich  Sommer  1874 
wieder  ni  Paris  war,  theilte  mir  H.  G.  Paris  mit,  er  mit  einigen  Herren 
trage  sich  mit  dem  Gedanken,  eine  Société  des  anciens  textes  frafiçais  zu 
griinden,  und  forderte  mich  auf,  meine  Texte  (es  wurde  keiner  namentlich 
aufgefiihrt)  derselben  zu  ûberlassen,  worauf  ich  ohne  weiteres  meine  Bereit- 
willigkeit  erklârte.  —  Am  21.  Februar  1875  erhielt  ich  den  Prospectus  der 
Société    zugesandt    und   sah,    dass    an    der    Spitze    der    zunâchst  in  Aussicht 


genommenen  Texte  sich  das  Gedicht  von  Aiol  befand.  Darauf  wandte  ich 
mich  am  22.  Februar  1875  an  H.  G.  Paris,  um  zu  fragen,  ob  dièse  ange- 
kiindigte  Ausgabe  die  meinige  wâre,  indem  ich  zu  gleicher  Zeit  an  den 
provisorischen  Secrelar  der  Société  meine  Beitrittserklârung  sandte.  Am 
5.  Marz  1875  antwortete  mir  Herr  P.  Meyer,  die  Société  hàtte  nicht  meinen 
Aiol,  sondern  den  der  HH.  Normand  und  Raynaud  angekiindigt.  Dagegen 
konnte  ich  nichts  sagen.  Die  Société  kann  ebenso  gut  wie  jeder  andere 
publiciren,  was  sie  will;  denn  die  Manuscripte  sind,  Dank  sei  es  der  Libe- 
ralitât  der  franzosischen  Regierung,  fiir  Jedermann  da;  ich  machte  jedoch 
meine  Ausgabe  druckfertig,  um  im  schlimmsten  Falle  meine  Prioritat  zu 
wahren.  Doch  wartete  ich  noch,  um  ja  keine  Rûcksicht  ausser  Acht  zu 
lassen,  bis  Juli  1875,  "°*  dann  wo  môglich  die  missliche  Sache  (ich  glaubte 
noch  immer  an  ein  Missverstândnis)  persônlich  zu  ordnen.  Leider  war 
Herr  G.  Paris  schon  abgereist,  und  von  Herrn  Pannier  erfuhr  ich,  der  Aiol 
der  Herren  Normand  und  Raynaud  sei  vor  einem  Monat  von  der  Société 
angenommen.  Jetzt  war  die  Situation  klar:  ich  beschwerte  mich  daher 
brieflich  bei  Herrn  G.  Paris,  dass  man  in  dieser  Weise  gegen  ein  Mitglied 
der  Société,  das  man  aufgefordert  zur  Mitarbeiterschaft,  die  auch  sofort  zu- 
gesagt  worden  war,  wissentlich  vorgehe,  und  gab  meine  Ausgabe  in  den 
Druck, 

Aus  dem  Gesaglen  ergibt  sich  also  I.  dass  ich  zwei  Jahrevor 
der  Grùndung  der  Société  meine  Arbeit  g  e  m  a  c  h  t ,  ein  J  a  h  r  vor 
derselben  Grùndung  meine  Ausgabe  angekiindigt,  folglich  ein 
unbestreitbares  Priori  ta  tsrecht  habe,  welches,  wenn  es  auch  niemanden 
hindern  kann,  dieselbe  Arbeit  nach  mir  zu  unternehmen,  mich  wenigstens 
gegen  den  Vorwurf  schiitzen  muss,  yeinanden,  sei  es  wer  will,  Conctirrenz 
gcmacht  zu  habcn.  Es  folgt  ferner  daraus,  II.  dass  ich  nicht  bei  mehreren 
Mitgliedern  gefragt  habe,  ob  die  Société  meine  Copie  drucken  wolle, 
sondern  ein  einziges  Mitglied  gefragt,  ob  die  von  der  ^^^aW/ a  n  g  e  k  ii  n - 
digte  Ausgabe  die  meinige  sei.  Aus  dem  oben  Gesagten  erhellt 
aber,  dass  ich  eine  ganz  besoudere  Berechtigung  zu  einer  derartigen  An- 
nahme  hatte.  Es  folgt  endlich  daraus,  III.  dass  es  unwahr  ist,  es  sei 
zur  Zeit  dieser-  meiner  Anfrage  schon  zu  spàt  gewesen,  la  copie  de  MM. 
Normand  et  Raynaud  ayant  été  acceptée  et  envoyée  a  l'impression.  Meine 
Anfrage  datirt  vom  22.  Februar  1875,  die  Société  wurde  aber  erst  am 
15.  April  constituirt,  an  welchem  Tage  ihr  Bureau  und  ihr  Conseil  gewâhlt 
wurden.  Das  Anerbieten  der  Herren  Normand  und  Raynaud  konnte  somit 
erst  nach  diesem  Zeitpunkte  vorgelegt  werden.  Damit  stimmt  das  Bulletin 
der  Société  ùberein,  welches  dasselbe  auf  den  19.  April  setzt;  und  erst  am 
17.  Juni  wurde  der  Aiol  auf  Antrag  der  Commission,  in  deren  Namen 
Herr  G.  Paris  referirte,  angenommen,  so  dass  vor  diesem  Tage  die  Druck- 
anordnung  seitens  der  Société  nicht  hat  erfolgen  kônnen.  Aus  allem  diesen 
ergiebt    sich    von   selbst,    dass,    wenn    hierbei  von  einem  bon  tour,  le  faire 


exprès  pour  vexer  .  . ,  von  einer  espièglerie  und  dergleichen  gesprochen 
werden  darf,  ich  nicht  der  Urheber,  sondern  das  Opfer  derartiger  Hand- 
lungsweise  bin. 

Die  Romania  sagt  ferner,  M.  F.  habe  dem  Aiol  deshalb  den  Elle 
hinzugefiigt  pour  donner  à  son  édition  ttne  valeur  particulière.  Ich  weiss 
nicht,  war.um  jetzt  die  Société  ihrerseits  den  Elie  nach  mir  ankiindigt,  jeden- 
falls  iibersieht  die  Romania,  dass  mich  andere  Beweggrunde  leiteten.  Elie 
ist  der  Vater  Aiols,  so  dass  nicht  nur  stofFlich  die  innigste  Wechselbeziehung 
zwischen  beiden  Gedichten  obwaitet,  sondern  auch  der  Bearbeiter  der  uns 
erhaltenen  Textrecension  der  beiden  Gedichte  am  Schluss  des  Elie  sagt: 
Cil  (Elie)  engenra  Aioul  qui  tant  fist  a  louer,  Si  con  vous  m' ores  dire,  sel 
voles  escouter.  Es  ware  mithin  gegen  die  Intention  dièses  Bearbeiters 
gewesen,  beide  Texte  zu  trennen.  (Selbstverstândlich  ist  in  derartigen 
Gedichten  der  Vater  jiinger  als  der  Sohn).  —  Nicht  mehr  Grund  hat  die 
andere  Bemerkung,  ich  habe  den  Text  des  Aiol  ohne  Noten,  Glossar  oder 
Einleitung  ausgegeben,  um  desto  sicherer  zu  sein,  der  franzosischen  Ausgabe 
zuvorzukommen.  Ich  branche  mich  ja  wegen  dieser  Art,  ein  Buch  in  zwei 
Theilen  erscheinen  zu  lassen,  nur  auf  das  leuchtende  Beispiel  des  Herrn 
P.  Meyer,  der  gewiss  dem  Verfasser  jener  Notiz  bekannt  sein  wird,  zu 
berufen,  der  nicht  nur  seinen  Recueil,  sondern  auch  neulich  seine  Croisade 
so  getheilt  publicirt.  —  Ich  kônnte  endlich  auch  ailes  iibrige  zuriickweisen, 
beschrânke  mich  aber  auf  den  einen  dem  Prospect  meiner  Aiolausgabe 
gemachten  Vorwurf,  dass  derselbe  sonderbarer  Weise  diesen  Text  comme  un 
excellent  livre  d'exercice  anempfehle.  Offenbar  ist  der  Herr  Verfasser  der 
Notiz  in  der  Romania  des  Deutschen  nicht  geniigend  mâchtig,  weshalb 
man  ihm  das  bei  dieser  Gelegenheit  passirte  Missverstândnis  nicht  so  hoch 
anschlagen  darf.  Nicht  der  Text  des  Gedichtes  lâsst  den  Aiol  geeignet 
erscheinen,  als  Uebungsbuch  zu  dienen,  sondern  es  sind,  wie  es  im  Prospect 
mit  nicht  zu  verkennender  Deutlichkeit  heisst,  die  ,,grammatischen,  kritischen 
und  lexicalischen  Anmerkungen,  die  in  der  reichlichsten  Weise  beigefiigt 
sind,  welche  unsern  Text  als  besonders  passendes  Uebungsbuch  fiir  An- 
fânger  erscheinen  lassen,  denen  auch  das  am  Ende  befindliche  Glossar  ein 
erwûnschtes  und  sonst  nicht   leicht  zu  ersetzendes  Hilfsmittel  bieten   wird." 

Prag,  23.   Marz   1876. 

W.  Foerster. 

Die  Rotnania,  die  den  Muth  gehabt  hat,  einen  harmlosen  Forscher 
zu  verunglimpfen,  hatte  dessen  nicht  genug,  um  eine  reine  sachliche  Ent- 
gegnung  aufzunehmen.  Sie  lehnte  dieselbe  mit  der  musterhaften  Ausrede 
ab,  fiir  das  nâchste  (18.)  Heft  hâtte  sie  keinen  Raum,  und  fur  das  zweit- 
nâchste  (19.)  sei  es  ohnedies  zu  spat;  ich  môchte  doch  in  der  Vorrede 
meines  Aiol  meinem  Unmuthe  gegen  die  Société  Luft  machen.  Von  einem 
solchen   ist   mir  bis   jetzt  nichts   bekannt  und  ich  glaube  nicht,  dass  meine 


,,Entgegnung"   einer    derarligen  Annahme  Vorschub    leisten  konr  Wohl 

aber  bin  ich  empôrt  ùber  ein  derarliges  Vorgehen  der  Romaniu,  die  den 
Thatbestand  absichtlich  auf  den  Kopf  stellt  und  aus  dem  Ang  jriffenen, 
der  sich  seiner  Haut  wehrt,   den  Stôrenfried  macht. 

Dièses  Vorgehen,  das  so  gar  nicht  wahlerisch  ist  in  der  Wahl  der 
Mittel,  die  Ankiindigung  des  Elie  von  Seiten  der  Romania^  aus  dem  ein- 
zigen  Grunde,  weil  ich  denselben  herausgebe  (von  dessen  Zusammengehôrig- 
keit  mit  Aiol  hatte  die  Romatiia  keine  Ahnung,  da  sie  mir  sonst  die  Heraus- 
gabe  desselben  mit  Aiol  nicht  zum  Vorwurf  gemacht  hatte)  u.  J.  gewisse 
andere  Grunde  lassen  es  mir  rathlich  erscheinen,  schon  zur  Wahrung  des 
literarischen  Eigenthums,  mit  dem  noch  ausstehenden  Theil  unsrer  Ausgabe 
einige  Zeit  noch  zurtickzuhalten. 

Juni  1876. 

Prof.  Foerster. 


Beilage  zu  Aiol  et  Mirabel,  herausgegeben  von  \V.  Foerster. 
Heilbronn  1876. 

Tost  diroit  on  a  Paris  u  a  Chartres  : 
76=.   »»Vees  le  fil  lulien  a  la  barbe  1 

Par  maltalent  l'a  cachiet  de  sa  marche.  «« 
Ains  te  donrai  mon  destrier  et  mes  armes, 
S'aura  l'espee  que  ie  portai  de  Trapes,  65 

Qua-;..!.  Aimers  i  fist  le  uaselage, 
Qu'il  en  ochist  Anseis  de  Cartage, 
Caindrai  le  toi  par  le  resne  de  paile. 
Enmi  ces  près  sor  la  riuiere  large 

Vne  quintaine  métrai  sor  .ii.  estaces  7° 

Et  s'i  aura  .ii.  escus  de  Nauaire 
Et  .i.  aubère  dont  tenans  ert  la  maille, 
Et  s'i  feras  .i.  cop  par  uaselage; 
Se  tu  le  perces  et  tu  l'auberc  desmailles, 
Lonc  le  proeche  le  te  ferai  ie  auques  ;  75 

Et  se  ie  uoi  que  tu  ensi  le  fâches, 
Qu'a  honte  tort  n'a  moi  n'a  mon  lignage, 
N'en  porteras  del  mien,  qui  .i.  seul  denier  uaille; 
Moi  et  ma  fille  demorons  en  mes  marces, 
Quant  ie  morai,  siens  ert  mes  iretages.«  80 

lere,  che  dist  Elies,  puis  que  uous  le  uoles, 
Or  me  faites  les  armes  et  le  destrier  mostrer 
Et  faites  le  quintaine  drechier  enmi  le  pre; 
Que  par  cel  saint  apostle  c'on  quiert  en  Noiron  pre, 
Quels  que  soit  que  ie  prenge,  soit  proeche  u  bontés,     85 
la  mais  ne  girai  nuit  dedens  uostre  irete.^ 
Li  baron  en  sospirent  enuiron  de  tous  les, 
Meisme  la  contesse  en  commence  a  plorer, 
Ele  est  uenue  au  conte,  si  commence  a  crier  : 
»Merchi,  dist  ele,  sire,  por  les  sains  que  fist  desl  9° 

Nous  n'auons  mais  nul  oir  fors  cestui  qui  est  ber, 
Car  le  laissies  el  resne  garir  et  conuerser; 
Car  s'or  nous  sordoit  guerre  a  nés  un  de  nos  pers, 
Qui  nous  feroit  les  iostes  et  les  estors  campes  ?« 
>Tais,  foie  I   dist  li  quens,  trop  peut  on  reposer,  95 

Proeche  et  ardement  doit  on  bien  achater. 
Par  saint  Piere  de  Rome,  ia  sera  adoubes  ! 
76"*.  S'il  auoit  or  les  armes,  par  la  foi  que  doi  de, 
Mar  seroit  en  ma  tere  ne  ueus  ne  troues. 

100  Salatre,   dist  li  quens,  mes  armes  m'aportes!« 

Et  chil  li  respondi:   »Volentiers  et  de  gres«  .  .  . 
Et  Elyes  s'en  arme,  li  cortois  et  li  ber, 
Il  a  uestti  l'auberc,  si  a  l'iaume  freme, 
Li  uiex  li  caint  Pespee  a  son  senestre  les, 

105  II  a  hauciet  le  paume,  se  li  done  .i.  cop  tel, 

Por  .i.  poi  nel  abat  et  nel  fist  enuerser. 
Et  quant  le  uoit  li  enfes,  le  sens  quida  deruer, 
Il  dist  entre  ses  dens  coiement  a  chele: 
j>Dan  uiex,  moût  estes  faus  et  gangars  et  enfles. 

iio  Sel  eust  fait  .i.  autre,  ia  l'eust  compère; 

Mais  nous  estes  mes  pères,  ne  m'en  doi  airer.t 
On  li  trait  en  la  place  .i.  destrier  seiorne, 
Et  Elyes  i  monte,  qui  gentiex  est  et  ber. 
Il  geta  a  son  col  .i.  fort  escu  boucle 

115  Et  a  pris  en  son  poing  .i.  fort  espiel  quarre, 

Et  on  fait  la  quintaine  tost  drechier  ens  el  pre. 
'ignor,  franc  cheualier  !  bien  l'aues  oi  dire, 
*  Quant  bachelers  s'adoube,  iouenes  de  barbe  prime, 
Por  la  ioie  de  lui  li  autre  s'esbaudissent. 

120  Si  firent  il  le  ior,  quant  montes  fu  Elyes, 

Tels  .vii.c.  en  i  ot,  qui  tout  le  beneissent; 
Mais  onques  Ior  proieres  point  de  bien  ne  li  fissent; 
Car  ains  que  soit  li  uespres  ne  sonee  complie, 
Sera  près  de  la  mort  et  de  perdre  la  uie. 

125  .XX.  cheualier  s'atornent  maintenant  en  la  uile, 

Por  l'amor  de  l'enfant  ont  tout  Ior  armes  prisses, 
Entr'aus  iuent  et  gabent  et  behordent  et  rient, 
Fièrent  en  le  quintaine  moût  grant  cop  a  deliure. 
Juliens  ua  auant,  si  Ior  commenche  a  dire: 

130  >  Signer,  estes  en  sus,  li  cors  dieu  uous  garissel 


s; 

Si  laissies  mon  enfant  trestorner  a  deliure, 
Anqui  me  mostera  de  ses  cheualeries.« 
Il  se  traient  ariere,  et  li  enfes  s'aire 
77^.  Et  fiert  en  le  quintaine  moût  grant  cop  a  deliure, 

Les  escus  a  perdes  et  les  aubers  desclice,  i35 

Les  estaces  abat  et  toutes  les  debrisse. 

Quant  le  uoit  luliens,  si  commencha  a  rire, 

Il  est  passes  auant,  se  li  commenche  a  dire  : 

»Biaus  fiex,  moût  seres  preus,    li  cors  de  uous  garisse  ! 

Des  or  uous  doins  ma  tere,  si  Tares  toute  quite.«  140 

»Sire,  che  dist  li  enfes,  uous  parles  de  folie! 

Ge  ne  me  remanroie  por  a  perdre  la  uie.« 

Mult  fu  luliens  lies  por  Pamor   de  son  fil. 
Quant  il  uoit  le  quintaine  enmi  le  pre  gésir, 
Il  l'en  a  apele,  bêlement  li  a  dit:  145 

»Biaus  fiex,  moût  seres  preus,  dieus  uous  puist  beneir  ! 
Des  or  uous  doins  ma  terre  et  trestout  mon  pais!« 
ï-Sire,  che  dist  li  enfes,  por  noient  l'aues  dit! 
Vous  m'aues  coniure  et  desfendu  ausi 
la  mais  en  uostre  tere  ne  soie  reuertis,  150 

Ne  ia  certes  par  moi  ne  seres  escondis.« 
Quant  luliens  l'entent,  a  poi  n'esrage  uis. 
»Por  coi  dont,  maus  leciere,  fel  quiuer  de  pu  lin? 
Ancois  ai  .xx.  chastiaus,  la  damelde  merci. 
Et  .xiiii.  chites  et  frètes  iusc'a  dis,  155 

De  coi  tu  seras  sire  et  feras  ton  plaisir.  « 
»Sire,  che  dist  li  enfes,  por  noient  l'aues  dit. 
le  ne  m'en  remanroie  por  les  menbres  tolir.« 
Or  escoutes,  signor,  com  al  congiet  li  dist  : 
»0r  ua,  que  ia  ne  truisses  ne  terre  ne  pais,  160 

V  tu  puisses  conquerre  uaillant  .i.  paresis, 
la  ne  truisses  tu  home  qui  ia  te  soit  amis. 
Certes,  ne  feras  tu,  car  li  ceurs  le  me  dist.« 
Li  danseus  en  auale  les  degrés  marberins, 
Et  li  uiex  le  regarde,  se  li  iete  .i.  souspir,  165 

21  * 

En  son  ceur  le  commande  a  dieu  qui  ne  menti. 
Il  en  apele  Aymer  et  Thieri 
Et  Gerardot  le  rous  et  Tibaut  et  Sanghin. 
»Ales  après  mon  fil,  signor,  ie  uous  en  pri, 

170  7  7*^-  Et  tant  menés  des  autres,  des  barons  del  pais, 
Que  .XX.  soies  ensamble  de  cheualiers  de  pris. 
Qui  faura  l'un  de  uous,  de  dieu  soit  il  bonis.  « 
Des  or  s'en  ua  Elyes,  li  preus  et  li  gentis, 
Dameldeu  reclama,  qui  onques  ne  menti. 

175  »0r  me  conuient  les  maus  et  les  paines  soffrir  ; 

Mais  par  cel  saint  apostle  que  quierent  pèlerin, 
Mieus  uoil  en  autre  tere  tous  iors  estre  caitis 
la  mais  en  la  mon  père  soie  ior  reuertis.« 
Toute  ior  cheualcha,  que  ne  s'atarga  nis 

180  Tant  qu'il  eust  mangiet  ne  beut  .i.  petit. 

Si  com  il  cheualcoit,  si  regarde  el  chemin. 
Si  uoit  ,i.  messagier  desous  l'onbre  d'un  pin. 
De  .iii.  lances  naures  malement  fu  baillis, 
La  ceruele  li  saut  par  desor  les  sorcis. 

185  Et  quant  le  uoit  Elies,  celé  part  poignant  uint, 

Il  l'en  apele,  bêlement  li  a  dit  : 
»Amis,  qui  t'a  che  fait?  garde  ne  ine  mentir! 
Or  endroit  maintenant  en  ert  ueniemens  pris.« 
Quant  l'entent  li  messages,  si  respont  .i.  petit  : 

190  »Et  toi  qu'en  caut,  biaus  frère,  cheualier,  biaus  amis  ? 

Tele  gens  le  m'ont  fait,  qu'esroient  or  ains  chi, 
la  t'arait  tous  li  pire  crauente  et  ochis  ; 
Mais  prent  cel  mien  ceual,  sor  millor  ne  seis, 
Et  si  t'en  torne  ariere,   si  pense  del  fuir. 

195  Par  chi  passeront  ia  .iiii.m.  Arabi, 

Se  de  cens  peus  estordre,  dieu  aras  a  ami. 
Dont  ie  sui,  tu  le  in'as  demande  et  enquis; 
le  sui  nés  de  Peitiers,  fils  le  conte  Amauri, 
luhens  de  saint  Gille  est  mes  germains  cousins. 

200  Mes  sire  est  a  la  court  por  son  droit  maintenir. 

le  m'en  alai  en  Franche  droit  au  roi  Loeys. 
Lonc  les  puis  de  Monmartre,  les  le  cit  de  Paris, 
La  se  fist  l'enperere  coroner  et  seruir. 
En  après  celé  ioie  .i.  messagiers  i  uint, 
Qui  li  conta  noueles  et  dist  qu'en  son  pais  205 

77*=.  Erent  par  forche  entre  paien  et  Sarrasin. 

Quant  l'entendi  li  rois,  moût  dolans  en  deuint, 

Ne  daigna  mander  ost  ne  semonse  ne  fist, 

A  che  de  gent  qu'il  ot,  entra  en  son  pais. 

Nous  passâmes  le  Maine  et  Auuergne  et  Berri,  210 

Au  coste  de  Bretaigne  trouâmes  Sarrasins. 

A  la  première  ioste  bêlement  nous  auint, 

Plus  de  .c.  en  copames  et  les  cies  et  les  uis, 

A  l'autre  asaut  après  en  abatismes  uint. 

Et  quant  che  uint  au  tierc,  fuissiemes  desconfit,  215 

Quant  secors  nous  reuint  de  deu  de  paradis. 

Et  si  fort  les  menâmes,  que  fuissent  desconfit. 

Quant  a  forche  lor  salent  .iiii.m.  Arabi. 

Cil  encaucent  les  nos  et  atornerent  si, 

lusc'a  pont  desous  Loire,  lonc  le  rocier  déclin,  220 

Senpre  fust  l'enperere  et  détenus  et  pris. 

Quant  Guillames  d'Orange  .i.  gent  secor  i  fist, 

Il  et  Bertrans  ses  nies,  li  preus  et  li  gentis. 

Et  Bernars  de  Brubant  et  Hernaus  li  floris  ; 

Cil  maintienent  le  caple  as  boins  brans  acerins,  225 

Puis  furent  li  baron  et  retenu  et  pris. 

L'enperere  s'en  torne,  quant  il  fu  desconfis, 

Sarrasin  l'encauchierent,  qui  l'orent  enuai, 

Ens  es  rues  d'Angers  nous  firent  ens  flatir. 

Lors  leua  par  la  tere  et  li  bruis  et  li  cris,  230 

Si  se  traient  ariere  paien  et  Sarrasin. 

Tant  me  fist  l'enperere  et  dona  et  promist 

Que  l'aloie  nonchier  lulien  son  ami, 

A  chou  de  gent  qu'il  a  .i.  secor  li  feist. 

Quant  ie  parti  de  l'ost,  paien  m'orent  coisi,  235 

Si  m'ont  el  cors  naure,  malement  m'ont  bailli, 
la  ne  uerai  le  uespre  ne  soleil  acompli.c 
Quant  Elies  l'entent,  a  poi  n'esrage  uis. 
>Damoisex,  mar  i  fustes  !  tu  ères  mes  cosins. 

240  Par  icel  saint  apostle  que  quierent  pèlerin, 

Por  l'amor  de  ton  cors  tels  uengemens  ert  pris, 
77"^.  Que  au  fer  de  ma  lanche  en  conuient  morir  .xx.« 
Il  est  passes  auant,  entre  ses  bras  le  prist, 
Prist  une  feulle  d'erbe,  a  le  bouce  li  mist, 

245  Dieu  li  fait  aconoistre  et  ses  pecies  iehir. 

L'ame  part  del  mesage,  s'est  aies  a  sa  fin. 
Et  Elies  monta  el  destrier  arabi, 
De  che  fera  il  ia  et  que  fols  et  que  bris, 
Par  son  cors  solement  ua  contre  Sarrasins. 

250  1~\^^  ^^  ^'^^  ^^  Elyes  qui  laisse  le  message. 

J_yEt  Sarrasin  esploitent,  qui  par  iror  ceuaucent, 
Et  sont  bien  .iiii.m.  estre  chou  des  angardes. 
Macabres  les  conduist  et  losses  qui  les  garde. 
L'amirax  fist  uenir  Rodoe  de  Calabre 

255  Et  le  uiel  Aitrope  qui  rois  fu  de  Barbastre, 

Et  si  fu  auoec  aus  et  Ganbons  et  Orables, 
Et  li  uiex  losues,  entre  lui  et  Ciacre, 
Malprians  fu  li  dismes,  que  li  cors  dieu  mal  fâche. 
vSignor,  dist  l'amirals,  entendes  mon  corage! 

260  Moût  nos  est  Mahomes  fièrement  guionages. 

Ces  François  auons  tous  desconfis  en  lor  marces . . . 
Qui  tel  eskiec  en  maine,  bien  doit  estre  sor  garde  ; 
C'est  Guillames  d'Orenge,  qui  faissoit  les  batailles, 
Il  et  Bertrans  ses  nies,  li  cortois  et  li  sages, 

265  Et  Bernars  de  Breubant  et  Hernaus  a  la  barbe. 

Or  les  trameterons  tos  sor  mer  el  nuage, 
La  trouerons  nos  homes  ques  auront  en  lor  garde  ; 
Car  se  Sarrasin  seuent,  Franc  se  doiuent  combatre. 
S'en  seront  plus  hardi  et  tornant  et  aidable.« 

270  Et  respondent  paien  :   >  Cis  consaus  est  moût  sages, 

Ensi  le  feron  nous  au  los  de  ce  barnage.« 

Or  s'en  tornent  paien  et  cis  qui  les  pris  gardent', 

Et  li  autre  remaignent,  qui  ariere  se  targent 

Por  recerchier  le  pui  et  le  mont  et  l'angarde, 

Veoir  se  troueront  nul  home  qui  rien  uaille,  275 

Cheual  ne  palefroi  ne  boin  destrier  d'Arabe. 

Il  trouèrent  Elie  a  l'issir  d'un  boscage  ; 

Mais  aincois  qu'il  s'en  partent,  lor  fera  tel  damage, 

K'escus  i  aura  frais  et  armes  de  cors  traites. 

Or  s'en  tornent  paien,  li  .v.  en  uont  deuant,  280 

Et  li  autre  remaignent,  qui  se  uont  atargant, 
Qui  mainent  nos  François  tant  orgellousement. 
As  fus  et  as  bastons  les  uont  forment  bâtant. 
Et  Guillames  d'Orange  s'en  ua  moût  démentant. 
»Damelde,  dist  il,  père,  par  ton  digne  commant!  285 

Mar  furent  nostre  cors,  li  preu  et  li  uaillant. 
Des  or  serons  sor  mer  o  sarrasine  gent. 
Dameldex  penst  des  armes  par  son  commandement, 
Car  li  cors  sont  torne  a  grant  iuisemant.<î: 
Premerains  l'entendi  .i.  paiens  Rodoans,  290 

Il  haucha  le  baston,  ia  ferist  maintenant, 
Quant  il  a  regarde  parmi  le  desrubant 
Et  uoit  uenir  Elye  sor  son  ceual  corant. 
Quant  le  uoit  li  paiens,  celé  part  uint  poignant, 
A  sa  uois   qu'il  ot  clere  s'escria  hautement  :  295 

ï'Qui  es  tu  cheuahers  desor  cel  auferant? 
Cel  destrier  reconnois  et  tout  cel  garniment.« 
»Vasal,  che  dist  Elles,  en  tient  a  uous  noiant?« 
»Oil,   dist  li  paiens,  ie  les  aurai  esrant.« 
»Tais  toi,   che  dist  Elies,  trop  me  uas  manecant!  300 

Quant  tu  as  si  conquis  trestous  mes  garnimens. 
Mon  aubère  et  mon  elme  et  mon  destrier  corant. 
Aras  tu  tel  enseigne,  onques  n'eus  si  grant.  « 

Sarrasin,  dist  Elies,  tu  le  m'as  demande, 
Coment  iou  ai  a  non  et  de  quel  lieu  sui  nés.  305 

Vois  tu  or  cel  plaiscie  lonc  cel  bos  en  cel  pre? 
Iqui  est  mes  repaires  et  ichi  fuie  nés, 
Fiex  sui  a  .i.  prouost  qui  a  auoir  asses, 
Par  sa  fiere  ricoisse  m'a  il  hui  adoube. 

310  Or  m'en  uois  déportant  mon  destrier  esprouer, 

Onques  dieus  ne  fist  home  qui  de  mère  soit  nés, 
S'il  demande  bataille,  que  n'en  soie  aprestes. 
Or  uous  uoi  de  uos  armes  garnis  et  conraes. 
78^.  Ces  prisons  u  presistes,  que  si  mal  démenés? 

315  Sont  che  uilain  de  uile  u  borgois  de  chite?< 

»Nenil,  dist  Rodoans,  mais  baron  naturel, 
C'est  Guillames  d'Orenge,  li  gentiex  et  li  ber, 
Et  Bertrans  ses  neueus,  li  preus  et  li  senes, 
Et  Bernars  de  Brubant  et  Hernaus  li  menbres.i 

320  Quant  l'entendi  Elies,  le  sens  quide  deruer, 

A  sa  uois  qu'il  ot  clere,  commencha  a  crier: 
»Paien,  mar  les  cargastes,  par  les  sains  que  fist  des!« 
Il  hurte  le  destrier  par  andeus  les  costes, 
Vait  ferir  Rodoan  en  son  escu  liste, 

325  Desor  la  bende  d'or  li  a  fraint  et  troe, 

Le  blanc  aubère  del  dos  desmailliet  et  fause, 
Enpoin  le  par  uertu,  si  l'a  mort  crauente, 
»CuiuerI  che  dist  EHes,  dieus  doinst  toi  mal  dehel 
Onques  li  miens  lignages  ne  pot  le  tien  amer.« 

330  /'""^orsus  de  Tabarie  uoit  Rodoan  a  tere, 

V..^/V  il  meurt  et  angoisse,  ne  demande  confesse, 
Il  reclaime  diables,  que  il  l'arme  en  portaissent 
Il  escria  Elie  .iiii.  mos  tout  a  certes  : 
>Cuiuer!  mar  l'ochesistes,  uous  en  perdres  la  teste.* 

335  Quant  Elies  l'entent,  ne  le  prisse  une  nesple, 

Ains  hurte  le  destrier,  se  li  lasque  le  resne, 
Vait  ferir  le  paien  sor  le  targe  nouele, 
Desor  la  boucle  a  or  li  fraint  et  esquartele. 
Le  blanc  hauberc  del  dos  li  desmaille  et  desere, 

340  Si  que  parmi  le  cors  li  mist  l'anste  nouele. 

Enpoin  le  par  uertu,  mort  l'abat  de  la  sele. 

Quant  Elles  ot  mort  Rodoan  de  Calabre, 
Corsaus  de  Tabarie  iut  enuers  en  la  place  : 
Li  .iii.  paien  l'esgardent,  qui  dessendent  l'angarde, 
Or  s'i  sont  eslaissiet  li  félon  mescreable,  345 

Et  li  ber  se  desfent,  que  dieus  ait  en  sa  garde. 
Li  premiers  qu'il  encontre  n'ot  talent  d'oir  fable, 
Ains  l'abati  a  terre  com  une  raine  plate, 
Li  doi  tornent  en  fuie  et  Elles  les  cache. 
Et  Gaidones  l'encauche,  qui  de  mort  le  manace,  35° 

Et  uait  ferir  Elie  sor  le  dorée  targe, 
Desor  la  boucle  a  or  li  a  percie  et  quasse. 
Moût  fu  boins  li  aubers,  quant  il  n'en  rompi  maille, 
Et  li  uasal  sont  preu,  quant  il  ne  s'entrabatent. 
Elles  passe  auant,  se  li  toli  le  hanste,  355 

Enmi  le  pre  le  iete,  si  a  l'espee  traite, 
Vait  ferir  le  paien  a  mont  desor  son  ialme. 
Les  pierres  et  les  flors  contre  ual  en  auale, 
Tout  le  ua  porfendant  enfressi  qu'es  espaules, 
Li  ber  estort  son  cop,  mort  l'abat  en  la  place.  360 

Il  broche  le  destrier,  si  reua  ferir  l'autre, 
Le  teste  en  fist  uoler  deuant  lui  en  la  place. 
Li  .V.  paien  le  uoient,  qui  montoient  l'angarde. 
sOr  esgardes,  signor,  che  dist  li  rois  Triades, 
Vees  uous  ce  uasal  qui  le  tertre  en  auale?  365 

Moût  se  fait  orgellous  et  hardis  par  ses  armes. 
Atendes  .i.  petit,  g'irai  a  lui  combatre. 
Le  destrier  li  taurai  et  trestoutes  ses  armes. 
Si  les  départirons,  si  serons  communable, 
la  n'en  aura  li  .i.  un  denier  plus  de  l'autre.  «  370 

Dist  losses  d' Ahxandre  :   »  Grant  folie  pensastes  ! 
Hui  matin  par  son  l'aube,  quant  nous  nos  deseurames, 
Compaignie  iurames,  faus  est  qui  ne  le  garde  ! 
Nous  l'iromes  tout  .v.  crauenter  et  abatre.« 
>Couardisse  seroit,  che  dist  li  rois  Triades,  375 

Se  nous  aliemes  .v.  por  .i.  tou  seul  abatre, 
la  mais  n'en  seroit  dit  proeche  ne  bamages. 
Paien  s'en  gaberont  et  li  .i.  et  li  autre. 
Mahomes  me  confongel  n'ait  ia  qui  denier  uaille, 

380  Qui  de  moi  et  de  lui  n'esgarde  le  bataille. « 

Il  hurte  le  destrier  et  le  resne  li  lasque. 
1  hurte  le  destrier  et  li  lasque  le  resne, 
.11  escria  Elie  .iiii.  mos  tout  a  certes: 
>^Ies  tu,  ua,  crestiens  de  le  maluaise  geste, 

385  V  se  crois  Mahomet  qui  le  siècle  gouerne?« 

78'^.  îNaie,  che  dist  EHes,  mes  en  dieu,  le  grant  mestre  ; 
Si  sui  nés  de  saint  Gille,  de  Prouence  le  bêle, 
Fiex  lulien  au  conte  a  le  chenue  teste, 
Auant  hier  m'adouba  de  ses  armes  noueles. 

390  Car  il  me  fu  bien  dit  et  conte  tout  a  certes, 

Paien  et  Sarrasin  sont  entre  en  ma  terre, 
le  les  uieng  sorueoir,  se  troue  peuent  estre, 
Bien  les  quic  estormir,  ains  que  uienge  li  uespres.* 
»Par  mon  cief,  dist  Triades,  trop  grans  deus  nous  apresse. 

395  Ce  destrier  uous  taurai,  si  le  nienrai  en  destre, 

A  grant  honte  en  seres  abatus  de  la  sele. 
Les  iambes  uers  le  ciel  et  le  cief  contre  terre. « 
Quant  Elies  l'entent,  ne  le  prisse  une  m.esple, 
Il  hurte  le  destrier,  se  li  lasque  le  resne, 

400  Vait  ferir  le  paien  desor  son  elme  a  perles, 

Qu'U  en  a  abatu  et  les  flors  et  le  cercle, 
Le  blanc  aubère  del  dos  li  desmaille  et  dessere. 
Tout  le  ua  porfendant  enfresi  qu'en  l'aissele. 
Li  ber  estort  son  cop,  si  l'abat  a  la  terre. 

405  T~^^^''  ^^  ^°^^  Salatres:   »Esgardes,  quel  damage 

J_>/D'un  enfant  de  .xv.  ans,  qui  n'a  gaire  d'eage! 
Tel  uasal  nous  a  mort  et  conquis  par  ses  armes  ! 
S'il  m'atent  .i.  petit,  g'irai  a  lui  combatre, 
Le  destrier  li  taurai  et  trestoutes  ses  armes.* 

410  II  hurte  le  destrier  et  le  resne  H  lasque. 

Et  Elies  le  sien  que  il  bien  point  en  haste. 
Grans  cos  s'en  uont  doner  sor  les  uermelles  targes, 
Sor  les  bendes  a  or  les  pecoient  et  quassent, 
Mont  sont  boin  li  aubère,  quant  il  n'en  rompent  maille, 
Et  li  uasal  sont  preu,  quant  il  ne  s'entrabatent.  4^5 

Li  paiens  trait  l'espee  qui  bien  luist  et  bien  taille, 
Et  uait  ferir  Elie  a  mont  desor  son  ialme. 
Les  pieres  et  les  flors  contre  ual  en  auale. 
Le  destrier  consul  par  de  derier  l'espaule, 
.ii.  moitiés  en  a  fait,  li  ber  ciet  en  la  plache.  420 

»Par  mon  cief,  dist  Elies,  or  m'as  tu  fait  damage  ! 
79^  Mon  destrier  m'as  ochis,  qui  m'estoit  guienages. 
Moût  est  boine  t'espee;  faus  es,  se  ne  le  gardes! 
Se  le  tenoie  as  puins,  por  le  chite  de  Blaiues, 
Ne  le  rendroie  mie  a  mon  frère  carnable.«  425 

»Quiuer,  dist  li  paiens,  con  mar  le  conuoitastes  ! 
Moût  est  boine  m'espee,  si  est  bien  a  moi  salue, 
la  n'en  consieurai  home  qui  en  dieu  soit  creables, 
le  nen  en  cop  le  cief  par  desor  les  espaules.« 
»Voire,  ce  dist  Elies,  mais  l'en  rai  chi  .i.   autre  43° 

Que  mes  pères  me  cainst,  luliens  a  le  barbe. 
Qui  nous  sera  priuee,  se  ie  puis,  moût  en  haste.  « 
Il  l'a  saciet  del  feure,  sil  a  feini  sor  l'iaume, 
Les  pieres  et  les  flors  contre  ual  en  auale. 
Li  brans  est  trestornes  desor  le  destre  espaule,  435 

Le  brac  li  a  tranchiet,  dont  se  quidoit  combatre, 
A  tout  la  boine  espee  li  cai  en  la  plache. 
Quant  Elies  le  uoit,  si  le  prent  et  esgarde. 
»Paien,  che  dist  Elies,  li  cors  dieu  mal  te  fâche  ! 
Anqui  poras  ueoir,  ques  dieus  est  plus  uerables,  44° 

Mahons  u  Apolins,  u  lesus  qui  tout  salue. 
De  meismes  t'espee  t'iraie  honte  faire.  « 
Il  le  drecha  a  mont,  si  l'en  feri  sor  l'iaume, 
Tout  le  ua  porfendant  enfressi  qu'es  espaules, 
Li  ber  estort  son  cop,  mort  l'abat  en  la  place.  445 

Venus  est  as  prissons  qui  gisoient  sous  Parbre, 
Ses  peust  desloier,  gente  cose  eust  faite. 

uant  lossiens  uoit  mort  Salatre  son  neueu, 

Le  cors  en  .ii.  moitiés,  ne  peut  muer  ne  plort. 

45°  »Mahon  et  Apolin  !  mal  dehet  aies  uous  ! 

S^or  ne  faites  iustiche  del  quiuer  dolerous, 
Qui  m'a  mort  deuant  moi  le  fil  de  ma  seror, 
Le  fer  de  ceste  lance  uous  métrai  el  cors  tout.  « 
Il  hurte  le  destrier  des  tranchans  espérons 

455  Et  a  baisie  le  lanche  a  tout  le  confanon 

Et  uait  ferir  Elie  sor  son  escu  a  mont, 
Desor  le  bende  a  or  li  pecoie  et  confont, 
79^.  Le  blanc  aubère  del  dos  li  desmaille  et  desront. 
Nu  a  nu  les  le  cors  le  roit  espiel  li  coust. 

460  »Par  mon  cief,  dist  Elies,    tu  es  uasals  moût  prous. 

Volentiers  nVocesisses,  s'en  eusses  laissor; 
Mais  dieus  m'ainme  de  ceur,    qui  me  gara  tous  iors.« 
Il  a  traite  l'espee  dont  a  or  sont  li  poing, 
Vait  ferir  le  paien  desor  son  elme  a  mont, 

465  Les  pieres  et  les  flors  contre  ual  en  deront, 

Tout  le  ua  porfendant  enfressi  el  menton; 
Li  ber  estort  son  caup,  mort  l'abat  el  sablon. 
Et  dist  li  rois  Salatres:   »Enchantere  est  cis  glous.« 
»Voir,  dist  li  rois  Prians,    fuions  nous  ent  andous, 

470  Autre  tel  fer  oit  ia  et  de  moi  et  de  uous.« 

ist  li  rois  Salatres:   »Dit  m'aues  uilain  mot. 
Mahomes  me  confonge  et  maldie  mon  cors. 
Se  ie  part  del  François,  si  saurai  son  confort.  « 
lus  de  l'angarde  aualent,  lor  escus  a  lor  cos, 

475  Venu  sont  a  Elie  desous  l'onbre  d'un  lor. 

Qui  estoit  as  prisons,  ce  dessiroit  il  fort 
Que  fuissent  desloiet,  gari  fuissent  de  mort; 
Quant  cil  li  escrierent,  qui  estoient  au  dos  ; 
»Cuiuers,  n'i  toucies  pas,  que  li  François  sont  no.« 

480  Quant  Elies  l'entent,  el  destrier  monte  tost, 

Sor  le  targe  le  fièrent,  sor  l'escu  de  son  col, 

Il  li  fraint  et  pecoie  desor  le  boucle  a  or, 

Le  blanc  aubère  del  dos  li  desmaile  et  desclot, 

Nu  a  nu  li  conduit  son  espiel  ens  el  cors. 

Dameldieus  le  gari,  por  .i.  poi  ne  fu  mors.  4^5 

Elles  fiert  si  l'un,  tout  li  tranche  le  cors. 

Malprians  torne  en  fuie,  quant  il  uoit  celui  mort. 

Et  Elles  l'encauche  et  randone  moût  fort; 

Par  le  mien  ensiant,  ia  l'encauchera  trop. 

Or m'escoutes,  signor !  que dieus  grant bien uous  doinst,   49° 
Li  glorieus  del  ciel,  par  son  saintisme  non. 
Si  uous  dirai  d'Elye  qui  cuer  ot  de  baron, 
Com  il  sieut  et  encauche  par  ire  le  glouton. 
Il  le  uint  ataignant,  se  li  dist  par  iror: 
»  Sarrasin,  c^or  retorne,  li  cors  dieu  mal  te  doinst!  495 

Cis  destriers  que  tu  maines  est  isneus  et  cointos, 
Volentiers  l'en  menaise,  que  li  miens  nen  est  pros.« 
»  Vasal,  dist  li  paiens,  trop  par  es  coragous  !  .  .  . 
Que  les  roches  sont  hautes  et  li  gue  perillous; 
Nus  n'i  peut  trestorner  ne  destriers  prendre  cors.  500 

Chi  deuant  a  .i.  pre  qui  est  biaus  et  herbous, 
La  poras  trestorner  et  mostrer  ta  ualor. 
Se  tu  me  peus  abatre,  que  chie  des  arçons. 
Remener  en  poras  che  boin  destrier  gascon, 
En  ta  uile  en  peus  prendre  .c.  Hures  de  mangons.«        505 
Quant  Elles  l'entent,  si  grant  ioie  n'ot  hon, 
Damelde  reclama  et  son  saintisme  non, 
»Par  le  uostre  amistie  m'en  otroies  le  don!« 
.ii.  liewes  le  rencauche  a  force  et  a  bandon, 
Enmi  .i.  ual  l'ataint,  se  li  dist  par  iror:  510 

sSarrasin,  c'or  retorne  as  conuens  com  auon.« 
> Vasal,  dist  li  paiens,  trop  par  es  coragous  ! 
Mes  neueus  m'as  hui  mort,  .v.  u  .iiii.  en  .i.  ior, 
Or  me  uas  rencauchant,  ie  te  tieng  por  bricon. 
Se  tu  uiens  plus  auant,  tu  feras  grant  folor,  515 

Car  tu  troueras  ia  tex  .x.m.  compaignons, 
N^i  a  tel  ne  port  hace  en  sa  main  u  baston; 
S'il  uous  peuent  ataindre,  senpre  te  tueron.« 
Quant  Elles  l'entent,  ne  le  prise  .i.  bouton. 

520  /^~~^heualiers,  tu  es  fols,  dist  li  rois  Malprians, 

V_^Ie  auoie  .i.  eskiec  de  la  tere  des  Frans, 
Que  tu  m'as  hui  tolu  par  ton  fier  hardement. 
De  ioster  me  semons  et  menu  et  souent, 
Ne  ie  n'i  puis  torner  ne  n^en  ai  aissement. 

525  Tu  feras  grant  folie,  se  tu  uas  plus   auant, 

Car  tu  troueras  ia  teus  .x.m.  combatans, 
Se  il  te  peuent  prendre,  n'aras  de  mort  garant.  « 
Tant  parlèrent  ensamble,  c'a  l'ost  uinrent  poingnant. 
Quant  le  uoient  paien,  si  sallent  de  tous  sens, 

530  7  Q'^.  As  armes  acorurent  plus  de  .m.  et  .vii.  cens.' 
Dameldex  penst  hui  mais  d'Elye  le  uaillant! 
uant  ore  uoit  Elyes,  que  Sarrasin  s'airent, 
Et  les  os  des  paiens  qui  enuers  lui  se  guient, 
Damelde  reclama,  le  fieu  sainte  Marie, 

535  Qu'il  garisse  son  cors  d'afoler  et  d'ochire. 

Encor  uoit  Malpriant  deuant  lui  a  deliure, 
Souauet  ua  le  pas,  n'a  mes  garde  d'Elye. 
Quant  Elies  le  uoit,  a  poi  n'esrage  d'ire, 
Ses  destriers  fu  moût  boins,  s'alaine  a  recuellie, 

540  Des  espérons  le  hurte,  que  li  sans  en  défile. 

Il  le  uint  ataignant  les  .i.  gués  en  .i.  ille, 
Grant  cop  li  a  done  sor  le  targe  florie, 
Desor  le  boucle  a  or  li  desmaille  et  esmie, 
Moût  fu  fors  li  haubers,  quant  maille  n'en  esclice; 

545  Et  sa  lanche  fu  roide,  ens  el  gue  le  souine. 

Moût  pesoit  li  aubers,  ia  noast  li  traître. 
Quant  Sarrasin  i  uinrent,  la  pute  gens  haie. 
Fors  del  gue  le  retraient,  sor  .i.  ceual  le  misent. 
L'enfes  prist  le  destrier  que  en  son  ceur  dessire, 

550  Isnelement  i  monte,  que  ne  se  targe  mie. 

Et  pendi  a  son  col  le  fort  targe  florie 
Et  prist  entre  ses  poins  .i.  espiel  qui  brunie, 
Li  fers  en  fu  a  or,  l'alemele  acherine, 
Puis  hurte  le  destrier  aual  la  praierie. 

Quant  Malprians  esgarde  son  destrier  auferant  555 

Et  uoit  sus  le  uasal  que  il  par  haioit  tant, 
Moût  fièrement  escrie  :   »  Franc  Sarrasin  uaillanti 
Se  l'en  laissies  aler,  tout  somes  recréant. 
Ne  saues  le  damage  ne  le  deul  qu'est  si  grans. 
Que  il  nous  a  hui  fait  par  son  grant  hardement.  S^o 

Mort  nous  a  Salatre  et  le  preu  Rodoan 
Et  Brandone  et  Triade  de  le  tere  al  gaiant, 
Et  encor  .vii.  des  autres,  de  tous  les  miex  uaillans.« 
Quant  le  uoient  paien,  si  saillent  en  tous  sens. 
As  armes  en  corurent  plus  de  .m.  et  .vii.c.  565 

Qui  encauchent  Elie  parmi  le  desrubant; 
Mes  li  ber  les  uoit  bien,  si  esgarde  et  atent, 
Il  repaire  as  paiens  et  s'i  ioste  souent. 
Il  sist  el  boin  destrier  qui  plus  tost  ua  corant. 
Que  ne  fait  arbalestre  ne  quarels  qui  destent.  570 

Quant  il  uieut,  s'est  deriere,  quant  il  uieut,  s'est  deuant. 

Or  escoutes,  signor,  que  dieus  grant  bien  uous  don, 
Li  glorieus  del  ciel,  par  son  saintisme  non! 
Chi  uous  lairons  d'Elye,  si  dirons  des  prisons 
Qui  gisoient  sous  Parbre  dolant  et  corecous,  575 

De  samis  et  de  cordes  orent  loies  les  poins. 
»Dameldex,  dist  Guillames,  par  ton  saintisme  nonl 
Qu'aues  fait  del  uasal  qui  tant  est  coragous, 
Qu'encaucent  li  glouton  par  le  pre  angoisous? 
He  I  dieus,  con  fust  grans  ioie,  se  desloie  fuisons,  580 

Se  l'alison  secore  a  force  et  a  bandon.« 
A  iceste  parolle   .i.  uilains  lor  est  sors 
Et  portoit  se  cuingnie  dont  ot  cure  le  ior. 
Quant  il  uoit  les  paiens  detranchies  en  l'erbous, 
En  fuie  uaut  torner,  car  moût  ot  grant  paour,  585 

Et  quant  le  uoit  Guillames,  si  l'a  mis  a  raison  : 
j-Amis,  paroUe  a  moi,  bachelier,  iouenes  honl 
la  oras  tel  nouele,  s'en  toi  a  point  d'amor. 
Dont  tu  auras  au  ceur  et  pitiet  et  dolor. 

590  Caitif  sommes  de  Franche  et  d'amis  soffraitous. 

Sarrasin  nous  ont  pris,  droit  a  hui  .xv.  iors, 
Onques  puis  ne  fu  soirs  ne  matins  nés  uns  sous, 
Ne  liuraissent  as  cors  grant  paine  et  grant  dolor, 
As  corgies  noees  nous  bâtent  cascun  ior. 

595  Or  nous  uien  desloier,  si  feras  que  preudon. 

Et  prent  tous  ces  destriers  qui  tout  sont  deuant  nous.« 
»Sire,  dist  li  uilains,  qu'en  feroie  ge  dont? 
N'ai  tant  de  tous  auoirs  dont  les  peusse  .i.  ior. 
.vii.  enfans  ai  a  paistre,  par  le  foi  que  doi  uous, 

600  Que  ie  n'ai  que  ie  mèche  en  la  main  al  menor; 

Car  tous  iors  ai  oure  a  .i.   maistre  orgellous 
80^.  Qui  me  tant  me  déserte  et  délaie  tous  iors. 
A  damelde  m'en  plaing,  le  uerai  glorious, 
Qu'il  me  fâche  iustice  par  la  soie  doucour.« 

605  Et  quant  l'entent  Guillames,  au  ceur  l'en  prist  tenrors, 

Le  uilain  apela,  se  li  dist  par  amor  : 
»0r  pren  tous  ces  bliaus,  ces  hermins  pelichons, 
Si  les  uen  a  deniers  et  si  soies  preudom. 
Et  proie  damelde,  le  uerai  glorious, 

610  C'ait  merchi  dou  uassal  ques  a  mort  hui  cest  ior.  « 

Quant  li  uilains  entent  le  consel  del  baron, 
Il  a  trait  son  coutel,  si  les  délie  tous. 

uant  Guillames  d'Orenge  se  senti  desloies, 
Por  mile  rien  en  tere  ne  se  fesist  si  lies. 

615  II  est  passes  auant,  si  saissi  .i.  espiel 

Et  iure  damelde,  le  glorieus  del  ciel, 
Mieus  uauroit  estre  mors,  ocis  et  detranchies, 
Parmi  le  cors  férus  de  .vii.  tranchans  espies, 
De  .XXX.   u  de  .xl.  et  deuant  et  derier, 

620  la  mais  par  Sarrasin  fuisse  pris  ne  loies. 

Dist  Bernars  de  Brubant,  li  kenus  et  li  uies  : 

»Se  ie  n'auoie  d'armes  mes   c'un  pel  aguisie, 

S'en  abatrai  ie  .c.  deuant  el  premier  cief.« 

»Signor,  che  dist  Hernaus,  n'ai  soing  de  manecier. 

Secorons  le  preudome,  le  uaillant  cheualier,  625 

Qu'encachent  li  gloton  parmi  le  pui  plenier.« 

Et  respondi  Bertrans:   »0r  oi  plait  qui  bien  siet. 

Coures  uous  adouber,  nobile  cheualier, 

Aies  prendre  les  armes  de  ces   félons  paiens 

Qui  gisent  a  la  tere  ochis  et  detrenchie.«  630 

Et  cil  ont  respondu  :   »De  gre  et  uolentiers.« 

Il  sont  uenu  as  mors,  si  les  ont  despoillies 

Et  uestent  les  aubers,  s'ont  les  elmes  lacies 

Et  caingent  les  espees  a  lor  flans  senestriers 

Et  montèrent  es  seles  des  boins  corans  destriers  635 

Et  ietent  a  lor  caus  les  escus  de  quartiers 

Et  prissent  en  lor  poins  les  rois  trenchans  espies  ; 

Parmi  .i.  ual  s'en  uont  poingnant  tout  eslaisiet. 

Or  cheualcent  tout  .iiii.  ensamble  li  baron. 
C'est  de  la  flor  de  Franche,  des  millors  qui  i  sont.  640 
Il  encontrent  paiens  les  le  coste  d'un  mont, 
Qui  encachent  Elye  a  coite  d'esperon, 
A  .i.  gue  l'ont  ataint,  se  li  toillent  le  cour, 
la  l'eussent  ochis  li  Sarrasin  fellon. 

Quant  Guillames  d'Orenge  tout  .i.  ual  lor  est  sours,     645 
Il  et  Bertrans  ses  nies,  li  uasals  et  li  prous, 
Et  Bernars  de  Brubant  et  Hernaus  l'airous. 
En  la  presse  se  fièrent  ensement  comme  lou. 
La  ueissies  bataille  et  meruellos  estour. 
Voler  sanc  et  ceruelle  comme  pleue  qui  court.  g^o 

Qui  Bernart  de  Brubant  esgardast  en  l'estour, 
Com  il  croille  la  barbe  et  fronce  le  gernon,  . . . 
Dist  losses  d'Alixandre  :   »Cis  uiex  est  meruellous! 
C'est  Artus  de  Bretaigne  u  Gauains  ses  neuos 
V  Pilâtes  d'enfer  u  Mordrans  l'airous,  655 

Qui  manguent  les  hommes  .v.  u  .iiii.  en  .i.  ior. 
Par  le  foi  que  uous  doi,  si  fera  il  nous  tous, 
Car  poignomes  a  l'ost,  qu'il  nous  facent  secor.c 

Ausi  con  li  faucons  fait  les  oiseus  fuir, 
Fait  Guillames  d'Orenge  paien  et  Sarrasin. 
Elyes  sist  el  uair  que  Malpriant  toli, 
S'il  s'en  uausist  aler,  ne  doutast  Sarrasin  ; 
Mais  il  ne  uaut  François  ne  fauser  ne  guerpir, 
Ains  retorne  souent  auoec  aus  por  ferir. 

665  Elyes  li  gentix  qui  dieus  puisse  garrir 

Sor  l'escu  de  son  col  uait  ferir  Salatrin 
Et  Truant  de  Baudas  et  le  preu  Menalis, 
.vii.  en  a  crauentes  douant  lui  el  chemin. 
Franc  ne  porent  Ior  cos  endurer  ne  sofrir, 

670  Que  Ior  donent  entr'ax  paien  et  Sarrasin, 

Ains  s'en  tornent  en  fuie  tout   .i.  fere  cemin, 
Desor  l'aige  del  lac  sor  .i.  antis  sentir, 
La  corurent  François  qui  la  sont  defui. 
8o<^.  Mais  paien  les  ont  si  souspris  et  enuais, 

675  II  Ior  lancent  faucars  et  boins  espiels  forbis  ; 

la  fuissent  no  François  et  retenu  et  pris. 
Quant  Elles  esgarde  tout  .i.  fere  chemin 
Et  uoit  .XX.  cheualiers  qu'aualent  .i.  lairis. 
Qui  querroient  Elie,  ses  pères  les  tramist. 

680  Mais  trop  ont  demore  et  targie  de  uenir, 

Li  messagiers  les  ot  deslaies  el  chemin, 
Que  il  trouèrent  mort,  si  l'ont  en  tere  mis. 
Et  quant  les  uoit  Elles,  moût  ioians  en  deuint. 
De  la  ioie  qu'il  ot  fait  le  ceual  saillir, 

685  Li  destriers  s'en  repaire  contreual  le  lairis; 

Onques  dieus  ne  fist  beste  qui  s'i  peust  tenir, 
Cers  ne  dains  ne  aloe,  faucons  ne  esmerils. 
Et  renient  ataignant  .i.  félon   Sarrasin, 
Cil  fu  fiex  l'amiral  qui  le  guerre  maintint 

690  Et  frères  Rosamonde,  c'ainc  si  bêle  ne  ui. 

Elyes  laisse  corre  le  destrier  u  il  sist, 

Vait  ferir  le  paien  deuant  en  Fescu  bis, 

Le  blanc  aubère  del  dos  desront  et  dessarti, 

Trestout  parmi  le  cors  son  boin  espiel  li  mist, 

Enpoin  le  par  uertu,  mort  l'abati  souin.  695 

A  tant  e  nous  poignant  tout  .i.  sentier  anti 

Bertram  le  preu,  le  sage,  le  cheualier  hardi, 

Sor  l'escu  de  son  col  ua  .i.  paien  ferir. 

Que  il  li  a  perciet  et  Fauberc  desarti, 

Le  ceur  qu'il  ot  el  uentre  li  a  en  deus  parti  ;  700 

Enpoin  le  par  uertu,  mort  Fabati  enqui. 

Et  Bernars  le  regarde,  li  uieus  quenus  floris, 

Enuieus  fu  del  cop  qu'il  uit  faire  son  fil, 

la  sera  moût  dolans,  se  .i.  paien  n'ochist  ; 

Sor  les  las  de  son  elme  ua  .i.  paien  ferir,  705 

La  teste  en  fait  uoler  a  tout  Felme  bruni. 

Guillames  fiert  le  quart,  Hernaus  feri  le  quint, 

Et  li  .XX.  cheualier  ne  sont  pas  alenti, 

Cascuns  des  .ii.  barons  re  .ii.  paiens  ochis. 

Moût  fu  grans  la  bataille  et  li  estors  campes,  710 

Dieus,  com  i  fiert  Guillames,  li  marcis  au  cort  nés  1 
Les  .iiii.m.  escus  ont  si  mal  atomes, 
N'en  fust  ia  nés  uns  seus  estors  ne  escapes, 
Quant  i  uint  le  grans  force  que  conduist  Macabres. 
Cil  ont  si  nos  François  férus  et  ramenés,  715 

Que  des  xx.  cheualiers  n'en  sont  que  .x.  remes, 
Leâ  .X.  autres  ont  pris,  loies  et  atrapes. 
Nostre  François  sont  trait  a  .i.  regort  de  mer. 
Il  escrient  Elie:   »  Cheualier  natures! 

Traies  uous  enuers  nos,  si  serons  plus   doute. c  720 

Et  il  si  feist  senpre,  bien  s'en  fu  apenses, 
Quant  i  uint  .i.  paiens  quil  semont  de  ioster. 
Et  quant  l'entent  Elies,  le  sens  quide  deruer, 
Miex  uauroit  estre  mors,  que  coars  apeles. 
Il  hurte  le  destrier  par  andeus  les  costes  725 

Et  a  brandie  l'anste  de  l'espiel  noele, 
Vait  ferir  le  paien  sor  son  escu  boude 
Desor  la  boucle  a  or  li  a  fraint  et  quasse, 
Enpoin  le  par  uertu,  si  l'a  mort  crauente. 

730  »  Outre,  quiuer,  dist  il,  dieus  te  puist  mal  doner! 

Onques  li  miens  lignages  ne  pot  le  tien  amer.c 
'lies  uit  ses  homes  et  pris  et  retenus, 
/Dieus  !    com  or  se  démente  desous  son  elme  agu. 
•  Baron,  che  dist  Elies,  con  mar  m'aues  seu! 

735  Se  ne  uous  puis  uengier,  aine  si  dolans  ne  fui.« 

Guillame  est  en  la  presse  et  Bertrans  auoec  lui. 
Et  Bemars  de  Brubant  et  Hemaus  li  kenus, 
Il  escrient  Elie  a  la  fiere  uertu: 
sBer,  car  te  trai  uers  nous,  si  serons  plus  cremu, 

740  la  mais  n'en  penras  mort  tant  com  en  dura  uns,* 

Et  il  si  feist  senpre,  bien  s'en  est  percheus, 
Quant  i  uint  .i.  paiens  qui  .vii.  pies  ot  de  bu. 
-Par  Mahomet,  François,  moût  es  hui  maintenus, 
Que  par  nul  Sarrasin  ne  fus  hui  abatus. 

745  Va,  si  guerpi  ta  loi  et  ton  dieu  mescreu, 

Si'^.  Si  croi  en  Mahomet,  qui  nous  fait  les  uertus, 
Qui  fait  issir  del  fust  et  le  flor  et  le  fruit.  « 
>.Va,  glous,  che  dist  Elies,  tu  es  fols  esperdus! 
Mahons  ne  Apolins  ne  font  ioie  ne  bruit, 

750  Ne  uaut  .iiii.  deniers  fors  l'argent  qui  est  sus, 

Dont  uous  les  aues  tous  aornes  et  uestus.« 
Quant  li  paiens  l'entent,  aine  si  dolans  ne  fu, 
Onques  puis  n'i  ot  resne  ne  saciet  ne  tenu, 
Grans  cos  s'en  uont  doner  es  conbles  des  escus, 

755  Toutes  plaines  lor  lances  se  sont  entrabatu. 

Elyes  trait  l'espee  qui  roi  Salatre  fu, 
Vait  ferir  le  paien  desor  son  elme  agu, 
Enfressi  qu'es  espaules  l'a  trestout  porfendu. 
Puis  l'a  mort  abatu  enmi  le  pre  herbu. 

760  Malprians  i  soruient,  qui  son  ceual  connut, 

Il  a  traite  l'espee,  a  Elie  est  uenus, 

la  li  caupast  le  cief  senpre  desor  le  bu, 

Quant  Gerars  li  escrie  ausi  près  com  il  fu: 

»Tais,  paien,  nel  ochie,  maleois  soies  tu! 

C'est  li  fieus  lulien,  le  hardi  conneu.  765 

Grant  auoir  en  auras,  s'en  prison  l'as  tenu.« 

Quant  l'entent  li  paiens,  aine  si  ioians  ne  fu, 

A  plus  de  .m.  paiens  a  il  l'enfant  rendu. 

Se  li  loient  les  mains,  que  li  sans  en  ciet  ius. 

Guillame  est  en  la  presse  et  Bertrans  auoec  lui,  770 

Elyes  lor  escrie  ensi  pris  com  il  fu  : 

»Ber,  laissies  le  bataille,  puis  que  sui  retenus! 

Miex  aim  que  ie  seus  soie  et  pris  et  retenus, 

Que  uos  autre  fuissies  ne  iugie  ne  pendu.  <i 

Quant  Guillames  l'entent,  aine  si  dolans  ne  fu,  775 

A  haute  uois  s'escrie  :   »Cheualier,  qui  es  tu? 

Encor  ne  te  connois,  moût  es  hui  maintenus.  « 

»  Certes,  che  dist  Elies,  ne  me  cèlerai  plus. 

le  sui  fiex  lulien  de  saint  Gille  le  duc  « 

Quant  Guillames  l'entent,  aine  si  dolans  ne  fu,  780 

A  haute  uois  escrie:   »Bertram,  nies,  que  fais  tu? 

la  est  pris  li  uasaus  qui  tant  a  de  uertu. 

Se  l'en  laisons  aler,  mort  sons  et  confondu.  « 

Il  hurte  le  destrier  des  espérons  agus, 

Et  Bernars  de  Brubant  et  Hernaus  li  quenus,  785 

En  le  presse  se  fièrent  tout  ensanble  a  .i.  hu. 

La  ueissies  bataille  et  estor  maintenu, 

Onques  mais  par  .i.  home  ne  fu  si  fiers  ueus. 

Mais  ne  lor  uaut  lor  forche  ualissant  .i.  festu, 

C'Elyes  li  uasaus  est  pris  et  retenus.  790 

Et  Guillames  s'en  torne  et  Bertrans  auoec  lui. 

Et  Bemars  de  Brubant  et  Hernaus  li  chenus. 

Sarrasin  les  encauchent  a  force  et  a  uertu, 

Ariere  s'en  retornent,  n'en  peuent  baillier  un. 

Et  Guillames  cheualce  a  la  fiere  uertu,  795 


l; 

Enfressi  a  saint  Gille  n'i  ot  resne  tenu, 
A  la  porte  ont  troue  .i.  quiuer  mescreu. 
Primes  parla  Guillames  au  cor  nés,  de  Leun: 
»Amis,  eure  la  porte,  que  dameldex  t'aihut! 

800  Au  conte  lulien  uoil  ie  mander  salu.« 

i  portiers  fu  moût  fel,  glous  et  desmesures, 
Jl  ouri  le  guicet,  quant  il  les  ot  parler, 
Et  a  coisi  Guillame,  le  cief  ot  desarme. 
Lors  a  parle  li  glous  que  dieus  puist  mal  doner: 

805  Por  auteus  recourir  ne  por  messe  canter 

Ne  uous  fu  mie  faite  la  bouche  sous  le  nés. 
Bien  me  sambles  espie  de  cel  autre  resne, 
V  uous  estes  Guillames,  li  marcis  au  cor  nés. 
Or  uous  aies  hui  mais  en  cel  bourc  osteler 

810  Enfressi  a  demain  que  li  iors  parra  cler, 

C'au  conte  lulien  uenres  la  sus  parler.  « 
Quant  Guillames  l'entent,  le  sens  quide  deruer. 
Il  hurte  le  destrier,  qu'il  uaut  laiens  entrer. 
Li  portiers  saut  en  pies,  s'a  .i.  baston  combre, 

815  Ferir  en  uaut  Guillame,  le  marcis  au  cor  nés. 

Quant  li  quens  l'a  ueu,  l'escu  li  a  tome, 
Et  li  glous  i  feri,  qui  fu  fel  et  ires, 
81*^.  .i.  grant  piet  li  fendi  de  l'escu  noele. 

î' Oncle,  che  dist  Bertrans,  uous  a  il  adesse?^ 

820  »Nenil,  dist  il,  biaus  nies,  la  merchi  damelde.« 

Et  Bertrans  passe  auant  a  loi  de  bacheler. 
Le  poin  senestre  li  a  el  cief  melle, 
Enpoin  le  bien  de  lui,  el  fosse  l'a  iete  ; 
L'aiguë  fu  grans  et  rade,  a  ual  l'en  a  mené. 

825  Quant  li  fiex  au  portier  uit  son  père  tuer, 

Enfressi  el  palais  ne  se  uaut  arester, 
A  sa  uois  qu'il  ot  clere  s'est  pris  a  escrier. 
s  le  fil  al  portier  ens  el  palais  uenu, 
/A  sa  uois  qu'il  ot  haute  s'escrie  par  uertu  : 

830  s  lulien  de  saint  Gille,  moût  t'est  mal  auenu  ! 


E: 

Mes  pères  t'a  serui  .xiiii.  ans,  uoire  plus, 

Conques  ne  li  donas  palefroi  ne  boin  mul. 

Moût  maluais  gueredon  l'en  a  on  hui  rendu, 

C'a  ta  porte  a  troue  .i.  glouton  mescreu, 

En  Paige  l'a  iete  desor  le  pont  la  ius.«  835 

Quant  luliens  l'entent,  aine  si  dolans  ne  fu. 

Il  iure  damelde  qui  el  ciel  fait  uertu, 

la  n'istront  de  cel  resne,  si  esteront  pendu. 

A  tant  e  uous  GuiUame  au  cor  nés,  de  Leun, 

Et  Bernart  de  Breubant  et  Hernaut  le  kenu,  840 

Et  montent  el  palais  tout  a  .i.  bruit. 

Premiers  parla    Guillames  au  cor  nés,  li  menbrus  : 

»Cil  dameldex  de  gloire,  qui  el  ciel  fait  uertu. 

Si  garde  lulien,  ses  amis  et  ses  drus  I 

Amis,  ie  sui  Guillames,  ne  me  cèlerai  plus,  845 

Cist  autre  sont  mi  frère  qui  tant  sont  parcreu. 

C'est  Bertrans  et  Hernaus  et  Bernars  li  kenus. 

Fil  somes  Aymeri  de  Nerbone,  au  chenu. 

A  ta  porte  ai  troue   .i.  glouton  mescreu. 

Qui  ne  nous  uaut  ens  mètre,  moût  en  sui  irascus  ;       850 

En  l'aiguë  l'ai  gete  desor  le  pont  la  ius. 

Certes,  car  d'une  cosse  m'ere  moût  irascus, 

Qu'Elyes  li  uasaus  est  pris  et  retenus; 

Mais  selonc  l'auenture  nous  est  bien  auenu.« 

Quant  luliens  l'entent,  aine  si  dolans  ne  fu.  855 

La  dame  chiet  pasmee,  qui  tenue  ne  fu, 

luliens  l'en  redreche,  li  uieus  et  li  kenus. 

»Dame,  che  dist  li  dus,  mal  nous  est  auenu, 

C'Elyes  nos  chers  fieus  est  pris  et  retenus  ; 

Mais  selonc  l'auenture  nous  est  bien  auenu,  860 

Quant  cû  sont  escape,  qui  tant  ont  de  uertu. 

Par  ceus  aurai  Elie,  ia  si  bien  n'ert  tenus.  « 

Il  a  dit  a  ses  homes:  »Car  leues  susl 

Che  sont  mi  droit  signor,  a  dieu  ren  ge  salu.< 

Guillames  ai  mande  a  Rains  u  a  Leun  865 

Au  riche  roi  Loeys,  que  secor  H  aiut, 
Et  cil  li  amena  .xl.m.  escus. 
Aymeris  de  Nerbone  est  au  secor  uenus, 
Tant  en  a  asamble,   .cm.  sont  et  plus. 

870  Chi  lairons  de  Guillame  au  cor  nés,  le  menbru, 

Si  diromes  d'Elye  a  la  fiere  uertu, 
Que  Sarrasin  en  mainent,  li  quiuer  mescreu. 
Dist  losses  d'Alixandre  :   »Mal  nous  est  auenu, 
Quant  cil  sont  escape,  qui  tant  ont  de  uertu. 

875  Or  uauront  repairier  dusc'a  .vii.  iors  au  plus, 

S'auront  en  lor  compaigne  plus  de  .xx.m.  escus; 
Nus  ne  dura  uers  ans,  car  trop  ont  de  uertu. 
Car  issons  de  lor  tere  ains  que  soions  ueu.« 
Et  cil  ont  respondu  :    »Cis  consaus  ert  creus.« 

880  II  viinrent  a  la  riue  u  la  nauie  fu, 

Ens  el  font  d'une  barge  getent  Elie  ius, 
Se  li  loient  les  mains,  que  li  sans  en  ciet  ius. 
82^.    /^~\r  s'en  tornent  paien  que  li  cors  dieu  maldie, 
V_^Qui  les  .vi.  cheualiers  en  mainent  et  Elye, 

885  II  s'enpoignent  en  mer,  si  se  boutent  de  riue 

Et  trespassent  Baudas  et  le  terre  d'Ongrie, 
A  senestre  laissierent  Romaigne  et  Femenie 
Et  a  destre  laissierent  la  chite  de  Rousie 
Et  uirent  les  palais  et  les  herbergeries, 

890  Les  tors  uielles  et  droites  qui  uers  le  ciel  baulient. 

Macabres  l'amirals  ne  s'aseura  mie, 
Deuant  lui  fait  uenir  nos  François  a  deliure, 
Il  a  traite  l'espee,  qu'il  les  uoloit  ochire, 
Quant  i  uint  losias  qui  d'Irlande  estoit  sire. 

895  »Por  Mahom,  amirals,  ne  les  ochies  mie! 

la  ai  ge  fait  por  uous  mainte  cheualerie. 
Tante  lanche  brisie,  tante  espee  croissie, 
Onques  n'en  eue  del  uostre  uaillant  une  angeuine. 
Dones  moi  les  François  en  la  moie  baillie, 

900  le  les  ferai  mener  en  Irlande  ma  uile, 

Ferai  lor  aourer  Mahomet  et  ses  indeles  ... 

A  mollier  li  donrai  Rosamonde  ma  fille, 

La  plus  bêle  pucele  de  toute  paienie  ; 

Et  si  nel  uoillent  faire,  liure  sont  a  martire.« 

Macabres  l'amirals  ne  s'aseura  mie,  90S 

Deuant  lui  fait  uenir  Mahomet  et  ses  ideles  ; 

Couers  fu  d'un  brun  paile  por  le  caut  qui  l'aigrie, 

Derier  fu  apoies  d'un  arbre  de  Surie, 

Que  de  deuant  ne  uersse  ne   de  derier  ne  plie, 

Ensi  encortines  comme  feme  en  gesine.  910 

Plus  de  .m.  Sarrasins  l'aourent  et  aclinent; 

Macabres  l'amirals  l'aouroit  il  meismes, 

Il  garde  deuant  lui,  si  a  coisit  Elye 

Qui  auoit  en  son  dos  une  bronge  trellie, 

Il  n'ot  point  en  son  cief  de  hiaume  de  Pauie;  915 

Sarrasin  li  tolirent  tantost  com  il  le  prissent. 

Il  est  passes  auant,  les   .ii.  poins  li  délie 

Et  le  prist  par  le  main,  a  Mahomet  le  guie. 

»0r  me  di,  crestiens,  par  le  toin  baptestire  ! 

Veis  tu  mes  si  biau  dieu  ne  si  riche?  920 

Il  me  done  trestout  quan  que  uoil  et  désire  ; 

Quant  ie  uoil,  il  me  guie  el  resne  de  Surie 

V  en  cel  de  Baudas  u  en  cel  d'Aumarie.« 

Quant  Elies  l'entent,  ne  peut  muer  n'en  rie: 

»Caitis  rois  orgellous,  li  cors  de  te  maldie  !  925 

Por  coi  tiens  tu  a  dieu  une  cose  falie? 

Il  nen  a  ame  el  cors  ne  parolle  ne  uie  ; 

Quil  feroit  .xv.  cos  d'un  baston  les  l'oie, 

Il  ne  l'en  feroit  ia  ne  maltalent  ne  ire 

Ne  n'en  grongeroit  ia  ne  plus   que  une  bisse.  930 

Car  pleust  ore  a  dieu,  le  fieu  sainte  Marie, 

Que  l'eusse  en  Prouenche  ens  el  mostier  saint  Gille  I 

Il  auroit  ia  brisiet  le  nés  et  les  orilles, 

l'en  osteroie  l'or  et  les  pieres  plus  riches, 

Sodoiers  les  donroie,  ses  en  feroie  riche,  935 

Puis  uous  uenroie  seure  o  moût  grant  ost  banie  ; 
le  ne  uous  laisseroie  uaillant  une  angeuine.<j: 
Quant  l'amiraus  l'entent,  a  poi  n'esrage  d'ire, 
Il  uint  a  Mahomet,  se  li  a  pris  a  dire  : 

940  »Gentiex  dieus  de  boin  aire,  ne  uous  en  poist  il  mie, 

Dou  François  orgellous  qui  si  uous  contralie? 
Tenes,  la  moie  foi  uous  sera  ia  pleuie, 
l'en  prendra  la  uenganche,  mes  que  ie  uienge  a  uile. 
Paien,  drechies  les  forces,  Mahomes  uous  maldie  I 

945  la  mora  li  François,  n'ert  consaus  de  sa  uie.« 

Quant  l'entendi  Elies,  n'a  talent  qu'il  en  rie, 
Damelde  reclama,   le  fieu  sainte  Marie, 
Qu'il  garisse  son  cors  d'afoler  et  d'ochire. 
Ancois  que  il  soit  uespres  ne  sonee  complie, 

950  Ara  paor  de  mort,  d'afoler  et  d'ochire. 

Encor  uoit  Malpriant  deuant  lui  a  deliure. 
Qui  tenoit  le  destrier  que  il  toli  en  Pile, 
Bien  estoit  enfrenes  et  la  sele  estoit  mise. 
Il  le  tient  par  le  resne,  .i.  paien  le  deliure. 

95582"^.  Quant  Elies  le  uoit,  a  poi  n'esrage  d'ire, 
Damelde  reclama,  le  fieu  sainte  Marie  : 
ïDameldieus,  sire  père,  com  hui  main  estoi  riches. 
Quant  ie  che  boin  destrier  auoie  en  ma  baillie! 
Car  le  me  rendes  ore,  dame  sainte  Marie! 

960  Certes,  miex  uoil  morir  a  espee  forbie, 

Que  ie  nel  aie  anqui  en  la  moie  baillie.  « 
Par  mi  lieu  de  la  nef  a  sa  uoie  aquellie. 
Il  fiert  si  le  paien  qui  le  tient  les  l'oie. 
Que  la  char  li  blecha  et  les  os  li  debrisse, 

965  Deuant  lui  l'abat  mort,  en  le  nef  le  souine, 

Lors  a  pris  le  destrier  que  en  son  ceur  désire, 
Isnelement  s'en  torne,  que  ne  se  targe  mie. 
Il  s'est  férus  en  l'aiguë  qui  cort  de  grant  rauine. 
Li  destriers  fu  moût  boins,  qui  se  noe  a  deliure, 

970  II  est  uenus  en  terre  en  une  praierie. 

A  sa  uois  qu'il  ot  clere  hautement  li  escrie  : 
»  Païen,   or  m'en  uois  ie,  li  cors  dieu  te  maldie  ! 
Et  uous  drechies  les  forces  enmi  le  praerie, 
Si  pendes  li  uns  l'autre,  maluaise  gent  aie  !  « 
Quant  Tamiraus  l'entent,  a  poi  n'esrage  d'ire,  975 

Il  uient  a  Mahomet,  se  li  a  pris  a  dire  : 
»Gentiex  dieus  deboinaires,  entent  que  ie  uoil  dire 
Dou  François  orgellous  qui  tant  te  contralie  ; 
Fai  le  moi  arester  deuant  a  celé  riue  ! 

Se  nel  fais  arester,  n'as  consel  de  ta  uie,  9S0 

le  t'arai  ia  brisiet  le  nés  et  les  narines.  « 
Quant  che  uoit  Macabres,  c'ades  s'en  uait  Elyes, 
Il  uient  a  Mahomet,  se  li  a  pris  a  dire  : 
^Gentiex  dieus  de  boin  aire,  or  ai  ma  foi  mentie; 
Car  li  François  s'en  ua,   ie  nel  ataindrai  mie.t  985 

Il  hauce  le  poing  destre,  si  le  fiert  les  l'oie, 
Qu'il  l'a  moût  mal  mené  et  trestout  le  debrise, 
Deuant  lui  l'abati,  en  la  nef  le  souine, 
Que  tuit  li  escarbuncle  fors  del  cief  li  saillirent. 
Quant  Sarrasin  le  uoient,  a  poi  n'esragent  d'ire,  990 

83^.  Vienent  a  Macabre,  se  li  ont  pris  a  dire: 

>Caitis  rois  orgellous,  por  coi  nous  contralies. 

Qui  si  bas  nostre  dieu  et  confons  et  iustiches? 

Se  tu  ne  l'en  fais  droit,  n'ert  consaus  de  ta  uie; 

Tu  t'en  ueras  contrais  ains  l'eure  de  compile.  «  995 

Quant  l'amiraus  l'entent,  durement  s'umelie, 

Il  uient  a  Mahomet,   .c.  fois  merchi  li  crie: 

»Gentiex  dieus  de  boin  aire,  ne  uous  en  poist  il  miel 

Certes,  que  i'ere  plains  et  de  corous  et  d'ire. 

Tenes,  ie  uous  frai  droit  a  la  uostre  deuise,  1000 

le  uous  donrai  .m.   mars,  mes  que  ie  uienge  a  uile, 

Dont  ie  uous  referai  le  nés  et  les  orilles.« 

Il  a  pris  son  gant  destre,  ens  el  puin  li  afice. 

ngnor,  dist  l'amiraus,  malement  sui  baillies! 

IChou  que  ting  a  mes  poins,  ai  gete  a  mes  pies.     1005 


s; 

l'eusse  encor  le  Franc,  se  ne  fust  desloies.* 
Il  en  a  apele  Baligant  et  Gontier  : 
»Vous  seres   .iiii.xx.  sor  les  corans  destriers, 
Si  m'en  ires  de  cha,  nobile  cheualier! 

loio  Se  troues  le  François,  mors  soit  et  detrancies. 

Il  n'a  port  en  ma  tere,  u  il  soit  herbergies, 
Qu'il  ne  soit  senpre  mors  u  tues  u  noies.  « 
Et  cil  li  respondirent  :    ^De  gre  et  uolentiers.c 
Isnelement  et  tost  s'en  uont  aparellier, 

1015  II  uestent  les  aubers,  lacent  elmes  d'achier 

Et  caingent  les  espees  et  montent  es  destriers 
Et  pendent  a  lor  caus  les  escus  de  quartiers 
Et  prendent  en  lor  poins  les  rois  trancans  espies, 
Tout  droit  après  Elie  s'en  sont  tout  eslaissie. 
ignor,  desous  Sobrie  sont  paien  ariue  ; 
'Et  Elies  s'en  uait,  qui  lor  est  escapes. 
Toute  nuit  cheualca  parmi  le  gaut  rame. 
A  iceste  parolle  a  son  uis  trestorne. 
Contre  la  lune  garde,  qui  ietoit  grant  clarté, 

1025  Et  uit  les  Sarrasins  sor  les  destriers  armes. 

Deuant  trestous  les  autres  uint  li  rois  Codroes, 
83^.  A  sa  uois  qu'il  ot  haute  se  prist  a  escrier: 
»Par  Mahomet,  François,  or  aues  mal  aie  ! 
le  uous  renderai  pris  mon  signor  Macabre, 

1030  Et  si  fera  de  uous  toutes  ses  uolentes; 

Il  uous  pendra  a  forques  u  noiera  en  mer.« 
Et  respondi  EHes:   »Dan  glous,  uous  i  mentes! 
Venistes  uous  me  quere  por  tel  cose  trouer? 
Par  selonc  le  mérite  le  loier  en  aures.« 

1035  II  hurte  le  destrier  des  espérons  dores, 

Vait  ferir  sor  l'escu  le  fort  roi  Codroe, 
Desor  la  boucle  d'or  li  a  fraint  et  quasse. 
Et  le  hauberc  del  dos  desront  et  desclaue. 
Tant  com  anste  li  dure  l'abati  mort  el  pre. 

1040  A  tant  e  uous  poignant  Sarrasin  et  Escler, 

Et  treuent  chelui  mort,  n'osent  auant  aler. 
Celé   nuit  gut  Elias  dedens  le  gaut  rame, 
Ne  but  ne  ne  manga,  ne  li  fu  apreste, 
Ses  cheuals  ne  gousta  de  feure  ne  de  ble, 
lusques  a  le  matin,  que  li  iors  parut  cler,  1045 

Qu'Elyes  se  leua,  quant  il  uit  le  clarté, 
Il  est  issus  del  bos,  s^est  entres  en  .i.  pre, 
Damelde  reclama  et  la  soie  bonté  : 
»  Daniel  dieu,  fist  il,  père,  qui  me  fesistes  ne, 
le  ne  mangai  de  pain,  bien  a  .iii.  iors  passe,  ^ 

Puis  aie  tant  maint  cop  recheu  et  done  ; 
Vous  me  dones  hui  homme    qui  me  doinst  a  disner.< 
A  iceste  parolle  a  garde  en  .i.  pre 
Et  uit  .iiii.  larons  sous  .i.  arbre  arestes. 
Si  partoient  auoir  qu^il  auoient  enble  ;  1055 

Murgale  de  Turnie   l'ont  tolu  et  robe. 
Cil  orent  .i.  mangier  meruelleus  apreste 
De  .ii.  paons  rostis  et  d'un  cisne  enpeure 
Et  .ii.  gastieus  tous  blans  de  forment  bulete 
Et  .ii.  boucieus  tous  plains  de  uin  et  de  clare.  1060 

Quant  Elies  les  uoit,  celé  part  est  aies, 
Sor  le  corant  destrier  est  celé  part  tornes 
S^'^.  Et  auoit  en  son  dos  .i.  blanc  aubère  safre 
Et  ot  cainte  l'espee  qui  fu  roi  Salatre, 
N'ot  point  ens  en  son  cief  de  uert  elme  gesme;  1065 

Sarrasin  li  tolirent,  quant  fu  enprisones. 
Quant  li  laron  le  uoient,  moût  en  sont  effrae, 
Espie  quident  estre,  si  sont  en  pies  leue, 
Por  lor  cors  a  deffendre  sont  moût  bien  apreste. 
2>Signor,  che  dist  Elies,  mie  ne  uous  doutes  1  1070 

De  moi  n'aues  uous  garde,  si  me  garisse  des.c 
Il  a  gete  sor  l'erbe  son  fort  escu  bende, 
Son  boin  destrier  corant  atacha  a'^.i.  pel. 
Venus  est  as  larons,  si  les  a  salues  : 
>Cil  dameldex  de  gloire,  qui  en  crois  fu  pênes,  1075 

Cil  nous  gart,  biau  signor,  se  uous  en  lui  crées. 
Et  se  uous  ne  crées  lesu  de  maieste, 
Cil  sire  uous  confonge,  qui  en  crois  fu  pênes.  « 
Et  li  laron  se  taissent,  que  n'i  ont  mot  sone. 

1080  Li  maistre  des  larons  s'en  est  en  pies  leues, 

Il  a  dit  a  Elie  :    »Vasal,  uous   que  querres, 
Quant  n'aues  auoec  uous  sergant  ne  bacheler?«: 
»Sire,  che  dist  Elies,  ie  nel  puis  amender. 
Nés  sui  de  douche  Franche  de  moût  grant  parente, 

1085  Guillames  est     mes  oncles,  li  marcis  au  cor  nés, 

Mes  grans  sire  Aymeris  de  Nerbone  sor  mer. 
Et  sui  fieus  lulien  de  saint  Gille,  le  ber. 
Paien  et  Sarrasin  m'orent  enprissone. 
Par  ma  fiere  proeche  lor  suie  escapes. 

1090  Or  ne  mangai  de  pain,  bien  a  tier  ior  passe. 

Or  uoi  chi  le  mangier  garni  et  apreste. 
Certes,  g'en  mangerai,  qui'  qu'en  doie  pesser.« 
Ains  ne  demanda  aige  por  ses  mains  a  lauer. 
Au  mangier  s'est  assis  sans  congiet  demander. 

T095  Tant  ne  sorent  li  dui  ne  taillier  ne  haster, 

Com  Elies  manga,    qu'il  l'auoit  dessire. 
Quant  li  maistres  le  uoit,  se  li  a   escrie  : 
»Par  icel  saint  apostle  c'on  quiert  en  Noiron  pre, 
83'^.  Por  widier  escuele  ne  por  anap  torner 

îïoo  Millors  mains  que  les  uostres  ne  poi  onques  trouer! 

Cheualier,  tu  es  fols,  che  saches  de  uerte. 
Qui  mangus  no  uitaille,  si  ne  nous  en  ses  gre. 
Mes  par  le  foi  que  doi  mes  compaignons  porter, 
N'aues  mangiet  morsel  qui  le  col  ait  passe, 

1105  Ne  uous  coust  anquenuit  .i.  marc  d'or  cuit  pesse.« 

»Sire,  che  dist  Elies,  merchi  por  l'amor  de! 
Encore  est  cis  mangiers,  s'il  uous  plaist,  a  conter. 
Certes  ie  sui  tous  près  de  mon  escot  liurer, 
V  ie  paierai  tout,  se  uous  le  comandes.« 

II 10  Et  dist  a  l'autre   mot  H  gentiex  bacelers: 

»Com  est  ciers  chis  pais  enuers  cel  u  fui  nés! 
L'autre  ior  fui  en  Franche  a  Paris  la  chite, 
Por  .c.  saus  de  deniers  en  eusse  autre  tel. 
Or  prendes  de  mon  dos  mon  hermin  engole, 
Qui  bien  cousta  .c.  mars,  quant  ie  fui  adoubes,  1115 

Il  n'a  que  .iiii.  iors,  par  le  foi  que  doi  de, 
Que  me  fist  cheualier  —  moût  l'oc  en  grant  chierte  — 
luliens  de  saint  Gille,  mes  pères,  li  senes  ; 
.c.  saus  ualent  les  gones  de  deniers  monaes. 
Et  se  me  clames  quite,  grant  aumoisne  feres.«  1120 

Et  dist  li  maistre  1ère:   »De  folie  parles! 
Ne  uous  coûtera  gaires,  se  uous  i  loist  parler, 
Cel  destrier  coureor  que  uoi  la  aresne, 
Cel  aubère  de  cel  dos  et  cel  branc  del  coste, 
Cel  hermin  pelicon,  cel  bliaut  engoule  ;  1125 

Tous  nus  pies  et  en  langes,  a  ton  col  .i.  grant  pel, 
Trestous  seus  en  ires  tout  le  chemin  fere. 
Et  se  tu  chou  n'otroies  uolentiers  et  de  gre, 
la  seras  tant  batus,  iel  te  di  par  uerte, 
Dont  li  caup  te  uauront  .i.  destrier  seiorne.«  11 30 

Quant  Elles  l'entent,  le  sens  quide  deruer, 
Maintenant  respondi,  car  le  ceur  ot  ire. 
84^  T~^lyes  li  uasals  qui  tant  fait  a  prissier 

1 yRespondi  as  larons  qui  dieus  doinst  encombrier: 

»Fil  a  putain,  glouton,  dist  Elles  li  fiers,  ii35 

Quant  ie  uous  trouai  ore  chi  illeuc  a  mangier, 

Quidai  que  uous  fuissies  sergant  u  cheualier, 

Ou  marcheant  prodome  et  d'auoir  enforcie, 

Qui  seussent  prodome  seruir  et  aaisier. 

Or  uoi  que  laron  estes,  leceor  pautonier,  1140 

Si  me  uoles  tolir  mon  auferant  destrier. 

Se  l'en  eusse  .i.  autre,  quites  uous  fust  laissies; 

Mais  ie  sui  fiex  a  conte,  ne  sai  aler  a  piet, 

lulien  de  saint  Gille,  le  nobile  guerrier. 

Sees  uous  or  tout  coi,  que  ne  s'en  meue  pies!  1145 

Par  le  foi  que  ie  doi  al  glorieus  del  ciel, 
Il  n'i  a  cel  de  uous  si  hardi  ne  si  fier, 
S'il  se  drecoit  a  mont  por  mes  resnes  baillier, 
Quant  il  partroit  de  moi,  ia  mes  ne  seroit  lies. 

1150  Autre  force  i  conuient  por  mon  cors  iustichier.« 

Li  mestres  des  larons  s^en  est  moût  corecies, 
Il  tenoit  en  sa  main  .i.  baston  de  pumier, 
Ferir  en  uaut  Elie  parmi  le  crois  del   cief. 
Li  enfes  fu  moût  sages,  qui  bien  se  sot  gaitier, 

II 55  II  haucha  le  poing  destre  qu'il  ot  gros  et  plenier. 

Venus  est  au  laron,   .i.  ruiste  cop  le  fiert, 

Le  maistre  os  de  la  geule  li  a  par  mi  brisiet, 

Que  mort  Va.  abatu  deuant  lui  a  ses  pies; 

84^.  Puis  a  pris  en  son  poing  le  baston  de  pumier, 

1160  Si  fort  en  feri  l'autre,  mort  l'abat  a  ses  pies. 

Et  li  tiers  tome  en  fuie,  enmi  le  bos  se  fiert. 
Galopins  fu  li  mieudre,  se  li  chei  as  pies, 
Douchement  de  boin  ceur  li  a  merchi  proiet: 
»Merchi,  dist  il,  biaus  sire,  por  dieu  ne  m'ochies  ! 

1165  le  uous  seruirai  certes  par  moût  grant  amistiet.« 

alopins  fu  li  mieudre,  se  li  uient  a  genos. 
>  Merchi,  dist  il,  biaus  sire,  ie  sui  moût  gentiex  hon, 
le  uous  pleui  ma  foi  or  endroit  a  estrous, 
Conques  ne  me  fu  bels  H  lais  dires  de  uous. 
Encore  ai  .i.  tressor  en  cel  bois  la  desous, 
V  il  a  tant  auoir  et  argent  et  mangons, 
Et  aubers  et  uers  elmes  et  escus  poins  a  flors, 
Boines  armes  et  bêles  et  auferans  coitous, 
Se  uous  me  laissies  uiure,  che  uous  donrage  tout.-^; 

II 75  Quant  Elies  l'entent,  forment  le  tient  a  prous. 

uant  ore  entent  Elyes  qu'il  n'est  pas  Sarasins 
Et  qu'il  croit  bien  en  dieu  qui  onques  ne  menti, 
Il  l'en  a  apele,  bêlement  li  a  dit  : 
>Amis,  com  as  tu  non?  garde  n'i  ait  menti.* 

II 80  Et  cil  a  respondu:   > Biaus  sire.  Galopin, 

Et  si  sui  nés  d'Ardane,  fieus  au  conte  Tieri. 

Berrars  si  fu  mes  frères,  li  preus  et  li  gentis. 

A  l'ore  que  fui  nés  ceste  paine  m'auint, 

.iiii.  fées  i  ot,  quant  uint  al  départir, 

Li  une  me  uoloit  a  son  eus  détenir;  1185 

Mais  les  autres  nel  uaurent  endurer  ne  soufrir 

Et  prièrent  a  dieu  qui  onques  ne  menti. 

Que  ia  mais  ne  creusse,  tous  iors  fuisse  petis, 

Se  n'eusse  de  lonc  que  .iii.  pies  et  demi, 

Et  s'alaisse  plus  tost  que  cheuals  ne  ronchins;  1190 

Certes,  et  ie  si  fac,  por  uoir  le  uous  pleui. 

Lors  fu  morte  ma  mère  et  mes  père  autressi, 

Mi  parent  m'orent  uil  por  chou  qu'ère  petis, 

Si  me  uaurent  noier  en  le  mer,  el  grant  fil. 

Cist  laron  m'acaterent,  que  troues  aues  chi,  "95 

Tant  m'ont  de  lor  mestier  ensengiet  et  apris, 

Sous  siel  nen  a  chastel,  dongon  ne  roellis, 

Ne  sor  pilers  de  marbre  tant  soit  palais  assis, 

Que  n'en  traie  l'auoir,  tant  parfont  i  soit  mis. 

Or  deuenrai  uostre  hom,  si  uous  uaurai  seruir.t  1200 

Galopins  passe  auant,  son  homage  li  fist, 

Et  ioint  ses  mains  petites,  as  Elie  les  mist. 

Et  deuint  ses  hon  liges  et  fiaute  li  fist. 

Il  li  aura  mestier,  che  quic,  ains  moût  petit. 

Que  Elies  esgarde  tout  .i.  fere  chemin  1205 

Et  uoit  uenir  Ector,  .i.  félon  Sarrasin, 

Et  Gosse  d'Alixandre,  Gautier  l'amaneui. 

Et  quant  les  uoit  Elies,  s'en  a  gete  .i.  ris, 

De  che  fist  il  que  faus,  quant  ne  daigna  fuir. 

A  estai  s'aresta  droit  enmi  le  chemin;  1210 

Et  Hectors  laisse  corre  le  destrier  u  il  sist 

Et  uait  ferir  Elie  deuant  en  l'escu  bis, 

Le  blanc  aubère  del  dos  desront  et  desarti. 

Si  que  les  le  coste  le  roit  espiel  li  mist. 

Et  li  dui  s'eslaisierent  au  cheuaHer  gentil  —  12 15 

2T, 

le  que  uous  cheleroie?  .iiii.  plaies  i  prist, 
De  toute  la  menor  deust  il  ia  morir  ; 
Mais  lesus  le  garda,  qu'en  sa  garde  le  mist. 
Ains  k'eut  traite  l'espee,  i  soruint  Galopins, 

I220  Et  saissi  .i.  leuier  qu'il  troua  el  chemin, 

Et  uait  ferir  Gontier  res  a  res  le  sorcil, 
La  ceruele  en  espant,  mort  l'abat  el  cemin. 
Et  il  saissi  l'espiel  qui  des  poins  li  chei 
Et  uait  ferir  Ector  deuant  en  l'escu  bis 

1225  Si  que   parmi  le  cors  son  roit  espiel  li  mist. 

Et  losses  torne  en  fuie,  naure  l'a  Galopins, 
Ne  portera  mes  armes,  si  con  moi  est  auis. 
Et  quant  le  uoit  Elles,  celé  part  poignant  uint, 
Isnelement  et  tost  s'en  uint  a  Galopin, 

1230  Tost  et  deliurement  a  .i.  ceual  sailli, 

84*^.  Plus  tost  qu'il  onques  pot,  le  tendi  Galopin, 
Il  l'en  a  apele,  bêlement  li  a  dit  : 
»  Certes,   sire  compain,  bien  l'aues  deserui.« 
»Sire,  che  dist  li  1ère,  por  les  sains  de,   merchi  ! 

1235  Voir,  ie  n'i  montai  onques,  ne  a  ceual  ne  sis, 

Ne  ne  sai  cheualchier  ne  ie  nel  ai  apris, 
Ancois  querroie  sempre,  por  uoir  le  uous  pleuis. 
Mais  montes  a  chelui  qui  uous  uient  a  plaisir, 
Et  ie  menrai  ces  autres  tout  che  ferre  chemin. 

1240  S'il  ne  uoillent  aler,  par  les  sains  que  dieus  fist, 

les  aurai  d'un  baston  afoles  et  conquis.  « 
uant  Elles  entent  que  li  1ère  fu  tes, 
Qu'il  n'ot  soing  de  ceual    ne  il   n'i  uaut  monter. 
Son  talent  li  lait  faire,  fâche  ses  uolentes. 

X245  En  lor  chemin  s'en  entrent,  qu'il  quident  retorner. 

Vne  bruine  lieue,  ques  a  moût  destorbe, 
E  les  uous  a  Sorbrie  u  furent  escape, 
Deuant  le  maistre  porte  encontrent  losue. 
Quant  li  paiens  les  uoit,  ses  reconnut  asses, 

1250  II  met  son  caperon,  ses  lait  outre  passer, 

Deuant  aus  en  entra  en  la  boine  chite. 
Quant  il  fu  el  palais,  sel  noncha  Macabre, 
L'amiral  de  Sorbrie,  uoiant  tout  son  barne, 
»Par  Mahom,  amiraus,  malement  as  oure  ! 
Ne  ueres  mais  Hector  que  tant  solies  amer,  1255 

Ne  Gontier,  uostre  dru,  qui  uous  seut  coroner.« 
Quant  Pamiraus  Pentent,  le  sens  quide  dénier. 
Il  desfuble  se  cape,  d'une  part  l'a  iete. 
Puis  se  prist  a  .ii.  poins,  si  se  hurte  al  piler, 
Por  .i.  poi  que  de  lui  ne  fist  les  iex  uoler.  1260 

»Teruagant,  car  pren  m'arme;  car  ie  ai  trop  dureU 
V  qu'il  uoit  Sarrasins,  si  les  a  apeles  : 
»Ales  en  test  as  pors,  si  pecoies  les  nesl 
Gardes  que  n'i  remaigne  sergans  ne  bachelersl 
Qui  prenra  les  François,  ses  loiers  en  ert  tes,  1265 

le  li  otroi  ma  tere  par  che  gant  d'or  brousde.« 
^5^  »Sire,  dist  li  paiens,  moût  grant  tort  en  aues! 

Por  ques  querres  plus  loing,  quant  si  près  les  aues? 

Deuant  ces  maistres  portes  desous  cel  pin  rame 

La  ui  ore  les  Frans  qui  moût  sont  esgare,  1270 

Par  le  foi  que  uous  doi,  ne  seuent  u  torner.« 

Quant  l'entent  l'amiraus,   grant  ioie  en  a  mené, 

Il  a  dit  a  ses  homes:    »0r  tost,  ses  amenés  1 

Tel  iustiche  en  ferai,  con  uous  tuit  loeres.« 

Et  cil  ont  respondu  :    »Si  con  uous  comandes.«:  1275 

Isnelement  et  tost  se  corent  adouber 

Et  uestent  les  aubers,  s'ont  les  elmes  fremes 

Et  caignent  les  espees  as  senestres  costes 

Et  montèrent  es  seles  des  destriers  seiornes 

Et  ietent  a  lor  caus  les  fors  escus  boucles  12S0 

Et  prendent  en  lor  poins  les  fors  espies  quarres, 

lusc'a  la  maistre  porte  en  sont  poignant  aie. 

r  m'escoutes,  signor,  que  dieus  uous  beneie  ! 
Celé  nuit  iut  Elles  sous  le  tor  de  Sorbrie, 
Auoec  lui  Galopins  sans  plus  de  compaignie.  12S5 

23* 

Il  l'en  a  apele,  se  li  comenche  a  dire  : 

»Cha  te  trei,  biaus  compain  Galopin,  dist  Elyes, 

Vees  ichi  .i.  castel  de  moût  grant  signorie, 

Les  ors  et  les  abresces,  les  uiuiers  et  les  uinges, 

1290  Les  maisons  as  borgois  et  les  gaaingeries  ! 

Ses  tu  qui  ichou  est,  com  a  non  ceste  uile?« 
»Sire,  dist  Galopins,  c'est  la  tors  de  Sorbrie. 
Laiens  est  Macabres  et  si  fil  et  se  fille, 
Rosamonde  la  bêle,  la  plus  gente  mescine, 

1295  Qui  soit  des  Alixandre  dusc'as  pors  de  Surie.*. 

Quant  Elies  Pentent,  a  poi  n'esrage  d'ire  : 
»Trai  m'as,  biaus  compain  Galopin,   dist  Elyes, 
Qui  chi  m'as  amené  par  ta  grant  félonie. 
Plus  me  het  l'amiraus  que  nul  home  qui  uiue, 

1300  le  li  ocis  son  fil  Ataignant  de  Sorbrie. 

Leres  I  e,  car  en  fui  ;  car  enble  m'as  ma  uie. 
Moût  est  faus  gentiex  hom  qui  en  laron  se  fie.« 
85^.  »Sire,  che  dist  li  1ère,  por  les  sains  de,  nel  dites! 
Ne  nous  démentes  si  comme  ueue  caitiue, 

1305  Faites  bel  contenant,  franc  cheualier  nobilel 

Tant  aues  perdu  sanc,  le  chiere  aues  pâlie .... 
Nous  nos  uendromes  chier,    se  dieus  nous  done  uie.c 
Il  est  passes  auant,  s'a  une  espee  prisse, 
Vers  son  signor  se  trait,  uasaument  li  aie, 

1310  Bien  i  fiert  Galopins,  entre  lui  et  Elye, 

.X.  en  ont  gete  mors,  ains  que  mal  li  feissent. 
Paien  orent  grant  forche,  uasaument  les  requissent, 
Desous  Elie   ont  mort  son  destrier  d'Orcanie, 
Lui  naurerent  el  cors  et  .vii.  plaies  li  fissent, 

1315  Or  en  a  li  ber  .xi.,  n'est  conrois  de  sa  uie. 

Li  doi  baron  s'en  tornent,  nés  porent  soffrir  mie, 

Ains  passent  d'un  uiuier  les  fosses  et  le  riue, 

Les  une  barbacane,  les  une  roche  antiue,  f\ 

La  trouent  .i.  uergier  qui  fu  tous  fais  d'oliue 

1320  Et  s'ot  moût  riches  arbres  qui  sont  de   mainte  guisse.. 

Et  li  uergiers  fu  iouenes  et  li  ante  florie, 
Et  la  nuis  fu  oscure,  dieus  le  uaut,  nostre  sire. 
Et  Sarrasin  s'en  tornent,  nés  porent  coissir  mie, 
Il  en  portent  les  mors  et  les  naures  en  guient 
Voient  tout  le  barnage  Faniiral  de  Sorbrie.  1325 

Quant  le  uoit  Rosamonde,  se  commencha  a  rire 
Et  dist  entre  ses  dens ,  que  nus  ne  l'entent  mie  : 
»De  mort  et  de  prison  desfenge  dieus  Elye, 
Si  le  conduie  en  Franche  sain  et  sauf  et  deliure 
'A  lulien  son  père  qui  le  pleure  et  dessire.  «  1330 

alopins  et  Elyes  s'en  entrent  el  uergier, 
'.xi.  plaies  ot  grans,  qui  moût  l'ont  angoissie, 
Plus  de  .vii.  fois  se  pasme  sous  l'onbre  d'un  pumier, 
Galopin  en  apele,  se  li  dist  tout  premier  : 
»Biaus  compain,  car  t'en  fui,  dieus  garisse  ton  ciefl      1335 
Prent  conroi  de  ta  uie,  car  de  moi  ne  me  ciet, 
Sarrasin  m'ochiront  ains  demain  l'esclairier. 
Se  tu  ia  passes  mer  a  nul  ior  desousiel 
85*^.  Et  tu  peus  encontrer  pèlerin  ne  paumier 

Qui  en  aut  a  saint  Gille  por  l'apostle  proier,  1340 

Si  me  mande  mon  père,  lulien  le  guerrier, 

Et  ma  dame  ma  mère  qui  a  son  ceur  irie, 

la  ne  me  ueront  mes  a  nul  ior  desosiel, 

Car  Sarrasin  m'ont  mort,  ochis  et  detranchie.e 

»Sire,  che  dist  li  1ère,  non  ferai  par  mon  ciefl  1345 

la  mes  ne  nous  faurai  a  nul  ior  desos  siel.« 

Quant  Elies  l'entent,  moût  l'en  prist  grans  pitiés, 

L'aige  de  ses  biaus  iex  les  la  fâche  li  chiet. 

'lyes  li  uassaus  qui  seufre  grant  dolor 

/Rapele  Galopin  douchement  par  amor  :  1350 

»  Galopins  biaus  compain,  por  dieu  le  creatori 
C'or  t'en  fui,  Galopin,  ore  aproche  li  iors. 
Sarrasin  m'ochiront  or  endroit  sans  demor.« 
»Sire,  che  dist  li  1ère,  por  dieu  que  iou  aour, 
le  deuing  uostre  hon  hges,  demain  aura  quart  ior,        1355 

Par  saint  Denis  de  Franche,  miex  uoil  morir  o  uos 
Entre  gent  Sarrasine  et  souffrir  grant  dolor 
Que  repairier  en  Franche  a  ioie  et  a  baudor.« 
Quant  l'entendi  EHes,  forment  l'en  tient  a  pros. 

1360  Et  Sarrasin  s'en  issent  par  son  Paube  de  ior, 

Bien  en  i  ot  .vii.xx.  qui  prissent  Ior  adous, 
Et  uont  querrant  Elie  li  félon  traitor; 
Mais  nel  troueront  mie,  se  dieu  plaist,  le  signer, 
Qu'il  l'ont  laissiet  ariere  el  uergier  sous  la  tor. 

1365  Rosamonde  s'estut  sus  el  palais  autor 

Et  uint  a  la  fenestre  por  oir  la  douchour 
Des  oissellons  menus  qui  chantoient  al  ior, 
L'euriel  et  la  merle  ot  chanter  sor  l'aubor, 
Le  cri  del  rousingol,  se  li  souient  d'amor. 

1370  »  Vrais  dieus,  dist  la  pucele,  con  tu  es  presious  ! 

Tu  fais  croistre  les  arbres,  porter  foilles  et  flors, 
Et  le  ble  nous  fais  sourdre  de  la  terre  en  amour, 
Et  en  la  sainte  uiergene  presis  anonsion, 
Biaus  sire,  et  sanc  et  char  i  presistes  por  nous. 

1375  85^^.  Aussi  con  chou  est  uoir,  biaus  sire  glorious. 
Desfendes  le  Franchois  de  mort  et  de  prison. 
Por  la  soie  amistiet  renoierai  Mahon 
Et  guerpirai  ma  loi,  que  ie  uoi  que  n'est  prous.« 
Et  Sarrasin  les  quierent,  qui  uers  dieu  n'ont  amor, 

1380  Rosamonde  les  uoit,  tous  les  tient  a  bricons. 

Fièrement  Ior  escrie  :  *Fil  a  putain,  glouton, 
V  deues  nous  aler?  Mahomes  uous  confont. 
Por  .i.  seul  cheualier  n'en  ui  tant  en  esrour.« 
Galopins  ot  la  noisse,  le  friente  et  le  tabour 

1385  Et  l'esfroi  des  paiens,  moût  en  ot  grant  paour, 

Venus  est  a  Elie,  si  l'enbrache  desous. 
Si  l'a  mis  a  son  col,  si  l'en  porte  a  estrous. 
Que  li  chies  li  traîne  contre  ual  en  l'erbous. 
Et  les  iambes  par  tere,  car  Elies  fu  Ions  ; 

1390  Car  Galopins  li  1ère  estoit  moût  cours. 


Elie  de  saint  Gille.  359 

Rosamonde  s'estut  as  fenestres  a  mont, 
Fièrement  li  es  crie  :   »Biaus  amis  ualeton  1 
Tu  as  si  peu  de  cors  et  as  si  grant  ualour, 
C'un  cheualier  en  portes  o  trestous  ses  adous. 
Met  le  ius,  biaus  amis,  si  t'en  fui  a  estrous,  i395 

Et  se  tu  ne  le  fais,  tu  feras  grant  folor. 
Que  tu  troueras  ia  teus  .x.m.  compaignons, 
S'il  te  peuent  trouer,  uoirement  t'ochiront.« 
Quant  Galopins  l'entent,  moût  en  ot  grant  paour, 
V  il  uausist  u  non,  si  mist  ius  son  signor.  1400 

86=^.  T~)  osamonde  la  bêle  s'estut  a  la  fenestre, 
XvVestu  ot  .i.  bliau  d'un  paile  de  Biterne, 
Afuble  .i.  mantel,  a  meruelles  fu  bêle. 
Tous  les  degrés  auale,  si  est  uenue  a  tere 
Et  desfreme  .i.  guicet  d'une  fauce  posteme,  1405 

Par  u  el  sieut  issir  et  les  soies  pucheles, 
Quant  uient  el  mois  de  mai,  por  colir  la  florete. 
Venue  est  a  Elye  qui  se  pasme  sor  tere, 
Son  cief  li  a  lor  mis  par  desous  son  brac  destre. 
Puis  l'en  a  apele  la  cortoisse  puchele  :  1410 

»Qui  es  tu,  cheualier,  che  li  a  dit  la  bêle, 
Aimes  tu  Mahomet  qui  cest  siècle  gouerne?« 
»Naie,  che  dist  Elles,  ne  tous  ciaus  qui  le  seruent, 
Ains  fui  nés  de  saint  Gille  de  Prouence  la  bêle, 
Fieus  lulien  le  conte  a  le  kenue  teste.  141 5 

Auant  hier  m'adouba,  che  nous  di,  damoisele, 
Illeuques  me  fu  dit  et  conte  tout  a  chertés, 
Paien  et  Sarrasin  essill oient  la  tere. 
le  les  uing  or  requere,  sor  moi  torna  la  perte, 
.xi.  plaies  ai  grans,  qui  durement  m'apressent,  1420 

le  n'en  quic  escaper  que  la  uie  ne  perge.« 
2>Amis,  bien  uous  connois,  dist  la  franche  puchele, 
Ces  nostres  gens  se  plaignent  au  matin  et  au  uespre, 
De  nos  millors  amis  nous  aues  fait  grant  perte.  « 
:>Dame,  laissieme  ester,  perdus  sui  sans  confesse.  1425 

Certes,  et  moût  me  het  li  rois  de  ceste  terre, 
Hier  li  ochis  son  fil  Ataignant  d'Oliferne, 
S'il  me  pooit  tenir,  por  tout  l'or  d'Engletere 
Ne  seroie  esparngies,  ne  me  tolist  la  teste.  « 

1430  îOr  ne  uous  esmaies,  dist  la  franche  puchele, 

L'amiraus  est  mes  pères,  bien  en  quic  le  pes  faire. 
Li  enfes  fu  mes  frères,  li  cheualiers  honestes. 
Or  soies  a  seur,   ia  n'en  aures  moleste  ; 
Certes  ie  uous  aim  plus  que  nule  rien  en  tere. 

1435  Venes  ent  auoec  moi,  dist  la  franche  pucele, 

En  tel  lieu  uos  métrai  ains  petitet  de  terme 
86^.  Que  uous  seres  tous  sains  ains  que  uiegne  li  uespres.« 
»E,  dieus,  che  dist  Elies,  comment  pora  chou  estre? 
Che  ne  poroit  nus  faire  fors  damelde  chelestre!« 

1440  Galopins  et  Elyes  uont  après  la  puchele, 

En  une  cambre  en  entrent,  qui  fu  toute  sos  tere, 
Moût  fu  bien  pointuree  a  oiseus  et  a  bestes. 
En  .i.  lit  le  coucha,  dont  d'or  est  l'espondele. 
D'un  couertoir  l'aceure  por  le  caut  qui  l'apresse. 

1445  Rosamonde  s'en  torne  et  son  escrin  deferme, 

A  ses  mains  qu'ele  ot  blances    en  a  traites  .ii.  herbes. 
Que  dieus  ot  sou  ses  pies,  H  glorieus  chelestres. 
Quant  en  crois  le  leuerent  la  pute  gens  auerse. 
En  .i.  anap  de  madré  les  souda  la  puchele. 

1450  Onques  dieus  ne  fist  home,  se  le  col  en  trauerse, 

Que  ne  soit  ausi  sains  com  li  pisson  sor  tere. 
Ele  en  dona  Elie,  le  cheuaher  honeste, 
Li  ber  en  a  beu  por  l'amor  la  puchele. 
Tous  fu  sains  et  garis,  Galopin  en  apele  : 

1455  »Chaiens  est  paradis  et  la  gloire  chelestre, 

le  n'en  quic  mais  issir,  se  tous  iors  i  puis  estre.  « 
»Sire,  dist  Galopins,  por  la  uierge  puchele, 
Moût  par  deues  amer  Rosamonde  la  bele.« 

osamonde  la  bêle  ama  moût  le  uasal. 


1460  J.  VTex  .ix.  herbes  li  done,  qu'ele  li  destenpra. 

Puis  qu'il  en  ot  beu  et  le  col  trespassa, 

Tous  fu  sains  et  garris,  a  mangier  demanda; 

Li  gentiex  hon  en  ot  plus  que  il  ne  roua. 

Li  bains  fu  aprestes,  u  Elies  entra, 

.i.  tel  baing  li  dona,  quens  ne  dus  tel  nen  a,  1465 

Puis  li  uest  .i.  hermin  qui  iusc'a  ual  li  bat, 

Heusses  ot  cordouanes,  espérons  a  esmal. 

Rosamonde  la  bêle  par  les  flans  Penbracha, 

Sor  .i.  lit  l'a  asis,  geteis  a  cristal, 

.xl.  fois  li  baisse  et  le  uis  et  la  char.  147° 

Cil  li  guenchi  la  bouche,  que  il  n'i  adesa. 

»Galopin,  dist  Elyes,  uois  quel  feme  chi  al 

V  roialme  de  Franche  si  gente  nen  aura. 

Car  pleust  ore  a  dieu  qui  le  mont  estora, 

le  eusse  chaiens  et  Gautier  et  Gerart  i475 

Et  Guimer  l'amoreus  et  le  conte  Aimart 

Et  Hugon  de  Paris  et  son  compaing  Guichart 

Et  Guillame  d'Orenge  et  son  frère  Bernart 

Et  lulien  mon  père,  le  cheualier  loial, 

Et  fussent  adoube  d^armes  et  de  cheual,  1480 

Et  fuissiemes  la  sus  ens  el  palais  hautal, 

Anqui  le  comperoient  li  paien  desloial.« 

Elyes  li  uasaus  a  le  fiere  poissanche 
Fu  .XV.  iors  tout  plains  laiens  en  .i.  canbre, 
Que  paien  ne  le  sorent  ne  il  n'i  ot  doutanche.  1485 

î Gentiex  fix  a  baron,  uois  con  sui  bêle  et  gente! 
.vi.  rois  moût  orgellous  me  quierent  et  demandent, 
Clamadors  d'Abilant  et  .i.  rois  de  Brehaigne 
Et  Hectors  et  Turfiers  et  Morins  d'Abilande, 
Lubiens  de  Baudas  a  la  barbe  ferande,  „        1490 

Ichil  en  est  li  maistres,  que  il  a  plus  poisance. 
Entre  lui  et  mon  frère  en  ont  fait  conuenance 
A  bataille  fremee  par  le  fust  de  lor  lances. 
S'il  l'ochist  et  afole,  tous  iors  serai  dolante  ! 
Ains  me  prenge  tes  maus,  que  il  me  face  estendre,      i495 

Que  me  parte  li  ceurs  et  li  cors  et  li  menbre, 

Que  Lubiens  li  uieus  a  la  barbe  ferande 

Mon  gent  cors  auenant  ait  ia  nuit  en  sa  canbre.« 

Elyes  li  uasaus  fist  forment  a  prissier, 
Dedens  le  canbre  fu  moût  très  bien  aaisies, 
Que  paien  nel  i  sorent,  li  quiuer  renoie. 
Rosamonde  le  sert  de  gre  et  uolentiers 
Et  s'amor  li  pressente  la  bêle  au  cors  legier. 
Macabres  l'amiraus  fu  assis  al  mengier, 
1505  Mais  ancois  qu'il  en  lieue  ert  dolans  et  iries. 

Lubiens  de  Baudas,  li  chenus  et  li  uieus, 
Fu  entres  en  sa  terre  a  tout  .xx.m.  paiens, 
Il  fait  gaster  les  uinges  et  tos  les  blés  soier; 
86^^.  Il  a  pris  .i.  message,  al  roi  l'a  enuoiet, 
1510  Que  il  li  doinst  sa  fille  a  per  et  a  mollier 

Et  trestoute  sa  terre  ensi  com  il  le  quiert, 

V  son  fil  li  enuoit,  Caifas  le  proisiet, 

V  losse  d'Alixandre  u  Malpriant  le  fier; 

Li  ques  d'eus  qui  en  isse,  moût  ert  mal  engingies, 
15 15  Bien  peut  estre  seurs  de  le  teste  a  tranchier. 

acabres  l'amiraus  fu  assis  al  disner, 
.Mais  ancois  qu'il  en  liet  ert  dolans  et  ires. 
Lubiens  de  Baudas,  li  uies  kenus  barbes, 
A  tout   .xx.m.  paiens  est  en  sa  tere  entres. 
1520  A  tant  es  le  message  sus  el  palais  monte, 

A  sa  uois  qu'il  ot  clere  commencha  a  crier: 
>Macabres  de  Sorbrie,  fai  ta  gent  escouterl 
Ses  que  mande  mes  sire,  Lubiens  li  barbes? 
Que  li  doignes  ta  fille,  Rosamonde  al  uis  cler, 
1525  Et  trestoute  ta  terre  ensi  com  ele  apert, 

V  ton  fil  li  enuoies,  Caifas  u  lose; 

Li  ques  d'eus  qui  en  isse,  mal  li  ert  encontre, 
Bien  peut  estre  seurs  de  le  teste  a  coper.« 

Macabres  l'amiraus  se  lieue  en  son  estage, 
Il  respont  bêlement  et  si  dist  al  mesage: 

»Amis,  cil  uostre  rois  me  mande  grant  outrage. 
Chi  sera  o  mes  fieus  .i.  tes  hom  en  la  place, 
Qui  li  contredira  le  treu  par  ses  armes. « 

Li  messages  s'en  torne,  le  parolle  ot  bien  dite. 
Macabres  Pamiraus  ne  s'aseura  mie,  1535 

Son  fil  en  apela,  Caifas  de  Sorbrie  : 
2>Tu  feras  cheste  ioste  que  por  toi  ai  enprisse.« 
»Sire,  dist  Caifas,  pecies  le  uous  fait  dire. 
Bien  a  passe   .iii.  iors  que  la  fieure  m'est  prisse. 
Ne  seroie  en  cheual  por  a  perdre  la  uie,  1540 

le  ne  puis  cheualcier,  la  uigors  m'est  faillie; 
Mes  dones  li  ma  seur  que  il  uieut  et  désire 
Et  trestoute  la  terre  ensi  com  il  l'a  quisse. 
V  peut  ele  miex  faire?   trop  est  manans  et  riches. 
Et  s'ele  le  deuee,  la  garche  soit  honiel  1545 

Mahomes  me  confonge,  qui  tout  a  en  baillie, 
S'en  aues  ia  par  moi  ne  secor  ne  aie.« 

Biaus  fiex,  dist  l'amiraus,    moût  m'as  mal  engigniel 
Por  coi  pris  ie  la  ioste  encontre  Lubien? 
Que  ne  le  uieus  tu  faire?  moût  t'en  es  auillies.  1550 

Ne  m'en  caut,  ta  seror  li  donra  a  mollier 
Et  trestoute  la  terre  ensi  com  il  le  quiert. 
Apres  ferai  .i.  plet,  qu'en  aurai  .i.  quartier, 
Dont  ie  uiurai  a  aisse  sans  autre  parconnier; 
Car  li  hom  qui  tout  pert  doit  estre  courecies.  1555 

Ne  ie  ne  m'os  combatre,  que  poi  ai  cheualiers.« 
2  Sire,  dist  Caifas,  non  feras,  par  mon  ciefl 
Mieus  aim  ge  estre  poures,  deshiretes  sans  fies, 
Que  ie  m'aille  combatre  encontre  Lubien, 
A  l'espee  tranchant  me  coperoit  le  cief.«  1560 

Quant  Macabres  entent  de  son  fil  le  corage, 
Que  ne  uaut  cheualchier  ne  ne  se  uaut  combatre, 
N' encontre  Lubien  n'ot  cure  de  bataille, 
L'amiraus  se  porpense,  qui  fu  cortois  et  sages. 
Cil  qui  tranche  son  nés,  il  uergonge  sa  fâche;  1565 

Por  che  qu'il  est  ses  fieus,  si  n'en  uaut  faire  fable, 
losien  en  apele  :   »Biaus  amis,  pren  tes  armes  1 
Tu  feras  cheste  ioste  por  moi,  ceste  bataille. « 
îSire,  dist  losiens,  uolentiers  i  alaisse; 

1570  Mais  iou  ai  tel  enseigne  que  n'en  doi  auoir  blâme. 

Quant  sui  le  François,  après  qui  m'enuoiastes. 
Moi  feri  ens  el  cors,  ore  saine  la  plaie, 
Mahomes  me  confonge,  qui  tout  a  en  sa  garde, 
Se  ia  aues  secor  de  moi  ne  auantage.« 

1575  Quant  l'amiraus  l'entent,  a  poi  que  il  n'esrage. 

uant  l'amiraus  entent  le  raisson  de  losse. 
Qu'il  ne  s'i  combatra  ne  il  n'i  osse  aler 
Ne  faire  le  bataille  uers  le  Turc  desfae, 
Malpriant  apela  :   »Biaus  amis,  cha  uenes  ! 

15S0  Drus  estes  Rosamonde,  nos  le  sauons  asses, 

87^.  Por  la  soie  amistiet  est  uostre  escus  troues. 
Vous  en  feres  bataille  uolentiers  et  de  gre, 
Or  porteres  se  manche  en  bataille  campel. 
Par  itel  conuenant  uous  aies  adouber 

1585  Et  faites  le  bataille  et  che  roi  me  mates. 

Que  ia  mais  li  treus  ne  me  soit  demandes  : 
le  uous  donrai  ma  fille  Rosamonde  al  uis  cler 
Et  trestoute  la  terre  ensi  com  ele  apert.« 
■i  Sire,  dist  li  paiens,  par  Mahom,  tort  aues  1 

1590  Par  tans  aures  le  los  al  uilain  rasote. 

Que  il  hice  sou  chien  la  u  il  n'ose  aler, 

Ains  se  tient  a  son  huis  et  lait  auant  aler; 

Il  n'en  chaut  quel  part  court,  puis  c'a  son  huis  ferme. 

Si  con  uous  estes  sire  de  la  terre  clames 

1595  Et  rois  et  poestis  et  les  honors  tenes, 

Si  recheues  les  ioustes  et  les  estors  campes 
Et  soufres  les  grans  plaies  et  les  cos  endures. 
Mahomes  me  confonge,  qui  tout  a  a  sauer, 
Se  ie  monte  en  cheual  por  mes   armes  porter.* 

1600  Quant  l'entent  l'amiraus,  le  sens  quide  deruer, 

A  sa  uois  qu'il  ot  clere  commencha  a  crier: 

»Fiex  a  putain,  glouton,  moût  nous  uoi  esgare! 

Autre  tel  me  feistes  a  l'issue  des   nés. 

Quant  laissastes  Elye,  le  François,  escaper. 

Teruagantl  sel  eusse,  bien  me  fust  encontre,  1605 

Cil  feist  la  bataille  uers  Pamiral  el  pre.« 

Mais  il  est  en  la  cambre,  qui  bien  les  oi  cler. 

L'amiraus  en  apele  son  canbrelenc  priue  : 

î>Ales  moi  de  sa  cambre  Rosamonde  amener  1 

Or  endroit  li  donrai,  ia  nen  ert  trestorne.«  1610 

Dient  li  lecheor  :   »Mout  aues  bien  parle, 

Chou  est  li  mieudre  plais  que  i  puissons  trouer.  « 

Dusc'as  huis  de  la  cambre  en  est  uenus  loses, 

Il  est  passes  auant,  si  a  l'anel  crolle. 

Rosamonde  Foi,  s'a  le  duc  apele:  1615 

»Ientiex  fieus  a  baron,  ia  seres  afoles  I 

le  quic  qu'espie  estes,  cha  dedens  m'encusses. 

Mes  pères  uous  uieut  faire  tous  les  menbres  coper.« 

»He,  las  che  dist  Elies,  que  ne  sui  adoubes  ! 

Cor  nen  ai  en  mon  dos  mon  blanc  aubère  safre  1620 

Et  laciet  le  uert  elme,  l'espee  a  mon  coste, 

Et  li  uaires  d'Espaigne  me  fust  chi  aprestes  I 

Con  uous  me  ueries  ia  ruistes  cos  doner 

Et  mon  fier  uaselage  fièrement  esprouer.^ 

Et  respont  la  pucele:   2>De  folie  parles!  1625 

Par  dieu,  de  le  bataille  n'i  aura  mot  sone; 

Que  paien  ont  grant  force,  tost  séries  mates. 

Et  .i.  hom  uers  .xx.m.  comment  poroit  durer  ?« 

ï>Ne  sai,  che  dist  Elies,  quel  consel  me  donres.« 

Et  respont  la  pucele:   »Consel  aures  asses!  1630 

A  enfant  uous  tenrai,  se  plus  me  demandes. 

Vasal,  en  chele  cambre  laiens  uous  an  entres, 

Par  cel  guicet  la  ius  que  uous  des  iex  uees, 

La  troueres  .iii.  lis  de  cristal  tresietes, 

Li  pauemens  en  est  tous  a  fin  or  oures,  1635 

Les  colombes  d'iuoire,  qui  tienent  les  pilers, 
Ains  ne  furent  ueues  plus  rices  en  chites. 
.iii.  cheualier  en  coste  i  peuent  bien  aler, 
Tout  lor  lances  leuees,  sor  les  destriers  arme. 

1640  Trespasses  les  abarges  et  gardins  et  fosses, 

La  ueres  uous  les  huis  et  le  palais  torner 
Et  les  uieutres  detraire  et  les  ors  encainer 
Et  les  pisons  noians  et  le  ciel  estele  ; 
Et  toute  rien  en  tere  comme  l'arce  Noe 

1645  Ai  ge  fait  en  ma  canbre  a  fin  or  pointurer. 

S'i  a  une  richece  dont  uous  ne  uous  gardes, 
.iiii.c.  cheualiers  as  manteus  engoules, 
Et  sont  home  ton  père,  ne  le  quier  plus  cheler, 
lulien  de  saint  Gille,  qui  tant  fait  a  loer, 

1650  Bien  quide  l'amiraus  que  soient  mort  gete; 

Mais  ie  fac  les  François  en  ma  cambre  garder, 
Les  haubers  et  les  elmes,  les  escus  fors  et  les. 
87"^.  Et  cascuns  tient  s'amie  par  Permin  engoule, 
Qui  est  fille  de  conte,  de  duc  u  d'amirel, 

1655  Et  si  que  la  plus  uielle  n'a  pas  .xxx.  ans  passe. 

Quant  il  uieut,  si  le  baisse  douchement  et  soef; 
Qui  uous  aideront  bien,  se  mestier  en  aues.« 
»Dame,  che  dist  Elies,  .v.c.  merchis  et  gres.« 
»A  ual  par  deuers  destre,  quant  uous  i  enteres, 

1660  Troueres  le  chiterne  a  fin  or  pointure. 

Et  le  mien  lit  demaine  moût  bien  connisteres.c 
»Ne  sai,  che  dist  Elies,  boin  consel  me  dones.c 
Et  respont  la  puchele:   sEncor  uous  dirai  el. 
Trespasses  tous  les  autres,  deuant  uos  iex  gardes  ! 

1665  Par  art  de  nigromance  sont  li  limon  fonde, 

Aussi  siet  auenant  com  s'il  fust  compassés. 
S'i  a  .i.  uermeil  paille  galasien,  cure, 
Del  plus  fin  or  d'Arabe  i  a  .c.  mars  saudes, 
Si  i  a  .m.  cloketes  qui  pendent  d'or  fin  cler; 

1670  Touchies  i  de  uo  doit  .i.  petitet  asses. 

Amis,  en  tant  de  terme  com  .i.  hon  peut  aler, 

Mais  qu'il  soit  auques  Ions  .xxx.  pies  mesures, 

Vous  sonera  li  lis  menuement  soef; 

Ne  harpe  ne  uiele  ne  route  ne  iougler 

Ne  nul  oisel  qui  soit,  tant  sache  de  chanter,  1675 

Plus  uolentiers  n'orois,  ie  nous  di  par  uerte.« 

Elye  entre  en  la  cambre,   .iii.  tans  i  a  troue,  ' 

Que  la  puchele  n'ait  de  bouce  deuisse. 

Galopin  le  petit  ont  defors  oublie. 

Rosamonde  la  bêle  li  ua  Puis  defermer.  1680 

Signor,  tout  premerains  i  entra  losues, 

Li  quiuers  d'Alixandre,   qui  tout  confonge  des, 

Qui  Galopins  auoit  et  cachie  et  naure. 

V  qu'il  uoit  le  baron,  sel  reconnut  asses. 

»Cuiuer,  dist  la  puchele,   c'aues  uous  enpense,  16S5 

Qui  entres  en  ma  cambre  sans  congiet  demander? 
Près  ua,  ie  ne  te  face  tous  les  menbres  coper 

V  ferir  u  bien  batre  u  loier  a  .i.  pel.  « 
»Dame,  dist  li  paiens,  moût  grant  tort  en  aues  1 

Vostre  pères  uous  mande,  c'ales  a  lui  parler.  «  1690 

Et  respont  la  pucele:   »Ie  ne  li  puis  ueer.« 

Ancois  qu'ele  uausist  de  la  canbre  torner. 

S'est  faite  la  puchele  gentement  atorner, 

En  son  dos  a  uestu  .i.  hermin  engoule, 

D'une  lasnete  d'or  ot  estrains  les  costes,  1695 

Vnes  cauches  moût  riches,  solers  bien  pointures, 

Vn  mantel  couoitous  ot  a  son  col  iete  ; 

Vns  rices  amiraus  li  ot  fait  présenter, 

.iii.  ans  mist  on  a  faire  ains  que  fust  paroures  ; 

Et  fu  d'un  cabetene  tout  enuiron  ourles.  1700 

Richement  ot  la  bêle  son  gent  cors  acesme, 

De  plus  bêle  pucele  n'oi  nus  hon  parler. 

Les  ances  ot  bassetes  et  estrois  les  costes 

Et  la  bouche  bien  faite  et  les  dens  ot  igues 

Et  sont  fait  par  compas,  com  s'il  fuissent  plante.  1705 

Li  alaine  de  li  par  flaire  tant  soef, 
Que  nés  .i.  encensiers  de  mostier  enbrases. 
Onques  dieus  ne  fist  home  qui  de  mère  soit  nés, 
Se  il  très  bien  le  garde,  que  n'en  soit  trespenses. 
1710  Faucons  ne  nus  ostoirs  ne  oiseus  d'outremer 

Ne  porte  si  biaus  ieus  ne  de  si  grant  biaute, 
Con  porte  la  pucele  qui  tant  a  de  biaute. 
Or  s'en  ua  la  pucele  a  son  père  parler. 

Signor,  quant  la  puchele  en  entra  en  la  sale, 
Rois  Macabres  le  prent,  li  uieus,  entre  sa  brace, 
Deles  lui  l'a  assis  et  si  l'acole  et  baise. 
»Fille,  dist  l'amiraus,  moût  estes  conuenable! 
Por  uostre  cors  me  croist  moût  dolereus  damages. 
Lubiens  de  Baudas  a  le  chenue  barbe 

1720  Est  issus  de  sa  terre,  s'est  entres  en  mes  marces, 

De  ton  cors  le  uaillant  li  ai  fait  otriage; 
Mes  il  me  iura  ia  ancois  que  de  moi  parte, 
Coronee  seres  ains  le  feste  de  Paske.« 
j>Sire,  dist  la  pucele,  ains  me  prenge  li  rage, 

1725  88^.  V  maie  foudre,  sire,  m'eust  ancois  toute  arse, 
Que  Lubiens  de  Baudas  a  le  chenue  barbe 
Mon  gent  cors  auenant  ait  ia  nuit  en  sa  garde. 
Ne  grate  le  sien  dos  ne  que  sente  se  barbe.* 

Rosamonde  la  bêle  qui  preus  fu  et  nobile 
En  apela  son  père,  se  li  a  pris  a  dire: 
î Biaus  père,  dones  moi,  dist  la  franche  mescine, 
.i.  uallet  uoil  auoir  touset  de  barbe  prime, 
le  ne  quier  que  il  ait  que  l'espee  forbie. 
Qui  por  amor  de  moi  fâche  cheualerie. 

1735  N'ai  cure  de  uiellart  qui  le  pel  ait  froncie; 

Pères,  il  a  le  loi  a  le  pume  purie, 
Qui  par  defors  est  uerde  et  par  dedens  uermine. 
Ne  poroie  soufrir  la  soie  char  flairie, 
Miex  m'en  fuiroie  uoir  comme  une  autre  caitiue, 

1740  Ens  en  .i.  autre  tere  a  deul  et  a  martire, 

Que  Lubiens  li  fel  a  le  barbe  florie 

Mon  gent  cors  auenant  eust  en  sa  baillie.* 

En  la  moie  foi,  sire,  dist  la  bêle  al  uis  fier, 
Caifas  li  miens  frères  qui  tant  fait  a  prisier 
Ne  losses  d'Alixandre  ne  Malprians  li  fiers  1745 

Encore  n'ont  il  gaires  Lubien  essaiet, 
Ne  son  grant  uaselage  proue  ne  acointie. 
Par  mon  cors  seulement  uous  i  quidies  paier; 
Mais  par  icel  Mahon  qui  tout  a  a  baillier, 
Iceste  grans  paors  ne  uous  uaut  .i.  denier,  1750 

Enuers  .i.  autre  afaire  uous  en  quic  commenchier. 
le  manderai  en  Franche  les  barons  clieualiers. 
Des  plus  haus  pers  de  France,  qui  seruent  por  denier; 
Certes  ie  uous  ferai  tous  ces  murs  trebucier 
Et  toutes  ces  parois  cheoir  deuant  uos  pies.  1755 

Venes  auant,  biaus  père,  si  me  cliees  as  pies. 
Et  si  me  proierois  et  manaide  et  pitié. 
le  quic  auoir  ains  uespre  .i.  itel  cheualier 
Qui  ert  de  paienie  u  ert  de  crestiens. 
Qui  fera  la  bataille  encontre  Lubien.  «  1760 

En  la  moie  foi,  sire,  dist  la  bêle  al  uis  cler. 
Or  me  dites,  biaus  pères,  par  Mahomet  no  de, 
Se  ie  uous  pooie  ore  .i.  tel  home  trouer, 
Qui  feist  la  bataille  uers  l'amiral  el  pre, 
Li  feries  uous  ia  de  son  cors  seurte,  1765 

Que  il  n'i  eust  garde  au  uenir  n'a  l'aler 
Ne  qu'il  ne  fust  mal  mis,  ochis  ne  afoles.« 
»Fille,  dist  l'amiraus,  de  foUe  parles! 
S'il  m'auoit  d'un  espiel  parmi  le  cors  naure, 
N'i  auroit  il  ia  garde  n'ai  uenir  n'a  raler.«  1770 

Et  respont  Rosamonde:   »Premier  le  me  iures.« 
»  Voire,  dist  Macabres,  .c.  fois,  se  uous  uoles.« 
Il  a  fait  Mahomet  el  palais  aporter 
Desor  .i.  uermeil  paile,  galasien,  oure. 
Les  pieres  presieusses  getoient  grant  clarté.  1775 

La  iura  l'amiraus  quan  qu'ele  ot  deuisse, 
Paien  et  Sarrasin,  et  li  boin  et  li  mel  .  .  . 
Rosamonde  le  uoit,  grant  ioie  en  a  mené, 
Arier  uint  en  la  canbre,  Elie  a  apele. 

17S0  -r~^  osamonde  la  bêle  s'en  entra  en  la  cambre, 

jLVA  haute  uois  escrie  :   »Sire  Elye  de  Franche  ! 
Des  or  parles  en  haut,  que  il  n'i  ait  couranche,  1 

Vous  feres  la  bataille  au  fer  de  uostre  lanche.  [ 

Gentiex  fieus  a  baron,  con  puis  estre  dolante!  f 

1785  Lubiens  de  Baudas  a  la  barbe  ferrande  | 

Est  issus  de  sa  terre,  s'est  uenus  en  no  lande,  J 

Au  riche  roi  mon  père  me  requiert  et  demande,  { 

Portera  m'ent  li  fel  a  Baudas  en  sa  cambre,  1 

Se  ie  ne  puis  trouer  home  qui  me  desfenge.  t 

1790  Gentiex  fieus  a  baron,  uoi  con  sui  bêle  et  gente. 

Moût  feres  bel  seruiche,  s'a  dieu  rendes  .i.  ame.<î 
»Dame,  che  dist  Elies,  ne  sui  pas  a  aprendre. 
Salemons  si  prist  feme  dont  souent  me  ramenbre, 
.iiii.  iors  se  fist  morte  en  son  palais  meisme, 

1795  Q^^  onques  ne  crola  ne  puing  ne  pie  ne  menbre; 

Puis  en  fist  .i.  uasaus  toute  sa  consienche. 

SS'^.  Par  le  foi  que  uous  doi,  foie  cose  est  de  feme, 

Certes  c'om  plus  le  garde,  donques  le  pert  on  senpre.c 
ire,  dist  la  puchele,  n'ai  soing  de  ranproner. 
>Gari  uous  ai  des  plaies,  sauoir  m'en  deues  gre. 
Fere  uous  la  bataille,  dites,  u  le  laires? 
Se  uous  uers  Lubien  me  uoles  contrester, 
la  ancois  ne  ueres  Pentecouste  passer. 
Que  uous  quic  de  Sorbrie  faire  roi  corone.«: 

1S05  »Dame,  che  dist  Elies,  car  me  laissies  ester! 

Che  n'est  mie  marchies  por  l'argent  deuiser, 
le  ne  prendrai  ior  feme,  se  ne  croit  en  mon  de. 
Mais  por  l'amor  des  plaies  dont  uous  gari  m'aues, 
Se  uous  cheual  et  armes  me  uolies  doner, 

1810  le  m'en  istroie  fors  por  mon  cors  déporter 

Encontre  l'amiral  dont  ie  uous  oi  parler. 

Quant  partira  de  moi,  se  il  osse  ioster, 

la  ne  s'en  gabera,  se  dieus  me  uieut  saluer.  « 

lar  mon  cief,  damoisele,  dist  Elies  de  Franche, 
Chanpion  aues  boin  por  droit  porter  sa  lanche!      1815 
N'a  paien  en  Espaigne  de  si  riche  poissanche. 
Se  il  uous  a  dit  cose  qui  uous  tort  a  pessanche, 
Et  iel  puis  encontrer  par  le  fer  de  ma  lanche. 
Quant  il  partra  de  moi,  ia  nen  aura  beubanche.« 
»Sire,  dist  la  pucele,  moût  me  faites  ioianche  I  1820 

Ge  guerpirai  Mahom  por  la  uostre  creanche, 
Por  la  uostre  amiste  m'en  irai  iou  en  Franche, 
Mais  quant  che  uenra  senpre  que  uous  uenres  ensamble. 
Gardes  uous  de  cheoir,  qui  qu'en  sele  remaigne. 
Li  glous  a  .i.  destrier,  il  n'a  si  boin  en  Franche,  1825 

C'est  Prinsaus  l'Aragons  qui  fu  nés  d'Oriande. 
Quant  il  uient  en  la  presse,  que  la  bataille  est  grande, 
Lors  saut  de  ,iiii.  pies  et  brait  et  fiert  des  iambes.« 
Galopins  saut  en  pies,  quant  oi  la  loanche, 
Et  uient  a  son  signor  sans  nule  demoranche,  1830 

Maintenant  li  a  dit  H  1ère  sans  doutanche  : 
»Gentiex  fieus  a  baron,  de  coi  aues  doutanche? 
89^.  Faites  querre  les  armes,  bêles  et  auenantes. 
Dites  la  damoisele  qu'ele  uous  baut  sa  lanche. 
Ancois  la  mienuit  que  li  premiers  cos  cante  ^      1835 

Vous  rendrai  le  destrier,  qui  qui  en  ait  pessanche. 
Or  endroit  le  uois  quere  sans  nule  demorance, 
Nel  lairai  por  paien  que  li  cors  dieu  crauente. 
Que  ie  nel  uous  amaing,  soies  ent  a  fianche.« 
Et  respondi  Elies:   »Iesus  t'en  doinst  poissanche U        1840 
Lors  parla  la  puchele  a  Elie  de  Franche. 

Par  mon  cief,  sire  Elie,  ce  dist  la  damoisele, 
Li  destriers  est  si  boins,  il  n'a  miUor  en  terre, 
Des  grans  bontés  de  lui  uous  dirai  tout  a  certes  : 
Il  n'est  hom  en  cest  siècle,  si  le  prent  par  le  resne,    1845 

24* 

Se  il  le  prent  au  frain  et  il  monte  en  la  sele, 
S'il  nen  est  moût  hardis,  que  il  n'en  iete  a  tare, 
Et  bien  ne  set  ioster  et  droit  porter  la  teste.» 
Galopins  saut  en  pies,  quant  oi  la  nouele, 

1850  Et  afuble  une  cape,  n'ot  que  .iii.  pies  sor  terre, 

Prist  .c.  saus  de  deniers,  entor  lui  les  areste, 
Viseus  fu  moût  li  1ère  de  sa  besoigne  faire. 
Et  d'ileuckes  s'en  torne,  que  il  plus  n'i  areste, 
Fors  de  la  cambre  uait  a  Puis  de  la  posterne, 

1855  Très  par  desous  la  tor,  illeuques  troue  .i.  eue, 

Maintenant  entra  ens,  n'a  paor  que  il  perde; 
Il  a  passe  a  no,  d'autre  part  uint  a  tere, 
Lors  passa  .i.  uergier  et  trestoutes  les  estres, 
Dusc'au  tref  l'amiral  ne  fine  ne  ne  cesse, 

1S60  Cha  defors  l'a  troue,  par  defors  les  herberges. 

A  tant  es  le  laron  por  conter  ses  noueles, 
V  qu'il  uoit  Lubien,  gentement  l'en  apele  : 
»Icil  grans  Mahomes  qui  le  siècle  goueme, 
Cil  saut  l'enpereor  et  tous  ceus  qui  le  seruentl« 

1865  Et  Lubiens  respont,  que  il  ne  s'i  areste  : 

»Amis,  et  cil  saut  toi!  dont  es  et  de  quel  terre ?« 
Galopins  li  respont,  qui  estoit  moût  fors  1ère  : 
»Sire,  d'outre  mer  sui  del  ual  desous  Luiserne. 
89''.  Marcheans  ère  riches  encore  ersoir  al  uespre, 

1870  Vne  barge  menoie,  ains  hon  ne  uit  tant  bêle, 

Tant  i  auoit  argent  et  de  l'or  de  Palerne, 
Manteus  et  siglaton  et  paile  de  Biterne; 
.XX.   destriers  i  auoit  et  .xx.  mules  moût  bêles, 
Celés  uous  enuoioit  li  sire  de  no  tere; 

1875  Car  il  uous  aime  moût  et  si  le  fait  a  certes. 

Macabres  me  taut  tout  et  mes  nés  et  mes  barges. 
Et  mes  homes  a  mors  et  moi  gete  en  l'aiguë. 
A  uous  uieng,  sire  rois,  que  droiture  me  faites.* 
Quant  l'entendi  li  rois,  por  .i.  poi  qu'il  ne  derue, 

18S0  II  se  drecha  sor  pies,  mist  se  main  sor  sa  teste. 

»Mar  le  pensa  li  glous,  par  ceste  barbe  bêle! 
Vostre  auoir  rauerois  et  uos  barges  refaites 
Et  del  sien  .xv.  tans  ains  que  fine  la  guerre. 
Se  iou  ai  la  mescine,  tes  auoirs  torne  a  perte, 
Et  se  n'ai  la  pucele,  dont  commenche  la  guerre,  1885 

la  mais  ne  finerai,  si  l'aura  cha  fors  traite.  « 
4re,  che  dist  li  1ère,  de  l'auoir  ne  me  chiet, 
^Car  i'en  aurai  asses,  ie  sai  bien  gaaignier; 
Mais  des  destriers  me  poisse,  c'auoie  forment  cier. 
Que  .i.  en  i  auoit,  qui  moût  fist  a  proisier,  1890 

.i.  uairet  moût  très  ient,   .i.  hermin  montenier. 
Il  a  maigre  la  teste  et  l'oil  apert  et  fier, 
Petites  orilletes,  si  a  le  crin  deugie. 
Les  iambes  longes,  si  ot  coupe  le  piet, 
En  nul  pais  qui  soit  n'en  a  nul  plus  legier.  1895 

Mieudre  destriers  ne  fu  onques  por  gerroier; 
Quant  estoit  en  bataille  et  en  estor  plenier 
Et  il  trouoit  a  terre  abatut  cheualier. 
Tant  le  foloit  des  pies  que  tous  ert  debrisies  ; 
De  baston  ne  d'espee  ne  couenoit  touchier.«  1900 

»Tai,  glous,  dist  l'amiraus,  lai  ester  ton  pladierl 
l'ai  encore  tes  cens  que  miex  font  a  prisier . . . 
le  nel  donroie  pas  por  .m.  liures  d'or  mier. 
S'auoies  asamble  des  tiens  .xv.  milliers 
89*=.  Et  trestous  ciaus  de  Franche,  quan  qu'en  a  u  resnier,  1905 
Ne  querroie  tous  ciaus  por  ichestui  cangier  ; 
Or  endroit  le  ueras,  ia  trestorne  nen  iert.« 
ï'Sire,  che  dist  li  1ère,  por  coi  le  ueroi  gie? 
le  ne  sai  rien  de  che  ne  ne  connois  destriers. 
Puis  que  iel  uoi  troter,  a  moût  isnel  le  tieng.  19 10 

Mieus  ameroi  .i.  peu,  s'il  nous  plaist,  a  mangier; 
Tant  ai  este  en  l'aiguë,  tout  le  cors  ai  molliet.« 
Et  respont  l'amiraus:   i>Par  mon  cief,  uilains  ies.« 
>Sire,  che  dist  li  1ère,  or  ne  uous  courechies  ! 
Puis  que  uous  le   uoles,  iel  uerai  uolentiers.«  1915 

L'amiraus  se  corouche,  s'a  boute  Peskekier. 

Mieus  uenist  l'amiral,  c'a  son  giu  entendie. 

Tart  estoit  Galopin  que  l'eust  aprochie. 

Les  aises  au  cheual  uous  doie  dire  bien. 
1920  II  ert  en  .i.  trauail  bien  saiele  d'achier. 

Le  mener  des  estaches  ne  menast  .i.  somiers. 

Il  ne  remuist  mie  por  le  keue  a  tranchier, 

A  .iii.  kaines  d'or  fu  par  le  col  loies. 

.iiii.  paires  de  buies  ot  li  cheuaus  es  pies  ; 
1925  Par  dedens  sont  feutrées  por  le  poil,  que  ne  ciet. 

Del  feure  et  de  l'auaine  ot  de  si  al  poitrier 

Et  boit  a  une  nef  entaillie  d'or  mier, 

L'aige  li  cort  deuant  a  canel  aaisiet. 

.XXX.  gardes  i  a,  qui  gardent  le  destrier, 
1930  Et  quant  li  .xv.  dorment,  les  .xv.  estent  uellier. 

Il  n'en  i  a  .i.  seul  tant  orgelleus  et  fier, 

S'il  le  treue  dormant,  ia  mèche  autre  loier, 

la  n'i  metra  escange  fors  que  les  iex  del  cief. 

Foriurer  li  fait  tost  le  terre  et  le  renier, 
1935  Et  lui  et  son  lignage  fors  del  pais  cachier. 

.iii.  chiereres  i  ardent,  qui  moût  font  a  prissier. 

L'amiraus  le  desceure,  s'ot  le  coste  delgie, 

La  teste  fu  bauchande  et  tout  li  .iiii.  piet. 

Il  a  dit  au  laron  :   »Ere  li  tiens  si  chiers  ?« 
1940  »Nenil,  che  dist  li  1ère,  ia  celer  nel  uous  quier. 

89^.  Ne  ui  mais  nul  si  bel  ne  si  bien  estachie.« 

Et  dist  entre  ses  dens,  que  nus  nel  entendie: 

»Male  garde  en  ferois  ains  le  ior  esclairier! 

le  le  uous  enblerai,  se  iel  puis  esploitier, 
1945  Anuit  en  ceste  nuit,  ia  si  bien  n'ert  gaities. 

Sire  Elie  de  Franche,  se  cestui  auiies, 

V  roialme  de  France  uantes  uous  en  pories  ; 

C'ains  hom  de  uo  lignage  ne  fu  sor  tel  destrier. 

Mais  moût  est  en  fort  lieu ,    ne  sai  comment  che  iert. 
1950  Or  en  penst  dameldex  qui  tout  a  a  iugier! 

Par  l'ame  de  mon  père,   autant  aim  cel  destrier, 
Com  s'il  fust  la  defors  a  .i.  arbre  atachies.« 
es  puis  que  Galopins  ot  ueu  le  cheual, 
Nen  ot  bien  ne  repos,  ne  aillor  ne  pensa. 
Sarrasin  s'estormissent,  uenu  sont  as  ostaus.  1955 

Il  demandèrent  l'aiguë,  al  mengier  uont  sear. 
Apres  s'en  uont  dormir,  que  ne  pensent  nul  mal, 
Que  del  petit  laron  ne  s'en  douent  regart. 
Galopins  ne  s'oblie,  uenus  est  au  trauail, 
Il  s'apuie   a  le  trelle,   si  garde  le  cheual,  i960 

Damelde  reclama,  le  père  esperital. 
»E1  uentre  del  pisson  garistes  saint  lonas. 
Les  .iii.  enfans  garistes,  que  il  ne  furent  ars. 
Sainte  Marie  dame,  dones  me  che  cheual. 
Que  ne  me  puist  blechier  ne  ne  me  fâche  mal.«  1965 

Tant  entent  au  proier  Galopins  li  uasaus, 
90^  De  l'aleine  de  lui  s'esfree  li  cheuaus, 
Il  saut  de  .iiii.  pies,  si  abat  le  traual. 
Les  gaites  le  coisirent,  si  saillent  celé  part 
Et  saisirent  lor  lances  et  gauerlos  et  dars  1970 

Et  kierent  par  le  canbre  .vii.xx.  bien  par  esmal. 
Galopins  fu  en  l'onbre,  qui  petit  les  douta, 
Tant  uont  près  del  laron  que  cascuns  le  frota. 
S'il  ot  adont  paor,  ie  ne  m'en  meruel  ia. 
Quant  il  ne  treuent  rien,   s'asient  as  escas  1975 

Et  dist  li  uns  a  l'altre  :   »C'a  senti  chis  cheuals?« 
^Par  mon  chief,  dist  li  maistres,  seiornes  est  et  cras; 
De  moût  petite  cose  li  cheuaus  s'esfrea.« 
Galopins  ot  une  herbe  des  puis  de  Garnimas, 
Que  Basins  ot  tolu,  quant  Garin  encanta,  1980 

Quant  li  fains  de  la  loge  si  fort  les  engresa. 
Signor,  che  fu  la  nuit  que  Karles  i  ala. 
Mist  se  main  a  sa  bourse,  l'erbe  fors  en  geta, 
Tant  le  frota  li  1ère  que  li  odeurs  en  saut. 
Par  entre  .ii.  les  grailles  l'a  lanciet  el  trauail.  1985 

Les  gardes  s'endormirent,  lors  fu  seus  li  ceuals. 
»Par  mon  cief,  dist  li  1ère,  conquis  estes  et  mas. 
Tous  soit  fel  l'amiraus,  se  ne  uous  pent  et  art.« 
Puis  a  fait  ses  engiens,  si  desfait  le  trauail, 

1990  II  le  prist  par  les  grailles,  si  le  trait  d^une  part. 

He,  dieus  !  che  fu  meruelle,  quant  il  le  remua  ! 
Tant  par  a  fait  li  1ère  que  il  uint  al  cheual. 
Les  costes  li  planoie,  que  mener  l'en  quida  ; 
Li  cheuals  nel  connut,  as  dens  si  le  combra, 

1995  Puis  le  fiert  contre  terre  et  en  haut  le  leua, 

Grans  .xv.   pies  pleniers  le  ieta  contre  ual, 
Si  le  fiert  a  .i.  pel,  por  poi  que  nel  creua. 
Li  1ère  fu  blechies,   .iiii.  fois  se  pasma, 
Lors  a  iure  lesu,  ia  mais  nel  baillera, 

2000  Soef  entre  ses  dens  Elie  reclama: 

»He,  Elyes  de  Franche,  perdut  as  le  cheual  !< 
Li  1ère  se  dolut  del  grant  cop  que  il  a. 
90^.  Lors  a  reiure  dieu  que  point  ne  le  laira 

Pour  Elie  de  Franche,  qui  le  don  en  dona. 

2005  Au  pooir  que  il  ot  auala  contre  ual, 

Il  troua  .i.  baston,  le  gros  en  enpuigna. 
Par  les  costes  c'ot  gros  .xxx.  cos  li  dona, 
Tout  le  fait  estre  coi  et  l'orgeul  en  abat, 
N'onques  puis  ne  se  mut  ne  les  pies  ne  crola. 

2010  Galopins  li  escrie  :    »Ne  uous  moues  uous  ia! 

Folie  feries,  se  dieus  ait  en  moi  part.« 
Lors  a  pris  une  sele  qui  pendoit  d'autre  part. 
Se  li  mist  sor  le  dos,  bêlement  le  caingla. 
Le  frain  U  mist  el  cief,  les  caines  abat, 

2015  Par  son  destrier  senestre  Galopins  i  monta; 

Il  ne  sot  cheualcier,  de  chou  fist  con  musart. 
Li  cheuals  passe  auant  et  il  ciet  a  .i.  fais, 
Por  .i.  peu  ne  se  brisse  les  costes  et  les  bras. 
Lors  reiure  lesu,  ia  mais  n'i  montera, 

ao20  Ne  ne  set  cheualchier,  ia  mais  nel  aprendra. 

S'il  eust  une  corde,  as  arçons  se  loiast. 
Or  le  maine  après  lui  soauet  tout  le  pas, 
Asses  s'en  uait  plus  tost  que  li  cheuaus  ne  fait. 

Vai  s'ent  li  petis  1ère,  s'en  maine  le  destrier, 
Li  cheuaus  nel  connut,  en  grant  uieute  le  tient,     2025 
Petit  le  uoit,  ne  l'a  gaires  proisiet. 
Il  ioint  les   .ii.  orelles,  si  regete  des  pies, 
Hauche  deuant  le  destre  et  Galopin  refiert, 
Cheir  l'a  fait  a  tere,   mais  nel  a  pas  bleciet. 
Galopins  fu  legiers,  si  resailli  en  pies,  2030 

Ne  por  quant  si  l'ataint  par  desous  le  braier. 
Par  le  mien  ensiant,   se  bien  l'eust  consui, 
la  mais  li  petis  1ère  n'enblast  le  boin  destrier. 
Prist  un  baston  d'une  ausne,  si  repaire  au  corsier, 
Par  les  costes  c'ot  gros  .xl.  cos  l'en  fiert,  2035 

Tout  le  fait  coi  ester,  ne  se  meut  li  destriers. 
Se  li  tranble  li  cors  con  feuUe  de  lorier. 
»  Certes,  dist  Galopins,  iustiche  a  boin  destrier. 
Ne  nous  moues,  ia  folie  feries. 

Si  m'ait  dieus  de  gloire,  bien  tost  le  comperies.«  2040 

Puis  a  pris  une  corde,  el  col  li  a  lachiet, 
En  sus  de  lui  le  maine,  que  durement  le  crient, 
lusc'au  tref  l'amiral  ne  se  uaut  atargier. 
Il  le  troue  dormant  en  son  pauelloji  cier, 
Deles  lui  peut  s'espee  al  poing  d'or  entaillie.  2045 

Quant  Galopins  le  uoit,  s'en  fu  ioians  et  lies, 
Andeus  ses  mains  en  tendi  uers  le  ciel. 
»Hai,  père  de  gloire,  tu  soies  grasiesl«  .... 
Puis  a  passe  les  aiguës  et  les  uiuiers  .  .  . 
Enfressi  en  la  cambre  pointuree  a  or  mier,  2050 

Ou  Elies  se  dort;  ains  qu'il  fust  esuellies, 
Li  fu  près  li  cheuaus  que  tant  a  couoitie. 
Et  quant  le  uoit  Elies,  ioians  en  fu  et  lies, 
Andeus  ses  mains  en  a  tendues  uers  le  ciel. 
»Hai,  père  de  gloire,  tu  soies  grasiesU  2055 

1  matin  par  son  l'aube,   quant  li  iors  lor  esclaire, 
Jusc^al  tref  Lubien  en  uienent  les  noueles, 
.i.  Sarrasins  li  conte  —  destruite  soit  sa  geste  !  — 
»Par  Mahom,  amiral,  or  est  trop  grans  la  perte  1 

2o6o  En  Prinsaut  l'Aragon  ne  meteres  mes  sele  ; 

On  le  uous  a  enble  et  uos  gardes  desfaites. 
Ch'a  fait  li  petis  1ère  qui  hier  uint  deuant  uespre. 
Leres   ert  et  espie,  bien  sot  conter  la  beffe. 
Par  l'ame  Teruagant,  boine  le  nous  a  faite  ! 

2065  Plus  de  x.  mars  d'argent  en  uaut  hui  uostre  perte. 

Amirals  orgellous,  a  demain  ert  li  termes 
Que  tu  te  dois  combatre,  s'auoir  ueus  la  pucele.< 
Quant  l'entent  Famiraus,  por  poi  que  il  ne  derue. 

Signor,  dist  l'amiraus,  moût  m'est  mal  auenu, 
Mon  destrier  qui  m'aidoit  ai  par  pecie  perdu  ; 
Mais  aportes  mes  armes,  ains  que  soit  parcheu.« 
Et  il  si  firent  senpres,  ne  s'atargierent  plus, 
Son  aubère  li  uestirent  .iiii.  roi  mescreu, 
Puis  li  caingent  l'espee,  Murgale  desor  fu, 

2075  9o<^.  Le  destrier  li  amainent,  Beraut  de  Valodru. 
Lubiens  i  monta,  prist  le  lance  et  l'escu, 
Deuant  le  maistre  porte  de  Sorbrie  est  uenus. 
A  haute  uois  escrie;   »Biaus  amis,  que  fais  tu? 
Car  me  ren  la  bataille  que  tant  ai  atendu, 

2080  V  ie  te  ferai  pendre  en  ton  castel  la  sus.c 

ubiens  de  Baudas  dessendi  a  la  tere, 
/Il  atent  la  bataille,  dieus  !  il  aura  si  pesme. 
Or  uous  dirons  noueles  du  bachelier  honeste; 
Rosamonde  l'adoube  en  sa  cambre  sous  tere, 

2085  Puis  li  uest  .i.  aubère  dont  a  or  est  la  maille. 

Par  deseure  .i.  bliaut  qui  li  peut  iusc'a  tere. 
Qui  ferist  le  hauberc  a  .i.  espiel  a  tere, 
Ne  l'enpirast  il  ia  le  monte  d'une  nesple.  ' 
A  tant  es  Galopin  qui  fu  preus  et  honestes! 

2090  V  que  il  uoit  Elie,  cortoisement  l'apele, 

Et  tenoit  en  son  poing  Fespee  toute  traite  : 
»Sire,  chaingies  cesti!  quens  ne  rois  n'ot  plus  bêle. 
Par  itel  conuenant  le  caingies  a  senestre, 
Que  dieus  uous  doinst  barnage  et  proeche  et  poeste 
Et  foi  contre  tous  homes  et  estenance  entere,  2095 

Et  uous  mèche  en  talent  que  prengies  la  pucele 
Qui  si  uous  a  gari  en  le  canbre  sous  tere.« 
»Par  foi,  dist  Rosamonde,  tel  proeche  aues  faite, 
Dont  uous  seres  moût  riches  ains  que  uiegne  li  uespres.« 
Rosamonde  li  caint  a  son  flanc  le  senestre,  2100 

Par  desor  la  uentaille  li  a  lachiet  .i.  elme, 
A  .XXX.  las  d'or  fin  li  lâche  la  pucele; 
Et  ot  hanste  de  fraine  et  ot  fer  de  Castele, 
A  .iii.  claùs   de  fin  or  .i.  pengons  i  uentele. 
Voit  Prinsaut  l'Aragon   qui  fiert  del  piet  a  tere,  2105 

De  .XV.  pies  pleniers  ne  pot  consentir  beste. 
Et  quant  le  uoit  Elies,  tous  li  ceurs  li  sautele, 
De  la  ioie  qu'il  ot  est  sallis  en  la  sele. 
Quant  li  destriers  le  sent,  se  li  saut  plaine  perche, 
Mais  cil  le  conduist  bien,  qui  le  tient  par  le  resne,       21 10 
91^.  Onques  nel  sorporta  uaillant  une  chenele. 

»Par  mon  chief,  dist  Elies,  cheualier  doi  ie  estre.« 
»Voire,  dist  Galopins,  onques  n'en  poi  tant  faire, 
Encore  n'a  il  gaires  qu'il  me  mostra  la  tere.« 

ubiens  de  Baudas  fu  a  la  porte  armes,  21 15 

/A  haute  uois  escrie  :   »Car  t'en  is,  Macabres  I 
Ou  m'enuoies  ton  fil,  Caifas  u  losse 
V  Malpriant  qu'est  tiers,  el  ne  uoil  demander.  « 
Quant  l'amiraus  l'entent,  le  sens  quide  deruer. 
Il  en  a  apele  ses  canbrelens  priues  2120 

Qui  sont  de  sa  maisnie  et  de  son  parente. 
»  Aies  tost  a  ma  fille,  que  n'i  ait  areste  ! 
.i.  cheualier  deuoit  en  l'angarde  amener. 
Ne  sai  de  paienie  u  de  crestiente  ; 
Et  s'ele  chou  ne  fait,  con  uous  ai  deuisse,  2125 

Lubien  la  donrai,  le  uiel  kenu  barbe. « 
Et  respondent  païen  :   »  Moût  aues  bien  parle  I 
Chou  est  li  mieudre  pies  que  i  pussies  trouer.  < 
lusc'a  Fuis  de  la  canbre  en  sont  trestout  aie 

2130  Et  sont  passe  auant  et  s^ont  Panel  croUe. 

Rosamonde  l'oi,  s'a  tost  Fuis  desferme. 
»Dame,  che  dist  Elies,  en  arier  uous  traies! 
Vees  icel  cheual  qui  moût  est  esgares, 
Si  m'ait  dieus  del  ciel,  iel  criem  moût  d'afoler.c 

2135  ^Vasal,  dist  la  pucele,  aies  a  uostre  de  ! 

Dieus  garisse  ton  cors  de  mort  et  d'afoler.« 
Il  a  laskiet  le  resne,  lait  le  ceual  aler, 
Le  gonfanon  de  soie  lait  al  uent  uenteler, 
Et  li  destriers  li  saut  .xxx.  pies  messures, 

2140  Que  le  fu  et  le  flanbe  fait  del  marbre  uoler. 

Quant  le  uoient  paien,  tout  en  sont  esgare, 
]Meismes  Famiraus  en  a   .i.  ris  iete  : 
»Mahon,  ie  rai  ma  terre,  bien  t'ai  serai  a  gre. 
C'est  Elies  de  Franche,  H  gentiex  et  li  ber, 

2145  Chil  fera  la  bataille,  ia  nen  ert  trestome.« 

En  la  moie  foi,  sire,  dist  la  bêle  al  cler  uis, 
Sor  Mahom  me  iurastes,  uous  et  uostre  Arabi, 

Que  il  n'i  aroit  garde  n'a  Faler  n'ai  uenir.« 

»Non  aura  il,  ma  fille,  por  uoir  le  uous  pleuis.c 
2150  II  ourirent  la  porte,  si  le  laissent  issir. 

Macabres  de  Sorbrie  et  losses  et  Malpris 

En  montent  el  palais,  regardent  le  meschin. 

Rosamonde  la  bêle  ua  ueir  son  ami; 

En  son  dos  a  uestu  .i.  pelichon  hermin 
2155  Et  en  son  puing  senestre  tenoit  .i.  esmeril, 

Ele  le  uait  paissant  d'une  ele  de  pertris, 

Et  eure  son  mantel  si  que  Elies  le  uit; 

De  la  ioie  qu'il  ot  fait  le  cheual  saillir. 

Li  destriers  s'en  repaire  contreual  le  lairis, 
2160  Onques  dieus  ne  fist  beste,  que  s'i  peuist  tenir, 

Cers  ne  dains  ne  aloe,  faucons  ne  esmerils. 
Caifas  le  regarde,  a  son  père  la  dit  : 
»Cuidies  nous,  sire  rois,  que  bataille    feist? 
la  s'en  fuira  li  glous,  quant  uenra  al  ferir. 
Rosamonde  uous  a  uergonde  et  honni;  2165 

.iiii.  iors  l'a  tenu,  s'en  a  fait  ses  delis, 
Remesse  en  est  enchainte,  por  uoir  le  uous  pleui. 
Mahomes  uous  confonge,  qui  tout  a  a  tenir, 
S'en  .i.  feu  nen  est  arsse  anuit  u  le  matin.  « 
Quant  l'entent  la  puchele,  si  ot  le  ceur  mari,  ' 

V  qu'ele  uoit  son  frère,  fièrement  li  a  dit: 
»Par  mon  cief,  dan  traitre,  uous  i  aues  menti  I 
Onques  ne  fuie  pute  ne  on  nel  me  requist. 
Mais  ie  le  fuisse  certes,  si  il  très  bien  uausist, 
Qu'il  est  boins  cheualiers,  couragous  et  hardis;  2175 

Et  uous  estes  couars  et  maluais  et  faillis, 
Geste  iouste  qu'il  fait  deussies  maintenir. 
Se  Sarrasin  me  croient  et  mes  père  autressi. 
En  une  cambre  basse  uous  meterons  tout  uif.« 
Ele  lait  le  parler,  par  les  temples  le  prist,  218a 

Des  cheueus  a  sachiet  quan  que  la  bêle  en  tint. 
Gaifas  s'en  retorne,  ens  es  dens  le  feri, 
9i<=.  Que  la  leure  li  tranche,  le  sanc  en  fait  saillir. 
He,  dieusl  mar  le  toucha,  de  pute  ore  le  fist; 
Gar  ancois  qu'il  soit  uespres,  l'en  conuenra  morir;       2185 
Gar  Galopins  l'esgarde,  qui  n'a  pas  mescoisi, 
Quel  nonchera  Elie,  le  cheualier  gentil. 

r  fu  li  ber  Elyes  ens  el  pre  contre  ual 
Apoies  sor  sa  lance,  bien  resanble  uasal. 
Li  Sarrasins  le  uoit,  uers  lui  en  uait  les  saus.  2190- 

»Gmuer,  dist  Lubiens,  u  preis  mon  cheual? 
Qui  le  te  mist  as  mains,  onques  ior  ne  t'ama; 
Ghe  fist  li  petis  1ère  qui  ersoir  le  m'enbla. 
Teruagant!  que  nel  soc,  il  fust  pendus  a  harti 
Or  laisse  celé  iouste,  si  me  ren  mon  cheual,  2195 

Si  en  uien  auoec  moi  a  la  chit  de  Baudas, 
Si  seras  de  mes  uins  serians  et  boutellas, 
.iiii.m.  Sarrasins  en  ton  fief  en  tenras, 
Fai  une  bêle  fille  que  tu  espouseras, 

2200  S'a  non  Esclabonie,  sos  siel  plus  bêle  n'a, 

Ne  mais  que  Rosamonde,  ne  sai  s'ele  le  uaut.c 
»  Sarrasin,  dist  Elies,  ie  n'ai  soing  de  uos  gas. 
Tu  ne  ses  qui  ie  sui,  aparmain  le  seuras; 
Sodoiers  sui  de  Franche  dont  cis  rois  m'amena, 

2205  Et  fui  pris  desous  Arle  en  l'estor  communal, 

.i.  miens  compain  petis  me  dona  ce  ceual. 
Rosamonde  la  bêle  hui  matin  m'adouba, 
Si  me  caint  ceste  espee  a  mon  les  de  decha. 
Se  ie  te  puis  ochire,  ie  sui  rois  de  Baudas. 

2210  De  s'amor  sui  tous  fis,  certes  n'i  faillerai.^ 

Quant  l'entent  li  paiens,  por  poi  qu'il  n'esraga. 
»Es  tu  dont  crestiens,  c'a  moi  es  uenus  cha? 
le  t'en  iur  Mahomet  qui  cest  siècle  estora, 
le  ne  mengerai  mes  tant  con  tu  uis  seras. « 

221$  Et  respondi  Elies:   »Iche  ne  sera  ia!« 

Certes  bien  poroit  estre,  uoire  paroUe  i  a. 
uant  ot  li  Sarrasins  que  il  est  crestiens, 
Onques  puis  n'i  ot  resne  ne  tenu  ne  laissiet, 
91"^.  Il  laisent  par  uertu  randoner  les  destriers; 

2220  Et  Prinsaus  l'Aragons  lait  aler  les  .ii.  pies. 

Elyes  saut  a  lui  de  la  lanche  qu'il  tient, 
.i.  poi  li  mist  trop  haut  desor  l'elme  ut-rgie. 
Et  li  paiens  le  fiert,  ne  l'a  pas  esparngiet, 
Grant  cop  li  a  done  en  l'escu  de  quartier, 

2225  Desor  la  bende  d'or  li  a  fraint  et  brisie, 

Le  blanc  aubère  del  dos  desront  et  desmaillie. 
Parmi  le  flanc  senestre  li  conduist  son  espiel, 
Enpoin  le  par  uertu,  si  l'abat  del  destrier. 
Signor,  n'est  mie  mors,  mes  il  est  moût  blecies. 

2230  Et  Ehes  saut  sus,  qui  le  cors  ot  legier. 

Si  est  saillis  moût  tost  sor  le  corant  destrier, 
Il  a  prisse  sa  lance  et  Pescu  de  quartier, 
Vait  ferir  le  paien  si  grant  cop  esforchie, 
Que  sa  lanche  pechoie,  si  l'abat  del  destrier. 
Quant  li  paien  le  uoient,  moût  en  sont  esmaie;  2235 

Premerains    a  parle  Tornebrans  et  Turfiers 
Et  Gontables  d^Orlie  et  Garlans  l'enuoisies 
Et  autre  auoec,  qui  firent  a  proissier. 
Gis  .vii.  furent  tout  roi  les  corones  es  cies 
Et  dist  li  uns  a  Fautre:   »Mal  somes  engingie!  2240 

Mort  somes  et  uencu,  si  perdons  Lubien. 
Par  Mahomet,  signor,  alomes  li  aidierl« 
Et  cil  ont  respondu:   »De  gre  et  uolentiers.« 
Il  uestent  les  aubers,  s^ont  les  elmes  lachies 
Et  caingent  les  espees  a  lor  flans  senestriers  2245 

Et  montèrent  es  seles  des  boins  corans  destriers 
Et  prisent  en  lor  poins  les  rois  tranchans  espies, 
Parmi  .i.  ual  s'acoillent  corant  tout  eslaissiet. 
Dieus  en  garisse  Elie,  qui  en  crois  fu  drechies! 
N'i  a  cel,  nel  manache  de  la  teste  a  trenchier.  2250 

ubiens  de  Baudas  se  senti  a  la  tere, 
/Voit  Prinsaut  l'Aragon  qui  traine  ses  resnes, 
De  .XV.  pies  pleniers  ne  pot  consentir  beste. 
Il  le  pleure  et  regrete  con  cheualier  honeste  : 
92^  »He,  cheuals  rauineus,  por  coi  me  meus  tu  guerre?      2255 
le  t^ai  soef  nori  et  le  crupe  couerte 
Et  done  a  mangier  et  del  fain  et  de  l'erbe. 
Or  me  ueus  chi  sus  corre  por  chou  que  sui  a  tere. 
la  ne  soit  mes  nus  hom  qui  mes  se  fit  en  beste, 
Se  tant  non  com  il  l'a  et  il  le  tient  a  certes.  2260 

Cheualier,  moût  es  preus,  par  le  loi  de  ma  terel 
Car  me  ren  mon  cheual  dont  ie  chai,  caele, 
Por  amor  Rosamonde,  qui  t'esgarde  as  fenestres.« 
»  Sarrasin,  dist  Elies,  maldite  soit  ta  geste! 
Va,  si  pren  ton  cheual  por  amor  la  pucele,  2265 

N'i  auras  hui  mes  garde,  si  seras  en  la  sele.« 
H  meismes  li  rent  par  anbedeus  les  resnes. 
Lubiens  i  monta,  qu'es  ardions  ne  s'areste. 
Des  plaies  qu'il  ot  grans  ne  li  ramenbre  gaires. 

2270  Or  poes  uous  bien  croire,  diables  le  gouerne. 

Le  main  mist  a  l'espee,  fors  del  feure  l'a  traite. 
Et  ua  ferir  Elie  par  de  desor  son  elme. 
Qu'il  en  a  abatu  et  les  flors  et  les  pieres. 
Li  brans  est  trestornes  par  de  deuers  senestre, 

2275  II  li  trancha  les  guices  et  les  quins  iusqu'en  tere, 

Sel  conseust  en  char,  sa  fin  en  eust  faite. 
»Par  mon  cief,  dist  Elies,  uostre  espee  m'apressel 
Mon  escu  m'as  tranciet,  s'en  est  moie  la  perte, 
Par  le  mien  ensiant,  i'en  rai  chi  une  bêle; 

2280  le  quic  qu'ele  fu  uostre,  sire  amirals  de  Perse. 

Galopins  le  me  caint,  mes  compain  li  honestes. 
De  meisme  uo  cosse  uous  doi  ie  honte  faire.  « 
Il  l'en  drecha  a  mont,  si  l'en  feri  sor  elme, 
Qu'il  en  a  abatu  et  les  flors  et  les  pieres, 

2285  Tout  le  ua  porfendant  enfressi  en  la  sele. 

Li  ber  estort  son  cop,  mort  l'abat  a  le  terre. 
Rosamonde  le  uoit,  qu'estoit  a  la  fenestre, 
V  qu'ele  uoit  son  frère,  fièrement  l'en  apele  : 
»  Or  uenes  cha  ueoir,  maluais  couars  superbes  I 

2290  Si  uerres  les  grans  cos  que  li  paiens  set  faire. 

92^.  Car  pleust  or  Mahon  qui  cest  siècle  gouerne. 

Que  uous  fuissies  la  fors  auoec  lui  sor  celé  herbe 
Et  seust  le  grant  honte  que  pour  lui  m'aues  faite, 
A  l'espee  tranchant  perderies  ia  la  teste  U 

2295  /^~\uant  Elies  ot  mort  Lubien  de  Baudas, 

Vv^Prist  le  cheual  as  resnes,  que  mener  l'en  quida. 
Quant  li  .vii.  Sarrasin  li  essordent  d'un  ual. 
Et  quant  les  uoit  Elies,  meruelles  l'en  pessa, 
lesu  le  nostre  père  douchement  reclama. 

2300  >Se  tel  sont  tout  cil  .vii.  com  estoit  li  uiellars, 

Par  le  mien  ensiant,  n'en  quic  estordre  ia. 

A  quel  cief  que  il  tort,  tout  le  premier  ferai.  « 

Li  premiers  qu'il  encontre  onques  ne  s'en  loa, 

Si  le  fiert  de  l'espee  que  par  mi  le  copa. 

A  l'autre  iouste  après,  autres  .ii.  en  abat.  2305 

Et  lonacles  s'en  fuit,  a  esperon  s'en  ua, 

Et  li  rois  Maluergies  .iiii.  mos  s'escria: 

»Par  Mahomet,  signor,  cis  hom  est  Satenas  1 

Il  fu  fieus  Luchibus  de  la  roche  Baudas, 

Qui  conquist  en  Espaigne  Feraon  et  ludas  2310 

Et  le  uiel  Salatre  et  Costantin  Macar. 

Si  fera  il  nous  tous,  ia  pies  n'en  estordra; 

Mais  guerpissons  les  loges  et  entrons  es  canas!« 

Et  il  si  fissent  senpre,  li  glouton  desloial. 

Il  guerpirent  les  loges  dont  .iiii.m.  i  a,  2315 

En  la  nef  sont  uenu,   s'en  entrent  es  canas. 

Elyes  les  encauche,  qui  seoit  sor  Prinsaut, 

Il  se  feri  en  l'aiguë  iusc'al  col  del  cheual, 

Puis  a  traite  l'espee,  lor  ancre  lor  trencha. 

Li  uens  se  fiert  es  uoiles,  qui  les  Turs  effondra.  2320 

Or  noent  Sarrasin  et  a  deul  et  a  mal, 

Que  de  .iiii.m.  homes  uns  seus  n'en  escapa. 

Li  faucons  Lubien  fu  deuant  l'estandart. 

Il  connut  le  destrier,  forment  le  regarda, 

.vii.  fois  s'est  esuoles,  que  aler  s'en  quida,  2325 

Quant  li  giet  le  retienent,  dont  a  or  sont  li  las. 
92*=.  Quant  Elies  le  uoit,  grant  ioie  en  démena, 

Deslie  le  faucon,  sor  son  poing  le  porta, 

Sel  donra  Rosamonde  qui  iehui  l'adouba. 

r  s'en  ua  li  uales  qui  bien  set  mener  guerre,         2330 
S'en  mainne  les  destriers  anbedeus  par  les  resnes, 

Venus  est  a  Sorbrie,  si  dessent  en  la  presse. 

Encontre  sont  uenu  la  pute  gens  auersse. 

Le  faucon  Lubien  tent  a  le  damoisele. 

Il  le  troua  enbronche  et  encline  sor  terre.  2335 

Il  li  a  demande:   >/Qui  uous  fist  che,  dansele? 
Qui  si  uous  a  baillie,  mes  amis  ne  ueut  estre.« 
A  tant  es  Galopin  qui  l'en  dist  la  nouele  : 
»Elyes,  biaus  dous  sire,  moût  deues  dolans  estre! 
2340  Por  uous  l'a  Caifas  a  tel  honte  detraite 

Et  batue  et  férue  et  le  bouche  desfaite. 
Se  tu  ne  l'en  fais  droit,  ia  ne  tienges  tu  terre.  <i 
»Amis,  et  che  ne  fâche,  ne  place  au  roi  celestre.« 

Or  s'en  terne  Elies  qu'a  saint  Gille  fu  nés 
Et  tenoit  son  branc  nu  qui  fu  ensanglentes, 
L'arrabi  a  hurte  des  espérons  dores, 
Tout  droit  enmi  sa  uoie  a  Caifas  troue, 
.i.  grant  cop  li  dona,  moût  l'a  bien  asene, 
Que  les  flors  et  les  pieres  fist  del  elme  uoler, 

2350  I.a  coife  del  aubère  ne  li  pot  contrester, 

Enfressi  el  menton  li  fist  le  branc  couler. 
Elye  estort  son  cop  et  li  glous  est  uerses, 
Et  li  cors  estendi,  l'ame  en  porte  malfes. 
A  mont  a  la  fenestre  ert  li  rois  acoutes, 

2355  Macabres  de  Sorbrie  a  ses  gens  apeles: 

»Signor,  che  dist  li  rois,  la  ne  porons  durer! 
Ichou  est  Begibus  qui  nous  a  enchantes, 
Car  li  corons  tout  sus.  Sarrasin  et  Escler! 
Trestous  mes  maltalens  uous  ert  ia  pardones.« 

2360  Eors  s'en  ceurent  as  armes  San-asin  et  Escler, 

Bien  furent  .xxx.m.,  quant  il  furent  arme. 
Parmi  le  mestre  porte  s'en  uont  abandoner, 
g2^.  Por  la  mor  Caifas  qui  iut  enmi  le  pre 
Sont  issu  de  Sorbrie  li  quiuer  pariure 

2365  Et  encauchent  Elie  qu'a  saint  Gille  fu  nés. 

Li  uasaus  tint  le  branc  qui  a   or  fu  letres, 
De  pitiet  a  ploure,  s'est  forment  gaimentes: 
i>He,  père  lulien,  ia  mais  ne  me  uerres! 
Ahi,  oncle  Guillame,  ie  uous  commanc  a  de!« 

2370  Quant  Galopins  le  uit,  li  preus  et  li  senes. 

Rosamonde  la  bêle  a  congiet  demande, 

De  la  tor  auala  les  marberins  degrés, 

En  la  bataille  entra  courecous  et  ires. 

En  sa  main  le  baston  u  tant  a  richetes, 

Que  les  fées  ourerent  en  .i.  iUe  de  mer.  2375 

Lors  peussies  ueoir  tant  ruiste  cop  doner, 

Tant  brac,  tan  puing,  tante  teste  uoler 

Et  tant  cheual  cheoir,  trebuchier  et  uerser. 

Bien  i  feri  Elies  del  branc  forbi  letre, 

Et  Galopins  aussi  del  grant  baston  quarre.  2380 

He,   dieus,  con  grant  damage!  ne  poront  afiner, 

Car  li  nostre  sont  poi  et  Sarrasin  plente. 

Karles  Marteus  le  dist  .i.  ior  en  reprouer, 

Selonc  que  dist  la  letre:   »La  forche  paist  le  pre.« 
'         Quant  Rosamonde  les  prist  a  regarder,  2385 

A  genollons  se  mist  la  pucele  al  uis  cler 

Et  a  iointes  ses  mains,  dieu  prist  a  apeler: 

»Glorieus  sire  père,  qui  te  laissas  pener 

Et  fesistes  la  lune  et  le  solail  leuer 

Et  les  estoiles,  les  poissons  en  la  mer,  2390 

Gardes  ces  crestiiens  d'ochire  et  d'afoler! 

Baptisier  me  ferai  et  en  sains  fons  leuer 

Et  trestoute  ma  gent  ferai  crestiener. 

Puis  penrai  le  baron,  se  me  uieut  espouser.« 

Estes  nous  Galopin,  le  preu  et  le  sene!  2395 

La  u  il  uoit  Elie,  sel  prent  a  apeler: 

»Compain,  dist  Galopins,  nés  porons  endurer. 

Vees  uous  la  les  os  ?  pensons  del  cheminer  ! 
93^.  Car  faites  une  cose  que  m'ores  deuisser. 

Que  hurtes  l'arabi  des  espérons  dores,  2400 

En  cel  uergier  laiens  nous  irons  reposser. 

le  desfendrai  moût  bien  le  pont  et  le  fosse. 

La  dedens  uous  métrai,  qui  qu'en  doie  pesser.« 

»Compain,  che  dist  Elies,  si  con  uos  commandes. « 

Lors  hurte  le  destrier  des  espérons  dores,  2405 

Et  la  gentis  puchele  uint  le  pont  aualer 
Et  destache  les  caines  dont  i  ot  a  plante. 
Et  Elyes  i  entre,  qu'a  saint  Gille  fu  nés, 
Et  Galopins  ausi,  ne  s'i  uaut  arester. 

2410  Fièrement  a  la  bare  et  le  pont  sus  leue. 

Quant  furent  la  dedens,  s'ont  grant  ioie  mené. 
Elyes  dessendi  del  destrier  seiorne, 
Rosamonde  la  bêle  le  corut  acoler, 
.iiii.  fois  li  baissa  la  bouche  et  le  uis  cler. 

2415  En  une  croûte  a  uaute  ont  le  destrier  mené, 

Del  feure  et  de  l'auaine  li  donent  a  plente. 
Puis  uienent  el  planciet,  en  le  tor  sont  monte, 
Si  ont  ueu  les  os  qui  sont  achemine. 
Macabres  de  Sorbrie  a  se  gent  apele: 

2420  »Signor,  che  dist  li  rois,  la  ne  porons  durer. 

Tout  che  me  fait  ma  fille  que  si  m'a  encante.« 
As  armes  sont  coru  Sarrasin  et  Escler, 
Bien  furent  .xxx.m.,  quant  il  furent  monte, 
Asallent  de  la  tor  les  pans  et  les  pilers  ; 

2425  Elyes  se  deffent,  qu'a  saint  Gille  fu  nés, 

Grans  pieres  et  grans  fus  laissent  a  ual  aler, 
Bien  en  font  .iiii.c.  reculer  el  fosse. 
He  uous  poignant  Corsaut,  .i.  félon  pariure. 
Rois  fu  de  Tabarie,  si  ot  moût  richete, 

2430  Et  ot  en  sa  compaigne  .xx.m.  Turs  armes. 

Il  asaillent  la  tor,  s'ont  grant  noise  mené 
Et  pikent  et  machonent  comme  gent  forsene. 
Quant  Galopins  les  uoit,  s'a  EUe  apele  : 
îCompain,  dist  li  uasaus,  la  ne  porons  durer.  « 

2435  93^.  Elye  et  Galopins  sont  forment  esfree. 

»Signor,  dist  Rosamonde,  por  coi  uous  desmentes? 
Geste  tors  est  trop  riche,  u  nous  somes  entre. 
Li  quarrel  en  sont  fort,  a  chiment  compassé, 
Chaiens  a  asses  armes  et  destriers  seiornes 

2440  Et  fors  elmes  agus  et  boins  brans  acheres, 

.iiii.c.  cheualiers  en  peut  on  adouber. 
Chi  dedens  auons  char  et  plument  et  clare 
Et  boin  pain  de  forment  et  flors  auons  asses. 
lusc'a  .vii.  ans  tous  plains  i  poons  seiorner, 
Que  ia  n'i  entera  Sarrasins  ne  Esclers.«  2445 

Elyes  de  saint  Gille  a  grant  ioie  mené, 
V  qu'il  uoit  Galopin,  si  l'en  cort  acoler, 
En  l'orelle  li  dist  coiement  a  chele  : 
»  Galopins,  biaus  compain,  bien  nous  est  encontre  ! 
Chaiens  est  paradis,  ie  nel  quier  mais  celer. «  2450 

Estes  uous  .i.  uasal  qui  est  d'outre  la  mer, 
Godefroi  ot  a  non,  ensi  l'oi  nomer; 
Cil  ot  nori  Elie  petit  en  son  ostel. 
Vienent  de  la  montaigne,  al  port  sont  ariue. 
Quant  Galopins  le  uoit,  s'a  Elie  apele  :  2455 

»Vois  tu  la  .i.  uasal  qui  reuient  d'outre  mer? 
Car  alons  a  la  porte  sauoir  et  demander. 
De  quel  pais  il  sont  et  u  doiuent  aler.« 
Et  Elles  respont:   »S1  con  uous  commandes.  « 
As  brestekes  des  murs  est  Elle  acostes,  2460 

Les  barons  en  apele,  si  les  a  salues. 
»Signor,  che  dist  Elles,  de  quel  terre  estes  ne? 
Dont  uenes  u  ires,  quel  part  deues  torner?<;< 
Et  Godefrois  respont:   »A  Valence  fui  nés, 
Senescaus  lullen,  le  franc  duc  honore,  2465 

Et  uenons  del  sépulcre  u  fumes  por  ourer, 
Contreual  paienie  ai  .vil.  ans  conuersse  ; 
Or  irai  en  ma  terre,  se  dleus  l'a  destine.  « 
Quant  Elles  l'entent,  s'a  grant  ioie  mené, 
A  la  uois  qu'il  ot  clere  commencha  a  crier:  2    o 

93*^.  »Godefroi,  dist  Elles,  fai  ta  gent  escouter! 
Tu  iras  a  saint  Gille  a  mon  père  parler, 
De  par  dieu  et  de  mol  moût  bien  le  salues, 
Et  me  secore  chi,  si  fera  moût  que  ber. 
Cha  sus  en  ceste  tor  m'ont  païen  ensere,  2475 

Il  sont  bien  .xxx.m.  feruestu  et  arme.« 
Quant  Godefrois  l'entent,  s'a  de  pitiet  plore, 
Les  maroniers  apele  bêlement  et  soef: 
»Signor,  dist  Godefrois,   .i.  petit  m'entendes! 

2480  Se  uous  a  sèche  terre  me  poes  amener, 

Tant  uous  donrai  auoir,  con  uous  penre  en  uoles, 
Et  riches  coupes  d'or  et  boins  bacins  dores. 
Ne  seres  ia  mais  poure,  se  le  saues  garder.  « 
Quant  cil  l'ont  entendu,  se  li  ont  créante, 

2485  Lor  cinglent  et  gouernent  au  ciel  esperitel. 

Tant  ont  lor  rices  barges  coru  et  cemine, 
Qu^il  uinrent  a  Brandis,  au  port  sont  ariue. 
Et  montent  es  cheuals  qui  furent  seiorne. 
Lors  trespassent  les  teres  et  les  anples  renés, 

2490  Et  uienent  a  saint  Gille  tout  le  chemin  fere, 

Parmi  le  mestre  porte  sont  en  la  uile  entre, 
Et  uienent  el  palais  qui  fu  a  or  listes, 
La  treuent  lulien  qui  dessent  des  degrés, 
Aimeri  de  Nerbone  et  sen  riche  bame 

2495  Et  Hernaut  le  uaillant  et  Bernart  l'adure 

Et  Garin  d'Anseune  et  le  franc  Aimer, 
Beuon  de  Commarchis  et  Bertran  le  sene, 
L'archeuesque  de  Rains  et  le  grant  richete, 
Qui  tienent  parlement  de  la  crestiente, 
00  Elye  uoillent  querre,  nel  seuent  u  trouer. 

Estes  uous  Godefroi  qui  les  a  salues  ! 
Godefrois  les  salue  comme  bon  bien  apenses  : 
Xil  dameldex  de  gloire  qui  en  crois  fu  pênes 
Saut  lulien  le  conte  et  son  rice  bame, 

2505  Aymeri  de  Nerbone  et  tout  son  parente 

De  par  son  fil  Elie,  le   gentil  et  le  ber. 
93 '^.  Par  foi,  uous  mande  tous,  foi  que  uous  me  deues, 
Dedens  Sorbrie  esrant  que  uous  le  secores. 
Par  dedens  une  tor  l'a  assis  Macabres, 

2510  N'i  a  que  Rosamonde,  sa  fille  o  le  uis  cler. 

Et  Galopins  aussi,  qu'en  Ardane  fu  nes.'X 
Quant  luliens  Pentent,  s^a  de  pitiet  plore, 
A  tere  chiet  pasmes,  ne  pot  sor  pies   ester. 
Beue  de  Comarchis,  li  gentiex  et  li  ber, 
Aymeris  de  Nerbone  est  celé  part  aies  :  2515 

»Biaus  sire,  dist  li  quens,   .i.  petit  m'entendes  ! 
Or  ferage  mes  homes  maintenant  asambler, 
Si  mandrai  Loeys  a  Paris  la  chite 
Et  Rainewart  ausi,  qui  porte  le  tinel, 

L'archeuesques  i  iert,  cil  de  Rains  la  chite,  2520 

Et  seront  .xxx.m.  de  la  crestiente. 
Dessi  iusc'al  sépulcre  ne  quier  mes  arester, 
De  la  ferai  mes  grailles  et  mes  tabors  soner, 
Et  si  diront  encore  Sarrasin  et  Escler 

C'Aymeris  est  uenus  por  paiens  esfraer.«  2525 

»Pere,  che  dist  Guillames,  grant  amoisne  feres.« 
Trestous  ses  messagiers  a  li  quens  apeles, 
Il  fait  ses  letres  faire,  s'a  ses  homes  mandes. 
De  toute  Franche  a  fait  son  barnage  asanbler. 
Illeuques  fu  Bernars  et  Hernaus  l'adures,  2530 

Bueue  de  Commarchis  et  Bertrans  li  senes 
Et  Garins  d'Anseune  et  li  caitis  Aimers, 
L'archeuesques  de  Rains,  quan  que  pot  asambler, 
Rois  Loeys  repaire  de  Paris  la  chite 

Et  ot  en  sa  compaigne  Rainewart  au  tinel  ;  2535 

Ainques  si  grans  barnages  ne  fu  mes  asambles. 
Qui  por  le  boin  Elye  uauront  le  mer  passer. 
Godefrois  les  conduist,  u  pais  ot  este, 
Il  sot  moût  bien  les  marces,  et  le  latin  parler. 
Lors  uienent  a  Brandis,  les  os  font  seiomer,  2540 

Des  dromons  et  des  barges  i  uienent  a  plente, 
La  dedens  se  sont  mis  nostre  franc  bacheler 
94^.  Et  singlent  et  gouernent  et  pensent  de  l'esrer 
Et  uoient  de  Sorbrie  les  murs  et  les  pilers, 
Les  brestekes,  les  tors  et  les  palais  listes.  2545 

Godefrois  li  sachans  a  grant  ioie  mené, 
lulien  en  apele,  qu'a  saint  Gille  fu  nés  : 
»Sire,  dist  Godefrois,  moût  t'est  bien  encontre! 
Vois  tu  or  celé  tor  a  cel  plonc  cresteler 

255°  Laiens  laissai  ton  fil  a  moût  grant  pouerte. 

Galopin  l'Ardenois,  et  la  dame  al  uis  cler.« 
Quant  luliens  l'entent,  s'a  de  pitié  plore, 
Il  sont  uenu  al  port,  des  uaseus  sont  tome, 
Puis  montent  es  destriers  dont  i  ot  a  plente, 

2555  Si  drechent  les  ensenges,  si  pensent  de  l'esrer. 

Quant  Galopins  les  uoit,  c'as  murs  fu  acostes, 
La  u  il  uoit  Elie,  si  l'en  a  apele  : 
>^Hai,  sire  compain,  bien  nous  est  encontre  ! 
Vees  ichi  les  ensenges  de  la  crestiente, 

2560  L'oriflambe  le  roi  de  Paris  la  chite, 

Aymeri  de  Nerbone,  le  uiel  quenu  barbe, 
lulien  de  saint  Gille  au  dragon  enpene. 
Amis,  fai  une  cosse  qui  te  uoil  deuiser, 
Que  uous  uestes  l'auberc  et  l'iaume  fremes, 

2565  Et  si  caingies  l'espee  au  senestre  coste, 

Montes  en  Marchegai,  le  destrier  abriue, 
Et  g'irai  la  defors  a  Loeys  parler.  « 
Rosamonde  la  bêle  ua  congiet  demander. 
Et  ele  li  dona  uolentiers  et  de  gre. 

2570  Par  le  fausse  posteme  issi  de  la  chite, 

Il  lait  ester  le  pas,  si  se  prent  au  troter, 

Tant  que  il  uient  en  l'ost,  ne  uaut  onques  finer. 

Il  salue  le  roi  si  com  oir  pores  : 

»Cil  dameldex  de  gloire  qui  fist  crestiente 

2575  Saut  le  roi  Loeys  et  son  riche  barne, 

Aymeri  de  Nerbone,  qui  li  siet  au  coste, 
lulien  de  saint  Gille  et  Bernart  l'adurel* 
»Amis,  che  dist  li  rois,  dieus  te  puisse  sauer! 
94^.  Comment  as  tu  a  non,  et  de  quel  terre  es  nes?< 

2580  Sire,  dist  Galopins,  en  Ardane  fui  nés 

Et  si  fui  fils  Tierij  le  franc  duc  honore. 

Par  moi  uous  mande  Elles  salus  et  amistes.« 

Quant  li  baron  l'entendent,  s'ont  grant  ioie  mené, 

Enqui  illeuc  s'adoubent  con  ia  oir  pores. 

Il  uestent  les  aubers,  s'ont  les  elmes  fremes  2585 

Et  pendent  a  lor  caus  les  fors  escus  boucles, 

Ens  en  lor  poins  ont  pris  les  fors  espiels  quarres 

Et  montent  es  destriers  corans  et  abriues  ; 

De  .iiii.  pars  ont  leus  assise  la  chite, 

Moût  par  i  ot  drechie  de  tentes  et  de  très.  2590 

La  fu  grans  li  asaus  de  la  crestiente, 

Li  paien  se  desfendent,  qui  as  murs  sont  monte; 

Quant  Galopins  d'Ardane  a  Guillame  apele, 

lulien  de  saint  Gille  et  le  caitif  Aimer; 

El  uergier  Rosamonde  s'en  sont  cil  .iiii.  entre.  2595 

Rosamonde  les  uoit,  si  lait  le  pont  aler, 

Et  cil  entrent  dedens,  qui  grant  ioie  ont  mené. 

Elyes  uit  son  père,  si  le  cort  acoler, 

Plus  de  .XX.  fois  li  baisse  et  le  bouche  et  le  nés. 

»Signor,  dist  Galopins,  bien  uous  est  encontre!  2600 

Or  seromes  nous  .v.  feruestu  et  arme. 

Quant  uous  uerois  l'asaut  de  la  crestiente. 

Et  g'irai  a  la  porte  por  paiens  destorber, 

L'enpereor  de  Franche  uoil  les  huis  defermer.« 

Quant  luliens  l'entent,  s'a  grant  ioie  mené,  2605 

Rosamonde  la  bêle  auale  les  degrés 

Et  uint  a  s'aumoniere,  s'en  a  trait  une  clef, 

Au  tressor  est  uenue,  s'a  les  huis  desfermes, 

La  prendent  les  escus  et  les  aubers  safres 

Et  montent  es  destriers  corans  et  abriues.  2610 

Aymeris  de  Nerbone  asailli  la  chite, 

L'archeuesques  de  Rains  et  tous  ses  parentes; 

D'autre  part  fu  li  rois  a  .m.  homes  armes. 

Grant  noise  démenèrent  Sarrasin  et  Escler 

Et  desfendent  forment  les  murs  et  les  fosses.  2615 

Estes  nous  Galopin  qui  s'est  abandones, 
Guillames  li  marchis,  cil  li  fu  al  coste, 
lusc'a  .XXX.  paiens  i  ont  mort  et  tue, 
Puis  desferment  le  bare,  s'ont  le  pont  auale, 

2620  Galopins  commencha  hautement  a  crier  : 

»  Saint  Denise  de  Franche,  tuit  seres  ostele!« 
François  et  Borgengon  sont  la  dedens  entre, 
Flamenc  et  Beruier  dont  i  ot  a  plente, 
Espees  toutes  nues  sont  ens  achemine, 

2625  Moût  par  fu  grans  la  noisse  de  la  crestiente. 

La  peussies  ueoir  tant  riche  cop  doner, 
Tant  branc,  tant  puing,  tant  pie,  tante  teste  caper, 
Tant  Sarrasin  morir,  trebuchier  et  uerserl 
Es  uous  poignant  Bernart  de  Brubant  la  chite, 

2630  Et  a  brandie  l'anste  del  roit  espiel  quarre, 

Desor  l'escu  a  or  uait  ferir  Macabre, 
L'escu  li  a  perchie  et  le  hauberc  fausse. 
Tant  com  anste  li  dure  l'a  del  destrier  hurte; 
Il  n'est  pas  encor  mors,  mes  il  est  crauentes. 

2635  Par  le  brac  l'a  saissi,  si  l'a  a  mont  leue. 

V  qu'il  uoit  Galopin,  si  l'en  a  apele  : 

»Petis  hon,  dist  Bernars,  cest  prison  me  gardes  !« 
Et  cil  li  respondi  :   »Si  con  uous  commandes. 
En  le  chartre  parfonde  le  m'esteut  aualer, 

2640  Bos,  culeures  i  a,  sachies,  a  grant  plente, 

Que  li  mengeront  senpre  les  flans  et  les  costes.« 
Lors  a  drechiet  a  mont  le  grant  baston  quarre. 
Par  mi  outre  le  teste  a  féru  Macabre, 
Le  teste  li  pechoie,  li  oilg  en  sont  uole, 

2645  Et  li  cors  estendi,  l'ame  en  portent  malfe . . . 

Estes  uous  Loeys  qu'est  arier  retornes. 
Si  fist  pupler  le  uile  de  la  crestiente. 
Es  uous  uenu  Bernart  de  Brubant  la  chite, 

V  qu'il  uoit  Galopin,  si  l'en  a  apele  : 

2650  »Petis  hon,  dist  Bernars,  mon  prison  me  rendes  !« 

94"^.  Galopins  respondi:  »Si  con  uous  commandes. « 
Par  les  iambes  le  prent,  si  l'a  a  mont  leue. 
»Amis,  che  dist  Bernars,  tu  le  m'as  conrae! 
Il  n'est  pas  ore  iteus,  quant  le  foi  commande.  « 
»Sire,  dist  Galopins,  il  ne  uoloit  aler,  2655 

Por  chou  qu'ère  petis^  si  me  tint  en  uieute.« 
Et  quant  Bernars  l'entent,  s'a  grant  ioie  mené. 
Lors  montent  el  palais  li  demainne  et  li  per 
Et  font  tantost  les  fons  beneir  et  sacrer, 
Rosamonde  i  menèrent,  la  bêle  o  le  uis  cler,  2660 

Tout  maintenant  le  fissent  beneir  et  sacrer. 
Dieus,  con  riche  présent  i  ot  le  ior  done! 
Aymeris  de  Nerbone  i  corut  au  leuer, 
luliens  de  saint  Gille  et  Loeys  li  ber, 

Guillames  li  marcis  et  li  franc  .xii.  per.  2665 

Quant  Elies  les  uoit,  s'est  celé  part  aies, 
Isnelement  et  tost  est  courus  au  leuer. 
'  He,  dieus,  con  grant  damage,  père  de  maieste  ! 
Por   chou  le  perdra  il,  ne  le  pot  espouser. 
El  palais  en  montèrent  les  marberins  degrés,  2670 

Elies  uit  le  roi,  sel  prist  a  apeler: 
»Signor,  che  dist  Elies,  m'amie  m'espouses, 
Rosamonde  la  bêle,  qui  tant  ior  m'a  garde 
En  cest  palais  de  marbre  des  menbres  a  coper.« 
»Vasal,  dist  l'archeuesques,  de  folie  parles!  2675 

Che  ne  poroit  soffrir  sainte  crestientes. 
Voiant  nos  ieus  trestous  l'as  aidiet  a  leuer 
Et  es  saintismes  fors  beneir  et  sacrer.  « 
Quant  Elies  l'entent,  s'a  de  pitiet  plore, 
Rosamonde  autressi  ne  pot  sor  pies  ester,  2680 

Ains  chei  a  la  tere  et  se  prist  a  pasmer, 
Et  Guillames  d'Orange  l'en  corut  releuer. 
»Bele,  che  dist  li  rois,  enuers  moi  entendes! 
Vees  uous  el  palais  trestous   les  .xii.   pers? 
Certes  moût  richement  uous  uaurai  marier,  2685 


396  Elie  de  saint  Gille. 

Tel  home  uous  donrai  con  uoles  deuiser.« 

95^  >^Signor,  dist  la  puchele,  tout  che  laissies  ester! 

Puis  c'ai  perdu  Elye  que  tant  ior  ai  ame, 

Por  l'amor  del  baron  Galojiin  me  dones!« 

2690  Quant  li  baron  entendent,  celé  part   sont  aie, 

Aymeris  de  Nerbone  i  fu  as  fois  doner, 
Sor  les  saintes  reliques  font  Galopin  iurer, 
Qu'il  penra  la  puchele  a  mollier  et  a  per. 
Et  Galopins  respont:   »Si  con  uous  commandes  1 

2695  la  mais  en  douche  Franche  ne  me  ueres  entrer, 

Ains  conquerrai  de  cha  sainte  crestiente 
Et  ferrai  les  asmoines   et  les  messes  canter.« 
Elyes  de  saint  Gille  a  de  pitié  plore, 
L'enperere  meismes  est  celé  part  aies. 

2700  xVasal,  dist  l'enperere,  enuers  moi  entendes! 

En  Franche  no  pais  ensanble  o  nous  uenres, 
Moût  richement,   amis,  uous  uaurai  marier. 
Ma  seur  uous  donraie,  Auisse  o  le  uis  cler, 
Et  uous  donrai  asses  castieus  et  fermetés, 

2705  Orliens  et  tout  Behorges  qu'est  dame  des  chites, 

Et  me  riche  oriflanble  deuant  moi  porteres.« 
Quant  Elles  l'entent,  s'a  de  ceur  sospire. 
»Sire,  che  dist  Elles,  .v.c.  merchis  de  de.« 
Enqui  douent  les  fois,  et  li  a  créante 

2710  Que  il  aura  sa  seur  al  gent  cors  honore; 

Et  trestout  li  baron  ont  grant  ioie  mené, 
Et  luHens  ses  pères,  li  uieus  kenus  barbes  ; 
95^.  Lors  tienent  parlement  de  le  crestiente. 
Galopins  prist  la  dame  a  mollier  et  a  per, 

2715  .iii.   iors  durent  les  noches  dedens  celé  chite. 

L'enperere  de  Franche  ne   uaut  plus  demorer 
Ne  li  autre  baron  dont  i  ot  a  plente, 
Ains  iront  au  sépulcre  por  Ior  âmes  sauer. 
Rosamonde  la  dame  les  prist  a  esgarder, 

2720  Pour  chou  que  il  deuoient  en  sus  de  li  aler. 

Tenrement  a  plore  et  del  ceur  souspire^ 
A  chelui  les  commande,  qui  en  crois  fu  pênes. 
Galopins  les  conduist,  qu'en  Ardane  fu  nés. 
Quant  che  uint  au  partir,  grant  deul  ont  demene, 
Meismes  Galopins  au  gent  cors  honore  2725 

Por  son  signor  Elye  que  il  ot  tant  ame. 
A  tant  s'en  sont  parti  et  pensent  de  l'esrer, 
Et  Galopins  reuint  a  sa  feme  al  uis  cler. 
Et  no  baron  cheuauchent,  que  lesus  puist  sauer, 
Il  trespassent  les  teres  et  les  anples  resnes,  2730 

Les  pais  auironent,  qui  sont  et  grant  et  le, 
Moût  treuent  le  pais  plain  de  grant  pouerte. 
Godefrois  les  conduist,  c'ot  el  pais  este; 
Tant  ont  par  lor  iornees  esploitiet  et  esre, 
Passent  près  et  boscages  et  grans  desrubans  les,  2735 

Qu^il  sont  tout  al  sepucre  uenu  et  ariue. 
Et  quant  il  furent  la,  si  l'ont  tout  aore, 
Quant  ont  fait  lor  offrande,  si  sont  tout  retorne, 
Tout  droit  uers  douche  Franche  se  sont  achemine. 
Tant  ont  et  nuit  et  ior  cheualciet  et  esre  2740 

C'a  Paris  sont  uenu,  l'amirable  chite. 
Encontre  sont  uenu  li  uiel  et  li  barbe 
Et  dames  et  pucheles,  sériant  et  bacheler. 
Cel  ior  font  moût  grant  ioie  del  riche  corone. 
.viii.  iors  tient  li  rois  cort  et  son  rice  barne,  2745 

Moût  fu  grande  la  feste  el  palais  princhipel. 
Li  boins  rois  Loeys  qui  tant  fait  a  loer 
95^.  A  fait  uenir  sa  seur,  Auise  o  le  uis  cler, 
Elye  le  dona  a  mollier  et  a  per, 

Et  il  l'a  recheue  uolentiers  et  de  gre.  2750 

Se  les  noches  sont  grans,  nel  esteut  demander! 
Mains  riches  uasels  d'or  i  fu  le  ior  dones, 
Ménestrel  s'en  loerent,  quant  uint  al  desseurer. 
Ensi  dona  li  rois  sa  seror  al  uis  cler 
A  Elye  le  preu,  fil  lulien  le  ber,  2755 

Qui  fu  dus  de  saint  Gille  si  com  oi  aues  ; 
D'Elie  uint  Ayous,  si  com  auant  ores. 
Ichi  faut  li  romans  de  lulien  le  ber 
Et  d'Elye  son  fil  qui  tant  pot  endurer. 
2760  Cil  engenra  Aioul  qui  tant  fist  a  loer, 

Si  con  uous  m'ores  dire,  sel  uoles  escouter. 

Explichit  li  Romans  d'Elye. 

